
A  tartós  gazdasági  béke, 

A  stockholmi  pragramm  és  az  entente. 

Irta:  Magyar  Lajos. 

A  háború  okai  között  a  gazdaságiak  letagadhatatlan  jelentőségűek. 
Aki  tehát  a  tartós  békét  akarja,  —  és  ki  nem  akarja  ezt?  —  annak  azt 
is  akarnia  kell,  hogy  a  háború  után  a  világgazdaság  olyan  elvek  szerint 
rendeztessék  be,  amelyek  elejét  veszik  annak,  hogy  a  maihoz  hasonló 
katasztrófa  gazdasági  okokból  szakadjon  újra  az  emberiségre.  A  há- 
ború előtt  fennállott  állapotot  meg  kell  tüzetesen  vizsgálni  és  lehe- 
tőség szerint  el  kell  távolítani  belőle  azokat  a  gyúanyagokat,  amelyek 
felrobbanthatják  az  államközi  békét.  A  stockholmi  szociáldemokrata 
konferencia  vállalta  a  reviziónak  ezt  a  feladatát  és  a  polgári  társada- 
lom is  egyetérthet  a  stockholmi  szociáldemokratákkal  abban,  hogy  a 
vámpolitika,  a  legtöbb  kedvezmény  elve,  a  gyarmatok,  tengerszorosok 
kérdése,  a  nyilt  ajtó,  a  tengerek  szabadságának,  a  vásárjognak,  a 
nyersanyagbeszerzésnek  problémáit  kell  szabályozni,  ha  a  tartós  békét 
gazdasági  háború  lehetőségével  nem  akarjuk  veszélyeztetni.  A  központi 
hatalmak  több  izben  kifejezést  adtak  már  békekészségüknek  és  ha  a 
stockholmi  konferencia  gazdasági  pékeprogrammjának  egyes  pontjait 
tüzetesen  megvizsgáljuk,  ha  mérlegeljük  azt,  hogy  milyen  álláspontot 
foglalnak  el  a  központi  hatalmak  és  milyent  az  entente  államai  a  gazda- 
sági béke  posztulátumaival  szemben,  ugy  megállapíthatjuk,  hogy  a 
tartós  gazdasági  béke  posztulátumai  is  a  központi  hatalmak  programm- 
jának  alkotó  részei  és  az  entente  államok  azok,  akik  ezen  a  téren  is  a 
kiméletlen  harc,  a  gyűlölet  programmját  képviselik. 

Vizsgáljuk  egyenként  azokat  a  követelményeket,  amelyeket  Stock- 
holmban felállítottak. 


Magyar  Figyelő. 


1 


2 


Magyar  Lajos 


A  vámpolitika.  A  szociáldemokrácia  természetesen  e  szabadkeres- 
kedelem elvi  álláspontján  áll  és  ellensége  a  vámvédelemnek.  A  vám- 
védelem megadja  a  vámháboru  lehetőségét  is  és  a  vámháboru  haté- 
kony előkészítője  a  fegyverek  összemérésének.  Ha  minden  ország 
ipara,  termelése  egyenlően  fejlett  lenne,  le  is  lehetne  mondani  a  nem- 
zeti termelés  védelméről,  de  amig  a  gazdasági  fejlettségben  a  mai  ki- 
rívó egyenlőtlenség  fennáll,  addig  belátó  és  politikailag  iskolázott 
szocialisták  is  elfogadhatónak  tartják  a  vámvédelmet,  mint  a  mai  álla- 
pot korrektivumát.  (Lásd:  Kari  Renner  cikkeit.)  A  szabadkereskedelem 
elve  halálos  csapást  kapott  Angliában  is  és  az  entente  államai  arra 
készülnek,  hogy  vámrendszerüket  a  központi  hatalmak  gazdaságai 
ellen  élezik  ki.  Ez  a  fenyegetés  váltotta  ki  nálunk  is  a  retorziós  ter- 
veket és  kétségtelen,  hogy  ha  a  fegyverek  harca  után  megindul  a  vám- 
tarifák harca,  akkor  a  gazdasági  háború  kiváltja  és  előkészíti  egy  uj 
háború  katasztrófáját  is.  Arra  kevés  remény  van,  hogy  a  szabadkeres- 
kedelem elve  belátható  időn  belül  diadalmaskodhassék.  A  kereskedelmi 
szerződéseket  tehát  a  vámvédelem  fentartása  mellett  is  olyan  elvek  sze- 
rint kell  felépíteni,  amelyek  elejét  veszik  a  gazdasági  háború  lehető- 
ségének. Erre  vonatkozólag  pedig  a  legtöbb  kedvezmény  elvének  ér- 
vényrejutásában keresték  Stockholmban  is  a  döntő  biztosítékot.  Néz- 
zük, milyen  álláspontot  foglal  el  az  entente  és  milyent  a  központi  ha- 
talmak ezzel  az  elvvel  szemben. 

A  legtöbb  kedvezmény  elve.  (Meistbegünstigung.)  Ez  volt  az 
egyenlőség  és  béke  formulája  az  eddigi  kereskedelmi  szerződésekben. 
Minden  állam  kötelezte  magát  arra,  hogy  a  kedvezményeket,  amelye- 
ket egyik  vele  szerződő  államnak  megadott,  megadja  a  vele  szerződő 
összes  államoknak.  Igaz:  ezt  az  elvet  is  többszörösen  áttörték.  A  határ- 
forgalomban adott  kedvezmények  rést  ütöttek  a  legtöbb  kedvezmény 
elvén.  Kanada  husz  százalékos  vámkedvezményben  részesítette  az 
anyaország  —  Anglia  —  áruit  és  a  vámháboru,  amivel  Németország 
tiltakozott  ez  ellen,  nem  tudta  Kanada  elhatározását  megváltoztatni.  A 
részletes  vámtarifákban  is  voltak  olyan  rejtett  kedvezmények,  amelyek 
csak  egy  bizonyos'  államra  vonatkoztak.  (Például:  az  osztrák-magyar 
vámtarifa  kedvezményes  vámtételt  állapít  meg  a  postai  csomagokban 
vasúton  szállított  friss  szőlőre.  Ezt  a  kedvezményt  csak  Olaszország 
élvezte.  A  francia,  orosz  vámtarifa  hemzseg  az  ilyen  rejtett  preferen- 
ciáktól.) Az  előnyvámok,  a  határforgalom  kedvezményei,  a  rejtett 
preferenciák  mellett  is  igen  nagy  jelentősége  volt  annak,  hogy  a  leg- 
több kedvezmény  elve  diadalmasan  tört  előre  a  nemzetközi  kereske- 
delmi szerződésekben.  A  legjobb,  a  legbiztosabb  eszköz  volt  ez  az  eset- 
leges gazdasági  háborúk  megelőzésére  és  a  frankfurti  német-francia 
békekötés  óta,  amelyen  Bismarck  ezt  a  formulát  keresztülharcolta,  az 

összes  hadviselő  államok  között  létrejött  békeaktákban  a  legtöbb  ked- 
vezmény elve  biztosította  .azt,  hogy  a  fegyverek  harca  gazdasági  téren 
ne  folytatódjék.  Amióta  Törökország  megszüntette  a  kapitulációk  le- 
alázó rendszerét,  a  központi  hatalmak  szövetségének  minden  állama  a 
legtöbb  kedvezmény  rendszerének  elvi  alapján  áll.  A  stockholmi  kon- 
ferencia természetesen  felismerte  ennek  az  elvnek  nagy  békebiztosító 
jelentőségét  és  eddig  minden  szocialista  párt  megbízottjai  követelték  a 
legtöbb  kedvezmény  elvének  fentartását.  A  központi  hatalmak,  akik  a 
fegyverek  harcát  ép  olyan  kevéssé  akarták  mint  a  gazdasági  háborút, 
minden  nehézség  nélkül  elfogadhatják  ezt  az  elvet.  A  négy  nagy  gaz- 
dasági terület  szorosabb  együttműködése  a  földrajzi  és  forgalmi  lehe- 
tőségeknél fogva  könnyen  elképzelhető  a  legtöbb  kedvezmény  elvének 
fentartása,  kiépítése  mellett  is.  A  stockholmi  konferenciának  ezt  a 
vitás  kérdést  is  az  entente  államokkal  kell  elintéznie.  A  párisi  kon- 
ferencia mondotta  ki,  hogy  az  entente  országai  gazdasági  háborút  kez- 
denek a  központi  hatalmak  ellen;  a  párisi  gazdasági  konferencia  mon- 
dotta ki,  hogy  az  entente  államok  olyan  kedvezményekben  részesítik 
egymást,  amelyeknek  mostani  ellenségei  —  a  mi  hatalmi  csoportunk 
államai  —  nem  lehetnek  részesei. 

A  nyilt  ajtó  elve.  A  stockholmi  konferencián  megfelelő  méltány- 
lásban részesült  a  nyilt  ajtó  elvének  nagy  békebiztosító  jelentősége  is. 
Ez  az  elv  minden  államot  kötelez  arra,  hogy  gyarmataiban,  a  protek- 
torátusa alatt  álló  területeken  egyenlő  elbánásban  részesítse  minden 
állam  polgárát.  A  vállalkozás,  a  koncesszió  adás,  a  nyersanyag  beszer- 
zése és  kivitele,  a  készáru  bevitele  szempontjából  a  francia  gyarmato- 
kon ugyanolyan  elbánásban  kell  részesíteni  a  német  vagy  magyar  gaz- 
dasági tevékenységet,  mint  a  francia  állampolgárokét.  A  központi  ha- 
talmak némi  büszkeséggel  utalhatnak  arra,  hogy  ez  az  elv  az  ő  kez- 
deményezésükre került  az  államközi  szerződésekbe.  Legutóbb  is  a  ma- 
rokkói affér  alkalmával,  a  német  diplomácia  küzdötte  keresztül  Ma- 
rokkóra vonatkozólag  a  nyilt  ajtó  elvének  elismerését.  És  Németország 
közvéleménye  most  is  szilárdan  áll  ennek  a  gazdasági  politikában  a 
demokráciát,  az  egyenlőséget  jelentő  elv  alapján.  Mit  látunk  ezzel 
szemben  az  entente  államokban?  Már  a  párisi  gazdasági  konferencián 
kimondotta,  hogy  az  entente  államok  és  gyarmataik  gazdaságpolitiká- 
ban kedvezményekben  részesítik  egymást,  amelynek  a  központi  hatal- 
mak nem  lehetnek  részesei.  A  londoni  birodalmi  konferencia  kimon- 
dotta, hogy  az  angol  gyarmatok  erőforrásai,  nyersanyagkészletei  első- 
sorban Anglia,  másodsorban  Anglia  szövetségei,  harmadsorban  a  sem- 
legesek gazdasági  életének  reorganizációjára  fordítandók.  Oroszország 
már  évtizedek  óta  módszeresen  dolgozik  azon,  hogy  a  szuverénitása 
alatt  álló  ázsiai  területeket  belekényszerítse  az  orosz  vámrendszerbe. 

Angliában  a  szabadkereskedelem  elvét  már  Manchester  kereskedelmi 
kamarája  is  megtagadta  és  a  birodalmi  tanácsban  arról  tárgyalnak, 
miként  lehetne  Angliát  és  a  dominionokat  egy  gazdasági  területbe  egye- 
síteni. Franciaország  keletázsiai  gyarmatai  egy  részét  már  régebben 
francia  vámterületté  deklarálta,  amelyekbe  a  francia  áru  vámmentesen 
vihető  be,  más  államok  áruja  pedig  azokat  a  vámtételeket  fizeti,  ame- 
lyeket a  francia  határon  fizet  az  idegen  áru.  Az  entente  szövetkezett  a 
nyilt  ajtó  elvének  megbuktatására  is,  amidőn  az  egyes  államok  gyar- 
mataikat angol,  francia,  olasz,  orosz  vámterületté  deklarálták  és  ezen 
felül  még  egymás  között  is  megegyeztek  a  legtöbb  kedvezmény  elvének 
megbuktatására.  És  ez  a  fenyegetés,  ez  a  hadüzenet  csak  fokozott  je- 
lentőséget nyert  Amerika  hadbalépése  óta,  bár  az  Egyesült  Államok 
—  legalább  egyelőre  —  nem  járult  hozzá  a  párisi  konferencia  hatá- 
rozataihoz. 

A  tengerek  szabadsága.  A  központi  hatalmak  egyik  legfőbb  hadi- 
célja a  tengerek  szabadságának  kivivása  és  a  stockholmi  konferencia 
azzal  ád  elégtételt  ennek  a  törekvésnek,  hogy  a  szociáldemokrácia  gaz- 
daságpolitikai világprogrammjává  emelte  ezt  az  elvet.  Fölösleges  munka 
lenne  rámutatni  arra,  hogy  ennek  az  elvnek  győzelme  is  az  entente 
államok  —  főként  Anglia  —  állásfoglalásában  leli  legfőbb  akadályát. 
Anglia  blokádrendszere,  az  angol  dugáru  lista,  az  angol  zsákmányolási 
eljárás  döntötte  le  azokat  a  nemzetközi  jogban  elismert  szabályokat, 
amelyeket  az  emberiség  századok  munkájával  épített  ki.  A  tenger  a 
világgazdaság  legfontosabb  forgalmi  utja  és  ennek  az  útnak  korlátlan 
és  teljes  szabadsága  minden  államnak  egyformán  érdeke.  Amióta  Ang- 
lia blokádja  tartja  elzárva  partjainkat,  a  tengeri  jog  kérdésében  kö- 
zömbös, felületes  magyar  és  osztrák  közvélemény  is  világosan  átérti 
ennek  a  kérdésnek  sorsdöntő  jelentőségét.  Ma  már  azok  is  belátják, 
hogy  a  tengerek  szabadsága  a  béke  conditio  sine  qua  nonja,  akik  talán 
két  év  előtt  kicsinylő  kézlegyintéssel  intézték  el  a  német  hadicélok  kö- 
zött ezt  a  követelést.  Ma  már  azok  is  belátják,  hogy  nem  lehet  egy  állam 
kegyelmétől  függővé  tenni  annak  az  útnak  a  szabadságát,  amely  a  vi- 
lággazdaság legnevezetesebb  forgalmi  utja.  Ezt  a  tételt  Wilson  is  el- 
ismerte, de  elfeledkezett  arról,  hogy  az  Egyesült  Államok  kikötőiben 
zászlóvámot  (Flaggenzollt)  szednek,  tehát  nemzetiségek  szerint  adóz- 
tatják meg  a  hajózást,  előnyben  részesítik  az  Unió  kereskedelmi  hajóit. 
Ez  az  egyenlőség  elve  ellen  való  vétek  is  annál  veszélyesebb,  mert  az 
angol  reederek  máris  követelik,  hogy  a  német  hajók  zászlóvámot  fizes- 
senek a  háború  után  Britannia  kikötőiben.  Olyan  hangok  is  hallat- 
szanak, hogy  az  entente  csak  korlátolt  szánni,  kijelölt  kikötőkbe  en- 
gedje  be  a  német  hajókat.  Szóval  azt  az  állapotot  akarják  helyreállí- 
tani, amit  Japánban  egész  Európa  nyomása  szüntetett  meg.  (Japán  a» 

hatvanas  években  csak  három  kikötőjébe  engedett  befutni  európai 
hajókat  és  egész  Európa  csendes  nyomása  szüntette  meg  ezt  a  barbár 
állapotot.)  Anglia  azzal  is  fenyegetőzik,  hogy  szénállomásain  megnehe- 
zíti a  központi  hatalmak  hajóinak  szénfelvételét.  Ez  a  fenyegetőzés 
annál  valószínűbb,  mert  Anglia  már  meg  is  valósította  a  —  semleges 
hajózással  szemben.  Nem  szólunk  most  arról,  hogy  a  hajók  egészség- 
ügyi ellenőrzésének  jogszabályait  eddig  minden  állam  saját  szuverén 
jogának  tekintette  és  ez  az  állapot  a  tusirozások,  bosszantások,  kár- 
tevések olyan  hátsó  ajtait  nyitja  ki,  amelyek  magukban  is  elegendők 
a  szabad  tengeri  forgalom  megbénítására.  Ezeket  a  kérdéseket  ki  kell 
venni  az  egyes  államok  szuverén  hatásköréből.  A  nemzetközi  forga- 
lom utja  nemzetközi  szabályozás  alá  tartozik  és  a  szabályozás  csak  a 
teljes  szabadság  és  egyenlőség  szellemében  történhet. 

Szorosok,  csatornák.  A  tengerek  szabadságának  egyik  előfeltétele 
a  szorosok  és  csatornák  kérdésének  szabályozása.  Az  entente  káprá- 
zatosan vakmerő  sajtóhadjárata  ugy  állítja  be  ezt  a  kérdést,  mintha  a 
Dardanellák  elzártsága  nyomorítaná  csak  meg  az  orosz  kereskedés 
szabadságát.  Nem  is  szólva  arról,  hogy  a  monarchia  már  évtizedekkel 
előbb  hozzájárult  ahhoz,  hogy  a  Dardanellák  megnyittassanak,  nem  is 
szólva  arról,  hogy  az  Oroszországra  káros  állapotot  Anglia  hatalmi 
szava  tartotta  fenn  eddig,  nem  is  szólva  arról,  hogy  a  központi  hatal- 
mak legilletékesebb  államférfiai  kifejezték  azt  a  készségüket,  hogy  a 
Dardanella-kérdést  a  jogos  orosz  kívánságok  értelmében  rendezik, 
meg  kell  állapítani  azt  a  tényt,  hogy  nemcsak  Dardanella-probléma 
van.  Gibraltárt  az  angol  ágyuk  akkor  zárják  el  az  Angliának  nem  tetsző 
hajózás  elől,  mikor  Angliának  tetszik.  A  Szuez-csatorna  helyzetét  nem- 
zetközi egyezmény  szabályozta  és  Anglia  egy  tollvonással  megsemmi- 
sítette ezt  az  engedményt.  Wilson  ur,  aki  olyan  szép  frázisokat  tud  a 
tengerek  szabadságáról,  a  Panama-csatornában  kedvezményeket  biz- 
tosított az  amerikai  hajóknak  azon  a  cimen,  hogy  a  Haye-Pancefort 
akta  értelmében  joga  van  előnyben  részesíteni  a  parti  hajózást.  Szuez 
bejáróit  Anglia,  a  Panama-csatorna  bejáróit  Amerika  látta  el  erődí- 
sekkel  minden  nemzetközi  szerződés  ellenére,  világos  egyezmények  vi- 
lágos parancsai  ellen.  Amikor  tehát  Stockholm  a  fő  forgalmi  utak  jog- 
viszonyainak nemzetközi  szabályozását  sürgeti,  akkor  ez  a  követelést 
az  entente  felé  fordulva  kell  elismételnie. 

A  vásárjog.  A  vásárjog  (Marktrecht)  szintén  százados  elve  a  nem- 
zetközi jognak.  Ez  az  elv  kimondja,  hogy  bármily  ország  polgára  min- 
denütt szabadon  kereskedhet,  vállalkozhat  és  ugyanabban  a  jogvéde- 
lemben részesül,  mint  annak  az  országnak  polgára,  amelyben  keres- 
kedik vagy  vállalkozik.  Már  Kant  kiemelte  ennek  az  elvnek,  a  hospitá- 
lis  elvének  nagy  nemzetközi  és  emberi  jelentőségét.  Ezt  a  gyönyörű  és 

emberséges  elvet  megcsúfolták  az  entente  koncentrációs  táborai,  meg- 
csúfolta az  ellenséges  államok  polgárainak  vagyonszekvesztrálása, 
megcsúfolta  az  angol  fekete  lista,  amelynek  még  semleges  államokban 
is  érvényt  akarnak  szerezni,  kigúnyolja  a  semleges  kereskedelem  boj- 
kottálása. Stockholm  a  hospitális  jogának  helyreállítását  se  Berlin,  Bécs, 
Budapesttől,  hanem  Páristól,  Londontól  kérje. 

Tarifa  és  forgalmi  korlátozás.  A  szállítási  díjtételek  megállapítása 
szuverén  joga  volt  eddig  minden  államnak,  de  a  legutóbbi  kereske- 
delmi szerződések  már  államközi  megegyezés  tárgyává  kezdték  emelni 
ezt  a  nagyjelentőségű  kérdést  is.  A  tarifák  megállapításával  elő  lehet 
mozdítani,  vagy  tönkre  lehet  silányítani  egy  szomszédos  állam  tranzitó 
kereskedelmét.  Nem  is  szólva  arról,  hogy  vaggonhiány,  az  áru  kezelése 
a  vasúti  szállítás  alatt,  a  vámkezelés  is  kiszámíthatatlan  károkat,  kése- 
delmeket okozhat.  Beviteli  tilalmak,  forgalmi  korlátozások  hasonló 
hatásúak  lehetnek.  Nemcsak  a  vámtarifával  lehet  gazdasági  háborút 
folytatni,  hanem  a  vasúti  szállítás,  a  hajózási  szállítás  tarifáival  is.  Az 
entente  nem  is  csinál  titkot  abból,  hogy  a  háború  után  tömegáruinkat 
ilyen  harcjellegü  tarifákkal  akarja  visszatartani  a  világkereskedés  pia- 
caitól. Természetes  dolog,  hogy  a  központi  hatalmak,  akiket  ebben  ked- 
vező földrajzi  és  forgalmi  helyzetük  is  támogat,  a  retorzió  fegyvereit 
élesítik  erre  az  esetre.  A  gazdasági  újjászületés,  a  béke  ügyét  azon- 
ban aligha  szolgálná  az  ilyen  hazafias  és  forgalmi  háború,  amelyben 
még  a  győztes  fél  is  csak  veszteségeket  jegyezhet  fel.  Érthető  tehát, 
hogy  Stockholm  már  előre  tiltakozik  a  bejelentett  hadiállapot  ellen  és 
hadat  izen  a  tarifális  háború  lehetőségének  is.  Ezt  az  állásfoglalást 
sehol  nem  fogadják  nagyobb  egyetértéssel,  mint  a  központi  hatalmak 
államaiban  és  érdeklődéssel  várjuk,  milyen  macskazene  fogadja  a 
szociáldemokrata  felfogást  az  entente  államaiban. 

A  nyersanyag.  Nyersanyag  nélkül  nincs  ipar,  ipar  nélkül  nincs 
munkaalkalom,  nincs  gazdasági  reorganizáció,  nincs  béke.  Stockholm 
tehát  teljes  joggal  követeli,  hogy  a  nyersanyag  beszerzése  dolgában  le- 
gyen egyenlőség  az  államok  között.  Azt  tán  mondani  sem  kell,  hogy  a 
központi  hatalmak  ezzel  a  programmal  egyetértenek.  Érdeklődéssel 
várjuk,  hogy  Anglia,  Amerika,  Franciaország  is  egyetért-e  ezzel  a  pro- 
grammal, amely  éles  ellentétben  van  a  párisi  konferencia  határozatai- 
val. Párisban  azt  deklarálta  az  entente,  hogy  a  központi  hatalmak 
nyersanyag  beszerzését  a  háború  után  is  megakadályozza. 

Igyekeztünk  objektív  és  pártatlan  semlegességgel  rávilágítani 
azokra  a  követelményekre,  amelyek  a  tartós  gazdasági  békének  előfel- 
tételei. Ugy  gondoljuk,  ez  a  vizsgálat  napnál  világosabban  beigazolja 
azt  a  megállapításunkat,  hogy  a  tartós  gazdasági  békének  előfeltételei 
a  központi  hatalmak  hadicéljai  között  szerepelnek  és  az  entente  álla- 


A  tartós  gazdasági  béke 


T 


mok  gyűlölködő  és  harcias  politikáját  terheli  a  világtörténei  felelős- 
ség, ha  a  tartós  gazdasági  béke  programmját  nem  lehet  meg,  lósítani. 
A  legtöbb  kedvezmény,  a  nyilt  ajtó  elve,  a  tengerek  szabadsága,  a 
tengerszorosok  és  csatornák  szabadsága,  a  nyersanyag  beszerzés  és  a 
vásárjog  egyenlősége,  a  forgalmi  korlátozások,  tarifaháboruk  meg- 
szüntetésének lehetősége  a  központi  hatalmak  békefeltételei  között  sze- 
repel. Az  entente,  legalább  egyelőre,  ellenségesen  áll  ezzel  a  program- 
mal szemben.  Érdeklődéssel  várjuk,  hogy  a  stockholmi  tanácskozások 
mennyiben  idéznek  elő  változást  az  entente  harcot,  gyűlölködést  je- 
lentő gazdasági  törekvéseiben. 


Mit  tanul  a  német  i(juság  Magyar- 
országról ? 

Irta:  Dr.  Valentónyi  Gáspár. 

A  mai  idők  fokozott  mértékben  indokolják  a  szövetség  viszonyá- 
nál fogva  egymásra  utalt  nemzeteknek  kölcsönösen  alapos,  igaz  és 
őszinte  megismerését.  A  sajtó  mindenrangu  termékében  szinte  naponta 
egyengetik  ennek  útját.  Maga  az  eszme  —  elsősorban  hazánk  és  a  né- 
met birodalom  beható  kölcsönös  megösmerését  illetőleg  —  túlnőtt  a  ter- 
vezgetés keretein  és  már  az  illetékes  körök  is  belátják  a  dolog  szükség- 
szerűségét. 

Igen  számottevő  az  a  nyilatkozat,  amelyet  e  kérdésben  a  porosz 
közoktatásügyi  államtitkár  tett:  minden  komoly  államférfinak  foglal- 
koznia kell  a  gondolattal,  hogy  azok  a  nemzetek,  amelyek  most  egy  kö- 
zös nagy  cél  érdekében  együtt  harcoltak  és  együtt  véreznek,  a  jövőben 
jobban  megismerjék  egymást.1)  Ezt  a  gondolatot  fűzi  tovább  Naumann 
sokat  vitatott  műve  is:  nyilvánvaló,  hogy  elmélyedésünk  a  magyarság 
múltjába  és  jelenébe  eddig  fölötte  csekély  volt.  Tekintetünket  inkább 
nyugat  felé  irányoztuk.  Az  uj,  a  háború  után  felserdülő  nemzedék  le- 
gyen okosabb,  mint  mi  öregek.2)  A  hirneves  jénai  professzor  Eucken 
sem  habozik  kimondani,  hogy  Németországban,  ahol  bár  mindig  nagy 
tisztelettel  viseltettek  Magyarország  és  a  vitéz,  nemes  magyar  nemzet 
iránt,  tényleg  nem  alapos  a  tájékozódás  Magyarországról.3)  Hasonló 
beismerés  hangzik  a  német  közélet  jónevü  vezetőembereinek  abból  a 
javaslatából  is,  amelyet  a  berlini  egyetem  magyar-tanszéke  ügyében 
nyújtottak  be  a  porosz  képviselőházhoz:  mily  keveset  szokott  a  német 
ember  általában  Magyarországról  tudni.  Ma,  amikor  a  gazdasági  és 
eszmeközösség  Magyarországra  utal  minket,  elérkezett  az  ideje,  hogy 
ez  az  állapot  megváltozzék.4) 

J)  Beszélgetés  a  porosz  közoktatásügyi  államtitkárral.  Világ,  1916.  február  27. 

2)  Fr.  Naumann:  Mitteleuropa.  Berlin,  1915.  101.  1. 

a)  Eucken  tanár  a  magyar  nyelvről.  Pesti  Hirlap,  1916.  máj.  28. 

4)  Ein  Lehrstuhl  für  ungarische  Sprache  und  Oeschichte  in  Berlin.  Berliner  Tageblatt, 
1916.  márc.  13. 


Mit  tanul  a  német  ifjúság  Magyarországról? 


9 


Ami  tehát  a  németség  körében  hazánk  ismeretét  illeti,  a  jövőben 
e  téren  örvendetes  változásra  számíthatunk.  De  ennek  során  önként 
fölmerül  az  a  kérdés,  mint  is  állunk  voltaképen  a  hazai  vonatkozások 
dolgában  szövetségesünknél? 

A  magyar  hazának  és  népének  helyes  ismerete  elsősorban  a  német 
kereskedő  szemében  fontos  kérdés.  A  hatalmas  német  kereskedelmi 
szakoktatás  évente  tanult  ifjúságának  ezreit  bocsátja  ki  a  gyakorlati 
kereskedelem  terére.  Hogy  többet  ne  említsek,  Berlin,  Hamburg,  Majna- 
Frankfurt,  Lipcse,  München,  Köln  enemü  iskoláiban  tankönyve  vilá- 
gánál ismeri  meg  Magyarországot  a  szorgalmas  porosz,  szász  meg  bajor 
ifjú  s  bizonyos,  hogy  az  életben  tán  némileg  módosul  felfogása  rólunk, 
—  kivált  ha  az  elméleti  ismeretanyaghoz  a  személyes  érintkezés  révén 
egyéni  tapasztalás  járul,  —  de  gyökerében  aligha  veti  le  azt  az  elfogult- 
ságot, amely  a  hű  kép  kialakulásának  legfőbb  akadálya. 

Az  említett  városok  kereskedelmi  tanintézeteinek  igazgatói  és  a 
könyvkiadók  egyaránt  a  legnagyobb  készséggel  bocsátották  rendelke- 
zésemre történelmi  és  földrajzi  tankönyveiket  s  a  hozzátartozó  térké- 
peket,5) amelyek  alapján  sikerült  rekonstruálni  hazánk  és  nemzetünk 
képét  a  német  iskola  ifjúsága  körében. 

I.  Magyarország  történelme. 

A  német  iskolakönyvekben  a  magyar  haza  első  említése  a  római 
történelem  során  található.  Augustus  császár  külső  háborúinak  egyik 
eredménye  az,  hogy  Pannónia  is  provincia  lőn.  Pannónia  a  Dunától 
nyugatra  levő  Magyarország.6) 

Az  ókornak  e  hazai  vonatkozású  eseménye  után  kerül  tárgya- 
lásra a  népvándorlás.  Ennek  bevezetéseként  a  hunok  törnek  be  Euró- 
pába. Elmondják  róluk,  hogy  egy  néphez  sem  hasonlítottak,  sem  a  gö- 
rögöket, sem  a  rómaiakat  nem  ismerték,  kistermetű,  szélesvállu  embe- 
rek, arcukat  csúnya  vágások  éktelenítették  el,  hitvány,  de  fáradhatatlan 
lovukkal  szinte  összenőttek  és  alattomos  harcmodoruk  folytán  ellen- 
ségeik igen  féltek  tőlük.7)  Azalatt  a  75  év  alatt,  amely  feltűnésük  óta 
Európában  lefolyt,  a  hunok  és  szövetségeseik  elérték  a  mai  Magyar- 
ország alföldjét.  Itt  alkotta  meg  Attila  hatalmas  birodalmát.  Bizánci 
követek  fölkeresték  őt  és  reánk  hagyták  azt  a  képet,  amelyet  tisza- 

5)  Hálával  emelem  ki  e  helyütt  Dr.  Prof.  Wilhelm  Lorey,  a  lipcsei  Handelslehranstalt 
igazgatójának,  Dr.  Ottó  Knörk,  a  berlini  Kaufm.  Schulen  igazgatójának,  a  hamburgi,  a  majna- 
frankfurti, a  müncheni  és  a  kölni  keresk.  iskolák  vezetőinek,  nemkülönben  a  kiadó  Ferd.  Hirt 
&  Sohn  Lipcse,  E.  S.  Mittler  &  Sohn  Berlin,  valamint  a  Piloty  &  Loehle  München,  a  Velhagen 
&  Klasing  Bielefeld-Lipcse  s  a  Buchhandlung  des  Waisenhauses  Halle  a.  d.  S.  cégeknek  leköte- 
lező előzékenységét. 

6)  Pfeifers  Lehrbuch  der  Geschichte  für  Höhere  Lehranstalten.  V.  14.  1. 

7)  Pfeifer  II.  27.  1. 

melléki  udvarában  folyó  életéről  rajzoltak.  Attila  hatalmas  uralkodó 
volt,  szigorú  biró  és  félelmetes  hadvezér.8) 

A  középkori  germán  népek  történetét  is  jócskán  átszövik  a  hazai 
vonatkozások.  Mikor  Karintiai  Arnulf  idején  (887 — 899)  a  birodalom 
délkeleti  részét  szlávok  fenyegették,  csak  a  magyarok,  e  finn-mongol 
eredetű  lovasnép  segélyével  (amely  röviddel  azelőtt  nyomult  be  a  mai 
Magyarországba  s  ezzel  elszakította  az  északi  és  a  déli  szlávokat  egy- 
mástól) tudta  a  császár  Szvatopluk  halála  után  veszedelmes  államukat 
feloszlásra  kényszeríteni.9)  I.  Henrik  (919 — 936)  volt  az,  aki  legkoráb- 
ban eredményesen  védte  meg  a  szászokat  és  a  türingiaiakat  a  magyarok 
erős  támadásai  ellenében.10)  Riadei  diadalával  Észak-Németországot 
megszabadítota  tőlük.11)  I.  Nagy  Ottó  korában  találkozunk  ismét  a  ma- 
gyarokkal német  földön,  mikor  betörtek  Bajorországba  és  megszállották 
Augsburgot.12)  Szent  Ulrik,  a  város  püspöke  mindaddig  állta  támadá- 
sukat, amig  Ottó  felszabadító  sereggel  nem  közeledett,  amellyel  őket  a 
Lechmezőn  teljesen  leverte.13)  Ezután  Ottó  a  magyarokat  Regensburgig 
üldözte,  akik  nem  is  tértek  többé  vissza,  hanem  letelepedtek  a  Duna — 
Tisza  közén. 

Utóbb  Bajor  Henrik  saját  hazájukban  kereste  föl  őket,  amennyi- 
ben Magyarország  ellen  győzelmes  hadat  indított  és  megszállta  az  or- 
szágot a  Duna  mentén,  ahonnan  a  magyarok  a  német  települőket  el- 
űzték volt.14)  II.  Henrik  idején  tért  Magyarországon  keresztény  hitre 
Árpádházi  István,  aki  II.  Szilveszter  (Gerbert)  pápától  1000-ben  királyi 
koronát  kapott  és  megalapította  az  esztergomi  (Gran)  érsekséget.13) 

A  frank  családból1  származó  III.  Henrik  (1039 — 1056)  uralmát 
ellentmondás  nélkül  ismerte  el  minden  fejedelem.  A  magyarok  is  meg- 
hajoltak a  német  birodalom  fensőbbsége  előtt,  de  néhány  esztendő 
múlva  ismét  függetlenítették  magukat.16)  A  XIII.  században  végbement 
mongol  betörés  hazánknak  ismét  szerepet  juttat:  1241-ben  egy  mongol 
horda  Magyarországot  lakatlan  pusztasággá  tette,  maga  Batu  pedig  em- 
bereivel Sziléziába  vonult,  de  innen  csakhamar  eltávozott,  mert  seregét 
időközben  Magyarországon  legyőzték.17) 

A  Luxemburg-házból  való  császárok  során  Zsigmonddal  (1410 — 
1437)  kapcsolatban  megjegyzik,  hogy  felesége  Mária,  Nagy  Lajos  ma- 

8)  Ugyanott,  32.  1. 

»)  Ugyanott,  68.  1. 
10)  Pfeifer  V.  72.  1. 
»)  Pfeifer  II.  48.  1. 
12)  Pfeifer  V.  74.  1. 
18)  Pfeifer  II.  50.  1. 
")  Pfeifer  V.  74.  1. 
15)  Ugyanott,  78.  1. 
10)  Pfeifer  II.  52.  1. 
17)  Ugyanott,  70.  1. 

gyar  és  lengyel  király  leánya  volt  s  e  réven  Magyarországnak  is  királya 
lőn  Brandenburg  szerencsétlenségére.  Ugyanis  Zsigmond  itt  oly  nehéz 
pénzügyi  viszonyok  közé  került,  hogy  végre  is  kénytelen  volt  Branden- 
burgot unokatestvérének,  a  morva  Jostnak  átengedni.  Zsigmondnak 
az  ország  főuraival  (Magnaten)  és  a  törökökkel  kellett  megküzdenie, 
akik  a  XIV.  század  folyamán  elérték  a  Duna  vonalát.18) 

A  törökök  európai  előnyomulásával  szemben  a  keresztény  világ 
előharcosai  a  magyarok  voltak  a  lengyelséggel  együtt  Hunyadi  János 
vezetése  mellett,  de  a  Rigómezőn  súlyos  vereséget  szenvedtek.19) 

A  Habsburg  III.  Frigyes  alatt  (1440 — 1493)  a  birodalom  szűkebb 
határok  közé  szorult  s  a  császár  elvesztette  Cseh-  és  Magyarországot. 
Az  utóbbi  helyen  Korvin  Mátyást,  Hunyadi  János  fiát  ismerték  el  ki- 
rálynak. Mátyás  uralmát  Sziléziára,  Morvaországra  és  Lusatiára  is  ki- 
terjesztette és  a  császárt  elűzte  Bécsből.  Csak  a  magyar  király  halála 
után  vezette  Frigyest,  fia  Miksa,  fővárosába  vissza,  aki  a  pozsonyi  béke 
értelmében  Cseh-  és  Magyarországban  megszerezte  az  örökösödés  jogát20) 

Az  újkor  történelmében  a  török  veszedelem  ad  alkalmat  magyar 
vonatkozások  feltüntetésére:  A  török  szultán,  a  hatalmas  II.  Szolimán 
megtámadta  Lajost,  a  magyarok  és  á  csehek  királyát21)  s  a  magyar  se- 
reget a  Duna  mellett,  Mohácsnál  megverte  (1526).  Miután  Lajos  király 
a  csatában  elesett,  mindkét  országának  koronája  sógorára,  Ferdinándra 
szállott  át,  de  Magyarországon  csak  a  keskeny  nyugati  sáv  jutott  egy- 
előre neki.  Ezzel  megvetette  a  mai  osztrák-magyar  monarchia  alapját.22) 

A  XVI.  század  küzdelmei  során  szóbakerült  a  török  veszedelem 
megszűnése  is.  A  török  támadóereje  azóta  gyengült  meg,  amióta  Szulej- 
mány  a  Zrínyi  (Zriny)  által  hősiesen  védett  Sziget  előtt  meghalt.23)  A  har- 
mincéves háború  cseh-pfalzi  szakában,  II.  Ferdinánd  (1619 — 1637)  alatt 
az  osztrák  uralmat  Magyarországon  a  török  és  Bethlen  Gábor,  Erdély 
nagyratörő  fejedelme  veszélyeztették.24) 

A  nagyhatalmak  megalakulásának  időszaka  (XVII.  század)  Lipót 
császársága  révén  mutat  hazai  érintkezéspontokat.  A  kor  problémája 
minket  is  érdeklő  módon  ugy  nyer  beállítást,  hogy  Ausztria-Magyar- 
ország szerencsés  török  háborúi  árán  valóságos  nagyhatalommá  lesz 
azzal,  hogy  I.  Lipót  Magyarországot  elszakítja  a  töröktől.  Ausztria  török 
háborúinak  folyamán  Lipót  kísérletet  tett  Magyarország  alkotmányá- 
nak elkobzására  és  az  ott  lakó  protestánsokat  is  üldözte.  Ezért  a  ma- 

18)  Pfeifer  V.  144.  1. 
")  Ugyanott,  151.  1. 
2°)  Ugyanott,  168.  1. 
21)  Pfeifer  II.  96.  1. 

Pfeifer  V.  186.  I. 
83)  Ugyanott,  212.  1. 
*)  Ugyanott,  215.  1. 

gyarok  Thököly  vezetésével  (1674 — 1679)  fölkeltek  ellene  és  a  török- 
nél) meg  a  franciáknál  is  pártfogásra  találtak.25) 

Bécsnek  1683-ban  végbement  felszabadítása  után  a  császár  el- 
határozta, hogy  Magyarországot  meghódítja.  Ezért  támadást  kezdett  és 
csapatai  a  következő  években  dicső  hadjárat  után  Kelet-Magyarországot 
meghódították.  Buda  elfoglalása  (1686)  és  a  Mohács  mellett  vivott  csata 
után  a  magyar  országgyűlés  Pozsonyban  a  Habsburg-házat  örökös  ki- 
rályságra emelte.  Magyarország  pedig  Ausztriával  perszonál-unióban 
egyesült.  Utóbb  a  karlovici  béke  szerint  (1699)  a  császár  megtartotta 
magának  egész  Magyarországot  a  temesi  bánság  és  Erdély  kivételével. 
Ezzel  a  főcélt,  az  osztrák-magyar  monarchia  megalapítását  elérték.26) 

Ausztria  tehát  a  XVIII.  század  elején  a  török  ellen  viselt  háborúk 
szerencsés  hódításaival  megszerezte  Magyarország  legnagyobb  részét.27) 
A  Habsburg-monarchia  lakossága  a  török  háborúk  koráig  túlnyomólag 
német  volt.  Ezóta  magyarok  és  délszlávok  kerültek  hozzá,  utóbb  fla- 
mand, vallon  elemek  s  északi-  meg  ujabb  délszláv  töredékek  növelték  a 
népkeveredést.  (Völkergemisch.)28) 

A  XVIII.  századbeli  Mária  Teréziának  helyzete  az  osztrák  örökö- 
södési háború  folyamán  (1741)  nehézzé  lőn  s  ezért  a  magyaroknál  volt 
kénytelen  menedéket  és  segítséget  keresni.  E  pillanatban  a  legélesebben 
veszélyeztetett  volt  a  Habsburg-dinasztia  helyzete.  De  a  magyarok,  az  ő 
szerencsétlenségétől  meghatottan,  lovagi  lelkesedéssel  nyújtottak  neki 
segítséget.29) 

Ausztria  uralkodói  közül  II.  József  (1780 — 1790)  egyénisége  talál 
bővebb  méltatásra.  Kiemelik,  hogy  uj  államszervezetet  akart  alkotni, 
de  anélkül,  hogy  országai  alkotmányát,  vagy  a  rendek  jogait  figyelembe 
vette  volna.  Mellőzte  mindazt,  ami  szerinte  idejét  multa,  állameszméjé- 
nek ellentmondott,  vagy  kora  emberbaráti  felfogásával  nem  volt  össze- 
egyeztethető. A  nemesség  és  a  papság  előjogait,  tartományai  kiváltságait 
meg  akarta  szüntetni,  hogy  célját,  az  összmonarchia  igazgatásának  egy- 
ségét megvalósíthassa.  Bár  jó  szándék  vezette,  újításainak  zöme,  azok 
kíméletlen  keresztülvitele  folytán  mindenfelé,  de  kivált  Magyarországon 
előbb  titkos,  majd  nyilt  ellentmondásra  talált.30) 

A  legújabb  kort  bevezető  bécsi  kongresszus  (1815)  határozatainak 
következménye  Ausztriára  nézve  az  volt,  hogy  újonnan  kialakult  terü- 
lete természetszerűleg  elidegenedett  a  német  érdekkörtől    és  miután 

Pfeifer  VI.  29.  1. 
2«)  Ugyanott,  30.  1. 
27)  Pfeifer  III.  10.  1. 
»)  Pfeifer  VI.  34.  I. 
»)  Ugyanott,  61.  1. 
™)  Ugyanott,  75.  1. 

szlávok  és  magyarok  mellett  ezóta  a  népességnek  számottevő  része  az 
olasz  is,  mindinkább  elveszítette  német  jellegét.31) 

A  XIX.  század  eseményei  —  amennyiben  bennünket  is  érdekel- 
nek, —  Metternich  rendszerének  jellemzéséhez  kapcsolódnak.  Metter- 
nich politikai  célját  abban  látják,  hogy  Ausztriának  a  bécsi  kongresszus 
alapján  megszerzett  birtokait  sértetlenül  megőrizni  s  ha  lehet,  nagyobbí- 
tani törekedett.  Az  államegység  komoly  veszedelmének  nem  annyira 
a  külső  háborúkat,  mint  inkább  a  belső  forradalmi  mozgalmakat  te- 
kintette. A  császárság  népességének  tarka  összetétele  folytán  (németek, 
szlávok,  magyarok,  olaszok  stb.)  a  nemzeti  eszme  erősödése  aggasztotta, 
mert  ez  a  monarchiát  felbomlással  fenyegette.  Ezért  alkalmazta  köz- 
ismert intézkedéseit  minden  nemzeti  irányú  mozgalommal  szemben.82) 

A  februári  forradalom  eseményei  Ausztria-Magyarország  életét  is 
közvetlenül  érintik,  ahol  1835-ben  I.  Ferencet  gyengeelméjü  (geistes- 
schwach),  uralkodásra  képtelen  fia,  I.  Ferdinánd  követte.  Az  ő  idején 
belső  reformokra  nem  került  a  sor,  bár  egyes  nemzetek  önállóságukat 
mind  hangosabban  követelték.  Az  1848-iki  forradalomban  e  nemzetek 
hirtelen  megszabadultak  attól  a  kényszertől,  amely  eddigelé  lekötötte 
őket  s  miközben  a  maguk  függetlenítésére  törtek,  ugy  látszott,  hogy  az 
összállam  megérett"  az  elmúlásra.33) 

1848-ban  tehát  Ferdinánd  országaiban  kitört  a  forrongás.  Egy- 
idejűleg támadtak  fölkelések  Lombard-Velencében,  Prágában  és  Ma- 
gyarországon. A  magyarok  kierőszakolták  a  független  minisztériumot 
és  az  alkotmányt.  Ebben  az  általános  forrongásban  a  hadsereg  mutat- 
kozott a  császári  ház  egyedül  megbízható  támaszának;  ez  volt  az  össz- 
monarchia  fentartásának  biztosítéka.  1848  decemberében  I.  Ferdinánd 
lemondott  18  éves  unokaöccse,  Ferenc  József  javára.  Mikor  ez  a  trón- 
változás bekövetkezett,  Ausztria  és  Magyarország  között  már  kitört  volt 
a  nyilt  háborúskodás.  Miután  a  lemondást  a  magyar  országgyűlés  nem 
ismerte  el,  a  császári  sereg  bevonult  Magyarországba  és  megszállta 
Pestet,  de  utóbb  kénytelen  volt  a  várost  kiüríteni. 

Amikor  pedig  Magyarország  alkotmányát  a  monarchia  összalkot- 
mánya  1849  márciusában  megszüntette,  a  magyar  országgyűlés  Kossuth 
indítványára  a  Habsburg-házat  trónvesztettnek  nyilvánította.  Időköz- 
ben Buda  is  a  magyarok  kezébe  került,  Ferenc  József  tehát  Miklós  cár 
tói  Varsóban  személyesen  segítséget  kért.  Az  oroszok  és  osztrákok  kettős 
támadásával  szemben  a  magyarok  ellenállása  végre  is  összeomlott  s  a 
fölkelést  elnyomták.  A  magyarság  vezetői  elmenekültek  s  az  alkotmányt 
felfüggesztették.34) 

31)  Ugyanott,  138.  1. 

32)  Pfeifer  VI.  149.  1. 
»)  Ugyanott,  160.  1. 
3*)  Ugyanott,  161.  1. 

Az  orosz-török  háború  után  Ausztria  attól  tartott,  hogy  a  Balkán 
félsziget  egészen  orosz  befolyás  alá  kerül,  ezért  gróf  Andrássy  osztrák 
miniszter  buzgón  egyengette  egy  kongresszus  egybehivásának  útját, 
amely  1878  júniusában  Bismarck  herceg  elnöklete  alatt  Berlinben  ült 
egybe.  Ausztria  kivánságára  itt  Boszniát  és  Hercegovinát  a  monarchiá- 
nak ítélték  oda  és  felhatalmazták  ezeknek  a  területeknek  megszállására. 
Az  említett  országokat  Ausztria  1908-ban  bekebelezte.35) 

Ausztria-Magyarország  viszonyainak  alakulása  1866  után  beható 
figyelemben  részesül.  Az  1866.  háború  végeztével  a  monarchia  uj  alkot- 
mányt kapott,  amennyiben  Beust  miniszter 'Ausztria  és  Magyarország 
között  kiegyezést  hozott  létre  (1867).  Ez  alapon  a  birodalom  egy  osztrák 
félre  (Gisleithanien)  és  egy  magyar  félre  (Transleithanien)  oszlik,  ame- 
lyeket az  uralkodó  személye  és  bizonyos  közös  intézmények:  közös 
külső  képviselet,  közös  hadügy,  közös  pénzügy  kötnek  össze.  A  biro- 
dalom neve:  osztrák-magyar  monarchia.  Mindkét  —  egyébként  telje- 
sen önálló  —  államfélnek  (Reichshálfte)  van  parlamentje:  az  osztrák 
parlament  urakházából  (Herrenhaus)  és  birodalmi  tanácsból  (Reichs- 
rat)  áll,  amely  1906  óta  általános  és  közvetlen  választójogon  alapszik; 
a  magyar  parlament  részei  pedig  a  főrendiház  (Magnatenhaus)  és  a 
képviselőház  (Abgeordnetenhaus). 

A  nemzetiségi  küzdelmek  a  kiegyezés  óta  sem  szűntek  meg.  A 
németség,  amely  főleg  Mária  Terézia  kora  óta  vezetőszerepre  tett  szert, 
Magyarországon  a  magyar  kormányzat  (Magyarische  Regierung) 
ellen  foglal  állást,  a  csehek  pedig  Csehországban  vivtak  nehéz  harcokat 
nemzetiségük  elismertetéséért.86) 

Végül  az  emberiséget  foglalkoztató  jelen  küzdelmet  érintve  arra 
utalnak,  hogy  a  Balkán  forrongása  miatt  (az  osztrák  trónörökösnek  és 
nejének  meggyilkolása  Sarajevóban)  kapott  lángra  legközelebbről  (1914 
aug.  1)  az  a  mérhetetlen  arányú  háború,  amely  ezidőszerint  az  egész 
világot  betölti.37) 

II.  Magyarország  földrajza. 

Hazánk  földrajzi,  kivált  gazdaságföldrajzi  jellemzését  illetőleg 
sokkalta  alaposabbak,  behatóbbak  a  német  iskolakönyvek,  mint  a  tör- 
történelmi  események  'ismertetésében.  Természetes  követelménye  ez 
annak  az  utilitarisztikus  törekvésnek,  amely  a  német  iskolát,  elsősor- 
ban pedig  a  kereskedelmi  iskolákat  vezeti. 

Földrajzi  hovatartó zandóságunk  jelölésére  a  középeurópai  gazda- 
sági államok  sorába  (Mitteleuropaische  Wirtschaftsreiehe)  osztanak  be 

»)  Pfeifcr  III.  101.  1. 
»«)  Pfeifer  VI.  227.  1. 
<»)  Pfeifer  III.  112.  1. 

minket.38)  Egyébként  pedig  cim  szerint  mint  Österreich-Ungarn,89)  vagy 
Die  Österreich-Ungarische  Monarchie,40)  sőt  Das  Kaiserreich  Österreich- 
Ungarn41)  néven  is  szerepelünk. 

Az  osztrák-magyar  császárság  Európának  oly  központi  fekvésű 
állama  akár  Németország.  A  nagyhatalmak  között  neki  van  leginkább 
kontinentális  karaktere.42)  Helyzeténél  fogva  közvetítő  szerepre  hiva- 
tott a  kulturálisan  legmagasabbra  fejlődött  Európa  és  a  félművelt  Dél- 
Európa  között.43) 

Ausztria-Magyarországot  nemcsak  természeti  viszonyai,  hanem  a 
történelem  is  a  szomszéd  országok  közül  elsősorban  Németországra  utal- 
ják, amellyel  különben  már  népessége  révén  is  szoros  összeköttetés- 
ben áll.44) 

Van  iskolakönyv,  amely  a  monarchia  kialakulásának  történetét 
röviden  igy  adja  elő:  az  Európa  délkeleti  része  felé  irányuló  kereske- 
delemre nézve  oly  igen  fontos  Duna  mellékén  a  Habsburg-ház  hódítás 
és  örökösödés  utján  nagy  birodalmat  teremtett,  amely  mint  a  keresz- 
tény államok  védőbástyája,  hajdan  feltartóztatta,  sőt  visszatartotta  a 
törököt.  Mióta  ez  a  veszedelem  elmúlt,  hiányzik  a  tarka  népvegyülék 
(buntes  Völkergemisch)  alkotta  államban  a  benső  összefüggés.  Mikor 
Ausztria  a  német  Bund-ból  kivált,  Magyarország  1867-ben  önálló  király- 
ság lőn,  de  ugy,  hogy  az  uralkodó  személye,  a  hadügy,  vámügy,  pénz- 
ügy, meg  a  külső  képviselet  ügye  mégis  közös  Ausztriával.45) 

Másutt  azt  említik,  hogy  Ausztria  és  Magyarország  1867  óta  el- 
választhatatlanul alkotmányos  monarchiává  alakult  át.46)  Egy  harma- 
dik felfogás  szerint  Ausztria-Magyarország  kettős  állam  (Doppel- 
staat).47)  Sőt  miután  1878  óta  Bosznia-Hercegovina  igazgatása  közös 
ügy,  azt  is  tanítják,  hogy  az  osztrák-magyar  monarchia  3  államból 
(Staatsgebiet)  áll:  osztrák  császárság,  magyar  királyság  s  a  röviddel  ez- 
előtt a  birodalomba  bekebelezett  Bosznia-Hercegovina.48) 

Bár  az  ország  természeti  viszonyainak  rajza  teljesen  megnyugtató 
képet  tár  elénk,  egy  pillantás  a  népesség  állapotára  elhomályosítja  azt. 
Ausztria-Magyarország  teljesen  hijjával  van  a  nemzeti  egységnek  és 
valóban  sehol  sem  akadálya  annyira  az  előhaladásnak  az  egyes  népek 

38)  Eckert:  Leitfaden  der  Handelsgeographie.  136.  1. 

39)  Seydlitz:  Geographie  II.  19.  1.  (A  legnépszerűbb  földrajzi  tankönyv  Németországban, 
kereken  3Va  millió  példányban  használják.) 

4°)  Keuchel-Oberbach :  Kleine  Wirtschafts-,  Handels-  und  Verkehrsgeographie.  7.  1. 

41)  Bartling:  Handels-  und  Verkehrsgeographie.  49.  1. 

«)  Seydlitz  V.  19.  1. 

«)  Eckert  137.  1. 

*>)  Keuchel-Oberbach  7.  1. 

45)  Seydlitz  V.  18.  1. 

♦«)  Eckert  136.  1. 

*')  Keuchel-Oberbach  8.  1. 

«)  Osbahr-Eckardt:  Wirtschaftsgeographie.  II.  49.  1. 

gyűlölete  és  ellenségeskedése,  mint  itt.  Egy  állam  néprajza  sem  mutat 
a  lakosság  nyelve  és  erkölcse  szempontjából  nagyobb  változatosságot 
nála,  ahol  mindenképen  tarka  népvegyülék  (buntes  Völkergemisch)  tá- 
rul szemünk  elé.49) 

Az  51  milliónyi  népesség  főeleme,  a  német  a  közös  művelődés 
alapvetője,  az  összes  lakosságnak  kereken  egynegyed  része.  A  németség 
a  monarchia  vezetőeleme  kulturális  téren,  szellemi  és  gazdasági  tekin- 
tetben egyaránt  fölötte  áll  a  többi  népeknek,  habár  politikai  téren  erő- 
sen visszaszorítják  őket.  Német  a  vezénylet  és  a  kereskedelem  nyelve  s 
mivel  azt  minden  tanult  ember  érti,  ez  az  általános  érintkezés  nyelve 
is.  S  ámbár  a  németség  alkotja  az  állam  történelmi  magvát  s  ez  alapon 
a  monarchia  főtámasza,  mégis  —  sajnos  —  igen  nehéz  küzdelmet  kell 
vivnia  nemzetiségeért  és  kultúrája  megtartásáért  a  szlávokkal,  a  magya- 
rokkal és  az  olaszokkal  szemben.  A  németek  leginkább  Ausztriában  és 
Erdélyben  laknak,  ahol  vitézül  állják  a  magyarok  és  a  románok  táma- 
dását. Német  nyelvszigetek  a  birodalomban  mindenfelé  vannak  s  a  vá- 
roslakó elem  majd  mindenütt  német.50) 

A  szlávok,  akiket  a  németek  és  a  magyarok  északi  és  déli  szlá- 
vokra  különítenek  el,  bár  számra  nézve  meghaladják  a  németeket  —  a 
népességnek  több  mint  2/s  része  —  nem  alkotnak  egységet  s  harcban 
állanak  az  erősebb  németséggel.  Ezért  tartanak  hűn  össze  csehek  és 
tótok,  lengyelek  és  rutének,  szlovének  és  horvátok.51) 

A  keleti  állam  lakosságának  főeleme,  a  magyarok,  a  magyar- 
országi népesség  magja.  A  dunai  medence  legnagyobb  részét  lakják,  az 
össznépességének  nem  egész  Vs  részét  alkotják.  Kelet-Magyarországon 
románok  is  laknak,  akik  az  erdélyi  fensikot  népesítik  be.  Ezenfelül  van 
még  mintegy  két  millió  zsidó  és  Magyarszágon  él  vagy  százezer  cigány, 
de  ezekből  Erdélybe  és  Bukovinába  is  jut.52) 

A  népelemek  között  elkeseredett  küzdelem  folyik  a  hegemóniáért, 
—  főleg  a  csehek  és  a  németek  közt  —  holott  a  népek  egyikének  sin- 
csen számszerű  túlsúlya  a  többi  felett  s  ezért  nem  is  lehet  igénye  arra, 
hogy  egymagában  vezető  legyen,  A  németek  —  akik  a  múltban  minden 
téren  a  kultúra  úttörői  voltak  s  máig  is  azok  —  mindkét  állam  terüle- 
tén kisebbségben  vannak.58) 

Vallási  téren  már  nagyobb  az  egység.  Az  egymással  szakadatlanul 
civódó  néptörzsek  legerősebb  egyesítő  kapcsa  a  katolikus  vallás.  A  né- 
pesség Va  része,  Ausztriában  pláne  91%  katholikus  hitü.54) 

«)  Eckert  137.  1. 

•r'°)  Keuchel-Oberbach  10.  1. 

«)  Bartling  II.  10.  1. 

'•2)  Seydlitz  II.  21.  1. 

M)  Osbahr-Eckardt  II.  52.  1, 

M)  Seydlitz  V.  19.  1. 

Ausztria-Magyarország  egészében  véve  a  gazdasági  fellendülés  ut- 
ján van.  A  népsűrűség  még  nem  nagy.  Magyarországon  pl.  csak  62. 
Ausztria  földje  sűrűbben  lakott,  mint  Magyarországé.  A  népoktatás  a 
lakosság  nyelvi  és  vallási  kevertsége  folytán  még  nagyon  hátra  van. 
Legalacsonyabb  a  keleti  országrészek  népműveltsége.55) 

Az  osztrák-magyar  állam  az  osztrák  országokból  és  a  magyar  ko- 
rona (Ungarische  Krone)  országaiból  áll.  Utóbbiak  együttvéve  nagyob- 
bak, mint  amazok.  Bosznia  és  Hercegovina  birodalmi  tartományok 
(Reichslánder).  Ausztria  és  Magyarország  között  reálunió  van.56) 

A  nemzetiségi  ellentéteket  természetszerűleg  a  gazdasági  élet 
sinyli  meg.  A  két  államnak  alkotmányos  viszonyából  egymáshoz,  nehéz- 
ségek háramlanak  a  birodalomra.  Eddig  a  két  állam  közös  vámterület 
volt,  ami  gazdasági  téren  egységet  jelentett,  bár  az  erre  vonatkozó  szer- 
ződést minden  10  esztendőben  meg  kell  újítani.  Ma  azonban  Magyar- 
országnak ezidőszerint  mértékadó  politikai  körei  a  gazdasági  önálló- 
ságra törekszenek.  Céljuk,  hogy  a  szövetségnek  megfelelő  vámközösség 
helyébe  a  két  állam  vámszerződése  lépjen.  Ez  okból  Magyarország  min- 
den erejével  azon  van,  hogy  nemzeti  ipart  teremtsen,  bármennyire  is 
munkamegosztásra  utalja  a  természet  a  birodalom  két  felét.57) 

A  lakosság  'foglalkozása  Ausztriában  majd  3/s,  Magyarországon 
pedig  Vio  részben  mezőgazdaság,  állattenyésztés  és  erdőgazdálkodás.  A 
bányászat  és  az  ipar  az  osztrák  államban  jobban  fejlett,  mint  Magyar- 
országon. (A  magyar  ember  a  gyári  munkát  nem  kedveli,  szivesebben 
él  szabad  emberként  földecskéjén.)58) 

A  földmívelők  nagyobb  számát  Magyarországon  a  terület  termé- 
szeti viszonyaiból  magyarázhatjuk,  bár  itt  a  mezőgazdaságnak  még  na- 
gyot kell  fejlődnie,  amire  különben  meg  is  van  a  törekvés.59) 

Az  erős  nemzetiségi  és  gazdasági  ellentétek  mellett  is  a  monarchia 
gazdasági  élete  a  XIX.  század  közepe  óta  minden  téren  egészséges  és 
erőteljes  fejlődést  mutat.60)  Ausztria-Magyarország  helyzete  nyerster- 
mékek dolgában  általán  véve  kedvező.  Ausztriában  az  ipari  fejlődés 
tényezői  inkább  találhatók  fel,  mint  Magyarországon.  így  a  szükségletek 
kielégítése  a  birodalom  határain  belül  kölcsönösen  lehetséges  s  ezzel  a 
természet  maga  adta  meg  a  módot  arra,  hogy  e  birodalom  gazdaságilag 
zárt  és  önálló  terület  legyen.61)  A  monarchia  ipara  az  utóbbi  évtizedek- 
ben nagyott  haladt.  Magyarország  ipara  eleddig  igen  szegényes  volt,  de 

65)  Seydlitz  II.  21.  1. 
.     M)  Seydlitz  V.  26.  1. 

B7)  Osbahr-Eckardt  II.  52.  1. 
M)  Keuchel-Oberbach  12.  1. 

M)  Wolff-Pflug :  Wirtschaftsgeographie  Deutschlands  und  seiner  Hauptverhehrslánder  II.  34. 1. 
•°)  Bartling  II.  10.  I. 
«)  Bartling  II.  12.  1. 

ujabban  ez  is  azon  serénykedik,  hogy  ipari  szükségletei  tekintetében 
magát  a  külföldtől  hova-tovább  függetlenítse. 

A  monarchia  természeti,  gazdasági  és  néprajzi  viszonyai  miatt 
nem  foglalhatja  el  azt  a  helyet  a  kereskedelemben,  amely  istenadta 
gazdagságának,  nagyságának  és  néperejének  megfelelő  volna.  A  belső 
kereskedelemnek  elsőrangú  utvonalai  a  folyók.  A  habsburgi-országok 
legnagyobb  részének  főközlekedési  ere  a  Duna.  Forgalma  aránylag 
csekély.  Ennek  főokai  közé  tartozik  csaknem  minden  dunai-állam  ipari 
életének  elmaradottsága,  magának  a  folyónak  sebes  folyása  és  zuha- 
tagossága  a  magyar  szakaszon,  a  szabályozások  ellenére  is  szük  átjáró 
a  Vaskapun,  végül  jó  vasúti  összeköttetések  és  nagy  kikötők  hiánya.82) 

A  belső  forgalmat  a  viziutakon  kivül  a  jól  kiépült  műuthálózat  és 
az  állam  közlekedési  viszonyainak  megfelelően  létesített  vasutvonalak 
bonyolítják  le.  Az  országutakra  a  monarchiának  nem  minden  részében 
fordítottak  egyforma  gondot.  Általában  Ausztria-Magyarország  keleti 
részének  országutjai  nem  oly  jók  mint  a  nyugatiak  s  ezért  Magyar- 
országon, Erdélyben,  Galíciában  és  más  keleti  vidékeken  a  kisforgalom 
erősen  szenved.63) 

Az  osztrák-magyar  vasutháloztatot  csak  a  niult  század  utolsó  har- 
madában építették  ki  részint  az  állam,  részint  magánvállalatok.  A  vas- 
utak eloszlása  Magyarországon  arányosabb,  —  természeti  viszonyainál 
fogva  a  hálózat  egységesebb  —  mint  Ausztriában.  Magyarországnak 
államvasutai  vannak  s  a  személy-  és  árutarifája  olcsó.  Az  osztrák- 
magyar vasúthálózatnak  három  központja  van:  Prága,  Bécs  és  Budapest. 
Ennek  folytán  mindhárom  város  kiemelkedő  kereskedelmi  köz- 
pont is.64) 

Ausztria-Magyarországon  a  nagyvárosok  száma,  akár  Francia- 
országban, csekély.  Bécs  nemcsak  a  monarchia  fővárosa,  hanem  a  ke- 
reskedelem és  közlekedés  első  központja  is.  Magyarországon  Budapest 
és  Fiume  a  legfontosabb  kereskedővárosok.  Budapest  vagy  Ofenpest  a 
Duna  mindkét  partján  terül  el,  pompás  rakodóparttal.  Transleithania 
fővárosa  és  első  kereskedő  helye.  A  gabonanemüek,  a  pamut  és  az  olaj- 
bogyó főpiaca.65) 

Nagyforgalmu  városok:  Lemberg,  Grác,  Brünn,  Szeged,  Krakó, 
Szabadka,  Debrecen,  Pilsen,  Pozsony,  Zágráb,  Csernovic,  Linz,  Temes- 
vár, Póla.  Innsbruck,  Sarajevó,  Pécs,  Fiume,  Kassa.  Kolozsvár.66) 

* 

°2)  Osbahr-Eckardt  II.  51.  1. 
M)  Wolff-PHug  II.  39.  1. 
M)  Osbahr-Eckardt  II.  56.  1. 
M)  Eckert  142.  I. 
M)  Ugyanott,  148.  I, 

A  hazai  földrajzi  viszonyokat  egyik-másik  tankönyv  külön  cim 
alatt  (Ungarische  Reichshálfte  oder  Transleithania;67)  másutt  meg:  Die 
Lánder  der  ungarischen  Krone)  tárgyalja. 

A  magyar  királyság  részei:  Magyarország  Erdéllyel,  Fiume,  Hor- 
vátország és  Szlavónia.  Az  egy  államtestté  egyesített  Magyar-  és  Erdély- 
ország kárpáti  állam.  Magyarország  —  majdnem  akkora  mint  a  porosz 
állam,  de  népessége  csak  feleannyi  —  a  Duna  vizvidéke  alkotta,  hegyek 
és  domboktól  övezett  alföld,  hatalmas  fizikai  egység.68) 

Magyarország  népessége  a  területi  egység  ellenére  is  nagyon  tarka 
fbuntes  Völkergemisch),  amely  a  nyugati  államoktól  műveltség  dolgá- 
ban messze  elmarad.  A  vezetés  ugy  az  állami  életben,  mint  a  műveltség 
terén  a  magyarok  kezében  van,  bár  számuk  a  népesség  felénél  kisebb 
ugyan,  de  egy  tömegben  laknak.  Nagy  számmal  vannak  a  románok  ke- 
leten és  németek  is,  akik  elszórtan,  de  kivált  nyugaton  laknak.  Számos 
telepük  van  Erdélyben,  a  Szepességen  és  a  Bánátban  is.69) 

Végül  laknak  itt  még  tótok,  rutének,  horvát-szerbek,  olaszok,  zsi- 
dók és  cigányok.70) 

Hasonlóan  nagy  a  tagozódás  vallási  téren  is.  Leginkább  elterjedt 
a  római  katholikus  vallás.  A  népműveltség  országszerte  igen  alacsony 
fokon  áll.71) 

Ausztria  nyugati  vidékeivel  ellentétben  Magyarország  elsősorban 
mezőgazdasági  termelést  üz.  A  megélhetés  alapja  itt  szinte  kizárólag  a 
földmívelés,  állattenyésztés,  gyümölcs-  és  bortermelés.  Dacára  a  még 

67)  Seydlitz  V.  26.  1. 
•»)  Bartling  II.  7.  1. 

69)  Magyarországon  sok  német  nyelvsziget  van.  Magyar  uralkodók  hívására  a  XII.  és  XIII. 
sz.-ban  rajnamelléki  stb.  frankok  mentek  Erdélybe  s  ott  nagyszerű  gyarmatosító  munkát  végez- 
tek. Az  erdős  és  mocsaras  területeket  járhatóvá  tették,  szőlőt  ültettek,  az  érceket  napfényre  hozták, 
egyházakat  és  iskolákat  alapítottak,  a  kereskedelmet  és  ipart  magasra  emelték,  egyszóval  német 
kultúrát  és  erkölcsöket  honosítottak  meg  abban  az  országban.  Nagyszeben,  Kolozsvár  és  Brassó 
mellett  sok  száz  falut  alapítottak,  amelyek  hazai  mintára  épült  utcáikkal  és  házaikkal  a  magyarok 
és  románok  telepeitől  az  első  pillanatra  megkülönböztethetők  A  német  nyelv  és  erkölcs  csorbítatlan 
birtokában  az  erdélyi  szászok  a  magyar  királyság  hű  állampolgárai.  Műveltség  tekintetében  a  magya- 
rokat és  románokat  messze  felülmúlják^  akikkel  szemben  nehéz  küzdelmet  kell  folytatniok  nem 
zetiségükért.  —  A  kultúra  előhirnökei  voltak  a  németek  Délmagyarországon  is.  Mintegy  400  ezer- 
délnémetországi jómódú  sváb  él  a  Bácskában  és  a  Bánátban.  —  A  Szepességre  a  németeket  a 
középkorban  bányamívelés  okából  telepítették  le.  Számuk  (ma  még  60  ezer)  és  jelentőségük  mind- 
inkább csökken,  miután  a  magyarság  nagyon  visszaszorítja  őket.  —  Nemzetisége  megtartásáért  az 
az  V<  millió  német  is  nehéz  küzdelmet  vív,  aki  Horvát-Szlavonországban  lakik.  Azokból  a  jelen- 
téktelen telepekből,  amelyekét  200  éve  a  Szerémség  egyes  részein  találni  lehetett,  falvak,  mező- 
városok és  városok  fejlődtek;  ezek  ma  a  horvát  királyság  legjelentékenyebb  piacai  közé  tartoznak. 
Abban  az  500-nál  is  több  helységben,  hol  számottevő  német  telepes  lakik,  jólét  uralkodik.  A  sváb 
minden  arra  irányuló  kísérlettel  szemben,  amely  anyanyelvének  elkobzására  tör,  eredményes  ellen- 
állást fejt  ki.  Hasonlóan  vitézül  védik  jogaikat  és  szabadságaikat  a  Budapest  környékén  lakó 
németek  is.  Seydlitz  VII.  141.  1. 

™)  Bartling  II.  7.  1. 

i)  Seydlitz  V.  28.  1. 

sok  tekintetben  visszamaradt  földmívelési  rendszernek,  Magyarország 
Európa  egyik  fő  éléstára. 

Az  ipar  Magyarországon  most  kezd  fejledezni,  de  egészben  véve 
még  jelentéktelen,  ámbár  az  állam  nagyon  pártfogásába  vette  (szub- 
venciók, adó-  és  illetékmentesség,  olcsó  szállitásdijak  stb.).  A  mező- 
gazdaság vezetőszerepének  következményeként  a  malom-  és  szeszipar 
jelentős.  Ezzel  szemben  textilipara,  vas-,  gép-  és  fémárugyártása  meg 
kerámiai  árui  még  saját  belső  szükségletét  sem  fedezik. 

Forgalmát  előmozdítja:  a)  számos  hajózható  viziutja  (körülbelül 
5000  km.),  csatornái  közül  a  Ferenc-csatorna  és  a  belőle  kiágazó  Fe- 
renc József-csatorna  jelentősek;  b)  tervszerűen  kiépített  vasútháló- 
zata.72) 

Magyarország  fővárosa  Budapest,  majdnem  az  ország  közepén 
alakult.  A  termelés  gyűjtőhelye  ez  a  Duna  két  partján  gyorsan  nagyra 
nőtt  kettős  város.  Ez  az  összes  fontos  vasutvonalak  kiindulópontja,  ami 
az  élénk  kereskedelem  és  közlekedés  főhelyévé  teszi.  Budapest,  a  ma- 
gyar gabonakereskedelem  és  közlekedés  központja,  közvetítő  szerepet 
üz  Nyugat  és  Kelet  között.  Egyben  az  ország  legfontosabb  iparos  vá- 
rosa is.  Főiskolája  révén  uralja  az  ország  szellemi  életét  és  mint  a  kor- 
mány meg  a  parlament  székhelye  a  magyarság  erőssége  (Hochburg  des 
Magyarentums).  Egyéb  városai:  Debrecen,  a  puszta  városa,  annak 
északkeleti  szélén  fekszik.  Tipikus  magyar  város,  hosszú  és  szokatlanul 
széles,  aszfalt  nélküli  ut  szeli.  Fehérre  meszelt  s  jobbára  egyemeletes 
házait  feketés  zsindely  fedi.  Vásárait  messze  földről  felkeresik.73)  To- 
kaj, a  Tisza  mellett,  hires  bortermelő  hely.  Az  Alföld  déli  részén,  ott, 
ahol  a  Maros  a  Tiszába  torkollik,  van  az  előnyös  fekvésű  Szeged,  Ma- 
gyarország második  városa.  Ipara  és  kereskedelme  élénk. 

A  termékeny  Bácskában  a  puszta  városa,  Szabadka  jelentős.  A 
gazdag,  rizst  is  termelő  Bánátban  van  Temesvár,  a  délnyugati  szén- 
vidéken Pécs,  a  Magyarországból  Galíciába  vezető  főútvonal  mentén 
Kassa  és  a  felsőmagyarországi  sikság  határvárosa  Pozsony,  amely  tisz- 
tán német  nyelvterületen  fekszik.  A  magyarok  régi  koronázó-városa. 

Az  erdélyi  Nagyszebenben,  Brassóban  és  Kolozsvárt  több  száz  év 
óta  laknak  német  telepesek.74) 

A  horvát-szlavón  királyság  (Das  Königreich  Kroatien-Slavonien) 
népessége  87%  erejéig  horvát-szerb,  a  németség  majdnem  6%.  A  szláv 
lakosok  gazdasági  tekintetben  még  nagyon  visszamaradtak.75) 

Horvátország  fővárosa  Zágráb,  az  ország  terményeinek  főpiaca. 
Ipara  most  fejlődik,  egyeteme  is  van.  Eszék  Szlavónia  fővárosa,  a  se 

Rartlins  11.  9.  1. 
?»)  Seydlitz  V.  29.  1. 
'*)  Seydlitz  II.  25.  1. 
75)  Bartling  II.  9.  1. 

lyemipar  középpontja.  A  horvát  karsztvidéken  van  Fiume,  m.  kir. 
szabadváros,  Magyarország  legfontosabb  s  a  monarchia  második  ki- 
kötője, amely  a  hajógyártásban  és  kereskedelemben  Trieszt  vetély- 
társa.7*) 

Ezekből  az  adatokból  alakul  ki  Magyarország  képe,  történelmi  és 
földrajzi  vonatkozásaiban  egyaránt,  a  német  kereskedő-ifjak  szemében. 
S  ha  talán  ez  a  kép  jórészt  fedi  is  a  valót,  aligha  lesz  méltó  a  közmon- 
dásos német  alapossághoz  egyfelől  s  a  szoros  szövetségi  viszonyból  kö- 
vetkező benső  megismerés  szükségéhez  másfelől. 

S  itt  ismételten  is  igen  illetékes  tényezőnek,  a  porosz  közoktatás- 
ügyi államtitkárnak  szavait  kell  idéznem,  aki  megmondotta,  hogyha 
valami  hiba  van  használatos  iskolakönyvek  körül  s  arra  akárki  is  fel- 
hivja  figyelmüket,  nagyon  természetes,  hogy  azonnal  intézkedni  fog- 
nak a  hiba  kijavítása  iránt.77) 

Ezek  után  alig  tudnám  tanulmányomat  méltóbb  sorokkal  be- 
fejezni, mint  egy,  a  mi  hazánkat  a  legközelebbről  bejárt  bajornak 
őszinte  nyilatkozatával: 

Odakint  Magyarországot  sokáig  nem  értették  meg  igazán,  vagy 
részben  talán  nem  is  akarták  megérteni.  Ennek  most  meg  kell  változ- 
nia. A  kulturgeografiában  Magyarország  centrális  helyzetbe  került  s  itt 
az  ideje  annak,  hogy  ezt  a  központi  országot  már  egyszer  megbizható, 
személyes  szemlélet  utján  ismerjük  meg.  Azok,  akik  eddig  azt  hitték, 
hogy  ez  utazás  a  vadonba,  kénytelenek  lesznek  ezt  a  véleményüket  ala- 
posan megváltoztatni.  Aki  elfogulatlanul  és  nyilt  szemmel  jön  ide,  az 
kellemes  meglepetéseket  fog  átélni.  Nemcsak  nyilt  ajtókat,  de  nyilt  szi- 
veket is  fog  találni.  Én  legalább  ezt  tapasztaltam.  Ez  az  ország  ebben  az 
időben  virágzó  kert  és  mindenütt  olyan  városokat  és  olyan  embereket 
találok,  akik  a  kultúra  magaslatain  élnek  s  a  legjobb  után  vágynak, 
amit  csak  létrehoz  a  haladó  idő.  A  németeknek  nagy  érdekük,  hogy  erős 
barátra  tegyenek  szert  az  erős  magyarságban.  S  itt  nemcsak  a  birodalmi 
németekre  gondolok.  Gondolataim  Bécs  felé  is  irányulnak.  Ott  is  meg 
kell  indulnia  a  pszichológiai  megértésnek  Magyarországgal  szemben.78) 

Seydlitz  V.  29.  3. 

Beszélgetés  a  porosz  közoktatásügyi  államtitkárral.  Világ  1916.  febr.  27. 
w)  Német  tudós  (Lux  József  Ágost,  München)  Magyarországról.  Magyarország,  1916. 
április  14. 


Szláv  kérdések.1) 


Irta :  Bonkáló  Sándor. 
I. 

Miért  akarta  a  deszpotikus  Oroszország  Bukovinát  és  Galiciát?  —  Lengyelek 
és  ukránok.  —  Ukrán  eszmék  a  galiciai  és  bukovinai  irók  műveiben.  — 
Rakowski  leleplezései.  —  Poroszország  és  Ukránia. 

Köztudomású,  hogy  az  orosz  cár  Bukovinát  és  Kelet-Gali- 
ciát  meghódítani  s  az  orosz  birodalomba  kebelezni  akarta. 

Milyen  fontossága  van  a  nevezett  tartományoknak,  miért 
áhítozott  rá  a  cár  kormánya? 

A  válasz  igen  egyszerű:  1.  régi  orosz  felfogás  szerint  Orosz- 
ország utja  Konstantinápoly  felé  Bécsen  át  vezet,  ezért  Ausztria- 
Magyarország  felosztására,  vagy  legalább  is  gyengítésére  töre- 
kedtek. 2.  Galicia  és  Bukovina  rutén  lakossága  az  osztrák  uralom 
alatt  politikai  és  nemzeti  jogokat  élvezett,  ami  az  abszolút  rend- 
szer hivei  szerint  káros  befolyással  volt  Dél-Oroszország  rutén 
népességére.  A  déloroszországi  rutének  közt  is  imitt-amott  ter- 
jedni kezdtek  az  ukrán  eszmék,  már  pedig  a  muszka  nacionalis- 
ták felfogása  szerint  az  ukránizmus  veszedelemmel  fenyegette 
az  orosz  birodalom  egységét  és  a  deszpotikus  kormányformát. 
Mivel  az  ukránizmus  fészke  Galíciában  és  Bukovinában  van,  a 
cár  az  orosz  hadsereg  egyik  feladatának  Galicia  és  Bukovina 
megszerzését  s  ezzel  az  «ukrán  tűzfészek »  kioltását  tartotta. 

Amitől  a  cár  és  bérencei  féltek,  bekövetkezett.  Az  orosz 
nép  széttörte  a  cárizmus  bilincseit. 

!)  Lásd  a  Magyar  Figyelő  1917.  ápr.  1-i  füzetét. 

Hogy  milyen  következményei  lesznek  a  rendszerváltozás- 
nak, ma  még  előre  nem  látható,  de  kétségtelen,  hogy  az  orosz 
forradalom  a  nemzetközi  politikában  alapvető  fordulatot  jelent. 
A  régi  jelszavak  hitelüket  vesztették,  Nagy  Péter  állítólagos 
politikai  végrendelete  feledésbe  megy  s  egy  hatalmas  lépéssel 
közelebb  jutunk  a  kölcsönös  megegyezéshez. 

Oroszország,  Ausztria-Magyarország  meg  Németország  kül- 
politikája Lengyelországban,  Kurlandban  és  Konstantinápolyban 
érintkezik.  Az  érdekellentéteket  a  cárizmus  idejében  nehéz  lett 
volna  kiegyenlíteni,  ma  azonban  remélhetőleg  sikerülni  fog  meg- 
egyezésre jutni,  hisz  a  hajlandóság  megvan  nálunk  és  a  néme- 
teknél s  az  orosz  nép  mostani  politikája  sem  lehet  azonos  a 
cárizmus  politikájával.  A  német  kancellár  ünnepélyesen  kijelen- 
tette, hogy  nem  avatkozik  Oroszország  belügyeibe  s  az  orosz 
nép  jogos  törekvéseit  szimpátiával  kiséri  s  mi  is  szívesen  látjuk 
az  oroszság  szabadságtörekvéseit,  csupán  azt  kívánjuk,  hogy 
mondjon  le  oktalan  hódító  terveiről  és  őrizze  meg  a  békés  szom- 
szédi viszonyt. 

Galícia  és  Bukovina  Oroszországnak  konstantinápolyi 
érdekszférájához  tartozott.  így  gondolták  a  cárok  és  bérenceik 
s  azért  a  két  tartomány  elrablására  törekedtek.  Bár  hitem 
szerint  á  szabad  oroszság  belátja,  hogy  a  cári  politika  hibás 
volt  s  végkép  elveti  Nagy  Péter  cár  politikai  hitvallását,  mégis 
a  Galíciában  és  Bukovinában  kifejtett  ukrán  és  orosz  agitációt 
annyira  tanulságosnak  találom,  hogy  ismertetését  a  forradalom- 
teremtette uj  helyzetben  is  helyénvalónak  tartom.  Az  ukránok 
élő  példái  az  elnyomatásszülte  elkeseredésnek  s  az  abból  szár- 
mazó következményeknek.  A  cári  deszpotizmus  volt  az  ukrán 
eszmék  legjobb  terjesztője.  Az  ukránizmus  nem  a  porosz  és  az 
osztrák  kormányok  mesterkedéseinek,  hanem  Oroszországban  a 
cári  deszpotizmusnak,  Galíciában  pedig  a  lengyel  uralomnak  a 
következményei.  Innen  van,  hogy  teljesen  más  természetű 
Ausztriában  s  más  Oroszországban.  Ausztriában  az  ukránok  az 
orosztól  különálló  nemzetnek  érzik  s  vallják  magukat,  Orosz- 
országban nem  törekednek  politikai  önállóságra,  ott  csakis  kul- 
turális szabadságot  követelnek.  Hibás  tehát  a  bécsi  ukránoknak 
az  az  eljárása,  hogy  ők  «30  milliós  ukrán  nemzet  követeléséről)) 
beszélnek,  mert  a  viszonyok  mások  Galíciában  és  mások  Ausztriá- 
ban, mást  akarnak  az  osztrák  s  mást  az  orosz  rutének. 


* 


24 


Bonkáló  Sándor 


Galícia  népességének  az  egyik  fele  lengyel  (kereken  4  mil- 
lió), a  másik  rutén  (kereken  3  millió).  A  lengyelek  a  tartomány 
nyugati  felében  (a  Santól  balra),  a  rutének  a  keleti  felében  (a 
San  folyótól  jobbra)  laknak.  A  két  nemzetiség  kimondhatlanul 
gyűlöli  egymást.  A  lengyelek  Nagy-Lengyelországról  álmodoz- 
nak, amely  a  ruténeklakta  területeket  is  magában  foglalja.  A 
lengyel  felfogás  szerint  a  «gente  Rutheni  natione  Poloni»  fel- 
fogásnak kell  diadalmaskodnia,  a  rutének  azonban  tiltakoznak 
ez  ellen  és  arra  törekszenek,  hogy  Kelet-Galiciának  ők  legye- 
nek a  kizárólagos  urai,  jóllehet  itt  —  a  városi  lakosság  túlnyomó 
többsége  (Lembergben  70%)  lengyel  ajku. 

A  XIX.  század  közepéig  a  rutének  nem  voltak  tisztában 
nemzetiségükkel.  Általában  oroszoknak  tartották  magukat.  Az 
orosztól  különálló  nemzetiség  tudatát  eredetileg  az  irodalom 
utján  költötték  föl  bennök  és  ez  a  tudat  tervszerű  vezetés  mel- 
lett annyira  megerősödött,  hogy  ma  már  bátran  beszélhetünk 
galiciai  ukrán  nemzetről,  amely  egyformán  ellensége  a  lengyei- 
nek és  az  orosznak  (muszkának).  Galicia  mai  rutén  népességé- 
nek túlnyomó  többsége  (legalább  is  90% -a)  ukrán,  egy  elenyésző 
töredéke  orosz  érzelmű.1)  Az  orosz  nemzetegység  hivei,  vagyis 
a  ruszofil  rutének,  az  1875-ben  alapított  Obscsesztvo  imeni  M. 
Kacskoszkago  (Kacskovszki  Társulat,  Lemberg)  körül  csopor- 
tosultak. Ez  az  egyesület  az  Oroszországtól  kapott  pénz  segít- 
ségével erős  ruszofil  agitációt  folytatott  s  a  rutének  közt  az 
oroszsággal  való  nyelvi  közösséget  hirdette.  Eszméi  terjesztése 
céljából  olvasóköröket  alapított  Galicia  különböző  falvaiban 
(összesen  160)  s  orosz  könyveket,  folyóiratokat  és  lapokat  adott 
a  népnek.  Ezzel  szemben  az  ukrán  nemzeti  egység  hivei  a  rutén 
népnyelvet  fogadták  el  irodalmi  nyelvül  és  Proszvita  néven  köz- 
művelődési egyesületeket  alapítottak,  amelyek  rutén  könyvek- 
kel, folyóiratokkal  és  lapokkal  látták  el  a  parasztságot.  Az  ukrá- 
nok a  független  Ukránia  ideálját  irták  zászlójukra.  A  két  rutén 
párt  küzdelme  az  ukránisták  győzelmével  végződött.  Az  orosz 
pénzen  fentartott  és  szított  ruszofil  irányzatot  azonban  a  háború 

!)  Galicia,  Bukovina  és  Dél-Oroszország  szlávajku  lakosságát  ruténnek 
vagy  kisorosznak  nevezzük.  Az  ukrán  szónak  politikai  értelme  van.  Ukránok 
azok  a  rutének,  akik  a  közös  orosz  irodalmi  nyelv  és  az  orosz  állameszme 
ellenségei  és  ezzel  szemben  az  ukrán  nyelvért  és  a  politikailag  önálló  Ukrán- 
országért küzdenek. 

kitöréséig  teljesen  elfojtani  nem  tudták.  Még  néhány  faluban 
tartotta  magát  a  ruszofil  irányzat,  a  falvak  túlnyomó  többségé- 
ben azonban  (90 — 92%)  az  ukrán  eszme  diadalmaskodott.  Hogy 
a  ruszofil  irányzatot  teljesen  kiirtani  nem  sikerült,  az  az  orosz 
propagandára  vezetendő  vissza.  A  szentpétervári  «Galiciai  Orosz 
Jótékony  Egyesület)),  az  ((Egyetemes  Orosz  Nemzeti  Klub»  s  a 
különféle  szlávofil  egyletek  és  körök  pénzt  és  fáradtságot  nem 
kiméivé  dolgoztak  Galiciában  és  Bukovinában.  Az  ukrán  eszme 
azonban  általában  győzött  s  a  mai  galiciai  ukránok  meggyőző- 
désből fanatikus  ellenségei  az  oroszságnak. 

Az  ukrán  eszme  egyik  leglelkesebb  apostola  Hrusevszkij 
Mihály  lembergi  egyetemi  tanár.  Az  ő  kezdeményezésére  1900- 
ban  az  ukrán-rutének  elvetették  az  addig  használatos  Ruszj  és 
ruszkij  terminusokat  s  Ukrania-Ruszj  helyett  Ukrania,  ukraino- 
ruszkij  helyett  röviden  ukrainszkij  (—  ukrán)  terminusokat  ve- 
zették be.  Ukrániának  nevezik  ma  a  ruténeklakta  területek 
összességét,  a  rutén  népet  és  nyelvet  pedig  ukrán  népnek  és 
nyelvnek  hivják.  Hrusevszkij  és  elvtársai  az  «ukrán  nemzetnek 
irodalmi,  kulturális  és  politikai  újjászületését))  hirdetik.  Hogy 
Galiciának  és  Bukovinának  az  ukrán  eszme  szempontjából  való 
fontosságával  tisztában  legyünk,  a  következőkben  pár  szemel- 
vényt mutatok  be  a  galiciai  és  bukovinai  ukrán  Íróktól. 

Hrusevszkij  (a  Literaturnyj  Nauk.  Vistnik  1910.  I.  46.  1.) 
ezt  irja:  «Galiciának  az  egyetemes  ukrán  életre  való  jelentősége, 
súlya  és  megbecsülhetetlen  szerepe  abban  áll,  hogy  ebben  a 
galiciai  műhelyben  kovácsolják  a  kulturális  fegyvereket  egész 
Ukránia  számára;  Galicia  nem  engedte  nagy  Ukrániának,  hogy 
Sevcsenko  örökre  elaludjon  a  meleg  ukránofil  talajon,  hanem 
nemzeti  hősök  árnyképeivel  megzavarta  álmát  és  az  ukránizmus 
barátait  arra  kényszerítette,  hogy  az  ukránizmust  ukranofiliz- 
mussal,  az  ukrán  nyelv  használatát  annak  tanulmányozásával, 
a  nép  tanulmányozását  a  népért  való  küzdelemmel  cserélje  föl... 
Galicia  az  ukránok  számára  az  a  reservoir,  ahol  felhalmozódik 
a  nemzeti  szellem. »  A  lembergi  Gyilo  (1910.  255.  sz.)  szerint 
«arra  rendelte  a  gondviselés  Galíciát,  hogy  azzá  a  Piemonttá 
váljék,  amely  újjászületést  visz  határontúli  földieinknek»  (t.  i. 
az  oroszországi  ruténeknek). 

A  galiciai  ukránok  jelentékeny  irót  és  költőt  nyertek 
Franko  Ivánban.  Az  ő  alkotása  a  Ne  pora  kezdetű  ukrán  him- 

nusz,  melyben  felszólítja  honfitársait,  hogy  «ne  szolgálják  többé 
a  muszkát  és  a  lengyelt,  hanem  bátran  ontsák  vérüket  a  szabad 
Ukrániáért».  A  himnuszt  az  összes  galiciai  és  bukovinai  ukrán 
egyesületek  és  iskolák  elfogadták  és  minden  ünnepélyes  alka- 
lomkor éneklik.  Franko  szellemében  irnak  a  többi  mai  ukrán 
irók  és  költők.  Jarosevszkij  bukovinai  költő  egyik,  hazájában 
közismert  versében  ama  reményének  ad  kifejezést,  hogy  Ukrá- 
niában uj  sasfiókok  nőttek,  akik  Tarasz  szelleméhez  hiven  bát- 
ran sikra  szállnak  hazájukért  és  véráldozatot  nem  kiméivé  ki- 
küzdik  a  független  Ukrániát  (Pestri  Zvuki,  Gzernowitz  1904, 
100.  L).  Karmanszkij  költő  Oroszországot  «gonosz  rablónak  és 
hóhérnak))  nevezi  és  annak  a  reményének  ad  kifejezést,  hogy 
«az  ukránok  ereiben  felpezsdült  Zselyiznyák  vére»  (Moloda 
Muza,  Lemberg  1907,  II.  3,  18  stb.).  Pacsovszkij  Szonce  ruini 
(Lemberg  1907)  c.  munkájában  kigúnyolja  az  orosz  cimert  és 
megfenyegeti  Oroszországot,  hogy  «a  romokból  uj  Dorosenko 
támad  föl  uj  Ukrániában,  aki  sasként  kiterjeszti  szárnyait  Ukrá- 
nia  fölé».  Holubec  ifjú  költő  Sevcsenko  tiszteletére  irt  versében 
buzdítja  testvéreit,  hogy  «keljenek  föl  mind  a  Kubántói  a  Kár- 
pátokig és  rázzák  le  az  igát»  (Poezii,  Lemberg  1910,  60.  1.). 
Zaliznyak  Mikola  1910-ben  kiadott  Orosz  Ukránia  és  újjászüle- 
tése c.  röpiratában  az  oroszországi  ruténekhez  fordul,  hogy 
vívják  ki  nemzeti  önállóságukat  s  szabadítsák  föl  magukat  az 
idegen  iga  alól». 

Az  ifjú  ukrán  irók  és  költők  munkáinak  a  köznép  köré- 
ben való  elterjesztéséről  a  lembergi  Proszvita  és  vidéki  fiók- 
egyesületek gondoskodtak.  Ez  az  egyesület  minden  évben  nap- 
tárt adott  ki  az  ukrán  eszmék  terjesztésére.  Az  1910.  évi  naptárá- 
ban ez  olvasható:  ((Oroszország  a  rabság  hazája  az  ukránok 
számára.  A  galiciai  testvérek  szolidárisak  oroszországi  véreik- 
kel és  kínzásoktól  és  bilincsektől  meg  nem  rettenve  ki  fogják 
küzdeni  a  szabad  Ukrániát. » 

Ugyanígy  irnak  a  bukovinai  ukránok  is.  A  Tovaris  c.  1911. 
évre  szóló  naptár  Kiev  címerét  közli  a  címlapon.  A  cikkek  arra 
buzdítják  az  ukránokat  s  egykori  fővárosukat,  hogy  rázzák  le 
magukról  az  orosz  igát. 

Az  ukrán  irók  a  gyermekszobába  is  beviszik  eszméiket. 
A  gyerekek  számára  irt  könyvekben  gyűlöletet  hirdetnek  a 
lengyel  és  a  muszka  iránt  s  az  ukrán  testvérek  szeretőiét  ápol- 

ják.  Kokovszki  Ferenc  verses  könyvében  (Malim  drugam  —  Kis 
pajtásaimnak,  Czernowitz  1909)  igy  énekel:  «Ukrániában,  a 
Dnyepr  partvidékein  szomorú  a  nép.  Ellenségei  megfosztják 
szabadságától.))  « Szegény  Ukránia  bilincsekbe  van  verve,  az 
ellenség  kigúnyolja  és  bántalmazza,  gyermekei  rabságban  siny- 
lenek,  de  Tarasz  sírjánál  felhangzanak  a  szent  szabadság  dalai 
és  a  nép  felébred  tétlenségéből.))  A  Muzsicka  gyitina  —  Vaszily 
Sztefanik  (1911)  gyermekbiografiában  «az  ukránok  megmutat- 
ják a  világnak,  hogy  más  nemzeteknél  nem  rosszabbak,  ki  fog- 
ják küzdeni  jogaikat;  megerősödnek  lélekben  és  uj  életre  ébred 
az  elhagyatott  és  elfeledett  Ukránia,  mely  most  idegenek  karmai 
közt  van  s  amelyet  igába  hajtottak)). 

Érdekes,  hogy  az  összes  galiciai  és  bukovinai  ukrán  poli- 
tikai pártok  a  független  Ukránia  kivívását  tartják  főcéljuknak, 
ebben  mind  megegyeznek,  csupán  a  célhoz  vezető  utak  meg- 
választásában van  köztük  eltérés. 

Az  ukrán  « irredentizmus))  számára  az  analfabéta  köznép 
között  a  radikálisok  szics  nevü  tűzoltó  és  tornaegyletek,  a 
nemzeti  demokraták  pedig  az  u.  n.  szokol  egyesületek  segítségé- 
vel toboroznak  híveket. 

Az  első  szics-et  Galíciában  1900-ban  alapították.  Rövid  pár 
év  alatt  600  szics  alakult  Galíciában  és  Bukovinában.  Tulajdon- 
képeni  céljuk  az,  hogy  a  parasztságban  a  nemzeti  öntudatot  fel- 
költsék.  Az  egyesületet  a  régi  kozák  «zaporogi  szics»  mintájára 
szervezték.  A  tisztségek  viselői  a  zaporogi  kozákságnál  divott 
címeket  kapták,  vagyis  minden  szics  főnöke:  kosevoj  atamán, 
továbbá  van  eszaul,  irnok,  kincstáros,  zászlós  stb.  A  tagok  széles 
kozáknadrágban  járnak,  az  öv  mögé  hucul  fokost  dugnak.  Vál- 
laikon széles  málnaszinü  szalag.  Az  összes  szicsek  főnökeik  ut- 
ján összeköttetésben  állanak  egymással.  A  főnökök  összessége 
a  «szics  főbizottságot))  alkotja,  melynek  élén  az  atamán  áll.  A 
szicsek  gyűlésein  rendszerint  szónokok  szoktak  megjelenni 
(többnyire  lembergi  egyetemi  hallgatók),  hogy  az  ukrán  eszmét 
megismertessék.  A  kozákságnak  a  lengyelek  és  oroszok  ellen 
viselt  harcait  vázolják,  hogy  bennök  is  a  harci  kedvet  élesszék. 
A  tűzoltóság  alárendelt  jelentőségű,  a  valóságban  a  szicsek  poli- 
tikai népkörök.  Meneteléseik  alkalmával  énekelnek.  Az  összes 
szicsek  elfogadták  Franko  említett  himnuszát,  amely  a  lengye- 
lek és  oroszok  elleni  harcra  buzdítja  őket.  A  többi  szics-énekek 

is  hasonló  szelleműek.  A  scse  ne  vmerla  Ukraina  (Nem  halt 
még  meg  Ukránia)  kezdetű  dalban  korholják  Chmelnyckyj 
Bohdánt,  amiért  Ukrániát  a  gonosz  ellenségnek  kiszolgáltatta 
s  megfogadják,  hogy  szivesen  feláldozzák  életüket,  ha  visszatér 
Ukránia  régi  dicsősége.  A  szics  indulóban  (szicsevij  mars)  ezt 
éneklik:  «bátor  harcokban  megszerezzük  a  szabad,  önálló  Ukrá- 
niát)). 

A  nemzeti  demokraták  Galiciában  és  Bukovinában  szokol 
egyesületeket  alapítottak.  Ezek  csak  szervezetükben  térnek  el 
a  szicstől,  céljuk  azonos:  az  ukrán  eszme  megismertetése  és 
terjesztése.  A  lembergi  «Szokol  bátyko»  egyesületnek  több  mint 
700  fiókja  volt  a  világháború  kitörése  előtt.  A  szokol  himnusz- 
ban ezt  éneklik:  «Ébredj  föl  Dnyepr  apánk  s  zúdítsd  hullámai- 
dat a  pusztákra . . .  Bajtársi  sorokban  vonulunk  a  harcba.  Fogadj 
minket  Ukránia  és  áldd  meg  a  hősöket,  a  vitézeket.))  Zászlójuk 
egyik  oldalán  Galicia  cimere  (sziklán  álló  oroszlán)  és  ez  a  fel- 
irás:  «Mindig  előre»,  a  másik  oldalon  Kiev  cimere  (Mihály  ark- 
angyal két  leeresztett  karddal)  és  ez  a  felírás:  ((Harcoljatok  — 
Győzni  fogtok ».  Mint  említettem,  a  szics  és  a  szokol  egyesületek 
a  radikálisok  és  a  nemzeti  demokraták  alkotásai.  De  a  többi 
ukrán  párt  is  a  szabad  Ukrániáért  lelkesedik;  A  galíciai  ukrán 
szociáldemokraták  1899-ben  a  berni  kongresszus  elé  terjesztett 
programmjukban  igy  nyilatkoztak:  «Tudjuk,  hogy  az  ukrán 
nemzetnek  csak  egy  része  él  Ausztriában,  mig  a  határon  túl  lakó 
nagy  többsége  meg  van  fosztva  nemzeti  jogaitól.  Ezért  mi  szo- 
ciáldemokraták az  egész  ukrán  nemzet  számára  nemzeti  szabad- 
ságot követelünk,  hogy  az  egyesített  és  felszabadított  ukrán  nép 
mint  egyenjogú  társ  lépjen  a  nemzetek  sorába. »  A  szociáldemo- 
kraták az  1900-ban  alapított  ukrán  forradalmi  párttal  együtt  az 
orosz-japán  háború  alkalmával  sok  forradalmi  röpiratot  csem- 
pésztek be  Oroszországba,  sőt  állítólag  tagjai  át  is  mentek 
Oroszországba,  hogy  a  forradalmat  szítsák. 

Az  ukránizmus  tehát  mély  gyökereket  vert  Galiciában  és 
Bukovinában  s  ma  már  nemcsak  az  értelmiség,  de  a  köznép 
túlnyomó  többsége  is  ukránnak  érzi  és  vallja  magát.  A  mostani 
világháború  kitörése  után  az  ukránok  működésük  színhelyét 
Bécsbe  helyezték  át.  Abban  fáradoznak,  hogy  Európa  figyelmét 
magukra  vonják.  Számos  ismertető  füzetet  irtak  német,  fran- 
cia stb.  nyelven,  sőt  az  Ukrán  Egyetemes  Nemzeti  Tanács  ma- 

gyár,  oláh,  bolgár,  török,  cseh,  svéd  stb.  nyelveken  saját  költ- 
ségén is  kiadott  ismertetéseket.1) 

Az  orosz  nacionalista  sajtó  azt  állítja,  hogy  az  ukrán  moz- 
galmat porosz  márkák  támogatásával  szervezik.  Állításukat  Ra- 
kowski  leleplezéseire  alapítják,  aki  1910-ben  a  Kurjer  War- 
szawski  c.  napilapban  azt  irta,  hogy  Poroszország  a  titkos  ren- 
delkezési alapból  pénzsegélyt  ad  az  ukrán  vezetőknek  és  az 
ukrán  egyesületeknek  meg  lapoknak.  Rakowski  állítólag  a 
porosz  kormány  titkos  ügynöke  volt  Lembergben.  Innen  1910- 
ben  Franciaországba  költözött  s  akkor  néhány  bizalmas  irás  és 
nyugta  másolatát  küldte  be  az  említett  varsói  lapnak.  A  Ra- 
kowski-közölte  nyugták  szerint  az  Ukrainische  Rundschau  c. 
folyóirat  1907-ben  5000,  1909-ben  pedig  12.000  márka  szubven- 
ciót kapott;  1910.  évre  15.000  márkát  szántak  az  ukrán  sajtó 
támogatására.  Ezenkívül  még  két-három  ember  kapott  600 — 
<  2000  márkát.  Jelentéktelenül  csekély  összegekről  van  szó,  ezzel 
nemzetiségi  mozgalmat  nem  lehet  szervezni.  A  varsói  lap  köz- 
leményét néhány  lembergi  és  krakói  lengyel  újság  is  átvette.  A 
megvádolt  ukrán  szerkesztők  sajtó  utján  elkövetett  rágalmazás 
miatt  perbe  fogták  a  lengyel  lapokat,  egyben  kijelentették,  hogy 
soha  semmiféle  pénzt  a  németektől  nem  kaptak.  Az  ügy  tud- 
tommal még  nincs  befejezve.  Nem  tudom,  hogy  volt-e  a  vádnak 
valami  alapja,  de  oly  csekély  összegekről  van  szó,  hogy  nehéz 
a  leleplezéseknek  hitelt  adni,  annyi  azonban  tény,  hogy  a  porosz 
politikai  körök  már  régebbi  idő  óta  érdeklődtek  az  ukrán  moz- 
galom iránt. 

Erről  részletesen  irt  Stübe  Rudolf  dr.  német  történettudós 
a  Leipziger  Tageblatt  egyik  augusztusi  (1915)  számában.  «Ma, 
amikor  az  orosz  haderő  teljes  dühvel  Ausztria  és  Németország 
ellen  fordult,  az  önálló  Ukránia  problémája  ismét  felszínre  került. 
Régi  gondolatok  ébrednek  életre.  II.  Katalin  Ukrániát  utolsó 
jogaitól  is  megfosztotta.  Csak  a  nemzetközi  helyzet  alakulásától 
remélhették  az  ukrajnaiak  a  felszabadulást.  Ausztriának  és 
Törökországnak  az  oroszok  ellen  indított  háborúja  arra  ösztö- 

x)  A  magyar  nyelvű  füzet  cime:  Ukraina  és  az  ukrainaiak.  Magyarország 
oroszföldi  barátai.  Irta:  Dr.  Ruinickyj  István.  Fordította  K.  Zámai  Gergely. 
Kiadta  az  ukrainai  egyetemes  nemzeti  tanács.  Budapest,  1914.  39.  1.  Az  ukrán 
eszme  ismertetésére  Sztripszky  Hiador  dr.  Ukránia  cimen  uj  folyóiratot  indí- 
tott. (Budapest,  I.  Lógodi-u.  5). 

nözte  Ukrániát,  hogy  Poroszországhoz  forduljon.  1791-ben 
Kapniszt  gróf,  az  ukrán  nemesség  képviselője  Berlinbe  ment. 
Hertzberg  miniszter  barátságosan  fogadta.  Kapniszt  leirta  nem- 
zete vigasztalan  helyzetét  és  azt  kérdezte,  hogy  vájjon  Ukránia 
Poroszország  és  Oroszország  közötti  háború  esetén  számíthat-e 
Poroszország  támogatására,  hogy  a  muszka  zsarnokság  alól  fel- 
szabaduljon. Nem  tagadták  meg  ugyan  a  kért  segítséget,  de  biz- 
tató ígéreteket  sem  nyert  Kapniszt ...  Az  önálló  Ukránia  eszmé- 
jét azonban  1853-ban  ismét  életre  keltették  Poroszországban. 
A  krimi  háborúban  Poroszország  hagyományaihoz  hiven  a  nyu- 
gati hatalmak  nyomása  dacára  is  jóakaratú  semlegességet  tanú- 
sított Oroszország  irányában.  De  volt  egy  befolyásos  párt,  amely 
Poroszországot  Franciaország  és  Anglia  oldalán  szerette  volna 
látni.  Ez  az  u.  n.  Wochenblatt-párt,  melynek  feje  M.  August 
v.  Bethmann-Hollweg  volt.  Ide  tartozott  a  szellemes  Bunsen, 
a  londoni  követ,  Pourtales  Albert  gróf  és  von  der  Goltz  követ- 
ségi tanácsos.  Bismarck,  akinek  akkor  még  nem  volt  Ínyére  ez 
az  irányzat,  a  Wochenblatt-párt  tagjait  «kétségtelenül  okos 
fejeknek))  (zweifellos  kluge  Köpfe)  ismerte  el.  Ez  a  párt  nagyon 
érezte  a  porosz  politikának  az  orosz  cártól  való  függését.  Az 
elméleti  alapelveket  báró  von  Haxthausen,  Oroszország  akkori 
legjobb  ismerője,  szolgáltatta  nekik  s  rámutatott  az  Oroszország- 
ban uralkodó  mély  ellentétekre.  Ha  sikerülne  Oroszországból 
néhány  önálló  karakterrel  bíró  tartományt  kiszakítani,  Német- 
ország megszabadulna  az  orosz  nyomás  alól.  Poroszország  csak 
akkor  vehet  részt  a  háborúban,  ha  sikerül  Oroszországot  meg- 
gyengíteni. Bunsen  volt  az  első,  aki  1854  május  2-iki  emlékiratá- 
ban rámutatott  arra,  hogy  a  «keleti  kérdés»  fogja  Poroszország 
viszonyát  Oroszországhoz  megszabni.  Ebben  az  emlékiratban 
Ukránia  önállóságát  is  fejtegette.  Bunsen  fejtegetései  akkor  fan- 
tasztikusoknak látszottak,  mégis  megjósolta  a  mai  helyzetet, 
mert  hangsúlyozta,  hogy  az  orosz  hatalmi  törekvésnek  Kon- 
stantinápoly a  célja.  Bunsen  Oroszország  feketetengeri  tartomá- 
nyainak, igy  Ukrániának  is  az  elszakítását  tartotta  egyetlen 
ellenszernek.  Bunsen  felismerte  ennek  a  tartománynak  Orosz- 
ország hatalmi  állására  való  jelentőségét.  Az  orosz  hatalmi  törek- 
vések meggátlásának  a  gondolata  tehát  már  korán  kapcsolatba 
lett  hozva  a  szabad  Ukránia  gondolatával.)) 

« 1887-ben,  amikor  Oroszország  a  bolgár  krízist  felidézte 

s  ezzel  a  háború  lehetősége  veszedelmesen  előtérbe  lépett,  az 
ukrán  probléma  ismét  szőnyegre  került.  A  helyzetet  Hartmann 
ismertette  a  Gegenwartban.  Oroszország  felosztását  és  egy  ukrán 
állam  felállítását  ajánlotta,  hogy  Poroszország  a  folyton  növe- 
kedő orosz  veszedelemtől  megszabaduljon.  A  cikket  Bismarck 
sugalmazta.  Jóllehet  régebben  a  Wochenblatt-Partei  ideáljait 
gyerekes  utópiának  nevezte  s  kerülte  az  Oroszországgal  való 
konfliktust,  mégis  1876-tól  kezdve  nem  zárkózhatott  el  többé 
attól  a  gondolattól,  hogy  a  békét  Oroszország  és  pedig  csakis 
Oroszország  veszélyezteti  (II.  Lajos  bajor  királyhoz  1879-ben 
irt  levele).  Ezt  a  meggyőződést  1888  február  2-ikán  egy  nagy 
beszédben  hozta  nyilvánosságra.  Rámutatott  arra,  hogy  a  termé- 
szetes szükségesség  nem  kivánja,  hogy  az  oroszok  és  az  ukránok 
egy  állam  kötelékéhez  tartozzanak  ...» 

«Azóta  négy  millió  ukrán  Ausztriában  szép  kulturális  fej- 
lődést élt  meg.  Ez  Ukrániában  is  éreztette  hatását  és  az  ukrán 
nép  nemzeti  öntudatát  uj  életre  keltette.  Oroszországnak  az 
ukrán  kérdés  —  több  mint  30  milliónak  az  önállóságra  való 
törekvése  —  nehézségeket  okoz.  Ezt  most  a  vezető  körök  a  leg- 
nagyobb veszedelemnek  tartják.  Hogy  Ukrániában  a  nemzeti- 
ségi törekvéseket  teljesen  elfojthassák,  az  orosz  politika  egyik 
törekvése  Galicia  megszerzése.  Csak  igy  lehetne  az  ukrán  nem- 
zeti érzés  tüzét  kioltani.  Ma  tehát  az  ukrán  probléma  nemzet- 
közi kérdéssé  vált  s  csak  a  nagy  háború  által  lesz  megoldható. 
Ez  kivánatos,  mert  egy  nagy  nemzetnek  meg  kell  adni  az  önálló 
létét,  de  azért  is  kivánatos,  hogy  Németország  és  Ausztria  meg- 
szabaduljon az  orosz  veszedelemtől  Ukránia  függetlenítése  által. 
Oroszországnak  azonban  olyan  érdekei  fűződnek  hozzá,  hogy 
igen  nehéz  volna  most  a  politikai  lehetőségeket  előre  megmon- 
dani. Ukránia  elvétele  ugyanis  Oroszország  életerét  vágná  el.» 

A  közöltek  eléggé  megmagyarázzák,  hogy  miért  törekedett 
Oroszország  Galicia  és  Bukovina  megszerzésére.  Természetesen 
most  kissé  megváltozott  a  helyzet.  Konstantinápolyt  illetőleg 
meg  lehetne  egyezni,  ha  Oroszország  lemond  Nagy  Péter  cár 
utópisztikus  terveiről  s  csupán  azt  kéri,  hogy  a  porta  nyissa  meg 
a  Dardanellákat  az  orosz  kereskedelmi  flotta  számára.  Ekkor 
az  ukrán  kérdés  is  elveszti  nemzetközi  jellegét  s  tisztán  Orosz- 
ország belügyévé  válik. 

II. 

Az  uj  lengyel  királyság  és  az  ukránok. 

1916.  november  5-ike  nemcsak  a  lengyeleknek,  de  nekünk, 
leghűbb  barátaiknak  is  ünnepnapja  volt.  Ekkor  jelent  meg  a 
lengyel  királyság  felállításáról  szóló  proklamáció.  A  lengyelek 
szürke  földjéről  végkép  eltűnnek  a  «fekete  varjak».  így  nevezi 
Zseromszki,  a  lengyel  nemzeti  fájdalom  legklasszikusabb  köl- 
tője az  oroszokat.  A  fekete  varjak  teljesen  ellepték  a  lengyelek 
földjét  s  fölfalták  a  nemzeti  élet  erejét.  Már  á  lengyel  ügy  utolsó 
bástyájába:  a  kemény  lengyel  koponyába,  a  szabad  gondolat 
egyetlen  hajlékába  kezdték  belevájni  csőreiket,  amikor  kitört 
a  mai  világfergeteg.  Végigtombolt  a  lengyelek  véráztatta  föld- 
jén, mérhetlen  szenvedést  és  nyomort  hozva  lakosainak,  de 
nyomában  uj  állami  élet  hajnala  hasadt  Lengyelországra.  A  mi 
és  szövetségeseink  hős  katonái  szerezték  meg  a  hontalanoknak 
a  hazát,  melynek  megvédését  joggal  elvárhatjuk  az  uj  életre 
támadt  nemzet  fiaitól.  Többször  megkísérelték,  hogy  a  saját 
erejükkel  vívják  ki  szabadságukat,  felkeléseiket  azonban  nem 
koronázta  siker.  Rajtuk  ismét  beteljesedett  az  a  történeti  igaz 
ság,  hogy  minden  szláv  nép  más  nem  szláv  népnek  vagy  népek- 
nek köszöni  állami  létét.  Különös  örömmel  és  büszkeséggel  tölt 
el  az  a  tudat,  hogy  magyar  hősök  szerezték  meg  régi  barátaink- 
nak a  várva-várt  szabadságot  és  ezerszeresen  visszafizették  a 
lengyeleknek  az  1848/49-ben  hozott  véráldozatukat.  A  régi  év- 
százados barátságnak  a  megpecsételése  az  uj  királyság  felállí- 
tása. Újból  felhangzik  és  reális  tartalmat  nyer  a  Wenger  Polák 
dwa  bratanki  kezdetű  régi  lengyel  dal: 

Magyar  és  lengyel  jóbarát, 
Karddal  s  pohár  közt  egyaránt. 
Vitéz,  bátor  mind  a  kettő, 
Áldd  meg  őket,  oh  Teremtő.  > 

De  bármennyire  is  örüljünk  a  dolgok  ily  kedvező  fordu- 
latának, még  sem  hallgathatjuk  el  aggodalmainkat.  Mi  lesz 
Posennel,  mi  lesz  Galíciával,  mi  lesz  Oroszországnak  Lengyel- 
országra vonatkozó  terveivel? 

Az  1863.  évi  lengyel  fölkelés  elyomásának  maguk  a  lengye- 
lek voltak  az  okai.  Ekkor  még  az  oroszok  sem  bánták  volna,  ha 
a  lengyelek  elszakadnak  tőlük.  Több  izben  kifejezést  is  adtak 

annak,  hogy  ((jótétemény  volna  Oroszország  számára,  ha  Len- 
gyelországban egy  ellenséges  indulatú  alattvaló  helyett  egy 
békességes  szomszédot  birna  ...»  Az  egész  országban  gyűjtöttek 
pénzt  a  lengyel  fölkelők  számára,  sőt  Szibériában  egész  nyilvá- 
nosan ...  De  köztudomású  lett,  hogy  a  lengyel  forradalmi  bizott- 
ság Lengyelország  régi  határainak  visszaállítását  oly  értelemben 
követelte,  hogy  Ukránia,  Kis-Oroszország  is  hozzácsatoltassék, 
amely  tartományoknak  ortodox  görög  lakossága  nem  egyszer 
rendezett  vérfürdőt  közöttük  .  .  .  s  most  mindenki  Lengyelország 
ellen  fordult. 

Vájjon  tanultak-e  a  lengyelek,  vájjon  reális  politikát  fog- 
nak űzni,  vagy  a  jövőben  is  elérhetlen  álomképek  után  törik 
magukat?  Nehéz  kérdések,  amelyekre  ma  még  nem  lehet  fele- 
letet adni,  reméljük  azonban,  hogy  vezetőik  minden  eshetőség- 
gel számot  vetettek  és  képesek  lesznek  életrevaló  Lengyelországot 
teremteni. 

A  legfelsőbb  lengyel  nemzeti  bizottság  a  mult  évben  kiadta 
Smolka  krakói  egyetemi  tanárnak  a  Die  reussische  Welt  c.  mun- 
káját.1) Abból  a  feltevésből  kell  kiindulnom,  hogy  a  nemzeti 
bizottság  azonosítja  magát  Smolka  felfogásával,  különben  nem 
fogadta  volna  el  kiadásra  és  terjesztésre. 

Smolka  gondolatmenete  a  következő:  Az  ukránok  nem 
eléggé  érettek  hozzá  és  nemzeti  öntudatuk  sincs  annyira  ki- 
fejlődve, hogy  államot  alkothassanak.  Az  ukránizmus  mozgató 
rugója  egy  félreértés  és  a  lengyelek  iránt  való  indokolatlan 
gyűlölet.  Félreértik  történetüket,  mely  a  lengyelséghez  fűzi  őket, 
indokolatlanul  gyűlölik  a  lengyeleket,  hiszen  az  ukrán  előkelők 
«önként»  olvadtak  bele  a  lengyelségbe  s  büszkén  hangoztatták, 
hogy  ők  gente  Rutheni  natione  Poloni.  Smolka  szerint  ma  is 
ezt  az  elvet  kell  követniök  a  ruténeknek. 

Nem  vitatkozom  vele.  Minden  dolgot  többféleképen  lehet 
magyarázni,  minden  attól  függ,  hogy  milyen  szemüvegen  át 
nézzük.  Csak  pár  tényt  hozok  föl.  1.  A  rutének  mindig  elégedet- 
lenek voltak  a  lengyel  uralommal.  2.  A  kozákság  harcai  a  len- 
gyelek ellen  letagadhatlan  valóságok.  3.  Igaz,  hogy  a  rutén 
nemesség  nagy  többsége  lengyellé  lett,  de  ezt  csak  azért  tette, 

J)  Die  reussische  Welt.  Historisch-politische  Studien.  Vergangenheit 
und  Gegenwart.  Von  Prof.  Dr.  Stanislaus  v.  Smolka,  Mitglied  des  Herren- 
hauses.  Wien,  1916.  Zentral-Verlagsbureau  des  Obersten  Polnischen  National- 
komitees. 

Magyar  Figyelő.  3 

hogy  továbbra  is  élvezhesse  a  kiváltságokat.  Erre  másutt  is 
találunk  példát.  A  bolgár  nemesség  és  a  szerb  nemesség  be- 
olvadt a  törökségbe,  ebből  azonban  senki  sem  merné  azt  a 
következtetést  levonni,  hogy  az  egyetlen  helyes  elv  a  gente 
Bulgarus  natione  Turcus,  vagy  a  gente  Rascianus  natione  Tur- 
cus.  Ezek  is  csak  azért  lettek  törökökké,  hogy  kiváltságaikat 
megőrizzék,  de  a  rutén  köznép  épen  ugy  gyűlölte  az  őt  elnyomó 
lengyelt,  mint  a  szerb  vagy  bolgár  köznép  a  törököt.  Sőt  bátran 
állíthatom,  hogy  a  lengyel-rutén  gyűlölet  sokkal  mélyebb  és 
intenzivebb,  mint  volt  a  bolgár-török  vagy  a  szerb-török  gyűlö- 
let. A  lengyel-rutén  gyűlölet  úgyszólván  kiolthatlan,  a  rutén 
paraszt  ma  is  igy  rémítgeti  vásott  gyerekét:  hallgass,  mert  elvisz 
a  lyách  (lyách  ==  lengyel) !  A  nép  lelkében  gyökerező  kiengesz- 
telhetlen  gyűlölet  illusztrálására  bemutatok  néhány  galíciai  és 
oroszországi  rutén  közmondást: 

Itt  akarsz  hagyni  polyák?  Mehetsz  Isten  hírével! 

Ha  polyákkal  beszélsz,  követ  tarts  a  kebledben. 

Ha  elverted  a  polyákot,  add  tovább,  hogy  más  is  verje. 

Tehénnel  szántani,  vagy  polyákkal  dolgozni,  egy  kutya 
(t.  i.  mind  a  kettő  lusta). 

A  polyák  és  az  agár  idegen  jövevények. 

A  polyák  kilencnapos  koráig  vak,  mint  a  macskák ölyök. 

Minden  polyák  botot  érdemel. 

Anyám!  takard  be  szemeimet,  hogy  ne  lássam  a  polyák 
ellenséget. 

Polyákot  ne  végy  föl  a  szekeredre. 

Azért  polyák  a  polyák,  hogy  üssön,  mi  pedig  szenvedjünk. 
Pogány  fajzat  a  polyák. 

Hordd  el  magad,  polyák,  hogy  nekünk  is  jusson  hely. 

Menekülj  polyák,  mert  minden  a  mienk,  ami  rajtad  van. 

Ilyen  közmondást  és  szólásmódot  százszámra  lehetne 
összegyűjteni,  ami  kétségtelenül  bizonyítja,  hogy  a  rutén  és  a 
legyei  között  sokkal  mélyebb  az  ellentét,  mint  azt  Smolka  gon- 
dolja és  hirdeti.  Különben  ez  az  ő  dolguk,  intézzék  el  egymás 
között.  Mi  őszinte  szívből  kívánjuk,  hogy  minél  erősebb  és  hatal- 
masabb Lengyelország  álljon  bástyaként  hazánk  és  északi  ellen- 
ségünk, az  orosz  között. 

Ií^azi  barátai  voltunk  a  lengyeleknek  fénykorukban,  meg- 
értő és  résztvevő  testvérei  nemzeti  gyászukban,  hű  társai  leszünk 
a  jövőben  ((karddal  s  pohár  közt  egyaránt». 


Mikszáth  Kálmáiiné  visszaemlékezései 


Tegnap  történt  csak,  hogy  sírjába  vittük  Mikszáth  Kálmánt 
és  ma  már  tudjuk,  hogy  vele  együtt  Magyarország  egy  egész 
történelmi  korszakát  temettük  el.  A  sorrendben  utolsó  volt  ő  az 
irótoll  nagyjai  közül,  akiknek  agyában  az  uj  életre  kelt  nemzet 
sajátos  gondolatvilága  alakult  ki  és  élte  tündöklő  életét.  Ma  már 
azt  is  tudjuk,  hogy  a  lázas  és  keserű  nyugtalanság,  amely  az  ő 
távozása  idejében  már  remegésben  tartotta  az  országot,  egy 
ujabb  történelmi  korszak  fájdalmas  vajúdása  volt.  Magyarország- 
nak a  jövőben  is  lesznek  nagy  irói,  de  Mikszáth  Kálmán  nem 
nőhet  ki  több  abból  a  talajból,  amelynek  geológiai  alkata  meg- 
változott. 

A  nagy  harcok  és  nagy  fájdalmak  napjaiban  egy  üdítő 
hirt  tudatunk  a  magyar  közönséggel,  egy  hírt,  amely  összefüg- 
gésben van  Mikszáth  Kálmán  nevével:  horpácsi  magányában, 
amelyet  ma  is  teljesen  betölt  még  korán  elköltözött  urának 
markáns  egyénisége,  az  iró  özvegye  megírta  visszaemlékezéseit. 

Mikszáth  Kálmán  hitvese  azon  a  napon  kezdi  följegyzé- 
seit, amidőn  megismerte  jövendő  urát  és  midőn  kezdetét  vette 
az  ő  tulajdonképeni  élete  és  gyönyörű  asszonyi  hivatása.  A 
könyv  Mikszáth  Kálmán  nevét  fogja  viselni  és  két  kötetre  fog 
terjedni. 

Abban  a  reánk  nézve  megtisztelő  és  szerencsés  helyzetben 
vagyunk,  hogy  a  Magyar  Figyelő  mai  számában  bemutathatjuk 
olvasóinknak  Mikszáthné  könyvének  rövid  Előszavát  és  két 
fejezetét.  A  két  fejezet  címe:  Mikor  a  Mikszáth  nevét  legelőször 
hallottam  és  Megismerkedem  Mikszáth  Kálmánnal. 

A  könyv  szerzőjének  nincsenek  irói  ambíciói;  Írásával  csak 
egy  célt  kiván  szolgálni:  hogy  emléket  állítson  szeretett  urának, 

akinek  életében  is  oly  nemes  női  szerénységgel  alárendelte 
magát.  De  ez  a  puritán  igénytelenség,  amely  telve  van  a  köz- 
vetlenség bájával  és  az  igazság  erejével,  a  mi  meggyőződésünk 
szerint  a  magyar  irodalom  egyik  legfinomabb  mémoire-munká- 
jává  fogja  avatni  Mikszáth  Kálmánné  könyvét. 

Könyve  elején  vidéki  magyar  miliőbe  kalauzol  minket  a 
szerző.  Ezt  a  meghitt,  naiv  és  mégis  oly  okos  melegszivü  vár- 
megyei társaságot  ifjabb  éveinkben  magunk  is  ismertük  és  ma 
mégis  édes  melancholiával  emlékszünk  rá  vissza,  mint  egy  le- 
tűnt világra.  Ebben  a  környezetben  bukkan  fel  előttünk  az  ifjú 
vármegyei  esküdt.  Arcán  még  ott  ül  az  ifjúság  pirja,  de  irgal- 
matlan éles  tekintetű  szemével  már  ráismerünk  a  nagy  palócra. 
És  megismerkedünk  még  valakivel,  akivel  a  könyv  szerzője 
pedig  legkevesebbet  sem  törődik:  megismerkedünk  azzal  a 
finomlelkü,  melegszivü,  megértő  és  hűséges  nővel,  aki  egész 
életével  és  ennek  a  könyvnek  a  megirásával  is  bebizonyította, 
mennyire  méltó  volt  arra,  hogy  egy  nagy  magyar  iró  nevét 
viselje. 

Meg  vagyunk  róla  győződve,  hogy  közönségünk  a  mutat- 
vány elolvasása  után  örömmel  és  érdeklődéssel  fogja  várni  a 
könyv  megjelenését  és  átadjuk  a  szót  a  szerzőnek. 

Mikszáth  Kálmán. 

Irta :  Özvegy  Mikszáth  Kálmánné  Mauks  Ilona. 
Előszó. 

Istenben  boldogult  uram  nem  szerette  fiatal  korunk  szo- 
morú idejét  emlegetni,  ha  én  ugy  egyet-mást  felhoztam,  rendesen 
azt  felelte:  —  Ugyan,  ugyan,  édes  fiam,  miért  bolygatja  a  mul- 
tat? Miért  nem  él  a  jelennek,  melynek  épen  ugy  megvannak  a 
maga  gondjai  és  örömei?  Tanuljon  tőlem;  én  napközt,  mig  dol- 
gaim, kötelességeim  vannak,  gondolatban  sohasem  zavarom 
össze  a  multat  a  jelennel,  hanem  aztán  este  .  .  .  este,  mikor  pihe- 
nésre hajtom  fejemet,  akkor  már  a  múltban  .  .  .  otthon  vagyok. 

Nagyon  meglepett  egyszer,  ugy  vagy  két  évvel  halála  előtt, 
mikor  azt  mondta:  —  Ilon!  Miért  nem  csinál  feljegyzéseket  a 

mi  fiatal  korunkról?  Ugy  hiszem,  maga  még  visszaemlékezik 
egyre-másra  . . . 

Azt  feleltem: 

—  Nagyon  jól  emlékezem.  És  nagyon  szívesen  feljegyez- 
ném régi  szenvedéseink  és  örömeink  történetét,  de  nincs  bátor- 
ságom hozzá!  Maga  tudja  legjobban,  hogy  én  a  magyar  nyelvtant 
nem  tudom,  fiatal  éveimben  jó  nagyanyám  megtömte  fejemet 
a  német  literaturával,  nevelőnőimmel  németül  beszéltem,  a  cselé- 
dekkel tótul,  az  öreg  urak  és  nénikék,  akik  hozzánk  jártak  és 
akiknek  a  társaságukat  nagyon  szerettem,  latinnal  keverték  a 
német-magyar  szót,  nagyon  természetes  hát,  hogy  tiszta  magyar- 
sággal ma  sem  tudom  magamat  jó  kifejezni. 

—  Az  már  igaz,  - —  felelte  és  jóízűen  nevetett  hozzá  — 
hanem  azért  próbálja  meg,  hátha  sikerülne.  Majd  egyszer  aztán, 
ha  időm  lesz,  rendbe  szedem  . . . 

A  feljegyzéseimet  én  megcsináltam,  de,  fájdalom,  ő  már 
nem  szedhette  rendbe  azokat,  igy  hát  ugy  ahogy  vannak,  bocsáj- 
tom  utjokra,  Isten  nevében. 

/.  Mikor  a  Mikszáth  nevét  legelőször  hallottam. 

Májusban  édesanyánk  kivágyott  Mohorára,  a  gazdaságát 
kissé  rendbe  szedni,  igy  hát  felpakoltunk  az  igás  szekerekre  és 
kimentünk.  Nekünk  mindegy  volt,  akár  itt  siratjuk  nagyanyán- 
kat, akár  ott.  Különbség  csak  az  volt,  hogy  nővérem  Nelka 
Mohorán  a  friss  levegőn  kint  lehetett  a  vadszőlővel  felfuttatott 
verandán,  ahol  én  neki  felolvastam  és  néztük  a  házunk  előtt  az 
országúton  le-  és  felszáguldozó  négyes  fogatokat. 

Ur  Isten!  Mennyire  lenéztem  ezeket  a  fiatal  embereket, 
akik  magas  kocsijukon  peckesen  ülve,  gőgösen  hajtották  a  lova- 
kat. Előttünk  mélyen  megemelték  kalapjaikat  és  behajtattak 
vagy  Plachy  Jánoshoz  (aki  már  megint  visszakerült  mohorai 
házába),  vagy  Józsi  öccséhez,  aki  még  legényember  volt.  Egy 
fél  óra  se  telt  el  bele,  már  összefogták  a  lovakat,  a  vendégét  a 
házigazdáéval,  a  rudast  gyeplősnek,  vagy  megfordítva,  és  nap- 
estig is  defiliroztak  az  utcán.  Ha  hozzánk  jöttek,  Knesz-t  emle- 
gették (ez  a  János  lova  volt),  aztán  a  Cica  virtusait  (ez  a  Józsi 
agara  volt),  mintha  ezen  fordult  volna  meg  a  világ  sorsa.  Én 

teljes  szivemből  a  poklokra  kívántam  ezeket  a  szegény,  ártatlan 
állatokat. 

Ezek  a  fiatal  emberek  mind  egyformák  voltak,  mind  a 
vadászatokról,  lovakról  beszéltek  és  amellett  rendkívül  fen- 
héjázók  voltak,  magukról  igen  sokat  tartottak,  pedig  én  meg 
voltam  róla  győződve,  hogy  soha  egy  könyvet  sem  olvastak  el. 
Ha  nálunk  voltak,  bizony  alig  vártuk,  hogy  magunkra  marad- 
junk és  hozzáláthassunk  a  légvárak  építéséhez. 

Ehhez  a  légvárak-építéséhez  most  már  öcsénk  Endre  is, 
hogy  haza  jött  az  iskolai  szünidőkre,  hozzálátott.  Elhatároztuk, 
hogy  miután  ebben  a  mostani  együgyű  világban  nincs  olyan 
fiatal  ember  és  leány,  aki  nekünk  megtetszhetne,  tehát  öreg 
leányok,  ő  pedig  agglegény  marad  és  ugy  fogunk  együtt  élni, 
mint  a  horpacsi  rokonaink,  Vencsék. 

ősszel  örültünk,  mikor  már  Gyarmatra  bemehettünk.  Én 
folytattam  zongora  és  francia  leckéimet,  nővérem  pedig,  miután 
már  jobban  lett,  elővette  a  nagy  tanuló-könyveket  és  egész  lelké- 
vel beléjük  mélyedett.  Miután  gyászévünk  csak  tavasszal  mult 
el,  édesanyánk  nagyon  visszavonult  életrendet  tartott  a  háznál. 
Ebben  a  teljes  magányban  mult  el  egy  egész  esztendő. 

Hanem  a  második  ősszel,  mikor  újból  Gyarmatra  jöttünk, 
már  sokkal  vigabb  volt  a  házunk.  Atyám  barátai,  a  kedves  öreg 
urak,  gyakran  vacsoráltak  nálunk.  Ennek  mi  igen  örültünk, 
először,  mert  az  öreg  urakat  szerettük,  másodszor  pedig  azért, 
mert  vacsora  után  egyik  vagy  másik  leült  a  zongorához,  egy- 
két valcert  eljátszott,  a  többiek  pedig  minket  táncoltattak  meg. 

Ebédre  két  tiszteletbeli  esküdt  járt  a  házhoz.  Oly  kevés 
fizetésük  volt,  hogy  atyánk  könnyíteni  akarván  a  helyzetükön, 
egyszer  s  mindenkorra  meghívta  őket  ebédre.  Mi  nem  sokat 
törődtünk  ezzel  a  két  fiatal  emberrel.  Bobokot  még  csak  elszivel- 
tük,  mert  érdekes  dolgokat  tudott  elbeszélni,  ugy  látszott  ő  min- 
dent tudott,  ami  a  kis  városban  történt,  vagy  amit  rólunk,  de 
különösen  rólam  beszéltek.  Nagyon  gőgösnek,  ridegnek  tartot- 
tak és  azt  hiszem  minden  lépésemet  kigúnyolták.  A  másik  es- 
küdtet azonban,  Gyura  Bélát,  végkép  nem  szívelhettük,  amolyan 
zsentriféle  fiu  volt  s  magát  igen  nagyra  tartotta.  Mi  azonban 
magunk  közt  csak  stomfaksznak  neveztük. 

November  táján  Varsányból,  egy  Gyarmathoz  közel  fekvő 
faluból,  Horváth  Ilka  rokonunk  jött  hozzánk  látogatóba.  A  fiatal 

leány  jókedvű,  vidám  teremtés  lévén,  mindnyájunkat  egy  csa- 
pással meghódított,  ugy  látszott,  ő  is  jól  érezte  magát  nálunk, 
mert  az  egynapi  látogatásból  hetek,  sőt  hónapok  lettek.  Sok 
ismerőse  lévén  Gyarmaton,  észre  sem  vettük  mikor  bekerültünk 
a  legélénkebb  társas  életbe.  Ezentúl  vendég-vendéget  ért  nálunk. 

Egy  ebéd  felett  Bobok  beszélte,  hogy  milyen  érdekes  em- 
berrel ismerkedett  meg  tegnap  este  a  Balassa  vendéglőben. 

—  Ki  és  mi  volt  ott?  —  kérdezte  Horváth  Ilka  nagy  érdek- 
lődéssel. 

—  Amint  mi  fiatal  emberek  ott  ültünk  a  rendes  törzs- 
asztalunknál, —  felelte  Bobok  —  oda  jön  Hámory  Edus  bátyánk 
és  leül  közénk.  Tetszik  tudni,  addig  is  nagy  céltáblája  volt  az 
élceknek,  de  most,  mióta  fiatal  menyasszonya  van,  még  több 
heccet  csinálunk  vele.  Mindjárt  láttam,  hogy  Desseőffy  Elek 
most  is  valami  tréfára  készül,  mert  felkelt  és  egy  kerek  asztalnál 
magányosan  vacsorázó  fiatal  embernek  bemutatta  magát,  majd 
mellé  ült  és  érdekes  beszédet  folytathatott  vele,  mert  látszott, 
hogy  igen  jól  mulatnak.  Desseőffy  oda  intett  engem  és  bemuta- 
tott; beszélgetésükből  megértettem,  hogy  arra  kapacitálja  a  fiatal 
embert,  hogy  az  ifjú  menyasszony  egy  régibb  udvarlója  nevében 
hivja  ki  Hámoryt  párbajra.  Desseőffy  odáig  volt  a  gyönyörtől, 
ha  rágondolt,  hogy  milyen  remegést  fog  a  boldog  vőlegény  ki- 
állani az  egész  éjjelen  át.  Csak  reggel  fogja  megtudni,  hogy  tréfa 
volt  az  egész.  Mikor  legjobban  belemerültünk  a  beszélgetésbe, 
bejött  egy  öreg  parasztkocsis  és  azt  mondta: 

—  Fiatal  uram!  Itt  vagyok  a  kocsival,  tessék  haza  jönni, 
mert  otthon  a  szülei  várják. 

Erre  a  fiatal  ember  felkelt  és  rövid  búcsúzkodás  után  nagy 
sajnálatunkra  eltávozott.  Soha  még  hozzá  hasonló  zseniális  em- 
bert nem  láttam,  egyik  élce  a  másikat  érte,  még  Desseőffy  is  el 
volt  általa  ragadtatva. 

Bobok  igy  szórói-szóra  mondta  el  a  vendéglői  jelenetet. 

—  Ugyan,  ugyan!  —  szólt  Ilka  egy  kis  ajkbiggyesztéssel, 
mert  hát  szó  ide,  szó  oda,  a  viccelés  terén  nem  türt  maga  felett 
tekintélyt  —  és  hogy  hivják  ezt  a  csodaembert? 

—  Mikszáth  Kálmánnak,  —  felelte  Bobok  egyszerűen. 
Hogy  miért  hatott  reám  ez  a  merőben  idegen  név  olyan 

különös  hatással?  Nem  tudom,  de  ugy  látszott,  mintha  a  leg- 
édesebb zenét  hallottam  volna.  Eddig  regényhőseim  Coriolani 

Fulvio  és  Jenői  Kálmán  voltak,  sokszor  magamban  is  suttog- 
tam e  neveket.  Miért  tévesztettem  én  ezután  össze  lelkemben  a 
Jenői  Kálmán  és  Mikszáth  Kálmán  nevét?  Csak  később  jöttem 
rá,  hogy  ez  megmagyarázhatatlan  előérzet  volt. 

Egy  pár  hétig  egy  szót  sem  hallottam  Mikszáth  felől,  sőt 
azt  hittem,  soha  hirét  se  hallom  többé.  Nagyon  meglepődtem 
tehát,  midőn  egy  ismerősünknél,  ahol  egy  nagyobb  társaság  volt 
összegyűlve,  az  ozsonna  után  a  szomszédszobából  férfikalappal 
a  fején  bejön  egy  igen  csinos  leány.  N  .  .  .  Kati,  és  rettenetes  palóc 
dialektussal  azt  mondja:  —  Alazszolgája.  —  Egy  másik  kisasszony 
nagyot  kacag  és  azt  kérdezi:  —  Mikszáth  ur  hol  veszi  itt  magát? 
—  Hát  most  jöttem  Szklabonyáról,  —  feleli  N  .  . .  Kati  és  akkor 
már  mindenki  nevetett  .  .  .  Kati  kisasszony  pedig  folytatta  igy 
folyton  erős  palóc  kiejtéssel  legalább  egy  órahosszáig  a  tréfát  .  .  . 
Ekkor  bejött  a  háziúr  és  igen  komolyan  azt  mondta: 

—  Csak  nevessenek,  csak  nevessenek,  én  meg  azt  mondom, 
hogy  sohasem  láttak  maguk  szellemesebb  és  okosabb  fiatal  em- 
bert, majd  büszkék  lesznek  még  egyszer  arra.  hogy  ezt  a  palóc 
fiatal  embert  ismerték.  —  Én  igen  örültem,  hogy  a  háziúr  igy 
pártját  fogta  a  kigúnyolt  fiatal  embernek.  És  még  azután  is  több- 
ször hálával  gondoltam  reája. 

Hogy  honnan  ismerte  Kati  kisasszony  Mikszáthot,  elkép- 
zelni sem  tudtam,  mert  Bobok,  aki  azután  igen  gyakran  való- 
ságos extázissal  beszélt  róla,  ugy  mondta,  hogy  Pesten  jogász- 
kodik  és  csak  mikor  haza  jön  Szklabonyára.  vagy  vissza  megy 
Pestre,  tér  be  ebédre  vagy  vacsorára  a  Balassa  vendéglőbe,  ahol 
az  valóságos  ünnepet  jelent. 

—  Ha  a  jogot  elvégezte,  —  mondogatta  Bobok  —  bejön 
Gyarmatra  ügyvédsegédnek,  vagy  pedig  a  közigazgatáshoz  gya- 
kornoknak. 

Ennek  a  fiatal  embernek  sem  családi  körülményeit,  sem 
szellemi  képességeit  nem  ismertem,  neki  magának  még  csak 
árnyékát  sem  láttam,  hogy  miért  zavartam  össze  képzeletemben 
hová-tovább  és  mindig  jobban  Jenői  Kálmánnal  (a  Jókai  «Es 
mégis  mozog  a  föld »  cimü  regényhösével),  ezt  ma  sem  tudnám 
megmondani.  Nővérem,  ha  ezt  neki  felemlítettem,  csodálkozott 
és  ki  is  nevetett  érte. 

Meg  karácsony  előtt  rávette  a  szüleimet  lika,  hogy  házi- 
bált  adjanak,  ő  mindent  vállalt:  vendégek  összehívását,  sütemé- 
nyek elkészítését,  tett-vett,  rendezkedett 

Kitűnően  is  sikerült  minden;  én,  mert  nagyon  szerettem 
táncolni,  rendkivül  jól  mulattam.  így  kedvet  kaptam  a  mulat- 
sághoz és  el  is  határoztuk,  hogy  bálozni  fogok. 

írtam  Kováts  Lőrincxiének  (akkor  már  Budán  laktak, 
Lenci  bácsi  miniszteri  titkár  volt  a  belügyminisztériumban), 
hogy  nekem  rendeljen  ruhakelmét  valamely  üzletben.  Mikor 
megkaptuk,  rögtön  hozzáláttunk  a  varráshoz. 

Az  első  bálom  azonban  majdnem  az  utolsó  lett.  Ugyanis, 
amint  belépek  a  bálterembe,  három-négy  fiatal  ember  szaladt 
elémbe,  egyik  kézről  a  másikra  adtak  és  akkor  elém  áll  Gyura 
Béla,  az  öregebb  esküdt,  és  meghajtja  magát  előttem ...  de 
engem  már  akkor  megszállott  a  nagyzás  hóbortja,  hogy  én 
Gyura  Bélával  táncoljak.  Nem,  azt  nem  tehetem.  Amennyire 
csak  tudtam,  gőgösen  ránéztem  és  csak  azt  mondtam:  —  Köszö- 
nöm, most  nem  táncolok  —  és  hirtelen  odább  lejtettem  egy  más 
fiatal  ember  karján. 

Hanem  a  jó  kedvem  mégis  oda  lett.  Ha  nem  láttam  is, 
előttem  állott  megdermedt,  megzavarodott  alakja;  tudtam,  hogy 
valami  bajt  fog  nekem  okozni.  / 

Ott  azonban  nem  kellemetlenkedett  tovább,  de  reggel  be- 
árult apámnak.  No  volt  aztán  délben  nemulass  .  .  .  Istenem,  mit 
tehettem  egyebet,  megígértem,  hogy  a  legközelebbi  bálban  majd 
táncolok  vele.  Boboknak  azonban  a  nővérem,  aki  iránt  a  szegény 
fiu  igen  nagy  tisztelettel  viseltetett,  megmondta,  hogy  Gyura 
Béla  többé  ne  is  kérjen  fel  táncra,  mert  én  megint  megkosarazom. 

Nem  is  hivott  Gyura  soha  többé  táncolni,  de  Ilka  szerint  a 
fogát  vicsorgatta,  csak  azt  várta,  mikor  álljon  bosszút  rajtam. 

Ezidőben  történt,  hogy  Prónay  György  főbirót  szélhűdés 
érle,  egy  szót  sem  tudott  többé  kimondani.  Nem  halt  meg,  de 
béna  maradt,  tolószékbe  került.  Természetes  volt,  hogy  igy  a 
hivatalba  többé  nem  mehet.  Egész  bizonyos  volt,  hogy  ha  le- 
mond, atyámat  választják  meg  helyette  főszolgabirónak.  De 
atyám  azt  mondta  Prónay  Péternek,  a  fivérének: 

—  Ne  vigyétek  haza  Gyurit,  ne  fosszátok  meg  attól  a  re- 
ménytől, hogy  még  jobban  lesz.  Én  azt  hiszem,  hogy  ő  még 
mindent  tud  és  mindent  érez,  nagyon  szenvedne,  ha  megszokott 
életmódjával  fel  kellene  hagyni.  Lakjon  ugy  mint  eddig  Gyar- 
maton, én  magamra  vállalom  a  főbírói  hivatal  teljesítését  min- 
den ellenszolgálat  nélkül. 

így  aztán  meg  volt  atyámnak  az  az  öröme,  hogy  Prónayt, 
akit  reggel  és  délután  kitolt  nagy  tolószékével  az  inasa  Izakovics 
boltja  elé,  kétszer  üdvözölhette  naponta,  amint  hivatalába  ment 
és  jött,  látta,  hogy  ilyenkor  szegény  béna  arca  valami  mosoly- 
félére  torzult. 

Hanem  azután  annyi  sok  volt  a  dolga,  hogy  atyám  elhatá- 
rozta, hogy  még  egy  esküdtet  szerez  a  hivatalba.  Persze  ez  nehéz 
dolog  volt,  mert  az  esküdteknek  kis  napidijaikon  kivül  nem 
járt  semmiféle  fizetés.  Atyám  pedig  megkivánta  a  dolgot.  Ez 
azonban  engem  nem  igen  érdekelt. 

Hanem  egy  ebéd  felett  mégis  megütötte  a  fülemet,  amint 
atyám  azt  mondta  Boboknak: 

—  Bobok  öcsém,  ugy  örülök,  azt  hiszem  jó  akviziciót  csi- 
náltam, a  fiu  igen  eszesnek  látszik. 

Kétszer  is  szólásra  nyilott  ajakam,  de  még  sem  kérdeztem 
miről  van  szó,  hanem  Ilka  annál  inkább  tudakolta: 

—  Micsoda  fiút  tetszett  emlegetni,  Bácsikám? 

—  No  nem  kell  épen  szószerint  venni  a  dolgot,  húgom. 
Az  uj  esküdtről  van  szó,  Mikszáth  Kálmánról,  akit  ma  délelőtt 
hozott  az  apja  hozzám.  Az  apát,  aki  Szklabonyán  földbirtokos, 
igen  derék,  tisztességes  embernek  ismerem  .  . . 

—  Igen,  —  szólt  közbe  Gyura  Béla,  haragtól  szikrázó  szem- 
mel —  az  apja  derék  ember,  de  a  fia  rossz,  csúfolkodó,  ki- 
gúnyolja az  még  saját  öregapját  is,  ha  kedve  ugy  hozza  magával. 

Bobok  nevetett,  azután  áradozó  szavakkal  hozzáfogott 
Mikszáth  dicséretéhez.  Ilka  pedig  elgondolkozott. 

—  Igen,  —  mondta  —  most  már  emlékszem,  láttam  én  ezt 
a  fiatal  embert  egyszer  a  zsélyi  fürdőben,  szép  fekete  szeme  van, 
és  láttam  a  nővérét  is  ugyanott,  igen  szép  fiatal  leány  volt,  az 
unokanővéreivel,  a  szentpéteri  pap  Frenyo  leányaival  volt  ott, 
azután  később  hallottam,  hogy  tánc  közben  egy  pohár  hideg 
vizet  ivott  és  rá  rövidesen  meg  is  halt  —  galoppirende  Abzeh- 
rung-ban. 

Az  egész  ebéd  felett  róla  beszéltek,  délután  azután  magunk 
között  nagyokat  nevettünk  azon,  hogy  Gyura  Bélát  ez  mennyire 
haragította.  Alig  vártuk,  hogy  másnap  az  uj  esküdtet  láthassuk. 
Nelkát,  aki  mindenüt  a  romantikus  dolgokat  kereste,  az  érde- 
kelte, amit  Ilka  a  szép  ifjú  menyasszonyról  beszélt.  —  Egy  pohár 
vizért  odaadta  életét,  —  mondogatta  egész  késő  estig. 

II.  Megismerkedem  Mikszáth  Kálmánnal. 

Másnap  az  anyám  eggyel  többre  teríttetett,  az  uj  esküdt 
sem  atyámmal,  sem  a  két  másik  esküdttel  nem  jött  el. 

—  Hát  Mikszáth  hol  maradt?  —  kérdezte  anyám  csodál- 
kozva. 

—  Nem  jöhet  ma,  —  felelte  atyám  —  egy  vidéki  rokona 
van  itt,  azzal  fog  találkozni  a  Balassában.  —  Én  ránézek  az 
esküdtekre.  Gyura  Béla  szótlanul  hajolt  tányérja  fölé.  Bobok 
arcán  azonban  bizonyos  zavar  volt  észrevehető. 

Másnap  megint  nem  jött  Mikszáth,  ugy  látszik  a  rokon 
még  mindig  itt  tartózkodott,  harmadnap  szintén.  Ekkor  Ilka, 
akit  mi,  mint  nagy  tapasztalatokkal  biró  hölgyet,  igen  nagyra 
néztünk,  azt  mondta: 

—  No  ez  nem  tiszta  dolog.  Egy  szót  sem  hiszek  abból, 
hogy  egy  vidéki  ember  ennyi  ideig  itt  időzzön  a  városban.  Más 
okának  kell  lenni,  hogy  Mikszáth  nem  jön  ide  ebédelni.  Hiszen 
tudjuk,  hogy  nincs  a  városban  egy  fiatal  ember  sem,  aki  szíve- 
sen ne  jönne  ide,  ha  jöhetne  .  . .  Ha  holnap  sem  jön,  Bobokot  a 
sarokba  szorítjuk,  az  fog  afelől  tudni  valamit .  . . 

Persze,  hogy  tudta  Bobok,  de  nehéz  volt  kivenni  belőle. 
Végre  mégis  megmondta,  hogy  Gyura  Béla  annyit  beszélt  felő- 
lünk Mikszáthnak,  hogy  mi  milyen  gőgösek  vagyunk,  milyen 
kicsinylően  bánunk  az  esküdtekkel.  Még  azt  a  báli  sértést  is  fel- 
emlegette, hogy  Mikszáth,  aki  különben  sincs  szokva  női  társa- 
ságokhoz, annyira  megrémült,  hogy  rögtön  kijelentette,  mi- 
szerint a  világért  sem  jönne  a  házunkhoz. 

—  No  szépen  vagyunk,  —  mondta  Ilka  haragosan  —  ugy 
örültem,  hogy  ezt  a  zseniális  embert  megismerem  és  az  a  csúf 
Gyura  igy  elrontotta.  Ugyan  térítse  észre,  Bobok  ur,  hiszen  nem 
vagyunk  mi  emberevők. 

Hogy  miket  mondott  Bobok,  nem  tudtuk,  de  eredménye 
nem  volt,  mert  még  több  nap  mult  el  és  Mikszáth  nem  mutat- 
kozott, ugy  hogy  mi  már  le  is  mondtunk  róla  —  mikor  egy 
vasárnap  atyám  mégis  magával  hozta. 

A  fiatal  emberen,  szép  két  beszélő  szemén  kivül,  nem  volt 
semmi  különös  megfigyelni  való,  hanem  a  ruhája  az  csudálatos 
volt,  kék-fehér  pettyes  nyakkendője  mindenhez  hasonlított,  csak 
csokorhoz  nem,  különös  szihü  sárga  kabátján  négy  vagy  öt  zseb 

is  volt,  mind  darabka  papirosokkal  megtöltve,  és  csizmája  volt. 
Az  öreg  urak  ugyan  többnyire  csizmában  jártak,  atyám  is 
magyar  ruhát  viselt,  de  a  fiatal  embernél  ezt  kevésnél  láttuk,  igy 
bizony  ez  nekünk  sehogy  sem  tetszett. 

Mi  nagyon  sajnáltuk  Mikszáthot,  hogy  olyan  zavarban 
volt,  egyik  pirulásból  a  másikba  esett,  hogy  felbátorítsuk,  szíve- 
sen szóltunk  hozzá,  hanem  ez  még  félénkebbé  tette,  a  széknek 
is  csak  a  szélére  mert  ülni.  Az  ebéd  már  végére  járt  és  még 
szavát  sem  hallottuk.  A  szobaleány,  amint  a  pecsenyét  hozta, 
az  asztal  felé  jövet  kiejtette  a  tálból  a  villát,  nagy  szégyenkezve 
visszaszaladt  a  konyhába.  Mikszáth  mosolyogva  mondta:  —  Meg- 
akadt az  államgépezet. 

Mi  ekkor  mindnyájan  nevettünk,  talán  inkább,  hogy  meg- 
szólalt, mint  a  mondáson,  de  ez  őt  már  nem  igen  zsenirozta, 
velünk  nevetett. 

Ebéd  után,  talán  azért,  hogy  Gyura  Bélát  haragítsam,  én 
vittem  fekete  kávét  Mikszáthnak,  a  kávénak  örült,  szemei  fel- 
csillantak, hanem  tőlem  ugy  félre  húzódott,  nehogy  a  ruhám 
széle  is  érintse. 

Mi  ekkor,  mint  később  magunk  között  beszéltük,  azt  hit- 
tük, ezzel  megbátorítom,  pedig  még  jobban  elijeszthettem,  mert 
asztalbontás  után  szemével  intett  Boboknak,  valami  bocsánat- 
félét rebegve,  sietve  kiment  az  ajtón. 

Másnap  aztán  mondta  atyám,  hogy  Mikszáth  nem  fo£ 
hozzánk  járni  ebédre,  mint  a  többi  esküdt,  mert  ő  nem  szeret 
időhöz  kötve  lenni,  hanem  vasárnap,  ha  szivesen  látjuk,  igen 
nagy  örömmel  eljön. 

Mindnyájan  vártuk  a  vasárnapot,  mert  Ilka  nagyon  készült 
hozzá. 

—  Várjatok  csak,  —  mondta  —  ha  ő  tud  viccelni,  majd 
megmutatom,  hogy  én  is  tudok  valamit . . . 

—  Ne  tedd,  Uka^  ne  tedd,  —  mondtam  —  olcsó  diadal  lesz, 
láthatod  mennyire  fél  szegény  tőlünk  amúgy  is  .  .  . 

Ilkát  azonban  nem  lehetett  megakasztani,  már  a  levesnél 
elröppentette  az  első  nyilat,  hanem  Mikszáth,  pedig  ugy  látszott, 
mintha  oda  sem  hallgatott  volna,  ugy  visszaröppentette,  hogy 
mi  nem  tudtuk  hová  legyünk  csodálkozásunkban.  A  második, 
harmadik  támadást  egy-két  szóval  mind  visszavágta,  és  milyen 

ügyesen!  Atyám  igen  jól  mulatott  ás  büszke  volt  uj  esküdtjére. 
Amint  ebéd  után  menni  készült,  azt  mondta: 

—  Most  már  leteszem  törött  lándzsámat,  talpig  megsebezve 
hagyom  el  a  vitézi  tornát. 

Mi  csak  elbámultunk,  hát  ez  lenne  az  az  ember,  aki  női 
társaságban  mukkanni  sem  mer?  És  milyen  jól  nézett  ki  hosszú 
fekete  kabátjában. 

Hát  még  azon  mennyire  csodálkoztunk,  mikor  másnap  dél- 
után Bobokkal  látogatóba  jött  hozzánk.  Beült  egy  vörös  fotelbe, 
olyan  otthoniasan,  mintha  gyermekkora  óta  abban  üldögélt  volna 
és  egész  elfogulatlanul  kezdett  velünk  beszélgetni.  Szó  jött  min- 
denről, akkor  nővérem  megkérdezte: 

—  Olvasta  ön  Boz  Dickens  regényeit? 

—  Nem,  még  csak  nem  is  láttam.  Jókain  kivül  soha  más 
regényt  nem  olvastam,  hanem  azokat  aztán  szeretem  igaz  szi- 
vemből. 

—  Hiszen  én  is  szeretem,  —  felelte  nővérem  —  de  az  még 
vajmi  kevés  az  üdvösséghez. 

Bobok  legott  pártjára  kelt  barátjának. 

—  Kérem  alássan,  ha  Kálmán  nem  olvasott  is  sok  regényt, 
de  már  irt  egy-két  dolgot;  többet  ér  az  annál.  Az  Igazmondó  pá- 
lyázatán 10  d.  aranyat  nyert  «A  mi  a  lelket  megmérgezi))  cimü 
elbeszélésével  és  most  is  telve  vannak  zsebei  félig  kész  kézira- 
tokkal. 

Ezt  meg  már  Ilka  nem  hagyta  ennyiben. 

—  írni  bizony  szép  dolog,  —  mondta.  —  Nelka  is  ir  hol  el- 
beszélést, hol  verset,  nagyszerű  lenne,  ha  ezeket  a  dolgokat  ma- 
guk közzé  adnák  és  igy  ilyen  csendes  délutánonként  felolvas- 

ánk. 

Nővérem  haragosan  nézett.  Mert  hát  a  dolog  ugy  állt,  neki 
ár  volt  ideálja,  egy  mélabús  arcú  szőke  fiatal  ember  lovagolt 
1  hetenként  kétszer  ablakaink  alatt  az  utca  túlsó  oldalán  lakó 
okonaihoz.  Hogy  mi  tetszett  rajta  nővéremnek,  sem  akkor,  sem 
oha  később  megérteni  nem  tudtam;  ezt  a  nagy  titkot  rajtam 
ivül  senki  sem  gyanította,  a  versek  persze  az  ábrándos  arcú 
eszményi  lovagról  szóltak,  azért  nem  volt  azt  szabad  hallani  ide- 
gen halandónak.  Azokat  ugyan  hiába  akarta  Ilka  kiugrasztani. 
Nelkánál  nem  ért  célt,  de  Mikszáth  készségesen  megígérte,  hogy 


46 


Mikszáth  Kálmánné  visszaemlékezései 


legközelebb  felolvassa  nekünk  a  «Lutri»  cimü  elbeszélését,  amely 
már  élőbbről  megjelent  a  ((Fővárosi  Lapokban ». 

Ezentúl  mindennapos  lett  a  házunknál  Mikszáth.  Néha  fel- 
olvasott egy  kis  novellát,  néha  egyes  töredékeket.  Legtöbbnyire 
azonban  csak  mesélt  Sramko  fiskálisról  (Wladár  Samu),  Stoffi 
bácsiról  (Turánszky  Kristóf)  és  sok  másokról.  Ezek  a  kisvárosi 
szürke  alakok  az  ő  ragyogó  fantáziájában  megnőttek,  érdekes 
emberekké  váltak.  Hova-tovább  mindig  többen  jártak  hozzánk, 
mindenki  szivesen  vett  részt  ezeken  a  mi  valóságos  kis  irodalmi 
jour  fixeinken. 

Ezek  a  Mikszáth  által  irott  és  elbeszélt  humoros  dolgok,  ha 
nem  is  mindjárt  jelentek  meg  nyomtatásban,  mi  nem  igen  bán- 
tuk, elég  volt  nekünk,  ha  felolvasta,  jól  mulattunk,  ez  volt  a  fő. 

Ezt  a  mulatozást  azonban  többen  rossz  néven  vették,  mert 
hát  szó,  ami  szó,  bizony  néha  mi  is  kedvet  kaptunk  az  élcelésre 
és  talán  meg  is  bántottunk  egyeseket  s  igy  sok  ellenségünk  tá- 
madt; bizony  néha  alig  birt  megvédeni  Mikszáth  hatalmas  láng- 
esze. 

Ezentúl  már  többre  kezdtem  őt  nézni  minden  más  fiatal 
embernél,  talán  nem  csupán  azért,  mert  szellemes  volt,  de  azért, 
mert  nem  szaladgált  udvarolni  mindenfelé,  és  soha  nem  mondott 
léhaságokat.  Kezdtem  őt  regényalakjaimhoz  hasonlítgatni. 

Nálunk  most  már  egész  otthoniasan  érezte  magát  Mikszáth. 
A  nagy  vörös  fotelbe,  mint  egy  várba,  meghúzta  magát  és  jöhetett 
hozzánk  bárki,  onnan  ő  meg  nem  mozdult  semmiféle  nénike  vagy 
kisasszony  kedvéért,  azt  a  helyet  el  nem  hagyta.  Valószínűleg 
illetlennek  is  tartották,  de  ő  azzal  nem  törődött,  vidáman  beszélt, 
egyik  ötlete  a  másikat  érte.  Játszi  elméje  szikrázott  és  pattogtatta 
az  elmésségeket. 

Hanem  a  hivatalban  annál  rosszabbul  ment  a  dolog.  Több- 
ször hallottuk,  hogy  Gyura  Béla  az  ebéd  felett  izgatta  atyámat 
ellene.  Beszélt  a  hires  Mikszáth-jukszokról,  hogy  mennyire  sze- 
reti egy-két  odavetett  szóval  az  ügyvédeket  egymásra  uszítani. 
A  csökönyös  és  okvetlenkedő  feleket  kitanítja,  hogy  mit  mond- 
janak a  tárgyalásokon,  ebből  támadnak  aztán  az  óriási  derült- 
ségek! —  Tekintetes  uram,  —  folytatta  Gyura  haragosan  s  reánk 
kárörvendő  tekintetet  vetett  —  ezeket  azért  mondom,  hogy  tes- 
sék tudomásul  venni,  mert  ez  már  a  hivatal  komolyságának  ro- 

vására  megy.  Az  ilyen  tréfák  megjárják  a  kisasszonyok  szalon- 
jaiban, de  nem  a  hivatalban. 

Azokban  az  időkben  a  hivatalt  még  egész  patriarchálisán 
kezelték,  de  mi  mégis  féltünk,  hogy  atyánk  utóbb  mégis  meg- 
haragszik. Délután  elővettük  Mikszáthot  és  keményen  megdor- 
gáltuk, hogy  igy-ugy,  tartsa  a  hivatalt  szentnek,  mert  ott  tréfá- 
nak nincs  helye. 

Nem  látszott,  hogy  megneheztelt  volna,  ugy  ült  ott,  mint 
máskor  egész  estig.  Egy  pár  nap  múlva  atyám  a  járásba  ment 
hosszabb  tartózkodásra;  még  aznap  délelőtt  hozott  az  András 
hajdúnk  egy  végzést  és  igen  restelkedve,  elszomorodva  mondta, 
hogy  «mind  akarom,  kisasszony,  irja  alá  a  vétjegyet».  —  Hogy 
mi  irjuk  alá  a  vétjegyet?  —  kérdeztem  egészen  megrémülve. 

—  Igen,  —  felelte.  —  Idézés  ez  holnapra  a  hivatalba  valami 
bűnügyben. 

Mi  rémülten  néztünk  egymás  halovány  arcába,  mert  hát 
már  csak  kimondom,  nem  egészen  volt  tiszta  a  mi  lelkiismere- 
tünk. Ilka  különösen  ismert  volt  éles  nyelvéről,  néha  mi  is  ki- 
mondtuk véleményünket,  de  olyan  szót,  amiért  minket  törvény 
elé  állíthassanak,  még  sem  mondtunk  soha,  de  nővérem  azért 
halálra  rémült,  már  a  börtön  fenekén  képzelt  minket.  —  Mert 
hát,  —  mondta  —  ugy-e  miket  olvasunk  a  regényekben?  Egy-két 
szóból  milyen  bajok  támadnak! 

Nővérem  rémülete  annyira  hatott  ránk  is,  hogy  anyámhoz 
fordultunk,  pedig  tudtuk,  hogy  elsősorban  is  jól  összeszid 
minket. 

—  Szörnyűség!  —  mondta  amint  haragosan  ide-oda  for- 
gatta a  végzést.  —  Ez  már  igazán  szörnyűség! 

Én  igen  félénken  azt  mondtam: 
—  Anyuskám!  Kéressük  ide  Ákos  bácsit  (másod  alispánt), 
vagy  Szideczky  bácsit  (az  első  alispánt),  ők  jóbarátaink,  valahogy 
majd  csak  segítenek  rajtunk. 

—  Ej  ha.  Még  mit  ki  nem  gondoltok?  Várjatok  ebédig,  mig 
Bobok  eljön,  —  felelte  haragosan  és  becsapta  az  ajtót. 

Nagyon  hosszú  volt  a  délelőtt,  nehezen  vártuk  Bobokot. 
Csak  annak  örültünk,  hogy  Gyura  Béla  nincs  itt,  most  ő  rajta 
volt  a  sor,  ő  volt  apámmal  a  járásban.  Egy  óra  felé  jött  Bobok, 
mi  reszketve  nyújtottuk  neki  a  végzést,  ő  pedig  elkezdett  ka- 
cagni, a  nagy  kacagástól  nem  tudott  szóhoz  jutni. 

—  Ne  nevessen,  mert  ugy  megharagszunk,  hogy  soha  többé 
nem  szólunk  magához,  —  kiáltotta  Ilka  haragosan. 

—  Isten  ments,  —  mondta  erre  Bobok  és  hirtelen  alább 
hagyott  a  nevetéssel.  —  Hát  nem  látják,  hogy  az  idézés  a  Mik- 
száth irása? 

—  Igen,  de  apánk  van  aláírva. 

—  Hát  persze,  a  szolgabíró  ur  sietve  irta  alá  a  végzést,  nem 
figyelte  meg,  mi  van  benne. 

—  Jaj,  jaj!  —  mondogattuk  azután.  —  Azt  hittük,  hogy  ha 
megszidjuk  Mikszáthot  a  hivatalos  tréfákért,  majd  abba  hagyja 
és  lám,  még  minket  is  megtréfált. 

Bizony  resteltük,  hogy  minket  így  felültetett,  de  megbocsá- 
tottuk.  Nagyobb  baj  volt  az,  hogy  anyám  haragudott,  ő  persze 
rögtön  látta,  hogy  a  végzés  nem  lehet  komoly  dolog,  de  nem 
bánta,  ha  kissé  nyugtalankodunk.  Most  már  csak  az  volt  a  fő 
gondunk,  hogy  megkérleljük,  ne  mondja  meg  atyánknak. 

Nem  is  mondta.  Atyám  azonban  ugy  látszik  mégis  meg- 
tudta valahogy,  nem  szólt  egy  szót  sem  Mikszáthnak,  de  nem 
felejtette  el. 

Este  aztán  csöndes  szobánk  mélyén  nagy  tanácskozást  tar- 
tottunk, hogy  és  miként  viselkedjünk  e  gonosz  tréfa  miatt  Mik- 
száthtal?  Szó  nélkül  hagyjuk-e?  Haragudjunk-e?  Vagy  egyszerűen 
összeszidjuk?  Valahogy  ugy  éreztem,  hogy  akármit  teszünk,  mi 
húzzuk  a  rövidebbet,  igy  hát  elhatároztuk,  hogy  megvárjuk  hol- 
nap hogy  és  mint  viselkedik,  majd  mi  is  ahhoz  szabjuk  magunk- 
tartását vele  szemben. 

Egy  kissé  türelmetlenül  vártuk  a  másnapot,  de  szinét  sem 
láttuk  Mikszáthnak,  nem  mutatkozott  sem  másnap,  sem  harmad- 
nap, már  azt  hittem,  sohasem  mer  szemünk  elé  kerülni,  de  ötöd 
napra  eljött  és  egész  természetesen,  beült  várába,  a  nagy  fotelbe. 

—  Mit  csinált  annyi  idő  óta?  —  kérdeztem  egy  kissé  fél- 
vállról, mert  nem  akartam,  hogy  sejtse,  miképen  nekünk  nagyon 
hiányzott. 

—  írtam  egy  novellát  «Mikor  az  uj  kastély  füstbe  ment» 
cimmel1)  Tarcsányi  Ezekiel  ebecki  ügyvédről,  az  apámnak  egy 
barátjáról,  szeretném  azt  maguknak  felolvasni. 

Mi  egyszerre  megpuhultunk,  eszünkbe  se  jutott  többé  ne- 

J)  Megjelent  még  azon  a  nyáron  a  Magyarország  és  a  Nagyvilágban. 

heztelni  a  megidézés  tréfája  miatt,  semmivel  a  világon  nem  talál- 
hatta volna  el  jobban,  hogy  mivel  kell  minket  megbékíteni.  Nel- 
kát  és  engemet  minden  érdekelt,  ami  betűhöz  csak  hasonlított  is. 
Ilka  pedig  bizott,  hogy  kedvére  jól  kinevetheti  magát. 

Mikor  elvégezte  Mikszáth  a  felolvasást,  szó  nélkül  kezet  ad- 
tam neki.  Nővérem  elismerőleg  bólintgatta  fejét,  még  az  örök 
vidor  Ilka  is  meg  volt  hatva. 

—  Hanem  tudja-e?  —  mondta  Ilka,  —  hogy  én  Tarcsányi 
Ezekielt  atyámtól  gyakran  hallottam  emlegetni,  sőt  azt  is  tudom, 
hogy  volt  egy  nővére,  aki  félálomban  jósolgatott,  ugy  mondták, 
hogy  a  48.  és  49-iki  eseményeket  minden  részletében  öt-hat  évvel 
előbb  megjósolta. 

—  Igaz,  —  felelte  Mikszáth  szokatlanul  komolyan  és  el- 
gondolkozva nézett  maga  elé,  —  nekem  is  jósolt,  illetve  az  édes 
anyámnak,  mikor  még  fiatal  leány  volt. 

—  Mit,  mit?  —  kérdeztük  nagy  érdekkel. 
Mikszáth  húzódozott. 

—  Hát  tulajdonkép  nagy  bolondság  a  jóslatokban  hinni, 
vagy  arra  adni  valamit,  —  mondta  végre  igen  komolyan.  —  Én 
nem  is  hiszek,  de  az  édes  anyám  hisz  minden  természetfeletti  do- 
logban, igy  a  jóslatokban  is,  az  atyám  pedig  haragszik  azért, 
gyermekkoromban  sok  csete-paté  folyt  emiatt  a  háznál. 

—  De  a  jóslat,  —  mondtuk  hévvel  —  mi  volt  a  jóslat,  hiába, 
nincs  kitérés,  muszáj  nekünk  elmondani. 

Ő  ismét  húzódozott,  de  végre  is  kénytelen  volt  belekezdeni: 

—  Azt  jósolta  Tarcsányi  Ilona  az  anyámnak,  akivel  együtt 
játszadozott  az  ebecki*  réteken,  hogy  anyám  férjhez  megy  egy 
szomszédbeli  földbirtokoshoz  . . .  azután  fia  fog  születni  a  Ré- 
vész funduson,  Jézus  nevenapján  ...  ez  a  fiu  ha  megél,  hires  em- 
ber lesz  belőle  ...  az  egész  ország  lámpácskákat  gyújt  a  tisztele- 
tére és  mindenki  meghajol  előtte,  valamint  a  bibliabeli  József 
előtt  a  búzakévék  meghajoltak. 

—  Ez  igazán  érdekes,  —  mondtam  —  és  mi  teljesült  eddig 
a  jóslatból? 

—  Nos  hát,  —  felelte,  de  már  akkor  nevetett,  —  anyám 
férjhez  ment  a  szomszéd  birtokoshoz  Szklabonyára,  mikor  a  há- 
zunk egyszer  leégett,  szüleim  ideiglenesen  áthurcolkodtak  az  úgy- 
nevezett Révész  fundusra,  ott  születtem  és  Jézus  nevenapján, 

Magyar  Figyelő.  4 

január  16-ikán  .  . .  Hogy  tovább  mi  lesz,  nem  tudom,  a  jóslat  sze- 
rint vagy  meghalok  ifjan,  vagy  híres  ember  lesz  belőlem. 

—  Ez  igazán  érdekes,  —  mondogattuk  még  többször  egy- 
más között,  hanem  azután  gyorsan  elfeledtük.  Nagyon  el  vol- 
tunk foglalva  egy  nagyobb  szabású  házibál  rendezésével,  melyet 
anyám  névnapján,  július  3-ikán,  terveztünk  rendezni. 

A  báli-készületekben  nagy  örömem  tellett,  minden  ismerő- 
sünk szivesen  segített,  még  Mikszáth  is,  aki  a  zene  és  tánc  iránt 
nagy  lenézéssel  viseltetett,  most  nem  nevetett  ki  minket,  hanem 
valami  kis  részt  kért  magának  a  rendezésből. 

Kis  fehér  tüllruhám  is  oly  szépen  sikerült,  hogy  csupa 
öröm  volt  rátekinteni,  minden  négyesre  már  előre  foglalkoztam, 
a  valcerek  zenéje,  melyet  mindennél  jobban  szerettem,  már  előre 
zengett-zongott  a  fejemben,  egész  lázba  hozott  a  várakozás. 

A  bál  fényesen  sikerült,  voltunk  vagy  százötvenen,  a  vidéki 
ismerőseink,  rokonaink  mindannyian  nagy  táncosok  lévén,  nagy- 
ban emelték  az  ünnepély  vidámságát  és  fényét. 

Az  udvar  és  a  szobák  fényárban  úsztak,  minden  virággal 
és  lombbal  volt  díszítve,  ez  a  Bobok  érdeme  volt.  Balog  Károly 
zenekara  remekül  szólt  és  én  egyszerre  olyan  ellenszenvet  érez- 
tem a  tánc,  a  bókok,  a  bohóságok  iránt,  hogy  behúzódtam  az 
öreg  urak  közé,  akik  apámmal  egy  külön  szobában  borozgattak 
és  nagy  vidámsággal  élvezték  Mikszáth  jóizü  adomáit. 


Szemle. 


The  Nineteenth  Century:  Csehország  jövője.  —  Fortnightly  Review: 
Anglia  legnagyobb  tengeri  veszedelme.  —  Preussische  Jahrbücher:  A 
külpolitika  és  az  alldeutschok.  —  Die  Neue  Rundschau:  Kina  szabadság- 
harca az  ópium  ellen. 

Csehország  sorsával,  múltjával,  jövőjével,  etnikumával,  teljes  szo- 
ciológiájával telve  vannak  most  az  entente  folyóiratok.  Mivel  pedig  ez 
a  foglalkozás  nem  lehet  puszta  véletlen,  másrészt  pedig  mivel  a  cseh 
kérdést  ellenségeink  szorosan  összekötik  a  magyarság  sorsával,  kétsze- 
resen figyelemre  méltó  minden  ilyenfajta  fejtegetés.  Főleg  ha  olyan 
előkelő  helyről  szólal  meg,  mint  a  Nineteenth  Century. 

Két  cikk  is  szól  róla.  Az  elsőben  Josef  Formán  —  nyilván  egyike 
a  külföldre  menekült  cseheknek  —  The  liberation  of  the  czecho-slovaks 
cimen  irja  elmélkedését.  Figyelemre  méltó,  hogy  ezek  az  emigrált 
publicisták  milyen  szolgálatkészen  húznak  alá  olyan  tételeket,  amiket 
az  entente  sajtó  állított  fel.  Angliának  gyengéje  Németország  gazdasági 
terjeszkedése  a  Keleten,  amit  a  Berlin — Bagdad  kifejezés  már-már  a 
politikai  rögeszmék  közé  iktatott.  Nincs  könnyebb  és  hálásabb  dolog, 
mint  ebbe  a  Berlin — Bagdadba,  az  angolok  félelmébe,  belekapcsolni 
Csehország  ügyét.  Szerbia  azért  akar  önállóságot,  hogy  a  bagdadi  ter- 
jeszkedésnek útjába  álljon.  Románia  ezzel  csábítja  az  ententeot:  add 
nekem  Erdélyt  s  oly  hatalmas  barrikádot  állítok  Berlin — Bagdad  elé, 
melyet  sohasem  törhet  át  semmiféle  «pénetration  pacifique».  És  most 
Csehország  még  szolgálatkészebben  ajánlkozik,  hogy  ő  még  előbb  föl- 
tartóztatja a  berlin-bagdadi  vasutat,  csak  viszont  az  entente  segítse 
hozzá  őket  egy  nagy  cseh-tót  állam  megalkotásához. 

Amióta  Bismarck  ennek  a  gondolatnak  —  a  Drang  nach  Osten- 
nek  —  hídfőállásává  építette  ki  a  monarchiával  való  szövetséget,  azóta 
semmi  sem  lehetne  Anglia  számára  alkalmasabb  akadálya  ennek  a  ter- 
jeszkedésnek, mint  az  önálló  Csehország  megteremtése.  És  Formán  ur 

ennek  igazolására  még  a  történetfilozófiától  sem  riad  vissza.  Ausztria- 
Magyarország,  ahogy  ma  fönnáll,  politikai  anachronizmus.  Eredetében 
Ausztria  szövetsége  adott  neki  létet  Magyarországgal  és  Csehországgal 
a  török  veszedelem  ellen,  amely  a  tizenhatodik  században  egész  Euró- 
pát fenyegette.  De  minthogy  ez  a  veszedelem  elmúlt,  Ausztria  elvesz- 
tette az  ő  raison  d'étre-)ét.  íme  ilyen  olcsó  dolog  egy  kis  történet- 
filozófia. 

Az  osztrák-magyar  monarchia  a  középkor  egyik  maradványa  és 
a  győzelmes  ententenak  tabula  rasat  kell  belőle  csinálnia  a  nemzetiségi 
elv  alapján.  Ennek  első  feladata  lesz  a  cseheknek  és  a  tótoknak  egye- 
sítése. «Ez  utóbbinak  nyelve  csaknem  teljesen  ugyanaz,  mint  a  cseheké 
és  ők  a  magyar  kormány  kíméletlen  magyarosító  politikájától  való  fé- 
lelmükben egyesülni  óhajtanak  a  csehekkel.  Az  általuk  lakott  terület 
körülbelül  négyszer  akkora  mint  Belgium,  lakossága  körülbelül  12  mil- 
lió, köztük  három  millió  német. »  Amilyen  vakmerő  a  történetfilozófiája, 
olyan  hallatlan  az  etnográfiája  is!  De  hát  az  ententenak  szüksége  van 
12  millió  (!)  cseh-tótra,  különben  hogy  lehetne  felépíteni  azt  a  hatal- 
mas barrikádot!  Formán  ur  tehát  habozás  nélkül  szállítja  a  megfelelő 
mennyiséget. 

Hogy  pedig  az  entente  biztosan  számíthat  a  cseh  nép  szövetsé- 
gére, annak  záloga  részint  a  cseh  szellem,  amely  mindig  demokratikus 
és  haladó  irányú  volt,  részint  a  csehek  magaviselete  a  világháborúban. 
Erre  az  utóbbira  vonatkozólag  a  szerző  olyan  adatokat  szolgáltat,  ami- 
ket jobbnak  látunk  elhallgatni.  ízelítőül  csak  ennyit  belőle:  «A  csehek- 
nek ez  a  magatartása  egy  osztrák  minisztert  a  következő  nyilatkozatra 
indított:  Jeder  Tschehe  ist  ein  Verráter.  Thun  herceg  pedig,  Csehország 
helytartója,  midőn  utódja  azt  kérdezte  tőle,  hogy  kik  a  lojális  csehek, 
ezt  felelte:  Csak  két  ilyet  ismerek:  Önt  és  magamat.» 

Miután  Formán  ur  ezekkel  az  adatokkal  biztosította  népe  szá- 
mára az  entente  szimpátiáját,  leteszi  a  tollat  és  átadja  Francis  Gribble 
urnák,  aki  a  Czech  claims  and  Magyar  intrigues  cimen  folytatja. 

Miután  Formán  bebizonyította,  hogy  milyen  szüksége  van  az 
ententenak  a  csehekre,  Gribblere  várt  az  a  feladat,  hogy  bebizonyítsa, 
mennyire  hiu  és  káros  az  a  rokonérzés,  amit  Anglia  egyes  rétegei  még 
mindig  táplálnak  a  magyarság  iránt.  Ez  a  szimpátia  az  iró  szerint  még 
mindig  érezhető  utórezgéseként  annak  a  nagy  lelkesedésnek,  melyet 
Anglia  1848-ban  a  szabadságharcát  vivó  magyarság  iránt  érzett.  El 
lehetünk  rá  készülve,  hogy  Gribble  ur  be  fogja  bizonyítani,  hogy  mél- 
tatlanok vagyunk  az  angolok  rokonszenvére. 

Először  is  a  mai  magyar  politikusok  már  mások;  nem  Kossuthok, 
inkább  Haynauk,  akiről  egykor  gúnyverset  írtak  Angliában  és  aki  a 
germanizmus  megtestesítője.  Ugyanennek  a  pángermán  ideológiának  a 

csatlósa  —  the  henchman  of  the  Pan-Germanisis  —  Tisza  István  gróf, 
de  a  többiek  is  mind.  Ilyen  például  Károlyi  Mihály  gróf  is.  Sokat  hal- 
lottunk róla  és  az  ő  békepártjáról  —  irja  Gribble  —  és  ugy  találja,  hogy 
semmi  sem  igazolta  várakozását. 

Egyáltalában  az  ententenak  tisztába  kell  jönnie  két  dologgal: 
1.  hogy  amit  Angliában  általában  «Hungarian»  néven  neveznek,  az 
nem  csak  magyar,  hanem  nagy  részt  szláv.  Ami  különösen  a  magyaro- 
kat illeti,  azoknak  még  a  harcmodora  is  teljesen  megegyezik  a  porosz 
barbarizmus  hagyományaival;  2.  ne  gondolják  ám  Angliában,  hogy  a 
magyarok  majd  meghalnak  Angliáért,  «hogy  ez  a  lovagias  ellenfél  for- 
rón óhajtja  a  megértést)).  Ellenkezőleg:  ép  oly  dühödten  keltek  ki  a  brit 
beavatkozás  után  Anglia  ellen,  mint  a  poroszok  és  «az  ő  sajtójuk  ép 
ugy  telve  volt  mérges  személyeskedéssel  a  mi  közéleti  embereink  ellen, 
mint  a  német  sajtó».  Ennek  igazolására  a  Világ-nsik  Kitchener  halálára 
és  Az  Ujság-nak  Sir  E.  Greyre  irt  mérges  személyeskedését  mutatja  be. 

Egyébként  a  cikkiró  felháborodással  utasítja  vissza  azokat  a  ma- 
gyar intrikákat,  melyek  az  entente  sajtóig  és  a  Morning  Postig  is  el- 
jutottak. Az  olyan  elméletek,  hogy  Anglia  hagyjon  fel  a  románokkal 
szemben  követett  politikájával,  mert  hiszen  ebben  nincs  semmi  olyan 
érdeke,  amely  «fölérne  egyetlen  brit  gránátos  csontjaival))  és  ehelyett 
biztosítsa  Magyarország  integritását  —  az  egész  angol  politikai  erkölcs 
bukását  jelenti.  De  nemcsak  a  románokról,  hanem  Magyarország  egyet- 
len nemzetiségéről  sem  szabad  elfeledkeznie.  Legkevésbbé  a  tótokról, 
akik  forrón  óhajtják  a  csehekkel  való  egyesülést. 

Anglia  legnagyobb  tengeri  veszedelme.  Ezen  a  cimen  Archibald 
Hurd,  az  ismert  tengerészeti  szakértő  a  Fortnightly  Reuiew  1917  ja- 
nuári számában  a  következőket  irja: 

Be  kell  vallanunk,  hogy  aggódva  látjuk  Anglia  tengeri  hatalmá- 
nak csökkenését.  Egyetlen  angol  kormánynak,  egyetlen  angol  matróz- 
nak sem  szabad  Napóleon  szavát  elfelejteni:  L'Angleterre  ne  peut  étre 
une  puissance  continentale.  Anglia  sorsa  a  tengeri  uralom  fentartása- 
tól  függ.  A  brit  hajóhad  ma  hatalmasabb,  mint  valaha  volt  és  mégis  a 
kereskedelmi  hajók  pusztulását  aggodalommal  kell  néznünk.  A  keres- 
kedelmi hajóhad  —  ez  az  a  finom  kapocs,  ami  a  végtelen  brit  biroda- 
lom egyes  részeit  összetartja. 

A  háború  kitörésekor  ez  az  angol  kereskedelmi  hajóhad  a  világ 
egész  kereskedelmi  hajóinak  négy  százalékát,  tonnatartalomban  pedig 
45  százalékát  reprezentálta.  Azóta  ez  az  arány  folyton  változik  Anglia 
kárára.  A  hajóür-éhség  a  világháborús  Anglia  legfontosabb  problémá- 
jává lett.  Ehhez  járulnak  még  a  szállítási  eszközök  drágulása  és  más 
hiányok.  Mig  a  háború  előtt  a  kereskedelmi  tonnázs  7  vagy  8  sterlingre 
rúgott,  jelenleg  egészen  40  sterlingre  szökött  fel  az  ára  és  minden  okunk 

megvan  —  irja  Hurd  —  azt  hinni,  hogy  ez  az  összeg  csak  emel- 
kedni íog. 

Azért  nem  kell  csüggedni,  biztatja  olvasóit.  A  helyzet  ugyan  ko- 
moly, de  Sir  Edward  Carson  nagyon  energikus  ember  és  Jellicoe  ad- 
mirálisnál megfelelőbb  férfit  képzelni  sem  lehet.  (Azóta  tudjuk,  hogy 
az  angol  admiralitást  egészen  át  kell  alakítani.)  A  helyzet  javításának 
módját  Archibald  Hurd  az  alábbi  pontokban  foglalja  össze: 

1.  Egy  csomó  embert,  akik  jelenleg  másutt  vannak  alkalmazva, 
be  kell  sorozni  a  kereskedelmi  hajóhad  kötelékébe.  (Ez  a  követelmény 
nyilván  arra  mutat,  hogy  az  angol  hajózás  nemcsak  hajóür-,  hanem 
emberhiányban  is  szenved.) 

2.  Az  összes  magánvállalkozások  állami  felügyelet  alá  kerüljenek. 

3.  A  jelenlegi  hajókészlet  közlekedését  ellenőrizni  kell  s  a  luxus- 
kereskedelmet meg  kell  tiltani. 

4.  Az  összes  angol  és  szövetséges  hajókat  a  védelemre  fel  kell 
fegyverezni. 

5.  A  semlegeseket  fel  kell  biztatni,  hogy  hajóikat  Anglia  szolgála- 
tába állítsák.  (!) 

6.  A  ki-  és  átrakodás  elősegítésére  energikus  lépéseket  kell  tenni. 
Ezekben  a  pontokban  látja  Archibald  Hurd  a  tengeralattjárók 

elleni  védekezés  lehetőségét.  1917  januárja  óta  a  tengeralattjáró  harc 
azonban  olyan  végzetes  eredményeket  ért  el,  hogy  azóta  Hurd  bizo- 
nyára 12  pontot  függesztett  ki  az  angol  admiralitás  kapujára. 

Németország  mai  külpolitikai  irányát  az  igazságnak  megfelelő 
helyzetben  látni  nem  könnyű  dolog,  —  igy  kezdi  Haris  Delbrück,  a 
Preussische  Jahrbücher  neves  publicistája  rövid,  de  fölöttébb  tanul- 
ságos cikkét:  Die  auswartige  Politik  und  die  AUdeutschen.  (1917  májusi 
szám.)  Ha  a  német  külpolitika  irányát  nagyjában  lehet  is  helyeselni,  a 
részletekben  mégis  nagy  hibákat  követtek  el.  A  Wilson  elnöknek  adott 
felelet  bár  formailag  ügyes  volt,  nyilvánvalóan  félreismerte  az  amerikai 
elnök  önérzetének  pszichológiai  pillanatát  s  általában  politikájának 
alapzatát.  A  mexikói  német  követnek  adott  instrukciót  illetőleg  általá- 
nos az  elitélés;  nem  hogy  nem  lett  volna  szabad  napvilágra  kerülnie,  de 
egyáltalán  sohasem  lett  volna  szabad  megíródnia.  Amerika  szakítása  után 
a  diplomáciai  lehetőségek  középpontjába  az  orosz  forradalom  által  te- 
remtett helyzet  került.  Helyesen  ismerték  fel,  hogy  a  forradalmi  Orosz- 
ország olyan  békelehetőségeket  jelent,  amik  döntőek  lehetnek.  Helyes 
volt  tehát,  ha  a  világnak  és  Oroszországnak  tudtára  adják  ennek  a  fel- 
ismerését. De  az,  ahogyan  ez  az  AUgemeine  Norddeutsche  Zeitung  1917 
április  14-iki  számában  történt,  enyhén  szólva  céljatévesztett  volt.  Re- 
ventlow  gróf  a  Deutsche  Tageszeilung  április  16-iki  számában  iróniá- 
jának teli  serlegéi  öntötte  rá  erre  a  nyilatkozatra  s  lehetetlen  igazat 

nem  adnunk  neki.  Szinte  utána  szaladtunk  a  forradalmi  Oroszország- 
nak és  szinte  bocsánatot  kértünk,  hogy  a  Stochod  mellett  bátorkod- 
tunk az  orosz  csapatokat  megverni. 

Szemébe  kell  nézni  annak  a  ténynek,  hogy  az  egész  világ  Német- 
ország ellen  harcol.  Ha  ennek  a  jelenségnek  mélyére  nézünk,  fel  kell 
ismerni  indítóokul  a  német  világuralom  miatti  félelmet.  Ezt  hangoz- 
tatják ellenfeleink  is  és  olcsó  dolog  volna,  csak  hazug  frázist  látni 
benne.  Igaz,  hogy  a  német  hegemóniától  való  félelem  alaptalan,  kisér- 
tet —  de  az  emberek  tudják,  hogy  nincsenek  kisértetek  és  mégis  fél- 
nek tőle. 

És  vannak,  akik  azt  hiszik,  hogy  a  kisértet  nem  is  kisértet.  Ezek 
a  jóhiszemű  félénk  emberek  félelmük  alaposságát  mindennap  beiga- 
zolva láthatják  a  Deutsche  Tageszeitung  olvasásakor.  Az  alldeutschok 
mintha  csak  azért  mozgolódnának,  hogy  ellenségeink  vizióit  meg- 
növesszék. Ottó  Baumgarten  érdekes  brosürájában:  Das  Echo  der  all- 
deutschen  Bewegung  in  Amerika,  adatszerűen  bizonyította  be,  hogy 
Reventlowék  mozgalma  milyen  megfélemlítő  hatással  volt  Amerikára 
és  a  Németország  közti  jó  viszony  megszakadásában  nem  kis  része  van. 
Delbrück  egy  pár  adattal  nekünk  is  szolgál  az  alldeutschok  szervez- 
kedéséről. 

Az  Alldeutscher  Verband  1916  decemberében  szükségesnek  tar- 
totta, hogy  Bethmann-Hollwegnek  1915  május  5-iki  nyilatkozatában 
körülirt  Kriegsziel-okra  vonatkozólag  a  maga  nézeteit  kifejtse.  Ter- 
mészetesen az  ő  hadicéljaikról  a  lyoni  drótnélküli  táviró  állomás  sietve 
értesítette  ellenfeleinket  és  mondanunk  sem  kell,  hogy  ezek  az  all- 
deutsch  Kriegszielok  ép  oly  vadítólag  hatottak  ellenfeleinkre,  mint 
ránk  az  entente  békefeltételei.  Ismeretes,  hogy  az  alldeutsch  kívánságok 
közt  szerepelt  például  az  is,  hogy  a  francia  tengerpartot  egész  a  Somme 
torkolatáig  Németországnak  meg  kell  tartania  Anglia  támadásának 
ellensúlyozására,  Franciaországgal  szemben  pedig  a  verdun-belforti 
Hinterlandot  kell  megtartani.  Ugyanezt  fejezi  ki  a  Verband  elnöke, 
Vietinghoff-Scheel  is  «Die  Sicherung  der  deutschen  Zukunft»  cimü  pro- 
gramún füzetben. 

A  császár  születésnapját  az  Alldeutschen  Blatter  azzal  ünnepelte 
meg,  hogy  kiadott  egy  Kundgebungot,  amelyben  a  kancellár  politikája 
elleni  bizalmatlanságát  fejezte  ki.  1917  február  10-én  a  Verband  uj  fel- 
hívással fordul  tagjaihoz: 

«Most  az  egész  vonalon  hatalmas  csapást  kell  mérnünk  egysége- 
sen. Minden  egyes  tag  tekintse  kötelességének  s  minden  erejével  legyen 
rajta,  hogy  a  mellékelt  belépési  nyilatkozattal  uj  tagot  nyerjen  meg.» 

Az  alldeutschek  szervezkedtek.  Nemsokára  nyilvánosságra  is  ke- 

rült,  hogy  két  millió  márka  tőkét  hoztak  össze  és  megvásárolták  cél. 
jaikra  a  Deutsche  Tageszeitung-ot. 

Delbrück  ezeket  a  jelenségeket  rendkívül  aggasztóknak  tartja  és 
igazi  német  reálpolitikai  érzékkel  a  szervezkedés  ellen  ellenszervezke- 
dést sürget.  Szórványosan  már  be  is  állott  a  reakció  az  alldeutsch  irány 
ellen.  Martin  Wench:  Deutsche  Korrespondenz-a.  (Berlin,  Wilhelm- 
strasse  116)  köré  csoportosul  a  szervezkedés.  Egyelőre  az  alldeutschok 
elleni  brosürák  kiadását  valósították  meg.  Maga  Delbrück  is  azzal  végzi 
cikkét,  hogy  felhívja  a  Preussische  Jahrbücher  olvasóit,  adakozzanak 
erre  a  célra  az  ő  neve  alatt  nyitott  számlára.  (Delbrück,  Schickler 
&  Co,  Depositenkasse,  Berlin,  IV.  Mauerstrasse  62.) 

Mondanunk  sem  kell,  hogy  Hans  Delbrück  fejtegetése  —  a  neve 
német  publicisztikai  triász  (Theodor  Wolff  és  Maximilián  Harden  mel- 
lett) legértékesebb  tagját  jelenti  —  méltó  arra,  hogy  nálunk  is  figyelmet 
ébresszen.  Mert  hogy  rokonszenvünket  felébresztette  akciója  iránt  — 
az  egészen  természetes. 

Sajátságos  érzéseket  kelt  fel  a  Neue  Rundschau  1917  áprilisi  szá- 
mában Wilhelm  Schrameier  cikkének  olvasása:  Chinas  Befreiungs- 
kampf  gegen  das  Ópium.  Szinte  önmagától  késztet  holmi  olcsó  filozo 
fémára.  Nem  is  csoda,  ha  az  ember  elgondolja,  hogy  milyen  találékony 
és  megátalkodott  az  emberi  gonoszság  s  milyen  makacs  kitartással  tör 
az  emberiség  saját  magának  vesztére.  Ez  a  méreg  metaforája  lehet  a 
kapitalizmusnak  és  imperializmusnak;  de  gyümölcse  is,  miből  mérgét 
gyártják,  allegóriája  az  emberi  szenvedélyeknek.  A  máknak  a  vonalai 
nem  hiába  hasonlítanak  oly  feltűnően  a  lant  formájára,  először  a  köl- 
tészet használta  fel  az  ópiumot  a  maga  számára.  A  költők  uj  élmények 
ösztönzőjét  látták  benne  s  a  dekadens  lírában  lassan  oly  kedélyes  mo- 
tívummá állandósult,  mint  korábban  a  különböző  bor-,  vagy  az  ártatlan 
pipadalok.  De  nemcsak  költőket  ihletett,  táplált  és  rontott  meg,  hábo- 
rút idézett  fel  és  tömegeket  pusztított  ki.  Ismeretes,  hogy  milyen  vég- 
zetesen mutatkozott  hatása  a  francia  tengerészetben  s  elnyomása 
mennyi  gondot  okozott  a  köztársaság  kormányának.  A  francia  gyar- 
matokon különösen  el  volt  terjedve.  Ennek  a  gyarmati  életnek  minden 
bűne,  szenvedélye,  kábító,  sorvasztó  ösztönélete,  erkölcstelensége,  aljas- 
sága, piszka,  egy  egészen  tropikus,  degenerált  fehér  fajta  embertípus 
létrehozása  —  mindez  az  ópium  műve.  S  aki  nem  hiszi  el,  olvassa  el  a 
mostanában  hősi  halált  halt  Claude  Farrére  egykori  tengerésztiszt  re- 
gényét: Les  Civilisés,  ott  megrázóbb  képeket  fog  rá  találni.  De  az 
ópiumszívás  szenvedélyének  legművészibb  s  ha  szabad  ezt  a  kifejezést 
használnunk:  legfinomabb  elemzője  Thomas  de  Quincey,  angol  költő 
volt.  Könyvében:  Confessions  of  an  english  Opium-eater  naplószerűen 
számol  be  az  ópium  hatásáról. 

Ez  a  méreg  Kínában  nemzetet  pusztító  járvánnyá  lett  és  leküz- 
dése a  mennyei  birodalom  legjobbjainak  egy  századon  keresztül  leg- 
főbb gondjává  lett.  A  kérdés  komplikálódott  azzal,  hogy  az  ópium  - 
behozatal  Elő-Indiából  történt  óriási  mértékben  s  igy  az  angol  keres- 
kedelmi és  kapitalista  érdek  az  opiumtermelés  fokozása  és  bevitele  mel- 
lett volt.  Anglia  pedig  érdekeit  fegyveresen  is  megvédte  Kina  ellen  az 
u.  n.  opiumháboruban.  Valóban,  az  angol  imperializmus  politikájának 
teljes  erkölcstelensége  ezekben  az  opiumharcokban  jelentkezett  és  a 
kinai  államférfiak  tehetetlenségük  tudatában  elkeseredetten  jajdulnak 
fel.  íme  egy  idézet  Li  hung-csang  naplójából:  «Tudom,  hogy  Anglia 
profitvágyából  és  kereskedelmi  tolakodásából  a  nyomorult  kinaiak  mil- 
lióinak kell  lesülyedniök.  Erőteljes  férfiakból  és  nőkből  csavargók  lesz- 
nek és  fajtám  számtalanjait,  főleg  az  asszonyokat,  az  öngyilkosságba 
hajtja.  És  mindezt  csak  azért,  hogy  Kina  kikötőiben  a  brit  kereskede- 
lem virágozzék.  És  mindezt  csak  azért,  mert  pénz  és  területi  mohósá- 
guk többet  nyom  a  brit  kormány  szemében,  mint  egy  gyönge  nép  mil- 
liói. Anglia,  álnok,  hatalmas,  gazdag  Anglia,  Anglia  erős  hadaiddal,  flot- 
táddal, kiváló  férfiaddal  —  szégyen  és  gyalázat  száll  reád  az  indiai 
ópiummal  való  gaztettedért!)) 

A  cikkiró  tanulságosan  ismerteti  azt  a  makacs  harcot,  amit  Kíná- 
nak Anglia  kalmárszellemével  folytatnia  kellett.  Az  a  sajátságos  hely- 
zet állt  elő,  hogy  Kina  maga  volt  kénytelen  a  belföldi  szükséglet  szá- 
mára ópiumot  termelni,  hogy  igy  ne  legyen  kénytelen  Angliának  évi 
adót  fizetni.  Anglia  erre  —  látván  a  kinai  termelés  sikereit  —  hajla- 
mosabb lett  a  kinaiak  kívánságai  iránt.  Elhatározására  fontos  lehetett 
as  amerikai  kormány  állásfoglalása.  A  nankingi  kormányzó  utján  1906- 
ban  az  amerikai  misszionáriusok  által  létesített  Anti-Opiumliga  a  csá- 
szári trónushoz  1333  aláírással  ellátott  memorandumot  nyújtott  be. 
1909-ben  pedig  Amerika  Sanghajban  nemzetközi  opium-komissziót  léte- 
sített. Hosszú  tárgyalások  után  Anglia  hajlandónak  mutatkozott  az  in- 
diai opiumkivitelt  eltiltani,  de  —  milyen  jellemző  ez!  —  csak  abban  az 
esetben,  ha  Kina  pari  passu  a  maga  részéről  kezeskedik  a  kinai  opium- 
termelés visszafejlesztéséről.  Három  évi  próbaidőt  adott  ennek  végre- 
hajtására. Az  ifju-Kinának  államférfiai  előtt  kísértetként  lebegett  Anglia 
feltétele  és  csakugyan  el  is  érték,  hogy  a  kinai  belföldi  termelés  lassan- 
kint elsorvadt.  Erre  azután  az  1909-iki  szerződés  értelmében  Kina  most 
1917  március  31-ikén  kiadhatta  rendeletét,  melyben  az  ópiummal  való 
kereskedést  (az  indiait  és  a  belföldit)  a  mennyei  birodalom  egész  terü- 
letén a  legszigorúbb  büntetés  terhe  alatt  megtiltja.  Ez  volt  az  ifju- 
Kinának  első  győzelmes  hadjárata. 

A  rossznyelvüek  asztalánál.  (Az  uj  kormány.)  —  Hát  meg  van  a 

nagy  kabinet!  Ez  meg  fogja  csinálni  mindazt,  amihez  Tiszáék  gyöngék 
voltak. 

—  Hát  meg  van  a  nagy  kabinet!  Ez  meg  fogja  csinálni  mindazt, 
amihez  Tiszáék  gyöngék  voltak. 

==  Hallom,  gróf  Esterházy  Móric  máris  szép  kitüntetést  kapott:  a 
Mária  Terézia-rend  nagykeresztjét. 

—  Ugyan  ne  mondja  már!  Hogyan  kaphatta?  És  mért  kapta? 

—  Mert  ő  a  világ  legbátrabb  embere.  Vagy  nem  az? 

—  Igaza  van  —  az!  Ez  a  kabinet  különben  az  ifjúság  és  a  de- 
mokrácia kormánya.  Nem  tudja  véletlenül,  hogy  gróf  Apponyi  melyi- 
ket képviseli:  az  ifjúságot  vagy  a  demokráciát? 

=  Meg  kell  várni  a  programmbeszédjét  —  majd  ő  kifejti. 

—  És  gróf  Serényi  Bélát  vájjon  mért  vette  be  Esterházy  a  kabi- 
netjébe ? 

—  Ez  érdekházasság  volt,  kérem:  Esterházy  ugy  tudja,  hogy  Se- 
rényi 173  mungót  szállít  az  uj  kormánynak,  tehát  nagyszerű  parthie. 

—  Attól  félek,  Esterházy  sokkal  önzetlenebb  volt,  mint  ő  maga 
is  hiszi.  Meglássa,  ki  fog  sülni,  hogy  Serényivei  nem  érdekházasságot, 
hanem  szerelmi  frigyet  kötött. 

=  Hát  nem  hisz  a  173  mungóban? 

—  A  mungók  közt  sok  katonaviselt  bátor  ember  van,  de  olyan 
bátor  egy  sincs,  aki  ki  merne  menni  most  a  munkapártból.  Mert  akár- 
hová megy  is,  a  hazában  mindenütt  éhes  oroszlánfogak  csattogását, 
tigrisszájak  rémes  csámcsogását  hallja. 

=  Nekem  azt  mondták,  az  egész  nagy  átalakulás  az  orosz  forra- 
dalom visszhangja.  A  nép  milliói  követelték,  hogy  tehetséges  és  rátermett 
férfiak  kormányozzák  az  országot  és  azért  meg  kellelt  tenni  gróf  Zichy 
Aladárt  horvát  miniszternek. 

—  Gondolja,  hogy  Zichy  ért  a  horvát  ügyekhez? 

=  Erre  a  kérdésre  megtagadom  a  választ,  nehogy  összeütközésbe 
jussak  a  hadviselés  érdekeivel. 

—  És  Ugrón  Gábor?  Ő  róla  keveset  tudunk. 

=  Ez  egy  fanatikus  székely,  aki  mindenét,  az  életét  is  feláldozná 
lófő  véreiért.  Az  erdélyi  urakat  nagyon  aggasztja  a  románok  gyors  ter- 
jeszkedése és  azért  meg  akarják  csinálni  az  általános  titkos  választó- 
jogot, hogy  örökre  biztosítsák  a  honfoglaló  magyarság  szupremáciáját. 

—  És  azt  hiszi,  a  radikális  választójog  biztosítja  a  székely  szupre- 
máciát? 

=  Föltétlenül.  Mert  hiszen  különben  a  fanatikus  székely  csak 
nem  vállalt  volna  tárcát  a  választójogos  kabinetben? 

—  Hallotta,  mit  mondott  Mezőssy  az  eskütétele  után?  «Most  már 
csak  egy  jó  országos  eső  kellene. » 

=  Mezőssy  tudja  mit  beszél.  Az  ellenzék  a  tavalyi  rossz  termésért 
a  Tisza-kormányt  tette  felelőssé,  az  idei  termésért  azonban  már  meg- 
oszlik a  felelősség,  amennyiben  az  őszi  vetésért  még  a  régi,  de  már  a 
tavasziért  az  uj  kormány  felel. 

—  Nagyon  kíváncsi  vagyok^  Vázsonyi  Vilmos  miniszteri  szerep- 
lésére. 

—  Az  ő  legnevezetesebb  szereplése  az  lesz,  hogy  ki  fog  megint 
lépni  a  kabinetből. 

—  Dehiszen  most  lépett  csak  be! 

—  Benn  is  fog  maradni  mindaddig,  mig  el  nem  fogy  a  kabinet 
népszerűsége.  Amint  az  első  abcugok  elhangzanak  a  miniszteri  autók 
és  konflisok  nyomában,  Vázsonyi  ki  fog  lépni  és  akkor  megint  ő  lesz 
a  legünnepeltebb  férfiú  a  Kárpátoktól  az  Adriáig  —  vagy  mondjuk:  az 
Üllői-uttól  a  Margithídig. 

—  Vájjon  mért  nem  vállalt  tárcát  gróf  Károlyi  Mihály? 
=  Mert  Esterházy  súgott  valamit  a  fülébe. 

—  Mit  súgott?  Tudja,  hogy  mit? 

—  Tudom.  De  én  is  csak  súgva  mondhatom.  Hajoljon  közelebb, 
kérem:  

—  Ahá,  persze!  Ezt  tudhattam  volna! 

—  No  lássa! 

—  Igaz,  hogy  Beck  Lajosnak  felajánlották  a  pénzügyi  állam- 
titkárságot? 

=  Hogy  felajánlották-e,  azt  nem  tudom.  De  hogy  elfogadta,  arra 
esküszöm. 

—  És  Szmrecsányi  György  honvédelmi  államtitkár? 

=  Odavaló  ember,  a  Háznak  sohasem  volt  még  nálánál  daljásabb 
és  harciasabb  tagja. 

—  A  háború  alatt  békésnek  mutatkozott.  Mint  vöröskeresztes 
megbízott  árasztotta  az  üdvöt  és  a  Lysoformot  a  kórházakban.  A  köz- 
vélemény ezért  Lysoform-tigrisnek  keresztelte. 

=  Ma  azonban  Szmrecsányi  már  tudja,  mi  az  a  Lysoform  és  uj 
hatáskörében  szokott  erélyével  fog  gátat  vetni  a  fölmentések  körül  elő- 
forduló furcsaságoknak. 

—  Most  olvasom:  tévedtünk,  Szmrecsányi  nem  honvédelmi,  hanem 
egy  majdan  megalakítandó  uj  minisztérium  államtitkára  lesz. 

==  Államtitkár  in  partibus  infidelium?  Az  más!  Akkor  mindent 
visszavonok,  amit  a  Lysoformról  mondtam. 

—  Ki  lesz  az  uj  sajtófőnök? 

—  Hallom,  a  miniszterelnöki  államtitkár,  őrgróf  Pallavicini 
György,  maga  óhajtja  irányítani  a  sajtóügyeket. 

—  Hát  ért  ő  hozzá? 

—  Hogy  mihez  értenek  az  őrgrófok,  áztat  én  nem  tudom.  Én  áztat 
hiszem,  ő  ugy  van  vele,  mint  az  egyszeri  hadnagy  a  zongorajátékkal: 
még  nem  próbálta  meg.  De  majd  meg  fogja  próbálni  és  —  mir  werd'n 
schon  sehgn! 

—  Azt  olvastam,  Zlinszky  Istvánt  kombinációba  vették  Pest 
megye  főispánjának  méltóságára? 

=  Ez  tévedés.  Neki  előkelőbb  hatáskört  szántak.  Fel  fogják  ele- 
veníteni a  jász-kun  kerület  kapitányának  méltóságát,  amelyet  a  meg- 
változott viszonyokra  való  tekintettel  a  jássz-kóhnok  kapitányságának 
fognak  nevezni. 

—  És  hogyan  van  az,  hogy  gróf  Andrássy  Gyulának  nem  jutott 
szerepe  az  uj  alakulásban? 

=  Hiszen  ő  az  uj  alakulás  Deák  Ferencé,  a  nemzet  écesgéberje. 
Már  bele  is  ült  a  haza  bölcsének  székébe,  hogy  tanácsokat  adjon  a  ta- 
nácsra szorulóknak.  Ugy  látszik  azonban,  az  uj  emberek  egyelőre  még 
nem  igen  veszik  igénybe  tanácsait  és  ez  kissé  elkedvetleníti  a  haza  böl- 
csét. 


Flirt.  A  világháborús  kabinet  bemutatkozása  alkalmából  a  Pesti 
Napló  tudósítója  igy  ir  gróf  Zichy  Aladár  horvát-szlavon-dalmát  mi- 
miniszterről:  «Utána  (Serényi  után)  Zichy  Aladár  derül  fel.  Kedves^ 
mosolyog,  tréfál,  álló  óráig  Vázsonyit  traktálja  az  aperguival.» 

A  Pester  Lloyd  pedig:  «In  freundlicher  Eleganz,  im  Lachen  stets 
die  schönen  Záhne  zeigend,  unterhált  sich  der  Minister  für  Kroatien  / 
Gráf  Aladár  Zichy  mit  seinem  Nachbar.» 

Juj,  hát  maradhassanak  már,  maguk  gonosz  csontok! 

A  nemes  lovag.  Kis  emberke  volt,  vézna  és  sápadt,  nagy  parókát 
viselt,  a  szeme  kerek,  félig  behunyt,  mégis  csodálkozó,  az  orra  pisze, 
noha  hosszú  és  vékony,  felső  ajka,  álla  kissé  megnyúlt,  az  arca  tojás- 
dad és  beretvált:  vén  csecsemőarc  tekint  felénk  az  egykorú  metszetről. 
Ha  ma  jelentkeznék  felvételre  a  dragonyosoknál,  elutasítanák  ma  is. 
Nem  lehet  csodálkozni  Louvoisn,  ki  hadügyminiszter  volt  XIV.  Lajos 
alatt,  ha  abbénak  szánta  őt.  Azaz,  hogy  lehet  csodálkozni.  Abban  a  kor- 
ban bon  mot  többet  ért  győzedelmes  hadjáratnál  s  miként  a  hadvezérek 
döntő  ütközeteiket  az  alkóvokban  vivták,  az  abbék  is  ott  celebrálták 
miséiket  úrnőiknek.  Kérdéses,  vájjon  megfelelt  volna-e  ezeken  a  misé- 
ken a  vézna  kis  ember?  Nem  felelt  volna  meg.  Nem  felelt  volna  meg, 
mert  teli  volt  lángoló  és  nagy  szenvedélyekkel,  mert  gyűlölte  a  királyt 
és  gyűlölte  a  ledér  dámákat,  az  anyjára  gondolt  Manzini  Olimpiára, 
akit  Lajos  egykor  kegyelt,  de  később  elutasított  és  aki  sokat,  nagyon 
sokat  szenvedett  ezért.  Nem  lett  volna  jó  abbé  belőle,  mert  forrón  és 
végzetesen  beleszeretett  a  dicsőségbe,  mert  meg  akarta  hódítani  a  vilá- 
got és  több  akart  lenni,  mint  egyszerűen:  Savoya  és  Garignan  hercege  s 
Soisson  grófja,  sokkal  több.  Lett  is.  Husz  éves  korában  ezredes  lett, 
huszonhét  éves  korában  tábornok,  huszonkilenc  éves  korában  marsall 
és  azután:  a  hadi  tanács  elnöke,  császári  helytartó,  Milánó  kormány- 
zója, meghatalmazott  miniszter.  Még  több.  Hős.  Az  élete:  diadal- 
menet. Nemcsak  az  ellenségein  diadalmaskodott,  de  az  életen  is,  fel- 
tartóztathatatlanul ment  előre,  nagyszerű,  elragadó,  szédítő  lendülettel 
és  nemcsak  hadvezérnek  volt  hasonlíthatatlan,  hanem  államférfinak, 
nemcsak  diplomatának,  hanem  gondolkodó  főnek  és  művésznek  egy- 
aránt. Csak  karddal  kezemben  s  ellenségként  térek  vissza  ide,  igérte 
búcsúként  Franciaország  határán  s  az  igéretét  be  is  váltotta.  Győzel- 
mes hadvezérként  tért  vissza.  Az  ember  szinte  azt  hinné,  hogy  egész 
élete:  a  világtörténelem,  amit  csinált  —  mert  világtörténelmet  csinált  — 
személyes  magánügye  volt:  bosszú  az  édesanyjáért  Franciaországon  s 
amikor  Zentánál  és  Péterváradnál  a  törököt,  Carpinál  és  Chiarinál,  Tu- 
rinnál,  Oudenardnál  és  Malplaquetnél  a  franciát  verte,  Angliában  az 
alliance  mellett  agitált,  nem  tette  egyebet,  mint  XIV.  Lajosnak  fizetett. 
Megfizetett.  S  ahogy  megfizetett,  abból  urai:  I.  Lipót,  I.  József  és 
VI.  Károly  császár  (e  néven  a  magyarok  harmadik  apostoli  királya) 
mindháfman:  uralkodói  erényekben  és  magasrendű  emberi  tulajdon- 
ságban kevéssé  bővelkedő  férfiak,  nagyhatalommá  lettek.  S  ő?  Élete 
végéig  megmaradt  agglegénynek.  Elegánsan,  de  egyszerűen  öltözködött 
és  élt.  Szerény  volt,  az  ünneplések  elől  kitért  és  megtiltotta,  hogy  Né- 
metalföldön, ahol  a  császár  helytartója  volt,  felállítsák  a  szobrát.  Ked- 
velte a  tudományt  és  a  művészeteket.  Leibnizzel  hosszan  tárgyalt  egy 
osztrák  tudóstársaság  megalakításán,  amelynek  Bécs  lenne  a  székhelye. 

Fiatal  költőket,  igy  Rousseau  Jeant,  historikusokat  (Gianonne  Pétert) 
segített,  a  legkitűnőbb  emberekkel  levelezett,  szerette  a  szép  képeket 
s  a  szép  kerteket  és  a  bécsi  Belvedere  stilusát  az  ő  ott  tartózkodása  adta 
meg.  Az  ellenségei,  akiket  legyőzött,  a  nagyvezér,  Villars  generális,  cso- 
dálattal emlékeznek  meg  róla  s  a  katonái  elnevezték  s  mindenki  igy 
nevezte  azóta:  nemes  lovag.  Prinz  Eugen,  der  edle  Ritter,  bennünket, 
magyarokat,  nem  szeretett.  Mégis  a  legnagyobb  szolgálatokat  tette  Ma- 
gyarországnak, amit  ember  csak  tehetett.  A  zentai  győzelem  érlelte  meg 
a  karlováci  békét  és  Belgrád  elfoglalása  —  ennek  lesz  ezen  a  nyáron 
kettőszázadik  évfordulója,  —  Belgrád  elfoglalása  nélkül  Passzarovicon 
aligha  diktált  volna  a  töröknek  ugy  és  olyan  feltételeket,  mint  amilye- 
neket diktált,  III.  Károly.  Azért,  amit  tett,  meg  kell  bocsátani  azt,  amit 
érzett  és  mondott.  Meg  kell  bocsátani  azt  is,  hogy  a  kuruc  mozgalma- 
kat: belpolitikai  viszályok  fegyveres  elintézését,  kíméletlenül  megbélye- 
gezte. Az  volt  az  elve,  hogy  a  fegyver  csak  külső  ellenség  ellen  való,  s 
méltán  el  lehetett  keseredve  a  felkelők  iránt,  mikor  ő  maga  is  felszólalt, 
több  izben  és  eréllyel  Magyarország  rossz  kormányzása  és  a  Kollonics- 
rendszer  ellen.  A  Habsburgok  már  egy  izben  majdnem  elvesztették  a 
magyar  koronát,  vigyázzon  a  király,  hogy  ez  most  helyrehozhatatlanul 
meg  ne  történjék:  igy  és  ezt  vágta  Lipót  szemébe.  A  felkelést  ő  a  disci- 
plina  nevében  Ítélte  el.  Ma  tudományos,  fejlődéstani  alapon  törnek 
pálcát  a  forradalmak  fölött. 

Prinz  Eugen  elmúlt  és  elmúlt  Oudenard  és  Malplaquet,  sőt 
Zenta  és  Belgrád  is.  Mi  maradt  belőle?  Egy  dal.  Ez  a  dal  is  kétszáz  éves 
lesz  ezen  a  nyáron.  Furcsa  és  érdekes  induló,  5/i  ütemben,  a  lovasság,  ha 
tiszteleg,  ennek  a  hangjai  mellett  vonul  fel.  És  fenmaradt  a  ballada  Bel- 
grád megvételéről  1717-ben.  Ki  irta  a  balladát  és  a  nótát?  Mondják  egy 
brandenburgi  katona,  aki  a  dessaui  herceg  zászlója  alatt  Jenő  herceg 
seregében  harcolt  és  ott  volt  Hochstádt  és  Turin  mellett  is.  Akárki  irta, 
a  vers  szép.  Nagy  szavak  nélkül  való,  inkább  könnyed,  sőt  kedélyes. 
Jenő  herceg,  a  nemes  lovag  el  akarta  foglalni  a  császárnak  Belgrádot. 
És  elfoglalta.  Könnyen  és  egyszerűen.  És  a  vége?  A  vége  nem  apoteózis. 
A  vége,  a  dal  vége  szokatlan.  Az  ostromló  seregben  ugyanis  ott  küzdött 
Prinz  Ludwig  is.  És: 

Prinz  Ludwig,  der  musst  aufgeben 
Seinen  Geist  und  junges  Lében; 
Ward  getroffen  von  dem  Blei. 
Prinz  Eugen  war  sehr  betrübet, 
Weil  er  ihn  so  sehr  geliebet. 
Liess  ihn  bringen  nach  Peterwardein. 

Ez  a  belgrádi  győzelem  vége.  Prinz  Ludwig  elesett  és  Prinz  Eugen 
nagyon  szomorú.  Az  életrajzai  csak  a  diadalokat  jegyezték  fel.  Az  isme- 
retlen brandenburgi  katona  azonban  a  szomorúságát  is.  És  ahol  csak 
németül  dalolnak,  az  egész  világon,  minden  gyerek,  aki  nem  is  olvasta 
Mariette  Jeannettetel  való  levelezését,  megtudja  ebből  a  dalból,  hogy 
Prinz  Eugen  nemcsak  hires  verekedő  volt,  talpig  ur  és  férfi,  hanem: 
érzelmes  sziv,  gyöngéd  lélek,  meleg  kedély.  Nemes  lovag. 

/•  gy- 


A  Szépművészeti  Múzeum  uj  szerzeményei.  Friss  szellő  lengedez 
a  Szépművészeti  Múzeumban,  most  már  egészen  bizonyos.  Amikor  az 
uj  igazgató,  Petrovics  Elek  elfoglalta  helyét:  csak  előlegezett  bizalom 
alapján  mondhatta  valaki,  hogy  erre  az  országos  jelentőségű  intéz- 
ményre oly  napok  következnek,  aminőket  Pulszky  Károly  óta  nem  lá- 
tott. Most  már  nem  kell  semmit  sem  előlegezni,  feltételezni  és  vára- 
kozni. Egész  sor  demonstratív  példán  igazolódik,  hogy  az  uj  igazgató 
valóban  az,  aminek  Ígérkezett.  A  neve  ritkán  szerepel  kommünikék- 
ben, ellenben  annál  többször  a  művészet  igaz  embereinek  ajkán.  A 
múzeum  falai  közt  céltudatos  és  avatott  munka  folyik,  oly  tempóban, 
amely  évtizedek  késedelmét  akarja  helyrehozni.  A  szép  napok  itt  van- 
nak, holott  a  háborúval  érkeztek,  amely  a  múzeum  életére  is  rávetette 
árnyékát  s  épen  elég  sövényakadályt  tett  utja  elé. 

Igen,  arról  a  három  esztendőről,  amit  a  Petrovics-aera  jelent, 
senki  sem  mondhatná,  hogy  szerencsés  külső  körülmények,  kedvező 
konjunktúrák  segítették.  Mindjárt  az  elején  például,  legalább  féleszten- 
dőt megdermesztettek  belőle  azok  a  napok,  amikor  az  orosz  front  déli 
szárnyával  a  máramarosi  hegyekben  állt.  Elkövetkezett  aztán  a  valuta- 
csökkenésen kivül  a  rendkivül  felszökkent  műtárgy-kereslet,  amelyben 
a  múzeum  a  maga  megkötött  budgetjével  eleve  handicapelve  van  a 
magántőke  tetszés  szerinti  lehetőségeivel  szemben.  Itt  ugyan  az  uj,  a 
Mars  isten  kegyéből  lett  milliomosok  korántsem  oly  marcona  konkur- 
rensek,  mint  ahogy  hinnők,  de  a  művásár  zajló  piacán  annál  inkább 
résen  áll  a  kipróbált,  a  nem  talmi  műértők  és  műgyűjtők  hazai  és  kül- 
földi rendje.  Másik  akadály  az  a  lövészárkok  által  erősen  limitált  terü- 
let, amelyen  belül  ma  egy  múzeumigazgató  kifejtheti  kincskereső  te- 
vékenységét. Épen  azokra  a  területekre  —  francia,  olasz,  angol  földre  — 
nem  terjedhet  ki  ugyanis  ez  a  tevékenység,  amelyek  leggazdagabbak 
efajta  kincsekben,  s  a  nemzetközi  műkereskedelem  legfontosabb  góc- 
pontjai. Tálcán  tehát  igazán  nem  kinálódtak  azok  a  képek  és  szobrok, 
amelyekben  mint  a  Szépművészeti  Múzeum  uj  szerzeményeiben  gyö- 
nyörködik a  közönség.  S  hogy  mégis  ennyi  idő  alatt  ekkora  mennyi- 

ségben  s  majd  minden  esetben  mesteri  szinvonalat  reprezentálva  kerül- 
tek össze:  ez  az  uj  igazgató  oly  bemutatkozása,  amely  után  a  Szép- 
művészeti Múzeumnál  nem  ok  nélkül  kell  utalni  arra,  hogy  ime  mit 
jelent  egy  organizmusban,  ha  jó  kezű  kormányos  kerül  a  kormánykerék 
mellé,  mit  jelent  megfelelő  helyen  a  megfelelő  ember,  the  right  man 
of  the  right  place. 

Valami  azért  természetesen  segítette  Petrovics  Eleket,  hisz  esz- 
közök nélkül,  teljesen  semmiből  csak  teljesen  semmi  alkotható.  így  az 
a  készség,  amellyel  Jankovich  miniszter  folyósította  a  múzeum  vásár- 
lásaihoz szükséges  összegeket.  A  volt  kultuszminiszter  ne  vegye  sértés- 
nek, ha  ezt  inkább  különös,  mint  magától  értetődő  érdeméül  tudjuk  be. 
A  magyar  művészet  évkönyvei  t.  i.  nem  egy  periódust  ismernek,  ami- 
kor a  mainál  külpolitikailag  s  ami  ebből  következik:  államgazdaságilag 
nyugodtabb  és  biztosabb  időben,  a  művészi  kultúra  követelményeit  —  a 
szellemi  élet  e  zsírját  és  cukorját  —  illetőleg,  Harpagon-szerüen  visel- 
kedtek a  kultuszminiszterek.  Viszont  voltak  már  muzeumigazgatók, 
akik  bár  elég  eszközzel  rendelkeztek  ahhoz,  hogy  a  gondjukra  bizott 
intézményt  nagybecsű  objektumokkal  gyarapítsák:  az  alkalmakat  sza- 
lasztották el,  vagy  pedig  balfogást  csináltak.  Igaz  továbbá,  hogy  a  Szép- 
művészeti múzeum  uj  szerzeményeinek  egy  része  áldozatkész  műbará- 
tok  ajándéka,  amelyek  közül  az  újságíró  Lándor  Tivadaré  egyenest  fe- 
jedelmi. De  hogy  kik  ajándékoznak,  mennyien  és  mit:  ez  nagyon  is 
függ  attól,  hogy  ki  az  igazgató,  a  dolgát  miként  érti  és  miként  végzi. 
A  berlini  Kaiser  Friedrich's  Museum  hatalmas  értékekkel  gazdagodott 
a  W.  Bode  működéséből  kisugárzó  erő  folytán,  ama  —  legtöbbször  sze- 
mélyes —  viszony  következményekép,  amit  ez  a  kitűnő  szak- 
ember tart  műbarátokkal,  gyűjtőkkel  és  régiségkereskedőkkel. 

Az  uj  szerzemények  arról  tanúskodnak,  hogy  a  múzeum  egy- 
aránt intenziven  dolgozik  történeti  és  modern,  hazai  és  külföldi  gyűj- 
temények fejlesztésén.  Messzire  vinne  itt  rendre  méltatni  e  szerzemé- 
nyek értékét,  szépségeit,  csupán  arra  szorítkozhatunk,  hogy  kiemeljük 
a  magyar  anyag  fontosságát  s  még  néhány  képét,  amelyeken  a  modern 
festészet  nagy  francia  nevei  olvashatók.  A  magyar  anyag  számra  nézve 
a  bemutatott  kollekció  gerince,  lényegesebb  azonban,  hogy  egész  sor 
oly  kép  van  köztük,  amelyek  muzeális  értelemben  véve  kiáltó  hiányos- 
ságokat enyhítenek,  ürességeket  töltenek  ki,  s  például  a  székely  Gyár- 
fás Jenő  tragikus  izü  esetében:  kérdőjeleket  oldanak  meg.  Az  az  idegen 
ugyanis,  aki  végigjárta  a  múzeum  öt-hat  évvel  ezelőtt  újonnan  átren- 
dezett magyar  részét:  korántsem  kaphatott  egységes  és  lehetőség  szerint 
kimerítő  képet  a  magyar  művészet  máig  tartó  fejlődéséről.  Mi  sem, 
akik  legalább  névleg  tudtuk,  hogy  művészetünk  múltjának  kik  voltak 
mozgatói,  s  már  nem  névleg,  hanem  közvetlen  megismerésekből  tudtuk, 

hogy  mai  napokba  nyúló  jelenének  kik  az  alakítói.  Nem  a  dátummal 
volt  a  baj,  de  azzal,  hogy  egész  stilusok  hiányoztak,  szerepükhöz  és 
súlyukhoz  méltóan  nem  voltak  képviselve  művészegyéniségek.  Dátumot 
tekintve:  Szinyei-Merse  «Majális»-a  mellett  már  láttunk  képeket,  ame- 
lyeken még  friss  volt  a  festék.  Mig  azonban  ezek  kissé  nagyon  is  siettek, 
hogy  a  múzeum  falain  helyet  kapjanak,  s  a  «Majális»  szomszédsága 
már  ma  is  veszélyeztette  prestige-üket:  hiába  kereste  volna  valaki 
annak  a  természetfestésnek  jellemző  csoportját,  amely  a  magyar  pik- 
turában  a  modern  lendület  kora,  uj  kezdeményezéseké,  történeti  jelen- 
tőségű, s  röviden  «Nagybánya»  név  alatt  foglalható  össze.  Hasonlóan 
gyér  eredménnyel  járt  a  nagy  mester,  Székely  Bertalan  tanulmányo- 
zása: csak  a  históriai  vásznak  olykor  akadémikus  hüvösségü  művésze 
volt  jelen  s  jóformán  semmi  a  másik,  az  elemibb  és  megragadóbb  festői 
erejű  Székely  Bertalanból,  aki  egy-egy  tájképén,  arcképén  már  majd- 
nem súrolja  az  impresszionizmus  területét.  Paál  László,  a  barbizoni 
erdők  e  nagyszerű  magyar  lirikusa  is  inkább  elejtődött,  valamint  a  táj- 
festő Munkácsy  s  annak  a  még  távolabbi,  úttörő  időnek  reménykedői 
és  küzködői,  akiket  Barabás  neve  és  fénye  és  saját  sorsuk  eltakart  a 
szemünk  elől.  S  ugyanígy  voltunk  az  idegen  művészettel'.  Richir,  Gour- 
tens,  Stuck,  Ch.  Palmié,  Axel  Gálién  díszelegtek  a  múzeum  falain,  s  még 
mindig  hozzájuk  hasonlókat  vásároltak,  ellenben  árva  nyom  se  jelezte, 
hogy  kik  voltak  a  XIX.  században  vezérszerepet  vitt  francia  festészet 
egyetemes  jelentőségű  héroszai.  Az  okait  mindennek  most  nem  kutat- 
juk, bár  könnyű  megtalálni  egyik  okát  azokban  a  hivatalos  —  rend- 
szerint bizottságoktól  intézett  —  vételekben  is,  amelyek  melléktekintetek 
szerint,  a  pajtásság-szívesség  jegyében  történtek. 

Amit  a  múzeum  ezúttal  bemutatott,  imponáló  gyarapodás.  Telje- 
sen még  nem  pótolhat  mindent,  de  minden  irányban  pótolni  akar.  Nem 
ötletszerűen,  hanem  művészetünk  egész  fejlődésére  való  tekintettel,  nem 
egyes  festőket  és  képeket  ragadva  ki,  hanem  minden  értéket  a  maga 
helyére  állítva.  A  magyar  anyag  egyik  pólusa  az  a  Donát  János  nevű 
festő,  aki  féllábbalí  még  a  XVIII.  században  áll,  a  másik  Rippl  Rónai 
József.  E  két  pólus  közt  művészetünk  igen  különböző  évtizedeinek  igen 
különböző  emberei  —  mesterek  és  szerényebb  munkások  —  vonulnak 
föl.  Oly  rég  porladók  is,  akik  felől  máig  a  lexikon  sem  adott  választ 
(Melegh  Gábor,  Schimon  Ferdinánd,  Kugler  Pál  Ferenc,  Grimm  Rezső, 
Dósa  Géza),  majd  az  uj  oldalról)  pompázó  Székely  Bertalan,  a  magyar 
génre  egykor  viruló  művelői,  köztük  meglepetésszerűen,  a  hatásában 
később  máshová  érő  Holllósy  Simon  mester,  a  rejtelmesen  abbamaradt 
nagytehetségű  Gyárfás,  Munkácsy  és  Paál  László,  akiknek  divinációs 
művészetéből  a  múzeumban  soha  sincs  elég,  nagybányaiak,  a  klasszikus 
ecsetje    dacára    forradalminak     bélyegzett    Szinyei-Merse,    s  festők, 

akikről  rna  alig  hihető,  hogy  valamikor  ennyire  szerencsés  és  hivatott 
kézzel  dolgoztak,  mint  amiről  itt  beszél  egy-egy  munkájuk.  Végül  pedig 
a  múzeum,  a  külföldi  festészetnek  oly  nagy,  modern  neveit  Írhatja  be 
katalógusába,  mint  Delacroix,  Chasserieau,  Corot,  Manet,  Monet,  Cé- 
zanne. Még  ily  három  esztendő,  s  a  Szépművészeti  Múzeumban  meg- 
változott, uj  világot  fognak  találni  azok  is,  akik  e  csöndes  falak  közt 
törzsvendégek. 

Dömötör  István. 


« Békeszeretők-e  a  nők?»  A  nők  általánosságban  békeszeretők, 
csak  ugy,  mint  a  férfiak.  Ezen  nincs  mit  disputálni.  Valaki  azonban  az 
Uj  Idők-ben  felszólalt  az  ellen,  hogy  bizonyos  feministák  monopóliumot 
akarnak  csinálni  a  békeszeretetből  a  női  nem  számára  és  emlékeztetett 
a  háborús  uszításban  előljáró  fejedelmi  asszonyságok  példájára,  nem- 
különben Pankhursték  háborús  pszichózisára.  Bédy-Schwimmer  Róza 
úrhölgy  erről  a  tárgyról  aztán  cikket  irt  a  Magyar  Figyelő  jun.  1-ei  fü- 
zetébe és  cikkében  egyebek  közt  a  következőket  mondta: 

«Két  szál  angol  suffragette  «őrjöngött  háborús  lázban»,  név  sze- 
rint Mrs.  Emmeline  és  Miss  Christabel  Pankhurst.  Ügyes  ripacsigazgató 
ugyan  «a  világ  leghíresebb  feminista  egyesületét))  alakíthatná  e  két  nő- 
vel, mint  ahogy  két  kóristája  győzedelmes  hadsereget  ábrázol.  De  az 
emberiség  legsúlyosabb  problémáját  ezzel  az  elkereszteléssel  nem  intéz- 
hetjük el  a  világ  színpadján,  ahol  az  elvérző  emberiség  a  maga  leg- 
nagyobb tragédiáját  játssza.  Pankhurstné  és  Christabel  leányának  egye- 
sülete még  a  háború  előtt  feloszlott,  azóta  sem  szerveződött  újra.  Ez  az 
«egyesület»  csupán  antifeminista  érvekben  szűkölködő  antifeministák 
fantáziájában  él.  A  tényleges  suffragette  egyletek,  mint  a  Sylvia  Pank- 
hurst elnöksége  alatt  lévő  East  London  Suffrage  League,  a  Sir  French 
tábornok  nővére,  Mrs.  Charlotte  Despard  vezetése  alatt  álló  Womens 
Freedom  League  és  a  Mrs.  Pethick  Lawrence  vezetése  alatt  működő 
United  Suffragists  egyesülete,  valamint  Nagybritannia  összes  többi  vá- 
lasztójogi szervezete  minden  lehetőt  megtett  1914  aug.  4-ike  előtt,  hogy 
Anglia  ne  vegyen  részt  a  háborúban,  azóta  pedig  a  háború  befejezésé- 
nek siettetése  érdekében.  Politikai  jogtalanságukban  látják  törekvéseik 
sikertelenségének  tűrhetetlen  akadályát.)) 

így  szól  Bédy-Schwimmer  Róza.  Azonban  a  Pester  Lloyd  június 
22-iki  számában  —  nem  kis  meglepetésünkre  —  a  következő  hirt  ta- 
láltuk: 

(Beszélgetés  Mrs.  Pankhursttal  Christianiában.)  A  N.  W. 
J.-nak  a  következőket  jelentik  Stockholmból:  Mrs.  Pankhurst, 
az  angol  suff rageltek  ismert  vezére,  keresztül  utazott  Christia- 

nián  Pétervár  felé,  hogy  megmagyarázza  az  orosz  népnek  az 
angol  felfogást  a  háborúról  és  az  angol  nők  felfogását  a 
békefeltételekről.  Mint  a  Womens  Social  and  Political  Union 
nevü  hatalmas  választójogi  szervezet  vezére  jött  és  Nagy- 
britannia asszonyainak  ezrei  és  ezrei  állanak  mögötte.  Mrs. 
Pankhurst  karcsú,  ősz,  megnyerő  szelídséggel  mosolyog  és 
kellemes  lágy  hangja  van.  Olyan  nyugodtan  és  kimérten  beszél 
utazásának  céljáról,  az  ember  sohasem  tételezné  fel  róla, 
hogy  ő  tüzelte  a  «militánsokat»:  A  pétervári  ut  nem  hivatalos 
és  nincs  is  határozott  programmja.  A  körülményektől  fog 
függni,  hogy  minő  formában  fordul  majd  az  orosz  néphez. 
A  brit  hölgyeknek,  akiknek  képviselője  Mrs.  Pankhurst,  az  a 
kívánságuk,  hogy  győzelem  nélküli  békéről  egyáltalában  ne 
legyen  szó,  olyan  békéről  sem,  amelynél  az  egyik  fél  annektált 
területet  tart  meg.  Olyan  béke  legyen,  amely  biztosítja  a  né- 
pek szabadságát.  Arra  a  kérdésre,  hogy  az  angol  nők  meg- 
kapják-e nemsokára  a  választójogot,  Mrs.  Pankhurst  azt  vála- 
szolta, hogy  ezt  most  nem  lehet  megmondani.  Az  asszonyok 
elfogadnának  olyan  javaslatot  is,  amely  nem  elégíti  ki  őket 
teljesen.  Mostanában  egyetlen  gondjuk  a  háború,  hogy  orszá- 
guk dicsőségesen  kerüljön  ki  belőle.  Minden  egyéb  mellékes. 
Mit  használna,  ha  szavazatuk  volna,  de  nem  volna  országuk, 
ahol  választhatnának?  (!)  A  háború  kitörése  óta  Mrs.  Pank- 
hurst működésének  hajtó  ereje:  «A  haza  mindenek  előtt! » 
Okos  lemondással  felhagyott  a  választójog  érdekében  folyta- 
tott izgató  harccal  és  a  hatalmas  szervezetet,  amelynek  vezére, 
a  kormány  szolgálatába  állította.  Rá  tudta  venni  az  asszo- 
nyokat, hogy  lássák  el  férjeik  hivatásos  munkáját  és  a  leg- 
jobb toborzó  altisztnél  is  jobban  értett  hozzá,  hogyan  kell  az 
ifjúságot  a  zászlóhoz  való  csatlakozásra  lelkesíteni.  Minden 
erőt  és  lehetőséget  a  haza  hasznára  fordítani,  ez  ma  Mrs 
Pankhurst  egyetlen  gondolata  és  egyetlen  célja. 

Így  ir  a  Pester  Lloyd  a  N.  W.  J.  nyomán.  Most  már  igazán  jó 
volna  tudni,  hogy  az  angol  amazon-család  melyik  tagjáról  szól  a 
christianiai  híradás?  Ha  ez  Bédy-Schwimmer  Róza  galamblelkü  Syl- 
viája,  akkor  mért  kél  szilaj  versenyre  a  toborzó  altisztekkel?  Ha  pedig 
az  oroszlánszívű  Emmelineről  van  szó,  akkor  hogyan  merik  világgá 
telegrafálni,  hogy  hatalmas  választójogi  szervezet  vezére  és  hogy  Nagy- 
britannia hölgyeinek  ezrei  és  ezrei  állanak  mögötte,  —  mikor  Bédy- 
Schwimmer  Róza  ugy  tudja,  hogy  az  oroszlánszívű  Emmelinenek  csak 
egy  hive  van:  a  hű  Christabel  és  csak  ügyes  ripacsigazgató  csoportosít- 
hatja ezt  a  két  árva  fehérnépet  feminista  hadsereggé.  Azután:  hogyan 

lehet  összeegyeztetni  a  christianiai  tudósításnak  azt  az  állítását,  hogy  a 
hölgyek  egyáltalában  nem  akarnak  tudni  győzelem  nélküli  békéről, 
Bédy-Schwimmer  Róza  ama  biztató  kijelentésével1,  hogy  a  hölgyek  min- 
den lehetőt  elkövetnek  a  háború  befejezésének  siettetése  érdekében? 
És  végül  még  egyet:  Miss  Róza  szerint  az  angol  nők  «politikai  jogtalan- 
ságukban látják  békés  törekvéseik  tűrhetetlen  akadályát)),  —  Mrs. 
Pankhurst  szerint  pedig  «mostanában  egyetlen  gondjuk  a  háború .  .  . 
minden  egyéb  mellékes. » 

Itt  valami  baj  van.  Hiszen  valószínű,  hogy  a  békeszerető  angol 
nők,  akikről  Bédy-Schwimmer  Róza  beszél,  nem  azonosak  a  háború- 
párti  nőkkel,  akikről  a  christianiai  Mrs.  Pankhurst  beszél  —  de  szóval: 
vannak  háborupárti  angol  nők  és  nekünk,  ugylátszik,  le  kell  monda- 
nunk arról  a  reményről,  hogy  őnagyságáék  hamarosan  « elintézzék  az 
emberiség  legsúlyosabb  problémáját  a  világ  szinpadján.» 


Pályák  és  pálmák.  Nem  egészen  bizonyos,  hogy  több  jó  vagy  több 
rossz  származik-e  a  pályaválasztás  szabadságából,  hogy  az  emberek 
ennek  a  szabadságnak  a  révén  inkább  a  helyükre  kerülnek-e,  más  szó- 
val: olyan  foglalkozást  választanak-e  maguknak,  amellyel  magukat, 
magánéletüket  is,  azonosítani  tudják.  A  szülői  értekezletek,  amelyeket 
ebben  a  hónapban,  szerte  az  országban  a  középiskolák  igazgatóságai  és 
a  tanári  karok  ez  ügyben  rendeztek,  azt  látszanak  igazolni,  hogy  ezzel 
a  szabadsággal  sem  tudnak  élni,  ami  persze  nem  a  szabadság,  hanem 
az  emberek  életrevalósága  ellen  bizonyít.  Régen  a  rendek,  a  céhek,  a 
társadalmi  és  a  gazdasági  rend  determinálták,  hogy  kiből  mi  legyen. 
Ma?  A  determinálás  ma  sem  szűnt  meg.  Ma  sem  lehet  a  gyenge  és  beteg 
gyerekből  vasesztergályos  és  a  napszámosok  gyerekeiből  kevéssé  való- 
színű, hogy  lateiner  ember  válhat,  akármennyire  is  szeretnék.  Ez  az 
utóbbi  egyebekben  nem  is  a  legnagyobb  baj  s  a  szülői  értekezletek  tár- 
gyalásának iránya  mind,  kivétel  nélkül,  épen  afelé  tendál,  hogy  ne  le- 
gyen diplomás  ember  ne  csak  a  napszámos,  de  a  diplomás  emberek 
gyerekeiből  sem.  Minden  időnek  megvolt 'a  maga  embereszménye  s  min- 
den szülő  ez  után  az  eszmény  után  kergette  a  gyermekeit.  Ez  az  esz- 
mény Magyarországon  ma:  a  lateiner.  Vájjon  miért?  Diplomát  sze- 
rezni a  legtöbb  időbe,  pénzbe,  munkába  kerül.  Lehet,  hogy  épen  azért, 
mert  ilyen  sokba,  ilyen  nagy  tőkebefektetésbe  kerül,  képzeli  a  közön- 
ségnek az  a  része,  amelyet  még  a  saját  tapasztalatai  kellőkép  fel  nem 
világosítottak,  hogy  a  diplomás  ember  a  legjobban  keres,  a  legharmóni- 
kusabban  él.  Nagy  tőkebefektetés  és  alacsony  kamat,  ellentmondásnak 
látszik.  Ezzel  szemben  hogyan  alakul  a  diplomás  ember  élete?  Látó- 

köre  kitágul,  szellemi  igényei  meghatványozódnak  és  ezeknek  az  igé- 
nyeknek a  kielégítésére  hiányoznak  az  anyagi  eszközök.  A  szellemi 
gazdagság  és  az  anyagi  tehetetlenség  örök  disszonanciája  keseríti  az 
életét.  Négy  elemi,  nyolc  középiskola,  négy  egyetemi  esztendő,  két- 
három  év  gyakorlat:  átlag  husz  esztendős  munka  eredménye  a  diploma. 
Állítsuk  egy  huszonhat  éves  ügyvéd,  orvos,  mérnök,  közigazgatási  tiszt- 
viselő, tanár  jövedelme  mellé  egy  huszonhat  éves  kereskedő,  szakmun- 
kás, bankhivatalnok  jövedelmét,  aki  huszonhat  éves  korában  már  leg- 
alább nyolc  év  óta  dolgozik,  a  maga  ura,  nem  gyötrődik  az  iskolapadban 
s  az  összevetésből  kiderül  hogy  a  második  csoport  átlagjövedelme  messze 
felülmúlja  az  elsőét.  Lehet:  ez  a  jövedelem  kevésbbé  emelkedik  az  idők 
folyamán,  mint  a  diplomás  emberé,  de  lehetségessé  teszi  már  fiatal  kor- 
ban a  gondtalan,  jó  életmódot.  És  ez:  sok.  Mindinkább  tudatossá  vá- 
lik, hogy  az  egyes  foglalkozások  aszerint  követelhetik  a  társadalom 
jövő  alakulásában  a  nemzeti  jövedelemből  való  fokozottabb  részesedést, 
hogy  mennyire  fontos  tényezői  a  gazdasági  életnek,  mennyiben  végez- 
nek gazdasági  értelemben  produktiv  munkát.  Ezt  már  a  háború  is  iga- 
zolta. Valóban:  nem  az  ügyvedek,  a  mérnökök,  a  tanárok,  a  közigaz- 
gatási tisztviselők  jövedelme  hatványozódott  meg  a  háborúban,  nem 
ők  bizonyultak  nélkülözhetetleneknek,  hanem:  az  iparosok,  a  mező- 
gazdák, a  kereskedők.  A  szakmunkások  átlagos  órabére  a  70 — 90  fillér 
között  mozog,  a  vasesztergályosok,  a  géplakatosok,  a  mintaasztalosok 
1  koronánál  magasabb  órabért  keresnek,  de  nem  ritka  az  olyan  elő- 
munkás  vagy  mester,  különösen  a  fémiparban,  akiknek  a  jövedelme 
felülmúlja  havonkint  az  ezer  koronát.  A  mezőgazdákat,  a  bányamun- 
kásokat, mint  az  újságokból  tudjuk,  az  arcélről  is  szabadságolják.  Ez, 
természetesen,  igy  van  helyesen  és  ha  felemlítjük  azért  tesszük,  mert 
ezek  a  legjobb  érvek  a  diplomás  pályák  ellen.  Amivel  gyermekkorunk- 
ban ijesztettek:  hogy  inasgyereknek  adnak,  ma  már  végkép  megszűnt 
fenyegetés  lenni:  a  gazdasági  életbe  való  közvetlen  bekapcsolódást  je- 
lent s  a  tőke  és  kivételes  szellemi  tehetség  nélkül  való  emberrel  jobb 
nem  is  történhet  ennél.  A  közepes  színvonalon  álló  ügyvéd,  orvos,  ta- 
nár, csak  ott  boldogul,  ahol  a  társadalomban  gyökere  van,  s  a  foglal- 
kozása országhoz,  társadalomhoz,  helyhez  és  emberekhez  köti.  A  köze- 
pes készültségü,  csak  épen:  megbízható  szakmunkás  előtt  azonban 
nyitva  az  egész  világ,  rá  mindenütt  szükség  van  s  neki  nincs  szüksége 
senkire,  legfeljebb  szaktársai  szövetségére.  Az  egész  világ  törvény- 
hozása, élén  a  magyarral,  évtizedek  óta  sorsának  javításán  fárad.  Érté- 
két ismerik  és  elismerik.  Apák  és  anyák:  a  szurtos  és  kormos  inasgyere- 
keké a  jövő! 

Stockholmi  arcképek.  Hjlamar  Branting.  Két  év  előtt  a  svéd  má- 
sodik kamarának  elnöke  volt,  ma  csak  egyszerű  népképviselő, 
de  mégis  föltétlen  ura  a  proletár  népnek.  Hatvan  éves  elmúlt, 
haja,  bajusza  hófehér,  de  fiatalos,  küzdelemre  termeti  tempe- 
ramentuma az  általa  vallott  eszme  legfiatalabb  harcosait  is  megszégye- 
níti. Mikor  a  svéd  kamara  társalgó  szobájában,  karosszékében  velem 
szemben  ült,  pátriárkakoru,  nyugodt  magánembernek  gondolhattam. 
Ha  hosszúszárú,  barnára  szítt  tajtékpipa  lett  volna  a  szájában,  bátran 
tiszamenti  kiérdemesült  öreg  magyar  földesúrnak  nézné  bárki.  De 
mikor  félszázezer  ember  előtt  beszélt,  mikor  szavainak  varázserejével 
magával  ragadta  a  tömeget,  amely  egy  szavára  törni-zúzni  kész,  akkor 
tudtam  meg,  hogy  kicsoda  Hjalmár  Branting! .  .  . 

A  legcsodálatosabb  népszónok,  a  svéd  szociáldemokrata  párt 
hihetetlenül  nagytekintélyű  vezére,  aki  nagy  hatalmát  minden  nap,  a 
napnak  minden  órájában,  talán  az  órának  minden  percében  a  burzsoá 
kormány  orra  alá  dörgöli.  Minden  pillanatban  meg  tudja  mozgatni  a 
proletár  tömeget,  amely  egy  szavára  zárt  sorokban  vonul  fel  a  vér- 
nélküli, de  mégis  félelmetes  demonstrációra:  megmutatja  erejét  és  az- 
után csendesen  hazavonul. 

Branting  nagy  ereje  nem  kis  részben  a  svéd  főváros  különös 
építkezési  elosztásában  rejlik.  Stockholm  központja  a  Gusztáv  Adolf- 
tér. Itt  van  közvetlenül  egymás  mellett  a  királyi  palota,  a  Riksdag  (par- 
lament) épülete  és  a  külügyminisztérium.  Ha  most  ötvenezer  szocia- 
lista munkás  a  parlament  elé  vonul  és  ott  Branting  személye  és  poli- 
tikája mellett  tüntet,  azt  Gusztáv  király,  palotája  ablakából  saját  sze- 
mével nézheti  végig.  így  a  proletár  tüntetéseknek  nagyobb  ott  a  hatása, 
mint  a  világ  bármelyik  fővárosában.  Viszont  Branting  helyzete  is  sokkal 
súlyosabb,  felelősségteljesebb  és  kényelmetlenebb.  Izzásig  hevíti  a  tö- 
megszenvedélyeket és  az  utolsó  pillanatban,  mikor  a  tömeg  már  kö- 
vekhez nyúlna  és  a  palota  ostromára  indulna,  ő  az,  aki  sietve  leszereli  a 
nép  dühét. 

így,  kisebb-nagyobb  kiugrásokkal,  a  mérséklet  középutján  ma- 
rad: lassan,  megfontoltan  halad  végső  célja,  a  szociális  állam  felé.  És 
utján  a  munkásság  felmagasztaló  imádata,  a  polgárság  gyűlölete  kiséri. 
Amig  a  proletár  tömeg  rajongva  esküszik  nevére,  a  burzsoázia  kigyót- 
békát  kiált  reá,  némelyek  egyenesen  hazaárulónak  nevezik,  mások 
viszont  azt  hirdetik  róla,  hogy  megvásárolt  ügynöke,  háborús  uszitója 
az  angoloknak. 

Ez  a  vád  mindenesetre  méltatlanul  éri  Branlingot.  Ideális,  elvhű 
szocialista  ő,  akinek  legszentebb  belső  meggyőződése,  hogy  Német- 
ország minden  háborús  szenvedésnek  oka  .  .  .  Többször  beszéltem 
Brantinggal,  igyekeztem  őt  ebből  a  tévedéséből  kijózanítani,  —  nem 

sikerült.  Erőszakos  debatter,  aki  ha  már  fölállított  egy  alaptételt,  attól 
semmiféle  érvvel  el  nem  téríthető.  Rám  különben  is  azt  a  benyomást 
lette,  hogy  inkább  uralkodásra  termett,  határozott,  kemény  jellem,  mint 
fegyelmezetten  harcoló  elvtárs.  Vagy  talán  egy  korát  múlt,  itt  felejtett 
római  néptribun?! .  .  .  Lehet!  Bár  ma  hű  elvtársnak  mutatkozik,  aki  min- 
den tudását  a  proletariátus  szolgálatába  állította  és  minden  erejével, 
tehetségével  a  szent  ideálért  harcol,  ma  még  az  érvek  erejével,  de  ha 
békével  nem  sikerül,  majd  évek  multán  —  erőszakkal  is!  . . . 


Camill  Huysmans.  A  legeredetibb  tagja  a  holland-skandináv  bi- 
zottságnak. Bár  a  bizottságnak,  mely  a  világ  szocialistáit  közös  tanácsko- 
zásra hivta  Stockholmba,  az  ellenséges  külföldön  röviden  csak  Bran- 
ting-konferenciának  nevezik,  a  bizottság  mozgatója,  lelke,  ezerkezü 
faktora  Camill  Huysmans,  az  emigrált  belga  szocialista  ujságiró. 

Huysmans  egészen  különös  férfiú.  Arca  egy  állandóan  vibráló 
idegterület,  minden  pillanatban  más-más  kifejezést  ölt,  feje  előrehajlik, 
hosszú  haja  mindig  borzas,  termete  hajlott.  Talán  a  nagy  munka  súlya 
alatt  hajolt  meg!  Mert  Camill  Huysmans  a  holland-skandináv  komité 
titkára,  szinte  páratlanul  sokat  dolgozik.  Két  és  fél  éves  fáradhatatlan 
agitációval  összehozta,  megteremtette  a  holland-skandináv  bizottságot, 
most  pedig,  amióta  megalakult  és  Stockholmban  mint  permanens  bi- 
zottság működik  a  szó  legszorosabb  értelmében  éjt-napot  eggyé  téve 
dolgozik  Camill  Huysmans. 

Előbb  hazájában,  a  németektől  megszállt  Belgiumban  dolgozott 
titokban  a  belga  állam  függetlenségéért.  Majd  elmenekült  a  német  ura- 
lom elől  és  két  évig  az  entente  országait  járta.  Angliában,  Francia- 
országban, Oroszországban,  Amerikában,  nap-nap  után  népgyüléseket 
tartott,  tárgyalt  a  vezető  államférfiakkal,  agitált,  kézzel-lábbal  dolgo- 
zott, mig  elérte  azt,  hogy  köztudatba  ment  át  az  elpusztított  Belgium 
teljes  kártalanításának  és  a  belga  független  állam  visszaállításának  gon- 
dolata. Mikor  azután  az  egész  világ  elismerte  ezt  a  kötelezettséget, 
összeköttetésbe  lépett  a  skandináv  elvtársakkal  és  megteremtette  az 
entente  összes  államainak,  de  legfőképen  az  angoloknak  legerélyesebb 
tiltakozása  ellenére  is,  a  holland-skandináv  bizottságot. 

Huysmans  közel  három  évig  dolgozott,  hogy  tárgyalásra  éretté 
tegye  Belgium  ügyét  és  mert  bölcsen  belátta,  hogy  Belgium  sérelmeit 
csak  a  világbéke  orvosolhatja,  most  Stockholmban  a  világbéke  első 
apostolává  szegődött.  Stockholmban  akarja  hároméves  munkájára  föl- 
tenni a  koronát,  de  mert  tudja,  hogy  ez  a  «koronázás»  még  a  távol  idők 
ködében  van,  ma  is  fáradhatatlan  munkával  dolgozik  műve  befeje- 
zésén. 

Fáradhatatlan  munkabírásán  kivül  Huysmansnak  még  csak  egy 
jellembeli  fogyatékosságát  ismerem.  Nem  szokása  az  igazmondás,  ma- 
gyarán: hazudik!  Talán  nem  is  jellembeli  fogyatékossága  ez,  könnyen 
lehetséges,  hogy  a  maga  elé  tűzött  szent  cél  érdekében  ellensége  az 
igazmondásnak,  de  egészen  bizonyos,  hogy  nekem  hat  hét  alatt  egy- 
szer sem  mondott  olyant,  amiről  kétszer  huszonnégy  óra  alatt  ki  nem 
derült  volna,  hogy  nem  igaz,  helyesebben,  hogy  épen  az  ellenkezője 
igaz.  Ezt  meg  is  mondtam  neki,  mire  ő  nevetve  mondta,  először  is  én 
belga  ujságiró  vagyok.  A  belga  újságíró  pedig  sohasem  törekedett  arra, 
hogy  amit  mond  vagy  ir,  az  igaz  is  legyen,  mindig  csak  az  volt  a  fon- 
tos, hogy  érdekes  legyen.  Másodszor  ne  felejtse,  hogy  én  a  holland- 
skandináv  bizottság  titkára  vagyok  és  a  bizottság  munkájának  sike- 
réért dolgozom.  Egész  életem,  újságírói  és  politikai  reputációm  ehhez  a 
sikerhez  kötöttem:  ha  a  munka  nem  sikerül,  kinevet  a  világ.  Munkánk 
meglehetős  hullámzásnak  van  kitéve,  olyanféleképen,  mint  a  tőzsde- 
játék: ma  jól  állunk,  holnap  rosszul.  Ezért  sem  lenne  észszerű,  ha 
őszintén  bevallanám,  mikor  állunk  rosszul,  mert  másnapra  javulhat  a 
helyzet.  Ezért  nem  mondok  igazat,  csak  akkor,  ha  az  igazság  kimon- 
dása nem  árt  a  bizottság  munkájának. 

Huysmans,  a  belga  szocialista  ujságiró  a  legkomolyabban  veszi 
a  stockholmi  konferenciát.  A  világbéke  ügyét  a  legsajátabb  egyéni 
ügyének  tekinti,  és  pillanatig  sem  kételkedik  a  sikerben.  Dolgozik,  be- 
szél, agitál,  tárgyal,  rábeszél,  szinte  kín  nézni  pillanatnyi  pihenést  nem 
tartó  erőszakos  munkáját.  Fáradhatatlanul  küzd  a  végcélért:  a  világ- 
béke szent  palástjába  burkolt  független  Belgiumért .  . . 

(Stockholm,  június  havában.) 

Kozma  Nándor. 


HUNGÁRIA  KÖNYVNYOMDA  BUDAPE8  f. 


A  korszellem  és  a  választójog 

Irta :  Réz  Mihály. 


Midőn  ezelőtt  tizenkét  esztendővel  Kristóffy  József  az  álta- 
lános választójog  jelszavát  dobta  a  pártharcokba  bele:  egyhangú 
volt  ezzel  a  jelszóval  szemben  a  magyar  parlament  összes  nem- 
zeti alapon  álló  pártjainak  az  elitélő  szava. 

Azóta  ettől  a  nemzeti  állásponttól  a  koalició  pártjai  rendre 
elpártoltak.  Hogy  ezt  milyen  motívumoktól  vezetve  s  milyen 
céloknak  érdekében  tették,  arról  e  helyen  ne  szóljunk.  Megtet- 
ték. Lelkük  rajta. 

Azt  mondják:  a  viszonyok  megváltoztak.  De  mi  joggal  kér- 
dezzük: mi  változott  meg  azok  közül  a  viszonyok  közül,  amelyek 
annak  idején  az  egész  nemzetet  az  általános  választójog  ellen- 
ségévé tették.  Ezek  közül  mi  változott? 

Nincsenek-e  ma  is  nemzetiségek  Magyarországon?  Nincse- 
nek-e ma  is  politikailag  éretlen  elemek?  Hol  lát  itt  a  koalició 
változást? 

Talán  a  statisztika  a  magyar  és  az  idegen  ajkúak  között 
egyszerre  más  arányt  mutat?  Vagy  az  elmúlt  évtized  egyszerre 
megváltoztatta  a  politikai  érettség  nélkülözhetetlenségéről  val- 
lott addigi  elveiket? 

Hát  mi  az,  ami  megváltozott? 

Ma  is  épen  olyan  kedvezőtlen  az  arány  a  magyar  és  a  nem 
magyar  ajkúak  között,  mint  tizenkét  évvel  ezelőtt.  Ma  is  épen 
olyan  éretlen  a  politikai  kérdések  megítélésére  a  nagy  tömeg, 
mint  volt  tizenkét  esztendő  előtt. 

Magyar  Figyelő.  6 

Nem  is  egy  változó  tényező  az,  ami  okozta  a  koalíciónak 
a  nemzeti  állásponttól  való  elpártolását,  hanem  épen  egy  válto- 
zatlan. Az  egész  frontváltoztatás  oka  —  nézzük  csak  a  dátumait 
—  tisztán  a  pártszenvedély. 

Mert  ez  sem  változott. 

Világrendítő  küzdelmek,  az  egész  világ  képét  átalakító  po- 
litikai rázkódások,  nemzeteket  pusztító  élet-halál  harcok  között: 
a  magyar  pártszenvedély  a  régi  maradt.  Sérelmei,  ellenszenvei, 
céljai,  eszközei  a  régiek.  Mint  egy  kicsiny  provincia  tartományi 
gyűlése,  elzárkózik  a  világ  elől,  egy  uj  világtörténelmi  korszakba 
nem  birva  mást  hozni,  mint  az  elmúlt  korszakbeli  személyes  és 
pártpolitikai  gyűlölködéseit.  Mint  a  Jókai  meséjében:  mester- 
ségesen kicsinnyé  fejlesztik  magukat,  s  elfeledkezve  az  egész 
világról,  e  kicsinységükben  boldogok. 

Egy  uj  világhelyzetben  nincs  egy  teremtő  gondolatuk.  E 
nagy  korszak  nagy  eseményei  nem  az  uj  szituációknak  meg- 
felelő uj,  nagy  feladatokat  sugallanak,  hanem  csak  uj  ürügyeket 
és  uj  jelszavakat  adnak  számukra  a  régi  gyűlölet  céljaira. 

A  korszellemre  s  a  hősök  jogára  való  hivatkozás  csak  jel- 
szó annak  a  választójogi  álláspontnak  a  népszerűsítéséhez, 
amelyet  már  a  háború  előtt  elfoglaltak.  Programmjuk  a  háború 
előtti,  mert  látókörük  ma  is  ugyanaz. 

Az  egész  orosz  forradalomból  és  az  egész  világháborúból 
csak  két  frázist  tanultak:  a  korszellemet  és  a  hősök  jogát.  Frázis 
mind  a  kettő  az  ő  szájukban,  akik  nem  ezért  vették  át  a  radika- 
lizmus jelszavait,  hanem  azért,  mert  azt  képzelik,  hogy  általános 
választójog  alapján  ők  kapnak  többséget.  Ezért  változtattak 
frontot  —  ismételjük  —  már  a  háború  előtt.  A  «hősök  joga» 
csak  azután  lett  hozzáfoldva,  —  kezdetben  nem  is  ép  a  párt 
legnagyobb  idealistái  által.  A  «korszellem»  pedig  —  amely  még 
1910-ben  is  konzervatív  választójogot  parancsolt  Apponyinak  és 
Károlyinak  —  nem  az  orosz  forradalom  óta  parancsol  nekik 
radikalizmust,  hanem  már  1912 — 13  óta. 

Az  orosz  forradalom  és  a  világháború  óriási  jelentőségű 
tényei  csak  két  uj  frázist  szolgáltattak  azon  régebbi  választójogi 
törekvésüknek,  amelyet  eredetileg  tisztán  pártpolitikai  érdekből 
és  szenvedélyből  hirdettek  azelőtt. 

Nagy  szegénységi  bizonyítvány  egy  pártra,  ha  e  nagy  ese- 
ményekből csak  ennyit  tanult. 

Pedig  azok  a  világesemények  óriási  tanulságokkal  teljesek. 
Méltók  arra,  hogy  a  politikai  élet  vizsgálója  bennük  egész  lelké- 
vel elmerüljön.  Jövendő  korok  számára  is  örök  tanulságoknak 
tanítói;  erős  előitéleteknek  élő  cáfolói. 

Az  orosz  forradalom  megmutatta,  hogy  a  demokrácia  nem 
a  béke.  Négy  álló  hónapja  hirdeti  az  ellenkezőt;  de  a  tények 
minden  szónál  hangosabban  szólanak.  Tény  az,  hogy  a  cár  békét 
akart  már  márciusban.  Tény  az,  hogy  ezt  a  békét  a  demokrácia 
diadala  akadályozta  meg.  És  tény  az,  hogy  a  demokrácia  békét 
igért,  de  offenzivát  hozott. 

Azt  mondják:  előbb-utóbb  meglesz  a  béke  s  a  demokrácia 
csinálja  meg.  Egyszer  hiszen  valamikor  meglesz  a  béke  s  aki 
kormányon  lesz,  az  csinálja  meg.  Ha  még  a  demokrácia  lesz 
kormányon,  akkor  akár  a  demokrácia.  De  ne  feledjük,  hogy 
akik  onnan  várják  a  békét,  a  szocializmustól  várják  azt,  nem  a 
polgári  demokráciától.  És  mindez  elvégre  is  csak  jóslat;  ellen- 
ben tény  az,  hogy  az  orosz  forradalom  számunkra  meghosszab- 
bította a  háborút,  a  saját  hazájára  pedig  anarchiát  hozott. 

Oroszország  kétségbeejtő  politikai  viszonyai  között  talán 
elkerülhetetlen  volt;  de  sem  külső,  sem  belső  békét  nem  jelentett. 

Nem  jelentette  pedig  azért,  —  és  ez  az  orosz  forradalom 
második  nagy  tanulsága  —  mert  a  soviniszták  mellett  az  angol 
befolyás  működött  ellene.  A  demokrácia  diadala  —  a  nép  poli- 
tikai éretlensége  folytán  —  az  idegen  befolyásnak  nyitott  kaput. 

Ha  valami,  ugy  az  orosz  forradalom  mutatja  napnál  vilá- 
gosabban a  politikai  éretlenség  végzetes  következményeit.  Egy 
oly  mozgalom,  amely  egyszerre  hozza  az  offenzivát  és  az  anar- 
chiát s  amelynek  sovinisztái  ép  oly  képtelen  imperialisták,  mint 
a  régi  rendszer  legtúlzóbb  hivei,  de  a  guvernementális  érzék 
hiányával,  akik  a  nemzet  függetlenségi  érzésének  a  megsértésé- 
vel, idegen  befolyás  által  és  érdekében  kormányoznak. 

Ez  a  tanulság  összevág  avval,  amire  a  világháború  is  tanít. 
Kitörése  maga  bebizonyította  a  népek  békeszeretetéről  zengett 
frázisok  valótlanságát.  Az  entente  támadó  háborúja  minden 
entente-országban  népszerű  volt.  Olaszország  és  Oroszország 
uralkodói  trónjukat  féltve  határozták  rá  magukat  s  a  demo- 
kratikus Franciaországot  és  Észak-Amerikát  a  köztársasági 
forma  és  az  általános  választójog  meg  nem  mentette  a  háború- 
tól. Angliában  a  harcias  Lloyd  George  a  legnépszerűbb  ember 

s  ha  azt  hiszik,  hogy  Franciaországban  a  háború  már  nem  nép- 
szerű, akkor  ugyan  mit  érnek  azok  a  hires  demokratikus  intéz- 
mények, amelyek  —  mint  mondják  —  csalhatatlanul  napfényre 
hozzák  a  nép  valódi  akaratát? 

Vagy  az  amerikai  és  francia  nép  valóban  harcias  és  egy 
támadó  háború  hive:  s  akkor  nem  igaz,  hogy  a  demokrácia  a 
béke.  Vagy  e  két  nemzet  háborúellenes:  s  akkor  nem  igaz,  hogy 
a  választójoga  érvényre  birja  juttatni  a  nép  akaratát. 

Bizonyára  ez  a  háború  nem  a  népek  akarata  ellen  tört  ki; 
a  népek  szive,  sajnos,  ma  is  vad  fajgyűlölettel  van  tele.  Ha  a 
nemzetköziek  ezt  nem  értik,  mi  sem  természetesebb.  De  ha  a 
sovinisztáink  nem  akarják  érteni,  az  ő  részükről  ez  már  rossz- 
hiszemű. 

A  tartós  béke  garanciája  nem  a  demokrácia.  A  tartós  béké- 
nek abszolút  garanciái  nincsenek.  Akik  óhajtják  ezt  a  tartós 
békét,  azok  is  csak  arra  törekedhetnek,  hogy  a  jövendő  politika 
igyekezzék  azokat  az  összeütközéseket  elkerülni,  amelyek  diplo- 
máciai ügyességgel  elkerülhetők.  Nem  minden  ellentét  ilyen; 
de  vannak  ilyen  ellentétek.  És  ahol  az  összeütközés  elkerülhe- 
tetlen, ott  a  diplomáciának  arra  kell  majd  törekednie,  hogy 
lehetőleg  előnyös  helyzetben  vivjuk  meg  azt.  Mind  a  kettő  poli- 
tikai belátás  kérdése. 

A  külpolitika  irányítására  az  1867  :XII.  t.-c.  a  magyar 
országgyűlésnek  indirekté  nagy  befolyást  adott.  A  magyar  par- 
lamenttől is  függ,  hogy  ki  van  a  kormányon  s  hogy  annak  Bécs- 
ben milyen  súlya  van. 

Egy  politikailag  éretlen  parlament  e  tekintetben  végzetes 
lehet.  Játékbábjává  lehet  egy  idegen  érdekért  vivandó  harcias 
külpolitika  irányítóinak  kezében.  Egy  nemzetiségi,  osztály-  és 
pártharcokba  merült  nemzet  erre  különben  is  már  kész  talaj. 

De  a  parlamentnek  direkt  befolyása  is  van  a  külügyekre. 
A  parlamentben  elhangzó  szavak  messze  elhangzanak.  És  épen 
a  világháború  előzményei  számos  példát  mutatnak  arra  is,  hogy 
éretlen  soviniszták  népszerűséget  kereső  túlzásai  miként  mérge- 
sítették el  egyes  nemzetek  ellentéteit  s  hogy  igy  a  demagógia  e 
világháborúban  mennyi  kiontott  vérért  felelős. 

De  a  politikai  érettség  kérdése  a  jövőben  sokkal  fontosabb. 

A  világháború  utáni  időszak  képe  a  mozgalmasság  képe 
lesz.  Az  az  idő  elmúlt,  amikor  Magyarország  eléggé  leszámolt  a 

külpolitika  következményeivel,  ha  az  európai  szempontból  szük- 
séges nagyhatalmi  pozicióval  számot  vetett  s  a  hármas-szövet- 
séghez hű  maradt.  Akkor  évtizedekig  nem  Európában  folyt  a 
világtörténelem.  Azóta  a  nagyhatalmaknak  szük  lett  már  a  világ; 
Anglia  imperializmusa  újra  ébredett;  Németország  régi  keretei- 
ből kinőtt;  s  a  nagyhatalmak  a  világ  minden  pontján  már  össze- 
ütköznek. 

Annak  a  régi  csendéletnek  vége,  amelyben  boldog  elszige- 
teltségben játszhatták  a  pártok  kis  játékaikat.  Vagy  egy  háborús 
korszak  következik,  vagy  a  diplomácia  mozgalmasságának  egy 
olyan  korszaka,  amelyhez  hasonlót  alig  látott  a  történelem. 
Szövetségek  bomlanak,  szövetségek  támadnak  s  mindenik  fél 
mindenkinél  belső  szövetségeseket  keres.  Ebben  a  korszakban 
nem  lehet  kisérletezni.  Ebben  a  korszakban  minden  nemzetnek 
politikailag  érettnek  kell  lennie  halálbüntetés  terhe  alatt. 

Ez  a  játék  véresen  komoly. 

És  ebben  a  korszakban  politikailag  egységesnek  kell  len- 
nünk, különben  a  szövetségünk  felett  vitázó  világhatalmak 
belenyúlhatnak  az  ország  beléletébe  s  akiknek  jogot  adtunk,  — 
az  idegen  ajkuakat  —  felhasználhatják  a  saját  külpolitikájuk 
érdekében. 

Ezekre  figyelmeztetett  a  világháború,  midőn  a  megpróbál- 
tatás napjaiban  az  erdélyi  oláhság  egy  része  politikai  jogokra 
méltatlannak  bizonyult. 

A  politikai  nézetek  hiszen  különbözők.  Természetes,  hogy 
a  szocializmus  hivei  másként  gondolkoznak  a  demokráciáról, 
mint  mi  gondolkozunk.  Világnézetek  állanak  egymással  szem- 
ben; ami  egymástól  elválaszt,  az  az  érzelmeknek  egy  egész 
világa. 

De  nem  természetes  és  nem  jóhiszemű,  ha  azok,  akik  ve- 
lünk együtt  nemzeti  alapon  állanak,  cserbenhagyják  a  régi  zász- 
lót, anélkül  hogy  a  nemzetiségi  kérdésre  és  a  politikai  érettségre 
vonatkozó  aggodalmak  ténybeli  alapjai  megszűntek  volna.  És 
nem  természetes,  ha  radikális  álláspontjukhoz  ragaszkodnak  ma 
is,  midőn  a  politikai  érettség  kérdése  még  fontosabbá  lett  s  a 
nemzetiségi  kérdésekre  vonatkozó  aggodalmak  még  sulyosodtak. 

Akármilyen  nézeten  legyen  is  valaki,  azt  csak  nem  tagad- 
hatja, hogy  egy  olyan  korszak  küszöbén,  midőn  a  világpolitika 
nagy  küzdelmeibe  belesodródtunk,  fokozott  jelentősége,  életbe- 

vágó  jelentősége  lesz  a  politikai  érettségnek.  És  akármilyen  néze- 
ten legyen  egyébként  valaki,  azt  már  csak  még  sem  tagadhatja, 
hogy  midőn  az  erdélyi  betörés  ilyen  szomorú  tanulságokat  nyúj- 
tott, akkor  még  fokozottabb  jogosultsága  lesz  a  nemzetiségi  kér- 
désben való  aggodalmainknak. 

Midőn  ilyen  körülmények  között  a  koalició  radikalizmust 
hirdet  a  nemzetközi  szocializmustól  eltanult  jelszavakkal,  melyek- 
nek horderejét,  konzekvenciáját  és  alapját  a  hivek  nem  értik: 
ezt  az  eljárást  másnak,  mint  személyi  harcokból  eredő  párt- 
szenvedélynek jóhiszemüleg  nem  tulajdoníthatjuk. 

A  korszellemre  és  a  hősök  jogára  való  hivatkozás  is  frázis 
az  ő  szájukban. 

A  dátumok  beszélnek.  Nagyon  világosan.  Csak  aki  nem 
akarja,  nem  érti  szavukat. 

Rosszhiszemű  főként  a  hősök  jogának  emlegetése  azok 
szájában,  akik  nem  akarják  bevárni  a  döntéshez  a  hősök  haza- 
jövetelét. Hogyha  a  hősökért  történik  minden,  várjuk  be,  hogy 
kivánják-e  valóban  a  hősök  a  választójogot?  Mert  a  koalició 
csak  anticipálta  ezt  az  óhajtásukat  —  csodálatos  divinációval 
már  a  háború  előtt.  Csak  akkor  lehet  az  ő  nevükben  beszélni, 
ha  ők  valóban  követelik  e  jogot. 

Bizonyára,  a  hazáért  kiomlott  vér  jutalmat  érdemel.  És 
ha  a  szocialista  azt  csupán  egyéni  érdekek  megjutalmazásában 
keresi  s  a  nemzeti  eseményekre  semmit  sem  ad:  ez  az  ő  nemzet- 
közi világnézete  szempontjából  teljesen  logikus. 

De  hogy  nem  érti  meg  magyar  ember,  hogy  az  a  magyar 
katona,  nem  a  demokráciáért  küzdött  ott,  hanem  a  magyar 
nemzeti  államért!  Azokért  a  nemzeti  ideálokért,  amelyeket  a 
kormánnyal  szövetséges  szocialisták  kigúnyolnak,  de  amelyek 
élnek  minden  magyar  ember  lelkében  és  élni  fognak,  amig  a 
nemzet  élni  fog. 

Azokat  a  vitéz  katonákat  talán  félre  lehet  majd  vezetni. 
Ellehet  talán  hitetni  velük,  hogy  a  nemzet  érdeke  az  általános 
választójog.  De  a  maga  érdekében  ezt  az  igazi  hős  nem  fogja 
kivánni  soha,  hogyha  megmagyarázzák  neki,  hogy  ezzel  ép 
annak  a  magyar  államnak  a  nemzeti  jellege  rendül  meg,  amelyért 
vérezett. 

Hiszen  azért  küzdöttek,  hogy  ez  ne  történjék,  hát  hogyan 
lehet  ép  reájuk  hivatkozni! 


.4  korszellem  és  a  választójog 

Hivatkozzanak  csak  a  Stockholmban  járt  szocialistákra, 
akik  ott  azt  hirdették,  hogy  fel  kell  szabadítani  a  Magyarorszá- 
gon elnyomott  nemzetiségeket.  Erre  a  célra  igenis  jó  a  radikális 
választójog.  De  arra  a  célra,  amelyért  a  magyar  katonák  vér- 
zettek, a  magyar  állam  nemzeti  jellegének  a  fentartására  — 
hivatkozunk  az  Összes  koaliciós  vezérek  régi  beszédeire  —  ez 
az  ut  soha  el  nem  vezet. 

Akik  azért  harcoltak,  hogy  Erdély  ne  legyen  oláh,  azzal 
akarják  «jutalmaz»-ni,  hogy  Erdély  oláhosítására  maguk  teszik 
meg  az  első  lépéseket? 

Akik  azért  küzdöttek,  hogy  ez  az  ország  továbbra  is  magyar 
legyen,  azzal  akarják  «jutalmaz»-ni,  hogy  az  ő  nevükre  hivat- 
kozva, megingatják  ennek  az  országnak  a  magyar  jellegét? 

A  nemzeti  eszményért  küzdőket  a  nemzetköziek  hatalmá- 
nak a  megnövelésével  akarják  jutalmazni? 

Az  történik  itt,  ami  Ausztriában.  Künn  a  nemzeti  ideá- 
lokért folyik  a  küzdelem;  benn  azalatt  az  ország  a  nemzetbontó 
tényezőknek  lesz  kiszolgáltatva. 

Hát  ezért  folyt  ez  a  gyönyörű  küzdelem?  A  nemzetnek  az 
az  irtózatos  erőfeszítése  ezért? 

És  a  nemzetbontó  tényezők  előtti  meghátrálás  e  politikájá- 
ban a  hősökre  hivatkoznak! 

Difficile  est  satiram  non  soribera. 

A  hősök,  amiért  vérzettek,  megkapják  majd  azt  a  jogot, 
hogy  szavazhatnak  abban  a  jövendő  magyar  államban,  amely- 
nek a  magyarságát  ezzel  a  rendszerrel  teljesen  aláásták  s  amely- 
ben a  magyarellenes  elemek  e  rendszer  által  sokszorosan  meg- 
szaporodtak. 

Hát  azt  hiszik,  hogy  ez  fogja  boldoggá  tenni  a  magyar  ka- 
tonát? Valóban  azt  hiszik,  hogy  azok  ott  künn  csakugyan  ezért 
harcoltak? 

Mi  ugy  vagyunk  meggyőződve,  hogy  ezt  a  nemzetet  abban 
a  küzdelemben  nem  «a  korszellem))  hevítette.  Nem  is  az  ő  szent 
demokráciájuk,  sem  a  szocialisták  nemzetközi  eszményei. 

A  magyar  nemzet  nagy  ellenálló  ereje  nem  ilyen  források- 
ból fakadt.  Magyar  embernek  tudni  kellene,  hogy  micsoda  tra- 
díciókból és  micsoda  érzésekből. 

Alapja  az  az  érzés  volt,  amelyre  a  koalíciósok  annyian  és 


80 


Réz  Mihály 


oly  sokszor  hivatkoztak;  amelyből  monopóliumot  csináltak;  s 
amely  hogy  milyen  mély  volt  náluk,  most  ime  megláthattuk. 

Alapja  az  az  érzés  volt,  mely  nem  a  korszellem,  sem  nem 
a  demokráciában  gyökerezik,  hanem  a  nemzet  évezredes  nagy 
tradícióiban;  az  az  érzés,  amely  minden  ellenség  között  s  külön- 
böző korok  különböző  szelleme  között  föntartotta  ezt  a  nem- 
zetet. 

A  korszellem  muló,  változó.  A  nemzeti  érzés  él,  míg  a 
nemzet  él. 

Amikor  egyszer  elmúlik,  elmúlik  maga  a  nemzet  is. 


Vízügyi  politikánk. 


Irta :  Dr.  Lengyel  Zoltán. 

A  dunai  nagy  nemzetközi  viziut  és  a  többtermelés  kérdésé- 
vel kapcsolatban  a  lapok  hasábjain  egyik  érdemleges  cikk  jele- 
nik meg  a  másik  után  Magyarország  vizügyéről.  A  vizügy  a  jövő 
nagy  gazdasági  politikájának  alapja.  A  nyugati  világ  ezt  már  év- 
tizedek óta  tudja  és  erre  be  is  rendezkedik.  Nálunk  a  közfigye- 
lem csak  most  kezd  rá  irányulni. 

Mint  egyike  azoknak,  kik  a  magyar  parlamentben  e  —  sze- 
rintem —  legnagyobb  közgazdasági  és  nemzeti  problémával  ki- 
merítően több  izben  foglalkoztak,  indíttatva  érzem  magam  a 
tárgyhoz  hozzászólni.  Oka  ennek  az,  hogy  bármily  értéket  tulaj- 
donítok is  az  egyes  hírlapi  közleményeknek,  ugy  szakszempont- 
ból, mint  az  agitáció  sikere  érdekében,  mégis  a  különböző  fel- 
fogásokban megnyilatkozó  rendszertelenségben  az  ügy  helyes 
megoldásának  nagy  veszedelmét  konstatálom. 

A  vizügy  megoldásának  legfőbb  jellemvonása  ugyanis  a 
rendszer  és  a  modernség  kérdése. 

A  közlekedésügy  mai  területén  —  az  ut,  a  vasút  és  a  ten- 
geri hajózást  értem  —  a  rendszertelen  munka  szintén  hiba,  de  ki- 
javítható. A  rossz  vonalvezetéssel  megépített  utak  és  vasutak 
több-kevesebb  költséggel  helyrehozhatók,  a  dilettantizmusból 
sok  kár  származik  ugyan,  de  az  üzem  bajai  később,  midőn  a  fej- 
lődés a  legjobb  megoldást  javasolja,  kijavíthatok. 

A  vízüggyel  másként  állunk.  Ez  ma  még  —  nálunk  —  sza- 
bad terület.  Folyó  szabályozás  és  ármentesítés  területén  sok  tör- 
tént, a  belvízi  hajózás  és  csatornázás  területén  már  kevesebb,  a 
vizierők  kihasználása  és  a  vízgazdálkodás  tekintetében  jóformán 

semmi.  Ennélfogva  megcsinálhatunk  és  meg  kell  csinálnunk 
mindent,  de  jól  és  modernül  a  külföldi  előhaladt  technika,  a 
viziművek  és  a  vele  kapcsolatos  villamos  berendezések  legtelje- 
sebb tapasztalatai  és  mintái  alapján. 

Ha  azonban  kapkodva,  rendszertelenül,  egyik  részét  csi- 
nálva, a  másikkal  összhangba  nem  hozva  fogunk  hozzá:  ezt  a  ma 
még  szabad  területet  is,  ahol  igazán  nagyot  alkothatunk,  tönkre- 
tesszük. Hogy  ezt  megértsük:  röviden  vázolni  fogom  az  egész 
kérdést. 

A  vízgazdálkodás  uj  fogalom  nálunk.  Eddig  Széchenyi 
István  nyomán,  csak  az  ármentesítés  és  a  belvizi  hajózás  szere- 
pelt, ami  két  fontos  részlet.  A  vizekről  azt  tudtuk,  hogy  az  kár- 
tékony, mert  elborítja  a  jó  termőföldet  s  ezért  meg  kell  tőle'az 
alföldet  szabadítani.  Ezt  a  különben  helyes  szempontot  egyedül 
vettük  észre  és  teljes  egyoldalúságba  estünk.  A  negyvenes  évek- 
től kezdve,  különösen  pedig  a  szegedi  árvízkatasztrófa  hatása 
alatt,  egyéb  nem  folyt,  mint  *viz pusztítás.  Rengeteg  milliókat  ad- 
tunk ki,  kényszertársulatokat  szerveztünk  törvények  alapján  a 
vizek  kiirtására  és  örültünk  az  igy  keletkezett  millió  holdnyi 
vízmentes  termőterületeknek. 

Aztán  jött  a  hajózás  ügye.  Nagy  programmunk  van  (rész- 
ben végrehajtva)  a  belvizi  hajózás  tárgyában.  Elméletben  jó,  de 
nem  tud  két  tényezőről:  1.  hogy  egyúttal  a  hajózás  számára  lehe- 
tőleg állandó  vízmennyiségről  is  kell  gondoskodni;  2.  hogy  a 
hajózás  önmagában  csak  akkor  üzlet,  ha  elegendő  termelés  és 
szállítás  áll  rendelkezésre. 

Ráfizettünk  nézetem  szerint  nagyon  a  vizpusztításra.  Mert 
igaz,  hogy  több  termőfelületünk  van,  de  a  vízfelületek  kiirtásá- 
val csapadék  viszonyaink  ugy  megromlottak,  hogy  ma  átlag 
V4  része  folyik  le  a  Tiszán  annak  a  vízmennyiségnek,  amely  a 
60-as  években  lefolyt  s  ezáltal  az  egész  ország  növénytermelésé- 
ben oly  bizonytalanság,  a  csapadék  kérdésében  oly  szélsőségek 
uralkodnak,  hogy  nézetem  szerint  az  egész  mezőgazdaság  ennek 
átkát  sinyli. 

És  ráfizetünk  a  hajózás  ügyében  kiadott  és  kiadandó  mil- 
liókra, mert  az  egész  közgazdaság  fejlesztése  és  a  vizügy  egysé- 
ges megoldása  nem  állván  szem  előtt,  e  bár  föltétlen  szükséges, 
sőt  az  eddigieknél  tízszerte  több  pénzt  igénylő  kérdés,  az  egy- 
oldalúság miatt  csak  tőkét  apaszt,  de  nem  teremt. 


Viz ügyi  politikánk 

Az  öntöző  csatornák  és  a  vizierők  fölhasználásának  kér- 
dése ma  még  csak  vitaanyag  és  épen  itt  a  baj.  Mert  a  vízgazdál- 
kodás egységes  művelet  lévén,  egyik  rész  a  másik  nélkül  nem 
adja  ki  a  nemzeti  érdek  kielégítését.  Olyan,  mint  a  ruházkodás: 
diszes,  drága  kabát  rossz  nadrággal,  parádés  mente  ütött-kopott 
cilinderrel. 

A  vízgazdálkodás  fönn  kezdődik  a  hegyek  között.  Először 
erdészeti  kérdés.  A  fa  a  legjobb  árvízvédelem.  A  fa  a  legolcsóbb 
vizgyüjtőmedence.  A  fa  gyökere  fentartja  a  hegyeken  a  földet 
és  lassan  engedi  lecsurogni  az  eső  vizét.  Erdőgazdálkodásunk 
pedig  utolsó.  Csak  az  állami  területeken  és  némely  holt  kézi  nagy 
birtokokon  van  rend.  A  többi  nagy  területeken  irtjuk  a  fát,  de 
nem  ültetünk.  Katasztrofális  gazdálkodás  ez.  Elfogy  a  fa.  Ma 
export  állam  vagyunk,  még  vagy  tiz  évig,  aztán  mehetünk  kol- 
dulni a  fáért.  A  lepusztított  hegyoldalakról  lehordja  a  földet  a 
viz,  eliszaposodnak  a  völgyek,  megtelnek  hordalékkal  a  folyó- 
medrek. Keleten,  a  Tisza  és  mellékfolyói  vizterületén  rettenetes 
a  pusztulás.  Állandó  a  birtokosok  szanálási  akciója  Erdélyben 
és  a  keleti  megyékben.  (Máramaros,  Bereg,  Ung,  Ügocsa,  Szi- 
lágy stb.) 

Nemcsak  szigorú  törvények,  szigorú  végrehajtás,  de  sok 
ezer  holdra  menő  uj  erdészeti  faiskola  fölállítása  kell  azonnal  és 
az  erdő  ültetésnek  kényszer  alapon  való  szigorú  végrehajtása, 
mert  különben  minden  hiába  való. 

A  rendszeres  erdőgazdálkodást  követi  a  hegyekben  a  víz- 
gyűjtő medencék  egységes,  tervszerű  kiépítése.  Ez  több  célt  szol- 
gál. Árvízvédelem  szempontjából  Viczián  szerint  két  és  fél  mil- 
liárd köbméter  viz  volna  elraktározandó  a  Tisza  és  mellékfolyói 
felső  folyásánál  a  völgyekben,  hogy  a  tavaszi  árvíz  szintje  egy 
méterrel  legyen  kisebb.  Óriási  érték  volna  ez,  mert  a  Tisza  egész 
folyása  mentén  egy  méterrel  nem  kell  emelni  a  töltéseket. 

De  ennél  is  nagyobb  érték  a  vizgyüjtés  a  vizierők  kihasz- 
nálása céljából.  Folyóink  felső  folyásánál  levő  vizierők  csakis  a 
völgyzáró  gátakkal  kapcsolatban  értékesíthetők  egészen.  A  vizi- 
erőkben  levő  lóerők  csak  így  egyenlítik  ki  egymást  és  adnak 
egész  éven  át  lehető  egyenletes  munkaeredményt.  Az  igy  nyert 
milliónyi  lóerő  hasznosítása  végett  villamosművek  építendők 
ipari  földolgozás  céljára,  ahol  annak  megfelelő  kihasználása  kí- 
nálkozik, villamos   vasúti   vontatásra,   városok   világítására  és 

mezőgazdasági  munkára  ott,  ahol  megfelelő  erőközpontok  utján 
erős  feszültségű  árammal  a  villamos  erő  elszállítása  és  elosztása 
lehetővé  tehető. 

Szomorú,  szegény,  többnyire  nemzetiségektől  lakott  határ- 
hegységeinkbe igy  lehet  a  kultúrát  fölépíteni,  oda  életet,  gazda- 
ságot vinni,  kulturelemekkel  (magyarral,  némettel)  benépesíteni 
és  egyszóval  a  nyugat  összes  kulturvivmányait  odaszállítani. 

Ez  a  munka  is  a  legteljesebb  egységes  rendszert  követeli 
meg.  Különben  rablógazdálkodásszerüleg  egyes  nagyobb  vízesé- 
sek külön  is  hasznosíthatók,  de  ezáltal  soha  helyre  nem  hozható 
károkat  idézünk  fel,  mert  a  ki  nem  használt  lóerő  ezen  a  terüle- 
ten veszendőbe  megy.  Magánosok  vállalkozásai  számára  ez  rit- 
kán üzlet  magában.  Ennek  nagyrésze  állami  föladat,  másrésze 
testületi  érdekszervezet  alapján  oldandó  meg. 

A  folyók  felső  folyásán  elraktározott  viz  ugyanis  sok  egyéb 
hasznosításon  (vízvezetékek  stb.)  kivül  azt  a  nagy  célt'is  szolgálja, 
hogy  a  folyók  közép  és  alsó  folyásánál  a  vizszegény  nyári  hóna- 
pokban elegendő  viz  álljon  rendelkezésre  az  öntözés  és  a  hajózás 
céljára.  Óriási  területek  állnak  rendelkezésre  e  célból.  Magának 
a  Tiszának  mentén  5V2  millió  kat.  hold.  Ez  tavasszal  szenved  az 
árvíztől,  nyáron  kiszárad  a  vízhiány  miatt.  Az  egész  vonalon  — - 
Munkácstól  Titelig  —  a  legközönségesebb  buza-,  tengeri-szem- 
termelés folyik  minden  váltógazdaság  és  minden  fejlődés  lehető- 
sége nélkül. 

Ha  a  felső  vizeket  tavasszal  elraktározzuk,  az  árvízvédelem 
mellett,  elegendő  vizet  tartunk  fönn  a  nyári  hónapokra  és  akkor 
ugy  az  öntözés,  mint  a  hajózás  nagy  ügyét  is  szolgáltuk.  Igaz, 
hogy  a  végletek  ellen  ez  se  véd  meg,  de  kiegyenlíti  azokat  bizo- 
nyos mértékben.  Az  öntöző  művek  kiépítésével  kapcsolatban  meg 
van  oldva  a  többtermelés  kérdése  is  a  magyarság  nagy  fejlődési 
alapjául  s  a  szállítási  lehetőség  is  a  belvízi  hajózás  céljára. 

A  többtermelésrőr  esik  ma  sok  szó.  Hozzá  nem  értő,  vagy 
csak  egy  és  máshoz  értő  dilettánsok  mind  erről  regélnek.  Egyik 
ezt  a  veteményt  ajánlja,  a  másik  a  másikat.  Van  olyan,  aki  a  bir- 
tokokat financirozni  óhajtja,  másik  gépeket  ajánl  és  a  többi.  Sok 
van  ezek  közt  helytálló,  több  a  szamárság.  Az  egész  kérdésre  vo- 
natkozó javaslatok  olyanok,  mint  a  kuruzslás  a  megijedt  falu- 
siaknál, kik  a  sulyos  betegnek  segíteni  akarnak,  de  nem  értenek 
hozzá. 

A  több  termelés  problémája  ugyanis  azon  fordul  meg,  hogy 
tudjuk-e  ennek  nagy  alapvető  létfeltételeit  megteremteni.  Mert  a 
sziklán  is  lehet  termelni  (példa  rá  a  Karszt  beültetése)  és  a  Sza- 
hara sivatag  megtermékenyítéséről  is  vannak  tervek.  Ámde  a 
nagy  eredmény,  az  egyes  ember,  a  gazda  erejét  meghaladó  léte- 
sítményektől függ. 

A  birtokosok  segélyezési  akciója,  az  árviz  sújtotta  vidék 
felsegítése  szerintem  a  kuruzslás.  Ezt  minden  évben  újra  csinál- 
hatjuk és  mégis  tovább  pusztulnak. 

Egyiptom  hajdan  a  világkultúra  központja  volt.  Ma  újból 
építkezik  évezredes  pusztulás  és  nyomorúság  után.  Az  angol  nem 
segélyezési  akciót  csinált,  hanem  megállapította,  hogy  a  gazdag- 
ság hajdani  alapja  az  öntözés  volt  s  a  pusztulás  oka  a  hires 
József-csatorna  tönkremenése.  Egyiptom  rekonstrukcióját  tehát 
az  assuáni  világraszóló  vízművel  kezdi.  Berendezi  az  öntözést  a 
Nilus  egész  Völgyére,  nem  sajnálta  a  vizmütől  az  első  több  mint 
80  milliót  (koronában  számítva)  és  igy  teremt  óriási  gyapot-, 
buza-  és  rizstermő  területet,  amely  egész  Egyiptomot  gazdaggá 
es  kiviteli  állammá  teszi  újra. 

Az  Eufrát  és  Tigris  vidéke  is  világkultúra  központja  volt. 
Az  irás  Semiramis  függő  kertjeiről  beszél.  Ma  ezek  fölött  nyo- 
morult kecskék  legelnek,  akár  a  mi  lepusztított  hegyeinken.  A 
szumir  téglákat  sokméteres  homoksivatag  temette  el.  Az  uj  török 
rezsim  e  gyönyörű  terület  helyreállítására  szintén  a  régi  víz- 
művekhez visszatérve  a  nagyarányú  öntöző  berendezéseket  vette 
tervbe. 

Nekünk  is  ezt  kell  csinálnunk.  Mert  a  többtermelés  két 
legnagyobb  faktora:  a  viz  és  a  műtrágya.  Műtrágyáról,  habár 
drágábban  is  mint  a  németek,  tudunk  gondoskodni.  De  a  mű- 
trágya viz  nélkül  méreg,  kiéget,  elpusztít,  nemhogy  a  befektetett 
pénzt  adná  vissza,  szakértelem  nélkül  fölhasználva  tönkreteszi 
a  törekvő,  de  dilettáns  gazdát. 

A  többtermelés  alapja  a  viz.  Nem  az  a  viz,  amelyből  több 
van,  mikor  nem  kell,  s  nincs,  mikor  kellene,  hanem  a  viz,  amely 
minden  emberi,  állati  és  növényi  élő  szervezetnek  több  mint 
80% -a  és  amelyből  akkor  és  annyi  van,  amennyi  kell.  Ezt  pe- 
dig csak  a  folyók  felső  folyásán  elraktározott  s  a  nyári  hónapok- 
ban csatornákon  öntözés  utján  odavezetett,  áldást  hozó  és  nem 

pusztító,  drága,  nélkülözhetetlen,  életet  adó  és  nem  halált  hozó 
viz  utján  érhetjük  el. 

Öntözés  nélkül  alig  valahol  ér  valamit  a  műtrágya,  teljes- 
séggel beszélni  sem  lehet  pedig  a  nagyarányú  termelésről. 

Az  egész  emberiségnek  50% -a  Indiában  és  Kínában  él  és 
ott  szaporodott  el.  Nem  véletlen  ez.  Alapja  az  évezredes  vizöntö- 
zés,  mert  nemcsak  a  lakossága  a  legnagyobb,  de  e  két  ország  víz- 
müveinek száma  is  oly  nagy,  hogy  Európa  és  Amerika  még  na- 
gyon sokáig  utói  nem  éri. 

így  levezetve  a  vízgazdálkodás  kérdését  és  nem  térve  ki  a 
részletekre,  alföldi  városaink  ivóvízzel  való  ellátására,  vízveze- 
tékek építésére  és  ilyen  sorrendben,  de  egységesen  kezelve  éa 
végrehajtva  a  föladatol,  a  belvízi  hajózás,  mint  utolsó,  de  igen 
nagy  programmpont  következik.  Ezek  után,  de  ezekkel  együtt. 

Mert  folyóink  és  tavaink  hajózási  berendezése,  kikötők  épí- 
tése, a  vizi-  és  vasúti  közlekedés  egymásba  illesztése,  a  rakpar- 
tok, raktárak  építése,  emelőgépek,  átrakó  állomások,  a  hajópark 
stb.  kérdése,  ép  ugy,  mint  a  mesterséges  viziutak  kiépítése:  nagy 
és  szent  ügy,  de  sorrend  szerint  nem  első,  nem  egyetlen  és  nem 
egyedül  magyar  föladat. 

A  dunai  hajózás  Középeurópa  legnagyobb  kérdése.  A 
Duna — Majna,  a  Duna — Elba,  a  Duna — Visztula  stb.  csatornák 
kiépítése  hazánknak  is  soha  nem  sejtett  jólétet  igér,  de  ezt  a 
munkát  né*m  nekünk  és  nem  egyedül  kell  elvégezni.  Ez  meg- 
lesz a  Duna — Tisza  és  a  Duna — Száva  csatornával  együtt,  mert 
ez  nemzetközi  szükség.  De  elsősorban  kereskedelmi  érdek.  Né- 
met érdek.  Annak  a  velünk  szövetséges,  nagy  németségnek  ér- 
deke, amely  már  megcsinálta  otthon  a  vízgazdálkodás  többi  nagy 
föladatát,  elvégzi  becsületesen  a  hátralevőt  is,  nem  hí  minket 
segítségül  sem,  sőt  példát  mutat,  de  amely  nagy  németség  hatal- 
mas iparával  és  termelésével  ma  már  főként  utat  keres  nálunk 
termeléséből  keletkezett  nagy  forgalmi  igényének  kielégítésére. 

Ha  mi  is  elvégeztük  a  csak  miránk  tartozó,  a  mi  köteles- 
ségünket képező,  fentebb  vázolt  nagy  nemzeti  föladatot,  sőt  ha 
mi  már  elvégeztük  volna,  s  mi  állnánk  ott,  ahol  ők  s  nem  for- 
dítva, akkor  nekünk  lenne  nagy  érdekünk  velük  szemben,  hogy 
olcsó  és  biztos,  állandó  viziutat  szerezzünk  s  a  mi  Dunánkai  meg- 
hosszabbítsuk  a  Rajnáig,  a  Keleti-  és  Északi- lengerig.  Ámde,  ha 
mi  az  összes  többi  területet  elhanyagoljuk,  csak  ezl  az  egyet  tart- 

juk  szem  előtt,  vagy  megfordított  sorrendben  cselekszünk,  nem 
a  termelés,  hanem  a  szállítás  föltételeit  teremtjük  meg  előbb, 
akkor  ugy  járunk,  mint  a  vasútépítéssel.  A  vasút  megölte  a  kis- 
ipart, ami  volt,  ahelyett,  hogy  előbb,  illetve  egyidejűleg  ipart 
teremtettünk  volna,  a  külföldi  drága  pénzen  a  korlátlan  verseny- 
nek építettünk  utat. 

Távol  áll  tőlem  a  belvizi  hajózás  és  a  dunai  kérdés  nagy. 
fontossága  ellen  beszélni.   Ellenkezőleg:   mellette   agitálok.  De 
rettenetes  erővel,  életre-halálra  küzdenem  kell  két  látó  szemem- 
mel az  ellen  az  egyoldalúság  és  rendszertelenség  ellen,  amellyel 
e  kérdést  dilettáns  módon  kezeljük. 

A  németeknek  igazuk  van.  Ők  nem  mondják,  hogy  a  víz- 
gazdálkodás többi  föladatait  ne  oldjuk  meg.  Ellenkezőleg,  fénye- 
sen kidolgozott  munkákban  rámutatnak  elmaradottságunkra, 
követelik  a  saját  érdekükben  is,  hogy  mi  is  az  egész  vonalon 
vegyük  kezünkbe  a  munkát  és  a  többtermelés  és  a  vizierők  ki- 
használása területén  tegyük  kötelességünket,  mellénk  állnak  és 
segítenének  e  téren  is.  Ámde  segíteni  csak  annak  lehet,  aki  dol- 
gozik és  tudja  mit  csinál.  Ha  elhanyagoljuk  is  a  mi  dolgunkat, 
nem  kívánhatjuk,  hogy  ők  ne  követeljék  annak"  a  résznek  meg- 
oldását, ami  közös,  nekik  pedig  minálunk  elsőbb  érdekük:  t.  i.  a 
hajózási  kérdések  nagyszabású  megoldását. 

Ámde  amily  helyes  volt  az  ármentesítés  föladata  és  az  egy- 
oldalú vizpusztítással  mégis  katasztrófa  felé  megyünk,  ép  olyan 
rettenetes  anyagi  és  gazdasági  kárt  jelentene,  ha  még  fölhajt- 
ható hitelünket  a  hajózás  —  egyoldalú  —  kérdéseibe  elmerülve, 
ebbe  kötnők  le  és  otthagynók  pusztulni  hegyeinket,  kihasználat- 
lanul völgyeinket,  alig-alig  termő  drága  kincses  Alföldünket, 
amelyből  Európa  zöldséges  kertje  lehetne. 

Együtt,  egészen  és  egységesen  kell  e  kérdést  kezelnünk, 
előkészítenünk  és  megoldanunk.  így  tanítják  az  összes  nyugati 
államok  nagyképzettségü  szakírói,  mint  az  egyetlen  helyes  állás- 
pontot és  ez  az  egyetlen  üzleti  alap,  amelyen  minden  befektetés 
százszorosan  kifizeti  magát,  ha  a  hegyekben  leeső  minden  csepp 
vizet  és  a  benne  rejlő  energiát  munkára,  termelésre  és  szállításra 
fölhasználunk  egész  addig,  mig  Orsovánál  elhagyja  hazánkat. 

Ezt  a  nagy  átalakulást  és  feldolgozást  előkészíteni,  meg- 
tervezni, ennek  előmunkálatait  elvégezni  állami  föladat,  a  kiépí- 
tés pedig  részben  állami,  részben  társulati,  végül  magán  föladat. 

Állami  föladat  országos  kérdésnél,  társulati  ott,  ahol  a  nyert 
energia  vagy  az  öntözésre  szolgáló  viz  elosztása  bizonyos  érdekelt- 
ségre tartozik,  magán  föladat  ott,  ahol  az  energiát  ipari  vagy 
mezőgazdasági  célra,  vagy  a  vizet  öntözésre  igénybe  vesszük.  És 
ha  tudtunk  a  vizkipusztításra  törvény  alapján  kény  szertársulato- 
kat szervezni,  kell  tudnunk  a  vizeinkben  rejlő  nagy  kincsek  hasz- 
nosítására a  megfelelő  érdekeltség  összehozásával  ugyanazt  ten- 
nünk. 

Előttem  épen  a  német  minta  lebeg.  A  hegyekben  rejlő  kin- 
cseket feldolgozzák  a  vizeikben  rejlő  energiával  a  villamos  el- 
osztás utján.  A  földek  termelőképességét  megtízszerezték  a  viz 
termelő  ereje  utján.  így  aztán  gyönyörű  rakpartokon  gazdag  nép 
dolgozik,  a  folyók  hátán  fejedelmi  pompával  ékes  hajók  úsznak 
s  szállítják  a  német  nép  szorgalmának  termékeit  a  városokba, 
tengerekre,  hogy  az  egész  világgal  üzletet  csináljanak. 

De  tiltakoznom  kell  és  föl  kell  nyitnom  a  magyar  kormány- 
zat és  a  közönség  szemét  az  olyan  tendencia  ellen,  mely  eltűri 
továbbra  is,  hogy  a  hegyeinkben  levő  kincsek  ott  heverjenek,  az 
ottlevő  vizekben  levő  óriási  energia  csak  romboljon,  de  ne  dol- 
gozzon, hogy  Alföldünknek,  e  Kánaán  földjének,  gazdasági  fej- 
lődése a  kiszáradás  folytán  és  a  rossz  gazdasági  rendszer  miatt 
megállott  s  akkor  egyedül  és  kizárólag  a  Duna  és  csak  a  Duna 
kérdését  vesszük  elő,  hogy  amig  a  pusztuló  hegyoldalakon  nyo- 
morult oláh  pásztor  kecskét  legeltet,  addig  a  Dunán  idegen  ke- 
reskedők gazdag  áruival  megrakott  hajók  ússzanak  tovább. 

Ez  ugy  néz  ki,  mint  a  nagy  palota  koldusnép  vityillói  kö- 
zött. Ez  a  keleti  népek  sorsa.  Ez  nem  érdeke  és  kívánsága  annak 
a  becsületes  német  társadalomnak  sem,  mely  a  rendszerével  első 
lett  a  világon  s  mely  minden  kötelességet  teljesít  és  semmi  érde- 
ket el  nem  hanyagol. 

Egységesen  és  egészen  kell  a  kérdést  kezelnünk  és  meg- 
oldanunk tehát.  Legalább  száz  évre  szóló  munka  áll  e  téren  előt- 
tünk s  az  a  legalább  hat  milliárd,  melyet  a  vízgazdálkodás  teljes 
kiépítése  igényel,  egy  fillérjében  sem  kárba  veszett,  vagy  kamat- 
ját meg  nem  hozó  befektetés.  Ellenkezőleg,  ez  alapjául  szálgáland 
a  nemzeti  vagyonnak.  Ki  nem  számítható,  de  legalább  60  mil- 
liárddal való  megnövelésére  és  kenyeret  adhat  30  milliónál  több 
magyarnak. 

Nagy,  nemzetmegváltó  munka,  uj  honfoglalás  ez.  Csak  ez 

alapon  tudunk  a  modern  világba  beilleszkedni.  Csak  ezzel  lehet 
a  háború  rettenetes  anyagi  áldozatait  helyrehozni.  Csak  ezúton 
leszünk  gazdaságilag  méltó  partnerei  a  németségnek,  mely  bé\i- 
münk  is  dolgozó,  virágzó  társat  keres,  fejlődő  erőtényezőt  akar 
és  vél  találni  és  nem  folyton  segélyre  és  kölcsönre  szoruló,  belőle 
élősködő  pumpoló  barátot. 

Kőszénben  a  többiekkel  nem  versenyezhetünk.  Az  a  kevés 
és  rossz  magyar  és  a  külföldről  behozott  jó,  de  drága  kőszénre 
alapított  ipar  sohse  lehet  versenyképes.  Viz  tekintetében  azonban 
hazánk  egyetlen  és  páratlan  a  világon.  Nincs  akkora,  ilyen  és 
egységes  vizmedence,  hol  minden  csepp  viz  egy  folyó  medencébe 
ömlik,  melyben  a  vízgazdálkodás  ennyire  egységes  föladat  lenne, 
hol  minden  csepp  viz  erőkifejtésre,  öntözésre  és  hajózásra  föl- 
használható és  ennélfogva  ez  a  föladat  páratlan  a  maga  nemében 
és  egészen  magyar.  Egységes,  mint  a  föld,  egységes,  mint  a 
nemzet. 

Tisztán  technikai  és  gazdasági  kérdés.  A  szakszerűség  és  a 
matematika  területéről  nem  szabad  senki  fia  kedvéért  magunkat 
félrevezettetnünk. 

Elrontva  ezt  az  ügyet,  tönkretettük  az  utolsó  lehetőséget, 
amelyet  a  sors  nyitva  hagyott,  hogy  naggyá  lehessünk. 

Jól  felfogva  és  megoldva  ezen  az  alapon  megteremthetjük 
az  uj  Magyarországot,  gazdaggá,  hatalmassá,  tiszteltté  téve  az 
egész  világ  előtt! 

A  rokkantügy  holnapja. 

Irta:  Dr.  Sándorfi  Kamill  budapesti  kir.  törvényszéki  biró. 

Még  el  sem  mult  fejünk  fölül  a  világháború  kataklitikus 
szerencsétlensége,  már  is  tele  vagyunk  az  emberiség  megújho- 
dásának nagy  szociális  gondolatával  s  ami  ebből  a  mi  köteles- 
részünk, megfogyott,  megtizedelt  és  leromlott  magyar  nemze- 
tünk lábraállításának  terveivel.  Halott  elevenek  és  eleven  halot- 
tak járnak  körülöttünk  ezerszám,  a  megrokkanás,  az  elnyomo- 
rodás harci  áldozatai  s  tele  vagyunk  kérdőjelekkel,  tépelődő 
tervekkel,  mi  lesz  a  háborúnak  a  halottak  után  rangsorban  leg- 
szánalmasabb áldozataival,  rokkantjainkkal.  A  közelhagyatott- 
sággal egyet  jelentő  közjótékonyság  szánalmas  és  megunt  sarki 
koldusai  lesznek-e  belőlük,  avagy  az  államhatalom,  a  nemzeti 
lelkiismeret  dédelgetett  édesfiai,  fájdalmas  ballasztjai  a  gyorsan 
felejtő,  holnap  a  tegnapot  megtagadó  társadalom  testének, 
avagy  a  mi  lelkiismeretünk,  a  mi  műveltségünk,  a  mi  köteles- 
ségérzésünk finom  acélgyalujával  legyaluljuk  róluk  testi  szeren- 
csétlenségüket és  gazdasági  életünk,  egyetemes  kultúránk,  világ- 
rendünk nagyszerű  tényezőivé  tesszük  őket? 

A  magyar  rokkantügy  megszervezése  körül  az  államhata- 
lom által  eddig  tett  intézkedésekből  két  tendencia  sugárzik  elő. 
Az  egyik,  hogy  állami  kötelesség  a  rokkantügynek  minél  kitű- 
nőbb ellátása.  A  másik,  hogy  a  rokkantat  nemcsak  kar-  és  láb- 
protézissal,  hanem  lelki  protézissal  is  el  kell  látni,  hogy  ön- 
bizalma állandóan  ébren  legyen  tartva  s  a  rajta  segítő  állam- 
hatalommal való  állandó  kontaktusban  sohase  érezze  annak  a 
rémlátásnak  súlyát,  hogy  ő  az  emberiség  lelkes,  nagy  gépének 

kivetni  való,  elkopott  alkotórésze,  hanem  azt  érezze,  hogy  friss, 
életerős,  jogokra  méltó  munkás,  egy  ragyogó  acélrugó,  egy 
hatalmas  lenditőkerék  a  fényes  és  lelkes  gépezetben.  Nem  elég 
kenyérhez,  szerszámhoz,  tudáshoz,  műhelyhez,  földhöz  juttatni 
a  rokkantat.  Nemcsak  a  hideg  munkabérre  van  jussa  a  rokkant- 
nak, hanem  arra  is,  hogy  állam  és  társadalom  szeme  folyton 
rajta  legyen  és  a  dolgozó  polgári  tömegekbe  való  visszaillesz- 
tésének pillanata  ne  legyen  búcsúpillantása  államnak  és  társa- 
dalomnak. A  rokkantügy  utolsó  fejezete  után  akkor  lesz  majd 
szabad  pontot  tenni,  amikor  az  utolsó  rokkant  koporsóját  ki- 
sérik ki  egykor  a  temetőbe.  Addig  ennek  a  forró  gondolatnak: 
rokkantügy,  soha  nem  szabad  a  kalóriájából  veszítenie. 

Anglia  egyik  nagy  elméje,  történettudósa  és  társadalomkuta- 
tója, Escott,  azt  mondja,  hogy  a  brit  birodalmat  időről-időre 
egyes  nagy  angolok  építették  fel,  akik  az  anyaország  letöröl- 
hetetlen bélyegét  reányomták  a  birodalom  törvényeire,  szoká- 
saira és  társadalmára.  Ilyen  országépítő  géniuszra  van  szüksége 
a  rokkantügynek  is,  aki  bátor  ekével  indul  el  szántani  a  rokkant- 
ügy földjére,  de  mielőtt  az  eke  szarvát  megfogná,  földet  is  szerez 
a  rokkantekéhez.  Minden  ellenséges  érzés  mellett  is  elgondolkodó 
tisztelettel  kell  megállnunk  az  angol  anyaország  világok  világáig 
elható  gondoskodásának  látványánál,  amellyel  a  Kanadába  vagy 
a  Jóreménység  fokához  kivándorló  angol  telepest  még  ott  a 
messze  idegenben  is  szünetlenül  segélyezi.  Anglia,  amely  világ- 
birodalmának két  és  fél  millió  négyszögmértföldnyi  részét  ka- 
taszterileg  is  felvette,  tudja,  hogy  a  Liverpolból  Borneóba  vagy 
Szudánba  kivándorolt  angol  állampolgár  e  felmért  föld  melyik 
helyrajzi  számán  szántja  a  földjét.  Tiz  millió  angolt  telepített 
a  tengeren  túl  levő  gyarmatokba  és  statisztikusai  kiszámították, 
hogy  negyven  év  múlva  a  gyarmatokban  ötven  millió  angol  tele- 
pítvényes  lesz.  Rokkantjainkra  gondoljunk  most  és  velük  össze- 
forrott gondolatáramlásban  Magyarország  uj  belső  gyarmatosí- 
tásának nemzeti  szükségességére.  Mennyi  rokkant  vár  itt  földre 
s  mennyi  föld  vár  itt  a  maga  lélekben  acélozott,  az  állam  által 
lelkiekben,  anyagiakban  szünetlenül  segített  hős  rokkantjára. 
A  mai  Magyarország  státusférfiaiban  is  láttunk  s  látunk  annyi 
gondolatot,  annyi  dinamikus  erőt,  hogy  a  rokkanttelepítés  föld- 
és  pénzproblémáját  megvalósítsák.  Csak  nemrég  jelent  meg  a 
haditelekről  és  hadihaszonbérletről  szóló  kormányrendelet,  egy 

forradalmi  uttörés  a  birtokjog  eddigi  őserdején  keresztül,  mely 
mindazokat  a  rokkant-birtokjogi  reformokat,  amik  Németorszá- 
got és  Ausztriát  évek  óta  foglalkoztatják,  elméletben  egy  csapásra 
nálunk  is  törvényes  intézményekké  tette. 

Vájjon  a  külföldön  átgondolt  friss  intézmények  megélnek-e 
a  magyar  talajban,  avagy  csak  tudományos  elméletek  üvegházá- 
ban hajtanak-e  gyümölcsöt  s  nem  satnyulnak  és  pusztulnak-e  el 
a  mi  népességi,  kulturális,  főleg  közgazdasági  viszonyaink  egészen 
egyéni  területén,  ez  elsőrangú  magyar  közgazdasági  probléma- 
ként jelentkezik  ma. 

A  rokkantak  földdel  és  otthonokkal  való  ellátása  kérdésé- 
ben államhatalmi  elhatározás  legkorábban  Németországban  érle- 
lődött meg.  A  harcos-otthonok  vezérbizottságának  irányítása  mel- 
lett már  is  megkezdődött  Németország  egész  területén  a  rokkan- 
tak mezőgazdasági  elhelyezése,  és  az  1916  július  3-ikán  a  tőké- 
vel való  végkielégítésről  alkotott  német  törvény  felállította  azt 
a  szabályt,  hogy  azok,  akik  a  világháború  következtében  igényt 
tarthatnak  a  hadiellátásra,  saját  kívánságukra  földbirtok  meg- 
szerzése vagy  megszilárdítása  céljából  hadipótlékaikra,  rokkant- 
sági pótlékukra  nézve  végkielégítésben  részesülhetnek,  amely 
-végkielégítések  a  törvényben  taxatíve  felsorolt  korok  szerint  az 
élvezett  járadék  nyolc-tizennyolcszorosát  teszik  ki  és  a  törvény 
intézkedik  arról,  hogy  a  végkielégítés  tőkeösszege  rendeltetésé- 
hez képest  tisztán  a  törvényben  kontemplált  célokra  legyen 
folyósítható.  Ez  azonban  csak  egy  kis  része  annak  a  mozgósít- 
ható nagy  tőkének,  amely  a  földbirtok  megszerzésére  vezethet. 
Bár  Németországban  a  rokkantak  által  élvezett  ellátás  a  biro- 
dalom pénzügyi  helyzetére  tekintettel  máris  sokkal  magasabb 
összegre  rug,  mint  amilyen  összegre  való  felemelést  a  mi  pénz- 
ügyi helyzetünk  mellett,  Magyarország  és  Ausztria  pénzügyi 
teljesítő  képessége  mellett  remélhetünk,  nagyon  természetes, 
hogy  ez  az  összeg,  ha  nem  is  elenyésző,  de  mindenesetre  arány- 
lag csekély  összeg  ahhoz,  hogy  a  rokkantakra  vonatkozólag 
iniciált  földbirtokreform  teljes  sikerrel  megvalósítható  legyen. 
Ezért  önként  előállott  ama  probléma  megoldásának  a  szükséges- 
séget  hogy  a  járadék  tőkésítésén  kivül  szükséges  pénzösszeg  a 
birodalom  által  mégis  szolgáltatható  legyen.  Ezeknek  az  agrár- 
politikai telepítési  törekvéseknek  érdekében  Németország  min- 
den egyes  államában  telepítő-társaságok  alakultak,  amelyeknek 

célja  nagyobb  területek  megvétele  és  ezeken  a  rokkantak  közül 
az  arra  valóknak  megfelelő  elhelyezése.  A  szükséges  földet  a 
telepítő-társaságok,  amelyek  tekintélyes  tőkék  birtokában  van- 
nak, részben  az  államkormányok  közreműködésével  önköltségi 
áron  szerzik  meg,  részben  pedig  bankok,  nagy  pénzintézetek 
segítségével,  ugy,  hogy  Németországban  úgyszólván  alig  van 
pénzügyi  akadály  a  rokkant-földek  megszerzésénél.  Rendkívül 
figyelemre  méltó  jelenség  a  német  birodalomban,  hogy  nemcsak 
a  kormányzat  érdeklődik  a  rokkant-földek  intézményesítése 
iránt,  hanem  a  nagy  pénzintézeteken  kivül  maguk  a  községek  és 
igazán  dicséretre  méltó  mértékben  az  egyházi  hatóságok  is,  és 
valósággal  nemzetgazdasági  toborzás  folyik  a  német  birodalom 
szocialista  szakszervezetei,  tisztviselő-testületei,  tanító-egyesüle- 
tei, hazafias  egyesületei  között,  hogy  ki  minél  több  harcos-otthon 
alapításának  dicsőségével  büszkélkedhessék.  A  német  birodalom 
hatalmas  közgazdasági  szervezettsége,  e  hetven  millió  Bismarck 
elszánt  és  egyöntetű,  nagyszerűen  fejlődő  közgazdasági  és  szociá- 
lis akarategysége  mellett  nem  mehetünk  el  meghatott  csodál- 
kozás nélkül.  Különösen  ha  arra  gondolunk,  hogy  Magyarország 
területén,  ahol  a  kiaknázatlan  földek  ezer  és  ezer  holdjai  inte- 
getnek a  rokkantak  felé  és  várják  hűséges  gazdájukat,  ezen  a 
téren  az  állami  felsőbb  gondoskodás  első  szikráját  mindeddig 
nem  követte  erőteljesebb  állami  ós  társadalmi  fellobbanás. 
Magyarország  a  maga  vármegyei  rendszerével  egyenesen  arra 
volna  hivatva,  hogy  minden  vármegye  a  maga  kezébe  vegye,  ter- 
mészetesen az  állam  szoros  felügyelete  és  állandó  segítése  mel- 
lett, a  rokkant-telepítés,  a  belső  gyarmatosítás  problémáját.  Hogy 
miért  gondolok  épen  a  mi  vármegyéinkre,  erre  a  következők 
belátása  vezetett.  Szerencsétlen  gondolatnak  tartanok,  ha  az  a 
sok  ezer  letelepítésre  és  földdel,  instrukciókkal,  üzemi  tőkével 
ellátandó  rokkant  egységes  nagy  telepekre  lenne  kihelyezve. 
Ezek  a  nagy  telepek,  akár  kizárólagosan  rokkantak  földeiből 
állanának,  akár  egészséges  letelepülőkkel  kevert  birtokokból,  az 
állandó  nyomorúság  drámai  fészkei  volnának.  Képzeljük  el,  hogy 
egy  telepen  ötszáz  vagy  ezer  rokkant  házikói  és  öt-tizholdas 
birtokai  tömören  egymás  mellé  helyezkedve,  mint  egy  tragikus 
birtok-falanx  sorakoznának  egymás  mellé  és  ezen  a  telepen  a 
félvakok,  a  féllábuak,  a  vastalpakon  csúszkáló  lábatlanok,  a  fél- 
kezüek,  a  tüdőbetegek,  az  idegbajosok,  szóval  mindenféle  ember- 

roncsok  évtizedeken  át  együtt  lakva,  az  egymás  örökös  látásá- 
ból fakadó  mély  elégedetlenség  leverő  hatása  alatt  milyen  mun- 
kát fejtenének  ki.  De  ettől  a  szemponttól  eltekintve,  lehet-e  el- 
várni egy  ilyen  rokkant-koncentrációtól,  egy  ilyen  valóságos 
büntetés-teleptől,  hogy  az  eredményes  közgazdasági  munkát 
fejtsen  ki.  A  rokkantak  mezei  összpontosítása  csak  ott  foghat 
helyet,  ahol  belterjesebben  művelendő  kertészeti  telepekről  van 
szó,  ellenben  a  legnagyobb  állami  szerencsétlenségnek  tartanám 
azt,  ha  e  testileg  elszerencsétlenült  és  lelki  nyugalmukból  ki- 
zökkentett vértanukat  összezsúfolnánk  egységes  nagy  gazda- 
sági telepekre.  A  magyar  viszonyok  ismeretében  és  az  állandó 
közvetlen  érintkezés  révén  a  rokkantak  belső  lelkületének 
ismeretében  is,  merem  állítani,  hogy  nálunk  a  rokkant-telepítés- 
nek ez  a  módja  kivihetetlen.  Egyedüli  praktikus  megoldásnak 
az  mutatkozik,  ha  a  mezőgazdasági  ellátásra  vágyó  és  arra  alkal- 
mas rokkantak  ezreit  saját  szülővárosukba  vagy  falujukba  tele- 
pítjük vissza. 

A  mi  népünk  különben  sem  nézi  a  telepítéseket  nagy  szim- 
pátiával. Ez  az  ezer  év  óta  röghöz  kötött  nép  a  maga  falujának 
a  rögét  határtalanul  szereti  és  megbecsüli,  de  már  a  szomszéd 
falu  röge  mellett  hidegen  halad  el.  Csak  arra  az  érdekes  néprajzi 
tünetre  mutatok  rá,  hogy  például  évtizedekkel  ezelőtt  Kecskemét 
filloxerától  elpusztult  borvidékére  letelepült  egy  légió  kitűnő 
balatonvidéki,  szintén  elpusztult  szőlősgazda.  Ezt  a  balatoni 
népet  ott  a  benszülött  nép  csángónak  nevezi  és  valósággal  le- 
nézi, holott  nagyon  jól  tudjuk,  hogy  a  balatonvidéki  nép  az  egye- 
düli, amelyikre  azt  lehet  mondani,  hogy  vérkeverődés  nélküli 
ősmagyar.  De  a  kecskeméti  alsó  nép  ezzel  a  szóval  mindenesetre 
csak  azt  akarja  kifejezni,  hogy  ez  a  telepes  csak  afféle  jött-ment. 
Képzeljük  el  már  most,  hogyan  sziveiné  a  huszadik  vármegye 
faluja  a  messze  idegenből,  száz  helyről  odaszármazott  rokkant- 
telepest. Mindenkit  hagyjanak  meg  a  maga  falujában,  szerezze- 
nek neki  ott  földet,  lakást,  gazdasági  eszközt,  forgó-tőkét,  és 
ezeket  a  helyi  telepítéseket  bizzák  a  községi  és  a  járási  és  a  vár- 
megyei szervek  együttes  működésére,  egy  központi  állami  telc- 
pítö-hivatal  állandó  szoros  felügyelete  mellett.  Ha  Magyarország 
községeinek  sok  ezernyi  számát  vesszük  és  összehasonlítjuk  a 
rokkantak  eddigi  és  még  várható  számával,  azt  látjuk,  hogy  a^ 
egyes   községekre   elosztva   a   rokkantak   gazdasági  istápolása 

nagyobb  telepek  létesítése  nélkül,  lokális  telepítésekkel  keresztül- 
vihető. És  elvégre  minden  rokkantnak  az  az  álma,  hogy  vissza- 
kerüljön a  maga  szülőfalujába  vagy  szülővárosába,  hiszen  ott  van 
a  segítő  rokonsága,  a  barátai,  a  régi  szomszédai,  a  vérbeli  atyafi- 
ság, a  régi,  a  lövészárokban  is  számtalanszor  elgondolt  kedves 
miliő,  ebbe  kell  visszahelyezni  a  rokkantat,  nem  pedig  a  nagy 
Szaharában  alkotandó  uj  oázisokba.  Nincs  olyan  falu  vagy 
város  Magyarországon,  ahol  eladó  föld,  eladó  ház  ne  volna. 

A  magyar  rokkant-birtok  reformtörekvése  az  legyen,  haza- 
vinni a  rokkantakat,  már  az  arra  gazdaságilag  alkalmas  rokkan- 
takat és  otthont  teremteni  nekik  otthon.  Számtalan  olyan  falu 
lesz,  ahol  egyházi  vagy  nagyúri  birtokok  ezer  holdjai  lesznek  a 
falu  körül.  Én  azt  hiszem,  állami  kisajátításra  sem  lesz  nálunk 
sok  szükség,  mert  azok  az  egyházak,  amelyek  a  hadikölcsönök 
jegyzésénél  hazafiságuknak  tündöklő  képét  nyújtották,  nem  fog- 
nak visszariadni  attól  sem,  hogy  néhány  ezer  hold  földdel  adóz- 
zanak olcsó  áron  itt  is,  ott  is  a  rokkant-telepítés  nagy  állami 
érdekének.  Nem  bérleti  viszonyra  gondolok  és  e  tekintetben 
annak  a  nagyszerűen  elgondolt  javaslatnak,  amit  Székesfehérvár 
püspöke  a  Magyar  Gazdaszövetség  1916.  április  13-ikán  tartolt 
közgyűlésén  terjesztett  elő,  nem  mernék  hivéül  szegődni,  mert 
az  ő  javaslatának  lényege  az  örökbérlet  római  jogi  elvére  van 
helyezve  és  lényege  az,  hogy  bizonyos  mezőgazdasági  területe- 
ket az  államnak  haszonbér  ellenében  örökbérletben  engednének 
át  és  az  állam  ezekből  a  bérterületekből  tizenöt-harmincöt  ka- 
tasztrális holdig  terjedő  kisbirtokokat  alapítana  a  néphez  tar- 
tozó rokkantak  és  középbirtokokat  a  tiszti  rokkantak  részére, 
mert  aki  kezébe  veszi  az  ősi  magyar  jog  alapelveit  tartalmazó 
Tripartitumot,  Werbőczy  Hármas-könyve  óta  is  alig  lát  törvé- 
nyeinkben szót  az  örökbérleti  rendszerről,  mert  a  magyar  nép 
nem  az,  ami  az  angol  mezőgazdák  legnagyobb  része:  bérlő, 
hanem  tulajdonos,  birtokos,  nem  detentor,  hanem  dominus,  a 
magyar  ember  tulajdonsága  földet  szerezni,  nem  pedig  bérelni, 
és  ahol  a  magyar  nép  mégis  arra  szorul,  hogy  bérbe  vegyen  föl- 
det, az  ilyen  haszonbérlő  folyton  azon  mesterkedik,  hogyan  sze- 
rezze meg  a  haszonbérelt  ingatlant  a  maga  tulajdonának.  Ke- 
mény települő  a  magyar,  amit  felszánt  és  bevet,  azt  a  magáé- 
nak akarja  látni,  és  ennek  az  örökbérleti  rendszernek  széleskörű 
elterjesztése  rokkantjainkra  nézve  nem  volna  szerencsés  gon- 

dolat.  Földet  a  rokkantaknak,  földtulajdont,  nem  pedig  örök- 
bérletet,  amely  kiöli  belőle  a  tulajdonos  önérzetét  és  nemzedé- 
keket a  jobbágyság  láncaira  emlékeztet. 

A  jogrendi  szabályozás  tekintetében  tehát  egyedül  üdvözítő 
az  a  mód,  ha  a  telepítési  akció  nem  örökbérlet,  hanem  a  tulajdon- 
jog alapul  vételével  történik  és  ha  a  belső  gyarmatosítás  nagy 
akciója  nem  oda  fog  tendálni,  hogy  idegen  vármegyék  területére 
csoportosítsuk  a  földdel  való  ellátásra  vágyó  rokkantakat,  hanem 
saját  szülőföldjükre  telepítjük  őket  és  a  saját  hazájuk  gazdasági 
segítségét  bocsájtjuk  az  állami  segítség  mellett  állandó  rendel- 
kezésükre. Poroszország  megengedheti  magának  azt  a  luxust, 
hogy  a  Nagy  Frigyes  óta  szakadatlanul  folyó  belső  gyarmatosí- 
tásához más  német  államok  lakosságából  toborozza  az  anyagot. 
Mi  nem  indulhatunk  ki  ebből,  mi  vigyük  csak  haza  a  mi  rok- 
kantjainkat és  azokat  a  rokkantakat,  akiknek  szülőhelyükön  nem 
volt  már  a  háború  előtt  is  olyan  kis  gazdaságuk,  amely  meg- 
élhetésüket továbbra  is  biztosítja,  otthont  a  saját  falujukban  és 
városukban  teremtsünk,  ott  lássuk  el  földdel,  felszereléssel  és 
forgó-tőkével.  A  szabad  gazdasági  élet  tőkeereje  mi  nálunk  is 
óriási.  Eltekintve  az  altruista  bank  eddig  szük  keretek  közt  moz- 
gott, de  épen  ilyen  célokra  hivatott  rendeltetésétől,  nagy  pénz- 
intézeteink, káptalani  és  püspöki  alapítványi  hivatalaink,  az 
állami  birtokok,  az  országos  központi  hitelszövetkezet  együtte- 
sen vegyék  a  kezükbe  ennek  a  lokális  telepítésnek  százféle  gond- 
ját és  teljesítsék  azt  egy  központi  és  egyúttal  vármegyékre  is 
decentralizálandó  állami  telepítő-hivatal  felügyelete  mellett.  Gon- 
doljuk csak  el  azt,  hogy  a  földmívelésügyi  kormány  hány  tele- 
pítés jogi  és  gazdasági  szabályozását  hajtotta  végre  költségmen- 
tesen és  a  legnagyobb  sikerrel.  A  földmívelésügyi  kormányzat- 
nak ezek  a  szervei  egyenesen  hivatva  vannak  arra,  hogy  ennek 
az  állami  telepítő-hivatalnak  megadják  az  első  lendületet. 

Ausztriában  a  rokkant-telepítés  kérdését  birodalmi  és  tarto- 
mányi telepítő-hivatalok  utján  akarják  megoldani,  ugy,  hogy 
ezek  a  hivatalok  vásárolnák  a  földet,  gondoskodnának  a  pénz- 
ügyi erőről,  foganatosítanák  a  telepítés  technikai  lebonyolítását. 
Nálunk  már  adva  vannak  ezek  az  intézmények,  hiszen  a  vár- 
megyei gazdasági  egyesületek  egyenesen  hivatva  volnának  arra, 
hogy  ezekben  a  kérdésekben  az  államhatalom  rendelkezésére 
álljanak.  Minden  vármegye,  város  és  község  a  maga  kezébe  vegye 

a  maga  hős  ezredei  rokkantjainak  földdel  való  ellátását.  Ha  erre 
nincs  a  vármegyéknek  pénzük,  amint  nincs,  hatalmaztassanak 
fel  már  most  megfelelő  jelentékeny  pótadó  kivetésére,  amellyel 
hamarosan  előteremthetik  a  rokkant-ellátás  járadékának  tőké- 
sítésén túl  a  vételhez,  a  berendezéshez  és  a  szükséges  forgó-tőké- 
hez a  kellő  törzsösszeget,  ugy,  hogy  a  rokkantak  földdel  való 
ellátását  már  most  meg  lehetne  kezdeni,  esetleg  akként,  hogy  az 
állam  erre  a  célra  a  vármegyék  által  a  pótadókból  utólagosan 
visszatérítendő  előleget  nyújtana  az  egyes  vármegyéknek.  Elvégre 
a  katonai  ellátásból  kiszabadult  és  hazabocsátott  rokkantjainkat 
nem  is  volna  szabad  addig  haza  ereszteni,  amig  a  harcos-ott- 
honuk saját  falujukban  készen  nem  állana,  ház,  föld,  instrukció, 
forgó-tőke  képében,  és  nem  lehet  a  rokkantakat  a  közjótékony- 
ság egyébként  nagyon  tisztes  oltárához  utalni,  amikor  a  róluk 
való  gondoskodás  kizárólag  felsőbb  állami  feladat,  az  uj  állami 
agrár-politikának  első  fejezete.  Nem  lehet  a  gyorsan  felejtő 
társadalom  védelmére  bizni  azokat,  akik  a  legelső  sorban  érdem- 
lik meg  az  állami  ellátást.  Ezekben  az  emberekben,  ezekben  a 
nagyszerű  roncsokban  él  és  lángol  a  gondolat,  hogy  ismét  erős, 
kemény  tényezői  legyenek  a  társadalmi  és  a  közgazdasági  élet- 
nek. Aki  nem  látta,  hogy  a  rokkant  elemi  iskolában  vagy  a  pol- 
gári iskolában  milyen  példátlan,  diákos  szorgalommal  és  emellett 
az  uj  életre  kelt  férfias  erő  milyen  hevülésével  vetik  rá  magukat 
a  rokkantak  a  tanulásra,  az  nem  tudja,  ki  és  mi  a  rokkant.  Nem 
kialudt  lámpa  ez  a  rokkant,  csak  lecsavart  lámpa,  amely  csak 
arra  vár,  hogy  az  államhatalom  felsrófolja  és  ismét  az  előbbi 
fényben  ragyog.  Ezek  az  emberek  dolgozni,  haladni,  a  haladó 
gazdasági  viszonyokkal  állandóan  lépést  tartani  akarnak.  Nem 
nyugdijat  akarnak  ezek,  a  dologtalanság  nyugdiját,  a  vérhullás 
éhbérét,  ezek  az  emberek,  amellett,  hogy  az  állammal  és  a  közzel 
szemben  megvan  a  jogos  igényük  jövőjük  anyagi  megsegítése 
tekintetében,  dolgozni  akarnak,  munkálkodni,  önállóságra  és 
anyagi  függetlenségre  akarnak  szert  tenni,  és  ha  valaki,  ugy  ők 
ezt  megérdemlik.  És  már  ebből  a  szempontból  is  a  legnagyobb 
gyorsasággal  és  emellett  a  legnagyobb  körültekintéssel  megvaló- 
sítandó országos  feladatnak  kell  tekinteni  a  rokkantakra  vonat- 
kozó agrár-politika  kifejlesztését.  Önkéntes  felajánlással,  ahol 
lehet,  kisajátítással,  ahol  kell,  de  minden  erővel  és  minden  esz- 
közzel, sem  az  állam,  sem  a  társadalom  pénzét  nem  sajnálva, 


98 


J)r.  Sándorfi  Kamill 


földet  kell  adnunk  azok  alá,  akik  alól  a  földszerzés  lehetősége 
épen  rokkantságuk  folytán  kisiklott. 

Nagyon  szerencsésnek  tartjuk  a  magyar  kir.  minisztérium- 
nak 1820/1917.  M.  E.  sz.  rendeletét,  amely  a  hadirokkantak, 
hadiözvegyek  és  hadiárvák  megélhetésének  elősegítésére  szánt 
ingatlanokra  vonatkozó  magánjogi  intézkedéseket  tartalmazza, 
és  ezek  kiegészítésére  igazán  már  más  nem  is  kell,  mint  haditelek 
is.  A  rendeletnek  az  az  intézkedése,  hogy  a  rokkantak,  özvegyek 
és  árvák  javára  haditelkek  alapíthatók,  amelyeknek  ez  a  minő- 
sége telekkönyvi  feljegyzés  tárgyát  alkotja  és  amelyek  csak  az 
országos  hadigondozó-hivatal  jóváhagyásával  idegeníthetők  et 
vagy  terhelhetők  meg  és  a  törvényes  öröklés  szabályai  szerint 
öröklődnek  át  az  utódokra  és  csak  kivételes  esetekben  hagy- 
hatók el  végrendelettel,  lényegében  a  rokkant-hitbizomány  alap- 
jait rakja  le,  és  ha  egyik  vagy  másik  szempontból  megtámad- 
ható a  sok  ezer  holdas  hitbizományok  jogosultsága,  van-e  olyan 
gazdasági,  közjogi  vagy  közszabadsági  szempont,  ami  az  ellen 
szólna,  hogy  a  rokkantak  földjeinek  rendeltetése  odaláncoltas- 
sék  a  rokkantnak  vagy  családjának  személyéhez.  Meg  kell  aka- 
dályozni, hogy  a  haditelkeket  mások  összevásárolják,  azok 
állami  felügyelet  alatt  tartandók,  azokra  csak  államilag  akcep- 
tált hitelezők  vethetnek  szemet,  azok  hitbizománnyá  válnak,  a 
hit  és  hűség  legnemesebb  letéteményeseinek,  a  rokkantaknak 
tulajdonává  és  kifejlik  magánjogunknak  egy  uj  szelleme,  a  holt- 
kézi birtokok  után  a  holt  kéz  és  a  béna  kéz  birtokainak  szel- 
leme. Nincs  más  hátra,  mint  hogy  a  rendeletben  nagyszerűen 
szabályozott  haditelek  és  haszonbérlet  intézménye  mielőbb  a 
gyakorlatban,  ezer  és  ezer  esetben  szemléltetően  is  feltűnjék  és 
ezer  és  ezer  község  büszkélkedhessék  azzal,  hogy  neki  hadi- 
telkesei vannak.  Itt  még  csak  azt  jegyezzük  meg,  hogy  mindez 
állami  és.  vármegyei  pénzen  kell  hogy  megvalósíttassák,  de  semmi 
esetre  se  vegyék  igénybe  a  községek  teherviselő  képességét,  mert 
aki  falun  élt,  nagyon  jól  tudja,  micsoda  évekig  tartó  küzdelem 
kell  a  népnek,  a  községi  képviselő-testületeknek  megpuhításá- 
hoz  pl.  csak  olyan  közhasznú  cél  érdekében  is,  hogy  községi 
iskolát  építsenek  vagy  ezt  renoválják,  és  olyan  haditelek,  amely 
az  illető  község  vagyonából,  adójából  lenne  megvalósítva,  örök 
átok  tárgya  volna  a  nép  száján.  Tisztán  és  kizárólag  állami  fel- 
adatról van  itt  szó,  amely  részben  átutalható  a  vármegyékre, 

amely  segítőtársakat  kereshet  a  társadalom  jótékonyságában,  a 
pénzintézetek  erejében,  áldozatkészségében  és  hazafiasságában, 
de  amelynek  véges-végig  tisztán  és  kizárólag  egy  fényes  állami 
feladatnak  kell  maradnia. 

Hogy  a  vármegyék  ennek  a  kérdésnek  reájuk  való  decent- 
ralizációjakor mennyi  készséget,  milyen  hozzáértést  és  mennyi 
erkölcsi  és  anyagi  áldozatkészséget  birnának  kifejteni,  annak 
ékesen  szóló  példáját  nyújtotta  már  pl.  Pestvármegye,  amely 
Vác  városában,  felhasználva  a  Kobrak-gyár  épületét,  bőripari 
telepet  rendezett  be.  Magát  az  épületet  600.000  koronáért  vette 
meg  a  vármegye  és  a  rokkantügyi  hivatal  rendelkezésére  bocsá- 
totta. Az  országos  hadigondozó-hivatal  ott  bőripari  telepet  és 
szakiskolát  létesített,  amely  a  hadsereg  és  a  polgári  közönség 
szükségletét  képező  bőripari  cikkek  gyártásával  a  közszükség- 
leteknek kielégítését  máris  nagy  mértékben  mozdítja  elő.  A  hozzá 
kapcsolódó  kereseti  telep  telkén  hatvan  családi  ház  épült,  illető- 
leg van  most  épülőben,  ahol  a  telepen  dolgozó  rokkantak  fognak 
lakni;  minden  házhoz  400  négyszögöles  telek  tartozik,  amelyen 
a  rokkant  családjával  együtt  kertészetet  folytathat,  baromfit 
nevelhet  és  az  ingatlanokat  a  rokkant  először  ötévi  díjtalan  hasz- 
nálatra kapja.  Ha  a  próbaidő  alatt  szorgalmával  és  magaviseleté- 
vel méltóvá  teszi  magát  arra,  hogy  tovább  is  támogatást  nyerjen, 
a  családi  ház  tulajdonjogát  ingyenesen  megszerezheti.  Rend- 
kívül figyelemre  méltó  mozzanat,  de  talán  vitatható,  ennél  az 
ipari  kertvárosnál  az,  hogy  először  a  rokkant  csak  próbaidőre 
kapja  az  ingatlanok  használatát,  abból  indulván  ki,  hogy  meg 
legyen  akadályozva,  hogy  ezek  a  házak  és  ingatlanok  olyan  rok- 
kantak kezébe  jussanak,  akikről  később  kitűnik,  hogy  ipari  vagy 
mezőgazdasági,  vagy  konyhakertészeti  tevékenység  kifejtésére 
nem  alkalmasak.  Ez  a  telepítés  előtti  preventív  gond  legyen. 
De  egyúttal  az  alapítás  módja  már  eleve  bizonyítékot  nyújt 
nekünk  annak  az  alább  kifejtendő  gondolatunknak  helyességére 
nézve,  hogy  az  iparilag  kiművelt  és  önálló  ipari  műhelyekkel 
felszerelt  rokkantakat  kell  elsősorban  a  kertvárosok  vagy  a  hadi- 
telkek tulajdonában  részeltetni.  Az  ilyen  ipari  telepek,  amelyek 
esetleg  több  száz  rokkant  élethossziglani  fészkei  lesznek,  min- 
denesetre nagy  óvatosságot  igényelnek,  mert  az  ilyen  ipari  kisebb 
rokkant-centrumok  a  jövendő  évtizedekre  is  kiható  önálló  meg- 
állhatás  és  megélhetés  képességével  csak  akkor  fognak  birni,  ha 

gondoskodás  történik  arról  is,  hogy  évtizedekre  előre  biztosít- 
tassék  a  munkával  való  ellátás  is,  ami  pl.  Pestmegye  váci  vállal- 
kozásánál máskép  nem  képzelhető,  mint  hogy  ha  a  bőripari  kere- 
seti telep  üzemágai,  nevezetesen  a  szijgyártás,  a  nyergesipar,  a 
bőröndkészítés,  a  bőrdiszműáru  és  cipészipar  már  eleve  állan- 
dóbb jellegű,  főleg  a  hadsereg  igényeit  kielégítő  szállítási  szerző- 
dések birtokában  lesznek.  A  családi  házak  felépítéséhez  szükséges 
költségek  tekintetében  Pestmegye  dicséretre  méltó  példáját 
mutatja  annak,  hogy  egy  kötelességéhez  hű  vármegye  mire 
képes  fiai  érdekében.  A  társadalmi  gyűjtés  másfélszázezer  koro- 
nát eredményezett  a  házak  felépítéséhez  és  belevonatott  minden 
járás  a  pénzügyi  erő  előteremtésébe,  amennyiben  minden  járás- 
nak tiz-tiz  háznak  a  költségeit,  tehát  50.000  koronát  kell  össze- 
szereznie. Ott,  ahol  a  társadalom  áldozatkészsége  mégsem  re- 
mélhető, a  vármegyék  ismét  könnyű  helyzetben  vannak,  amenyi- 
nyiben,  amint  azt  Vasvármegye  legelőször  rendelte  el,  rokkant- 
adó  cimén  a  vármegyék  pótadót  szavazhatnak  meg,  aminek  a 
jogi  formáját  Vasvármegye  akként  valósította  meg,  hogy  a  vár- 
megye területén  illetőséggel  biró  hadirokkantak,  özvegyek  és 
árvák  ellátására  segítőalapot  létesített  és  erre  a  célra  a  törvény- 
hatóság tizenöt  éven  át  szedendő  1%-os  vármegyei  pótadót  szava- 
zott meg,  példát  adván  ezzel  arra,  hogy  a  rokkant-kérdés  meg- 
oldása a  nemzeti  közteherviselés  becsületbeli  kötelessége. 

A  vármegyei  és  városi  törvényhatóságok,  rendezett  tanácsú 
városok  s  községek  tevékenységétől  rendkívül  sok  függ.  Buda- 
pest székesfőváros  most  készül  egy  hatalmas  népjóléti  intéz- 
mény megteremtésére,  amely  a  rokkantügy  minden  kérdését, 
amennyiben  az  a  székesfőváros  rokkantjait  érinti,  évtizedekre 
szóló  intézménnyé  akarja  kifejleszteni  és  Budapest  székes- 
főváros tevékenységénél  nem  mellőzhetjük  annak  a  pompás 
tervezetnek  megemlítését,  amelyet  dr.  Lendl  Adolf  a  Hősök- 
fatva  tervezetével  a  rokkantügy  szolgálatába  állított.  Lendl 
tervében  egyedül  az  eshetik  kritika  tárgyává,  hogy  ő  ezt  a  bir- 
tokot, amelyet  a  modern  kor  minden  gazdasági  és  kulturális 
vívmányaival  javasol  felszerelni,  csak  művelésre  szánja  a  rok- 
kantaknak, de  azt  hisszük,  Budapest  székesfőváros  ennél  tovább 
mehet  és  kellő  biztosítékok  mellett,  amely  biztosítékok  a  terme- 
lésnek a  székesfőváros  javára  való  lekötésében  stb.  kell  hogy 
megnyilvánuljanak,    tulajdonukba  is  adhatja  a  rokkantaknak, 

mert  hiszen  természetes,  hogy  nagyobb  kedvvel  dolgozik  valaki, 
ha  a  saját  földjét  túrja  és  nem  zsellérkedik.  S  mint  már  fentebb 
kifejtettük,  rokkantjaink  tulajdont  érdemelnek  és  nem  a  bérlet 
kevésbbé  független  alakját.  Az  ilyen  bolgár-kertészetek  minden 
nagyobb  város  mellett  kellene  hogy  megalakuljanak,  mert  el- 
végre egy  földmívelő  országnak  egyenes  szégyene,  hogy  idegen 
földmívelő  nép,  a  bolgár,  tanítsa  meg  arra,  mint  kell  a  földből 
annak  kiuzsorázása  nélkül,  okszerű  gazdálkodással  és  hangya- 
szorgalommal a  legnagyobb  jövedelmet  kikényszeríteni,  mert 
hiszen  köztudomású,  hogy  épen  a  konyhakertészet  hozza  a 
konyhára  a  legtöbbet. 

Magyarországnak  131  olyan  városa  van,  amelyik  6000 — 
100.000  és  220  olyan  városa  és  községe,  amelyik  1000 — 6000 
holdig  terjedő  földbirtokkal  rendelkezik.  Önkéntelenül  is  arra  a 
gondolatra  kell  jutni,  hogy  van  tehát  350  olyan  helyünk  máris, 
ahol  kis  áldozatkészség  mellett  nagyszerű  mezőgazdasági  rok- 
kant-telepek létesíthetők,  amely  kereseti  telepeken  az  ipar  és 
mezőgazdaság  minden  áldása  megfoganhat,  de  a  városok  után 
a  nagybirtokosok,  egyházak,  közalapítványok,  bankok  nagy- 
birtokai ugyanerre  a  feladatra  és  kötelességre  vannak  predesz- 
tinálva. A  rokkant-telepítés  legüdvösebb  módjának  a  kettős 
képzettségű  rokkantak  telepítését  tartjuk.  Rokkant-iskoláink 
létszámát,  amint  ezt  a  statisztikai  adatok  bizonyítják,  legnagyobb 
részben  a  földmívelő-nép  adja.  Épen  a  földmívelő-nép  tódul 
leginkább  a  rokkant  ipari  műhelyekbe.  Ez  a  földmíves  rokkant 
nem  azért  megy  az  ipari  műhelybe,  hogy  odahagyja  ősi  bázisát, 
a  földet,  ellenkezőleg,  ahány  rokkant  van  a  műhelyekben,  mind- 
nek az  az  álma  és  egyetlen  törekvése,  hogy  mint  iparos  vissza- 
kerülhessen a  saját  falujába  és  e  tekintetben  rendkívül  érdekes 
jelenség,  hogy  legnagyobb  részük  olyan  mesterségre  adja  magát, 
amelynek  révén  odahaza  a  falujában  már  meglevő  vagy  remény- 
beli kis  gazdasága  mellett  falujának  és  a  szomszédfalvaknak 
ipari  ellátója  is  lehet.  Legtöbbjük  a  cipészipari  műhelybe  megy 
és  érdekes  az  a  statisztika,  amit  pl.  a  budapesti  dunabalparti 
rokkant-iskola  műhelyei  mutatnak.  Innen  eddig  a  mesterségeket 
különvéve  a  következők  kerültek  ki:  jár  most  összesen  254, 
ezek  közül  asztalos  6,  bognár  8,  borbély  10,  cipész  82,  címfestő 
és  mázoló  23,  kovács  4,  harisnya-  stb.  kötő  9,  lakatos  34,  szabó 
59,  szűcs  15,  fafaragó  4.  Ez  a  jelenlegi  létszám  ebben  az  iskolá- 

ban.  Eddig  elvégezte  a  tanfolyamok  közül  a  szabóiparit  33,  a 
cipésziparit  79,  az  asztalosiparit  17,  az  esztergályozót  4,  a  stabil- 
gépkezelőit 20,  a  kazánfűtőit  35,  a  cséplőgépkezelőit  75,  a  laka- 
tosmesterségét 12,  a  gáz-  és  benzinmotorkezelőit  52,  a  szoba- 
festőit és  mázolóit  32,  a  pácoló-,  politurozó-tanfolyamot  11,  a 
paliérit  55,  ami  mind  odamutat,  hogy  rokkantjaink  saját  anyagi 
érdekeik  helyes  belátásától  indíttatva  a  legnagyobb  részben 
olyan  mesterséget  választanak,  amellyel  hazájukban  is  megáll- 
hatják a  sarat.  Rokkantjaink  majdnem  valamennyiének  az  a 
hiven  őrzött  és  semmiféle  eltántorítással  meg  nem  ingatható 
szándéka,  hogy  iparilag  kikulturálva  kerülhessenek  vissza  falu- 
jakba, mert  mind  arra  számít  és  pedig  egészen  helyesen,  hogy 
otthon  kis  gazdasága  mellett  mint  önálló  iparos  jóval  erősebb 
exisztenciát  alapíthat  meg,  mint  pl.  ha  nagyüzemek  munkásául 
szegődik  be.  A  földmíves-rokkant  nagyon  jól  tudja,  hogy  a  falusi 
nép  a  vásárban  a  jó  portékát  keresi  és  aki  valaha  látott  egy 
országos  vásárban  parasztembert  csizmát  vagy  kalapot  válogatni, 
az  tisztában  van  azzal,  hogy  a  falu  népe  a  jót  keresi.  Neki  olyan 
csizma  kell,  amelyik  hű  hozzá  esőben,  sárban,  porban,  hóban, 
amelyik  nem  vedlik  le  a  lábáról  a  szántás  tizedik  lépésénél.  Az 
ilyen  motívumok  dolgoznak  rokkantjaink  lelkében,  mert  ők 
nagyon  jól  tudják,  ha  ők  odahaza  a  falujukban  a  rokkant-isko- 
lák által  nyújtott  elsőrangú  ipari  kiképzés  révén  kitűnő  cipőt, 
csizmát,  kocsit,  szücsmunkát,  szíjgyártó-  és  kovácsmunkát  stb. 
tudnak  produkálni,  messze  környéket  képesek  lesznek  a  maguk 
kisipari  műhelyének  megnyerni.  Rokkantjaink  legalább  részben 
vissza  fogják  állítani  a  régi  céhbeli  remekek  világát  és  jó  porté- 
kájukkal meg  fognak  küzdeni  a  gyáripar  silányabb  tucatárui- 
val és  ismét  visszahozzák  azt  a  világot,  amikor  a  falvakat  vérük- 
ből való  vér  iparos  látta  el  mindenféle  ipari  termékkel.  Nem- 
csak falusi  gazdák  lesznek  igy  rokkantjaink,  hanem  falusi  mes- 
terek is. 

Nézetünk  szerint  a  rokkantak  gazdasági  telepítésének  nagy 
problémáját  akként  kell  megoldanunk,  hogy  elsősorban  ezeket 
az  iparilag  kiképzett  rokkantakat  kell  visszatelepítenünk,  vagy 
nagyobb  városok  mellé  tulajdonukat  képező  kereseti  telepekbe 
kell  őket  széthinteni,  mert  ezek  lesznek  a  legkitűnőbb  telepesek, 
amennyiben  gazdák  és  iparosok  lesznek  egy  személyben  és  ezzel 
megakadályozzák   azt,   hogy   a   rokkant-telepítésből  gazdasági 

reakció  szülessen  és  előidézik  azt,  hogy  épen  az  arra  legérde- 
mesebb elemnél,  a  rokkant-katonánál  fogjuk  látni  a  legszebb 
gazdasági  evolúciót.  Elsősorban  tehát  ezeknek  adjunk  földet. 
Amellett,  hogy  iparukat  a  kiképzés  révén  kitűnően  tudják  foly- 
tatni, kis  gazdaságukban  is  meg  fogják  állni  a  helyüket;  a  kisér- 
ietek  bebizonyították,  hogy  olyan  rokkantak,  akik  egy  karjukat 
vagy  egy  lábukat  vesztették  el,  a  protézis  révén  normális  gazda- 
sági munkaképességüknek  30 — 35% -át  is  visszanyerik  és  ha  még 
ennyi  százalékot  sem  tudnak  erejükből  gazdaságuk  rendelkezé- 
sére bocsátani,  ott  van  a  családjuk,  az  asszony,  a  gyermekek, 
akik  az  apa  30% -át  kiegészíthetik  a  maguk  70%-ával.  Rokkant- 
jaink máris  befogták  az  asszonyt  a  munkába,  és  ha  Német- 
ország földmíves  népének  asszonyai  már  a  békében  is  gazda- 
sági munkatársai  voltak  az  uruknak,  mint  a  régi  germán  világ 
munkás  asszonyainak  méltó  utódai,  igazán  nem  válik  Magyar- 
országon sem  országos  szerencsétlenséggé,  ha  falvaink  asszony- 
népe  nagyobb  mértékben  veszi  ki  a  részét  a  gazdasági,  ipari  és 
háziipari  munkából.  Népünknek  úgyis  az  a  legnagyobb  szeren- 
csétlensége, hogy  az  őszi  szántástól  a  tavaszi  szántásig  úgyszól- 
ván semmit  sem  dolgozik. 

Az  altruista  bank  eddigi  munkássága  bizonyítja  legjobban, 
hogy  a  rokkantak  gazdasági  széttelepítésének  kérdése  sokkal 
könnyebben  oldható  meg,  semmint  azt  bárki  is  hinné.  Ez  a  bank 
eddig  bérletekben  körülbelül  200  községben  44.000  holdat  par- 
cellázott fel  és  ezzel  11.000  embert  juttatott  bérlethez,  és  jel- 
lemző tünet,  hogy  a  bérlő,  tehát  a  kisbérlő  a  közel  másfél  millió 
korona  bért  és  annuitásokat  állandóan  pontosan  fizeti,  ugy, 
hogy  a  háború  három  esztendeje  alatt  is  csak  másfélszázezer 
korona  volt  a  hátralék.  Tudvalevőleg  tizenöt  millió  korona 
alaptőkével  alakult  meg  az  altruista  bank  és  ezzel  a  szinte  nevet- 
ségesen csekély  alaptőkével  ilyen  óriási  gazdasági  fejlődést 
idézett  elő.  Egy  nagyobb  arányú  alaptőkefelemeléssel  az  altruista 
bank  könnyen  megoldhatja  a  rokkant-telepítés  kérdését  is  és 
ezt  a  munkát  már  most  is  megkezdheti.  Nem  háborús  improvi- 
zációkkal, hanem  maradandó  alkotásokkal. 

Az  a  gondolat,  hogy  nemzetiségi  vidékeinken  hadviselt 
hőseinkből  magyar  katonai  határőrvidéket  alkossunk,  akár  a 
tizennyolcadik  század  katonai  határőrvidékének  mintájára,  akár 
Moltke  1871.  évi  elzászi  terve  szerint,  nézetünk  szerint  nem 

illeszthető  be  szerencsésen  a  rokkantügy  körébe,  mert  ilyen 
katonai  községek  népességének  nem  a  rokkantakból,  hanem  az 
egészséges  hadviseltekből  kell  kikerülnie;  az  erősek  és  nem  a 
gyengék  vannak  hivatva  nemzeti  missziók  elsősorban  való  meg- 
oldására. A  tizenegy  millió  hektár  magyar  szántóföldből,  amely- 
ből kilencvennégy  hitbizományosé  közel  harmadfél  millió  hold, 
ki  kell  annyi  földnek  kerülnie,  amennyi  rokkantjaink  ezreinek 
letelepítésére  elégséges.  Van  erre  elég  erőforrásunk,  van  föld  és 
lesz  minden,  csak  fogjunk  hozzá.  Van  ötlet  is  elegendő,  hiszen 
számtalan  gondolkodó  fő  tele  van  a  rokkant-kérdésben  feleletek- 
kel1, csak  legyen,  aki  kérdezze  őket.  A  részletmunkától  sem 
szabad  visszariadnunk,  hiszen,  hogy  mást  ne  említsünk,  a  háború 
után  olyan  töméntelen  sok  gazdasági  eszköz,  jószág,  szerszám  stb. 
fog  a  pihenni  térő  hadseregnél  felszabadulni,  hogy  a  rokkantaké 
gazdasági  instrukcióját  már  ezzel  jutányosán  megoldhatjuk. 

Minél  kevesebb  rokkantat  szabad  a  nagyüzemek  körébe 
engednünk.  A  harcterekről  megtérő  egészségesek  versenye  a  rok- 
kant ipari  munkásokkal  óriási  lesz,  és  attól  félünk,  hogy  tömér- 
dek nagyüzem  egy  fölényes  gesztussal  fogja  majd  elintézni  a 
gyengébb  teljesítőképességű  rokkantak  foglalkoztatásának  kér- 
dését és  abból  fognak  kiindulni,  minek  vegyünk  magunkra  gon- 
dokat és  terheket  a  gyenge  munkaerejű,  esetleg  folyton  beteges- 
kedő rokkantakkal,  mikor  van  elég  egészséges  munkásunk  is. 
Ha  ez  a  lelkiismeretlen  felfogás  ma  még  nem  dominál,  vagy 
néhány  évig  nem  fog  még  dominálni,  mert  a  népesség  nagy- 
mértékű elfogyása  mellett  a  rokkant  munkaerejére  is  mindenütt 
szükség  lesz,  ez  a  veszedelem  feltétlenül  előtérbe  fog  lépni  az 
idő  múlásakor,  mondjuk  már  egy  évtized  multán,  amikor  a  nép- 
szaporodás a  maga  törvényének  ásójával  betakarja  azokat  a 
szakadékokat,  amiket  a  háború  ütött  a  maga  gránátjaival  az 
ember  állományunkban  és  mikor  már  uj,  erős,  nagy  nemzedék 
lesz.  Hitünk  szerint  a  nagyüzemekből  ki  fog  szorulni  a  rokkant- 
munkás. Mert  igaz  ugyan,  hogy  a  munkamegosztás  elvén  álló 
nagyüzemek  körében  a  rokkant-munkásnak  alkalma  van  egy- 
egy  részletmunkában  kiképezni  magát,  mégis  félő  azonban,  hogy 
ezekre  a  részletmunkákra  is  a  jövőben,  mondjuk  évek,  évtizedek 
multán  annyi  lesz  az  egészséges  ajánlkozó,  hogy  a  rokkantak 
innen  is  ki  fognak  szorulni.  Rokkantjaink  mindenesetre  több- 
ször lesznek  betegek,  mint  az  egészségesek,  tagjaik  hiányossága 

miatt  több  balesetnek  lesznek  kitéve,  ezekből  pedig  csak  az 
következik,  hogy  a  nagyipari  vállalatok  nem  fogják  tárt  karok- 
kal fogadni  épen  azt  az  elemet,  amelyik  legtöbb  munkaidőt 
mulaszt  és  legtöbb  pénzükbe  kerül.  Épen  azért  alig  volna  sze- 
rencsés gondolat,  nagyipari  rabszolgákat  képezni  a  rokkantak- 
ból, hanem  a  cél  igenis  az  legyen,  gazdasági  és  ipari  tekintetben 
kiképezve  letelepíteni  vagy  visszatelepíteni  őket,  önálló  embert 
faragni  belőlük  és  nem  a  gépek  rabszolgáját. 

Ebben  a  telepítési  munkában  a  vezérszerepet  kétségtelenül 
az  államnak  kell  vinnie.  De  nagy  munkájában  a  társadalom 
minden  tényezőjének  segítségére  is  reá  lesz  szorulva.  Mindent 
az  államtól  nem  lehet  várni.  Az  állam  csak  a  tiszt  lehet,  aki  a 
csapatot  vezeti,  a  közkatonákat  és  altiszteket  a  társadalomnak 
kell  szolgáltatnia.  Egyik  ötlet  a  másik  után  hangzik  el  innen  is, 
onan  is  és  mi  az  országos  hadigondozó-hivatal  eddigi  munkájá- 
ból azt  látjuk,  hogy  ez  a  hivatal  a  társadalom  drótnélküli  hul- 
lámainak, a  társadalmi  rokkant-gondoskodásnak  minden  rez- 
gését hiven  felveszi  és  nem  idézhetjük  reá  Falstaff  mondását, 
hogy  az  okosság  az  utcán  kiabál,  de  senki  sem  hallgat  reája. 
Egy  vármegyének  eszébe  jut,  hogy  bőripari  kereseti  telepet  léte- 
sít. A  kalocsai  érseknek  eszébe  jut,  hogy  Kalocsán  grandiózus 
faipari  telepet  alkot  a  rokkantak  számára.  Mindezt  azért  említem 
fel,  hogy  lássuk,  ötlet  van  elég  és  pénz  is  van  elég,  megvan  a 
mód,  a  föld,  az  áldozatkészség,  minden  tényező  arra,  hogy  rok- 
kantjaink gazdasági  renaissance-át  már  most  megkezdhessük  és 
megvalósítsuk,  mert  nincs  igazuk  azoknak,  akik  azt  mondják, 
hogy  addig  nem  foghatunk  hozzá  nagy  telepítési  tervek  meg- 
valósításához, amig  a  háborúnak  vége  nincs  és  amig  pontos 
statisztikai  számvetés  nem  áll  rendelkezésünkre,  hogy  tulajdon- 
képen mennyi  és  milyen  rokkantunk  áll  a  gondoskodás  kérdése 
előtt,  mert  szomorú,  de  igaz,  hogy  ma  már  minden  államnak, 
nekünk  is  van  annyi  sok  ezer  rokkantunk,  hogy  már  meg  lehet 
kezdeni  nemcsak  a  gondolkodást  a  telepítés  felől,  hanem  azt  már 
meg  is  lehet  valósítani,  és  ha  az  állam  kételkedik  a  maga  pénz- 
ügyi teljesítőképességében,  vegye  igénybe  ezekre  a  célokra  a 
közteherviselés  hatásosabb  eszközeit,  vegye  pénzügyi  Röntgen- 
sugarainak erősebb  megvilágítása  alá  azokat  az  illegális  vagy 
illojális  vagyonokat,  amelyek  a  háborúban  keletkeztek  és  nem 
kételkedünk  benne,  hogy  már  az  első  órában  együtt  lesz  min- 

den  anyagi  alap.  Hiszen  az  állam  meg  is  kezdte  már  ezt;  az 
1914.  évi  46.  t.-c.  életbe  léptette  már  ideiglenesen  és  részlegesen 
az  uj  jövedelmi  adót  a  hadsegélyezés  céljára.  Egy  még  erősebb 
törvény  nemcsak  a  telepítést  teheti  lehetővé,  hanem  lehetővé 
teheti,  hogy  az  1875.  évi  51.  t.-cikkben  megállapított  hadiellátá- 
sok nevetségesen  csekély  összegei  a  szükséges  mértékre  felemel- 
tessenek és  az  ekként  korszerűen  megállapított  katonai  rokkant- 
sági nyugdijak  végkielégítés  formájában  való  tőkésítésével  a 
földszerzés  lehetősége  is  nagy  mértékben  megkönnyíttessék.  De 
egyet  nem  szabad  felejtenünk,  a  háború  negyedik  esztendejébe 
lépünk  és  az  elmúlt  három  esztendő  immár  követeli,  hogy  a  tel- 
jes megoldás  útjára  lépjünk  és  előteremtsük  mindazokat  az  erő- 
forrásokat, amelyek  ahhoz  szükségesek,  hogy  rokkant  hőseink  a 
megillető  nemzeti  jutalomban  részesüljenek.  Szerencsére  az 
állam  ebben  a  tekintetben  nem  helyezkedik  a  negáció  álláspont- 
jára. Nem  helyezkedik  arra  a  gondolatra,  hogy  a  rokkantakat 
fizessük  ki  az  1875.  évi  51.  t.-c.  rokkant-házával.  Állam  és  társa- 
dalom egy  gondolatban  egyesült:  gyorsan  és  hatásosan  oldani 
meg  a  rokkant-kérdést,  de  nem  szabad  késni  sem  a  szükséges 
birtokpolitikai,  sem  a  szükséges  iparpolitikai  reformokkal. 


Galícia  autonómiájának  kérdése. 

Irta:  Buza  László. 


Az  a  legfelsőbb  kézirat,  melyet  ő  felsége  I.  Ferenc  József 
múlt  év  november  4-ikén  Körber  osztrák  miniszterelnökhöz  inté- 
zett s  mely  a  lengyel  királyság  proklamálásával  egyidejűleg  Ga- 
lícia számára  bizonyos  különállást  biztosít,  nálunk  kevés  figye- 
lemben részesült.  Pedig  Galícia  különállása  s  általában  minden 
reform,  mely  Ausztria  alkotmányát  érinti,  erős  visszahatással 
van  a  monarchia  államjogi  struktúrájára  is  és  igy  Magyarország 
szempontjából  sem  közönyös. 

A  monarchia  jelenlegi  államjogi  struktúrája  a  dualizmus 
elvén  épül  fel  s  Magyarországnak  minden  oka  megvan  rá,  hogy 
ez  alapelvhez  ragaszkodjék.  Csak  a  dualizmus  biztosíthatja  egy- 
részről a  magyar  nemzet  szuverénitását  a  szent  korona  egész 
területe  felett,  másrészről  egy  nagyhatalomnak  a  magyar  nemzet 
akaratától  függő  erejét  az  ellenséggel  szemben. 

A  külföldi  teoretikusok  közül  többen  a  szövetséges  állam- 
ban látják  a  monarchia  jövő  államjogi  formáját.  Azon  a  véle- 
ményen vannak,  hogy  a  monarchia  kisebb  tagállamokra  (Cseh- 
ország, Galícia  stb.)  fog  felbomlani,  mely  tagállamok  a  Német 
birodalom  mintájára  egy  összállammá,  egy  birodalommá  egye- 
sülnek. 

Nézetünk  szerint  ez  a  feltevés  egészen  téves.  Az  osztrák- 
magyar  monarchiánál  hiányzanak  a  szövetséges  állammá  való 
átalakulás  előfeltételei.  Elsősorban  is  a  szövetséges  állam  alaku- 
lásának processzusa  rendszerint  a  fordítottja  annak,  amine^ 
Ausztria-Magyarországnál  meg  kellene  történnie.  Szövetséges 
államok  nem  ugy  jönnek  létre,  hogy  egységes  államok  bomlanak 
fel  tagállamokra,  hanem  épen  ellenkezőképen  ugy,  hogy  önálló 
államok  tömörülnek  külön  államiságuk  megóvása  mellett  egy 
birodalommá.  Ez  ugyan  önmagában  nem  képezné  feltétlen  aka- 
dályát egy  osztrák-magyar  szövetséges  állam  alakulásának.  De 
van  egy  másik,  sokkal  súlyosabb  természetű  akadály  is. 

Szövetséges  államokká  vagy  köztársaságok  egyesülnek, 
amint  ezt  az  Északamerikai  Egyesült  Államok  és  Svájc  esetében 
látjuk,  vagy  olyan  monarchiák,  melyek  mindegyikének  külön 
fejedelme  van.  Ilyen  szövetséges  állam  pl.  a  Német  birodalom. 
Vagyis  szövetséges  állam  csak  ott  jöhet  létre,  ahol  a  tagállamok 
mindegyike  teljesen  befejezett  s  a  többiekétől  független  állam- 
hatalmi szervezettel  rendelkezik.  Az  fogalmilag  ki  van  zárva, 
hogy  mindenik  tagállamnak  ugyanaz  a  fizikai  személy  legyen  az 
államfője,  s  hogy  ugyanő  egyszersmind  az  összállamnak,  a  biro- 
dalomnak is  államfője  legyen.  Az  államfő  személyének  azonos- 
sága esetén  fejedelmi  uniók  keletkeznek,  a  fejedelmi  uniók  pedig 
mindig  államszövetségek:  olyan  kapcsolatok,  melyeknél  a  szövet- 
kezett államoknak  csak  közös  ügyei  s  e  közös  ügyek  intézésére 
rendelt  közös  szervei  vannak,  de  amelyek  nem  alkotnak  együt- 
tesen egy  összállamot.  Az  összállamnak  és  a  tagállamoknak  az 
a  szembeállítása  és  hatáskörüknek  az  az  éles  elválasztása,  mely 
a  szövetséges  állam  fogalmából  folyik,  a  fejedelem  személyének 
azonosságával  nem  egyeztethető  össze.  Ausztria-Magyarország 
nem  alakulhat  át  nézetünk  szerint  szövetséges  állammá,  mert 
lehetetlen,  hogy  a  tagállamok  (Magyarország,  Csehország,  Ga- 
lícia stb.)  mindegyikének  ugyanaz  legyen  az  uralkodója,  s  hogy 
a  tagállamok  közös  fejedelme  egyszersmind  az  összállamnak  is 
uralkodója  legyen. 

Az  a  forma,  mely  a  monarchia  jelenlegi  államjogi  struk- 
túráját felválthatná  s  mely,  mint  ilyen  a  magyarságnak  a  dua- 
lizmushoz fűződő  érdekeit  veszélyezteti,  nem  a  szövetséges  állam, 
hanem  a  trializmus,  t.  i.  a  három  (esetleg  még  több)  külön  állam 
közötti  fejedelmi  unió.  Mig  a  szövetséges  állammá  való  alakulás- 
nak hiányzanak  az  előfeltételei,  addig  a  fejedelmi  unió  formájá- 
ban szervezendő  államszövetség  alapjai  az  örökös  tartományok 
történelmileg  kifejlődött  politikai  személyiségében  adva  vannak. 

Az  bizonyos,  hogy  a  háború  nem  fogja  érintetlenül  hagyni 
Ausztria  belső  államjogi  szervezetét.  Ausztria  jelenlegi  alkot- 
mánya az  örökös  tartományok  széleskörű  törvényhozási  és  kor- 
mányzati autonómiájával  föderatív  színezetű.  A  kérdés  az,  hogy 
megtartassék-e  a  föderalizmusnak  a  mai  alkotmányban  ke- 
resztülvitt elve  s  Ausztria  államjoga  ennek  alapján  építtessék-e 
tovább,  vagy  a  tartományi  autonómia  megszüntetésével  a  centra- 
lizmus elve  alapján  fejlesztessék. 

Ausztria  történetében  eleitől  fogva  e  két  irányzat  küzd 
egymással.  Kezdetben  az  egyes  országok,  illetőleg  azok  tarto- 
mányi rendéi  harcoltak  különállásukért  a  fejedelmi  hatalom 
központosító  törekvései  ellen.  A  modern  alkotmányos  Ausztriá- 
ban pedig  a  centralizmus  és  a  föderalizmus  között  folyik  a  harc. 
Az  egymást  követő  alkotmányok  és  alkotmánytervezetek  hol  az 
egyik,  hol  a  másik  rendszer  túlsúlyra  jutását  mutatják. 

Az  Österreichische  Zeitschrift  für  öffentliches  Recht  szer- 
kesztősége legközelebb  egy  körkérdést  intézett  az  osztrák  főisko- 
lák közjogi  és  közigazgatási  jogi  professzoraihoz,  véleményt  kérve 
tőlük  arra  nézve,  hogy  a  tartományok  autonómiája  továbbfejlesz- 
tessék-e vagy  visszafejlesztessék,  vagy  esetleg  teljesen  megszün- 
tettessék?  A  beérkezett  véleményeket,  melyek  természetesen 
lényeges  eltéréseket  mutatnak,  egy  különfüzetben  adta  közre.1) 
Ez  a  füzet  érdekesen  mutatja  a  problémát  a  maga  egész  jelentő- 
ségében. 

Nemcsak  arról  van  szó,  hogy  Ausztria  közhatalmi  szerve- 
zete tökéletesebbé  tétessék.  Ha  csak  erről  volna  szó,  alig  juthatna 
is  bárki  arra  az  eredményre,  hogy  a  tartományok  jelenlegi  for- 
májukban fentartassanak.  Az  egyes  tartományok,  mint  törté- 
nelmileg kifejlődött  alakulatok  területüket  és  népességüket  te- 
kintve, feltűnő  aránytalanságokat  mutatnak.  Az  semmi  esetre 
sem  mondható  ideális  és  reformra  nem  szoruló  kormányzati 
szervezetnek,  ahol  78.000  és  5000  négyzetkilométernyi  kiterje- 
désű közigazgatási  kerületek  feküsznek  egymás  mellett,  mint 
Ausztriában  Galicia  és  Szilézia. 

Hasonlóképen  nem  lehet  vitás  az  sem,  hogy  az  állami 
szuverénitás  szempontjából  egészen  tarthatatlan  az  olyan  széles- 
körű törvényhozási  autonómia,  aminővel  az  osztrák  örökös  tar- 
tományok rendelkeznek.  Ausztriában  a  birodalmi  törvény  nem 
helyezi  hatályon  kivül  a  vele  ellenkező  tartományi  törvényt, 
saját  hatáskörében  mindkét  törvényhozás  szuverén,  a  birodalmi 
törvényhozásnak,  illetőleg  a  benne  megnyilatkozó  állami  akarat- 
nak a  szuverénitása  tehát  nincs  feltétlenül  biztosítva  a  tarto- 
mányi törvényhozással  szemben.  Ez  annál  inkább  visszás  hely- 
zeteket eredményez,  mert  a  tartományi  és  a  birodalmi  törvény- 
hozás hatásköre  nincs  elég  élesen  elválasztva  egymástól  és  nincs 

J)  Landerantonómie.  Öster.  Zeitschrift  f.  öff.  Recht.  Sonderheft.  Wien  1916. 

szerv,  mely  a  két  törvényhozás  közt  felmerülhető  hatásköri  kon- 
fliktusokat eldönteni  jogosítva  volna. 

Az  alkotmányreform  azonban  sohasem  csak  a  legtökélete- 
sebb államhatalmi  szervezet  kérdése,  melyet,  mint  iíyet,  min- 
denki ugyanaz  által  a  közös  cél  által  vezettetve  igyekeznék  meg- 
oldani. Az  alkotmányreformnál  mindig  a  legellentétesebb  célok 
állanak  egymással  szemben,  mert  mindenik  társadalmi  csoport 
a  saját  hatalmi  törekvései  szempontjából  nézi  a  kérdést  és  a 
saját  politikai  súlyát  akarja  a  reform  által  biztosítani. 

Ez  áll  Ausztriára  nézve  is,  ahol  az  alkotmányreform  a 
nemzetiségek  hatalmi  törekvéseinek  ütköző  pontja.  Nemzeti- 
ségileg egységes  államokban  a  társadalmi  osztályok  állnak  egy- 
mással szemben  s  az  alkotmányreformnál  az  alsóbb  társadalmi 
osztályok  politikai  uralmáért  folyik  a  harc.  Ausztriában  az  alkot- 
mányreform nemzetiségi  kérdés,  melynél  a  szemben  álló  nem- 
zetiségek ellentétes  érdekei  törekszenek  érvényesülésre.  Ez  a 
magyarázata  annak,  hogy  még  a  tudomány  képviselőinek  fel- 
fogása is  lényegesen  eltér  egymástól  már  a  reform  alapkérdé- 
sére: a  tartományok  jogállására  vonatkozólag  is. 

A  kérdésnek  épen  ez  a  nemzetiségi  jellege  kölcsönöz  annak 
Magyarország  szempontjából  is  különös  jelentőséget.  Annál  a 
szoros  összeköttetésnél  fogva,  mely  Magyarország  és  Ausztria 
közt  fennáll,  a  monarchia  egyik  államában  végrehajtott  alkot- 
mányreform szükségképen  visszahatással  van  mindig  a  mon- 
archia másik  államára  is.  De  az  osztrák  alkotmányreform  nem- 
zetiségi jellege  e  visszahatás  súlyát  sokszorosan  fokozza.  Ha  a 
társadalmi  osztályok  közt  folyik  a  politikai  hatalomért  a  harc, 
olyan  törekvésekről  van  szó,  melyek  az  államon  belül  akarnak 
érvényesülni,  a  nemzetiségi  törekvések  végső  célja  azonban 
egyes  nemzetiségeknél  az  államtól  való  elszakadásban,  illetőleg 
a  külön  államiság  kivívásában  áll,  ugy  hogy  ezek  a  törekvések 
az  állam  egységét  és  integritását  veszélyeztetik. 

A  magyarság  érdeke  a  dualizmus  fentartása.  Ennek  pedig 
előfeltétele,  hogy  Ausztria  mint  egységes  állam  fenmaradjom 
Azok  a  törekvések,  amelyek  Ausztria  állami  egységét  meg  akar- 
ják bontani,  a  dualizmust  s  a  magyarságnak  ezáltal  biztosított 
politikai  súlyát  is  veszélyeztetik. 

Az  alkotmányreform  Ausztriának,  mint  szuverén  államnak 
bel  ügye,  melybe  a  magyar  államnak,  a  magyar  állam  hivatalos 

szerveinek:  a  törvényhozásnak  és  a  kormánynak  nincs  jóga  bele- 
szólani.  De  ez  nem  lehet  akadálya  annak,  hogy  ne  igyekez- 
zünk a  magyar  nemzet  érdekei  szempontjából  tisztán  látni 
ebben  a  kérdésben,  nehogy  a  magyar  társadalom  tetszetős  dok- 
trínák által  vezettetve,  olyan  politikai  törekvések  mellett  fog- 
laljon állást,  melyek  végeredményükben  a  magyar  nemzet  és 
a  monarchia  jövőjét  veszélyeztetik. 

A  háború  alatt  két  olyan  mozzanat  merült  fel,  mely  mint- 
egy jelezni  látszik  az  osztrák  alkotmány  jövő  fejlődésének  irá- 
nyát. Az  egyik  az  1916  novembre  4-ikén  kelt  legfelsőbb  elhatá- 
rozás, mely  «Galicia  tartománynak  azt  a  jogot  adományozza, 
hogy  országos  ügyeit  annak  teljes  mértékéig,  ami  az  állami 
összességhez  való  tartozásával  és  annak  érdekével  összhangzás- 
ban van,  önállóan  intézhesse)).  A  másik  mozzanat  az  olasz  hábo- 
rút megelőző  diplomáciai  tárgyalások  során  merült  fel.  Abban 
az  utolsó  ajánlatban,  melyet  a  cs.  és  kir.  nagykövet  Rómában 
előterjesztett,  igéret  foglaltatik  a  Trieszt  városi  statútumok  re- 
víziójára olyan  irányban,  hogy  az  eddigi  autonómia  fentartása 
mellett  a  város  olasz  jellege  biztosíttassék.1) 

Tudnunk  kell,  hogy  ez  az  igéret  az  olasz  kormány  április 
10-iki  jegyzékében  foglalt  azzal  a  követelésével  függ  össze,  hogy 
Trieszt  városából  és  környékéből  független  állam  alakíttassék. 
A  közös  külügyi  kormány  visszautasította  a  külön  államként 
való  szervezés  gondolatát,  de  a  városi  statútumok  bizonyos 
irányú  revízióját  elfogadta,  vagyis  a  külön  államiság  helyett 
csak  bizonyos  fokú  különállást  volt  hajlandó  Trieszt  számára 
biztosítani.  A  tendencia  tehát  ugyanaz,  mint  Galíciánál:  külön- 
állás az  illető  tartomány  részére,  mely  különállás  ma  még  nem 
jelenti  a  külön  államiságot,  de  első  lépés  lehet  a  külön  állami- 
ság kivívása,  illetőleg  az  osztrák  államtól  való  elszakadás  felé. 

A  Triesztre  nézve  tett  igéret  annál  inkább  súlyos  termé- 
szetű, mert  e  város  az  olasz  kormány  követelése  alapján  kapta 
volna  meg  a  különállást,  ami  politikai  törekvéseinél  jövőre  is 
az  olasz  királyság  felé  fordította  volna  tekintetét  s  az  osztrák 
államhoz  való  tartozás  érzetét  még  inkább  lazította  volna.  Sze- 
rencse, hogy  az  események  ezt  az  Ígéretet  tárgytalanná  tették. 

l)  V.  ö.  Az  olasz  háború  előzményei.  A  cs.  és  kir.  közös  külügy- 
minisztérium hivatalos  kiadása.  Wien,  1915.  15—16.  lap. 

A  tendencia  tehát  kétségkívül  megvan  Ausztriában,  hogy  a  tarto- 
mányi autonómia  a  birodalmi  hatalom  rovására  legalább  egyes 
tartományokban  kiterjesztessék. 

Galicia  autonómiájának  kérdését  bele  kellett  helyeznünk 
az  osztrák  centralista  és  föderalista  törekvések  körébe,  mert 
igazi  jelentőségét  csak  ilyen  módon  lehet  megállapítani. 

Galicia  autonómiáját  s  általában  minden  javaslatot,  mely 
az  osztrák  alkotmány  reformjára  vonatkozik,  abból  a  szempont- 
ból kell  vizsgálnunk,  hogy  mennyiben  fenyegeti  az  a  dualizmust, 
illetőleg,  hogy  mennyiben  vezethet  a  fejlődés  egy  távolabbi  fokon 
a  trializmushoz.  Távolról  sem  állítjuk,  hogy  ez  az  egyetlen  jogo- 
sult szempont,  melyből  az  osztrák  alkotmányjogi  reformokat 
vizsgálni  lehet,  de  nézetünk  szerint  a  magyarság  érdekei  szem- 
pontjából elsősorban  erre  kell  tekintettel  lenni. 

Az,  hogy  Galicia  részére  széleskörű  autonómia  biztosíttas- 
sák, sőt  hogy  esetleg  egészen  is  kikapcsoltassék  az  egységes 
osztrák  államszervezetből,  nemcsak  az  ottani  lengyeleknek, 
hanem  az  ausztriai  németeknek  is  érdekük.  Ilyen  irányú  kíván- 
ságuknak az  osztrák  németek  több  alkalommal  —  igy  az  1882-iki 
linzi  programmban  s  az  1916-iki  húsvéti  programúiban  is  — 
kifejezést  adtak.  Ők  a  saját  politikai  hatalmuk  szempontjából 
nézik  a  kérdést  s  az  bizonyos,  hogy  a  nyolc  millió  idegen  nem- 
zetiségű lakost  számláló  Galicia  kikapcsolása  lényegesen  javí- 
taná Ausztriában  a  németség  helyzetét. 

Arra,  hogy  a  németek  közül  egyesek  milyen  elfogultan 
csak  saját  nemzetiségük  érdekei  szempontjából  nézik  a  mon- 
archia jövő  nagy  kérdéseit,  érdekes  példa  Lamp  Károly  inns- 
brucki egyetemi  tanár  javaslata.  Lamp  abban  a  tanulmányában, 
melyet  az  Österr.  Zeitschrift  für  öff.  Recht  fent  említett  kör- 
kérdésére válaszképen  irt,  többek  közt  területcserét  is  javasol 
Magyarország  és  Ausztria  közt.1)  Szerinte  az  osztrák  állam- 
terület zártsága  s  egy  centrális,  intenzitiv  és  kevésbbé  költséges 
közigazgatás  keresztülvitele  érdekében  kívánatos  volna  Buko- 
vinát és  Kelet-Galíciát  Magyarországhoz  csatolni,  mely  tarto- 
mányokért Magyarország  a  Lajta  és  a  Dráva  közti  «német  lakos- 
sággal erősen  megrakott))  területeket  adná  cserébe. 

Ez  a  javaslat  sokkal  kevésbbé  komoly,  semhogy  érdemes 

J)  Landerautonomie.  75—76.  lap. 

volna  behatóan  foglalkozni  vele,  de  kuriózumként  érdekes  fel- 
említeni egy  egyetemi  professzornak  ezt  az  elfogultságát.  Lamp 
azt  hiszi,  hogy  Magyarország  hajlandó  lenne  a  magyar  többségű, 
gazdasági  és  kulturális  tekintetben  egyaránt  fejlett  Dunántúlt 
cserébe  adni  Ausztria  idegen  nemzetiségű  és  kevésbbé  fejlett 
keleti  tartományaiért  csak  azért,  hogy  az  osztrák  államterület 
« zártabb»  s  közigazgatása  « kevésbbé  költséges »  legyen.  Könnyű 
észrevenni,  hogy  ezekre  a  tárgyilagosaknak  látszó  szempon- 
tokra való  hivatkozás  Lampnál  csak  ürügy,  a  tulaj donképeni  cél 
a  németség  poziciójának  erősítése  azáltal,  hogy  a  túlnyomólag 
lengyelek,  illetőleg  rutének  által  lakott  tartományokért  olyan 
területet  kapjon  Ausztria  cserébe,  melynek  lakossága  nem  szláv 
s  ahol  németek  is  élnek. 

Lamp  nem  veszi  figyelembe,  hogy  amilyen  kedvezően  vál- 
toztatná meg  ez  a  területcsere  Ausztriában  a  németek  arány- 
számát, épen  olyan  kedvezőtlenül  befolyásolná  nálunk  a  magyar- 
ságét, vagyis  olyan  cserét  ajánl,  amely  egyoldalúan  csak  Ausz- 
triára nézve  kedvező.  Javaslata  egészen  elfogult  és  nélkülöz 
minden  tárgyilagosságot.  De  nem  számol  az  élet  reális  követel- 
ményeivel sem,  mert  nem  veszi  figyelembe,  hogy  egy  államterü- 
letnek ezer  év  óta  kiegészítő  részét  nem  lehet  attól  idegen  érde- 
kek szolgálatában  egykönnyen  elszakítani,  hogy  a  terület  egy- 
sége a  rajta  élő  nemzet  egységét  is  jelenti,  a  nemzetet  pedig 
sokkal  erősebb  kötelékek  fűzik  össze,  semhogy  egy  részét  ki- 
szakítani és  mással  pótolni  lehessen. 

A  politikában  gyakran  előfordul,  hogy  pillanatnyi  nehéz- 
ségek megoldására  olyan  utat  választanak,  mely  végeredményé- 
ben még  sokkal  súlyosabb  nehézségekre  vezet.  Galícia  külön- 
állása mindenesetre  javítaná  a  németség  pozícióját;  az  is  bizo- 
nyos, hogy  ellensúlyozná  az  osztrák  lengyeleknek  az  uj  életre 
hivott  Lengyelország  felé  való  politikai  törekvéseit.  De  kérdés, 
hogy  nem  veti-e  meg  alapját  olyan  fejlődésnek,  mely  a  monarchia 
jelenlegi  államjogi  struktúrájának  s  ezzel  együtt  talán  magának 
a  monarchiának  is  szétrobbantásához  vezethet. 

Hogy  a  monarchiára  nézve  rendkívül  fontos  Galícia  bir- 
toka, az  kétségtelen.  Minden  egyébtől  eltekintve,  már  csak  azért 
is,  hogy  mint  Vorland  szerepeljen  Oroszország  jövőben  is  meg- 
újulható támadásaival  szemben.  E  szempontból  épen  Magyar- 
országra nézve  nagyon  fontos  Galícia.   ET  Tartománynak  tehát 

feltétlenül  a  monarchiához  kell  tartoznia.  A  kérdés  csak  akörül 
foroghat,  hogy  minő  helyzete  legyen  Galíciának  a  monarchiában? 

A  legfelsőbb  kézirat  megállapítja  a  Galícia  számára  adandó 
autonómia  mértékét  is.  Azt  a  jogot  adományozza  Galíciának, 
hogy  «országos  ügyeit  annak  teljes  mértékéig,  ami  «az  állami 
összességhez))  (staatliche  Gesamtheit)  való  tartozásával  és  annak 
érdekeivel  összhangzásban  van,  önállóan  intézhesse».  Az  auto- 
nómia tehát  nem  fogja  megszüntetni  Galíciának  az  állami  összes- 
séghez való  tartozását  s  nem  fogja  e  tartományt  külön  állammá 
tenni. 

Hollerstein  tetscheni  ügyvéd  a  Deutsche  Juristen-Zeitung- 
ban  e  kérdésről  irva1)  ugy  nyilatkozik,  hogy  az  állami  összesség 
kifejezés  alatt  nem  Ausztriát,  hanem  a  monarchiát  kell  érteni. 
Az  autonómia  korlátjaként  szerinte  nem  az  Ausztriához,  mint 
egységes  államhoz  való  tartozás  van  megállapítva,  hanem  az, 
hogy  Galícia  különállása  dacára  is  a  monarchia  kötelékeiben 
maradjon. 

Ez  a  magyarázat  közjogi  szempontból  egészen  tarthatat- 
lan, mert  hiszen  a  monarchia  nem  állam  s  igy  az  «állami  összes- 
ség)) kifejezés  alatt  nem  lehet  Ausztriát  és  Magyarországot  együt- 
tesen érteni.  Bizonyos  azonban,  hogy  Galícia  jövendő  államjogi 
helyzetét  nem  a  legmagasabb  kézirat  közjogilag  szabatos  inter- 
pretálása fogja  eldönteni  s  a  lehetőség  megvan  olyan  törekvések 
érvényesülésére  is,  hogy  Galícia  az  osztrák  államszervezetből 
kiváljon  és  csak  a  monarchia  kötelékeiben  maradjon  meg.  Tehát 
számolnunk  kell  ezzel  az  eshetőséggel  is. 

A  kérdésnek  ilyen  megoldása  két  formában  volna  lehet- 
séges: vagy  ugy,  hogy  Galícia  mint  egy  külön  közjogi  test  fog- 
laljon helyet  a  monarchia  szervezetében,  vagy  ugy,  hogy  Magyar- 
országgal egyesíttessék.  Magyarországnak  —  mint  ismeretes  — 
történelmi  jogai  vannak  Galíciára.  Mária  Terézia  Lengyelország 
felosztásakor  a  szent  korona  jogán  támasztott  igényeket  erre  a 
területre.  Ez  a  történelmi  jog  alapjául  szolgálhatna  annak  a 
megoldásnak,  hogy  Galícia  Magyarországhoz  csatoltassék.  Mint 
fentebb  láttuk,  ez  a  gondolat  Lampnál  is  felmerül.  Ez  a  meg- 
oldási mód  azonban  som  Magyarország,  sem  a  monarchia  szem- 
pontjából nem  kívánatos.  Galícia  nyolc  milliónyi  népessége  tel- 

J)  Die  Sonderstellung  Galiziens  vom  staatsrechtlichen  Standpunkte  aus. 
D.  J.  Z.  1916.  1158-1160.  lap. 

jesen  megváltoztatná  hazánk  nemzetiségi  viszonyait  s  a  leg- 
nagyobb mértékben  veszélyeztetné  a  magyarság  szupremáciáját 
Az  a  körülmény  pedig,  hogy  Galicia  Horvátország  mintájára 
csak  mint  széleskörű  autonómiával  biró  tartomány  lenne  Magyar- 
országhoz csatolható,  a  magyar  szent  korona  országainak  állami 
egységét  is  veszélyeztetné.  E  szempontokból  nemcsak  Magyar- 
országra nézve  nem  kivánatos  ez  a  megoldási  mód,  de  nem  kí- 
vánatos az  egész  monarchiára  nézve  sem,  mert  hiszen  Magyar- 
ország állami  egysége  s  benne  a  magyarság  szupremáciája  az 
egész  monarchia  érdeke. 

Az  a  másik  megoldási  mód,  hogy  Galicia  mint  külön  köz- 
jogi test  foglaljon  helyet  a  monarchiában,  szintén  nem  fogad- 
ható el.  Ha  mint  teljesen  egyenrangú  harmadik  állam  csatla- 
koznék Ausztriához  és  Magyarországhoz,  a  monarchia  közjogi 
struktúrája  teljesen  megváltoznék  s  a  dualizmus  fényesen  be- 
vált intézményét  a  trializmus  váltaná  fel,  ez  pedig  —  mint  fen- 
tebb láttuk  —  sem  Magyarország,  sem  a  monarchia  szempont- 
jából nem  kivánatos.  Arról,  hogy  Galicia  Bosznia-Hercegovina 
mintájára  a  monarchia  két  államának  condominiuma  gyanánt 
szerveztessék,  e  tartományok  magasabb  kulturális  nivója  és  fej- 
lett autonómiája  mellett  szó  sem  lehet.  A  condominium  külön- 
ben, ha  nem  jelenti  is  a  trializmust,  olyan  fejlődés  alapjait  rakja 
le,  amely  szükségképen  előbb-utóbb  a  trializmushoz  vezet  s  igy 
ez  a  megoldási  mód  végeredményében  épen  olyan  veszélyes 
volna,  mint  a  külön  államisággal  való  felruházása  Galíciának. 

Galíciának  az  osztrák  államszervezet  kötelékében  kell  ma- 
radnia s  autonómiája  nem  szabad,  hogy  megbontsa  Ausztria 
állami  egységét.  Pely.es  értelmezés  mellett  a  legfelsőbb  kézirat 
szövegéből  is  ez  következik.  És  pedig  nemcsak  arra  kell  vigyázni, 
hogy  az  adandó  autonómia  azonnal  meg  ne  bontsa  az  állami 
egységet,  hanem  arra  is,  ne  legyen  olyan  irányú,  hogy  a  fejlődés 
egy  további  fokán  az  állami  egység  megbontásához  vezessen. 

Ausztriában  a  nemzetiségi  viszonyok  miatt  csaknem  tel- 
jesen lehetetlen  a  teljes  centralizmus.  A  két  szemben  álló  rend- 
szer: a  centralizmus  és  a  decentralizmus  közül  az  utóbbinak  van- 
nak meg  a  reális  előfeltételei.  Ausztria  államjoga  mindenesetre 
a  decentralizmus  irányában  fog  tovább  fejlődni.  De  a  decentra- 
lizáció mai  rendszerének,  nézetünk  szerint,  egy  igen  gyökeres 
változáson  kell  keresztülmennie,  hogy  a  monarchiának  a  dua- 

lizmus  alapján  való  nyugodt  és  biztos  fejlődését  ne  veszélyez- 
tesse: át  kell  térni  Ausztriának  a  tartományi  autonómiáról  a 
nemzetiségi  autonómia  rendszerére.  A  nemzetiségi  autonómia  azt 
jelenti,  hogy  ne  az  egy  tartomány  területén  lakók  élvezzenek 
önkormányzatot,  hanem  azok,  akik  egy  nemzetiséghez  tartoz- 
nak, tehát,  hogy  ne  Csehországnak,  Galíciának  és  Bukovinának, 
hanem  a  cseheknek,  a  lengyeleknek  és  a  ruténeknek  legyen 
autonómiájuk.1) 

A  nemzetiségi  autonómia  intézménye  Ausztriában  jelenleg 
sem  ismeretlen.  Ma  azonban  csak  az  egyes  tartományokon  belül 
érvényesül  ott,  ahol  az  illető  tartományoknak  különböző  nem- 
zetiségű lakosai  vannak.  Alapgondolata  az,  hogy  a  jogrend  vegye 
figyelembe  az  egyesek  nemzetiségét,  a  nemzetiséghez  való  tartozás 
jogi  status  legyen  épen  ugy,  mint  az  állampolgárság,  vagy  a 
községi  illetőség,  melyen  bizonyos  a  nemzetiségi  érdekek  védel- 
mére szolgáló  jogok  alapulnak.  A  lakosságot  nemzetiségük  sze- 
rint elkülönítik  s  az  egy  kategóriába  tartozókra  együttesen  tör- 
ténik bizonyos  államügyek  intézése,  és  pedig  nemcsak  az  állam- 
hatalom által  kinevezett  orgánumok  részéről,  hanem  elsősorban 
az  illető  nemzetiség  tagjainak  önkormányzati  szervei  által. 
Főleg  a  kulturális  közigazgatás  terén  érvényesül  a  nemzetiségi 
elv;  de  Csehországban  és  Morvaországban  az  orvosi  kamarának 
is  két  külön,  nemzetiségi  alapon  szervezett  osztálya  van,  sőt  két 
tartományban,  Morvaországban  és  Bukovinában  a  tartomány- 
gyűlési  képviselők  választásánál  is  szerepelnek  nemzetiségi  kú- 
riák és  a  választásokat  maga  a  tartománygyülés  is  kúriákra 
oszolva  ejti  meg,  mely  kúriák  legalább  részben  szintén  nemzeti- 
ségi alapon  vannak  szervezve. 

A  lakosságnak  nemzetiségekként  való  elkülönítése  kétféle 
elv  alapján  történhetik:  vagy  a  területi,  vagy  a  személyi  elv 

J)  „Nemzetiségi  autonómia"  alatt  Ausztriában  azt  az  elvet  értik,  hogy 
minden  nemzetiségnél  az  illető  nemzetiséghez  tartozók  végezzék  a  közigaz- 
gatást. A  közjogi  irodalomban  is  rendszerint  ezzel  a  meghatározással  talál- 
kozunk (v.  ö.  Bematzik:  Die  österreichische  Verfassungsgesetze.  II.  kiadás 
1911.  989.  lap,  Hermritt:  Die  Ausgestaltung  des  österreichischen  Nationali- 
tátenrechtes  durch  den  Ausgleich  in  Máhren  und  in  der  Bukowina.  Österr. 
Zeitschrift  für  öff.  Recht.  I.  kötet  592.  lap  stb.)  pedig  a  nemzetiségi  autonómia 
ennél  többet  jelent.  Ez  az  elv  keresztülvihető  ugy  is,  hogy  egyáltalában  nincs 
nemzetiségi  autonómia,  ha  t.  i.  az  illető  tisztviselők  mind  a  kormány  által  nevez- 
tetnek ki  s  az  egy  nemzetiséghez  tartozóknak  nincsenek  önkormányzati  jogai. 

alapján.  Az  előbbinél,  mely  természetesen  csak  ott  vihető  keresz- 
tül, ahol  különböző  nemzetiségek  nem  egy  területen  össze- 
keverve élnek,  a  terület  közigazgatási  beosztása  a  lakosság  nem- 
zetiségére való  tekintettel  történik,  ugy,  hogy  a  lehetőség  szerint 
egy  nemzetiségű  kerületek  alakíttatnak.  A  területi  elv  mellett 
csak  tökéletlenül  vihető  keresztül  a  nemzetiségi  autonómia  elve. 
A  különböző  nemzetiségek  által  lakott  területek  nincsenek  fallal 
elválasztva  egymástól,  legalább  a  városokban,  melyek  nemzeti- 
ségi tekintet  nélkül  felszívják  a  környékbeli  lakosságot,  idegen 
nemzetiségűek  is  feltétlenül  vannak,  ugy,  hogy  a  nemzetiségi 
orgánumok  hatásköre  e  rendszer  mellett  mindig  idegen  nemzeti- 
ségű egyénekre  is  kiterjed. 

A  személyi  elv  alapján  ez  nem  történhetik  meg.  Itt  a  lakos- 
ságról nemzetiségi  anyakönyveket  vezetnek  s  ezek  alapján  oszt- 
ják kategóriákba  őket.  Ugyanazon  a  területen  tehát  több  ugyan- 
olyan hatáskörrel  biró  orgánum  működik,  de  mindegyik  a  saját 
nemzetiségéhez  tartozó  egyénekre  vonatkozólag.  A  személyi  elv 
alapján  szervezett  nemzetiségi  autonómia  egyesíti  a  különböző 
területeken  elszórva  élő  egy  nemzetiségüeket,  viszont  az  egy 
területen  élő  különböző  nemzetiségüeket  elválasztja  egymástól 
s  ezáltal  lehetővé  teszi  a  nemzetiségi  érdekeknek  mindenkire 
kiterjedő  védelmét  s  megszünteti,  vagy  legalább  is  csökkenti  a 
súrlódási  pontokat  az  egy  területen  élő  nemzetiségek  között. 

Az  bizonyos,  hogy  a  személyi  elv  alapján  szervezett  nem- 
zetiségi autonómia  megvalósítása  a  gyakorlatban  nehézségekkel 
jár.  A  nemzetiségi  anyakönyvek  elkészítése,  sőt  magának  a  nem- 
zetiség fogalmának  s  a  nemzetiséghez  való  tartozás  kritériumá- 
nak megállapítása  sem  könnyű  feladat.  Emellett  igen  fontos  és 
nehéz  kérdés  az  is,  hogy  a  felebbviteli  orgánumok  szervezésé- 
nél miként  biztosítsák  a  nemzetiségi  érdekek  védelmét,  mert 
enélkül  a  nemzetiségi  autonómia  igen  könnyen  egészen  illuzó- 
riussá  tehető.  De  bizonyos  az  is,  hogy  Ausztria  tételes  közjogá- 
ban e  nehézségek  dacára  is  mindinkább  tért  hódít  a  személyi 
elv.  A  nemzetiségi  jog  mindenesetre  ennek  az  elvnek  az  alapján 
fog  tovább  fejlődni.1) 

Meggyőződésünk,    hogy  a  jelenlegi   tartományi  rendszer 

*)  V.  ö.  Territorialitáts-  und  Personalitátsprinzip  im  österreichischen 
Nationalitátenrecht.  Jahrbuch  des  öffentlichen  Rechts  II.  kötet  1908.  363.  lap. 

helyét  a  nemzetiségi  autonómia  intézményének  kell  elfoglalnia. 
Csehország,  Morvaország,  Galicia  stb.  autonómiája  helyére  a 
csehek,  lengyelek,  rutének  s  a  többi  nemzetiségek  autonómiája 
kell,  hogy  lépjen,  a  személyi  elv  alapján  szervezve.  A  nemzeti- 
ségi autonómia,  mig  egyrészről  számolna  azzal  a  követelmény- 
nyeí,  hogy  Ausztria  alkotmányának  a  decentralizmus  elve  alap- 
ján kell  tovább  fejlődnie,  másrészről  elhárítaná  azt  a  veszélyt, 
mely  a  decentralizmus  jelenlegi  formájának  tovább  fejlődése 
esetén  a  dualizmust  fenyegetné.  Ezenkivül  mérsékelné  az  el- 
keseredett nemzetiségi  harcokat  is,  mert  hiszen  e  rendszer  mel- 
lett mindenik  nemzetiség  megkapná  a  maga  érvényesülésének 
és  fejlődésének  biztos  bázisát. 

A  személyi  elv  alapján  szervezett  nemzetiségi  autonómia 
megszüntetné  a  nemzetiségi  törekvéseknek  az  állami  egységet 
fenyegető  jellegét.  Megszűnnék  az  egyes  tartományok  történel- 
mileg kifejlődött  politikai  személyisége,  mely  ma  állandó  és 
biztos  alapja  az  illető  tartományban  uralmon  lévő  nemzetiség 
szeparatisztikus  törekvéseinek.  Egyáltalában  megszűnnék  a  nem- 
zetiségi törekvések  területi  jellege,  mert  a  nemzetiségi  autonó- 
mia nem  egy  meghatározott  s  főleg  nem  egy  történelmileg  ki- 
alakult területre  vonatkozó  szervezet  lenne  az  illető  terület  feletti 
kizárólagos  hatáskörrel  és  politikai  aspirációkkal.  Az  autonó- 
miának a  területtől  való  ez  az  elválasztása  képezi  nézetünk 
szerint  egyedüli  garanciáját  annak,  hogy  a  decentralizmus  ,ne 
veszélyeztesse  Ausztria  állami  egységét  és  vele  együtt  a  dua- 
lizmust. 

Galicia  autonómiájának  kérdését  is  a  személyi  elv  alapján 
szervezett  nemzetiségi  autonómia  formájában  kellene  meg- 
oldani. Ha  Galicia  tartományi  autonómiát  kap,  az  ellentét  az 
ottani  lengyelek  és  rutének  közt  még  jobban  kiélesedik.  A  ruté- 
nek —  mint  ismeretes  —  mindjárt  a  legfelsőbb  kézirat  kiada- 
tása után  tiltakoztak  az  autonómiának  olyan  szervezése  ellen, 
hogy  az  Galiciában  a  lengyeleknek  biztosítsa  a  politikai  hatal- 
mat. A  nemzetiségi  autonómia  ezt  a  kérdést  is  megoldaná,  az 
egyik  nemzetiségnek  a  másik  által  való  elnyomatását  lehetet- 
lenné tenné.  A  Lengyelország  helyreállítása  folytán  előállott 
osztrák-lengyel  kérdést  épen  ugy  megoldaná,  mint  a  tartományi 
autonómia  s  emellett  nem  veszélyeztetné  a  monarchia  jelenlegi 
államjogi  formáját:  a  dualizmust  sem. 


Betyárnóta. 

Elbeszélés. 
Irta:  Zöldi  Márton. 


A  Körös-partra  tekintő  nagy  udvarháznak  tágas,  kőoszlo- 
pos  tornácán  Mák  Miska,  az  öreg  cigány,  cimbalmozott.  Ezer- 
nyolcszázhatvanötöt irtak  és  a  hallgatóság  két  személyből  állott: 
a  ház  urából,  Eörsy  Pál  alispánból  és  sógornőjéből,  özvegy  Dar- 
nay  Miklósné  őméltóságából.  A  méltóságos  asszony  már  több 
mint  tiz  év  óta  özvegyeskedett.  Férje  nagyhírű  szeptemvir  volt 
annak  idejében.  Az  egykor  nagyon  szép  asszony  régi,  osztrák 
tiszti  családból  származott,  de  Magyarországon  született  egy 
vidéki  garnizonban.  Fiatalon,  miután  szülei  Bécsbe  kerültek, 
operaénekesnőnek  készült  és  a  bécsi  udvari  operában  szép  siker- 
rel énekelt  néhány  koloratur-szerepet,  de  a  férje  kedvéért,  ki 
akkor  a  kancelláriánál  viselt  magasabb  állást,  otthagyta  a  szín- 
padot minden  magas  regiszterü,  polifonikus  varázsával  és  ígé- 
reteivel együtt. 

Nagy,  sötétkék  szeme  most  élénk  csillogással  gyönyört 
fejezett  ki.  A  gyönyört  a  magyar  népdalnak  gazdag,  meleg  inven- 
ciója szerezte.  Az  öreg  Mák  ez  alkalommal  csupa  betyárnótát 
játszott.  Azok  voltak  az  alispán  kedves  nótái.  A  régebbi  betyár- 
nóták eredetéről  alig  van  nyom,  de  mintha  verselésük  több  fej- 
lettséget, biztosabb  technikát  mutatna,  mint  az  átlagos  népdalé. 
Ki  tudja,  vájjon  nem  literátus  emberek  alkották  és  formálták? 

Az  öreg  Mák  a  zseni  minden  eredetiségével  és  szertelen- 
ségével interpretálta  a  nótákat.  A  ritmus  néha  szinte  lángot 
kapott,  oly  sziláján  verte  a  húrokat.  Aztán  egy  nyújtott  tempójú 
nóta  következett ...  Az  alispán  élénkebben  kezdett  figyelni .  .  . 
Ezt  a  nótát  most  először  cimbalmozta  előtte  az  öreg  cigány. 

Eddig  nem  állott  műsoron .  . .  Pedig  ehhez  a  nótához,  olyan 
népies  balladaféle  volt,  az  alispánnak  igen  különös  emlékei 
fűződtek. 

Fiatal  diákkorában  apjának  egy  Győrmegyéből  való  botos- 
ispánja volt.  Ennek  a  fiával,  Rács  Gyurkával,  nagy  barátságot 
tartott  s  a  vakációkban  úgyszólván  éjjel-nappal  együtt  kalan- 
doztak réteken  és  erdőkön.  A  fiatal  diákot  nagyon  vonzotta 
Rács  Gyurkának  az  a  szokatlan  méretű  vakmerősége,  amellyel 
a  ménes  csikóira  rápattant,  amellyel  a  jegenyéket  megmászta  és 
a  legveszedelmesebb  örvényeket  átúszta.  És  hogy  tudott  tilin- 
kózni,  énekelni!  Ettől  a  vele  egykorú  fiútól  hallotta  csaknem 
harminc  év  előtt  azt  a  nótát  az  alispán.  Meg  is  kérdezte  a  cim- 
balmostól: 

—  Nem  tudod,  öregem,  ennek  a  nótának  a  szavát? 

—  Nem  igen,  —  válaszolta  az  öreg  cimbalmos.  —  Tetszik 
kidni,  amit  az  ember  öregen  hall,  azt   nem  fogja  jól  az  esze. 

—  Mostanában  hallottad? 

—  Nemrégen  ...  a  mult  héten  .  .  .  vagy  talán  az  előtte  való 
héten. 

—  Nem  igy  kezdődik  a  nóta,  —  kérdezte  az  alispán  — 
«Rába  partján  halva  lelték  Szűcs  Imrét? » 

—  Ugy,  ugy,  —  sietett  az  öreg  válaszolni  —  gondolkoztam 
is  rajta,  hogy  került  a  Rába  ide  a  Körösökhöz? 

—  Hol  hallottad  ezt  a  nótát?  —  tudakolta  az  alispán. 
Az  öreg  mintha  kissé  húzódozott  volna  a  választól. 

—  Ha  jól  vélekszem,  az  apácai  csárdában. 

—  Kitől? 

— -  Nem  tudom,  miféle  volt . . . 

Az  alispán  není  kérdezte  tovább.  Tudta,  hogy  aki  betyár- 
nótát az  apácai  csárdában  dalolta,  maga  is  betyár  volt.  A  vár- 
megyei urak  —  ez  volt  az  úzus  az  Alföldön  —  sohasem  köve- 
telték pásztoremberektől,  cigányoktól,  gyolcsostótoktól,  hogy  a 
betyárokra  rávalljanak,  hogy  elárulják  tartózkodási  helyüket. 
Ezzel  ugyanis  biztos  veszedelemnek  szolgáltatták  volna  ki  őket. 
Az  alispán  engedte  tovább  cimbalmozni  az  öreget  és  németül 
kezdett  beszélni  sógorasszonyával.  Elmondta,  hogy  milyen  érde- 
kes emléket  ébresztett  benne  a  régi  nóta,  mely  egy  betyár  halálá- 
val számol  be. 

—  Azt  hiszem,  —  mondotta  önkénytelenül  halkítva  a 
hangját  —  hogy  az  én  egykori  játszótársam  volt  az  a  betyár, 
kitől  az  öreg  a  nótákat  hallotta. 

A  szeptemvirné  érdeklődve  kérdezte: 

—  Mit  tudnál  tenni  az  érdekében,  ha  csakugyan  ő  volna? 

—  Semmit,  —  válaszolta  az  alispán  eltűnődve  —  a  magyar 
jogszolgáltatás  nem  ismeri  a  koronatanú  intézményét,  mely  a 
büntetéstől  mentesíti  azt,  ki  bűntársait  kiszolgáltatja.  Ennek  nem 
is  volna  gyakorlati  célja  nálunk.  A  magyar  fajta  nem  inklinál 
az  árulásra  ...  De  talán  mégis  tehetek  valamit . . . 

—  Mit?  —  kérdezte  a  szeptemvirné. 

—  Van  egy  hallgatag  jogszokás  az  alföldi  megyékben, 
mely  szerint  attól  a  betyártól,  ki  a  megyénél  szolgálatot  vállal, 
nem  kérik  számon  a  múltját.  És  ha  ő  az  csakugyan,  akkor 
bízom  hozzá,  hogy  szavamra  ideszegődik. 

—  Izensz  neki?  —  kérdezte  a  sógorasszony. 

—  Nem,  magamnak  kell  vele  beszélni. 
Azzal  az  öreg  Mákhoz  fordult: 

—  Ide  hallgass,  öreg,  szavamat  adom,  hogy  nem  kivánom 
kárát  annak  a  betyárnak,  kitől  a  nótát  hallottad.  Megmondhatod 
a  nevét. 

A  cimbalmos  habozás  nélkül  megmondta: 

—  Sebaj  Gyurka,  instálom  alássan. 

Az  alispán  ismerte  ezt  a  nevet  csendbiztosi  jelentésekből. 
Elszánt,  vakmerő  és  igen  ravasz  embernek  volt  festve  .  .  .  Igaz, 
hogy  az  ő  egykori  játszótársát  Rács  Gyurkának  hítták,  de  a 
Sebaj  név  aligha  lehetett  igazi  családi  neve...  A  «sebaj»  szó 
amúgy  is  inkább  hetyke  biztatás,  mint  név. 

Harmadnapra  rá  Eörsy  alispán  egy  vékony  pálcával  a 
kezében  a  nyári  alkony  biboros  fényétől  élénken  megvilágítva 
lépett  be  az  apácai  csárda  ivójába,  melynek  X-lábu  asztala  végén 
Sebaj  Gyurka  egyedül  ült.  Előtte  egy  hosszú  nyakú  itcésüveg. 

Az  alispán  köszönt: 

—  Jó  estét! 

Erős,  daliás  alakja  mintha  megrezzent  volna.  Első  tekin- 
tetre tisztába  jött  ugyanis  azzal,  hogy  az  asztalfőn  ülő  betyár  nem 
az  ő  volt  játszótársa.  Egy  vadidegen  arcból,  melynek  kemény 
energiája  semmi  barátságossal  nem  biztatott,  két  csillogó  szem 
meredt  reá. 

Magyar  Figyelő.  9 

A  betyár  elkapta  az  asztalnak  támasztott  duplacsövű  pus- 
kái. De  előbb  viszonozta  a  köszöntést: 

—  Jó  estét! 

Nem  közönséges  drámai  feszültség  töltötte  el  a  csárda 
tágas  ivóját.  A  társadalom  két  legszélsőbb  véglete,  a  jogrend 
hivatásos  őre,  az  alispán,  —  és  a  jogrend  legveszedelmesebb 
ellenfele,  a  betyár,  állott  egymással  szembe.  Az  alispánnak  egy 
vékony  pálca,  a  betyárnak  duplacsövű  fegyver  volt  a  kezében  .  .  . 

De  az  egymással  villámgyorsan  váltott  pillantások  nem 
jeleztek  vihart.  A  betyár  tisztelettudóan  felkelt  és  megkérdezte: 

—  Egyedül  tetszett  jönni? 

—  Egyedül.  Kocsim  a  falu  túlsó  végén  van. 

Sebaj  Gyurka  visszatámasztotta  a  fegyvert  előbbi  helyére. 

—  Ha  meg  tetszenék  engedni  az  alispán  urnák,  megkérdez- 
ném, hogy  mi  járatban  van  erre? 

—  Egy  nóta  után  járok  .  .  .  Azután  a  nóta  után,  mely  azzal 
kezdődik,  hogy  a  Rába  partján  halva  lelték  Szűcs  Imrét. 

—  Ismerem  a  nótát,  —  szólott  a  betyár  —  régi  nóta.  De- 
hát  nem  Szűcs  Imre  az  egyedüli  betyár,  kit  halva  leltek.  Szakasz- 
tottan  ugy  járt  Rács  Gyurka  is,  a  druszám. 

—  Rács  Gyurka?  —  kérdezte  az  alispán  megilletődve. 

—  Az. 

.     —  Mikor? 

—  Most  három  esztendeje. 

—  Hol? 

—  Biharban.  Katonák  lőtték  agyon  üldözés  közben. 
Az  alispán  megemelte  a  kalapját. 

—  Isten  nyugtassa! 

Menni  készült,  de  egy  impulziv  elhatározás  megállította. 

—  Sebaj  Gyurka,  —  mondotta  —  ha  már  igy  szembe  kerül- 
tünk, megkérdezem  kigyelmedtől,  nem  akarna-e  pandúr  lenni? 

—  Köszönöm,  nem  kérek  belőle. 

—  Miért? 

—  Mert  sovány  a  megye  kosztja,  én  meg  nagyétii  va- 
gyok .  .  . 

Szavában  nem  volt  semmi  kihivás,  semmi  dac .  .  .  csak 
egy  kis  hetykeség  . .  .  Pedig  az  élete  állott  kockán  .  .  . 


A  régi  magyar  halála. 

Irta :  Krúdy  Gyula. 


Ki  volt  a  rendes  és  derék  ember  Magyarországon?  Tűnődöm 
magamban,  midőn  a  múltba  visszanézek,  mint  egy  porlepte  tükörbe 
elhagyott  házban,  ahonnan  kísértet  járás  miatt  elbujdostak  a  lakók. 

Aki  előre  megírta  a  «párte-céduláját»,  a  sírfeliratát,  megvette  a 
koporsóját  és  a  törvény  kifogástalan  megtartásával  elintézte  végren- 
delkezését. 

A  Halál  nem  volt  egy  ellenséges  vándorlegény,  aki  éji  szállási  kér 
az  istállóban  s  hajnalban  leöldösi  a  háznépet.  De  még  csak  egy  bor- 
virágos  orrú  végrehajtó  sem  volt  a  Halál,  aki  felsőmagyarországi  hu- 
morral ereszkedik  le  bricskájáról  és  megdicséri  a  házikisasszonyt. 

A  Halál  egy  öreg  nagybácsi  volt,  aki  túlélte  a  korabelieket,  bölcs, 
megfontolt,  megegyező  és  lemondó,  mint  azok  a  drága  emlékké  válott 
öregek,  akik  többnyire  szundikálás  közben  végleg  elaludtak,  vagy 
utaztak  valahová  és  a  kocsiülésben  megmerevedve  maradtak. 

A  régi  magyar  (a  háború  előtt)  ugy  halt  meg,  mint  az  anekdota. 
Mig  most  minden  haláleset:  tragédia,  mert  már  a  könyünk  is  elfogyott, 
amellyel  számos  halottunkat  elföldeljük. 

A  régi  magyar  többnyire  megérezte  halálát.  Majdnem  minden 
nagykort  ért  férfiú  körülbelül  előre  ti^dta  az  esztendőt,  amelyben  végleg 
elbúcsúzik.  De  voltak  olyanok  is,  akik  a  halálnak  napját  is  tudták  és 
ekkorára  mindent  nyugodtan,  kényelmesen,  sietés  nélkül  elintéztek. 
Magukhoz  hivták  azokat,  akiket  még  egyszer  látni  akartak.  Hosszasan, 
de  fájdalom  nélkül  megnézték  szeretettjeik  arcát,  mintha  a  másvilágra 
magukkal  vinni  akarnák  drága  emlékezetüket.  Csendesen  megszorítot- 
ták a  jóbarát  kezét,  —  ó,  a  kézszorításnak  mindig  jelentősége  volt  a 
régi  magyarok  között,  csak  manapság  szokás  ugy  kutyafuttában  kezet 

fogni,  mintha  az  élet  értékével  együtt  az  is  elveszítette  volna  fontos- 
ságát, —  nővel,  férfivel,  testvérrel  kezet  fogott  a  régi  magyar,  csak  a 
gyermekeket  szokta  megcsókolni.  Ha  valami  puha,  drágalátos  fiatal 
sógorasszony  akadt  a  háznál,  nagyon  helyes  volt,  ha  az  kezével  utol- 
jára megtapintotta  a  homlokot,  halántékot,  mert  ez  érintésre  mégis 
csak  eszébe  jutottak  a  haldoklónak  azok  a  kellemes  nők,  akik  azért 
voltak,  hogy  örömet,  nyugalmat,  szép  hangulatokat  keltsenek. 

A  meghalás  ünnepélye  volt  az  életnek,  amely  után  bizonyosan 
következik  a  tor,  ahol  poharat  ürítenek  és  felemlegetik  a  jó  tulajdonsá- 
gokat. Nyugodtan  halhatott  meg  az  ember,  tudta,  hogy  csak  jót  mon- 
danak róla,  a  nők  jó  darabig  viselik  az  özvegyi  fátyolt  és  a  gyermekek 
összekulcsolt  kézzel  állnak  meg  az  arckép  előtt.  Nem  is  volt  utolsó 
gusztusa  annak  a  falusi  kurtanemesnek,  (a  nevét  már  elfelejtettem)  aki 
a  temetőből  visszaszökött  a  halotti  torára  és  az  ablakon  át  benyúlt  a 
boros  kancsóért,  mikor  körben  járt  a  pohár.  A  temetők  nem  estek 
messzire  a  lakóházaktól,  könnyen  hazajöhetett  a  halott,  ha  valamit  el- 
felejtett elintézni.  (Hogyan  mehetnének  ma  haza  a  halottak?) 

De  szép  volt  a  halál  mindenféleképen,  mert  többnyire  olyan  kor- 
ban kocogtatott  be  a  házikóba,  amikor  már  semmi  hasznát  sem  vette 
az  ember  életének.  Nézzétek  meg  az  elhagyott  falusi  és  kisvárosi  teme- 
tők fej  fáit,  sírköveit.  Nyolcvan  éven  alul  alig  adta  meg  magát  valaki  az 
enyészetnek.  A  kilencven  esztendős  emberek  még  felmásztak  a  lajtor- 
jára. Kossuth  Lajos  után  is  maradt  egy  kevés  ember  és  a  negyven- 
nyolcadiki  honvédek  sem  haltak  még  ki. 

Amikor  a  régi  Halál  járt  Magyarországon,  nyugodtan,  türelmesen 
megvárta,  hogy  szívesen  látott  vendég  legyen  a  háznál,  ahová  készülő- 
dött. Szeretett  éjjel  utazni,  amikor  nem  zavarja  a  háznépet.  Kedvelője 
volt  az  utolsó  kenetnek,  az  utolsó  imának,  a  lassú  szendergésnek.  A 
halálkínt  alig  ismerték  az  emberek.  (Csak  Vesztróczi  Mihály  hörgött, 
mert  nyolcvan  éves  korában  fiatal  leányt  vett  feleségül.)  Mindig  akkor 
jött  a  régi  jóbarát,  amikor  az  ember  elveszítette  a  haját  és  a  fogát.  Az 
előbbit  kitépték  a  nők,  az  utóbbit  elhagyogatták,  hogy  maguk  sem 
vették  észre.  Mikor  már  a  formás  fehérnép  után  sem  fordult  meg  az  öreg 
magyar,  nem  hunyorított  a  szemével,  nem  csettintett  a  nyelvével,  nem 
pattintott  az  ujjával,  ha  fiatal  menyecske  mosott  a  folyóban,  táncolt  a 
taposókádban,  mászkált  az  almafán,  futott  a  hirtelen  kerekedett  ápri- 
lisi záporban:  ha  már  csak  az  öregasszonyok  kártyáit,  mondókáit,  a 
kenőasszony  zsörtölődését,  a  szomszédné  pletykáit  figyelte,  akkor  elő- 
vette a  halál  a  sarokból  a  kaszát. 

Ha  már  enni  sem  volt  kedve  a  régi  magyarnak:  nem  dörmögött 
vidámat,  ha  kedves  levese,  aprólékja,  pecsenyéje,  főzelékje  került  az 
asztalra  s  fáradtan  nézett  megszokott  borára,  csupán  a  fekete  üvegbe 

szorított  meggylelke  derítette  fel  egy  másodpercre  pókhálós  arcát:  a 
halál  megfente  a  kaszát. 

Ha  már  nem  lelte  örömét  a  politikában,  a  tavaszi  vetésben,  nyári 
aratásban,  őszi  szüretben,  az  életnek  legtovább  tartó  gyönyörűségeiben, 
s  legfeljebb  az  unokája  mulattatta  már:  a  halál  elfoglalta  a  helyét  a 
kapufélfa  mellett. 

Ezalatt  a  magyar  feltette  az  okuláréját,  amely  zsinórral  volt  a 
fején  összekötve,  ecetet  öntött  a  kiszáradt  kalamárisba,  reszkető  kézzel 
megfaragta  a  lúdtollat,  amelyet  az  unokája  tépett  a  számára.  S  nekiült 
a  hosszú  délutánon  végrendeletet  irni. 

A  végrendeletirás  majdnem  olyan  fontos  eseménye  volt  az  élet- 
nek, mint  a  házasság.  Ámbár  némely  ember  többször  is  házasodott, 
mig  a  szeszélyes  öreg  asszonyok,  köszvényes  öreg  urak  oly  gyakran 
változtatták  a  végrendelkezésüket,  mint  szivük  hamvadó  érzéseit:  oly- 
kor a  szeretet  zsarátnoka  lobbant  lángra,  máskor  az  elkeseredésé  és 
gyűlöleté.  Iskolák,  egyházak,  akadémiák  nem  is  tudják,  hogy  nem  egy- 
szer csak  egyetlen  nap  rosszkedvű  szeszélyének  köszönhetik  a  nevezetes 
alapítványokat.  Az  én  ősanyám.  Bibits  Antónia  fejedelmi  vagyonát  egy 
türelmetlen  unokaöccse  iránt  felszított  haragos  szeszélyből,  ifjúsági 
nevelési  célokra  hagyományozta. 

A  végrendelkezés  megírása  napokig,  néha  hetekig,  olykor  évekig 
tartott.  A  mondatokat  gondosan  megfaragta  a  régi  magyar.  Érezte,  hogy 
nemsokára  Isten  elé  lép.  Utolsó  földi  cselekedetét  megmérte,  jobbról- 
halról megvizsgálta,  amig  papirosra  vetette. 

Nem  egyszer  eszébe  jutottak  az  aggastyánnak  a  régi  nők,  akikkel 
if  jú  korában  a  folyópartokon  sétált,  kertekben  üldögélt,  tavaszt  lélek- 
zett.  nyári  holdat  bámult,  őszi  levelet  sodort.  Visszatértek,  mint  egy 
galéria  arcképei,  amelyeket  a  holdfény  csalóka  kedvvel  megvilágít  és 
a  merev  rámák  közül  lenyúlnak  a  kezek,  amelyek  egykor  üdék  és  oly 
illatosak  voltak,  hogy  az  ember  szívesen  elfelejtette  az  egész  világot. 
A  hajak  szinei,  az  arcok  hamvai,  a  lélekzések  zenéi  és  a  hangok  fosz- 
lányai még  egyszer  megkísértik  az  öreg  embert  a  végrendelkezés  irása 
felett.  Eltűnődve  megáll  a  sercegő  toll.  Vájjon  mit  is  kellene  hagyomá- 
nyozni X-nek  vagy  Y-nak,  aki  olyan  kedves  volt  hajdanán,  mint  a  ta- 
vasz, odaadó,  mint  a  nyár  és  gyümölcsszivü,  mint  az  ősz?  Az  öreg- 
ember fejtörésének  nem  egyszer  csak  egy  fehérnadrágos,  kürtőkalapos 
pofaszakállas  ifjú  gavallér  pasztell-képének  a  hagyományozása  vet  vé- 
get. —  az  ifjút  már  senki  sem  ismerte  az  élők  közül,  esetleg  az  öröklő 
hölgy  emlékszik  reá  homályosan;  —  máskor  sokkal  értékesebb  hagyo- 
mány jegyeztetik  fel  a  diósgyőri  papírra,  hogy  örömet,  szép  elmeren- 
gést, régi  álmokat  idézzen  elő  egy  messzi  ház  hidegülő  tűzhelyénél.  Egy 
régi  magyar  majdnem  minden  egykori    szépasszonynak,  korunkbeli 

nagymamának  hagyományozott  valami  emléket  a  végrendelkezésében. 
A  fehérfejű  asszonyok  mély  felháborodással  utasították  vissza  az  aján- 
dékot: az  szinte  tragikus  volt. 

Máskor  a  végrendeletirást  iskolai  emlékek  is  megkörnyékezik. 
Messzi  városok  ódon  iskoláiból  hallatszik  a  csengő  hangja,  nagy  kalapos 
tanárok  szigorú  tekintete  rémítgeti  az  emlékező  aggastyánt,  könyvek 
suhognak  felé,  mint  a  varjak.  A  kegyeskedő  lúdtoll  bizony  meg-meg- 
állott  az  egykori  iskoláknál,  mert  hiszen  többé  nem  kellett  vizsgára  ké- 
szülődni. 

Még  nagy  gond  volt  a  barátokról  való  megemlékezés  a  régi  világ- 
ban, midőn  a  jóbarátság  még  oly  divat  volt,  mint  a  krinolin!  A  pipák, 
könyvtárak,  sétabotgyüjtemények,  vadászfelszerelések,  képtárak,  felejt- 
hetetlen bútordarabok,  emlékezetes  szőnyegek,  gyürük,  nyaktűk,  nyer- 
gek és  szakácskönyvek:  voltak  fentartva  a  barátok,  barátnék  számára. 
Az  Atya,  Fiu  és  Szentlélek  nevében  gyakran  jelentékeny  értékek  ván- 
doroltak egyik  baráti  kézből  a  másikba.  Mindenki  elvitt  valamit  a  te- 
metés után  a  háztól,  emlékbe. 

A  családi  végrendelkezés  sem  ment  olyan  könnyedén,  mint  az 
ember  hinné.  A  rendes  ember  az  utolsó  krajcárig  számot  adott  a  va- 
gyonáról, mielőtt  örökre  lehunyná  szemét.  Követeléseit  és  adósságait 
pontosan  feljegyezte.  A  családi  irományokat  sem  lehetett  akárkire  bizni. 
(Jó  volt  ezeknek  megőrzésére  a  vármegye.)  Némelyik  gyerek  már  éle- 
tében megkapta  a  jussát;  a  másik  többet  eltékozolt  a  vagyonból;  a  har- 
madik apai  akarat  nélkül  kötött  házasságot:  a  negyedik  nem  látszik 
megbízhatónak;  az  ötödik  más  politikai  pártállást  vall,  mint  az  apja  .  .  . 
Hej,  nem  volt  könnyű  a  régi  végrendelet  megszerkesztése.  Nagyot  sóhaj- 
tott az  öreg  ur,  amikor  a  névaláírása  mellé  odaütötte  a  pecsétet. 

Ezután  már  mi  tennivalója  lett  volna? 

Csak  tengett-lengett  az  életben,  a  napsugár  már  nem  okozott  "örö- 
met, türelmetlenül  nézte  a  napok  múlását,  mint  az  utazó  a  henyélő 
postakocsist.  Már  fájni  kezdett  az  élet  hosszadalmassága,  reménytelen- 
sége, tétlensége.  Többé  nem  volt  dolga  a  földön  a  régi  magyarnak. 

Jól  esett  a  halál,  mert  idejében  jött  el. 


Lövik  Károly. 

Irta:  Sebestyén  Károly. 


Két  éve  elmúlt  már,  hogy  érdekes,  elegáns  alakja  eltűnt 
előlünk.  Még  látom  a  klubház  ruhatárában:  sötétzöld  felöltő  van 
rajta,  fején  kifogástalanul  sima  cilinder,  a  lábán  sárga,  magas- 
száru  csizma,  kezében  lovaglóostor;  az  arca  egészen  kihevült  a 
lovaglástól,  köszönéskor  bágyadt  mosoly  ül  ajkán,  nagyon  hal- 
kan szól,  szinte  felötlő  diszharmóniában  férfias,  magvas,  nyú- 
lánk és  mégis  izmos  figurájával.  Egy  novelláról  van  szó  köztünk, 
▼agy  talán  egy  kritikáról,  már  nem  emlékszem.  Csak  azt  tudom, 
hogy  megüt  halk,  vontatott  szavaiból  kiborongó  melankóliája. 
Néhány  nap  múlva  hirtelen  halálának  olvasom  megdöbbentő 
hirét.  A  halál,  akivel  annyit  kacérkodott,  akit  oly  gyakran  hívo- 
gatott, hogy  a  szemébe  nevessen,  hogy  kigúnyolja,  hogy  semmi- 
ségét arcába  vesse,  a  halál  eljött  érte.  Hátulról  támadt  rá,  orvul. 
Talán  ha  szemtől-szembe  áll  vele,  nincs  szive  hozzá,  hogy  bántsa. 
Hisz  még  oly  fiatal  volt.  És  oly  erős,  oly  öntudatos,  oly  igaz,  mint 
kevesen  közülünk:  a  realitás  hű  és  pontos  megfigyelője  és  vak- 
merő kalandor,  kalózkirály  a  fantázia  tengerén;  finom  és  válasz- 
tékos stilusművész  és  a  legkiművel tebb  magyar  elmék  egyike; 
▼adász,  sportsman  és  globe-trotter,  acélos  kezű  mestere  a  leg- 
szilajabb paripának  és  lágyszivü  énekese  a  szépségnek  és  az 
asszonynak. 

Az  ember  és  az  iró  teljes  és  zavartalan  összhangba  olvadt, 
és  mind  a  kettő,  az  ember  is,  az  iró  is,  tele  volt  élettel,  élettel  a 
szónak  legfelsőbbrendü  értelmében.  Mert  Lövik  Károly,  az  em- 
ber, szerette  a  könyvtárát,  a  régi,  elfeledett,  ritka  irókat,  az 
amatőrök  kereste  emlékiratokat,  a  drága  unikumokat;  a  tanulás 
gyönyörűséges  óráiban  egészen  beleélte  magát  letűnt  századok 
lelkivilágába,  meghitten  társalkodott  a  nagy  franciáknak  az 
idézésre  készségesen  megjelenő  szellemével,  a  holtában  is  mosó- 

lyogva  könnyező  Charles  Dickens-szel,  vagy  a  fanyarságában 
nagyszerű  Thackeray-vel.  Ezt  azonban  többé-kevésbbé  mind- 
nyájan megcselekedjük,  az  ő  rendjébe  tartozók.  De  Lövik  többet 
tudott  nálunk.  Mert  ha  azután  agya  a  megfeszülésig  telítve  volt 
gondolatokkal,  akkor  pihenőül  fölpattant  lovára  és  megeresztett 
kantárszárral  nekiindult  a  rákosi  pusztaságnak.  S  mig  a  paripa 
vágtatott,  a  vad  hajszában  megpihent  a  zúgó,  fáradt  fő,  és  meg- 
ifjodva, uj  eszmékkel  megtermékenyülve,  keblébe  uj  világokat 
zárva  tért  meg  a  lovas. 

Ilyen  volt  az  iró  is,  nemcsak  az  ember.  Mintegy  erejét 
próbálgatva,  roppant  magabizásában  gyönyörködve,  alkotott, 
mikor  pihent.  Ha  költői  penzumát  elvégezte,  akkor  irt  társadalmi 
problémákról,  filozófiai  kérdésekről,  a  saison  fölvetette  tárgyak- 
ról. És  épen  olyan  szabatos,  világos,  áttekinthető  rendet  terem- 
tett irói  munkásságában,  mint  életében.  Maga  volt  a  megbízható- 
ság, a  szolidság.  Oszlop  volt,  bárhová  állította  önnönhivatása, 
kötelességtudása,  magára  vállalt  tiszte. 

Siratni  az  elköltözöttet  ma  késő  volna  és  nem  is  méltó 
hozzá,  akitől  oly  idegen  volt  a  férfiatlan  ellágyulás.  De  meg- 
mérni, és  pedig  a  legnagyobb  mértékkel,  egyénisége  súlyát,  meg- 
vizsgálni, mi  maradt  élő  a  halottból,  átvizsgálni  hagyatékát  és 
rendezni  papírjait  a  legszebb  és  legvonzóbb  esztétikai  művelet. 
Az  itt  következő  sorok,  bár  több  mint  félesztendős,  nagyon  be- 
ható és  odaadó  tanulmányból  fakadtak,  csak  hiányosan  felelhet- 
nek meg  ennek  a  föladatnak.  De  el  fog  jönni  az,  aki  majd  meg- 
állapítja Lövik  Károly  oeuvre-jének  helyét  a  modern  magyar 
irodalomban,  aki  pontos  irodalomtörténeti  módszerrel  kikutatja 
fejlődése  tényezőit,  környezetének  reá  gyakorolt  hatását,  nagy 
műveltségének  idegen  és  magyar  elemeit,  regényszerkesztésének 
fogásait,  novellái  mesteri  biztosságának  titkát,  nyelve  plaszti- 
kájának, újszerű  veretének  törvényeit. 

A  művészről,  tehetségéről  és  tehetsége  határairól,  céljairól 
és  eszközeiről  művei  tesznek  elsősorban  megbízható  tanúságot. 
És  mégis  érdekelnek  bennünket  azok  a  szubjektív  vallomások 
is,  amelyek  egészen  közvetlenül  kitárják  az  alkotás  titkát,  belé- 
láttatnak  a  művész  küzködő,  vergődő  lelkébe,  megvilágítják 
gonosz  indulatú  kétségeit  a  legnagyobb  probléma,    a  kérdések 

kérdése,  a  titkok  titka  dolgában:  fog-e  tovább  élni  neve  testé- 
nél? nem  lesz-e  hirének  vele  együtt  elmúlása? 

Lövik  Károly  egy  kis  novellájában  (A  kőműves)  leszámol 
ezzel  a  kérdéssel.  A  kőművesé  a  tér  és  az  idő.  A  kőművesé  az 
örökkévalóság.  «Mi  ehhez  mérve  a  szónok  lángnyelvü  beszéde, 
a  költő  szines  irása,  a  tuclós  megfontolt  esze  —  apró  buborékok, 
amelyek  az  emlékezetben  tengődnek,  mig  a  kőműves  itt  él  előt- 
tünk s.  téglái  soha  ki  nem  fogynak,  soha  el  nem  porladnak.  És 
mi  vagyok  én  véges  következtetéseimmel,  apró  írásaimmal  hozzá 
képest?  Ki  gondol  rám,  amikor  ez  az  épület  még  meg  sem 
ingott?  Ki  folytatja  tovább  az  én  munkámat,  ki  fűzi  tova  tarka, 
szegény  gondolataimat  s  ki  bizonyítja  létezésemet,  mikor  a  kő- 
műves még  mindig  él  s  a  világ  végeztéig,  sőt  talán  azon  is  túl 
a  habarcs  után  nyúl  s  köveit  illesztgeti?  Mennyivel  nagyobb, 
hatalmasabb  és  bölcsebb  lény  vagy,  mint  én,  szürke  napszámos 
te,  aki  jelented  az  erőt,  az  életet  s  a  tudást,  mert  nincs  benned 
gondolat,  öntudat  és  emberi  cél!  Te  diadalmasan  állód  az  idők 
járását  s  hatalmadban  fölemelkedsz  a  Teremtőéhez,  mig  én, 
apró,  teleirott  papírlapjaimmal  s  vérebként  szimatoló,  nyugtalan 
lelkemmel  eltűnök,  mint  a  pirkadás  köde  a  biborpalástba  öltö- 
zött, örökkön  való  nap  ereje  előtt. » 

A  kőműves  a  költő  szemében  csak  szimbólum:  a  kézzel 
megfogható  realitás,  az  el  nem  muló,  csak  életformákat  változ- 
tató konkrétum,  az  energia  megmaradásának  örök  bizonyítéka. 
De  vájjon  igazságos  ez  a  szembeállítása  a  valóságnak  a  képzelet 
lenge  testetlen  alkotásaival?  Vájjon  nem  él  örök  életet  Achilles 
és  Odysseus,  Prometheus  és  Elektra,  Hamlet  és  Zuboly,  Toldi 
és  Kárpáthy  János?  Vájjon  túlságos  vakmerőség  volna  részünk- 
ről, ha  Lövik  Károly  koporsójától  két  lépésnyi,  két  évnyi  távol- 
ságra már  ma  kimondanók,  hogy  géniuszának  vannak  ércnél 
maradandóbb  emlékei? 

Rut,  a  szabó,  egy  hét  lapnyi  terjedelmű  kis  novella,  föltét- 
lenül ebbe  a  kategóriába  tartozik.  Ezt  a  kis  elbeszélést  beiktat- 
nám minden  magyar  olvasókönyvbe,  odaadnám  minden  magyar 
fiu  kezébe,  hogy  az  egymást  követő  nemzedékek  megszakítatlan 
láncsorán  keresztül  biztosítsam  számára  a  halhatatlanságot. 
Rut,  a  szabó,  fölkél  sírjából,  meglátogatja  kis  fiát,  megvarrja  a 
Sándorka  rongyos  ködmönél,  s  a  nagy  munkában  nem  veszi 
•észre,  hogy  ideje  lejárt,  a  kakasszóra  nem  tért  meg  siri  ott- 

hónába  és  most  a  lelke  hontalanul  fog  bolyongani  a  vizek  fölött. 
A  lelke  évezredekig  fog  hontalanul  bolyongani  a  végtelen  vizek 
fölött,  de  —  a  kabát  olyan  lett,  mintha  uj  volna,  kifordította, 
megbővitette,  a  gallérjára  egy  kis  sárga  rézhorgonyt  varrt,  mint 
az  uri  fiuknak.  Hogy  meg  fog  neki  örühii  a  gyerek  reggelre! 

Az  éji  látogatás-nmk  ez  a  megrendítő  változata  hiven  mu- 
tatja a  költő  jellemének  egyik  uralkodó  vonását:  a  miszticiz- 
musra való  hajlandóságát.  Legszebb  novellái  félig  álom,  félig 
láz  szülöttei.  Hoffmann  utolsó  meséje,  a  Nathanael,  sem  a  kép- 
zelet izzó  szinességében,  sem  az  önkinzó  látomások  testi  erejé- 
ben nem  áll  mestere  mögött.  A  látomások  a  magános  szobának 
legszörnyűbb  vendégei.  Ezerféle  alakot  öltenek,  majd  gúnyosan 
vigyorgó  arccal,  majd  titkos  borzalmakkal,  majd  a  világ  hiú- 
ságával, minden  törekvésünk  Szomorú  meddőségével  riasztják 
el  álmait  és  gyötrik  el  ébrenlétét.  Minden  hiábavaló,  minden 
hívságos,  a  legszebb  álom  piszkos  ronggyá  foszlik,  Shakespeare 
nem  tud  mesét  kitalálni  lázban  vergődő,  mesére  szomjazó  gyer- 
mekének. «Ez  a  költő  sorsa!  Meggyógyítjuk  az  egész  világot  és 
megtartjuk  magunknak  az  egész  világ  nyomorúságát.  Mindenkit 
megvigasztalunk,  mindenkinek  fölszárítjuk  a  könnyeit,  csak  a 
magunkét  nem.» 

Minden  hívságos.  A  leghivságosabb  pedig  elbizakodottsá- 
gunk az  emberi  értelem  felsőbbségében.  Ki  az  okos,  ki  a  bolond? 
Az  emberi  korlátoltság  ezt  is  szótöbbséggel  intézi  el,  mint  a 
törvényhozás  ügyét,  ahol  szintén  nem  egészen  bizonyos,  hogy  a 
kompakt  majoritás  részén  van  az  igazság.  A  kisebbséget  be- 
dugják az  őrültek  házába,  szanatóriumba;  pedig  az  is  meglehet, 
hogy  ezek  az  okosak,  mi  vagyunk  a  bolondok.  Mi,  akik,  leg- 
alább egyelőre,  még  szabadlábon  járunk.  Vagy  nem  bolondság-e 
minden  vágyunk,  ábrándunk,  minden  ravaszságunk  és  törte- 
tésünk  és  a  bolondságok  bolondsága,  a  szerelem?  Csak  nézzétek 
meg  ezt  a  Domonkos  Pált,  a  hektikás  tisztviselőt,  aki  vidéken 
találkozik  egykori,  talán  husz  esztendő  előtti  imádó  ttjával,  bele- 
betegszik a  viszontlátás  rettentő  izgalmába,  aztán  megint  némán, 
megadón  visszatér  a  szürke,  jelentéktelen,  köznapi  élet  igájába. 
Mennyi  föllengés,  mennyi  bohó  meghatottság,  mily  lovagi  ér- 
zékenység csap  ki  ebből  a  két  kifáradt,  kiszáradt  szívből!  És 
akik  még  nem  fáradtak  és  nem  fásultak  el  a  szerelem  örökös 
játékaiban,  azok  mögött  is  fenyegető  árnyékként  leselkedik  az 

unalom,  a  kölcsönös  kiábrándulás  réme.  Faity,  a  nagyvilági 
hölgy,  a  szabadságért  rajongó  vándormadár,  szivszakadva  zokog, 
mikor  szerető  és  szeretett  barátja  megkéri  a  kezét.  «Szive  azt 
a  fájdalmat  érezte,  mintha  nagy  szerencsétlenség  érte  volna, 
mintha  ez  órában  mindörökre,  visszahozhatatlanul  elszakadtak 
volna  egymástól.)) 

Egyetlen  igaz,  komoly,  megbízható  barátunk  van  ezen  a 
kerek,  kemény  világon:  a  Halál.  A  mi  költőnk  nem  fél  tőle, 
nem  átall  üveges  szemébe  nézni,  sőt  merészen  hivja  könnyelmű, 
gondfeledő  játékra,  kisérteti  táncra.  Ez  a  danse  macabre  a  leg- 
különbözőbb ritmusokban  lüktet  végig  novelláin  és  versein. 
Gyilkosok,  öngyilkosok,  haldoklók,  tetemek  olyan  szédületes 
forgatagban  járnak  itt,  mint  Goethe  Totentanz-kb&n.  Nevezetes, 
hogy  a  világháború  e  részben  milyen  hatással  volt  Lovikra. 
Meleg  emberséggel  érző  és  vérző  szive  megborzadt  a  drága  em- 
berélet milliónyi  kincsének  esztelen  eltékozlásától.  De  sokkal 
büszkébb  volt,  sokkal  többet  tartott  magára,  hogysem  sirán- 
kozva jajveszékeljen  a  szörnyű  szerencsétlenségen.  Fölülkere- 
kedett benne  a  büszkeség,  a  humor,  az  a  félig  elrejtett  lenézés, 
amellyel  emberekre  és  dolgokra  alátekintett.  Van  egy  novellája, 
Egy  hős  halála,  kétségen  kivül  a  legcsodálatosabb  háborús  költe- 
mények közül  való.  Egy  elzüllött  diákról  van  benne  szó,  aki 
megunta  kilátástalan,  unalmas  életét  és  önként  jelentkezett  kato- 
nának. És  hős  lett  belőle,  mint  millió  társából,  tudtán  és  aka- 
ratán kivül.  Megsebesült  és  ezer  kitüntető  figyelem  tárgya  lett. 
És  seblázában  könyörgött  az  ápolónőnek:  ((Engedjen  meghalni. 
Itt  nem  tudok  elpusztulni.  Nem  akarok  hősökről,  érdemrendek- 
ről, ágyukról  hallani.  Én  szegény  parasztfiú  vagyok,  az  apám, 
a  nagyapáin  is  favágó  volt.  Fáj,  minden  fáj.  Én  nem  ezt  akar- 
tam. Ez  mind  hazugság,  és  én  már  közel  állok  az  Úrhoz,  és  igaz- 
ságot akarok.»  Hallgassátok  meg  ennek  a  nyomorultnak  deli- 
riumát,  amelyben  több  az  igazság,  mint  hangzatos  vezércikkei- 
tekben és  mennydörgő  parlamenti  szónoklataitokban!  Aki  igy 
látta  és  láttatta  a  hős  halálát,  nem  volt  gyáva  ember  és  mái- 
maga  is  övezte  magát,  hogy  a  harci  sorba  álljon.  És  elvitte  volna 
életét  hazájáért  szives  örömest,  de  frázis  nélkül,  hazugság  nél- 
kül, ha  eléje  nem  áll  korán  gyilkoló  pallosával  a  Mors  Imperátor. 

A  Mors  Imperátor  az  igazi  császár.  Ülvén  fenséges  trónu- 
sán, mélyen  maga  alatt  látja  a  föld  minden  hatalmasait,  ural- 

kódokat,  hadvezéreket,  grófokat,  parasztokat.  Mosolya,  köze- 
ledte, érintése  kitüntetés  a  legalacsonyabbnak  is.  A  halálnak 
presztízse  van.  A  haldokló  Oroszlány  Péter  csak  szegiény  zsellér 
volt,  mig  élt;  de  most  halálában  töltött  káposztát  meg  szivart 
kap,  gőgösen  rendeli  meg  a  temetését,  ébresztő  órát  kap  aján- 
dékba az  uraságtól,  még  a  falu  bírája,  régi  haragosa  is  meg- 
követi. Nagy  ur  a  halál!  « Oroszlány  Péter  meghalt,  önérzetesen, 
komolyan,  mintha  mi  sem  volna  szebb,  tiszteletreméltóbb  és 
irigylendőbb  dolog  a  világon,  mint  eltávozni  belőle. » 

Nem  a  görög  tragédia  pesszimizmusa  szólal  meg  e  sorok- 
ban, átértékelve  és  modernizálva?  «A  legjobb  az  emberre  nézve 
meg  sem  születni;  és  ha  már  megszületett,  mennél  előbb  meg- 
halni.)) Ez  az  alapgondolat  variálódik  Lövik  Károly  novellái- 
ban. És  csodálatos,  e  gyönyörű  elbeszélések  tónusa  még  sem 
sötét.  A  lélek  előkelősége,  az  érzés  finomsága,  az  elme  kicsiszolt 
műveltsége  vet  színesen  csillogó  fénysugarakat  pesszimizmusára. 
És  van  ezeknek  a  novelláknak  még  egy  erényük,  amely  meg- 
óvja őket  az  egyhangú  szürkeség  veszedelmétől.  Ezek  voltaképen 
csaknem  kivétel  nélkül  komprimált  regények.  Gazdag  tartal- 
mukkal, érdeklekötő  mozgalmasságukkal,  eleven  alakjaikkal 
szinte  szétfeszítik  a  novella  szük  keretét,  Szerényebb  leleményü 
költő  egészen  jól,  sőt  bőségesen  megélt  volna  azokból  a  regény- 
témákból, amelyeket  Lövik  Károly  félivnyi  novellákba  szorított 
össze. 

"  *  •  "  J''íí^ 

Regényt  csak  akkor  irt,  ha  már  nagyon  is  közel  férkőzött 
szivéhez  akár  a  tárgya,  akár  valamely  hőse.  Itt  is  előkelően 
objektív  maradt,  de  én  megérzem  szive  dobbanását,  elszorulá- 
sát,  megkönnyebbülését,  mikor  a  boldogtalan  Hanna  sorsának 
fordulatairól  értesít,  mikor  a  nyugtalan  Illésfalvyt  utaztatja 
három  nő  szerelme  között,  mikor  Bauernebelnek,  az  örökké 
perlekedő  aranypolgárnak  és  Petőnek,  a  ravasz  jogásznak  játé- 
kain mulat.  Még  A  leányvári  boszorkány  kedves  és  megkapó 
korrajzában  és  miliőfestésében  is  mint  meleg  színfoltok  jelent- 
keznek a  költő  szimpátiái.  Ez  a  regénye  egyébként  élesen  el- 
válik minden  alkotásától.  Ép  oly  erősen  szerkesztett,  tartalmas, 
változatos  és  mégis  egységes,  mint  a  többi;  de  coiüeur  locale- 
jával,  a  selmeci  diákélet  pompásan  közvetlen  és  szemléltető 
képével  Mikszáth  friss  hatását  mutatja. 

Egészen  Lövik  egyéniségéből  fakadtak  azok  a  modern  re- 
gényei, amelyek  nem  szélesmedrü  cselekménnyel  vagy  a  tör- 
ténés külső  izgalmaival  hatnak,  hanem  lélektani  problémák 
merész  fölvetésével  és  bravúros  megoldásával.  Valamennyi  közül 
pedig  magasan  kiemelkedik  a  Vándormadár,  amelyet  a  Magyar 
Tudományos  Akadémia  a  Péczely-regényjutalommal  koszorúzott 
meg.  Hőse,  Illésfalvy  Dénes,  igazi  magyar  ur,  tetőtől-talpig 
becsületes,  korrekt,  őszinte,  még  érzéseiben  is,  még  az  asszo- 
nyokkal szemben  is.  Balvégzete  az,  hogy  nem  tud  egy  asszony- 
nál megállapodni.  Lekötötte,  izgatja,  foglalkoztatja  May,  a  nagy- 
világi hölgy,  aki  viszontszereti,  de  nem  adja  oda  szép  szabad- 
ságát semmi  házas  frigyért.  Megragadja  hűségével,  odaadásá- 
val, jóságával  Tekla,  aki  házát  gondozza  és  aki  önkénytelen 
mozdulattal  elárulja  hozzávaló  szerelmét.  Végre  egészen  el- 
varázsolja Vera,  a  szépséges  szenvedő,  aki  egy  beteg  férjjel  való 
házasság  gályapadjához  van  láncolva.  S  mig  ekképen  ingadozik 
három  nő  között,  elveszti  lelke  rugalmasságát,  el  eredendő  fér- 
fiasságát és  határozottságát,  életunalmában  fegyvert  emel  ma- 
gára és  igy  fizet  meg  azért,  hogy  nem  tudta  legyőzni  vándor- 
madár természetét. 

De  ilyen  vándormadár  a  két  évvel  későbben  megjelent, 
A  préda  cimü  regény  szerencsétlen  hősnője,  Hanna  is.  Csak- 
hogy nő  voltához  illőn  passzive  az.  Önérzet  és  megalázkodás 
közt  ingaként  lebeg,  szeret  egy  férfit,  akiről  tudja,  hogy  nem 
szereti  viszont,  hogy  egyáltalán  nem  is  képes  szerelemre,  ön- 
gyilkossággal fenyegetődzik,  ha  ez  a  férfi  nem  teszi  nejévé;  és 
öngyilkosságra  szánja  el  magát,  mikor  látja,  hogy  még  sem 
lesz,  soha  nem  is  lesz  igazi,  testben-lélekben  való  nejévé.  Hanna 
tragikuma  az,  hogy  nem  látja  Pétert  a  maga  valóságában.  El- 
vakult szerelme  nem  engedi  észrevennie,  hogy  Péter  nem  férfi, 
hanem  üres  báb,  kifelé  élő,  rendjét  kifogástalanul  reprezentáló 
gentleman,  akiből  azonban  hiányzik  az  érzés  nemessége.  A  szo- 
morú az,  hogy  ily  sekélyes  lelkek  mégis  rabjukká  tehetnek  egy 
gyengéd,  végtelenül  érzékeny  és  finom  húrú  női  lelket,  szeren- 
csétlenségükre önmaguknak  és  áldozatuknak. 

Lövik  Károly  irt  egy  humoros  regényt  is  Az  arany  polgár 
cimmel.  Benne  a  legbecsesebb  az  a  darab  régi,  de  már  fejlődés- 
nek indult  Pest,  amelyen  a  pesti  születésű  iró  a  gyermeki  sze- 
retet rajongásával  csüngött.  Hogy  itt  is  vannak  jól  meglátott  és 


134 


Sebestyén  Károly 


biztos  kézzel  rajzolt  alakjai,  mint  az  öreg  Bauernebel,  az  arany 
polgár,  Fabriczius,  a  tehetetlen  prókátor,  Quastl  ur,  a  fiatal 
stréber,  Pető,  a  furfangos  jogász  és  mindenekelőtt  Bulcsú,  a 
boldogtalan  muzsikus. 

Nem  törekedtem  teljességre  Lövik  Károly  költői  munkás- 
ságának ebben  a  vázlatos  ismertetésében.  A  kertelő  agár  érdek- 
feszítő meséjéről,  férfias  erővel  rajzolt  figuráiról,  sok  csodásan 
tiszta  zengésű  novellájának  magyar  muzsikájáról  nem  szóltam, 
nem  is  szólhattam.  Az  egész  irót  és  az  egész  embert  igyekeztem 
idézni.  S  mialatt  én  magam  foglalkoztam  vele,  mialatt  olvastam 
és  elemeztem:  egyre  erősebben,  élesebben,  szinesebben  rajzoló- 
dott ki  előttem  alakja.  Az  élők  nyelvén  szólt  hozzám,  a  hal- 
hatatlanok parancsoló  hangján.  Több  mint  két  éve,  hogy  meg- 
halt és  éreztem,  hogy  soha  nem  fog  meghalni.  Ha  e  sorok  révén 
csak  egy  olvasónk  figyelme  térül  ismét  feléje  s  annak  a  lelké- 
ben a  szép  regények  és  novellák  szintén  megelevenítik  a  holtat: 
akkor  ez  a  szerény  és  szegény  vázlat  már  többet  ért  el  érdeménél. 

A  magyar  Balkán- Akadémia.  A  monarchia  külkereskedelmének 
iránya  dél  felé  mutat.  A  társadalmi  és  gazdasági  fejlődés  szabta  meg 
ezt  az  irányt.  Már  földrajzilag  is  a  monarchia,  elsősorban  Magyar- 
ország a  kapocs  nyugat  és  kelet,  észak  és  dél  között  s  a  Balkán  fejletlen 
iparával,  másrészt  élénk  kereskedelmével  nagyszerű  piacnak  Ígérkezett 
régtől  fogva.  Innen  van,  hogy  a  monarchia  közgazdasági  életét  számos 
érdekszál  fűzte  a  Balkánhoz,  legelsősorban  közvetlen  szomszédunkhoz: 
Szerbiához.  A  háború  természetesen  megszakította  ezt  a  kapcsolatot, 
de  nem  teljesen,  mert  Szerbia  katonai  megszállása  nagy  mértékben 
lehetővé  tette  a  gazdasági  élet  újra  való  fölvételét.  Ma  már  jogosan 
lehet  jelentős  gazdasági  kapocsról  beszélni  s  a  magyar  közgazdasági  élet 
tényezőin  múlik,  hogy  az  összeköttetés  jelentősége  a  közel  jövőben 
tetemesen  növekedjék. 

Ami  Szerbiára  áll,  azt  nagyjában  a  Balkán  egy  másik  államára: 
Romániára  is  lehet  vonatkoztatni.  A  Balkán  két  legjelentékenyebb 
tényezője:  a  nagyszerű  lendületnek  indult  Bulgária  s  az  újjászervezés 
és  megújhodás  utján  hatalmas  léptekkel  haladó  Törökország  szövet- 
ségben állván  velünk,  a  háború  alatt  még  szorosabb  gazdasági  kap- 
csolatba került  a  monarchiával.  Mind  a  két  félnek  az  az  érdeke,  hogy 
a  gazdasági  kapcsolat  a  háború  után  még  intenzivebbé  váljon  s  mind- 
két oldalon  megindult  már  az  organizáló  munka,  amely  a  nagyfontos- 
ságú akciót  előkészíti. 

Ennek  az  előkészítő  munkának  egyik  igen  fontos  és  érdekes 
fejezete  az  a  mozgalom,  amely  egy  magyarországi  Balkán-Akadémia 
fölállítása  érdekében  a  közelmúltban  megindultJEgyelőre  a  terv  még 
talán  nincs  is  túlságosan  közel  a  megvalósulás  stádiumához,  de  épen 
azért,  mert  a  tervezett  főiskolának  rendkívül  nagy  a  közgazdasági 
jelentősége,  hinni  lehet,  hogy  a  terv  —  ha  az  akció  irányítói  nem 
veszítik  el  eddigi  lelkesedésüket  és  agilitásukat  —  legkésőbb  a  háború 
befejezése  után  meg  is  valósul.  Ennek  a  főiskolának  az  a  célja,  hogy 

oly  kereskedőket  képezzen  ki,  kik  az  általános  műveltségen  fölül  fő- 
képen a  Balkán  speciális  viszonyait  ismerjék  meg  alaposan. 

Alig  kell  hangsúlyozni  magának  a  tervnek  az  életrevalóságát, 
amit  az  akció  érdemes  megindítói  helyesen  körvonalaznak  meg: 
mindenképen  észrevehető  volt  az  a  hiány,  hogy  Magyarország  keres- 
kedelme főképen  a  kelettel,  a  Balkán-államokkal  való  összeköttetés- 
ben nincs  a  versenyképességéhez  megkivánt  fokon  s  igy  a  szomszédos 
Magyarország  nem  foglalja  el  azt  a  helyet  a  keleti  kereskedelemben, 
amelyet  közgazdasági  érdekében  el  kell  foglalnia  s  abból  a  forgalom- 
ból, amely  a  Balkán-államok  és  a  nyugat  között  mind  élénkebbé  foko- 
zódik, Magyarország  veszi  ki  részét  aránylag  legkevésbbé.  Ennek  a 
helyzetnek  első  oka  az,  hogy  a  Balkánra  irányuló  kereskedés  lebonyo- 
lításához hiányzanak  azok  a  magyar  kereskedők,  akik  ismernék  a 
keleti  kereskedelem  speciális  viszonyait,  üzleti  szükségleteit.  Vagyis: 
nem  igen  vannak  kereskedőink,  akik  a  kelettel  való  kereskedelemben 
keresnék  boldogulásukat.  Ezen  a  bajon  akar  segíteni  a  Balkán-Aka- 
démia s  ez  volna  hivatva  arra,  hogy  szakerőket  képezzen  ki  a  keleti 
kereskedelem  számára.  A  magyar  közvéleményt  természetszerűleg  me- 
legen és  közelről  érdekli  a  Balkán-Akadémia  sorsa,  nemkülönben  az 
is,  hogy  a  terv  lényegét  illetőleg  miként  vélekednek  az  illetékes  ténye- 
zők. E  sorok  Írójának  alkalma  volt  még  a  Tisza-kormány  fölmentése 
előtt  Ilosvay  Lajos  volt  kultuszminiszteri  államtitkárral  erről  a  tárgy- 
ról elbeszélgetni,  aki  a  következő  nyilatkozatot  tette: 

—  A  közoktatásügyi  kormány  természetesen  megfelelő  érdek- 
lődéssel kisér  minden  olyan  társadalmi  mozgalmat,  mely  kulturális 
intézmények  létesítésére  törekszik  s  amint  megfelelő  garanciákat  lát 
az  akció  komolyságára  s  fölismerheti  annak  reális  alapját,  tőle  telhe- 
tőleg támogatja  azt.  Ha  tehát  nem  légvárak  építéséről  van  szó,  hanem 
egy  olyan  épület  tető  alá  hozásáról,  mely  reális  alapon  nyugszik,  a 
kormány  nem  fogja  felreismerni  kötelességét.  Ami  pedig  magát  a 
Balkán-Akadémia  ügyét  illeti,  kijelenthetem,  hogy  közvetlen  tudo- 
másom van  egy  ilyen  főiskola  fölállítása  érdekében  megindult  akció- 
ról, e  percben  azonban  még  nem  tudhatom,  hogy  az  kellő  eredmény- 
nyel fog-e  járni,  legkevésbbé  tudhatom  a  terv  megvalósításának  idő- 
pontját. A  kormány  meleg  rokonszenvvel  viseltetik  a  terv  iránt,  ami 
természetes  is,  hisz  valamennyien  tisztában  vagyunk  a  Balkán-keres- 
kedelemnek reánk  való  rendkívüli  fontosságával,  igy  tehát  egy  ilyen 
főiskolának,  amilyen  a  Balkán- Akadémia  volna,  elsőrangú  szerep  jutna. 
A  közoktatásügyi  kormány  már  eddig  is  számolt  balkáni  érdekeinkkel 
s  intézkedések  történtek  arra  nézve,*  hogy  egyes  iskolákban  a  balkáni 
nyelvek  egyik-másika  a  tantervbe  fölvétessék  és  taníttassék.  Másrészt 
a  közgazdasági  érdekeket  sem  tévesztette  szem  elől  s  a  pozsonyi  egye- 

tem  fölállításánál  gondja  volt  arra,  hogy  megfelelő  közgazdasági  tan- 
székek létesíttessenek.  Ezekből  is  látható,  hogy  amennyire  a  körül- 
mények megengedik,  a  közoktatási  kormány  megteszi  a  szükséges 
lépéseket  a  tervszerű  reformok  megvalósítására. 

Eddig  a  nyilatkozat.  Semmi  kétség,  hogy  annak  minden  betűjét 
aláírják  a  kultuszminisztérium  jelenlegi  vezetői  is.  A  fölmerült  terv 
megvalósítása  szempontjából  tehát  az  a  fontos,  hogy  az  kellőképen 
előkészíttessék,  komoly,  reális  alap  teremtessék  meg  számára.  Nézzük, 
mi  történt  eddig  a  terv  előkészítése  érdekében? 

A  Balkán-Akadémia  fölállítása  szempontjából  már  geográfiai 
fekvésük  miatt  is  a  délvidéki  magyar  városok  jönnek  tekintetbe,  tehát 
Arad,  Szeged,  Temesvár.  Az  akciót  Szeged  kezdeményezte  s  méltá- 
nyosnak is  látszik,  hogy  az  Alföldnek  ez  az  egyetemtől  elütött  kivá- 
lóan fejlődésképes  városa  kapja  meg  ezt  az  uj  főiskolát.  A  helyzet  ma 
az,  hogy  komoly  versenytárs  számba  már  csak  Temesvár  megy.  Szeged 
megfelelő  anyagi  áldozat  meghozatalára  is  hajlandó.  Az  akadémia  évi 
kiadása  120.000  korona  volna  s  ebből  az  összegből  Szeged  40.000 
koronát  vállal  magára  s  ezenkívül  100.000  koronás  alapítványt  tesz 
az  intézet  szegénysorsu  tanulói  segélyezésére,  mig  a  város  társadalma 
már  eddig  is  300.000  koronát  meghaladó  összeget  hozott  össze  alap- 
tőkéül, melynek  jövedelmét  a  főiskola  kiadásaira  fordítnák.  Szeged 
az  akadémia  ügyében  küldöttséget  is  menesztett  a  volt  közoktatásügyi 
miniszterhez,  aki  kijelentette,  hogy  tőle  telhetően  azon  lesz,  hogy  a 
kívánt  kereskedelmi  főiskola  1918-ban  Szegeden  megnyíljék.  Az  ország 
gazdasági  fejlődésének  nézőpontjából  rendkívül  fontosnak  tartja  ő  is, 
hogy  szakképzett,  intelligens  kereskedők  nevelődjenek  föl. 

Hogy  mennyire  komolyan  veszik  Szegeden  a  Balkán-Akadémia 
ügyét,  erre  jellemző,  hogy  hozzáértő  egyének  már  az  iskola  szervezeté- 
nek részleteit  is  megállapítani  igyekeznek.  Egyik  szegedi  lapban  a 
következőket  olvastuk  az  iskola  organizációjáról: 

Az  akadémia  virágzásának  kritériumaként  ne  tekintsük  a  hall- 
gatók nagy  számát,  hanem  azok  kvalitását.  Csak  az  akadémia  céljai- 
nak megfelelő  és  természetes  diszpozíciókkal  biró  ifjak  lehessenek  a 
főiskola  hallgatói.  Evégből  célszerű  volna  a  külföldi  főiskolákon  oly 
kitűnően  bevált  szelekciós  rendszer  behozatala,  amelynek  lényege  az, 
hogy  bizonyos  idő  múlva  maga  a  tanári  kar  állapítja  meg,  vájjon  a 
felvételre  jelentkezett  hallgatónak  az  intézet  speciális  tanulmányai 
iránt  van-e  természetes  érzéke,  avagy  nem?  Ezáltal  az  oda  nem  illő 
elemek  idejekorán  eltávolíttatnak.  Fontos,  hogy  az  iskola  és  a  való 
élet  között  megfelelő  kapcsolat  teremtessék.  Az  akadémia  érdekeink 
előőrsei  lesznek  a  Balkánon.  Ismerjék  meg  hát  közvetlenül  a  Balkán- 
államokat, azok  földrajzi,  közlekedési,  kereskedelmi  viszonyait.  Igye- 

Magyar  Figyelő.  10 

kezzenek  megismerni,  megérteni  a  fiatal  népek  lelkét  s  bizonyítsák  be, 
hogy  ők  olyan  nemzetnek  a  fiai,  amely  nemzet  a  közgazdasági  tevé- 
kenység álarca  és  ürügye  alatt  sohasem  törekedett  sem  politikai  el- 
nyomásra, sem  gazdasági  kizsákmányolásra.  Evégből  az  első  évi  tanul- 
mánynak integráns  része  legyen  a  nagy  vakációnak  valamely  balkáni 
államban  való  eltöltése,  olyíormán,  hogy  maga  az  akadémia  gondos- 
kodik arról,  hogy  hallgatói  előkelő  cégeknél  az  ottani  viszonyok  inten- 
ziv  tanulmányozása  végett,  a  szünidő  tartamára  elhelyezést  nyerjenek 
és  az  első  évfolyam  záróvizsgája,  valamint  az  abszolutórium  is  csak 
szeptemberben  tartassék  meg,  hogy  igy  a  hallgató  a  főiskolákban  tanul- 
takon kivül,  közvetlen  tapasztalatairól,  egyéniségének  és  hajlandóságá- 
nak megfelelően  számot  adhasson. 

Tekintsük  az  idegen  nyelveket  (a  németen  kivül  a  franciát,  a 
bolgárt,  a  törököt)  a  főiskola  legfőbb  tantárgyainak.  Hiszen  a  nyelv 
a  szivek  és  az  érdekek  legbiztosabb  kulcsa.  Evégből  az  idegen  nyelve- 
ket a  legintenzivebben  kell  tanítani  a  főiskolán.  Csak  a  beszéd  prak- 
tikus és  tökéletes  elsajátítása,  valamint  a  helyesírás  megtanulása  lehet 
a  szakiskolai  nyelvoktatásnak  egyedüli  célja.  És  itt  a  direkt  és  imitáló 
módszer  önként  kínálkozik,  mert  a  régi  elemző  metódus  már  annyit 
veszített  értékéből,  mint  amennyi  az  általa  kiszorított  és  hiába  elpaza- 
rolt energiának  súlya  nyom.  De  a  direkt  módszerrel  is  tökéletes  ered- 
ményt csakis  limitált  csoportokban  lehet  elérni,  evégett  a  Hollandiá- 
ban, Svájcban  is  oly  kitűnően  bevált  tizenkettes  csoporttanítás  ajánl- 
ható, ami  ugyan  sok  pénzbe  kerül,  de  az  eredmény  minden  áldozatot 
igazol. 

Az  iskola  szervezetének  itt  lefektetett  alapelvei  valóban  számol- 
nak a  gyakorlati  élet  követelményeivel.  Azok,  akik  közvetlen  közelből 
szemlélhetik  a  balkáni  viszonyokat,  mindenképen  helyeselni  fogják  a 
fenti  soroknak  a  Balkánra  vonatkozó  mondatait.  Ha  valóban  nem 
tévesztik  szem  elől  az  iskola  szervezetének  megállapításánál  ezeket  az 
alapelveket,  alapos  reményünk  lehet  arra,  hogy  a  Balkán-Akadémiá- 
nak egykoron  jelentős  szerepe  fog  jutni  Magyarország  és  a  Balkán 
közgazdasági  életében. 

Irinyi  Jenő. 


A  szárazföldi  háború  mérlege.  (Pethő  Sándor  dr.  könyve.)  Vájjon 
mit  jelent  a  vérnek  ez  az  eposzi  áradata  az  egész  emberiség  szempont- 
jából? Csak  egy  pár  határkövet  fog-e  pár  kilométerrel  odább  tolni, 
vagy  saját  színére  festi  az  egész  világot?  Ki  tudná  megmondani.  A  há- 
ború beállítása  az  egyetemes  történelem  szempontjából  olyan  feladat, 
amire  még  várni  kell  a  történelemirónak.  De  maga  a  háború  keletkézé- 

sével,  csatáival,  hőseivel  és  meglepetéseivel  már  kinálva-kinálkozik  a 
történetíró  tolla  alá.  Mindenesetre  nagy  átfogóképesség,  biztos  judicium 
kell  hozzá,  hogy  a  friss  események  ellenmondó,  ágyufüstös  káprázatá- 
ból  éles  szemmel  válassza  ki  az  igazságot.  Nálunk  Pethő  Sándor  vállal- 
kozott először  erre  a  feladatra. 

A  könyv  a  hadüzenetet  közvetlenül  megelőzött  diplomáciai  lépé- 
sekkel kezdődik.  A  semleges  államok  jóhiszemű  történetírói  itt  azzal  a 
váddal  illették  a  német  diplomáciát,  hogy  nem  állott  feladata  magas- 
latán. Bizonyos,  hogy  egy  Bismarck-szerü  egyéniség  hiánya  nagyon  is 
érezhetővé  vált  ezekhen  a  sorsdöntő  tárgyalásokban,  de  a  német  diplo- 
mácia látszólagos  ellenmondását  Pethő  joggal  menti  azzal  a  sztratégiai 
gondolattal,  amit  a  kancellár  ezekkel  a  szavakkal  fejezett  ki:  ((Orosz- 
ország ereje  a  tömeg,  Németországé  a  gyorsaság.))  Ez  a  sztratégiai  gon- 
dolat a  megvalósulásban  azzá  a  moltkei  haditervvé  érlelődött,  hogy 
Németország  a  két  oldali  támadás  ellen  ugy  védekezhetik  a  leghatható- 
sabban,  ha  villámgyorsan  lecsap  Franciaországra  s  gyors  döntéssel 
megsemmisíti  a  nyugati  ellenséget,  mig  keleten  csak  defenzívára  gon- 
dol. Á  nagy  Moltkenek  ezt  a  tervét  fogadta  el  és  tette  a  hadjárat  alap- 
jává a  másik  Moltke.  Számításaiba  azonban  —  amint  Pethő  tanulságo- 
san fejtegeti  —  több  végzetes  hiba  csúszott  be.  így  nem  vette  figye- 
lembe Anglia  intervenciójának  lehetőségét  s  később  még  azt  a  hibát  is 
elkövette,  hogy  elmulasztotta  idejekorán  megszállni  Dunkerquet,  Ca- 
laist  és  Le  Havret.  Magáévá  tette  általában  a  porosz  katonai  iskolának 
azt  a  végzetes  tévedését,  hogy  a  francia  hadsereg  az  első  csapás  után 
a  teljes  erkölcsi  dezorganizáció  állapotába  jut.  Ezek  a  hibák  kezdetben 
nem  is  voltak  érezhetők,  fontossá  csak  a  marnei  csatával  váltak. 

A  marnei  csata!  Franciaország  még  ma  is  ugy  ünnepli,  mint  a 
világháború  legdöntőbb  eseményét  és  francia  katonai  irók  áradozó  el- 
ismeréssel beszélnek  Joffre  generalisszimus  zseniális  tervéről,  amely 
örök  időre  mintaképe  lesz  a  feltartóztató  csatának,  az  u.  n.  bataille 
d'arrét-nek.  A  marnei  csatának  különben  egész  irodalma  van  már,  me- 
lyek közül,  hogy  csak  egyet  említsünk,  De  Caix  de  Saint-Aymour  gróf 
könyve:  La  Marché  sur  Paris  de  l'aile  droite  allemande  már  az  ötödik 
kiadást  érte  meg.  1916  januárjában  Berlinben  egy  névtelen  irótól  érde- 
kes könyv  jelent  meg  a  marnei  napokról.  A  névtelen  szerző,  maga  is 
szemtanú  s  nyilván  valaki  a  nagyvezérkar  köréből,  ebben  a  könyvében 
azt  igyekszik  bebizonyítani,  hogy  a  marnei  csatát  tisztán  sztratégiai 
okokból  hagyták  abban  s  ezért  nem  is  lehet  annak  tekinteni,  aminek  a 
franciák  tartják:  une  immense  victoire.  Moltke  terve  zseniális  volt:  szi- 
gorú defenzíva  a  Donon  hegység  és  a  svájci  határ  között,  védekező 
offenzíva  Donon  és  Verdun  közt  az  V.  hadsereggel,  mig  az  I — IV.  had- 
sereggel u.  n.  offensive  brusquée  a  luxemburgi  területtől  az  egész  nyu- 

gati  fronton  végig.  Ez  a  félkör,  amely  igy  Brüsszelen,  Compiégnen,  Pá- 
risig  terjedt,  azután  mindjobban  nyugat  felé  haladt  volna,  átvetette 
volna  a  franciákat  az  Aisnen,  a  Marneon,  sőt  talán  a  Szajnán  túlra, 
esetleg  Fontainebleau  felé,  mig  ezalatt  a  Landwehr  és  a  tartalék  Dun- 
kerque és  Calais  közt  nyomul  előre,  hogy  megakadályozza  az  angol 
csapatok  további  partra  szállítását.  Akármilyen  kitűnő  lett  légyen  is 
ez  a  terv,  bizonyos,  hogy  nem  igy  történt.  A  német  csapatok  vissza- 
vonulását és  átcsoportosítását  már  nem  is  Moltke,  hanem  Falkenhayn 
Erik  végezte.  Mindenben  igazat  kell  adnunk  a  szerzőnek,  midőn  ezt 
irja:  «A  világháborúnak  egyetlen  akciója  sincs,  amelynek  jelentősége 
felérne  a  marnei  csatáéval.  Azáltal  ugyanis,  hogy  a  német  vezérkar 
terveit  keresztülhúzta,  megállította  az  inváziót,  visszaadta  a  francia 
csapatok  és  vezérek  önbizalmát  és  ezzel  a  hosszú  háború  csiráját 
hozta  méhében!» 

Ezzel  lepergett  a  világháború  egyik  legfontosabb,  de  nem  leg- 
izgalmasabb fejezete.  Németország  keleti  kapuja  nyitva  volt;  egy 
hatalmas  hadsereg  özönlött  feléje,  hogy  letörje  és  átszaladjon  rajta 
egész  Berlinig.  Pethő  Hindenburg  zseniális  terveit  a  világ  legnagy- 
szerűbb katonai  teljesítményének  tekinti,  amelyet  Cannea  és  Sedán 
mellé  állít  és  Hindenburg  ötletességét,  merészségét,  szóval  hadvezéri 
talentumát  meg  Hannibálénál  és  a  nagy  Moltkeénál  is  nagyobbnak 
tartja.  v 

Igy  vezet  végig  a  diadalmas  keleti  harcokon  és  áttöréseken  át  le 
a  Dardanellákhoz,  a  szerbiai,  az  oláh  és  olasz  hadjárathoz,  majd  ismét 
vissza  a  nyugati  harcokra.  Mindenütt  igazságot  szolgáltatva  az  ellen- 
félnek és  méltatva  a  szövetséges  hadsereg  nagy  sikereit  is,  amiknek 
kulcsát  részben  az  egységes  benső  front  nagy  előnyében,  a  supériorité 
geographique-hen  látja.  Különösen  rokonszenves  előttünk,  hogy  a 
szerző  a  magyarság  szerepét  a  világháborúban,  nem  túlzott,  de  igaz- 
ságos megítélés  alapján  mindenütt  kiemeli  és  ünnepli.  Igy  méltatja  a 
limanovai  véres  ütközetet,  «a  magyar  huszárok  e  bánatos  büszkeségét, 
amely  magán  viseli  a  napóleoni  bataille  rangée  minden  vonását. »  A 
Boroevics  hadsereg  nagy  napjait.  San  Michele,  Krn  hőseit,  amelyet  ma- 
gyar csapatok  védtek.  «S  csak  az  olasz  háború  óta  van  a  magyar  kö- 
zönségnél oly  tragikus  zengzete  a  Doberdo  kőasztalának».  Pethő  a 
magyarság  szerepét  a  világháborúban  szinte  meghatott  gesztussal  húzza 
alá.  A  könyvhöz  tanulságos  összeállítás  csatlakozik  a  magyar  és 
osztrák  erőviszonyok  a  háború  alatt  cimen.  A  hivatalos  jelentések  alap- 
ján Pethő  kiszámítja,  hogy  a  háború  29  hónapja  alatt  Höfer  77  eset- 
ben emeli  ki  magyar  és  51  esetben  osztrák  csapatok  hősiességét,  ezek 
közé  számítva  azokat  a  galíciai  formációkat,  amelynek  kereteit  magyar 
népfelkelők  töltik  ki. 

Pethő  érdekes  könyvével  kapcsolatban  rá  akarunk  mutatni  arra 
a  sajnálatos  jelenségre,  hogy  a  magyar  hadtudományi  irodalom  a  világ- 
háború eseményeiről  még  teljesen  hallgat.  Nem  vehetünk  francia  folyó- 
iratot kezünkbe,  hogy  egy-egy  parancsnokló  tábornok,  névtelen  «Com- 
mandant»,  vagy  teszem  Bonnal  vagy  más  tábornokok  cikkeit  ne  olvas- 
suk az  1914-es,  sőt  1915-ös  nagy  csatákról.  A  mi  magyar  hadvezéreink 
emlékeit  azonban  sehol  sem  találjuk.  Pedig  ezeknek  a  leirásoknak 
frisseségét,  elevenségét  minden  perc  csak  koptatja.  Tudjuk,  hogy  fon- 
tos szerepeket  betöltő  katonáink  közül  sokan  vezetnek  naplót.  Ezek- 
nek közlésével  nemcsak  a  nagy  közönséget,  hanem  a  történelemtudo- 
mányt is  leköteleznék.  Később  az  Íróasztal  mellett  talán  jobban  át- 
élhetik egy-egy  ütközet  sztratégiai  tervét,  de  azoknak  a  leirásoknak  a 
becsességét,  amiken  még  rajta  van  a  puskapor  szaga,  semmi  sem  pótol- 
hatja. Bizonyára  csupa  történeti  dokumentum  jutna  igy  napfényre  a 
világháborúról  s  benne  a  magyarság  szerepéről! 

Pethő  Sándor  dr.  érdekes  könyve  Táltos  kiadásában  jelent  meg. 

G.  Gy. 


Katonanóták.  (Gyűjtötte  és  sajtó  alá  rendezte  Gömöri  Jenő.) 
Követésre  méltó  példát  adott  Gömöri  Jenő,  mikor  összegyűjtve  sajtó 
alá  rendezte  és  kiadta  azokat  a  katonanótákat,  amelyeket  katonás- 
kodása alatt  dalolni  hallott.  A  fellendült  háborús  irodalom  eddig 
nagyobbára  abban  merült  ki,  hogy  a  háboru-szülte  költők  —  mindig 
több  lelkesedéssel  mint  tehetséggel  —  saját  poémáikat  siettek  kiadni, 
vagy  harctéri  naplójukat  foglalták  könyvbe.  A  hivatalos  irók  és  hadi- 
tudósítók könyveitől  eltekintve  ez  utóbbi  fajtával  talán  minden  ezred 
dicsekedhetik.  E  nagy  buzgalom  mellett  annál  kevesebb  szeretet  és 
megértés  jutott  a  katonanótáknak,  —  a  magyar  népköltészet  felfakadt 
ősforrásai  mellett  csak  kevés  ember  állott  meg  azzal  az  elragadta- 
tással és  álmélkodással,  amit  ezeknek  a  forrásoknak  szépsége  és 
pompája  megérdemelt  volna.  Nehéz  megállapítani  :  méreteiben  és 
eredményében  hol  tart  ma  a  háború  népköltészetének  összegyűjtése? 
Némely  magángyüjtőnek,  aki  saját  kedvteléséből  kezdett  ehhez  a 
munkához,  ugy  tudjuk,  tekintélyes  anyag  van  a  birtokában,  de  a 
könyvpiacon  fehér  holló  a  Gömöri  Jenő-féle  gyűjtemény  és  a  hiva- 
talos Katonanóta-központ,  a  Kisfaludy-társaság  Folklore-osztálya, 
mindeddig  még  egyszer  sem  közölte  a  nyilvánossággal  a  háborús  katona- 
költészet gyűjtésének  eredményét.  Működéséről  alig  van  egyéb  adat 
és  tájékoztatás  a  kezünkben  annál  a  felhívásnál,  amellyel  még  a 
háború  elején  buzdította  a  népköltészeti  adatok  összegyűjtésére  a 
magyar  közönséget.    így  azután   különös  szeretettel  kell  fogadnunk 

Gömöri  Jenő  törekvését,  amely  a  Folklóré  Fellows  által  hirdetett  nagy 
nemzeti  kötelesség:  a  népköltészeti  adatok  összegyűjtése  szempontjá- 
ból mindenképen  megszívlelésre  méltó  példa.  Gömöri  antológiája  már 
az  anyag  nagyságánál  fogva  sem  lehet  teljes,  gyűjteményében  azonban 
eredeti  és  értékes  darabok  vannak,  bár  a  könyv  túlnyomó  részét 
azok  a  katonanóták  adják,  amelyek  ősi  kincsei  a  magyar  bakaköltészet- 
nek és  csak  egy  mondat  vagy  sokszor  csak  egy  betoldott  szó  hozza 
összefüggésbe  őket  a  háborúval.  Kár,  hogy  nem  tartotta  szem  előtt 
a  népköltési  gyűjtésnek  azokat  a  bevált  eszközeit,  amelyek  a  nóták 
feljegyzésénél  a  nóták  keletkezésére,  sőt  a  dalos,  vagy  diktáló  katona 
személyére  is  figyelmet  fordítanak. 

Az  értékes  kis  könyvből  mutatóul  közlünk  egy-két  darabot: 

Játszik  a  szél,  tyuhaj  játszik  a  szél 
A  Balaton  vizével. 

Játszik  a  lány,  tyuhaj  játszik  a  lány 
Tizenkettes  bakával. 

Játszál  babám,  ugy  sem  soká  játszadozol  már, 
Jövő  hónap  huszonhatodikán 
Csatatéren  leszek  már. 

* 

őrmester  ur,  álljon  a  jobb  szárnyra, 
Vezessen  ki  minket  az  állomásra, 
Már  miértünk  jön  a  gőzös  sebesen,  de  sebesen, 
Tik  meg  lányok  sirjatok  keservesen. 

* 

Barna  menyecske,  mit  ér  a  te  életed, 
Ha  nincs  itthon  a  te  drága  kedvesed, 
Nincsen  itthon,  kint  van  Galiciában, 
Ott  sütögeti  fegyverét  a  muszkákra. 

Barna  menyecske  levelet  irt  férjének, 
Gyere  haza  édes  férjem,  ha  lehet, 
Hazamennék,  de  nincs  annyi  dollárom, 
Amivel  a  hajójegyet  kiváltom. 


Édesanyám  ha  bejösz, 
Édesanyám  ha  bejösz  Belgrádba, 
Konak  előtt  álljál,  sej, 
Konak  olőü  álljál  sej,  ha  piákba. 


* 

Ott  látsz  engem,  ott  látsz  engem, 

Extra  magyar  ruhába. 

Petár  király  mellettem, 

Petár  király  mellettem  bő  gatyába. 

Lovcsen  hegyén  áll  Nikita, 
Egy  kis  kecskét  lovagolja, 
Nézöl  jobbra,  nézöl  balra, 
Segítséget  hej  de  várja, 
De  várhatja. 


Buzakalászt  termő, 
Délibábot  rengő 
Duna-Tisza  tája, 
Ott  terem  a  császár, 
Ott  terem  a  császár 
Hires  vasdandára. 
Ferenc  Jóska  meg  is  irta 
Kicsi  noteszába, 
12-ős  bakák 
A  muszka  cár  hadát 
Küldik  a  másvilágra. 

Szól  a  rezes  banda, 
Szól  a  rezes  banda, 
Vidám  a  nótája: 
12-ős  bakák, 
12-ős  bakák, 
Masiroznak  rája. 
Masiroznak,  mert  a  császár 
Azt  telegrafálta: 
Siessenek  kendtek, 
Csináljanak  rendet 
Taliánországba. 

Megy  a  gőzmasina, 
Megy  a  gőzmasina 
Taliánországba. 
Megpihen  a  baka, 
Megpihen  a  baka 
Narancsfa  árnyába. 
Hanem  aztán  tili  taliánok, 
Sor  kerül  majd  rája, 
Megmutatjuk  nektek, 
Hogy  a  becsületnek 
Milyen  nagy  az  ára. 


—  «Nem  kell  nékem  Antivári, 
Hisz  királyságom  lári-fári, 
Kecskepásztor  volt  az  apám, 
Ez  maradok  én  igazán, 
Hej  igazán.» 

* 

Látod-e  babám,  látod-e  babám 

Amott  azt  a  nagy  hegyet, 

Mig  az  ott  lesz,  mig  az  ott  lesz, 

Nem  lehetek  a  tied, 

Áztat  a  hegyet  a  zsebkendőmnek 

A  négy  sarkában  is  elhordom  (ha  birom), 

Mégis  a  tied,  mégis  a  tied 

Leszek  kedves  galambom. 

Látod-e  babám,  látod-e  a  babám 

Amott  azt  a  nagy  vizet, 

Mig  az  ott  lesz,  mig  az  ott  lesz, 

Nem  lehetek  a  tied. 

Áztat  a  vizet  a  Ferenc  Jóska 

Csákójában  is  elhordom  (ha  birom), 

Mégis  a  tied,  mégis  a  tied 

Leszek  kedves  galambom. 

Látod-e  babám,  látod-e  babám 

Amott  azt  a  nagy  tüzet, 

Mig  az  ott  lesz,  mig  az  ott  lesz, 

Nem  lehetek  a  tied. 

Áztat  a  tüzet  a  két  szememnek 

A  könnyeivel  is  eloltom  (ha  birom), 

Mégis  a  tied,  mégis  a  tied 

Leszek  kedves  galambom. 

Kövecsezd  ki  babáin,  kövecsezd  ki  babám 

A  becskereki  főutcát, 

Amerre  én  járok,  amerre  én  járok 

Minden  este  tehozzád, 

Mert  az  a  nagy  sár  fölfröccsen 

Az  extrabakancsom  szárára, 

Onnan  pedig,  onnan  pedig 

A  köpönyegem  aljára. 

«Ezekben  a  nótákban  és  a  nóták  által  —  irja  Gömöri  Jenő  — 
örökké  élni  fog  a  magyar  baka  nagysága  és  szépsége.  A  nagy  háború 
lelke  lüktet  bennök  és  mindenik  a  háború  lelki  történelmének  egy- 
egy  tükördarabja.  Együtt  és  egyenként  a  magyar  faj  és  a  magyar 
nyelv  vérrel  szentelt  és  színezett  apotheozisai  és  a  magyar  faj  élet- 
erejének nagyszerű  dokumentumai.)) 

A  kötet  végén  Gömöri  Jenőnek  egy-két  formás  és  lelkes  eredeti 
versét  találjuk. 

Z. 


A  Magyar  Országos  Központi  Takarékpénztár  tőkeemelése.  A 

Magyar  Országos  Központi  Takarékpénztár  részvényesei  július  7-én 
Bujanovics  Sándor  főrendiházi  tag  elnöklete  alatt  rendkívüli  közgyűlést 
tartottak,  mely  a  vezérigazgató,  dr.  Metzler  Jenő  által  előadott  részletes 
indokolás  után  egyhangúlag  elfogadta  az  igazgatóságnak  a  tőkefeleme- 
lésre vonatkozó  javaslatait.  Ezek  értelmében  a  társaság  részvénytőkéje 
3  millió  630.000  koronával,  tartaléktőkéje  mintegy  4,840.000  koronával 
szaporíttatnak.  Kibocsáttatik  6050  darab  uj  600  korona  névértékű  rész- 
vény, melyekre  a  részvényesek  elővételi  joggal  bírnak  és  pedig  akképen; 
hogy  5 — 5  régi  részvény  után  1  uj  részvény  jár.  Ugyanezen  közgyűlés 
felhatalmazta  az  igazgatóságot,  hogy  további  3700  darab  600  korona 
névértékű  uj  részvényt  saját  belátása  szerint  alkalmas  időben  kibocsát- 
hasson. A  közgyűlés  után  tartott  igazgatósági  ülés  az  elővételi  jog  gya- 
korlásának határidejét  1917  július  hó  12-től  július  21-ig  bezárólag  ter- 
jedő időben  állapította  meg.  A  befizetések  egyszerre,  vagy  két  részlet- 
ben teljesíthelők  és  pedig  600  korona  1917  július  12-től  21-ig,  800  korona 
1917  szeptember  15-ig. 


HUNQARIA  KÖNYVNYOMDA  BUDAPEST 


A  demokrácia  és  a  magyarság. 

Irta :  Kéz  Mihály. 


A  magyar  közélet  ma  két  táborra  szakad. 

Az  egyik  oldalon  állanak  a  régi  Magyarországnak  hivei. 
A  magyar  szupremáciának,  a  magyar  intelligencia  vezető  szere- 
pének a  fenntartói. 

A  másik  oldalon  állanak  a  nemzetietlen  radikalizmus  és  a 
nemzetközi  szocializmus  régi  hivei.  Az  «elnyomott»  nemzetisé- 
gek felszabadításának  és  népuralom  szükségességének  a  hirdetői. 

Hozzájuk  csatlakoznak  —  s  parlamenti  és  társadalmi  be- 
folyásukkal súlyt  adnak  nekik  —  a  koalíció  összes  hivei,  kik  a 
konzervatív  zászlótól  ujabban  elpártoltak. 

Elpártolásuk  célja,  hitehagyásuk  igazi  indoka  ismeretes. 
Itt  ezúttal  csak  annak  (utólagos)  indokolásával,  utólagos  érvei- 
vel foglalkozunk. 

Azt  mondják  indokolásukban,  hogy  a  demokrácia  világ- 
áramlat —  s  a  « világáramlat»  szép  szó  és  hatásos  —  és  azt  mond- 
ják, hogy  az  ilyen  világáramlatoknak  nem  lehet  ellenállni. 

Csodálatos  államférfiúi  intuitio.  íme,  a  koalíció  hivei  már 
1912 — 1913-ban  megérezték  —  előre  megérezték  —  az  orosz  for- 
radalmat s  hogy  a  demokrácia  1917-ben  az  egész  világon  — 
áramlani  fog.  És  már  akkor,  előre,  ahhoz  szabták  a  programm- 
jukat.  Megjött  hozzá  utólag  a  forradalom,  és  most  már  hivat- 
kozni lehet  reá. 

Világáramlatok  hiszen  vannak  és  voltak.  Világáramlat  ma 
ez  a  rettentő  háború,  amelynél  véresebbet  nem  látott  a  törté- 
nelem; kitörvén  abban  a  XX.  században,  amelyről  a  demokrácia 
azt  hirdette,  hogy  a  militarizmus  alkonya.    Ez  a  háború,  amelyet 

Magyar  Figyelő.  11 

a  demokratikussá  lett  Anglia  vezet  s  amely  sehol  sem  népszerűbb, 
mint  a  szabad  amerikai  és  francia  köztársaságban.  Világáramlat 
ez;  de  ez  a  tény  még  nem  teszi  szimpatikussá.  És  a  szociál- 
demokrácia hivei  nem  mondják  reá  ernyedt  lélekkel:  világáram- 
latok ellen  nem  lehet  küzdeni.  Akiben  hit  van,  meggyőződés 
van,  nem  is  mondhat  ilyet. 

Világáramlatok  hiszen  voltak  a  múltban  is.  Ez  az  ezred- 
éves magyar  állam  áramlásuk  között  szilárdan  megállt.  Látta 
támadni  őket  és  látta  elenyészni.  Látta  maga  ellen  támadni  és 
látta  visszaszorulni  férfiainak  ellenálló  erejétől.  Annyi  veszély- 
ben, annyi  viharban  azért  tudott  megállani,  mert  nem  azokra 
hallgatott,  akik  neki  a  hitevesztettség  hangján  prédikállak. 

Mikor  a  török  hatalom  mindent  elborító  ereje  ellenáll- 
hatatlannak látszó  erővel  hömpölygött  felénk,  mikor  a  németség 
világhatalma  beolvasztással  fenyegette  ezt  a  magyarságot:  nem 
a  hitevesztettség  szavára  hallgatott,  hanem  a  maga  elpusztít- 
hatatlan életerejével  aránytalan  nagynak  látszó  ellenséges  erők- 
kel is  elszántan  szembeállt. 

Ezért  áll  még  ma  Magyarország. 

Az  a  német  beolvasztás  kultúrát,  gazdagságot  hozott  volna 
ez  országnak.  Egyenként  talán  boldogabbak  lennének  fiai.  A  mi 
apáink  ehelyett  az  ellenállás  tövises  útját  választották.  Elszegé- 
nyedett az  ország,  legjobb  fiai  elvéreztek,  kulturailag  hátra- 
maradtunk. És  mégis,  van-e  igazi  magyar  ember,  aki  ne  büsz- 
kén emlékeznék  a  múltra?  ^ 

Amikor  ez  a  háború  kitört,  akkor  is  egy  egész  világ  áramlott 
ellenünk.  Az  egyik  programmja  épen  az  volt,  ami  a  demo- 
kráciáé: a  nemzetiségek  felszabadítása. 

És  az  a  szegény  magyar  katona  emberfeletti  erővel  küzdött 
ellene  s  nem  mondta,  hogy  ez  a  világáramlat,  amely  ellen  nem 
lehet  küzdeni.  Óriási  túlerővel  szemben,  rettenetes  harcok  és 
veszélyek  között  védelmezte  ennek  az  országnak  magyar  jellegét. 

ők  egy  egész  világgal  szemben  megvédelmezték  ennek  az 
országnak  magyarságát.  A  hősök  jogát  emlegető  politikusok  ugy 
érzik,  hogy  az  utca  lármája  elől  sem  képesek  azt  megvédeni. 
Egy  olyan  áramlattal  szemben,  amelynek  nemzetrontó  jellegét 
szenvedélyes  szavakkal  százszor  hirdették  maguk  is,  most  nem 
tudnak  egyebet,  mint  a  hitevesztettség  hangján  hirdetni,  hogy 
az  ellenállás  lehetetlen.    Nagy  idők  —  kis  emberek  .  .  . 

Ha  valamihez,  ugy  bizonyára  ahhoz  van  a  harctéren  küzdő 
hősöknek  joga,  hogy  megkivánják  azoktól,  akik  itthon,  kisebb 
ellenség  ellen  kell  hogy  védjék  a  magyarság  érdekeit;  hogy  meg- 
kivánják tőlük,  hogy  állják  legalább  végig  és  csüggedetlenül  ezt 
a  veszélytelen  harcot,  és  ha  már  maguk  elcsüggedtek,  legalább 
ne  töltsék  el  a  maguk  reménytelenségével  a  nemzetet. 

«Nem  lehet»  .  .  . 

Hát  ez  az  ezeréves  nemzet,  ez  az  annyi  dicsőséget  látott 
magyar  haza  nem  érdemel  meg  egy  kísérletet?  Hát  olyan  édes 
a  boszu,  olyan  nélkülözhetetlen  a  hatalom,  olyan  édes  a  nép- 
szerűség, hogy  az  ország  magyar  jellegének  a  megmentése  egyet- 
len erőfeszítést  sem  érdemel? 

«Nem  lehet.» 

Valóban  férfias,  valóban  hazafias  a  hősökre  hivatkozókhoz 
méltó  okoskodás. 

Nem,  az  igazi  meggyőződéses  demokrácia  nem  ilyen  érzé- 
sekkel indul  be  a  harcba.  Azok  egy  jobb  kor  hajnalát  látják  a 
demokrácia  győzelmében.    Ezért  küzdenek.    És  ha  majd  eljön 

—  mert  el  fog  jönni  —  Európában  a  reakció  korszaka:  ezek  nem 
fogják  ernyedt  lélekkel  azt  hirdetni,  hogy  mivel  a  reakció  világ- 
áramlat, nem  lehet  ellenállni  a  reakciónak.  Mert  ezeknek  meg- 
győződésük a  demokrácia.  Hibás  meggyőződés,  de  őszinte  hiten 
alapuló. 

Mi  csak  azt  kérjük  az  uj-radikális  koalíció  híveitől:  várják 
be  a  következő  világáramlatot.  Hátha  az  tényleg  reakciós  lesz 
s  akkor  az  ő  logikájuk  szerint  annak  nem  lehet  ellenállni.  Sőt 

—  mint  a  mostanit  —  még  segíteni  kell.  Akkor  aztán  igy  áram- 
latszerüleg,  automatice  mentetik  meg  a  haza?  Várják  be  az  utolsó 
szót,  amit  a  ((korszellem))  beszél.  A  meghátrálásra  még  akkor  is 
marad  elég  idő. 

«Nem  lehet»  ellenállni .  .  . 

Milyen  kényelmes,  milyen  opportunus  hazafiság. 

De  ha  most  nem  lehet  szembeállni  a  tömegekkel,  akkor  — 
kérdezzük  —  mikor  lehet?  Akkor,  mikor  a  kezükben  lesz  min- 
den  fegyver,  hogy  akaratukat  kikényszerítsék?  Akkor  már  iga- 
zán igazuk  lesz  a  «nem  lehet» -hazafiaknak.  Akkor  már  csak- 
ugyan nem  lehet. 

Ebben  a  kérdésben  csak  két  álláspont  következetes.  Elvi 
alapon  csak  ez  a  kettő  lehetséges.    Vagy  azt  tartjuk,  amit  a  szo- 

cialisták  és  a  nemzetiségi  izgatók,  akik  követelik  és  majd  fel  is 
használják  a  választójogot  azon  céloknak  érdekében,  amelyek- 
nek a  kivivására  követelték.  Vagy  a  nemzetközi  és  a  nemzetiségi 
izgatók  céljait  elitéljük,  s  akkor  természetesen  nem  adunk  azok- 
nak az  elérésére  eszközöket. 

De  képtelenség  azt  mondani,  hogy  mi  nem  akarjuk  a  szo- 
cializmust, nem  akarjuk  a  nemzetköziséget,  nem  akarjuk  a  pán- 
szláv és  a  dákoromán  álmok  teljesülését:  de  a  hatalmat  megadjuk 
hozzá,  hogy  ezt  a  céljukat  elérhessék. 

És  képtelenség  azt  hirdetni,  hogy  a  tömeggel  ma,  amikor 
még  nincsen  hatalma,  nem  lehet  szembeállni;  de  majd  holnap 

—  ha  a  hatalom  kezében  lesz  —  holnap  majd  lehet. 

Az  alkotmány  sáncain  kivül  egy  nagy  tömeg  áll.  Nyiltan 
megmondják  vezetői,  hogy  a  fegyverek,  amelyeket  e  tömeg  szá- 
mára követelnek,  ellenünk  kellenek.  Nem  is  titkolják,  nem  is 
próbálnak  félrevezetni.  Nyiltan  megmondják,  hogy  azokkal  a 
fegyverekkel  oly  kincsektől  akarnak  megfosztani,  amelyek  előt- 
tünk mindennél  becsesebbek. 

És  most  előjönnek  a  hitevesztettek,  az  elcsüggedési  politika 
uj-radikális  hivei  s  azt  mondják  nekünk:  bocsássuk  be  őket,  nem 
lehet  ellenállani. 

Ám  bocsássuk  be,  de  akkor  a  játszmát  elvesztettük.  Soha 
senki  az  egyszer  kezükbe  adott  fegyvert  tőlük  el  nem  veszi. 
Senki  meg  nem  akadályozhatja  akkor  már,  hogy  e  fegyverekkel 

—  amint  előre  nyiltan  megmondták  —  ellenünk  törjenek. 

És  ha  majd  —  megnövekedett  önérzettel,  megnövekedett 
hatalommal  —  a  magyar  szupremácia  ellen,  Magyarország  füg- 
getlensége ellen,  a  magyar  állam  nemzeti  jellege  ellen  támadnak: 
akkor  is  azt  fogják  mondani  az  uj-radikalizmus  hivei,  hogy  nem 
lehet  ellenállni? 

Bizonyára  nem. 

Csodálatos  fajtája  a  hazafias  bölcseségnek,  mely  ugy  akar 
elbánni  a  nemzetrontó  tényezőkkel,  hogy  előbb  megnöveli  az 
erejüket! 

Nem  akarunk  túlzásba  esni.  Feketén  látók  nem  vagyunk. 
Ez  a  nemzet  sok  szerencsétlenséget  elbirt;  pártviszályt,  önzést, 
( sclszövényt.  Irigység,  boszu,  személyi  harc  máskor  is  dult  a 
politikai  romlottság  más  korszakaiban  is,  s  a  nemzet  mégis  túlélte 
azt.    El  nem  pusztult;  de  ma  is  ezer  sebből  vérzik.    El  nem  fog 


A  demokrácia  és  a  magyarság 


149 


pusztulni  ebben  a  rázkódásbah  sem,  de  generációk  fogják  meg- 
szenvedni. És  meg  fogja  szenvedni  az  ország  függetlensége  és 
nemzeti  jellege. 

Ilyen  aggodalmakkal  szemben  komoly  érveket  kérhetünk. 

Midőn  egy  nemzet  sorsáról  van  szó,  nem  elég,  hivatkozni 
hazafiságukra  oly  hangon,  amely  mondani  látszik:  «a  hazafiság, 
az  én  vagyok.»  A  nemzeti  érzés  minden  jó  magyar  ember  lelké- 
től elválaszthatatlan.    Sem  nem  érdem,  sem  nem  privilégium. 

Erre  hivatkozni  nem  elég. 

Midőn  egy  nemzet  sorsáról  van  szó,  érvek  kellenek.  Súlyos, 
komoly  érvek,  a  nemzet  sajátos  viszonyain  alapulók. 

Itt  arról  van  szó,  ki  látja  helyesen  a  szituációt,  ki  látja 
helyesen  a  tényleges  erőviszonyokat.  És  a  koalíció  vezéreinek 
múltja  tele  lelkesedéssel,  tele  helyes  intenciókkal,  de  tele  téve- 
désekkel a  szituációk  és  a  tényleges  erőviszonyok  iránt. 

Az  a  nagy  nemzeti  mozgalom  is,  amelyet  1905-ben  vezettek, 
azért  vallott  kudarcot,  mert  tévesen  Ítélték  meg  az  erőviszonyo- 
kat, lehetségesnek  hivén  azt,  ami  lehetetlen  volt  és  mert  tévesen 
ítélték  meg  az  egész  szituációt. 

A  koalíciós  kormányzat  is  ezért  nem  sikerült. 

Akkor  is  Tisza  István  és  pártja  Ítélték  meg  helyesen  a  hely- 
zetet. Akkor  is  ők  látták  jobban,  hogy  mi  a  lehetséges  és  mi  a 
lehetetlen.  Akkor  is  ugyanily  fegyverekkel  küzdöttek  ellene, 
monopolizálni  próbálva  a  hazafiságot,  mint  ma  monopolizálni 
akarják  a  felvilágosultságot. 

A  koalíciós  táborban  .  . . 

Ennek  a  múltnak  a  balsikerei  nem  jogosítják  fel  őket, 
hogy  arra  hivatkozva  az  erőviszonyok  tekintetében  Ítéletüknek 
hitelt  követeljenek. 

Vezéreiknek  egész  vezéri  pályájukon  tanúsított  folytonos 
programmváltoztatása:  folytonos  tévedéseik  bizonysága. 

Midőn  tehát  ma  ugyanazon  programmal  jönnek,  amelyet 
nemrég  nemzetrontónak  neveztek  el,  komoly  érvekkel  kell  meg- 
indokolniok  ezt  a  Pálfordulást.  Kötelességük  ez  azzal  a  nemzettel 
szemben,  amelytől  nagy  részük  még  régi  —  a  mienkkel  közös  — 
választójogi  programmjuk  alapján  kaptak  mandátumot.  Véde- 
kezniük kell,  nemhogy  vádaskodjanak,  beismerve,  hogy  tévedtek 
s  megmondani,  hogy  miben  tévedtek  és  miért.  Megmondani, 
hogy  miért  nem  veszedelem  ma  a  nemzetre,  ami  még  tegnap  az 

volt?  Erre  kérünk  feleletet.  Nem  ad  hoc  történetfilozófiát,  nem 
reményvesztett  rezignációt,  nem  a  saját  tekintélyükre  hivatkozást. 
Magyar  viszonyokból  merített  komoly  férfiakhoz  illő  komoly 
érveket. 

Mert  ha  a  radikalizmus  ma  is  ép  oly  veszélyes,  mint  volt 
azelőtt,  akkor  mindenkinek  kötelessége  vele  szembeállani.  És 
akkor  kötelességmulasztás  azt  mondani  —  mielőtt  még  meg  is 
próbálnák  —  hogy  «nem  lehet». 

De  hát  miért  nem  lehet?  Hol  az  a  nagy,  az  az  ellenállha- 
tatlan, az  az  egyetemes  meghátrálást  parancsoló  erő,  amely  a 
demokráciát  ránk  kényszeríti?  Kikből  állanak  azok  az  uj  segéd- 
csapatok, amelyek  egyszerre  ugy  megváltoztatták  az  egész  szituá- 
ciót, hogy  mig  1910-ben  a  mai  pártvezérek  mind  ellene  voltak, 
ma  már  az  ellenállást  még  csak  meg  sem  lehet  kisérteni? 

Magyarországon  tiz  évvel  ezelőtt  a  radikalizmusnak  csak 
a  szociálisták  voltak  hivei  s  egy  erő  tekintetében  jelentéktelen 
polgári  radikális  csoport.  Kik  csatlakoztak  azóta  hozzá?  A 
koalíció  hivei.  ők  tették  erősebbé  ezt  a  csoportot;  semmi  más 
erő  ezenkívül  hozzájuk  nem  csatlakozott. 

A  saját  hangjuk  visszhangja  az,  amire  hivatkoznak.  Az 
a  «korszellem»,  a  « forradalom)),  az  «idők  változása».  ők  maguk 
az  uj  segédcsapat.  A  saját  pártszenvedélyük  az,  aminek  —  ré- 
szükről —  «nem  lehet»  ellenállani. 

Mert  egyébként  ennek  a  szónak  itt  semmi  értelme  nincs. 

Hiszen,  kérdezzük  ugyan,  mi  történhetik,  hogyha  mégis 
ellenállának? 

Azt  mondják:  forradalom.  Komoly  politikusok,  komoly 
arccal  mondják. 

Magyarországon. 

Tisztelettel  kell  lennünk  azon  férfiak  hosszú  politikai 
múltja  iránt,  kik  ezt  az  érvelést  kimondani  nem  átallották.  Tisz- 
teletünk jele,  hogy  e  tényt  ki  nem  akarjuk  használni  ellenük. 

Nézzük  azért  csak  egész  általánosságban  a  forradalmak 
problémáját  s  azoknak  Magyarországot  érintő  tanulságait. 

Azt  mondja  Andrássy  gróf,  hogy  a  forradalmak  többnyire 
azért  törtek  ki,  mert  a  nemzet  nem  állott  a  képviselőház  mögött. 

De  hát  ez  mit  bizonyít?  Általános  szabályt  nem  jelent,  hisz 
maga  is  csak  azt  mondja,  hogy  többnyire  igy  volt  s  nem  azt,  hogy 
mindig  s  mindenütt.   A  mi  speciális  magyar  viszonyainkra  vonat- 

kozó  igazságot  meg  épen  nem  jelent,  hiszen  a  mi  negyvennyol- 
cadiki  forralmunk  épen  csak  ugy  volt  lehetséges,  mert  a  nemzet 
ott  állott  a  képviselőház  mögött. 

És  mondhatja-e  valaki  komolyan,  hogy  nálunk  ma  olyanok 
a  viszonyok,  mint  a  48-iki  Franciaországban  s  azért  lesz  ugy 
mint  ott  s  nem  ugy  mint  másutt,  ahol  a  képviselőház  szintén 
nem  állott  radikális  alapon  és  még  sem  lett  forradalom? 

És  mi  következik  ebből  az  egész  elméletből?  Az,  hogy  a 
választói  jog  kiterjesztése  feltétlenül  lecsöndesíti  a  kedélyeket? 
Bizony  a  történelem  « többnyire))  nem  ezt  bizonyítja,  s  nincs 
okunk  hinni,  hogy  azt  eredményezné  a  mi  viszonyaink  között. 

Divat  ma  az  orosz  forradalomra  hivatkozni.  Az  első  orosz 
forradalom  tanulságaira  nem  divat.  Pedig  az  azt  tanítja,  hogy 
a  választói  jog  kiterjesztése  nem  csendesítette  le  a  kedélyeket. 
A  radikális  alapon  egybehívott  duma  képtelen  volt  az  alkotásra 
s  csak  a  választói  jognak  szűkebb  alapokon  való  reformja  tette 
volt  akcióképessé  a  dumát. 

És  ez  természetes. 

Forradalmak  nem  törnek  ki  doktrinair  követelések  miatt. 
Parlamenti  pártharcok,  sértett  parlamenti  nagyságok  miatt  ki 
nem  törnek.  Közvetlen  okul  szolgálhatnak  ily  motívumok.  De 
ép  oly  kevéssé  igazi  okai,  mint  ahogy  nem  oka  Ferenc  Ferdi- 
nánd meggyilkolása  a  világháborúnak. 

A  forradalom  komoly  szó.  Egy  forradalom  kitörése  komoly 
esemény.  Nagy  elkeseredésnek,  hosszú  tűrésnek,  hosszú  szen- 
vedésnek nyomán  támad  csupán. 

A  dolgozó  népnek  milliói  könnyelműen  nem  nyúltak  e  fegy- 
verhez soha;  pedig  mennyi  nyomor,  mennyi  szenvedés  vonult  el 
fejük  fölött.  Nagy  oknak  kell  lennie,  mikor  egy  nemzet  ehhez 
a  fegyverhez  fordul. 

Az  1848-iki  francia  forradalom  végső  oka  sem  volt  épen 
csak  a  választójog.  A  forradalom  további  lefolyása  megmutatta. 
És  ma  minden  igaz  radikális  azt  tartja  Marx-szal,  hogy  annak 
az  oka  mély  szociális  ellentétekben  rejlett,  amely  ellentétekben 
a  szavazatjog  eszköznek  kellett  csupán. 

Ezeknek  az  időknek  a  történetét  nagyon  világosan  és  szé- 
pen megírta  Marx  Károly.  Radikális  embernek  illik  akceptálni 
a  negyvennyolcadiki  forradalmárok  indokainak  ezt  a  magyará- 
zatát.   Marxnak  ezekben  a  műveiben  egészen  más  okok  szere- 

pelnek,  mint  a  szavazati  jog.  Az  ő  felfogása  sok  tekintetben  egy- 
oldalú, de  mindenesetre  sokkal  mélyebben  jár,  mint  az  Andrássy 
gróf  ad  hoc-elmélete. 

Hisz  a  szavazati  jog  csupán  eszköz  bizonyos  politikai  cé- 
lokra. Azért  kivánják  az  egyik  részen,  mert  valamit  el  akarnak 
érni  vele.  Azért  nem  adják  a  másik  részen,  mert  meg  akarják 
akadályozni  valaminek  az  elérését. 

A  politikai  hatalomért  azért  folyik  a  küzdelem,  mert  más- 
ként akarják  azt  kezelni,  mint  azelőtt.  Csak  kicsinyes  parlamenti 
klikkeknek  öncél  a  hatalom.  Históriai  nagy  mozgalmaknak  az 
mindig  csak  eszköze. 

A  nemzetközi  szocializmusnak  azért  kell  az  általános  sza- 
vazati jog,  mert  az  alföldi  munkásság  köréből  ezzel  segédcsapa- 
tokat remél.  Célja  a  sovinizmus  letörése,  a  nemzetiségek  fel- 
szabadítása, a  fennálló  gazdasági  és  társadalmi  rend  megbontása. 
Ezért  kell  neki  az  általános  választói  jog. 

A  nemzetiségi  izgatóknak  azért  kell,  mert  akkor  a  nemzeti- 
ségek javára  billen  az  arány  a  választók  között.  Több  nemzeti- 
ségi választókerület  lesz  és  több  képviselő.  A  törvényhatósági 
gyűlésekben  és  tisztikarban  is  az  ő  javukra  változik  az  arány. 
Mindezzel  a  hatalmi  terjeszkedéssel  aztán  sokkal  könnyebben 
megvalósíthatják  céljaikat.  Végső,  bevallott  céljuk:  a  magyar 
szupremácia  lerontása.  Ezért  kell  nekik  az  általános  válasz- 
tói jog. 

Hogyha  ezek  a  tényezők  —  nemzetiségek  és  szocialisták  — 
valóban  olyan  végletekre  elszántak  volnának  a  szavazati  jog  érde- 
kében, ez  azt  tenné,  hogy  a  végletekre  vannak  elszánva  a  szava- 
zati jog  által  elérni  óhajtott  ezen  végső  céljaik  érdekében.  És 
akkor  ugy  áll  voltakép  a  dolog,  hogy  vagy  megengedjük  a  fenn- 
álló gazdasági  és  társadalmi  rend  és  a  magyar  szupremácia  meg- 
bontását, vagy  ha  nem  engedjük,  jön  a  forradalom. 

Ugy  gondoljuk,  erre  csak  egy  felelet  lehetséges:  akkor  ám 
jöjjön  a  forradalom.  Akkor  azzal  a  forradalommal  szemben  min- 
den nemzeti  alapon  álló  pártnak  kötelessége  szembeállani. 

De  hát  akkor  miért  könnyítsük  meg  a  küzdelmet  közös 
ellenségünknek?  Miért  adjuk  kezükbe  a  fegyvert  önmagunk 
ellen? 

Csak  nem  hisszük,  hogy  ha  ezt  a  fegyvert  megkapták,  egy- 
szerre béke  lesz.    A  szocialisták  kibékülnek  a  fennálló  gazdasági 

renddel.  A  nemzetiségek  kibékülnek  a  magyarság  uralmával. 
Eddig  küzdöttek  ellene,  mert  nem  volt  hatalmuk;  most  hogy  lesz 
hatalmuk  céljaik  elérésére,  minden  kívánságuktól  elállanak. 
Hiszi-e,  hiheti-e  őszintén  valaki? 

Nagy  népmozgalmakat  a  klubok  ablakából  ne  tekintsenek. 
A  klubokban  lehet  taktikázni.  Elvekkel,  programmokkal,  világ- 
nézletekkel  mind  paktálni  lehet.  Mert  a  folytonos  személyi  har- 
cokban a  komoly  elvi  meggyőződések  elhalványultak.  A  lefolyt 
válság  megmutatta.  Tárgyi  érveket  alig  hallva,  folytonos  elv- 
változtatások között,  a  küzdelmek  elvi  alapját  egészen  elvesztet- 
ték. A  politikai  harcok  felszinességének,  a  parlamenti  viták 
alacsony  nivójának  szomorú  eredményeképen,  a  komoly,  mélyen 
gyökerező  politikai  meggyőződés  mindinkább  kihal. 

De  a  nagy  tömegmozgalmak  alapja  nem  ilyen.  Mozdulat- 
lan e  tömeg  a  politikai  nyugalom  korszakában;  de  ha  egyszer 
sikerül  lelkét  felkavarni,  érzelmeiben  intranzigens. 

A  fajgyűlölettől  vagy  osztálygyülölettől  felkorbácsolt  tömeg 
«nem  kapcsolja  ki»  a  maga  meggyőződéseit.  Amig  ez  érzések 
lelkét  fel  nem  zavarták,  nyugodtan  marad.  Szavazócédulákért 
forradalmakat  nem  csinál.  De  ha  egyszer  bevontuk  a  közéletbe, 
kiszolgáltattuk  az  izgatásnak,  érdekévé  tettük  az  izgatóknak, 
hogy  a  szenvedélyeket  felhevítsék:  akkor  többé  már  nem  lehet 
megállítani.  Ezeknek  a  meggyőződését  nem  lehet  állások  kiosz- 
tásával kikapcsolni.  Paktumok  igenis  lesznek,  de  elvi  alapon. 
Lesz  oláh  paktum,  lesz  tót  és  szerb  paktum.  Lesz  szocialista  is. 
Minden  paktum  egy  lépés  lesz  a  mai  Magyarország  megbontására. 
És  lesz  mindig  magyar  párt,  amely  elősegíti  azt  csupán  csak 
pártszenvedélyből.  Hiszen  ma  is  ugyanazok,  akik  Tisza  István 
oláh  paktumának  jelentéktelen  engedményeit  olyan  hazafias  ke- 
serűséggel hibáztatták  —  engedményeket,  melyek  oly  jelenték- 
telenek, hogy  leghevesebb  bírálói  legtöbbször  nem  is  tudják  meg- 
mondani, hogy  miben  is  állanak  —  ugyanazok  ma  sokkal  több 
jogot  akarnak  adni  a  nemzetiségeknek.  Szavazati  jogot,  ami 
több  mindazoknál  s  amivel  mind  többet  és  többet  lehet  majd  ki- 
csikarniok. 

Ez  az  álláspont  nem  lehet  jóhiszemű. 

És  nem  lehet  jóhiszemű  az  sem,  hogyha  akkor,  midőn  a 
szavazatjogról  van  szó,  ugy  beszélünk,  mintha  ellenállás  esetén 
kiüthetne  a  forradalom;  mikor  viszont  a  tömegek  osztály-  és  faj- 

gyűlöletéről  van  szó,  ugy  beszélünk,  mintha  azok  nem  is  lenné- 
nek veszélyes  tényezők. 

Mi  ugy  hisszük,  hogy  ma  a  tömeg  csendes,  szenvedélytelen 
és  nem  veszélyes,  mert  hatalom  nélkül  való.  Mihelyt  azonban 
bevonjuk  a  közéletbe,  ki  lesz  téve  az  izgatásnak  s  meg  lesz  a 
hatalma,  hogy  éreztesse  szenvedélyei  erejét. 

De  hiszen  nem  is  erről  van  szó  itten;  nem  ezek  az  elmé- 
letek vezetik  a  koaliciót.  Vezeti  az  a  hit,  hogy  a  radikalizmus 
örül,  hogy  egy  oly  kormányképes  programmra  talált,  amelyet  — 
mint  remélik  —  népszerűvé  lehet  tenni  és  amiért  a  felelősséget 
majd  a  korszellemre  és  az  orosz  forradalomra  lehet  hárítani. 

Népszerűvé  a  koaliciós  hivek  előtt  nem  a  korszellem  tette 
—  amelyről  vajmi  keveset  tudunk;  —  sem  a  hősök  joga  —  ami- 
vel vajmi  keveset  törődnek;  —  hanem  az  az  érv,  hogy  a  mai  vá- 
lasztási rendszer  szerint  a  koalició  nem  nyerhet  többséget. 

Ez  az  érvelés  a  tényekkel  ellenkezik.  Az  1905-iki  válasz- 
tások megmutatták  az  ellenkezőt.  Akkor  magasabb  cenzus  volt, 
mint  van  ma  az  1913  :  XIV.  t.-c.  alapján.  Panaszkodtak  akkor 
is  vesztegetés  és  terrorizmus  miatt.  És  mégis  győzött  a  koalició. 
Tehát  lehet  győzni,  ha  a  nemzet  valóban  velük.  Az,  hogy  1910- 
ben  nem  győztek,  azért  volt,  mert  a  nemzet  kiábrándult  a  be- 
válthatatlan Ígéretek  improduktív,  egymással  is  viszálykodó, 
alkotásokra  képtelen  pártjaiból. 

Az  sem  áll,  hogy  az  általános  választói  joggal  megszűnik  a 
vesztegetés.  A  politikailag  éretlen  tömegek  könnyen  megveszte- 
gethetők. Ma  is  ezek  a  politikailag  éretlen  eleinek  azok,  amelyek 
erre  kaphatók.  Minél  több  ilyen  elem  kerül  a  közéletbe,  annál 
több  lesz  benne  a  megvesztegethető. 

Ott,  ahol  nincs  meg  a  kellő  politikai  érettség,  a  politikai 
jogok  kiterjesztése  csak  növeli  a  korrupciót. 

Nem  igaz  tehát,  hogy  a  jogkiterjesztés  teszi  tisztává  a  köz- 
életet.   Tisztábbá  a  politikai  érettség  és  az  elvhűség  teszi. 

A  nagy  tömeget,  igaz,  nem  lehet  megvesztegetni;  de  meg 
lehet  a  vezéreit.  Romlott  közéletü  államok  parlamenti  élete  erre 
számos  tanulságos  analógiát  mutat.  Amint  a  szavazók  főkorte* 
seit  pénzzel,  ugy  a  parlamenti  főkorteseket  vagy  rokonaikat  és 
vidéki  exponenseiket  hivatallal  vesztegetik  meg  —  pl.  Francia- 
országban.   És  attól  —  sőt  annak  reményétől  —  egyszerre  el- 

múlik  a  hivek  közt  is  minden  skrupulus.  Ami  addig  hazafiatlan 
volt,  hazafias  lesz  és  viszont.  Ők  tudják,  hogy  hogyan  birják  ezt 
elhitetni  a  hivekkel,  de  tény,  hogy  elhitetik. 

A  tömegnek  ezen  félrevezethetősége  az,  amiért  a  jogok  ki- 
terjesztése nem  szünteti  meg  a  korrupciót.  A  különbség  csak  az 
lesz,  hogy  a  főkortes  több  voksot  liferál. 

A  közélet  tisztaságához  nem  a  jogkiterjesztés  vezet.  Becsü- 
letes parlamenti  és  sajtóharc;  érvekkel,  nem  zajongásokkal  és 
rágalmakkal.  Elvhűség,  nem  az  elvhűségnek  makacsságként  való 
denunciálása.  őszinteség,  mely  nem  hirdet  demokráciát,  midőn 
arisztokratikus  előitéletekből  és  elkapatottságból  táplálkozik. 
Komoly  érvek  harca,  amelyben  mélyen  gyökerező  komoly  poli- 
tikai meggyőződések  kiforrhatnak;  mélyen  gyökerezők  s  igy  sem 
a  hatalom,  sem  a  népszerűség  kedvéért  egykönnyen  meg  nem 
másíthatok.  Becsületes  demokrácia  abban,  hogy  a  tehetség  ér- 
vényesüljön és  a  tudás,  melyben  radikális  pártvezérség  ne  alapul- 
hasson kizárólag  vagyoni  cenzuson. 

Pártpolitikai  illúziókból  óvakodjunk  a  közéletbe  bevonni 
a  nagy  tömeget.  Egy  része  annak  a  korrupciót  fogja  növelni; 
más  része  a  fennálló  rend  veszélyes  ellensége  lesz.  Ebben  a  te- 
kintetben ne  legyünk  optimisták.  Nem  szabad  a  nagy  népmoz- 
galmak pszichológiáját  a  klubok  ablakából  Ítélnünk  meg  s  azt 
hinnünk,  hogy  amint  a  parlamenti  renddel,  ugy  a  népszenvedé- 
lyekkel is  taktikázni  lehet. 

Nem  szabad  túlbecsülnünk  az  ellenfél  erejét  most,  mikor 
nincs  hatalma,  és  nem  szabad  lebecsülnünk  akkorra,  mikor  ha- 
talma lesz. 

Korszellemre,  felvilágosultságra  ne  hivatkozzanak.  Előítélet 
az,  régi  —  XVIII.  századbeli  előítélet  —  mely  azonos  recipék 
szerint  akarja  boldogítani  a  nemzeteket.  Ellene  szólnak  az  ujabb 
időnek  tapasztalásai  és  nagy  államférfiai. 

Minden  nemzetet  saját  speciális  viszonyai  szerint  kell  kor- 
mányozni. Ezen  viszonyoknak  előítélet  nélküli  helyes  meglátásá- 
ban áll  a  felvilágosultság. 

Ha  Andrássy  és  Apponyi  gróf  végignéz  hivein,  jóhiszemüleg 
csak  nem  hiszi,  hogy  ezek  védelmezik  Tisza  Istvánnal  szemben 
az  emberiség  haladásának,  a  kultúrának,  a  tehetség  és  tudás 
érvényesülésének  az  érdekeit.  És  bizonyára  ők  az  elsők,  akik 
teljességgel  átérzik  az  oly  parlamenti  jelenetek  humorát,  midőn 

ezzel  az  európai  nevü  államférfival  szemben  a  koaliciós  hivek 
artikulálatlan  hangokkal  védelmezik  —  a  kor  szellemét! 

Azt  mondják:  az  az  igazi  államférfi,  aki  nem  ismeri  félre 
a  korszellem  kívánalmait.  Mi  ugy  hisszük,  hogy  az  a  valódi 
államférfi,  aki  helyesen  itéli  meg  az  erőviszonyokat.  Aki  látja, 
hogy  mi  lehetetlen,  de  azt  is  látja,  hogy  mi  lehetséges.  Aki  nem 
becsüli  alá,  de  nem  is  becsüli  túl  az  ellenfél  erejét. 

Az  nem  államférfi,  aki  illúziókban  él. 


A  közös  tál 


Irta :  Magyar  Lajos. 


Az  osztrák  urakházában  beszédet  mondottak  arról,  hogy 
közös  ügy  lévén  a  monarchia  védelme,  közös  tálból  kellene  enni 
Magyarországnak  és  Ausztriának.  Szemrehányást  tettek  a  ma- 
gyar államnak,  a  magyar  kormányoknak,  —  az  előzőnek  és  a 
mostaninak  —  hogy  nem  teljesíti  az  élelmezés  terén  olyan  mér- 
tékben a  szövetséges  kötelességeit,  amilyen  mértékben  teljesít- 
hetné. Az  a  vád  ért  bennünket,  hogy  külön  tálból  eszünk,  jobban 
és  bőségesebben,  mint  szövetségesünk.  A  szolnoki  cipóról  ir  egy 
gráci  újság,  a  pozsonyi  kifliről  ir  egy  bécsi  és  néhány  könnyelmű 
nyilatkozat  olyan  színben  tünteti  fel  a  magyar  állampolgárok 
összességét,  mintha  a  szövetségesek  ellátásánál  fontosabb  érdek- 
nek tartaná  a  maga  jobblétét,  kényelmét,  bővebb  kenyér,  hus, 
zsir,  cukor  porcióit.  Hiába  tiltakoztak  e  beállítás,  e  vádak  ellen 
felelős  és  illetékes  osztrák  és  német  helyről  is,  a  felelőtlenek  és 
illetéktelenek  csipkedései,  tűszurásai,  tyukszemrehágásai  nem 
szűntek  meg,  és  még  olyan  komoly,  előkelő  helyen  is,  mint  az 
osztrák  Herrenhaus,  akadt  tolmácsa  és  képviselője  azoknak 
a  halkan  elmondott,  sziszegve  elsuttogott  rágalmaknak,  amelyek 
ellen  minden  magyar  állampolgárnak  pártkülönbség  nélkül  til- 
takozni kell.  Erre  a  tiltakozásra  annál  inkább  szükség  van,  mert 
a  Herrenhausban  nem  utasították  vissza  az  osztrák  kormány 
részéről  a  magyar  állam  ellen  intézett  alaptalan  támadást,  sőt  a 
mostani  magyar  kormány  részéről  sem  hangzott  el  nyomatékos 
visszautasítás  és  igy  az  a  látszat  támadhat,  mintha  igazoltak, 
alaposak,  helytállók  lennének  a  támadások  és  vádaskodások. 
Még  e  látszat  ellen  is  szót  kell  emelni. 

Nincs  kedvünk  és  hangulatunk  arra,  hogy  mint  modern 
Coriolanusok  a  magyar  közélelmezés  sebeit  mutogassuk  és  el- 
panaszoljuk azokat  a  bajokat,  nehézségeket,  amelyekkel  idehaza 
meg  kell  küzdenünk.  Nem  követjük  a  magyar  sajtó  egy  részét 
abban  az  eljárásban,  amely  az  osztrák  részről  elhangzott  táma- 
dásokra hasonló  támadásokkal  felel.  Nem  állunk  azon  az  állás- 
ponton, hogy  Ausztria  ipara  a  nagyobb  részben  nem  maximált 
áru  ipari  termékekkel  való  ellátásunkban  nem  elég  előzékeny. 
Nem  akarunk  rámutatni  arra,  hogy  a  szén,  benzin,  spiritusz  el- 
látásunk —  ez  a  három  anyag  a  legfőbb  osztrák  kompenzációs 
cikk,  ezekben  függünk  leginkább  Ausztriától  —  lehetne  talán 
bőségesebb  és  kielégítőbb.  Azt  hisszük,  az  osztrák  kormány  meg- 
tesz minden  lehetőt,  hogy  Ausztria  feleslegéből  kielégítse  a  mi 
szükségleteinket  és  az  osztrák  kormány  bizonyára  számos  bizo- 
nyítékkal rendelkezik  arra  vonatkozólag,  hogy  a  magyar  kor- 
mány elkövet  minden  lehetőt,  hogy  Magyarország  élelemfeles- 
legéből kielégítse  Ausztria  szükségleteit.  Ha  az  erre  vonatkozó 
aktákat  és  adatokat  a  legfontosabb  hadiérdekek  legsúlyosabb 
sérelme  nélkül  nyilvánosságra  lehetne  hozni,  bizonyára  belátná 
ezt  az  elfogulatlanul  itélő  osztrák"  és  német  közvélemény  is.  Ma 
még  nem  lehet  nyilvánosságra  hozni  ezeket  az  adatokat,  mert 
nem  tárhatjuk  fel  ellenségeink  előtt  közélelmezési  stratégiánk 
titkait.  Ezt  magyar  részről  sajnálják  leginkább.  Mi  sajnáljuk 
leginkább,  hogy  egyelőre  néhány  általános  megállapításra  szorít- 
kozhatunk csak  azokkal  a  vádaskodásokkal  szemben,  melyek 
gyakran  nyilvánosan,  még  gyakrabban  bizalmas  körben  el- 
hangzottak. 

A  magyar  élelmezési  politika  osztrák  és  német  bírálóit  arra 
a  tényre  kell  elsősorban  figyelmeztetni,  hogy  már  a  háború  előtt 
krízisben  volt  az  egész  világ  mezőgazdasági  termelése.  Ez  a  vál- 
ság az  élelmiszerek  egyre  fokozódó  drágulásában  nyilatkozott 
meg  és  az  a  magyarázata,  hogy  1874  óta  a  mezőgazdasági  ter- 
melés nem  tart  lépést  a  népesség  szaporodásával  és  az  egyes 
ember  igényeinek  emelkedésével.  Messze  túlhaladná  e  cikk  kere- 
teit, ha  részletes  adatokkal  bizonyítanék  e  közismert  tényt. 
Legyen  elég  annyi,  hogy  a  német  kancellár  szerint  1870-ben 
Németországban  az  átlagos  fejkvóta  akkora  volt,  mint  most  a 
korlátozott  adagok.  Legyen  elég  arra  rámutatni,  hogy  bár  az 
osztrák-magyar  monarchia  mezőgazdasági  termelése  elég  szépen 

haladt  a  többtermelés  utján,  a  vámkülföldre  való  exportunk  a 
belföldi  fogyasztás  emelkedése  folytán  szinte  évről-évre  csök- 
kent. A  háború,  mely  a  frontok  és  hadiiparok  számára  annyi 
munkaerőt  vont  el  világszerte  a  mezőgazdasági  termeléstől,  ki- 
fejlesztette, akuttá  tette  ezt  a  válságot.  Legyen  elég  ennek  meg- 
világítására egyetlen  adat:  a  római  nemzetközi  mezőgazdasági 
statisztikai  hivatal  kimutatása  szerint  1915-ben  az  egész  világ 
bevetett  területeinek  termése  nemes  magvakban  száz  millió 
tonna  volt;  1916-ban  pedig  csak  hetvennégy  millió  tonna.  A 
csökkenés  huszonhat  százalék.  Erre  célzott  a  birodalmi  kancel- 
lár helyettese,  Helfferich  államtitkár,  mikor  rámutatott  arra, 
hogy  a  világtermés  eredményei  egyre  rosszabbodnak.  Ezt  súlyo- 
san érzi  már  az  entente  is,  súlyosan  érzik  a  semlegesek  is,  de 
természetszerűleg  érezzük  mi  is,  a  központi  hatalmak. 

Érzi  ezt  a  válságot  Magyarország  is.  A  legjobb  munkaerő 
a  fronton  van,  a  mezőgazdasági  termeléstől  sok  munkaerőt  vont 
el  a  hadiipar  és  minden  hozzáértő  tudja,  hogy  a  női  munka,  a 
fiatalkorúak  munkája,  a  hadifoglyok  munkája  nem  pótolhatja 
teljesen  a  távollevő  férfiak  munkáját.  A  hadseregfőparancsnok- 
ság teljes  megértéssel  támogatja  a  magyar  kormányt  a  mező- 
gazdasági termelés  előmozdításában  és  nem  lehet  elég  elisme- 
réssel szólni  arról  a  munkáról,  amelyet  Hazay  Samu  báró,  volt 
honvédelmi  miniszter  és  utódja  Szurmay  Sándor  altábornagy 
érdemes  munkatársaikkal  e  téren  kifejtettek.  A  frontok  mögött 
is  megmívelnek  minden  talpalattnyi  földet,  a  megszállott  terü- 
leteken nemkülönben,  de  a  munkaerő  hiánya,  az  igásállat  hiánya 
és  nem  utolsósorban  a  műtrágya  hiánya  hátrányosan  befolyá- 
solta a  termelést.  És  amin  semmi  emberi  hatalom  nem  segít- 
het —  az  időjárás  —  is  ellenünk  esküdött.  A  volt  magyar  mi- 
niszterelnök, Tisza  gróf  utalt  arra,  hogy  a  háború  alatt  fatális 
következetességgel  rossz  termés  volt.  És  ha  rossz  a  magyar  ter- 
més, akkor  Magyarország  természetszerűleg  nem  segítheti  olyan 
mértékben  Ausztriát  és  Németországot,  amilyen  mértékben  segí- 
teni szeretné. 

Nem  akarunk  most  részletesen  foglalkozni  azzal  a  nagyon 
is  figyelemreméltó  körülménnyel,  hogy  országonként  különböző 
a  tömegek  főtápláléka.  Ausztriában  például  békében  több  hust 
és  kevesebb  kenyeret  fogyasztanak,  mig  Magyarországon  több 
kenyeret  és  kevesebb  hust.  A  magyar  földmívelő  nép  csak  ünnep- 

nap  eszik  hust,  a  hétköznapi  főtáplálék  nála  a  kenyér.  ítélje  meg 
minden  elfogulatlan- osztrák  vagy  német,  hogy  ott  is  igy  van-e? 
Ausztriában,  Németországban  a  kenyér  nem  olyan  szinte  elkép- 
zelhetetlen fontosságú  tömegtáplálék,  mint  nálunk.  Ennek  elle- 
nére is  kötelességünknek  érezzük,  hogy  $  hazai  fogyasztás  lehető 
legnagyobb  korlátozásával  minden  fölöslegünket  a  hadseregnek, 
osztrák  és  német  szövetségeseinknek  bocsássuk  rendelkezésére. 
Ennek  a  segítésnek  nagysága  attól  függ,  hogy  milyen  a  magyar 
termés. 

Természetes  dolog,,  hogy  a  terméseredmény  és  a  kivitel 
között  igen  szoros  az  összefüggés.  Ha  jó  a  termés,  nagyobb  a 
kivitel,  ha  rossz  a  termés,  kisebb  a  kivitel.  Figyelembe  kell  venni 
továbbá  azt  is,  hogy  béke  idején  meglehetős  mennyiségű  nemes 
magvat  importáltak  Magyarországba,  azt  itt  megőrlették  és  mint 
lisztet  vitték  ki.  A  terméseredmény,  a  behozatal  és  a  kivitel  ará- 
nyát némiképen  megvilágítja  az  alábbi  kimutatás.  Búzára  vonat- 
kozólag ez  volt  a  helyzet  az  utóbbi  években: 


Termett 
métermázsa 

Buza  és  liszt 
behozatal  volt 

Buza  és  liszt 
kivitel  volt 

1907 

35,564.925 

243.158  , 

11,752.166 

1908 

45,021.468 

411.464 

12,057.031 

1909 

34,023.562 

6,248.892 

3,147.823 

1910 

49,297.262 

475.129 

12,867.435 

1911 

51,730.917 

449.800 

14,837.885 

A  rozsra  vonatkozólag  a  következő  táblázat  mutatja  ki  az 

összefüggést: 


Termett 
métermázsa 

Behozatal  volt 

Kivitel  magban 
és  lisztben 

1907 

10,562.216 

19.666 

2,946.401 

1908 

12,117.831 

19.102 

2,571.166 

1909 

12,002.267 

16.467 

2,225.837 

1910 

13,155.227 

33.229 

3,720.779 

1911 

12,782.743 

29.452 

3,975.095 

A  rossz  termést  követő  gazdasági  évben  szinte  valószinüt- 
len  arányokban  csappan  meg  a  kivitel.  Mióta  a  belföldi  fogyasz- 
tás emelkedett  és  az  emelkedés  évről-évre  nagyobb,  Magyar- 
ország csak  jó  termés  után  exportképes.  A  legjobb  példa  erre 
az  1909-es  esztendő,  mikor  búzában  és  lisztben  alig  valamivel 
többet,  mint  három  irfillió  métermázsát  tudtunk  kivinni.  Ha 
azok  az  urak,  akik  a  magyar  állam  élelmezési  politikáját  bírál- 
ják szövetségeseivel  szemben,  a  háborús  évek  terméseredményeit 
alaposan  megvizsgálják  és  összehasonlítják  a  békeévek  kimuta- 
tásaival, egészen  meglepő  eredményre  fognak  jutni.  És  főként 
a  németországi  bírálókat  szeretnők  figyelmeztetni,  hogy  béké- 
ben a  mi  Usztkivit elünknek  csak  0*4%-a  szállíttatott  Német- 
országba. Osztrák  szövetségeseink  (Ausztriába  lisztkivitelünk 
90 — 93% -a  irányult)  pedig  megfontolhatnák  azt,  hogy  kivite- 
lünknek nem  sokkal  kisebb  százalékát  Ausztria  kapja  most  is, 
nem  is  szólva  arról,  hogy  az  egész  tábori  hadsereg  lisztszükség- 
letét a  magyar  termelés  fedezi  és  Németország  is  jóval  többet 
kap,  mint  békében.  Ha  az  erre  vonatkozó,  ma  még  bizalmas 
statisztikai  adatok  nyilvánosságra  kerülnek,  bírálóink  és  táma- 
dóink szégyenkezve  fogják  bevallani,  hogy  igazságtalanok  és 
vétkesen  könnyelműek  voltak  a  támadásban  és  kritikában. 
Igaz:  a  bírálók  és  támadók  folyton  azt  hangsúlyozzák,  hogy  a 
termés  begyűjtése  és  megfelelő  szétosztása  körül  követett  el 
mulasztásokat  a  magyar  állam.  Méltányolják  a  háborús  termelés 
nehézségeit  (legalább  a  hozzáértők  és  objektívek  méltányolják), 
de  több  erélyt  kívánnak  a  termés  begyűjtése  és  szétosztása  körül. 

Figyelembe  kell  azonban  venni,  hogy  a  termés  begyűjtése, 
beraktározása,  megfelelő  szétosztása  milyen  nagy  és  nehéz  köz- 
igazgatási feladat.  A  magyar  állam  külön  szervezetet  létesített 
a  termés  begyűjtésére,  szétosztására  és  ez  a  szervezet  minden 
bürokratikus  formalitás  lehető  mellőzésével,  a  legmodernebb, 
szinte  amerikai  kereskedelmi  elvek  alapján  dolgozik.  A  Hadi- 
Termény  adminisztrációjában  is  fordulnak  elő  hibák,  tévedések, 
de  nagyjában  és  egészében  lehető  gyorsasággal  és  alapossággal 
dolgozik.  Könnyű  dolog  íróasztalok  mellől,  szószékekről  kifogá- 
solni a  magyar  állam  közélelmezési  politikáját  és  még  könnyebb 
nagy  igényeket  támasztani.  A  gyakorlatban  azonban  megbuk- 
nak a  szép  elméletek  és  tervek,  megbuknak  azért,  mert  kivihe- 
tetlenek.  A  közélelmezés  elsősorban  gyakorlati  kérdés  és  csak 

az  beszélhet  az  illetékesség  igényével  róla,  aki  ismeri  a  speciális 
magyar  viszonyokat,  aki  ismeri  azokat  a  hallatlanul  nagy  nehéz- 
ségeket, amelyekkel  lépten-nyomon  meg  kell  birkózni. 

A  magyar  közigazgatás  mindent  elkövet,  hogy  a  termés 
begyűjtésénél  érvényesítse  a  magyar  államnak  és  szövetségesei- 
nek nagy  érdekeit.  Ez  a  közigazgatási  szervezet  redukált  munka- 
erőkkel megsokszorozott  munkát  végez.  A  német  közigazgatás, 
amely  világszerte  elismerten  mintaszerű,  alig  győzi  megcsap- 
pant erőivel  a  meghatványozott  munkát  és  a  legilletékesebb 
német  szakemberek  is  beismerik,  hogy  vannak  hiányok,  nehéz- 
ségek. A  nagyhagyományu  osztrák  közigazgatásról  is  bebizo- 
nyította a  háború,  hogy  reformra  szorul.  Bennünket  a  háború 
akadályozott  meg  a  közigazgatásunk  átszervezésében  és  a  szer- 
vezet, mely  a  békeidők  feladatainak  elintézésében  is  reformra 
szorult,  legjobb  szándéka,  legnagyszerűbb  erőfeszítése  mellett 
sem  volt  képes  a  háború  hatványozott  követelményeivel  lépést 
tartani.  Minden  ház  és  minden  búzatábla  mellé  nem  tudunk  egy 
szuronyt  állítani,  mert  a  szuronyokra  másutt  van  szükség,  ahogy 
a  német  és  osztrák  szuronyoknak  is  van  más  dolguk,  mint  csak 
a  közélelmezésre  vigyázni.  És  a  közigazgatás,  a  közélelmezés 
adminisztrációja  hihetetlen  nehézségekkel  küzdött  már  békében 
is.  Aratás  után  külön  nagy  magyar  gond  volt  már  a  háború  előtt 
is  a  termés  megmozdítása.  Sohasem  csináltunk  titkot  belőle, 
hogy  a  magyar  közúti  hálózat  épen  a  gabonaszállítás  szempont- 
jából legfontosabb  vidéken,  az  Alföldön  minden,  csak  nem  ideá- 
lis. A  nagy  őszi  esőzés  néha  hetekre  visszavetette  a  gabonaszál- 
lítást már  akkor,  mikor  kocsinak,  igásállatnak  bőviben  voltunk. 
Most  hiány  van  szekerekben,  igásállatokban  is,  mert  szeke- 
reinkre, lovainkra  a  hadseregnek  van  szüksége.  És  nem  szabad 
elfelejteni,  hogy  az  igásállat  munkaerejének  fokozásához  erő- 
takarmány  kell  és  erőtakarmánynak  sem  vagyunk  bővében,  sőt 
az  idei  szárazság  sem  javított  valami  túlságosan  ezen  a  hely- 
zeten. A  gabona  szállításához  emberi  munkaerő  kell.  A  zsákolás 
nehéz  testi  munka  és  azok  a  férfiak,  akik  jól  meggyőzik  a  zsá- 
kolást, jobbára  a  fronton  vannak  és  egy  jó  zsákoló  munkáját 
három  asszony  alighogy  győzi.  És  női  munkaerő  sem  áll  kor- 
látlan mértékben  rendelkezésre.  Ha  már  a  zsákolásnál  tartunk, 
ugy  tudomásul  kell  venni  a  magyar  közélelmezési  politika  osz- 
trák  kritikusainak,  hogy  a  zsákoláshoz  zsák  is  kell  és  a  zsák- 

hiány  nem  a  legkisebb  gondunk.  Azt  sem  titkoltuk  el  már  a  béke 
napjaiban  sem,  hogy  a  gabonaszállításnak  egyik  fontos  akadálya 
vasúti  raktáraink  csekély  befogadó  képessége.  Az  állomások 
csak  nagyon  korlátolt  mértékben  képesek  fehérárut  felvenni  és 
az  őszi  szállítások  idején  számtalanszor  kellett  már  békében  is 
az  árufelvételt  korlátozni.  Improvizált  raktárakkal  lehetne  segí- 
teni a  bajon,  ponyvákkal  is  lehetne  ugy  ahogy  megvédeni  az 
állomáson  felhalmozott  gabonaféléket.  De  tudvalevő  dolog,  hogy 
ponyvahiány  is  van.  Ezek  roppantul  aprólékos  dolgoknak  lát- 
szanak, de  a  magyar  élelmezési  politika  kritikusai  megfontol- 
hatnák, hogy  a  gyakorlati  életben  a  legnagyobb  dolgok  is  ilyen 
látszólagos  kicsinységeken  múlnak.  Csupán  ahhoz,  hogy  a  ter- 
melőtől a  vasútállomásokra  juttassuk  a  termést,  kell  egy  nagy- 
szabású adminisztráció,  amely  nem  lehet  tökéletes,  kellene  egy 
nagyszerű  közúti  hálózat,  ami,  sajnos,  nincs  és  a  háború  alatt 
nem  is  lehet  megjavítani;  kellene  elegendő  mennyiségű  szekér, 
jól  táplált  igásállat,  rengeteg  sok  zsák,  ponyva  és  annyi  emberi 
munkaerő,  amennyi  most  nem  áll  rendelkezésünkre.  És  ezzel 
még  csak  a  munka  egyik,  kisebb  részét  végeztük  el. 

A  vasúti  állomásokról  a  termést  el  kell  juttatni  a  raktá- 
rakba, malmokba.  Elegendő  közraktárunk  nincs.  A  malmaink 
pompás  teljesítőképessége  könnyen  győzi  a  termés  megőrlését, 
de  a  malmok  egy  jelentékeny  része  távol  esik  a  vasúti  fővona- 
laktól és  a  vicinálisok  nincsenek  berendezkedve  nagyszabású 
teherforgalomra.  A  fővonalaink  pedig  túl  vannak  terhelve.  Nem 
szabad  megfeledkezni  arról,  hogy  Magyarország  a  középeurópai 
szövetség  legfontosabb  átvonulási  területe.  Északra  és  délre, 
keletre  és  nyugatra  minden  vasúti  vonalunk  a  frontok  főtápláló 
ere.  Galícia,  Bukovina,  Románia,  Macedónia,  Albánia,  az  olasz 
front  felé  Magyarországon  kell  átvonultatni  a  katonaságot  és 
nincs  az  országnak  olyan  része,  amelynek  vasutjaira  stratégiai 
okokból  ne  lenne  szükség.  Ausztriának  legalább  nyugati  és  észak- 
nyugati, Németországnak  legalább  északi  része  szabadabb  for- 
galmú. És  abból  sem  csináltunk  soha  titkot,  hogy  a  magyar 
vasúti  hálózat  sem  a  legideálisabb  és  a  magyar  vasutak  loko- 
motív- és  vaggonparkja,  állomásai,  vonalai,  még  a  személyzet 
szinte  emberfeletti  erőfeszítése  mellett  is  alig  képes  azoknak  a 
hihetetlen  arányban  megnövekedett  feladatoknak  megfelelni, 
amelyeket  a  háború  reáró.  Nem  akarunk  most  részletesen  fog- 

lalkozni  azzal,  hogy  még  fővonalaink  nagyrésze  is  egyvágányú, 
nem  akarunk  reámutatni  arra,  hogy  a  szük  állomások,  kis  számú 
kitérő  helyek  mennyiben  befolyásolják  a  vasutaink  teljesítő  ké- 
pességét. Csak  az  élelmezési  politika  szempontjából  legfonto- 
sabb tényre  akarunk  utalni:  a  vaggonhiányra.  Nem  árulunk  el 
titkot,  mikor  megállapítjuk,  hogy  béke  idején,  mikor  az  egész 
kocsipark  a  polgári  forgalom  rendelkezésére  állott,  naponta 
husz-harmincezer  vaggon  hiányzott  a  forgalom  zavartalan  le- 
bonyolításához. Közismert  tény,  hogy  őszi  hadgyakorlatok  ide- 
jén, mikor  nagyobb  arányú  katonai  szállítások  is  voltak,  néha 
ötvenezer  vaggon  hiányzott  naponta  a  teheráru  forgalom  zavar- 
talan lebonyolításához.  Nem  érdek,  hogy  hivatalosan  közöljék, 
hogy  milyen  mértékű  a  vaggonhiány  a  mostani  viszonyok  között, 
amikor  a  megszállott  területeket  is  nekünk  kell  vaggonnal,  loko- 
motivval  ellátni,  amikor  a  kocsipark  legnagyobb  részét  vagy 
legalább  is  igen  jelentékeny  részét  a  hadsereg  szükségletei  és  a 
császári  és  királyi  hadsereg-vasutak  (Heeresbahn)  számára  kel- 
lett igénybe  venni.  Minden  kissé  hozzáértő  ember  beláthatja, 
hogy  ilyen  körülmények  között  fontos  állami  és  katonai  érdek,, 
hogy  a  vasúti  forgalmat  fölösleges  és  elkerülhető  munkával  ne 
terheljük.  Kissé  furcsán  hat  tehát,  ha  a  különben  hozzáértő  és 
objektív  Renner  Károly,  aki  mint  osztrák  szociáldemokrata  kép- 
viselő a  közélelmezési  minisztériumban  dolgozik,  azt  kívánja, 
hogy  a  magyar  földmívelőtől  is  vegyenek  el  minden  gabonát  és 
az  állam  juttassa  vissza  hozzá  a  neki  kijáró  lisztmennyiséget. 
Ez  annyit  jelentene,  hogy  a  mai  teheráruforgalom  meghárom- 
szorozódnék és  nem  tudjuk  elképzelni  sem,  hogy  milyen  for- 
galmi katasztrófába  vinné  ez  nemcsak  Magyarországot,  de  Ausz- 
triát, sőt  Németországot  is;  nem  is  szólva  arról,  hogy  a  frontok 
táplálása,  az  utánpótlás  lebonyolítása,  a  szükséges  stratégiai 
csapateltolások  lehetetlenné  válnék.  Természetes  dolog,  hogy  az 
lenne  a  legideálisabb  állapot,  ha  az  állam  összegyűjtene  minden 
nem  nemes  magot,  burgonyát,  hüvelyest,  zöldséget,  minden 
gramm  zsirt,  cukrot,  hust  és  az  állam  gondoskodnék  az  egyenlő 
és  igazságos  felosztásról.  Csak  az  a  baj,  hogy  ez  az  ideális  meg- 
oldás gyakorlatilag  nem  vihető  keresztül.  Renner  Károly  nagyon 
előkelő  formában,  de  szemrehányást  tesz  a  magyar  államnak, 
hogy  a  mult  esztendőben  csak  a  termés  harminc  százalékát  moz- 
gósította.   Nem  tudjuk  ellenőrizni,  hogy  ez  a  számszerű  adat 

megbizható-e,  de  figyelmébe  ajánljuk  minden  elfogulatlan  osz- 
trák és  német  szakembernek,  hogy  az  őszi  gabonaforgalom  le- 
bonyolítása egybeesett  az  orosz  offenzívával  és  a  román  be- 
töréssel. Azt  beszélték,  hogy  a  Falkenhayn-féle  hadsereg  offen- 
zivájának  előkészítéséhez  tizenkétezer  vaggon  kellett.  Nincs 
számszerű  adatunk  arról,  hogy  hány  vaggon  kellett  annak  a 
katona-  és  municiótömegnek  szállításához,  amely  az  orosz  offen- 
zívát elhárította.  Az  olasz  front  ugyancsak  fokozott  forgalmi 
igényekkel  lépett  fel  és  reánk  hárult  az  a  feladat  is,  hogy  Ro- 
mánia vasutvonalait  lokomotivokkal,  vaggonokkal  ellássuk.  Nem 
áll  módunkban,  hogy  számszerű  adatokkal  világítsuk  meg,  hogy 
a  magyar  vasutakat  milyen  mértékben  terhelte  meg  ez  az  erő- 
próba, hogy  hány  lokomotivot,  -vaggont  kellett  a  polgári  forga- 
lomtól elvonni  e  nagyfontosságú  hadiérdekek  kielégítésére.  Nem 
akarunk  a  kicsinyesség  hibájába  esni  és  nem  mutatunk  rá  arra 
a  körülményre,  hogy  a  teherkocsijaink  jelentékeny  százaléka 
nyitott  lóré  és  igy  a  ponyvahiány  folytán  nem  használható  ga- 
bona, liszt  és  egyéb  élelmiszerek  szállítására.  De  azt  meg  kell 
állapítani,  hogy  a  legvétkesebb  könnyelműség  ilyen  viszonyok 
és  körülmények  között  azt  követelni,  egy  lelkiismeretes  és  meg- 
gondolt kormányzattól,  hogy  még  súlyosabb  feladatokat  hárít- 
son a  teherbírás  végső  határán  levő  magyar  vasutakra.  Vétkes 
könnyelműség  bírálatot  mondani  a  magyar  állam  élelmezési 
politikájáról,  megvádolni  bennünket  azzal,  hogy  nem  teljesítjük 
egész  szívvel  kötelességünket  szövetségeseinkkel  szemben  azok- 
nak és  olyanoknak,  akik  nem  ismerik  azokat  az  irtózatos  nehéz- 
ségeket, amelyekkel  a  magyar  kormányoknak  —  a  mostaninak 
épen  ugy,  mint  az  előzőnek  —  meg  kell  küzdeniök. 

Mi  nem  kérünk  sokat.  Csak  azt  kérjük:  függessze  fel  min- 
den elfogulatlanul  gondolkozó  osztrák  és  német  polgár  véle- 
ményét és  ítéletét  ezekről  a  kérdésekről  addig,  amig  ez  álta- 
lános rámutatások  helyett  az  összes  adatok  ismeretével  formál- 
hat véleményt  és  mondhat  Ítéletet.  Erős  a  meggyőződésünk,  hogy 
az  adatok,  akták  fényesen  igazolják  a  magyar  állam  áldozatkész, 
hűséges  politikáját  az  élelmezési  kérdésekben  is. 


Szerb  hadifogságban. 


Naplójegyzetek. 

Irta :  Mándi  Andor. 

eiőszó.  Ehö  kö*,emé"y- 

Mándi  Andor,  e  napló  ifjú  szerzője,  köztiszteletben  álló 
budapesti  család  fia.  Az  1914-iki  első  szerb  offenziva  alkalmá- 
val mint  a  30.  honvédgyalogezred  egyéves  önkéntese  vonult  a 
harctérre,  ott  végigvívta  a  kulistei  véres  harcokat,  részt  vett  a 
futó  szerb  hadsereg  üldözésében,  majd  az  osztrák-magyar  had- 
erők frontjának  áttörése  után  szükségessé  vált  visszavonulás 
alkalmával  szerb  hadifogságba  került.  Körülbelől  egy  esztendeig 
volt  különböző  szerbiai  fogolytáborok  lakója,  közben  végigszen- 
vedte mind  azt  a  leírhatatlan  sok  nyomorúságot,  amelynek  el- 
viselésére csak  az  ifjúság  csodálatos  ruganyossága  és  regeneráló 
képessége  teszi  képessé  az  embert.  Egy  eredménytelen  szökési 
kisérlete  után  végül  1916  december  havában,  midőn  a  bomla- 
dozó  szerb  hadsereg  a  győzedelmes  szövetségesek  elől  futva,  a 
behavazott  albániaix  hegyek  közt  járta  szörnyű  Golgota-utját, 
szerencsésen  ki  tudta  játszani  őreinek  éberségét,  megszökött  és 
bolgár  segítséggel  hazautazott  Budapestre,  szerető  és  aggódó 
családjának  karjaiba.  Mándi  a  hadifogságában  naplót  vezetett 
és  napról-napra  hiven  följegyezte  élményeit.  Itthon  földolgozta 
jegyzeteit  és  kéziratát  a  Magyar  Figyelő  rendelkezésére  bocsáj- 
totta.  Mai  és  következő  füzeteinkben  több,  a  naplóból  kiszakí- 
tott, részletet  fogunk  közölni  és  meg  vagyunk  róla  győződve, 
hogy  Mándi  Andor  följegyzései  olvasóinkra  ugyanolyan  mély 
hatást  fognak  tenni,  mint  tettek  reánk.  A  napló  szerzőjének 
nincsenek  belletrista  ambiciói;  ami  maradandó  értéket  ad  Írásai- 
nak, az  nem  a  költői  fantázia,  hanem  maga  az  élet,  a  rideg  és 
gyakran  fájó  igazság,  amely,  ha  a  napló  egyszer  teljes  terjedel- 
mében fog  a  nyilvánosság  elé  kerülni,  a  szerb  háború  egyik 

becses  dokumentumává  fogja  avatni.  Ma  már  nincs  rá  szükség, 
hogy  titokban  tartsuk  első  szerbiai  offenzivánk  szomorú  emlé- 
keit, a  magyar  közönség  már  elfogulatlan  történelmi  perspek- 
tívából szemléli  ezeket  az  emlékeket,  dicsőséges  hadseregünk 
pedig  fényes  elégtételt  vett  magának  1914-ik  évi  balsikeréért, 
midőn  vitéz  szövetségeseivel  együtt  eltiporta  a  balkáni  tűzfészket 
és  földönfutóvá  tette  a  Karagyorgyevicsek  kalóz-dinasztiáját. 
Magáról  a  napló  szerzőjéről,  akiben  az  olvasó  a  városi  intelli- 
genciából került  ifjú  magyar  katona  tipusának  pompás  képvise- 
lőjét fogja  megismerni  és  megszeretni,  végül  még  annyit  jegy- 
zünk meg,  hogy  jelenleg  mint  hadnagy  szolgál  az  északi  fronton. 

A  szerkesztő. 

A  Kulistén. 

(Okt.  ll.—nov.  6.) 

Első  éjjelem  a  rajvonalban  nem  volt  rossz,  természetesen 
teljes  felszereléssel  és  kicsit  szűkebb  helyen  aludtam,  mint  az- 
előtt, de  nem  volt  nagyon  hideg  és  a  szerbek  engedtek  aludni. 
Elég  csendes  volt  az  éj,  csak  itt-ott  dördült  el  egy-egy  srapnell. 

Egész  következő  nap  és  éjjel  egyetlen  ágyúszót  sem  hallot- 
tunk szerb  részről,  még  délben  sem.  A  nap  lassan  múlt,  ellen- 
ben gyomrom  majd  felfordult  az  erős  hullaszagtól,  mely  a  sok 
eltemetetlen  és  félig  eltemetett  holttestből  áradt  ki.  Nem  csoda, 
hiszen  ezredünk  több  mint  egy  hónapja  fekszik  már  itten  egy 
helyen  és  az  október  elsejei  támadás  óta,  melyet,  sajnos,  vissza- 
vertek a  szerbek,  nem  lehetett  kimenni  a  hullákat  eltakarítani. 

Készítettünk  magunknak  malmot  és  malmozással  töltöttük 
az  időt.  Egy  régi  Mátyás  Diák  is  jutott  a  kezünkbe,  ugy  hogy 
elmultak  a  napok  valahogyan.  Csak  hazulról  nem  akart  hir 
jönni! 

Vátozatosság  kedvéért  elvállaltam,  hogy  éjjelenként  én  is 
leszek  figyelő,  bár  őrvezetői  méltóságom  ez  alól  már  felmentett 
volna.  Szolgálatom  nem  volt  terhes,  csak  fent  kellett  lennem  fél 
éjjel,  de  hát  volt  idő  nappal  aludni.  Ez  éjjel  megszólaltak  ismét 
a  szerb  ágyuk,  melyek,  nem  tudni  miért,  pár  napig  hallgattak. 

Repülőgépek  is  cirkáltak  a  szerb  állások  felett.  Hiába 
srapnelleztek  rájuk,  nyugodtan  röpködtek,  mig  el  nem  végez- 
ték küldetésüket,  aztán  eltűntek  a  távolban.  Ebből  s  azon  tény- 

bői,  hogy  tegnap  tüzérségünk  több  kis  ágyút  hozott  fel  a  raj- 
vonalba, azt  következtettük,  hogy  valami  készül. 

28-ikán  egész  nap  és  éjjel  nagyon  heves  ágyutüzben  volt 
részünk.  Több  gránát  közvetlen  közelünkben  robbant  fel,  de 
szerencsére  fedezékünkbe  egy  sem  csapott  bele.  Délután  és  éjjel 
a  fegyvertüz  is  szokatlan  erős  volt,  majd  kibújtak  a  szerbek 
fedezékeikből  és  állásaink  felé  nyomultak,  de  tüzelésünk  hama- 
rosan visszaűzte  őket.  Sok  halottat  hagytak  ott,  nekünk  alig 
volt  pár  sebesültünk.  Egyáltalában  ebben  az  időben,  mig  a  mi 
előnyomulásunk  meg  nem  kezdődött,  veszteségeink,  hála  a  ki- 
tűnő fedezékeknek,  aránylag  csekélyek  voltak.  Érdekes  azon- 
ban, hogy  ami  veszteségünk  volt,  főleg  a  velem  együtt  érkezett 
újoncokból  került  ki.  Talán  a  gyakorlatlan  fiatal  fiuk  vigyázat- 
lan kíváncsiságának  és  vakmerőségének  tudható  be,  mert  ki- 
kandikáltak a  lőréseken  s  ennek  az  ára  rendesen  egy  fejlövés 
volt.  Azonban  különös  véletlenek  is  játszottak  közre.  így  sürün 
megesett,  hogy  szerb  komitácsik  fákra  mászva  lőttek  be  a  raj- 
vonalba, s  ezek  is  többnyire  az  újoncokból  választották  ki  áldo- 
zataikat. Majd  egy  gránát  teli  találata  ugy  szétvágott  egy  szegény 
fiút,  hogy  aztán  a  rajvonal  előtti  fán  lógott  darabokban.  Mond- 
hatom, mire  elkezdtük  előnyomulásunkat,  legalább  fele  elpusz- 
tult már  a  szegény  regrutáknak. 

Egy  délelőtt  alkalmunk  volt  távcsővel  vizsgálni  balszár- 
nyunkat, amint  a  szerbek  támadását  sikeresen  visszaverte.  Hir- 
telen ránk  zúduló  srapnelleső  kikergetett  aztán  exponált  kilátó- 
helyünkről. Éjjel  mindig  a  rendes  programm:  legalább  három- 
szor az  éj  folyamán  olyan  erős  lövöldözés  mindkét  részről,  hogy 
az  ember  azt  hitte  volna,  mindjárt  vége  a  világnak,  pedig  nem 
történt  semmi  nevezetesebb.  Különösen,  ha  fényszórók  és  vilá- 
gító pisztolyok  bevilágították  a  rajvonalakat,  indult  meg  a  zene- 
bona. Ma  éjjel  egy  komitácsinak  bombát  sikerült  a  fedezékünkbe 
bedobni,  de  nem  okozott  kárt. 

Nagy  öröm  ért  30-ikán:  megjött  az  első  hir  hazulról  egy 
képeslap  alakjában.  Nagyon  kedves  ismerősöket  ábrázolt  és  az 
első  életjel  volt  hazulról,  ez  egész  napra  felvidított. 

Mindennap  azzal  biztattak,  hogy  fel  fognak  váltani  és  le- 
megyünk dandár-  vagy  hadosztály  tartalékba.  Végre  31-ikén  fel 
is  váltottak,  de  csak  ezredtartalék  lettünk,  ami  ugyan  nem  igazi 
pihenés.  Tekintve,  hogy  nappal,  kora  reggel  történt  a  felváltás 
és  a  szerbek  észrevették  a  mozgolódást,  sok  veszteségünk  volt. 

Uj  helyünk  vagy  háromszáz  lépésnyire  a  rajvonal  mögött 
volt  a  föld  alá  ásott,  de  félig  nyilt  fedezékben.  Helyünk  az  volt 
bőven,  nem  kellett  szorulnunk.  Még  kis  tüzet  is  rakhattunk  a 
fedezékben  s  ez  nagyon  elkelt.  Legalább  lehetett  kenyeret  pirí- 
tani. Ez  volt  tudniillik  legújabb  sportunk.  A  kenyeret  megpirí- 
tottuk és  a  szalonna  zsírját  rácsepegtettük,  vagy  ha  nem  volt 
szalonna,  hát  zsír  nélkül  pirítottuk.  Ez  volt  a  tészta  s  jobban 
izlett,  mint  odahaza  a  Dóbos-torta.  A  pirítással,  tisztálkodással 
—  most  már  naponta  mosakodtunk,  nem  ugy,  mint  a  rajvonal- 
ban —  eltelt  kis  idő,  de  főként  a  mind  rendesebben  érkező  posta 
oszlatta  el  unalmunkat.  Kaptam  hazulról  egész  csomag  újságot, 
többé-kevésbbé  uj  számokat.  Volt  nagy  olvasás  és  a  hadállások 
tanulmányozása.  Hiszen  itt  nem  lehetett  hallani  híreket,  csak  az 
újságokból  tudhattunk  valamit.  Aztán  jött  egyszerre  több  levél, 
melyeknek  meleg  érdeklődő  hangja  mindig  oly  jótékony  hatás- 
sal volt.  «Az  Est»  pedig,  melyre  otthon  számomra  előfizettek, 
jött  rendesen.  Majd  egy  «Érdekes  Ujság»  képei  szórakoztattak, 
szóval  nem  volt  egyelőre  unalom.  Csak  egy  kissé  jobb  és  több 
ennivalóra  vágytam  volna,  de  csomag  csak  nem  akart  érkezni 
hazulról. 

Dolog  nem  igen  volt,  ugy  hogy  egész  jól  éltünk.  Csak  éjje- 
leink nem  voltak  nyugodtak.  Ha  tartalék  voltunk  is,  minden 
pillanatban  lehetett  ránk  szükség  s  ezért  éjjel  nem  szerelhettünk 
le.  Sőt  többnyire,  mivel  félő  volt,  hogy  a  szerbek  támadnak,  fel 
kellett  mennünk  éjjelre  a  rajvonal  mögé  egy  futóárokba  s  ott 
bizony  alvásról,  tekintve  a  hely  szűkét  és  alkalmatlan  voltát, 
nem  lehetett  szó,  a  legtöbbnek  csak  állóhely  jutott. 

Hogy  valami  készül,  az  a  levegőben  volt.  Szerb  részről  az 
ágyuk  nem  igen  hallatszottak,  mig  a  mi  tarackjaink  minduntalan 
megreszkettették  a  levegőt  bömbölésükkel.  Ilyenkor  aztán  re- 
megett az  egész  hegy.  A  tüzelés  napról-napra  fokozódott.  Tud- 
tuk, mit  készítenek  elő  ezek  a  tüzérségi  harcok:  a  napokban  elő 
fogunk  nyomulni  régi  fedezékünkből.  Ez  véres  napot  jelentett, 
a  harctér  régebbi  lakói  rémmeséket  adtak  le  az  átélt  rohamok- 
ról, de  minket,  újoncokat,  bántott  már  a  kíváncsiság,  hogy 
milyen  lehet  egy  nagyobb  támadás?  Nemsokára  megtudtuk! 

5-ikén  éjjel,  melyet  ismét  fent  töltöttünk  a  futóárokban,  az 
ágyúzás  olyan  mértéket  öltött,  mint  eddig  még  soha.  Szünet 
nélkül   dörögtek   mindkét  részről   egész   éjjel  s  a  reflektorok 

időnkint  fel-felcsillanó  fénye  még  kisértetiesebbé  tette  a  bor- 
zasztó éjszakát.  Az  egészben  csak  az  esett  jól,  hogy  a  gránátok 
javarésze  a  szerbeknek  szólt,  a  mi  tüzérségünk  határozottan 
fölényben  volt.  S  ez  nagyon  megnyugtató  érzés.  Minden  lövedék, 
mely  hátulról  jövet  sivított  el  a  fejünk  felett,  bizonyos  káröröm- 
mel töltött  el. 

Reggelig  folyt  a  tüzérharc. 

November  6-ika  talán  külön  fejezetet  érdemelne  meg  nap- 
lómban. Erről  a  napról  maradt  legtöbb  olyan  benyomásom, 
melyet  sohasem  fogok  elfelejteni.  Ennek  a  napnak  köszönheti 
a  Kuliste-hegy  is  véres  hírnevét. 

A  fntóárokból,  hol  az  éjet  töltöttük,  reggel  nem  mentünk 
vissza  a  tartalékba,  hanem  egyenest  a  rajvonalba.  Már  útközben 
a  szakadatlan  sorban  velünk  szemközt  jövő  sebesültek  jajgatása 
sem  jelentett  jót.  Mikor  aztán  beértünk  a  rajvonalba,  melyet 
szakaszonként  megszálltunk,  alig  tiz  perc  múlva  megkaptuk  a 
parancsot  előnyomulni  a  fedezékből!  Vagyis  felmászni  a  fedezék 
tetejére,  onnét  leugrani  és  tovább  menni,  előre.  Kissé  hátborzon- 
gatóvá tette  a  dolgot,  hogy  az  ellenség  alig  hetven-nyolvan  lé- 
pésnyi távolban  volt  tőlünk  és  nem  takarékoskodott  a  muníció- 
val. A  mellettem  lévő,  kinek  előttem  kellett  kimennie,  felmászott 
a  fedezékre,  aztán  karlövéssel  visszabukott.  Ez  még  jól  járt,  a 
legtöbb  csak  a  fejét  dughatta  ki  s  már  megkapta  a  halálos  lövést. 
Nem  volt  azonban  időm  sokat  gondolkozni,  parancs  parancs, 
ezen  változtatni  ugy  sem  lehet,  hát  rajta!  Amilyen  gyorsan  csak 
lehetett,  átvetettem  magam  a  fedezéken  —  és  kint  voltam! 
Eddig  tehát  sikerült  volna,  hanem  mi  lesz  most?  A  golyók  ugy 
jöttek,  mint  a  zápor,  egymásután  sebesültek  meg  szomszédaim. 
Láttam,  amint  egy  honvéd  szakaszparancsnokomat,  S.  hadnagy 
urat,  sebesülten  visszavezetik.  Egyik  önkéntestársam  épen  egy 
sebesült  bekötözésével  volt  elfoglalva,  mikor  egy  golyó  az  ő  vál- 
lát is  átfúrta.  Nosza  hallatszott  mindenünnen  a  vezényszó: 
4  «Feküdj!»  Lefeküdtünk  s  nemsokára  egy  másik  szakasz  is  jött 
utánunk  és  feküdt  közénk.  Majd  ennek  parancsnoka,  fiatal 
zászlós  «Rajta! »  kiáltással  előreszaladt  és  mindenki  utána.  Most 
már  mindegy  volt,  ki  hová  tartozik,  az  egyetlen  jelszó  volt 
«Előre! »  Megint  egy  csomó  sebesülés  és  « Feküdj !»  kiáltások. 
Alig  fekszünk  le,  midőn  egy  egész  ismeretlen  hadnagy  «Előre 
fiuk,  előrew  kiáltással,  kivont  karddal  rohan  az  ellenség  felé, 

majd  egy  jajszó  nélkül  összeesik:  fejlövést  kapott.  Újra  feküdj! 
Öt  lépést  nem  lehetett  egyszerre  tenni  óriási  veszteségek  nélkül. 
Mégis  megint  felugrik  egy  fiatal  tiszt:  «Előre!  Gyerünk  előre  — 
jaj!»  és  véres  fejjel  szalad  vissza  a  fedezékbe.  Másik  a  kenyér- 
zsákját tolta  elő  fej-  és  mellvédnek  és  igy  kúszott  előre,  —  most 
már  ugyanis  belátták,  hogy  felállni  lehetetlenség  —  de  nem- 
sokára tüdőlövéssel  volt  kénytelen  lassan  visszavánszorogni.  Be 
akartam  kötözni,  de  bárhogy  nyúltam  hozzá,  csak  azt  mondta: 
«Jaj  ne,  itt  fáj!»  Ekkor  láttam,  hogy  mindkét  karja  is  át  van 
lőve.  Szolgája  vonszolta  kifelé,  szépen  vigyázva,  de  sehogy  sem 
tudta  elérni  a  még  alig  harminc  lépésnyire  lévő  fedezéket.  Már 
majdnem  elérték,  midőn  egy  golyó  a  szolgát  szivén  találta,  gaz- 
dája pedig  lassanként  elvérzett. 

Természetesen  nemcsak  a  tiszteket  választották  ki  a  golyók, 
a  legénység  is  hullott  egymásután.  Láttam,  amint  egyik  leg- 
kedvesebb önkéntestársam  felbukik,  mint  később  megtudtam, 
három  sebet  kapott,  melyekben  aztán  sokáig  feküdt.  Szegény 
Lovasit,  a  legjobb  honvédet  a  rajomból,  fején  találta  a  golyó. 
Kettőt  hempergett  saját  tengelye  körül  s  egy  jajszó  nélkül  ki- 
szenvedett. Fiatal  zászlós  volt.  Különben  egyebet  sem  lehetett 
hallani  körülöttem,  mint  «Jaj,  szegény  feleségem!  Jaj,  szegény 
gyermekeim!))  és  egyéb  jajveszékelések  egész  kórusát.  Az  ember 
sírva  fakadt  volna  talán  mindezek  láttára  és  hallatára,  ha  nem 
lett  volna  maga  is  érdekelve,  de  a  borzasztó  helyzet  annyira 
elvadította,  hogy  még  rá  is  kiáltott  a  sebesültekre,  hogy  ne 
óbégassanak,  mert  annál  jobban  idelőnek! 

Ezalatt  persze  mult  az  idő  és  alig  haladtunk  előre,  de 
ember  is  alig  maradt.  Dél  felé  a  19.  honvédgyalogezred  jött 
segítségünkre.  Odafeküdtek  ők  is  sorainkba,  de  a  helyzeten  ez 
sem  változtatott:  most  ők  is  hullottak  egymásután.  A  golyók  oly 
alacsonyan  jártak,  hogy  a  legtöbb  honvéd,  bár  fejét  a  földre 
szorította,  fejlövést  kapott.  Erősen  pusztítottak  a  gránátok  és 
kézibombák  is,  melyeknek  füstje  a  kilátást  elzárta. 

Megint  főleg  a  szegény  újoncok  pusztultak.  Látom,  amint 
az  egyik  véres  fejét  fogva  keservesen  jajgat.  Szólok  neki,  mért 
nem  megy  a  kötözőhelyre.  Azt  mondja:  «Jaj,  nem  szabad  hátra- 
menni!)) S  ott  is  maradt  fekve,  mig  egy  ujabb  golyó  aztán  halá- 
losan megsebezte.  Túl  lelkiismeretesen  vette  a  «Honvéd,  csak 
előre!»  jelszót.  Sokan  kétségbeestek  és  csekély  sebbel  ott  ma- 


172 


Mándi  Andor 


radtak,  holott  kis  energiával  el  birtak  volna  mászni  a  fedezékig. 
Viszont  láttam  olyat,  aki  öt  sebből  vérzett  és  egyedül  elment 
egészen  a  kötözőhelyig.  Pedig  ez  még  jóval  a  fedezék  mögött 
volt. 

Ami  engem  illet,  szintén  lassanként  mindig  előbbre  jöt- 
tem, nem  törődve  már  beosztásommal,  mig  végre  olyan  pontra 
értem,  hol  nem  láttam  magam  előtt  saját  csapatunkat.  Tovább 
menni  nem  lehetett,  mindenki  feküdt,  uj  parancs  nem  jött.  Ez- 
alatt hátramaradt  tartalékunk  a  fedezékekből  szakadatlanul  lőtt 
a  fejünk  fölött  el  —  néha  egy  kicsit  lejebb  is!  Ott  feküdtünk 
egész  nap  a  két  fedezék  közt,  mintegy  céltábláknak  kitéve  az 
ellenség  fegyvercsövei  elé,  s  nem  mehettünk  se  előre,  se  hátra, 
tüzet  ellenben  kaptunk  elölről,  hátulról  és  két  oldalról. 

Már  délelőtt  tiz  óra  óta  egy  helyen  feküdtem.  Mindenek- 
előtt fejemet  akartam  védeni,  amennyire  lehetett,  azonban  nem 
volt  ásóm.  Eddig  resteltem  cipelni,  most  megtanultam,  micsoda 
kincs!  Ugy  segítettem  magamon,  hogy  egy  mellettem  fekvő  halott 
szerelvényéről  lekapcsoltam  a  véres  ásót  és  azzal  ástam  hamar- 
jában kis  gödröt,  melybe  fejemet  hajthattam.  Most  legalább  a 
fejem  volt  golyó  ellen  némileg  biztonságban.  A  többi  testrészt 
nem  féltettem  annyira,  nagyobb  gödröt  már  ugy  sem  lehetett 
ásni. 

Ebben  a  helyzetben  feküdtem  aztán  egész  késő  délutánig. 
Megmozdulni  is  őrültség  lett  volna,  egyenlő  a  biztos  halállal. 
Nem  is  igen  volt  körülöttem  mozgolódás,  csak  h-a  egy-egy  sebe- 
sült támolygott  kifelé.  Mellettem  feküdt  egy  fiatal  19-es.  ő  sem 
mozdult  ki  helyéből,  de  egyszerre,  mikor  vagy  tizenöt  lépésnyire 
tőlünk  egy  másik  újonc  véres  fejjel  hanyattfordult,  ő  felugrott, 
odaszaladt  hozzá  és  térdenállva  nézte  egy  darabig.  Rákiáltok: 
«Nem  fekszik  le  azonnal!  Megőrült?))  Felállt  és  lassú  léptekkel 
jött  vissza  régi  fekhelyére;  szinte  Isten  csodája,  hogy  kikerülték 
a  golyók.  Aztán  azt  felelte:  «Ugyan  kérem,  most  esett  el  az 
öcsém,  legfeljebb  egy  sirba  kerültem  volna  vele!» 

Most,  mikor  élményeimet  részletesebben  leirom,  már  jó 
ideje  mult  ezeknek  az  eseményeknek,  ugy  hogy  nem  emlékezem 
már  minden  ilyen  kis  tragédiára,  de  ez  a  pár  eset  életem  végéig 
ugy  szemem  előtt  fog  lebegni,  mintha  tegnap  történt  volna. 

Hogy  milyen  érzések  dolgoztak  ezalatt  bennem,  azt  bajos 
kifejezni.  Hidegvéremet  sikerült  megőriznem,  de  azért,  mi  taga- 

dás,  kényelmetlenül  éreztem  magam.  Csak  azon  gondolkoztam 
mindig,  hogyha  megsebesülök,  hogyan  érhetném  el  legbiztosab- 
ban a  fedezéket.  Abba  a  gondolatba,  hogy  halálosan  is  megsebez- 
het a  golyó,  nem  igen  tudtam  magam  beletalálni,  mindig  azt 
súgta  valami  bennem,  hogy  az  lehetetlen.  Pedig  ugyancsak  nem 
volt  lehetetlen!  De  hát  az  ember,  hál'  Istennek,  el  tudja  magával 
hitetni  azt,  amit  szeretne,  s  ez  nagy  szerencse.  Mert  különben  a 
félelem  lenne  úrrá  rajta.  így  azonban  főérzésem  a  türelmetlen- 
ség volt,  hogy  mikor  kerülök  már  ki  tarthatatlan  helyzetemből, 
vagy  előre,  vagy  hátra. 

Délután  ötig  kellett  a  válaszra  várnom.  A  tüzelés  akkor 
lényegesen  alább  hagyott.  Kérdezősködtem  az  embereknél  jobbra- 
balra, mi  a  parancs,  nem  hallottak-e  valami  parancsot?  Egyik 
sem  felelt.  Végignéztem  őket  egyenként,  akkor  láttam,  hogy  nem 
felelhetnek,  hiszen  mind  halottak.  Megborzadtam!  Hát  csak 
engem  került  el  a  végzet?!  Felkeltem  és  arrább  mentem,  hol  egy 
pár  élőt  láttam,  de  ezek  sem  tudtak  felvilágosítani.  Tisztnek 
már  se  hire,  se  hamva  nem  volt.  Végre  jön  egy  szakaszvezető  a 
paranccsal:  «Mindenki  vissza  a  fedezékbe!))  Elképedtem!  Vissza?! 
Hogyan,  hát  hiába  volt  az  egész  mészárszék?  Visszavonulunk? 

Csak  másnap  tudtam  meg  az  eredményt,  mely  támadásunk 
pyrrhusi  győzelmét  jelezte.  Néhány  osztagunk  szuronytámadása 
nem  sikerült  ugyan,  de  estefelé  a  szerbek  maguktól  elhagyták 
fedezéküket  és  visszavonultak.  Egy  ilyen  szuronytámadásnál 
esett  el  Stazsek  hadnagy,  pesti  szakaszparancsnokom.  Telkessy 
hadnagy,  volt  menetszázadom  parancsnoka,  szintén  elesett  már 
reggel,  mihelyt  kibujt  a  fedezékből. 

Tehát  vissza  a  fedezékbe!  Ott  találtam  mindenféle  katonát, 
de  az  én  századomból  senkit.  Elindultam  hát  keresni  százado- 
mat. Elmentem  a  kötözőhely  mellett  is.  Itt  folyt  aztán  a  munka! 
Még  késő  éjjel  sem  készültek  el  a  sok  sebesülttel.  Akárhány  el 
is  vérzett  még  kötözés  előtt.  Lent  az  ezredtartaléknál  előbbi 
helyünkön  megtaláltam  szakaszomat.  De  milyen  állapotban! 
Fedezékünkbe,  hol  előbb  egy  raj  lakott,  most  egész  szakasz 
belefért.  Alig  volt  ott  tizenöt  ember.  Hol  van  a  többi?!  Nem 
mertük  hinni,  hogy  az  mind  elesett  vagy  megsebesült  volna. 
Majd  másnap  meglátjuk! 

Lefeküdtünk  aludni  avval  az  érzéssel,  hogyha  ezt  a  napot 
megéltük,  most  már  csak  megéljük  a  háború  végét  is,  hiszen 

ennél  borzalmasabb  már  nem  képzelhető.  Kíváncsiak  voltunk 
a  támadásra?  Most  megláttuk,  de  hánynak  volt  ez  az  utolsó, 
amit  életében  látott!  Még  a  régiek  is  elismerték,  hogy  ilyen  véres 
napjuk  még  nem  volt! 

Estig  ezredünkből  négyszáz  halottat  és  nyolcszáz  sebesültet 
hoztak  be  a  fedezékekbe  (köztük  huszonhét  tisztet),  de  ez  még 
nem  adja  teljes  képét  e  nap  veszteségeinek,  mert  nagyon  sok 
halott  és  sebesült  még  kint  feküdt  a  fedzékek  előtt  és  addig  nem 
lehetett  őket  behozni. 

A  30-adik  ezredből  alig  maradt  néhány  száz  ember!  Ezek 
is  főleg  a  hátul  maradt  tartalékból.  Aki  előre  ment,  az  nem  igen 
jött  vissza  sebesületlenül,  vajmi  kevésnek  volt  olyan  szerencséje, 
mint  nekem:  kutyabajom  sem  lett!  Mindazonáltal  örülni  nem 
voltam  képes  e  nagy  szerencsének,  mert  legjobb  bajtársaimat 
elragadta  mellőlem  a  szomorú  emlékezetű  november  6-ika. 

Valjevóba. 

(Nov.  7—20.) 

A  Gornyi-Milanovac  előtti  hegyekben  voltunk,  a  szerb  raj- 
vonaltól mély  völgy  választott  el.  Tőlem  balra  csak  néhány 
ember  feküdt  még,  aztán  a  rajvonal  egy  szakadék  miatt  nem 
folytatódott.  Közvetlen  mellettem  géppuska  volt  felállítva,  amely- 
nek kattogása  folyton  magunkra  vonta  az  ellenség  tüzelését. 
A  szerb  rajvonal  a  szemben  lévő  hegyen  húzódott  végig.  Raj- 
vonaluk mentén  tüzek  égtek,  ugy  festett  messziről,  mint  egy 
ivlámpákkal  kivilágított  utca.  Ez  a  merészségük  gyanús  volt, 
hátha  a  tüzek  csak  megtévesztésnek  vannak  ott  s  ők  ezalatt 
támadnak?!  Vagy  talán  hátrálnak?  Mindenesetre  résen  kellett 
lennünk.  Minden  rajból  ketten  felváltva  lementek  harminc  lépés- 
nyire a  rajvonal  elé  figyelni,  ott  fedezéket  készítettek  maguk- 
nak és  élénken  tüzeltek.  Mi  ezalatt  persze  nem  lőhettünk,  csak 
a  fedezéket  ástuk  egész  éjjel. 

Lent  a  völgyben  előttünk  a  figyelőkön  túl  szerb  ház  volt. 
Ez  szemet  szúrt  nekünk  mindjárt,  mikor  ide  jöttünk.  Hátha  van 
benne  valami  ennivaló?  Most  éjjel  meg  lehetett  volna  próbálni 
lemenni  oda.  Biztattam  is  a  bakákat,  hogy  próbálja  meg  kettő, 
nem  lehet  baj  belőle,  de  nem  igen  volt  kedvük  lemenni  a  két 
rajvonal  közé. 

«Menjen  le  az  önkéntes  ur,  ha  nagyon  akarja! »  mondták. 
Egyet  gondoltam,  vettem  magamhoz  egy  honvédet  és  lementünk 
a  házhoz.  A  házban  nem  találtunk  semmit,  de  a  ház  mellett 
feküdt  egy  szerb  halott.  Társam  ennek  kenyérzsákját  kikutatta 
és  talált  benne  kis  darab  kenyeret  és  egy  konzervet.  Ezt  magunk- 
hoz vettük  és  visszamentünk  a  rajvonalba.  Zsákmányunkról 
természetesen  senkinek  sem  szóltunk,  hanem  szépen  megosztoz- 
tunk rajta  és  megettük.  Aztán  tovább  ástunk. 

Megint  nem  aludtunk  egész  éjjel,  igy  virradt  ránk  a  de- 
cember 6-ika.  Délelőtt  nem  történt  semmi  különös,  csak  erősen 
kellett  tüzelnünk*.  Azt  mondták,  délután  valószinüleg  támadás 
lesz,  csak  ne  takarékoskodjunk  a  munícióval,  jön  majd  pótlás. 
Kiszedtük  hát  a  tölténybőröndből  is  a  töltényeket.  Én  azonban 
hiába  erőlködtem,  nem  birtam  az  enyéimet  kiszedni.  Gondoltam 
azért,  mert  nem  birok  jól  hozzáférni.  Segítségül  hivtam  szom- 
szédomat, de  ő  sem  boldogult  vele.  Végre  sikerült  egyet  kiszed- 
nie s  ekkor  látjuk,  hogy  a  töltények  teljesen  deformálva  van- 
nak, mert  két  helyen  golyó  fúrta  keresztül  az  egész  töltény- 
bőröndöt. A  legtöbből  a  puskapor  kiszóródott,  elgörbültek, 
használni  egyiket  sem  lehetett. 

Tölténypótlás  nem  érkezett,  konyha  pláne  nem.  Vártuk, 
mi  lesz  délután:  támadás  vagy  felváltás?  Egyszerre  csak  látom, 
hogy  jobbra  tőlünk  az  emberek  egyenként  kiugrálnak  a  fede- 
zékből és  hátraszaladnak.  Rájuk  kiáltok,  hogy  mit  csinálnak, 
hogy  mernek  elszökni,  mire  azt  felelik,  hogy  a  parancs:  egyen- 
kint kimenni  a  rajvonalból  és  ott  sorakozni,  hol  tegnap  ebédel- 
tünk. Meg  voltam  győződve,  hogy  megint  felváltás  van,  mint, 
huszonnégy  órával  ezelőtt.  Valahányszor  egy  ember  kiugrott  a 
fedezékből  és  a  hegygerincen  átment,  erős  gépfegyvertüzet  bocsá- 
tottak rá  a  szerbek,  minek  több  sebesülés  lett  a  következménye. 

Helyzetemnél  fogva  jóformán  utolsó  voltam,  aki  elhagyta 
a  fedezéket.  Lemegyek  a  tartalék  helyére  és  ott  látok  egy  ismerős 
tizedest,  amint  véres  kezét  tartja  és  jajveszékel.  Mikor  engem 
meglát,  könyörög,  kötözzem  be.  Bekötözöm  s  ekkor  ő  szól, 
hogy  a  pokrócomat  elvesztettem.  Eszembe  jut,  hogy  már  fenn  a 
rajvonalban  figyelmeztettek,  hogy  a  pokróc  lazán  van  fel- 
csatolva, tehát  okvetlenül  a  rajvonalban  ejetettem  ki.  Pokróc 
nélkül  maradni  nem  akartam  és  mivel  fogalmam  sem  volt  a 
helyzet  veszélyes  voltáról,  nem  törődve  a  gépfegyvertüzzel,  vissza- 

mentem  érte  a  rajvonalba.  Megtaláltam,  felcsatoltam  és  újra  le- 
mentem a  tartalékhoz.  Ekkor  azonban  már  feltűnt,  hogy  a  raj- 
vonal teljesen  üresen  maradt,  felváltás  nem  érkezett.  Mit  jelent- 
sen ez?  Csak  nincs  valami  baj?  Borzasztó  sejtelem  fogott  el. 
Visszavonulunk?!  Ez  lehetetlen!  Ilyen  még  nem  fordult  elő, 
mióta  a  harctéren  vagyok,  eddig  mindig  csak  előre  mentünk. 
De  meg  a  szerbeknek  sem  tulajdonítottam  már  annyi  erőt,  hogy 
még  egyszer  offenzivába  tudjanak  lépni.  Hiszen  karácsonyra 
végezni  akartunk  velük!  Ugy  látszik,  más  szárnyon  történt  va- 
lami. Nálunk  bizony  nem  törték  volna  át  a  frontot!  Bármily 
gyöngék  voltunk  is,  de  tudom,  minden  ember  kitartott  volna 
utolsó  lehelletéig! 

Siettem  a  hely  felé,  hol  tegnap  ebédeltünk,  egy  lelket  sem 
találtam  ott.  Tehát  már  onnan  is  elmentek!  A  kötözőhelynek, 
zászlóaljparancsnokságnak  hült  helye.  Nagyon  sürgős  lehetett 
a  dolog!  Összeszedtem  minden  erőmet  s  amilyen  gyorsan  birtam, 
mentem  tovább,  hogy  utóiérjem  századomat.  Lementem  a  mély 
völgybe,  utána  fel  a  szemben  lévő  hegyre,  de  sehogy  sem  sikerült 
megtalálni  az  enyéimet.  Találkoztam  egyes  emberekkel,  majd 
egy  szakasszal,  mely  egy  dombot  megszállt  a  visszavonulás  fede- 
zésére, de  egyik  sem  tudta  biztosan,  merre  van  a  nyolcadik  szá- 
zad. Az  előző  napok  fáradalmai,  a  három  ébren  töltött  éjszaka 
és  sovány  koszt  hatása  kezdett  erőt  venni  rajtam,  minduntalan 
le  kellett  dűlnöm  pihenni.  De  azért  reméltem,  majd  csak  utói- 
érem őket  valahogy.  Ekkor  azonban  megkaptam  a  kegyelem- 
döfést: egy  domb  alatt  elhaladva,  erős  gránáttüzbe  kerültem. 
A  szerbek  ugyanis  szakadatlan  tüz  alatt  üldöztek  bennünket. 
Egyszerre  egy  gránát  közelemben  robban  szét  és  én  erős  ütést 
érzek  ballábam  bokacsontján.  Megvizsgálom  a  helyet  és  kon- 
statálom, hogy  nincs  baj,  csak  egy  gránátszilánk  megütötte  a 
bokámat,  de  szerencsére  nem  nagy  erővel,  sebet  nem  vágott.  A 
baj  csak  az  volt,  hogy  most  a  kimerültséghez  erős  lábfájás  is 
járult,  csak  sántítva  birtam  már  menni,  ballábam  egészen  el 
volt  zsibbadva. 

Közben  sok  más  elmaradott  lábfájós  és  egyéb  katonával 
kerültem  össze,  majd  az  egyik  leült  s  megint  más  társaság  verő- 
dött össze.  Már  este  volt,  teljes  sötétség  és  nem  is  tudtuk  bizto- 
san, jó  irányban  megyünk-e.  Ekkor  társaim,  kik  most  négyen 
voltak,  kijelentették,  hogy  tovább  nem  mennek,  hanem  bemen- 

nek  egy  szerb  házba,  megnézik,  hátha  van  ott  ennivaló  és  reg- 
gelig nem  mennek  tovább.  Az  éjjeli  pihenést  rosszaltam,  de  az 
ennivaló  engem  is  vonzott.  A  házban  öreg  szerb  házaspár,  to- 
vábbá egy  sebesült  szerb  katona  volt.  Az  asszony  főzött  nekünk 
babot,  beletettünk  egy-egy  konzervet  és  meg  volt  a  vacsora.  Az 
étel  kissé  visszaadta  erőmet,  kijelentettem,  hogy  tovább  megyek. 
A  többiek  —  nagyobbára  magyarországi  szerbek  voltak  —  ki- 
nevettek: ((Ugyan  hová  megy  most  a  sötétben,  nem  is  látja  az 
utat!  Különben  is  a  szerbek  éjjel  nem  mernek  előre  jönni,  nem 
tudhatják,  hol  állnak  meg  a  mieink.  De  még  ha  utói  is  érnek, 
legfeljebb  elfognak,  nem  kell  tőlük  félni,  jó  emberek  azok!»  Én 
azonban  hallottam,  amint  a  lövések  mindjobban  közelednek  és 
a  fogságba  jutás  gondolatától  irtóztam.  Nekivágtam  hát  az  út- 
nak, anélkül,  hogy  tudtam  volna  hová  vezet.  Amerre  néztem, 
tüzeket  láttam  világítani,  tudtam,  hogy  a  mieink  nem  állnak 
meg  tüzet  gyújtani,  csak  szerbek  lehetnek.  Mindegy,  ha  ott 
maradok,  biztosan  elfognak,  ha  megyek,  talán  mégis  sikerül 
valahová  kijutnom.  Szinte  gépiesen  sántítottam  tovább,  időnként 
ledültem  pihenni.  Még  mindig  reméltem  valami  csodát,  ami  meg- 
ment, az  egész  visszavonulásba  nem  tudtam  magamat  beleélni. 

Már  hajnalodott,  megint  leültem  pihenni.  Egyszerre  az 
erdőből  valami  tizenöt  szerb  ugrik  ki,  elől  egy  tiszttel  és  «Predaj 
sze»  (Add  meg  magad)  kiáltással  rámszegzik  szuronyukat,  egyik 
pedig  ráteszi  kezét  a  mellettem  fekvő  fegyveremre.  Egész  közö- 
nyösen ülve  maradtam,  bántam  is  már,  mi  történik  velem!  A 
szerbek  pedig  «Ne  boj  sze»  (Ne  félj)  szóval  biztattak  és  intet- 
tek, hogy  adjam  át  töltényeimet.  Pár  perc  múlva  megérkeztek 
előbbi  társaim,  kik  a  házban  aludtak  s  most  az  őket  kisérő 
szerbekkel  vigan  beszélgettek  és  paroláztak.  Ők  tolmácsolták 
aztán  a  szerb  tiszt  parancsát,  hogy  amit  el  akarok  vinni,  tegyem 
a  kenyérzsákba,  a  többit  hagyjam  ott.  Szinte  apatikusan  engedel- 
meskedtem, aztán  megindult  a  menet:  fogoly  voltam. 

Két  hónapi  szenvedések  után,  melyeket  a  harctéren  át- 
éltem, egy  uj  világ,  valószínűleg  uj  szenvedések  világa  tárult 
elém.  Vége  minden  reménynek,  minden  szép  álomnak!  Isten 
tudja,  mikor  látom  meg  újra  hazámat,  tán  soha! 

Végtelen  szomorúan  és  ezernyi  gondolattal  elfoglalva  ha- 
ladtam a  gyászos  menettel. 


Magyar  Figyelő.  13 

Tömörkény  István. 

Irta:  Váczy  József. 


Hetvenkilencben,  egy  márciusi  napon,  szörnyűséges  rom- 
lás zúdult  Szeged  városára.  Viharos  szél  nyargalászott  az  utcá- 
kon, Gergő  dühödten  rázta  a  szakállát,  s  odakinn  a  Tiszaparton, 
egy-két  arasznyira  a  gát  magasságától,  zúgva,  morogva,  tajté- 
kozva tépdeste  láncát  az  ősi  nagy  ellenség,  a  Tisza.  Aki  csak  ép- 
kézláb ember  volt,  mind  ott  zsákolta  a  homokot  és  hordta  a  rőzsét 
az  átázott  töltésen  már  napok  óta,  de  az  ellenség  erősebb  volt,  le- 
gyűrte a  több  huszonnégyórás  munkában  kifáradt  földnépét  és 
bőgve  szakította  át  a  gátat,  hogy  elsodorja  a  létéért  harcoló  nagy 
parasztvárost.  A  testvér  Makó  a  szomszédból  elborult  arccal  nézte 
ezt  a  haláltusát  s  a  nagypénteki  hangulatban  a  tizenkétéves 
Tömörkény  könnyezve  járkált  az  udvaron.  Reggelre  bizonyossá 
lett  a  szörnyűség:  Szeged,  a  tulaj  donkép  eni  otthon,  ahol  a  roko- 
nok laktak,  s  ahol  a  nagyszülők  csontjai  is  porladtak,  azon  az 
éjszakán  csakugyan  elveszett.  A  kis  Tömörkényt  ekkor  kocsira 
ülteti  az  apja,  hogy  menjen  át  Szegedre,  s  ha  van  ott  még  rokon, 
hozza  el.  A  gyermek  örül  a  megbizatásnak,  a  meglett  emberhez 
méltó  vállakózás  merésszé  teszi  és  mikor  a  szembejövő  menekü- 
lők forgatagában  elakad  a  rokonokért  indított  kocsi,  gyalog  in- 
dul el  —  menteni.  Benn  Szegeden  a  pusztulás  lelketrázó  képe, 
szomorúság,  nyomorúság  és  kétségbeesés  mindenfelé,  de  a  sira- 
lomból kicseng  az  otthonhoz  halálig  ragaszkodó  rokon  szava, 
akit  félig  a  vizben  álló,  düledező  házból  a  kis  Tömörkény  mene- 
külésre invitál:  mondd  meg  otthon,  fiam,  hogy  amig  itt  minden 
össze  nem  dül,  addig  én  innen  nem  megyek  el  sehova  . . . 

Ez  a  kép  és  ez  a  nyilatkozat  Tömörkény,  lelkébe  kitöröl- 
hetetlenül belevésődött.  Ha  Szegeden  élte  volna  át  az  árvizet, 
talán  ő  is  azt  mondta  volna,  amit  a  kárvallott  rokon,  mert  már 
ekkor  egynek  érezte  magát  azzal  a  földdel  és  azzal  a  néppel, 
amelyből  később  művészete  táplálkozott.  A  szegedi  és  szeged- 
vidéki derék  magyar  fajta,  a  jegenyenyárfás  tanyák,  az  acélos 
búzát  termő  sikság,  amelyek  mind  olyan  egyszerűek  és  termé- 
szetesek, mint  azok  az  irások,  amelyek  keze  alól  kikerültek,  soha- 
sem bizonyították  teljesebben  óriási  asszimiláló  erejüket,  mint 
Tömörkény  példáján.  A  kis  svábgyerek  élete  egészen  belekap- 
csolódik Szeged  világába  és  ha  volna  mérték,  amellyel  valaki 
magyar  voltának  egyes  fokozatait  meg  lehetne  állapítani,  Tömör- 
kényt bizonyosan  törzsökösebb  magyarnak  mérné,  mint  sokat 
azok  közül,  akiknek  az  apja  századok  óta  ott  túrta,  aratta  a  föl- 
det. Az  idegen  származású  gyermek  magyarrá  és  ha  lehet  igy 
mondani,  abszolút,  szinte  lokálpatriótaszerüen  magyar  iróvá  le- 
vésé páratlanul  áll  az  irodalomban  és  nem  is  hasonlítható  Pe- 
tőfiéhez, akinek  már  az  apja  is  csak  magyarul  beszélt.  Ha  nem 
irt  volna  egy-két  apróbb  nyelvészeti  cikket  a  német  jövevény- 
szavakról, meg  a  bakanyelvről,  egyéb  Írásaiból  sohasem  lehetett 
volna  felfedezni  benne  az  egykori  idegent,  annyira  átalakult, 
beleolvadt  a  magyarságba,  sőt  ennek  egyik  legtősgyökeresebb 
fajtájába  a  Duna-Tisza  közti  magyar  népbe.  Hogy  micsoda  külső 
vagy  belső  motívumok  működtek  közre  ennél  az  átalakulásnál, 
micsoda  körülmények,  impressziók  ragadták  tovább  azon  az 
uton,  amelynek  a  szegedi  árviz  ideje  föltétlenül  egyik  határjelző 
köve,  ezt  ma  csak  sejteni  lehet.  Bizonyom,  hogy  ezek  közül  a  mo- 
tívumok közül,  amelyeknek  kikutatása  az  irodalomtörténetnek 
pszichológiai  szempontból  is  egyik  legérdekesebb  problémája, 
nem  csekély  hatása  lehetett  Tömörkényre  az  árviz  utáni  Tisza 
Lajos-féle  korszaknak,  amikor  Mikszáth  a  Szegedi  Naplóban  ra- 
gyogtatta tollát,  azután  annak  az  újságírói  gárdának,  amely  leg- 
inkább Sebők  Zsigmond  körül  csoportosult,  s  amelyhez  Tömör- 
kény is  hozzátartozott.  Ezek  azonban  valószínűleg  csak  külső 
motívumok  lehettek,  a  belsőket  talán  inkább  a  magyar  paraszt- 
nak csodálatosan  érdekes  egyénisége  és  egyszerűségében  is  tanul- 
mányozásra méltó  élete,  szokásai,  cselekedetei,  aztán  az  Alföldnek 
a  világ  minden  más  tájékánál  való  szebbnek  tartása,  szeretete, 
bámulata  adja  meg.  Ezek  a  belső  motívumok  észrevétlenül  jöttek, 


180 


Váczy  József 


de  amikor  belejutottak  a  lelkébe,  elemi  erővel,  feltartóztathatat- 
lanul hódították  el  egyre  jobban  és  egyre  erősebben.  E  mo- 
tívumok azok  közül  valók,  amelyek  a  nosztalgiában  szenvedő 
embert  minden  gondolkozás  nélkül,  mintegy  ösztönszerűleg  a 
vonatra  ültetik,  hogy  hazavigyék  a  sóvárgott  otthonba.  Meg- 
magyarázhatatlanok,  kiszámíthatatlanok,  de  olyan  hatalmas 
szuggesztív  erő  van  bennük,  amely  az  ember  életének  egy  csa- 
pásra egészen  más  fordulatot  adhat. 

Azok  között  az  indítóokok  között,  amelyek  Tömörkényt 
ennyire  sajátságosan,  mondhatnók  abszolút  módon  magyar  iróvá 
tették,  nevezetes  szerepük  van  azon  okoknak  is,  amelyek  őt  a 
szegedi  és  szegedvidéki  parasztélet  Írójának  megtartották.  A  ka- 
tonaéletről irt  egynéhány  rajzán  és  elbeszélésén  kivül  nincs  olyan 
irása,  amely  elmozdulna  ebből  a  körből,  s  ezek  között  is  csak 
egy-kettő  van  olyan  (Egy  szökevényről,  A  kis  kadét),  amelyet 
nem  szegedi  parasztemberről  irt.  Ő  maga  egész  életében  alig  volt 
távol  Szegedtől,  s  az  alakjai  szint'  igy  cselekedtek.  Egy  kirándu- 
lás Csépára  a  halottlátó  emberhez,  már  egész  utazás  és  életének 
ritkaság  számba  menő  eseménye.  Minden  ott  játszódik  le  a  sze- 
gedi tanyák  körül,  vagy  a  városban,  esetleg  a  Tiszán,  szóval  a 
szegedi  határban.  Más  iró  különösfajta  impressziókat  keres,  em- 
beri furcsaságokat,  nemzetközi  specialitásokat  gyűjt,  avagy  több- 
féle és  többfajta  lelkeket  és  ábrázatokat  igyekszik  papírra  raj- 
zolni, Tömörkény  megmarad  a  parasztoknál.  Őt  csak  ez  a  fajta 
érdekli,  ennek  lelke,  cselekedete,  szokása,  eszejárása,  beszédje, 
ehhez  hű  marad  mindvégig.  Mintha  csak  örök  fogadalmat  tett 
volna  Szegednek,  hogy  hűséges  krónikása  lesz,  s  a  parasztoknak, 
hogy  csak  róluk  fog  mesélni.  Az  az  indítóok,  amely  őt  ennyire 
speciálisan  magyar  iróvá  tette,  olyan  erővel  hatott  rá,  hogy  az 
íróknál  rendkívül  ritka  lokálpatriotizmusba  is  belevitte.  Vájjon 
az  a  körülmény,  hogy  alig  mozdult  el  Szegedről,  okozta-e  Írásai- 
nak ezt  a  tulajdonságát,  vagy  ez  már  mint  okozat  szerepel  az 
életében  és  épen  azért,  mert  más  tárgykörről  tudni  sem  akart,  ma- 
radt mindig  Szegeden,  amelynek  világába  belenőtt,  beleolvadt,  — 
egyike  a  legérdekesebb  irodalmi  jelenségeknek. 

Tömörkénynek  ez  az  abszolút  magyar-iró  volta  és  saját- 
ságos lokálpatriotizmusa,  a  legszembetűnőbb  Írásaiban.  A  mai 
Írókkal,  —  mondja  Mikszáth  —  alig  történik  más,  minthogy 
egész  életükben  irnak,  és  épen  ezért  csakis  írásaikból  szedhető  ki 

az  a  pszichológiai  folyamat,  amelyen  keresztülmentek.  Az  a  Tö- 
mörkény azonban,  aki  a  « Szegedi  parasztok  és  egyéb  urak»-ban 
a  szegedi  határnak  és  embereknek  örök  hűséget  esküdött 
ugyanaz,  mint  aki  a  most  folyó  világháború  nagy  távlatait  a  sze- 
gedi síkokról  nézi.  Semmit  sem  változott  ebben  a  tekintetben,  első 
könyvében  ép  oly  befejezett  ez  a  tulajdonsága,  mint  az  utolsó- 
ban. (Népek  az  ország  használatában.)  A  lokálpatriotizmus  nála 
egy  minduntalan  visszatérő  motivum,  sőt  egy  állandóan  jelenlevő 
valami,  amely  olyan  mint  a  levegő:  nélküle  nincs  egyetlen  sor 
irása  sem.  A  szegedi  parasztlegény  Albániában,  vagy  fenn  az  orosz 
harcon  ugyanaz  marad,  mint  aki  otthon  volt,  a  szegedi  szárma- 
zás és  a  magyar  paraszti  természet  ki  nem  irtható  valami  ben- 
nük, egy  általános  emberi  vonás,  de  specializálva,  bármily  para- 
doxonnak látszik  is  ez  a  mondás.  Tömörkénynél  tehát  ebben  a 
tekintetben  nincs  pszichológiai  folyamat,  a  lokálpatriotizmus 
nála  egy  adott  jelenség,  amit  magával  hozott  és  mindvégig  meg- 
tartott ép  ugy,  mint  abszolút  magyarságát.  Azt  tehát,  hogy  hogyan 
lett  azzá,  amit  belőle  látunk,  eltérőleg  a  többi  Íróktól,  egészen 
másutt  kell  nála  keresni. 

És  az  a  karakán  magyar,  aki  igy  jelenik  meg  előttünk  az 
életben  és  Írásaiban,  az  eddig  ismert  legnagyobb  mélységekre 
jut  le  abban  a  tárgykörben,  amelyről  ir.  A  parasztszeretet,  mint 
valami  mindenen  átható  Röntgen-sugár,  belevilágít  a  tanya- 
házakba, a  paraszti  ábrázatokba,  aztán  beljebb  a  különböző  in- 
dulatok között  hányódó  lelkekbe  (Barlanglakók,  Bocsánat),  de 
főleg  a  paraszti  észjárásba,  gondolkodásba  és  főleg  abba  a  világ- 
felfogásba, amellyel  a  magyar  paraszt  az  életet  nézi  és  csinálja. 
Ez  a  világfelfogás  derült,  mint  az  alföldi  nyári  ég,  a  csöndes  hu- 
mor, a  jókedély,  a  jólelküség  mindenütt  átrezeg  rajta  még  akkor 
is,  mikor  a  büntetőtörvénybe  ütköző  cselekedetről  van  szó.  (Já- 
nos visszapótol.)  Az  iró  nemcsak  szereti,  de  meg  is  érti  ezeket  az 
embereket:  babonáikat,  bűneiket,  hibáikat,  jócselekedeteiket.  Tí- 
pusa a  lassan,  megfontoltan,  de  okosan  gondolkodó,  sőt  csavaros 
eszű  szegedi  kisgazda,  aki  katona  volt  és  szeret  pipaszó  vagy  bor 
mellett  elbeszélgetni  a  világ  folyásáról,  eseményeiről,  furcsaságai- 
ról. Ebben  a  genreben  Tömörkénynél  senkisem  adott  többet  és 
hűebbet  az  irodalomban,  csak  az  a  kár,  hogy  majdnem  ez  az 
egyetlen  témája,  ahol  az  iró-pszichológus  szemével  tekint  bele  a 
paraszti  lelkekbe.  Más  alakjainál  inkább  a  külsőségeknél  szeret 

maradni,  mintha  csak  ezt  mondaná:  minek  mutogassam  ki  én  a 
világnak,  hogy  az  emberekben  van  ostobaság,  rosszlelküség,  ero- 
tikum  és  más  takargatni  való  tulajdonság  is.  A  szerelem  is  csak 
a  legszemérmesebb  formában  és  igen  ritkán  kandikál  elő  Írásai- 
ból, az  indulat  pedig  alig  csap  túl  azokon  a  határokon,  amely  a 
tetőtől-talpig  józan  és  okosan  gondolkozó  embert  elfoghatja. 
(Kutyavér  a  havon.)  Ha  messzebb  kellene  mennie  ezen  a  hatá- 
ron, inkább  csak  sejtet,  mint  világít  (Bocsánat),  de  nem  nyul 
hozzá.  Szenvedélyről  sohasem  beszél,  inkább  ezek  helyett  a  pa- 
raszti sor  más  ügyére-bajára  fordítja  szemét  s  itt  az  etnográfus 
fáradhatatlanságával  fotografálja  le  a  jelenségeket.  Van  egy  kis 
rajza  (Rágyújtás),  amelyben  a  lehető  legaprólékosabban  mondja 
el  a  pipára  való  rágyújtás  körülményes  voltát,  azután  a  kubiko- 
sok, juhászok,  gulyások,  vizenjárók,  kétkézi  munkások,  korcs- 
márosok, pusztázó  legények  mesterségébe  tartozó  különleges- 
ségeket, egyes  kiveszőfélben  levő  foglalatosságokat,  mint  pl.  a 
pipacinezést. 

Ezekben  az  apró  megfigyelésekben  és  hajszálpontosságu 
részletrajzokban  Tömörkény  utolérhetetlen,  s  ha  ezek  a  rajzok 
belletrisztikai  vonatkozás  nélkül  valók  volnának,  az  etnográfiai 
tanulmányok  remekműveihez  róluk  lehetne  a  mintát  venni.  Való- 
ságos tudós  a  néprajzi  dolgokban,  aki  szorgalmas  méh  módjára 
gyűjtögette,  rakosgatta  el  a  legkisebb  részleteket  is  és  sok  el- 
beszélése, rajza  kelti  azt  a  hatást,  hogy  ez  csak  az  etnográfiai 
adatok  kedvéért  Íródott.  (A  fűnyövő,  Uj  talicska  irányában,  Me- 
zei dolgok  réti  emberekről.)  Különben  is  egész  életében  erősen 
kisértette  az  etnográfiának  tudományos  alapon  való  továbbműve- 
lése,  amint  ezt  a  pásztorirásról,  a  tanyai  orvosságokról,  a  ver- 
selő parasztokról,  szegedi  vizenjárókról,  szegedi  temetésekről, 
cigánydolgokról  irt  tanulmányai  mutatják. 

Sajátságos  jelenség  Tömörkény  Írásaiban,  hogy  egy  sincs 
közöttük,  amely  hosszabblélekzetü,  nagyobb  szerkezetű  novellá- 
nak, vagy  még  inkább  regénynek  indult  volna.  Legnagyobb  ré- 
szük még  a  novella  igényeire  sem  tarthat  számot,  csak  rövid  el- 
beszélés marad,  leginkább  rajz  vagy  pasztell.  Egyetlen  szín- 
ei arabja,  u  Barlanglakók  is  alig  hosszabb  egy  kis  novellánál,  s  az 
olyanok,  mint  a  «Márialátás»  vagy  «A  halottakat-látó»  címűek, 
egyedülállók.  Az  író  már  ezekben  is  láthatólag  elfárad,  nem  sze- 
ret koncipiálni,  mesét  kerekíteni,  ő  a  tárcalélekzetü  írások  atya- 

mestere,  nála  az  epizódszerü  apróságokból  mozaik  módjára  tevő- 
dik össze  az  egész,  az  ő  világa:  Szeged  és  népe.  Hangja  az  apróbb 
elbeszélésekben,  rajzokban  melegebb  is,  mint  a  hosszabbakban, 
amelyekben  szemelláthatóan  veszt  szinéből,  játszi  kedvéből,  bár 
természetessége,  bája,  egyszerűsége,  amely  olyan  élethűen  be- 
szélteti a  parasztot,  hogy  a  szegedi  teleszáju  «ő»-ző  beszédű  kék- 
beli  magyar  épen  csakhogy  meg  nem  szólal  előttünk,  mindig 
megmarad.  Lehet,  sőt  valószínű,  hogy  a  nagyobbszabásu  kon- 
cepció hiányát  nála  az  újságírói  munka  okozta,  amely  sohasem 
kedvezett  a  sok  időt,  hosszabb  gondolkozást  igénylő  novella  vagy 
regényírásnak,  s  az  első  rajzok  és  elbeszélések  erőpróbája  után 
a  rövidlélekzetüség  már  megszokássá  is  vált  benne. 

Egy  ismert  osztrák  kritikus,    aki  elragadtatással  olvasta 
Tömörkény  Írásait,   megütközéssel  irja,   hogy  ezt  a  nagyszerű 
irót  Magyarországon  a  saját  vérei  sem  olvassák,  holott  irójuk 
a  magyar  föld  legnagyobb  belletristája.   Valóban,  ha  nincs  is 
mindenben  igaza  az  osztrák  kritikusnak,  Tömörkényt  igen  elő- 
kelő hely  illeti  meg  a  magyar  széppróza  mesterei  között.  Azok 
a  paraszti  ábrázatok,  cselekedetek,  s  az  a  minden  izében  al- 
földi levegő,  amelyben  ezek  a  paraszti  emberek  mozognak,  be- 
szélnek, cselekszenek,  majdnem  tökéletes  hűséggel  revelálja  a 
Duna-Tisza  közti  magyar  parasztot.  Ebben  a  tekintetben  őt  alig 
múlta  fölül  valaki,  s  nála  a  belletrisztikában  talán  nincs  is  a  ma- 
gyar parasztnak  különb  fotográfusa.   Jókai  még  csak  hellyel- 
közzel tud  adni  egy-két  igazán  találó  vonást,  amellyel  főleg  a  meg- 
lettebb  paraszt  józan  és  világos  értelmét,  becsületességét,  humo- 
rát (Uj  földesúr),  egyik-másik  szokását  mutatja  be.  Az  ő  paraszt- 
jainak jórésze  csak  papirosparaszt,  a  későbbi  népszínművek  ün- 
nepi parasztja,  mint  például  a  Sárga  Rózsáé  is.  Vas  Gereben  ha- 
sonlóképen sok  találó  vonást  ad  ugyan,  de  néha  még  inkább  elő- 
térbe lép  az  a  parasztfajta,  amely  később  lobogós  ingben-gatyá- 
ban,  cifra  káromkodással,  vagy  érthetetlenül  körömfont  szavalat- 
tal jelent  meg  a  színpadon.  Mikszáth  kaszátvásárló  parasztja,  a 
tengelytört  szekérrel  rendíthetetlen  nyugalommal  piszmogó  atyafi, 
a  «Zöld  légy  sárga  mókus»  fatalista,  asszonytféltő  parasztja, 
az  okosan  titkolódzó  Töviskes,  ezek  a  parasztok  állnak  legköze- 
lebb Tömörkény  alakjaihoz.  De  míg  Mikszáthnál  a  humor  és  az 
ötlet  sokszor  a  hűség  rovására  megy,  addig  Tömörkény  inkább 
amazokat  áldozza  fel  a  hűség  kedvéért.  Gárdonyi  parasztjai  már 

jóval  halványabb  rajzuak,  Mikszáth  és  Tömörkény  éles  vonásai 
elmosódottabbakká  lesznek  nála,  s  a  népszerű  Göre  Gábor  biró 
uramban  már  nagyon  sok  a  torzítás.  Az  ő  parasztjainál  Tömör- 
kény emberei  sokkal  élethűbbek,  teljesebbek,  igazabbak  s  még 
fonetikailag  is  helyesen  beszélők. 

Tömörkény  egyik  posthumus  könyvében  (Népek  az  ország 
használatában)  a  háborúból  hazakerült  uj  paraszti  alakokat  is 
bemutatja.  Ez  a  paraszt  már  változott,  a  rendkívüli  életkörülmé- 
nyek már  kilendítették  abból  a  rendíthetetlen  nyugalomból, 
amelyből  eddig  valósággal  fölényesen  nézte  a  világ  forgását,  s 
bár  alapjában  még  mindig  a  régi,  de  már  fölfigyelt,  már  szima- 
tol valamit  a  jövő  levegőjéből.  Örök  kár,  hogy  Tömörkény  nem 
érte  meg  ennek  az  időnek  eljövetelét,  s  nem  fejezhette  be,  amit 
megkezdett:  a  háborúban  járt  parasztnak  a  háború  utáni  foto- 
gráfiáját. Vájjon  milyen  lesz  ez,  marad-e  benne  valami  a  régiből 
s  ki  fogja  ezt  olyan  hűséggel,  szeretettel  és  hivatottsággal  meg- 
csinálni, mint  ahogyan  Tömörkény  megcsinálta  volna? 


Szemle. 


La  Revue:  Raszputin  körül.  —  La  Revue  de  Paris:  A  zemsztvok  és  az 
orosz  forradalom.   —   österreichische  Rundschau:   A  diplomácia  tör- 
ténetéből. 

Raszputin  is  carlylei  hős  lett.  Még  nem  tudják  hova  tenni:  a  pró- 
féták közé  iktassák-e,  Mahomet  mellé,  vagy  Luther  és  Knox  után  a  «hős 
mint  pap»  galériába;  de  ennek  a  szőrcsuhás  barátnak  az  alakja  a  forra- 
dalom máglyájánál  még  ijesztőbbnek  tetszik  előttük.  Ezért  foglalkoz- 
nak folyton  és  uira  Grisa  (csak  igy  hivták  pap-társai)  egyéniségével  a 
francia  lapok  is.  Jean  Finot-t,  a  Revue  szerkesztőjét  ismételten  foglalkoz- 
tatta ennek  a  moszkovita  barátnak  a  titka  annál  inkább,  minél  több 
leleplezést  engedett  meg  az  orosz  forradalom  által  szabadabbá  lett 
francia  cenzúra  Grisa  befolyásáról  hazája  politikájára.  Finot  cikke  már 
cimében:  Les  crimes  et  les  folies  d'un  régime  is  mutatja,  hogy  milyen 
szempontból  foglalkozik  Raszputin  Efernovics  Gergely  misztikumával. 

Finot  elsősorban  pszichológiai  problémát  lát  alakjában.  Ennek  az 
orosz  thaumatürgosznak  esetében  életünk  két  teljesen  ellentétes  ösztön- 
vezetőjének: a  szexuális  és  a  vallásos  érzésnek  összekapcsolódását  látja. 
Ezzel  magyarázza  rendkivüli  befolyását.  Volt  benne  valami  a  hipnoti- 
zálóból  is.  Tomszk  körül  a  szibériai  parasztokat  igy  altatta  el,  ezzel 
szerezte  meg  a  «szent  ember»  epitetonját,  amivel  azután  már  megindít- 
hatta pályáját.  Mire  Szent-Pétervárra  jött  fel,  hire  már  megelőzte  őt. 

Egy  szibériai  kis  faluból  való,  amelyet  Pokrovszkojenak  nevez- 
nek. Erősen  terhelt  családból  származott  s  a  Raszputin  név  is,  amolyan 
ragadványnév,  tulaj  donképen  kicsapongót  jelent.  A  kis  Gergely,  akit 
attól  kezdve  becéznek  a  kicsinyítő  Grisa  névvel,  amióta  lóelhajtások- 
ban  és  más  apróbb  tolvajlásokban  vett  részt,  egyszer  csak  elhatározta, 
hogy  bűnbánata  jeléül  barátruhát  vesz  magára.  Komoly  méltósággal 
járja  be  a  szibériai  falvakat,  hirdeti  «az  Ur  parancsait)),  templomok  ala- 
pítására gyűjt  pénzt,  szóval  szektát  alapít.  Evangéliumának  legfőbb  tani- 

tása  ez  volt:  Az  ember  csak  akkor  boldogulhat,  ha  igazi  bűnbánatot 
érez.  De  hogy  érezzen  az  ember  bűnbánatot,  ha  nem  is  vétkezett!  A 
bűn  ilyen  körülmények  közt  valósággal  erkölcs  számba  megy.  S  elkép- 
zelhetjük, milyen  csábító  volt  a  bűnnek  ez  a  vallása  azok  számára,  akik- 
nek sem 4  kedvük,  sem  akaratuk  nem  volt,  hogy  az  erkölcs  vallását 
gyakorolják. 

Raszputin  tanítása  járvány  szerűen  terjedt  el  a  szibériai  tartomány- 
ban. Az  uj  próféta,  aki  tanait  saját  élettapasztalatai  alapján  állította 
fel,  lelkes  hivőkre  akadt.  Ezek  «a  mezők  ugarán  gyűltek  össze.  Itt 
azután  meggyújtották  az  öröm  tüzét.  A  két  nem  adeptusai  szimpatikus 
láncot  alkottak,  körültáncolták  a  tüzet  és  az  Úrhoz  könyörögtek,  hogy 
bocsássa  meg  bűneiket,  mert  megbánták  őket.  Lassankint  a  tűz  kialszik 
s  a  próféta  messze  hallatszó  hangon  parancsolja:  Most  pedig  adjátok 
át  magatokat  a  -bűnnek !» 

Ezzel  a  dicsőséges  múlttal  övezve  jött  a  fővárosba.  Itt  hamarosan 
megszerezte  magának  nemcsak  a  legelőkelőbb  női  körök  (Alexandra 
Feodorovna  cárnőt  is  ideszámítva),  hanem  a  főpapság  jóindu- 
latát is.  János,  a  nevezetes  kronstadti  pap,  akihez  először  fordult  s 
aki  előtt  leleplezte  az  ő  ((bensőséges  összeköttetését  az  Urral»,  maga  is 
hitt  neki.  ő  azután  tovább  ajánlotta  a  szintén  hires  Theophanus  érsek- 
nek s  igy  jutott  mindig  magasabbra.  A  szibériai  kultuszt  természetesen 
még  sem  lehetett  a  fővárosban  űzni,  de  a  hipnotizmus  szabad  volt.  «Az 
ördögök  kiűzésére  adta  magát,  akik  a  pétervári  haute  société  csinos 
bűnöseinek  testében  aludtak.  A  flagelláció  is  fontos  szerepet  játszott)) 
—  irja  Finot.  És  a  főpapságot  is  meg  tudta  téveszteni.  Az  egyik 
perjel,  Raszputin  bosszújának  egyik  áldozata,  a  barát  meggyilko- 
lása után  mégis  azt  a  meggyőződését  fejezte  ki,  hogy  «az  Ég  kegyeltje » 
volt.  Hermogenius  püspök,  akit  Grisa  buktatott  meg,  az  «Isten  szikrá- 
jának)) nevezte.  Ugyanez  a  püspök  emellett  elmondja  taktikáját  is, 
amely  a  megfélemlítésen  alapult.  A  hívőknek  ezt  mondta:  «Ha  nem 
hiszel  nekem,  az  Ur  elhagy  és  bajok  jönnek  házadra. »  A  hitetlenekhez 
pedig  igy  szólt:  «Ha  nem  engedelmeskedsz  nekem,  bizonyos  lehetsz 
arról,  hogy  összeköttetéseim  révén  meg  foglak  tudni  büntetni!)) 

A  « szent  ember »-nek  rendkívüli  befolyása  volt  a  cárnéra,  a  cárra 
s  igy  Oroszországra,  melynek  egész  politikai  irányítása  jórészt  tőle 
függött.  (Finot  megjegyzi,  hogy  adatai  teljesen  megbízhatók,  mert  azo- 
kat egy  éminent  homme  d'Etat  russe-nak  köszönheti.)  Végeredményben 
Raszputin  uralma  segítette  elő  a  forradalmat.  A  cári  család  tagjai  maguk 
is  aggódva  látták  a  barát  végzetes  befolyásának  növekedését.  De  min- 
den figyelmeztetés  hiába  való  volt.  Mihajlovics  Miklós,  nagyhercegnek 
a  forradalom  előtt  ebben  a  dologban  a  cárhoz  intézett  figyelmeztető  le- 
velét később  nyilvánosságra  is  hozták  és  Finot  közli  is.  Ebből  kitűnik, 

milyen  jogos  volt  a  nagyherceg  félelme  Raszputin  befolyásától,  melyet 
a  cárnén  keresztül  az  eseményekre  gyakorolt.  Még  katonai  ügyekben 
is.  Ruszkij  tábornok  offenziváját  állítólag  az  ő  parancsa  állította  meg. 
Ehhez  járult  még  a  cárné  természetes  szimpátiája  is  a  külpolitikai  cso- 
portosulásban. Mint  a  német  fejedelmek  általában,  Alexandra  Feodo- 
rovna  is  képtelen  volt  az  oroszsághoz  hozzáhasonulni.  Német  maradt 
lelkében.  A  cár,  aki  előtt  III.  Sándor  példája  lebegett,  természetes 
rokonszenvvel  volt  eltelve  Franciaország  iránt,  de  felesége  gyakran  csil- 
logtatta meg  szemei  előtt  a  Hohenzollernekkel  való  családi  összeköttetés 
dinasztikus  előnyeit.  S  Alexandra  Feodorovna  teljesen  akarata  alá  haj- 
tolta  a  gyenge  cárt. 

A  háború  kitörésétől  kezdve  Raszputin  nyíltan  a  németek  érde- 
kében dolgozott.  A  germánok  és  a  Csernaja  Szotnya,  a  fekete  százak 
szolgálatában  a  barát  az  ententera  végzetes  munkálkodást  fejtett  ki.  A 
dumában  is  elkeseredett  hangok  hallatszottak  ellene  s  a  politikai  köz- 
hangulat ezekben  a  szavakban  foglalta  össze  a  helyzetet:  Vásároljátok 
meg,  vagy  buktassátok  meg  őt!  De  Miljukovék  minden  igyekezete  hiába 
való  volt.  A  Manujlov,  a  Protopopov,  a  Stürmer-affér  mutatja,  meddig 
ért  el  keze.  Hatalma  korlátlan  volt,  amikor  a  herceg  tőre  véget  vetett 
életének.  Politikai  szerepén  kivül  a  pszichológusra  örökké  vonzó  tárgy 
lesz  rendkívüli  hatásának  magyarázata.  Valami  tömeghisztéria  dolgo- 
zott érdekében,  amelyet  azonban  csak  a  legapróbb  részletek  feltárásá- 
val lehet  majd  megérteni. 

S  ezzel  Finot  átadja  a  szót  Heliodorus  atyának. 

Ez  a  Heliodorus  maga  is  az  orosz  egyház  egyik  ismert  tagja,  aki 
Grisával  való  találkozásáról  s  egész  pályájáról  egy  naplószerü  levélben 
számol  be,  amely  most  került  először  nyilvánosságra.  (Finot  nem  mondja 
meg,  hogyan  jutott  hozzá.)  Csak  egyes  részleteket  közlünk  belőle: 

Egy  utazása  alkalmával  —  irja  Heliodorus  atya  —  a  cárról  és  a 
cárnérói  beszélt.  «A  cárnak  maga  vagyok  a  Krisztus  ...  A  cár  és  a  cárné 
meghajtják  magukat  s  ugy  üdvözölnek  engem.  A  cári  gyermekek  le- 
borulnak előttem  és  megcsókolják  a  kezemet.  A  . . .  .  megesküdött, 
hogyha  az  egész  világ  is  elfordul  tőlem,  ő  mindig  barátjának  fog  tar- 
tani.))   Még  sok  mindent  mondott  el  s  bele  kellett  pirulnom.  A  cárné  . .  . 

Azután  következett  az  1910-es  sajtóhadjárat  ellene  s  lassankint  az 
egyháziak  is  h/iszí-nak,  gazembernek  tartották,  Heliodorus  még  kitar- 
tott mellette.  1910  májusában  Pétervárt  felkereste  Raszputint. 

Grisa  épen  V.  asszonnyal  beszélgetett  s  igy  beszélgetés  közben 
gyengéden  megsimogatta.  Amikor  elbúcsúzott,  V.  asszony  földig  borulva 
üdvözölte  Grisát,  azután  többször  átölelték  egymást,  végül  a  hölgy  kezet 
csókolt  neki  s  eltávozott.  Nos,  láttad?  kérdé  tőlem  Grisa.  Tudd  meg 
tehát ...  És  ujabb  pontok  következnek.    Ezekben  a  pontokban  Helio- 

dorus  atya  és  Jean  Finot  a  pétervári  udvari  körök  chronique  scanda- 
leuse-eit  takargatják,  különösen  kiélezve  a  cárné  személyét,  de  egyúttal 
sejtetik  is  az  olvasóval,  hogy  itt  az  idegélet  olyan  tömeges  eltévelyedé- 
séről van  szó,  ami  már  az  orvosi  tudomány  érdeklődéséhez  tartozik.  S 
ezért  mi  is  megelégszünk  ennyi  idézettel  Heliodorus  hieromonachos  atya 
leveléből. 

Az  orosz  forradalom  nemcsak  az  ilyen  misztikus  erőkre  hivta  fel 
az  entente  lapok  figyelmét,  hanem  még  egyszer  kelet  felé  fordította 
arcukat,  ahol  a  forradalom  s  az  orosz  lélek  sugara  lángolt  fel  előttük. 
Nemcsak  minket,  az  ellenséget,  szövetségeseiket  is  tájékozatlanul  érte 
az  orosz  forradalom.  Különösen  s  egyaránt  homályos  előttünk  a  zemszt- 
vok  szereplése,  amiknek  a  forradalom  előkészítésében  nagy  részük  van. 
A  Revue  de  Paris  április  1-i  számában  Les  Zemstvos  á  la  veille  de  la 
Révolution  cimmel  a  következőket  irja:  A  zemsztvok  uniója  együtt  dol- 
gozott a  városok  uniójával.  Mindkettő  eredetileg  filantropikus  célokért 
dolgozott;  az  előbbi  hatalmasabb  volt,  de  a  464  város  szövetsége  is  nagy 
társadalmi  munkát  fejtett  ki  s  egymaga  100.000  ágyat  tartott  fenn  a 
különböző  kórházakban,  25  egészségügyi  osztagot  az  egyes  frontokon 
és  száz  más  munkáját  végezte  a  szociális  segítségnek.  A  háború  előtt 
egy-egy  zemsztvo  a  helyi  társadalom  szerve  volt.  A  háború  uj  feladatot 
ruházott  rájuk  s  a  moszkvai  zemsztvo  kezdeményezésére  egy  nagy 
Unióba  egyesültek. 

1914  augusztus  7-én  a  dumában  felkarolják  Moszkva  indítványát, 
a  cár  is  beleegyezik.  A  cári  kormány  elfelejti  hatáskörét  szigorúan  meg- 
állapítani s  ennek  a  feledékenységnek  köszönhető,  hogy  a  zemsztvo- 
szövetségek  Lvov  herceg  elnöksége  mellett  nagyszerűen  fejlődnek. 

Eleinte  csak  hármas  feladatuk  volt:  a  frontmögölti  kórházak  el- 
látása, az  egészségügyi  szolgálat  segítése  a  fronton  s  a  kiürítések  körüli 
segédkezés.  Két  év  alatt  3061  kórházban  teljesítettek  szolgálatot,  187.876 
ágyat  gondoztak,  20  különítmény,  47  ambulancia  és  50  betegszállító 
vonat  kezelése  jutott  munkálkodásuk  körébe.  S  ez  a  hatáskör  a  háború 
továbbterjedésével  egyre  bővült.  így  például  ők  veszik  kezükbe  az  orvos- 
szerek  ellátásának  ügyét  is.  Oroszország  ennek  nagy  hiányát  érezte.  Az 
Unió  nagy  bevásárlásokat  tesz  a  külföldön  és  ezzel  rendkívüli  megtaka- 
rítást okoz  az  államháztartásnak.  Ő  maga  is  ilyen  beszerzési  árban  bo- 
csátja rendelkezésére  az  orvosságokat  a  300  zemsztvo-kerületnek  s  igy 
siet  a  lakosság  segítségére. 

A  galíciai  visszavonulás  alkalmából  különösen  érezhetővé  vált  a 
municióhiány.  Erre  a  zemsztvok  és  a  városok  szövetsége  megteremti  a 
Zemgor-t,  egy  egyesületet  a  hadsereg  szükségleteinek  biztosítására; 
franciául:  Comité  principial  pour  la  fourniture  de  l'armée.  1915  július 
23-án  lépett  életbe  n  Zemgor  és  Rodzianko  nemsokára  nagy  elismeréssel 

számolt  be  működéséről  a  dumában.  1916  kezdetén  a  Zemgornak  már 
20  gyára  volt,  hol  az  egészségügyi  szolgálathoz  szükséges  tárgyakat  állí- 
tottak elő:  automobilok  százait,  úgynevezett  dvulkolka-k  (kétkerekű 
betegszállító  kocsik)  ezreit,  hadi  telefonkészülékeket.  Munkásosztagok 
állanak  rendelkezésére,  akiket  lövészárkok  építésére,  hidak  emelésére 
küld  ki,  másutt  vasutat  építtet  velük,  ismét  másutt  téli  ruhákat  varrat 
a  hadseregnek. 

Még  a  hadifogolytáborok  gondozására  is  törekednek.  1915  augusz- 
tus 21-től  1916  január  l-ig  9  és  fél  millió  ebédet  osztottak  ki  a  szegény 
lakosság  között  a  városok  uniójának  segítségével.  így,  ezzel  a  rendkívül 
kiterjedt  szervezettel,  gyáraival,  kórházaival,  ebédjeivel  és  munkásaival 
hatalmas  szervezet  lett  a  zemsztvok  Uniója.  S  amikor  a  forradalom 
mellé  szegődött,  ez  többet  jelentett  mint  valami  emberbaráti  egyesület 
támogatását;  millió  ember  állott  mögötte  s  az  egész  Oroszországra  ki- 
terjedő eleven  szervezet. 

Az  österreichische  Rundschau  1917  május  1-i  számában  Wei  thei- 
mer  Ede  történetíró  kellemes  és  tanulságos  cikket  irt  a  diplomácia  és 
a  diplomaták  pszichológiájáról  Zur  Geschichte  der  Diplomatie  cimen. 

Diplomaták  mint  egyes  államok  követei  már  réges-rég  szerepelnek 
az  emberiség  annaleseiben,  habár  a  corps  diplomatique,  mint  politikai 
testületnek  a  neve  csak  a  XVIII.  században  vált  használatossá.  Egyéb- 
ként már  a  biblia  nagy  királyai  fogadtak  követeket  s  a  nuntii  populi 
Romani  ép  ugy  ismertek,  mint  a  görög  államok  diplomatái.  A  diplo- 
mácia sajátságainak  kifejlődésében  az  első  korszak  a  XIII.  századba 
nyúlik  vissza,  de  a  helyhez  kötött  diplomáciai  ügyvivőség  szokása  a 
XV — XVII.  századból  való.  Olasz-,  Francia  és  Spanyolország  az  intézmény 
megszületésének  földje.  Különösen  az  apró  olasz  államok  területén  zaj- 
lottak le  heves  diplomáciai  csatározások.  Szinte  mindegyik  városnak 
megvolt  a  maga  kiváló  diplomatája,  de  főleg  Róma  volt  a  fiatal  politi- 
kusok nevelő  niezeje  annál  inkább,  mert  a  Szent  Szék  az  összes  állam- 
fők kötelességévé  tette,  hogy  Szent  Péter  földi  helytartósága  mellé  u.  n. 
Obedience-követséget  szervezzenek.  Az  is  jellemző,  hogy  a  diplomaták- 
nak munkásságuk  iránt  már  milyen  korán  sikerült  ellenszenvet  kel- 
tertiök.  XI.  Lajosnak  volt  a  mondása,  hogy  minden  követség  annál  kel- 
lemesebb, minél  rövidebb  ideig  marád  az  országban.  Különösen  azt  vet- 
ték rossz  néven  tőlük,  hogy  kémkednek  és  nem  is  tekintették  őket  má- 
soknak, mint  «kitünő  kémek»-nek.  Ez  ellen  a  nemes  Velence  azután 
ugy  védekezett,  hogy  mindenkinek  halálbüntetés  terhe  alatt  megtiltotta, 
hogy  a  signoria  külön  engedélye  nélkül  a  követekkel  érintkezzék.  A 
magas  porta  csak  akkor  érezte  magát  biztonságban,  ha  lakat  alatt  tudta 
őket.  Alig  hogy  1530-ban  I.  Ferdinánd  két  meghatalmazottja  Lamberg 
és  Jurisics  Sztambulba  érkeztek,  a  porta  lezáratta  őket.  Ferdinánd  egy 

másik  követének,  Laszkinak  megtiltották,  hogy  egy  hónapig  bárkivel  is 
érintkezzék.  De  maguk  az  elméleti  tudósok  is  igy  gondolkodtak.  Cal- 
liéres  a  diplomáciáról  irt  művében,  amelynek  ezt  a  cimet  adta:  De  la 
maniére  de  negocier  avec  les  souverains,  egyenesen  ((tiszteletreméltó 
kémek» -nek  nevezi  őket. 

A  tökéletes  diplomatához  azonban  —  ugy  amint  egy  másik  ilyen 
könyvnek,  a  Uidée  d'un  parfait  ambassadeur -nek  szerzője  tanítja  — 
nemcsak  a  hazugságnak  ez  a  katekizmusa  illett.  Nem  szabad  neki  — 
tanították  —  sem  túlságos  fiatalnak,  sem  nagyon  öregnek  lenni.  Az 
előbbi  nagyon  tüzes,  az  utóbbi  fölöttébb  félénk  lehet;  a  tökéletes  diplo- 
mata erényei  a  kettő  közt  mozognak.  Semmi  sem  veszélyesebb,  mintha 
«kén  és  salétrom»  s  heves  temperamentumából  minden  titkot  ki  lehet 
csalni.  Mazarin  volt  ennek  a  nagymestere.  Még  bibornokká  való  ki- 
nevezése előtt  történt,  hogy  Ferra  herceg,  Milano  kormányzója,  politikai 
meggyőződésének  kipuhatolásával  bizták  meg.  Megrendíthetetlen  hideg- 
vérével és  utolérhetetlen  ügyességével  annyira  úrrá  lett  a  hercegen  s 
annyira  kihozta  őt  sodrából,  hogy  minden  tervét  elárulta  neki.  De  nem- 
csak ez  a  «diplomata»  hidegvér  volt  a  tartozéka  a  tökéletes  nagykövet- 
nek. Megkövetelték,  hogy  kellemes  megjelenése  s  megnyerő  külseje 
legyen.  Wertheimer  egy  1773-iki  Unterricht  und  zusammengetragene  Ver- 
fassung  vor  jene,  welche  sich  seinerzeit  zu  Gesandschaften  tauglich 
machen  twollen  cimü  könyvből  nem  átallja  egy  szabályt  idézni,  melyet 
mi  is  jobbnak  látunk  az  eredetiben  közölni:  «Ein  Gesandter,  der  da  von 
Gesicht  übel  verstahltet,  kropfet,  augennasz,  schelchfüszig  ist  oder  von 
den  s.  v.  Füszen  einen  üblen  Geruch  gihet,  oder  einen  groszen  Buckel 
hat,  auch  sonsten  ungestaltet  wie  ein  Affe  oder  Monstrum  aussiehet, 
kann  ohnmeglich  seinen  Herren,  welchen  er  vorstellen  solle,  Éhre 
machen,  wenn  er  gleich  im  übrigen  noch  so  viel  Geschick  hátte.» 

A  külső  méltóság  és  tekintély  emelésével  függött  össze  a  diploma- 
táknak a  ceremóniákhoz  való  ragaszkodása.  Különösen  jellemző,  humo- 
rosan tanulságos  harcok  folytak  le  az  elsőség,  diplomáciai  nyelven  a 
préséance  vagy  précédence  kérdésében.  Hogy  mennyi  ravaszságot,  szel- 
lemet és  éleselméjüséget  kellett  egy-egy  ilyen  kanapé-kérdés  eldönté- 
sénél latba  vetni,  annak  pár  pompás  esetét  idézi  szerzőnk.  Midőn  1497- 
ben  a  florenci  követ  a  császári  udvarnál  nem  volt  hajlandó  a  velencei 
diplomata  précédence-át  elismerni,  a  velencei  —  Marco  Marosini-nek 
hivták  —  nyilt  utca  során  megverte  florenci  kollegáját,  letaposta  az  utca 
porába,  mondván:  így  majd  megtanulod,  hogy  a  felebbvalódnak  helyet 
kell  adni! 

Ez  a  harc  a  préséance  kérdésében  természetesen  össze  volt  kötve 
az  államméltóság  kérdéseivel.  így  érthető  meg  az  a  makacs  harc  —  egy 
homerosi  Béka-egérharc  humorával  szaturálva  —  ami  Franciaország  és 

Spanyolország  közt  évek  hosszú  során  át  folyt.  Hihetetlen  mi  mindenre 
nem  voltak  képesek.  A  francia  követ  például  egy  izben  ájulást  színlelve 
jobboldalra  bukott,  hogy  igy  a  félrelépő  spanyol  elől  elkaparja  a  lisz- 
telethelyet.  A  münszteri  és  osnabrücki  kongresszusok  voltak  főleg  heves 
précédence-csaták  színhelyei  a  két  állam  követei  közt.  1659-ben  Hága 
egyik  utcájában  találkozott  a  két  nagykövet  egymással.  Mindkettő  kocsi- 
jában ült  és  a  francia  de  Thou  ép  ugy  a  legkisebb  hajlandóságot  sem 
mutatta  a  kitérésre,  mint  a  büszke  spanyol  don  Estaban  de  Gamarra. 
Harcrakészen  megállottak  egymással  szemben  azzal  az  elhatározással, 
hogy  akár  Ítéletnapig  is  kitartanak,  de  megalázást  nem  tűrnek  el.  A 
hollandi  hatóságok  három  óráig  törték  a  fejüket,  mig  végre  arra  az 
elhatározásra  jutottak,  hogy  de  Thou  kocsijának  jobbja  felől  húzódó 
kerítést  muskatélyosokkal  lerombolták  s  az  igy  szabaddá  vált  uton 
azután  kölcsönösen  elvonulhattak  kiki  abban  a  felemelő  tudatban,  hogy 
győztesként  hagyta  el  a  csata  helyét.  A  nimwegeni  kongresszus  (1678) 
tárgyalásait  a  hollandus  miniszter  csak  ugy  tudta  megmenteni,  hogy  a 
két  követet  egyszerre  kérette  magához  két  külön  szobába,  ahonnan 
ugyanabban  a  percben  léptek  be  a  közös  szobába,  egyszerre  fogtak  tol- 
lat, a  közös  asztalhoz  egyszerre  ültek  le  .  . .  A  karlócai  béketárgyalások 
alkalmából  (1699)  kénytelenek  voltak  egy  köralaku  építményt  emelni 
annyi  szobával,  ahány  követ  vett  részt,  akik  azután  egyszerre  léptek  ki 
ugyanannyi  ajtón.  Vér  és  gyilkosság,  háborúk  fűződtek  ehhez  a  kérdés- 
hez, melyet  végre  az  1815-iki  bécsi  kongresszus  akként  szabályozott,  hogy 
az  elhelyezkedésnél  a  nagyköveteik  államainak  francia  neve  legyen 
döntő  az  abc  szerint. 

A  préséance  mellett  a  cimkérdés  is  nagy  gondot  okozott  a  köve- 
teknek. Az  ember  nem  is  hinné,  hogy  az  emberi  művelődés  történeté- 
nek mennyi  fejezetét  foglalhatnék  össze  ebben  a  kifejezésben:  cimek 
és  rangok.  Különösen  nevezetes  az  «excellencey>  cimzés  története  a  diplo- 
maták históriájában.  Az  első  követ,  aki  ezt  a  cimet  követelte  magának 
—  eddig  csak  fejedelmeket  és  nagyhercegeket  illetett  meg  —  Gonzaga 
Lajos,  Nevers  hercege,  Franciaország  római  követe  volt,  akit  különben 
mint  a  mantuai  uralkodó  család  tagját  egyébként  is  megilletett.  A  spa- 
nyolok természetesen  nem  késlekedtek  maguknak  is  ezt  a  cimet  köve- 
telni, amiből  ujabb  viták  fejlődtek.  Khevenhüller  gróf  a  madridi  csá- 
szári nagykövet  1624-ben  például  semmiképen  sem  akarta  a  velencei 
követet  excellence  cimen  szóllítani.  Csak  a  münsteri  és  osnabrücki  kon- 
gresszus óta  lett  általánossá  az  a  szokás,  hogy  minden  követnek  ez  a 
cimzés  jár  ki.  De  mennyi  harag,  bosszú,  intrika  és  ki  tudja:  háború  volt 
ennek  a  diadalnak  az  ára. 

Irta  :  Hollósy  Sándor. 

Egy  rövid  távirati  hir  jelzi,  hogy 
a  «John  Bulh  c.  angol  folyóirat 
szerint  Alphons  király  nemsokára 
elveszti  a  trónját. 

Alig  volt  korszak  az  emberiség  történelmében,  amelyben  oly  türel- 
metlenül néztek  volna  a  jövendő  napok  elébe;  amelyben  annyi  szen- 
vedés árán  igyekeztek  volna  megismerni  a  bizonytalan  holnapot,  mint 
jelenleg.  Bármily  gyorsan  múlnak  a  hetek,  hónapok  és  esztendők,  a 
türelmetlen  emberiségnek  még  sem  múlnak  elég  gyorsan.  Európa  népei 
a  tengeren  uszó  hajó  matrózaihoz  hasonlítanak,  akik  a  felkorbácsolt 
tenger  hullámait  figyelik,  hogy  nem  nyelik-e  el  a  következő  pillanat- 
ban, vagy  hogy  nincs-e  a  tajtékzó  hullámok  mögött  egy  menekülést 
igérő  darabka  szárazföld. 

Esztendők  óta  várja  Európa  népe  ezt  a  menekülést,  lesi  azt  a  kis 
szárazföldet,  de  minél  tovább  úszik  a  meglékelt  hajó  a  vad  háborús 
tengeren,  annál  kisebb  és  kisebb  a  menekülést  igérő  szigetek  száma. 

Spanyolország  is  azon  államok  közé  tartozik,  amelyek  minden 
áron  meg  akarták  őrizni  semlegességüket. 

XIII.  Alphons  spanyol  király  a  háború  három  esztendeje  alatt 
gyakran  találta  magát  szembe  tanácsadóival,  kiket  politikai,  vagy 
helyesebbben  egyéni  érzésük  az  entente  felé  vonzotta.  Alphons  király 
mindjárt  a  háború  kitörése  után  a  szigorú  semlegesség  álláspontjára 
helyezkedett,  mivel  Spanyolországnak  szánta  azt  a  szerepet,  hogy  az 
európai  béke  helyreállításánál  mint  közvetítő  szerepeljen. 

Hogy  a  spanyol  király  politikája  azóta  sem  változott,  igazolja  az 
a  körülmény  is,  hogy  a  jobbpártokra  támaszkodik,  ami  belpolitikai 
szempontból    nem  a  legszerencsésebb  dolog,    ellenben  a  külpolitikai 

veszélyeket  eleve  kiküszöböli.  Figyelemreméltó,  hogy  a  spanyol  bal- 
párt a  háború  egész  tartama  alatt  azon  fáradozott,  hogy  az  országot 
az  entente  oldalán  való  résztvétel  mellett  háborúba  sodorja. 

Ugyanilyen  politikai  tendencia  volt  tapasztalható  a  szélső  bal- 
oldalon is. 

A  mult  esztendei  Cortez-választás  alkalmával  a  spanyol  szocia- 
listák vezére  Pablo  Iglesias  sajnálatraméltó  dolognak  mondta,  hogy 
Spanyolország  nem  elég  erős  ahhoz,  hogy  az  igazságos  ügy,  a  demo- 
krácia érdekében  háborúba  keveredjen.  Az  adott  körülmények  mellett 
azt  az  utat  találta  azonban  az  egyedüli  helyesnek,  hogy  Spanyolország 
az  ententeval  szemben  jóakaratú  semlegességet  tanúsítson,  de  amely 
semlegességnek  nem  szabad  oda  fajulni,  hogy  Spanyolország  emiatt 
háborúba  keveredjen. 

Gaston  Lerroux,  a  radikális  párt  vezére,  valóságos  apostola  a 
háborúnak,  gyűléseket  és  felolvasásokat  rendez  az  entente  érdekében. 

A  liberális  pártban  eltérők  a  nézetek.  Romanones  idejében  min- 
denki meg  volt  róla  győződve,  hogy  pártja,  vagyis  a  spanyol  szabad- 
elvű párt  az  entente-érzelmü  interveneionistákkal  egyesülni  fog.  Azon 
előterjesztését,  hogy  az  internacionális  helyzetet  a  Cortezben  kell  tisz- 
tázni, illetve  más  szavakkal,  hogy  a  parlamentet  az  entente  javára  kell 
megnyerni,  elutasították.  A  kormánytanácsban  Alvaredo  és  Burell 
miniszter  kardoskodott  a  szigorú  semlegesség  mellett.  Az  ezen  miniszter- 
tanácson kiélesedett  nézeteltérések  okozták  Romanones  bukását,  akit 
Don  Garcia  Prieto  y  Alhucemas  követett,  hogy  hat  hét  múlva  ő  is 
megbukjon. 

Don  Garcia  Prieto  miniszterelnök,  bár  kormányrajutása  után 
azonnal  kinyilatkoztatta  Franciaország  iránti  szimpátiáját,  meg 
akarta  őrizni  Spanyolország  neutralitását,  noha  a  francia  diplomácia 
erősen  akcióba  lépett.  Romanones  után  Don  Garcia  Prieto  nem  volt 
elég  erős  ahhoz,  hogy  Hispánia  külpolitikáját  irányítsa;  annál  is  in- 
kább, mivel  Romanones  most  már  saját  szakállára  folytathatta  műkö- 
dését. Hogy  Garcia  Prieto  nem  képes  Romanonessal  szemben  érvénye- 
sülni, ez  már  1912-ben  is  kitűnt,  amidőn  Ganalejas  gróf  meggyilkolása 
után  a  kormányt  átvette.  Alig  vette  át  Ganalejas  gróf  örökét,  máris 
kiszorította  őt  Romanones  és  egy  ideig  állás  nélkül  is  maradt,  mig  a 
szenátus  elnökévé  kinevezték. 

Bármily  jóindulattal  is  akarta  Don  Garcia  Prieto  a  király  sem- 
legességi politikáját  követni,  nem  valósíthatta  meg  terveit,  mivel  a 
Cortezban  nem  rendelkezett  elég  nagy  párttal  s  Romanones  jó- 
indulatára volt  utalva.  Fel  is  vett  néhány  Romanones  párti  tagot  kor- 
mányába, de  nemsokára  kitűnt,  hogy  Romanones,  aki  időközben  hábo- 
rús propagandát  fejtett  ki,  ezzel  csak  tőrbe  akarta  csalni  az  uj  mi- 

niszterelnököt,  hogy  a  legelső  alkalommal  leszavaztassa  és  újból  magá- 
hoz ragadja  a  hatalmat. 

Don  Garcia  Prieto  kormányrajutása  után  alakult  meg  Barce- 
lonában a  «Pan  Ibiriai  ideal»,  amely  azt  hirdette,  hogy  Spanyolország- 
nak egyesülnie  kell  Portugáliával,  az  egykori  spanyol  gyarmatokkal 
és  Délamerikával.  Romanones  távozása  alkalmával  arra  emlékeztette 
XIII.  Alphons  spanyol  királyt,  hogy  Spanyolország  egy  hatalmas  faj 
szellemi  hagyatékának  a  megőrzője  s  históriai  joga  van  hozzá,  hogy 
az  ezen  fajból  alakult  szövetségben  érvényesítheti  jogát,  ha  a  mostani 
kedvező  alkalmat  kihasználja. 

Katonai  körökben  mély  benyomást  keltettek  %  szavak.  Sok  táma- 
dást intéztek  az  uj  kormány  ellen  és  midőn  Marina  generális  Barce- 
lonában néhány  renitenskedő  katonatisztet  fogságba  vetett,  az  egész 
tisztikar  a  liberális  párthoz  fordult  s  tőle  kért  segítséget. 

A  háború  következtében  az  összes  országokban  felszabadult  kí- 
vánság jobb  állapotok,  demokratikus  felfogás  után  Spanyolországban 
is  nagyszerű  talajra  talált,  mert  bármily  alkotmányosnak  is  látszik 
Spanyolország  kormányformája  és  akármily  liberális  is  az  általános 
felfogás,  a  régi  «mérlegpolitika»  nyomai  még  sem  tűntek  el  egészen. 

Spanyolországban  egymásután  változtak  a  kormányok,  liberális 
kormányok  után  konzervativek  jöttek  és  olyan  választásokat  rendez- 
tek, amilyenek  a  párt  jellemének  megfeleltek,  ugy  hogy  olyan  kép- 
viselőházi többséget  szereztek,  amilyet  akartak.  Ahányszor  a  liberá- 
lisok kerültek  kormányra,  a  konzervatív  tisztviselőket  bocsátották  el 
és  ellenkezőleg. 

Lassankint  megszüntették  ezt  a  célszerűtlen  «váltórendszert», 
azonban  az  évtizedes  szokásokat  egyszerre  kiirtani  még  sem  lehetett. 
A  kegyencrendszeréről  hires  Romanones  pedig  újra  visszaállította  a 
«mérlegrendszert»,  különösen  a  hadseregnél  egyre  több  és  több  panasz 
merült  fel  az  igazságtalan  előmenetel  miatt,  aminek  következménye  a 
«tiszti  egyesületek))  megteremtése  lett.  A  tisztikar  azonban  csak  a  szó- 
vivő volt,  mert  Spanyolország  egész  tisztviselői  kara  elégedetlen  volt. 

Ha  mindezekhez  a  Spanyolországban  is  egyre  érezhetőbbé  vált 
drágaságot  hozzáfűzzük,  akkor  könnyen  megérthető,  hogy  Spanyol- 
országban is  megvolt  a  talaj  az  elégedetlenkedésre,  amely  csak  alkal- 
mat keresett,  hogy  kitörjön. 

Hogy  mily  összefüggés  van  a  spanyolok  elégedetlensége  s  az 
ország  külpolitikája  között,  azt  nagyon  nehéz  megállapítani,  mivel  a 
Franciaországon  keresztül  érkező  hirek  nem  elég  megbízhatók.  A 
francia  és  angol  lapok  szerint  az  elégedetlenség  oka  Spanyolország 
magatartására  vezethető  vissza,  mig  a  németpárti  spanyol  és  más  sem- 

leges  lapok  szerint  az  entente  szítja  az  elégedetlenséget.  Az  eddigi 
tapasztalatok  szerint  az  utóbbi  érvelés  a  valószínűbb. 

Az  elégedetlenség  nem  is  a  Prieto-kormány  irányában,  hanem 
inkább  az  egész  kormányrendszer  irányában  mutatkozott. 

Ilyen  viszonyok  késztették  Don  Garcia  Prietót  a  lemondásra,  és 
hogy  a  király  minden  kétértelműségnek  az  élét  vegye,  nem  Romano- 
nest,  hanem  a  konzervatív  Datót  bizta  meg  az  uj  kormány  megala- 
kításával. Alphons  király  nyíltan  jelentette  ki,  hogy  intervenciós  poli- 
tikához nem  kapható  és  azért  fordult  a  jobbpárt  felé. 

Dato  miniszterelnök  politikai  programmja:  A  szigorú  semleges- 
ség megőrzése  és  a  belső  béke  megteremtése. 

Spanyolország  ma  ott  van  tehát,  ahol  1914-ben  volt.  Dato,  aki 
1913-tól  1915-ig  miniszterelnök  volt,  a  háború  kitörésekor  kijelentette, 
hogy  Spanyolország  minden  körülmények  között  megőrzi  a  semleges- 
séget és  ezt  akarja  most  is.  Csak  ugy,  mint  jobbpárti  hivatalbeli  társa 
Maura,  a  szélső  jobboldal  vezére.  Maura  a  Garcia  Prieto-kormány  be- 
mutatkozása után  hatalmas  tömeg  előtt  tartott  Madridban  beszédet, 
amelyben  kijelentette,  hogy: 

«Egyetlen  emberi  hatalom  sem  lesz  képes  megdönteni  semleges- 
ségünket; mert  ahelyett,  hogy  követőkre  találna,  az  egész  nemzet  ereje 
fogja  megbuktatni.))  ((Spanyolország  nem  tud  és  nem  akar  résztvenni 
a  háborúban,  sem  a  szövetségesek,  sem  a  központi  hatalmak  oldalán. » 

((Francia-  és  Angolország  barátjai  vagyunk,  azonban  a  háborún 
kívül  akarunk  maradni.  Követelhetik,  hogy  mindegyik  hadviselő  fél 
iránt  érezzünk  szimpátiát,  azonban  a  két  háborús  párt  között  válasz- 
tani nem  kényszeríthetnek  bennünket.  Spanyolország  bár  meg  van 
törve,  de  azért  sokkal  büszkébb  és  nagyobb,  semmint  valaki  szolgája, 
lakája  legyen! )> 

Maura  beszédét  óriási  lelkesedéssel  fogadták. 

Beszéde  további  folyamán  újból  hangoztatta  azt  a  mindig  vissza- 
térő spanyol  vágyat,  hogy  Gibraltárt  vissza  kell  szerezni. 

«A  gibraltári  ut  és  a  város  nélkül  nem  lehet  Spanyolország  poli- 
tikai egyéniség.  A  két  partunk  közötti  összeköttetés  felett  kell  rendel- 
keznünk, azonban  Anglia  nem  akarja,  hogy  a  Gibraltár-szorosban 
szuverén  jogaink  legyenek.  A  status  quo  fentartása  a  Gibraltár-kérdés- 
ben egyet  jelent  marokkói  pozíciónk  feladásával.  Spanyolország  hely- 
zete lehetetlen  Marokkóban,  ha  a  tengerszorosokat  nem  ini  uraljuk.* 

így  beszélt  Maura  és  ugyanez  Dato  programmja  is,  akinek  pro- 
grammja csak  néhány  belpolitikai  kérdésben  tér  el  Maura  politikájától. 

A  kérdés  most  már  az,  elég  erős  lesz-e  Dato,  hogy  a  baloldal  eről- 
ködésének, az  entente  propagandájának  ellentálljon.  Dato  jól  tudja, 
hogy  tövises  uton  kell  haladnia.  Békés  magatartásával  kissé  lecsilla- 

pitotta  a  néphangulatot  azáltal,  hogy  a  katonatiszteknek  megengedte, 
hogy  saját  érdekeik  megvédésére  bizottságokat  alakíthassanak,  egy 
vértelen  forradalomnak  vette  elejét.  Maga  a  Times  is  kénytelen  el- 
ismerni Dato  szilárd  helyzetét. 

A  spanyol  nép  többsége  a  politikai  harcokon  kivül  áll  és  a  békét 
kívánja,  kereskedelmének,  gazdasági  életének  és  hajózásának  a  fel- 
lendülését akarja  és  nagyon  jól  tudja,  hogy  a  háborúban  való  részt- 
vételtől semmi  jót,  hanem  csak  nyomort  és  szenvedést  remélhet. 

Azonban  Spanyolországban  is  nyugtalanság  uralkodik  és  a  jövő 
utáni  vágy,  mely  a  gyilkos  háborúnak  véget  vet  és  a  népeknek  demo- 
kráciát hoz.  A  spanyolországi  zavaros  hireknek  nincsen  tehát  kül- 
politikai jelentőségük,  hanem  a  belső  átalakulás  utáni  vágy  megnyilat- 
kozásának tekintendők.  A  spanyol  kormánytól  függ,  hogy  képes  lesz-e 
reformokkal,  a  belső  viszonyok  rendezésével,  az  entente  ügynökeinek 
és  a  spanyol  d'Annunzióknak  munkáját  meghiúsítani. 


A  magyar  tudomány  és  a  hazai 
nemzetiségek. 


Levél  a  szerkesztőhöz. 

Hivatásom  körében  élőszóval  és  irodalmilag  ismét  és  ismét 
rámutattam  arra  a  nagy  feladatra,  mely  a  magyar  tudományra 
a  hazai  nemzetiségekkel  szemben  hárul.  Mások  is  próbálkoztak 
már,  hogy  e  feladat  számára  megértést  és  az  intéző  körök  részé- 
ről támogatást  találjanak,  igy  Petz  Gedeon  («A  hazai  német 
nyelvjárások)):  Akadémiai  Értesítő,  1905),  Fraknói  Vilmos  (((Ma- 
gyar kultúrtörténeti  tervezgetés  az  Atlanti-óceánon)) :  Századok, 
1912)  és  —  rendszeres  programmot  adva  —  Horváth  Jenő  (((Nem- 
zetiségeink művelődéstörténete)):  Békefi-emlékkönyv,  1912).  A 
visszhang  azonban  gyenge  maradt,  tetteket  pedig  és  céltudatos 
munkát  úgyszólván  sehol  sem  látunk. 

A  kérdést  mégis  nem  szabad  levennünk  a  napirendről  és 
különösen  most  kell  rajta  újra  és  sokat  elmélkednünk,  mikor  a 
jövő  Magyarország  alapjait  rakjuk  le,  oly  alapjait,  melyeket 
sem  sötét  aknamunka,  sem  vész  és  zivatar  meg  nem  ingathat. 
Azért  legyen  szabad  rá  a  szakkörökön  kivül  álló  nyilvánosság 
figyelmét  is,  legalább  pár  szóval,  felhivnom. 

Alkalmul  veszem  azt  a  nagyszabású  tervet,  mellyel  a  Kle- 
belsberg  Kunó  gróf  vezetése  alatt  álló  Magyar  Történelmi  Tár- 
sulat megalakulásának  félszázados  fordulóját  kivánja  emléke- 
zetessé tenni.  Egy  nagy  kiadvány-sorozatról  van  szó,  mely 
((Magyarország  ujabbkori  történetének  forrásait))  fogja  tartal- 
mazni és  amelynek  megvalósítására  immár  meg  is  alakult  — 
József  Ferenc  főherceg  ur  védnökségével  —  az  intéző  bizottság. 
(Lásd:  Századok,  1917.  évf.  júniusi  füzet.) 

Az  alakuló  ülést  a  főherceg  ur  rövid,  de  nagy  távlatú  be- 
széddel nyitotta  meg,  melyben  egyebek  közt  ezt  a  mondatot 
találjuk:  «Az  ország  nemzetiségi  képét  nem  lehet  igazán  átérteni 
a  török  hódoltság  által  kipusztított  vidéken  folyó  német,  szerb 
és  tót  telepítés  és  a  szervezett  határőrvidékek  ismerete  nélkül. » 
E  nagyon  helyes  megállapításnak  megfelelőleg  a  négy  osztályra 
különülő  bizottság  munkatervezetében  tényleg  ezt  olvassuk:  «A 
harmadik  osztály  a  társadalommal  és  intézményeivel  foglalkoz- 
nék; ide  tartoznának  a  telepítés  történetére  vonatkozó  adatok, 
az  urbériség  kérdésének  iratai,  a  nemesség  jog-  és  társadalom- 
története)) stb.  De  vájjon  a  telepítéseknek  csak  ilyen  társadalom- 
politikai és  gazdaságtörténeti  vonatkozásaik  vannak-e?  Persze 
ilyen  értelemben  tervezték  és  ilyen  célokkal  hajtották  végre 
őket,  de  hová  emelkedett  jelentőségük  és  merre  mindenfelé  ága- 
zódott  el  hatásuk  a  XVIII.  századtól  fogva  napjainkig! 

Maga  a  bizottság  is  érezhette,  hogy  evvel  a  nemzetiségek- 
hez fűződő  tudományos  probléma  nincs  megoldva  és  azért  a 
negyedik  osztály  munkatervébe,  mely  a  «vallási  életet  és  a  szel- 
lemi művelődés  tényezőit  dolgozná  fel»,  programmpontul  fel- 
vette: «Külön  kötetek  foglalkoznának  a  magyar  nyelv  érvénye- 
sülésével, a  hazai  oláhok,  szerbek,  a  zsidóság  és  az  illyrizmus 
egyházi  és  kulturtörekvéseivel.»  Helyes,  de  hol  marad  —  egyebek 
mellett  —  egyik  legfontosabb  nemzetiségünk,  hol  maradnak  a 
szepesi,  erdélyi,  nyugatmagyarországi  és  délvidéki  németek  egé- 
szen sajátos  fejlődésükkel  és  a  magyarsághoz  való  kulturális  és 
politikai  kapcsolatukkal?  Épen  a  németek,  holott  XVIII.  századi 
műveltségünk,  még  ha  magyar  nyelvű  és  egy-egy  részletének 
végső  forrása  szerint  francia  vagy  angol  eredetű  volt  is,  szinte 
teljesen  német,  főként  bécsi  származású  és  sok  téren  épen  hazai 
német  közvetítésül 

Ezeket  és  ilyenféle  szempontokat  mérlegelve  valóban  saj- 
nálnunk kell,  hogy  a  bizottság  nem  egy  külön  osztályt  szervezett, 
mely  egészen  a  hazai  nemzetiségeknek,  az  összes  nemzetiségek 
múltjának  és  faji  mivoltának  és  ezekből  adódó  kultúrájának 
szentelné  gyűjtő  és  felderítő  munkáját.  A  nemzetiségek  itt  van- 
nak és  itt  lesznek  és  hozzátartoznak  —  reméljük,  mindörökre  — 
a  magyar  haza  egészéhez.  Ha  tehát  a  magyar  történetírás  ilyen 
korszakos  és  talán  nemzedékekre  szóló  tudományos  tervet  állrt 
fel  és  ilyen  nagy,  nálunk  szokatlanul  nagy  értelmi,  erkölcsi  és 


A  magyar  tudomány  és  a  hazai  nemzetiségek  1(J9 

anyagi  erőkkel  lát  megvalósításához,  ne  legyen  szűkkeblű  és 
főleg  ne  legyen  rövidlátó! 

Azzal  mindenképen  tisztában  kell  lennünk:  nemzetiségein- 
ket nem  tüntethetjük  el  avval,  hogy  - —  a  politikát  kivéve  —  nem 
akarjuk  őket  észrevenni.  Ha  tudományunk  nem  törődik  velük, 
azzal  el  nem  némítjuk  a  külföld,  főként  a  fajrokon  külföld  érdek- 
lődését, sőt  alkalmat  és  ürügyet  adunk  neki,  —  mire  az  utolsó 
évtizedekben  számtalan  példa  van!  —  hogy  a  tudomány  örve 
alatt  nem-tudományos,  vagy  nem  tisztán  tudományos  tendenciák- 
kal közelítse  meg  nemzetiségeinket.  Valóban  a  legszerencsét- 
lenebb strucpolitika  volna,  ha  a  külföldre  és  exponenseire  biz- 
nók,  hogy  ők  töltsék  ki  a  maguk  módjára  a  magyar  történelem 
és  a  magyar  föld  térképvázlatainak  hírhedt  «fehér  foltjait))! 

Mindenen,  ami  ebből  a  földből  sarjadt  és  rajta  terem,  a 
magyar  erőnek  kell  uralkodnia  és  az  erő-összetevők  közül  első- 
sorban az  oly  kevéssé  méltatott  magyar  tudománynak.  Ne  csak 
a  politikában  és  állami  kormányzatban  legyen  a  mienk  a  fel- 
tétlen vezetés,  hanem  a  kultúrában  is,  ennek  minden  terén  és 
minden  nemzetiséggel  szemben!  A  magyar  tudománnyal  is  hoz- 
zánk kell  fűznünk  a  nemzetiségeket,  épen  a  tudománnyal,  mely 
szinte  egyedül  éreztetheti  nem  sértő  és  mégis  hódító  módon  a 
magyar  felsőbbséget  és  jóvá  teheti  és  kiengesztelheti  sokszor  azt 
is,  amit  a  politika  rontott  vagy  elhibázott.  Ezzel  egyúttal  elérhet- 
jük azt  is,  hogy  a  külföld,  hol  oly  sokszor  emelik  a  szellemi  el- 
nyomás vádját,  épen  a  magyar  tudományon  át  lesz  kénytelen 
nemzetiségeink  megismeréséhez  és  megértéséhez  férkőzni.  Ami 
természetesen  fokozottan  kötelességünkké  teszi,  hogy  tudomá- 
nyunk ebben  az  irányban  is  objektív  törekvésű  maradjon  és  ne 
szegődjék  a  tiszta  tudományon  kivül  eső  célok  szolgálatába. 

A  magyar  munkabírásnak  és  szervező  erőnek  itt  roppant 
tér  nyilik  és  a  siker  biztosításához  kultúránk  hivatalos  vezetői 
részéről  alig  kell  több  mint  egy  kis  tevékeny  érdeklődés  és  egy 
kis  erkölcsi  és  anyagi  támogatás.  E  kettő  segítségével  —  ezt 
bizton  állítom  —  akár  egy  rövid  évtized  alatt  is  megteremthet- 
jük egyetemeink  és  különböző  tudományos  társulataink,  első- 
sorban akadémiánk  keretében  mindazokat  a  szellemi  és  személyi 
feltételeket,  melyek  a  feladat  megoldására  szükségesek.  Hány 
szépen  lendülő  tudományos  pályánk  és  diszciplínánk  jutott  holt- 
pontra, mert  a  szűkre  vont  magyar  sövényen  át  nem  talált  ki- 
vezető vagy  ismét  visszavezető  utat! 

Az  uj  idők  eljövetelével  a  magyar  tudománynak  hatal- 
masan ki  kell  bontania  szárnyait,  hogy  az  egyetemes  tudomány- 
ban legalább  azt  a  helyet  foglalhassuk  el,  melyet  a  világban 
politikai,  katonai  és  gazdasági  téren  vivtunk  ki  magunknak.  De 
ezt  mindenekelőtt  és  még  jó  ideig  csak  ugy  érhetjük  el,  ha  első- 
sorban azokat  a  feladatokat  oldjuk  meg,  melyek  közvetetlenül 
reánk  tartoznak  és  amelyeket  más,  mint  mi,  igazában  el  sem 
végezhet.  Az  egyetemes  tudománynak  ennél  nagyobb  és  számot- 
tevőbb szolgálatot  nem  tehetünk  és  kétségtelen,  hogy  evvel  küzd- 
hetjük  is  ki  leginkább  az  annyira  óhajtott  elismerést  és  a  nagy, 
ha  nem  is  a  legnagyobb,  kulturnemzetekkel  való  egyenrangú- 
ságot. Mert  mindent  összevéve  —  fájdalom!  —  még  nem  vagyunk 
ott,  a  háború  előtt  való  sok  vendégszereplésünk  és  fényes  vendég- 
látásunk ellenére  sem. 

Az  utolsó  években  oly  messzelátó  tudományos  álmokat 
szövögetünk,  hogy  a  világot  átölelő  német  tudományt  is  szinte 
megszégyenítjük;  szövögetjük  a  Balkánon,  Kis-Ázsián,  Turánon 
át  a  fölkelő  nap  birodalmáig!  Jó  és  szép  ez  is,  feltéve,  hogy  nem 
magyar  szalmaláng;  de  mégis  —  gondolom  magamban  — : 
Warum  in  die  Férne  schweifen?  Sieh,  das  Gute  liegt  so  nah! 

E  háború  szörnyű  realitása  tanítson  meg  a  tudományban 
is,  csábító  vágyak  és  álmok  ellenére  is,  a  mindenekfelett  elsőre 
és  legszükségesebbre:  kötelességre! 

Bleyer  Jakab. 


Följegyzések- 


Galícia  autonómiája.  (Levél  a  szerkesztőhöz.)  Tisztelt  barátom! 
A  «Magyar  Figyelő»  legutóbbi  számában  Galícia  autonómiájának  kér- 
dése cím  alatt  egy  nagyon  érdekes  cikk  jelent  meg  Buza  László  tollából. 

Köszönet  illeti  a  tudós  szerzőt,  hogy  e  kérdéssel  kapcsolatosan  a 
magyar  közönséget  oly  tanulságosan  tájékoztatja  az  osztrák  nemzeti- 
ségek autonóm  törekvéseiről  s  éles  logikával  kimutatja,  hogy  az  osztrák- 
magyar monarchiánál  mennyire  nincsenek  meg  a  szövetséges  államokká 
való  átalakulás  feltételei  s  hogy  a  monarchia  jövőjét  csak  a  dualisztikus 
államforma  biztosítja.  Végső  következtetésével  azonban  nem  érthetek 
egyet  s  talán  nem  végzek  fölösleges  dolgot,  ha  kimutatni  próbálom 
annak  téves  voltát. 

Buza  László  szerint  Ausztriában  a  nemzetiségi  viszonyok  miatt 
csak  a  decentralizációnak  vannak  meg  a  reális  előfeltételei  s  hogy  ez  a 
monarchiának  a  dualizmus  alapján  való  nyugodt  fejlődését  ne  veszélyez- 
tesse, Ausztriának  a  tartományi  autonómiáról  át  kell  térnie  a  nemzeti- 
ségi autonómia  rendszerére,  még  pedig  ennél  is  nem  a  területi,  hanem 
a  személyi  elv  alapján,  oly  módon,  hogy  a  lakosságról  nemzetiségi 
katasztert  készítenének  s  ugyanazon  területen  minden  nemzetiségnek 
külön  autonómiája,  külön  adminisztrációja  lenne.  Szerző  érinti  ugyan 
a  gyakorlati  megvalósítás  nehézségeit,  de  ezekre  nagy  súlyt  nem  látszik 
helyezni,  viszont  ettől  a  rendszertől  várja  a  dualizmust  fenyegető  ve- 
szély elhárítását  s  az  elkeseredett  nemzetiségi  harcok  mérséklését. 

Az  egész  okoskodást  tévesnek  tartom.  Már  maga  a  gyakorlati  meg- 
valósítás a  lehetetlenséggel  határos.  A  bi-,  illetőleg  trifurkációnak  már 
a  községi  életben  el  kellene  kezdődnie.  Talán  az  egy  tanügyet  kivéve 
azonban,  hol  most  is  megvan  a  nyelvi  elkülönülés,  jóformán  valamennyi 
községi  ügy  nem  az  egyes  nemzetiségek  külön  érdeke,  hanem  a  község 

valamennyi  lakosának  egyetemes  érdeke.  Hogy  osztoznának  ezeken 
az  ügyeken  az  egymással  konkurráló,  egymást  kizáró  nemzetiségi  ad- 
minisztrációk? Hát  a  nemzetiségek  szerint  tagolt  igazságszolgáltatás 
mit  csináljon,  ha  különböző  nemzetiségű  pörös  felek  állanak  egymás- 
sal szemben?  Ha  a  gyakorlati  életre  gondolunk,  a  rendszernek  csakis 
fonákságát,  képtelenségét  látjuk,  nem  is  említve  azt  az  óriási  pénz-  és 
munkaerőpazarlást,  mellyel  ennek  a  rendszernek  az  életbe  való  átülte- 
tése járna. 

De  vájjon  a  legfőbb  célt,  a  nemzetiségi  harcok  megszűnését  vár- 
hatnók-e  tőle?  Erre  is  a  leghatározottabb  nemmel  kell  felelnünk.  Csa- 
lódás az,  hogy  a  személyi  autonómia  a  nemzeti  öntudatra  ébredt  nem- 
zetiségeket kielégítené.  Ausztriában  azért  oly  erősek  a  nemzetiségi  tö- 
rekvések, mert  a  történelmi  mult  talajából  táplálkoznak  s  az  a  kohézió, 
mely  a  különböző  nép  fajokat  összefoglalja,  nem  belülről  működő  erő, 
hanem  a  császári  hatalom  fénye  s  külső  kényszere  volt.  A  cseh  a  régi 
Csehkirályságról,  a  lengyel  a  régi  Lengyelkirályságról  álmodik  s  ősi 
örökségének  bitorlását  látja  abban,  ha  a  sok  százados  mult  által  meg- 
szentelt földön  más  nemzetiségekkel  kénytelen  osztozni  a  jogokban. 
Mindkettő  erősén  érzi  nemzeti  egyéniségét  s  állami  léte  teljességének 
megvalósítására  törekszik,  ezt  pedig  a  személyi  decentralizációban 
külön  terület  nélkül  föl  nem  találhatja. 

Ép  oly  kevéssé  áll,  hogy  a  dualizmus  nyugodt  fejlődése  csak  ezen 
az  alapon  várható.  A  dualizmus  fennállásának  legfőbb  biztosítéka  a 
nemzetileg  erős  egységes  magyar  állam.  Mihelyt  a  Magyarbirodalom 
összetartó  kapcsai  meglazulnak,  a  dualizmusnak  s  vele  a  monarchia 
nagyhatalmi  állásának  s  vámpolitikai  akcióképességének  teljesen  vége. 
Az  ajánlott  reform  épen  ezt  a  veszélyt  idézné  fel. 

Még  a  távol  keletkezett  nagy  eszmeáramlatok  hatását  is  megérez- 
zük, s  aszerint  amint  hasznosak  vagy  károsak,  vagy  be  kell  fogadnunk 
azokat,  vagy  meg  kell  velük  küzdenünk.  Még  kevésbbé  zárkózhatunk 
el  a  velünk  közvetlen  kapcsolatban  levő  Ausztriában  lefolyó  események 
hatása  elől;  különösen  ha  az  a  kívánság,  mely  Ausztria  testét  borzon- 
gatja, bár  kisebb  mértékben  a  mi  szervezetünkben  is  megvan.  Értem 
a  nemzetiségi  bajokat. 

Bármily  tágkörü  Ausztriában  a  tartományi  autonómia,  az  ránk 
nézve  nem  veszélyes,  mert  oly  históriai  fejlődés  eredménye,  mely  nálunk 
hiányzik.  Egészen  máskép  áll  a  helyzet  a  nemzetiségi  autonómiával, 
kivált  ha  a  személyi  elv  alapján  valósíttatnék  meg.  A  terület  szerinti 
autonómia  Ausztriában  is  sok  bajjal  járna,  pedig  ott  az  egyes  népfajok 
területileg  jobban  elkülönülnek.  Nálunk  a  különböző  ajkú  népeiéinek 
keveredése  oly  nagy,  hogy  a  terület  szerinti  nemzetiségi  autonómia  szinte 
abszolút  lehetetlenség.    Van-e  a  világon  olyan  állambölcsész  vagy  pali- 

tikus,  aki  Bács  vagy  Torontál  vármegyét  nemzetiségek  szerint  területi- 
leg külön  közigazgatási  kerületekre  tudná  bontani? 

Nem  igy  áll  a  dolog  a  személyi  elv  alapján  való  nemzetiségi  de- 
centralizációnál. Ha  lehetséges  Ausztriában,  lehetséges  Magyarországon 
is,  s  ha  ez  megvalósulna,  a  választójog  túlságos  széles  körű  kiterjesztése 
mellett,  nálunk  is  előbb-utóbb  bekövetkeznék.  Ezzel  meg  lenne  ásva 
örökre  a  magyar  nemzeti  állam  sirja,  s  ezen  a  földön,  mely  hivatva  van 
rá,  hogy  gazdaságilag  erős,  művelt,  boldog  nép  lakja,  egymással  tor- 
zsalkodó, egymást  emésztő  népfajok  szomorú  tengődését  s  lassú  elalja- 
sodását  jegyezné  föl  egykor  a  történelem. 

V.  Gy. 


Maksa  ur  bekét  csinál.  Jönnek-mennek  a  békedelegálusok  Stock- 
holmban .  .  .  Mindegyik  elmondja  a  maga  különvéleményét,  amelyben 
hangsúlyozzák  az  annexió  és  hadikárpótlás  nélküli  békét,  de  nem  min- 
den területváltozást  neveznek  annexiónak  és  nem  minden  hangosan 
követelt  milliárdot  hadikárpótlásnak.  Az  entente  szocialistáinak  örö- 
mére megjelent  Maksa  ur  is  Stockholmban,  mint  cseh  szlovák  kiküldött. 
Eddig  csak  beszélni  volt  szabad  a  csehek  viselkedéséről,  de  most  már 
le  is  lehet  irni,  hogy  a  csehek  örömmel  várták  az  orosz  hadsereg  köze- 
ledését és  mindent  elkövettek,  hogy  a  mi  csapataink  sikereit  árulásuk- 
kal csökkentsék,  sőt  a  fogságba  jutott  cseh  katonák  (pedig  nagy  részük- 
nek sikerült  odajutni)  szinte  hazafias  lelkesedéssel  esküdtek  föl  a  cár 
zászlója  alá.  Maksa  ur,  aki  tagja  a  Massary  vezetése  alatt  működő  hír- 
hedt cseh-szlovák  bizottságnak,  alig  érkezett  meg  Stockholmba,  máris 
sietett  nyilatkozni.  Mindenekelőtt  kijelentette,  hogy  Ausztria-Magyar- 
ország életveszedelem  Csehországra  nézve,  azért  ők  teljesen  el  akarnak 
szakadni  a  monarchiától,  amely  most  a  háború  alatt  Németország  vazal- 
lusa lett.  Károly  király  nagyszabású  amnesztia-rendeletét  kétségbe- 
esett kisérletnek  nevezi,  amely  a  cseheket  ugy  sem  fogja  visszatéríteni 
a  németek  oldalára.  Dicsekedve  emelte  ki  a  cseh-szlovák  brigád  hő- 
siességét a  legutóbbi  harcokban.  (Az  egész  cseh  szlovák  brigádot  az 
oroszokhoz  átszökött  katonákból  toborozták  össze.  Evvel  nincs  mit 
dicsekedni!)  Végül  Maksa  ur  kijelenti,  hogy  az  összes  igazi  csehek  az 
entente  pártján  állanak,  mert  «annak  a  háborús  programmja  felel  meg 
legjobban  a  kis  államok  létjogosultságának)).  Azt  hiszem  meddő  dolog 
Maksa  úrral  és  híveivel  vitába  bocsátkozni,  mert  ugy  sem  hiszik  el, 
hogy  a  cseh  világbirodalom  álomképét  Ottokár  vitte  magával  a  sirba, 
és  ha  följár  néha  kisérteni  a  százados  sírból,  az  többet  árt  a  csehek- 
nek, mint  amennyire  megijeszt  minket.     Mi    tiszteljük    a  nemzeti 

aspirációkat,  de  csak  addig,  mig  kellő  határok  között  mozognak,  nem 
pedig  mikor  hódító  vágytól  puffadt  arccal  a  demokratizmus  tógájába 
kiöltözve  más  nemzetek  rovására  követelnek  nagyobb  szabadságot. 
Tegye  le  hát  Maksa  ur  azt  a  cseh  trombitát,  aki  békekonferenciára  jön, 
az  a  megértés  pálmaágát  tartsa  a  kezében,  nem  pedig  furkós  botot  és 
recsegő  harci  harsonát.    (Stockholm,  1917  július  10.) 

L.  B. 


Sajtószabadság!  Uj  nemzeti  ünnepünk  van.  Július  tizenhetedike. 
Ezen  a  napon  jelent  ugyanis  meg  az  uj  igazságügyminiszter  rendelete 
a  cenzúráról?  Nem.  A  cenzúra  ellen.  A  magyar  sajtó  végre  szabad. 
Amit  a  márciusi  ifjúság  csak  óhajtott  és  áhított,  beteljesedett.  Kilenc- 
száz éve  nem  volt  ilyen  szabad  a  sajtó,  mint  ma.  Szinte  már  nem  is 
tud  mit  kezdeni  ennyi  szabadsággal.  Hogyan?  Nem  vették  észre  a 
különbséget?  Lehetséges  ez?  Bizonyára  nem  olvassák  lapjainkat  kellő 
figyelemmel.  Azelőtt  semmit  sem  volt  szabad  megirni.  Semmit,  ami 
bizonyos  hadműveletekre,  illetve  a  közélelmezés  bizonyos  kérdéseire 
vonatkozott.  Ma?  Ma  mindent  szabad  közölni.  Még  szépirodalmi  el- 
beszéléseket is.  Csak  némely  dolgokat  nem  szabad  közölni,  bizonyos 
hadműveletekre  és  a  közélelmezés  némely  kérdéseire  vonatkozó  dolgo- 
kat nem.  Ez  az  egyik,  lényeges  különbség  az  uj  és  a  régi  állapot  között. 
A  másik  lényeges  különbség  már  bonyolultabb  és  mélyebb  lélektani  kü- 
lönbség. Eddig  ugyanis  azért  nem  volt  szabad  bizonyos  kérdéseket  fe- 
szegetni, mert  ha  foglalkoztak  volna  az  újságok  ezekkel  a  kérdésekkel, 
a  cenzúra  esetleg  a  cikkek  megjelenését  nem  engedélyezte  volna.  Ma? 
Ma  a  dolog  egészen  másként  áll.  Ma  semmi  akadálya  annak,  hogy  az 
újságok  az  összes  kérdésekkel,  akármilyen  szempontból  és  tendenciá- 
val foglalkozzanak.  Ma  ennek  semmi,  de  semmi  akadálya.  Mindössze 
az  újságok  nem  foglalkoznak  a  külpolitikai  és  hadviselési  kérdésekkel, 
csak  olyan  szempontból,  amely  nagyjából  a  hivatalos  állásfoglalást  fedi. 
Ezt  a  különbséget  csak  durvalelkü  ember  nem  értékeli,  akinek  az  ár- 
nyalatok iránt  nincs  érzéke.  De  a  változást  ezzel  még  nem  irtuk  le  tel- 
jesen. Itt  vannak  például  a  belpolitika  kérdései.  Azelőtt,  mint  tudjuk, 
az  ellenzéki  lapokat  arra  kényszerítették,  hogy  a  kormánynak  hízeleg- 
jenek. Csak  tessék  elolvasni  ezeket  az  újságokat,  hogy  milyen  hangon 
beszéltek  ezek  az  újságok  politikusokról,  akiknek  Magyarország  kül- 
politikai presztízsét  köszönheti,  milyen  fuvolázó  édeskés,  udvariaskodó 
hangon  kellelt  szegény  ellenzéki  lapoknak  a  volt  kormányról  irni.  Most 
ennek  is  vége.  Nincs  immár  semmi  akadálya  annak,  hogy  ugy  károm- 
kodjanak a  .  .  .  lemondott  államférfiak  felé,  mint  ahogy  .  .  .  ezelőtt  is 

káromkodtak.  Ezenfelül  nem  kell  többé  bemutatni  a  cenzúrának  az 
alanyi  költeményeket,  sem  a  halak  őszüléséről  és  a  boldogult  madagasz- 
kári alkirályné  dohányzási  szenvedélyéről  szóló  eredeti  tudósításokat 
sem.  Nem  kell.  Ami  viszont  a  vezérkar  terveit  illeti,  azokat  még  min- 
dig nem  közlik  előre  az  újságok.  Nem  azért  nem  közlik,  mert  nem 
szabad.  Szó  sincs  róla.  Azért  nem  közlik,  mert  belátják,  hogy  nem 
közölni  valók.  Mint  mondják:  ők  maguk  látják  be.  Ami  a  nemközlés 
tényének  szempontjából  óriási  különbség.  Mi  azonban  nem  a  különb- 
ségekre helyezzük  a  hangsúlyt.  Hanem:  a  nemközlésre.  A  mi  szem- 
pontunk az,  hogy  a  helyzet  —  az  uj  kormány  alatt  a  cenzúra  dolgában 
sem  változott,  és  nagyon  helyes,  hogy  nem  változott.  Mert,  ahogy  volt: 
ugy  volt  jó.  A  kivételes  intézkedésekből  sokkal  kevesebb  rossz  szár- 
mazott, mint  amennyi  származott  volna  nélkülök.  Hogy  a  csehekről 
nem  volt  szabad  irni  már  egy  esztendő  előtt,  ebből  kimutatható  kára 
senkinek  sincs.  De  hogy  milyen  eredménnyel  jár  a  teljes  sajtószabadság 
a  háborúban,  minden  gondolat  minden  közlési  módjának,  mindenütt  és 
minden  időben  való  megengedése,  erre  a  kérdésre  is  gyakorlati  feleletet 
adott,  nem  ugyan  Vázsonyi,  hanem  hál'  Isten,  "Kerenszky  rendelete, 
amely  minden  röpirat  terjesztését  megengedte,  még  az  arcélen  is.  A 
rendelet  hatása  tényleg  rendkivüli  volt.  Áz  orosz  ezredek,  mint  a  hiva- 
talos jelentésben  olvassuk,  megbeszélésre  gyűltek  össze,  hogy  eldöntsék: 
teljesítsék-e  a  parancsokat  vagy  nem  és  elhatározták,  hogy  nem  teljesítik, 
nem  lépnek  offenzívába.  Jme  a  korlátlan  szabadság  eredményeinek  tün- 
döklő példája  a  háborúban.  A  példázatnak  azonban  még  nincs  vége. 
Sőt  ellenkezőleg.  A  tanulság  most  következik.  Kerenszky,  aki  mindenki 
meggyőződését  nemcsak  tiszteli,  hanem  a  meggyőződés  hirdetésének  is, 
mint  láttuk,  teljes  szabadságot  adott,  Kerenszky,  ha  a  táviratoknak 
hinni  lehet,  most  ott  tart,  hogy  tüzzel-vassal  pusztítja  azokat,  akiknek 
mégis  különvéleményük  van.  így  fejlődnek  a  szabadságok  a  háború- 
ban. Ezt  a  leckét,  s.zabadságtanból  meg  lehet  szívlelni  mindenkinek,  aki 
a  béke  politikai  életét  akarja  visszaállítani,  tekintet  nélkül  a  háborúra. 
Ami  a  gondolatközlés  szabadságát  illeti,  az  Angliában  csakúgy  mint 
nálunk,  ma  is  azok  között  a  korlátok  között  van,  amelyek  közé  a  háború 
szorította.  Szükséges,  hogy  ezek  között  a  korlátok  között  meg  is  ma- 
radjon. Az  ellen  viszont  semmi  kifogásunk,  ha  ugyanazt  az  intézményt, 
amelyet  eddig  cenzúra  néven  szidtak,  a  jövőben  «uj  sajtószabadság)) 
néven  ünnepelni  fogják.  Semmi  kifogásunk.  Csak  tessék.  Uraim, 
csak  ünnepeljenek! 

Windsor  György.  A  háború  kitörésének  esztendejében  kétszáz 
éve  mult,  hogy  az  első  György,  az  első  Hannover,  Anglia  trónjára  lépett. 
Kétszáz  és  három  esztendő  múlva,  a  Hannover-házból  való  György,  e 
néven  ötödik,  megváltoztatta  a  nevét.  Szégyelte.  De  nem  azt  a  nevét 
változtatta  meg,  amelyet  viselt  és  amelyet  mint  angol  király  hasonló 
nevü  elődei  miatt  méltán  szégyelhetett  volna,  nem  a  keresztnevét  vál- 
toztatta meg:  Györgyöt  például  Vilmosra,  hanem  a  családi  nevét  változ- 
tatta meg,  amely  nem  is  volt  tulaj  donképen  neve  e  braunschweigi  ere- 
detű hercegnek  s  amelyet  ő  maga  sohasem  használt,  a  kontinensen 
pedig  csak  az  ismert,  aki  a  góthai  almanachot  vagy  az  újságok 
«vegyes»  feliratú  rovatait  gondosan  tanulmányozta.  Hannover  György: 
Windsor  György  lett.  Ha  azért  tette,  hogy  eredetéről  elterelje  a  figyel- 
met, ez  nem  sikerült  neki,  a  történelem  számontartja  az  uralkodók  csa- 
ládi viszonyait  és  a  lexikon,  amely  pedig  azzal  a  céllal  készült,  hogy  az 
általános  műveltség  szinvonalán  álló  ember  számára  szükséges  tudni- 
valókat foglalja  magába,  a  lexikon  is,  csodálatos  módon,  fontosnak 
tartja,  hogy  évszázadok  multán  is  feltüntesse  a  Hannoverek  család- 
fájának egymásba  boruló  összes  ágát  és  valamennyi  gyümölcsét,  holott 
ugyanezt  más,  nem  kevésbbé  jó  családoknál,  mint  például  Newton, 
Shakespeare,  Adam  Smith  családjánál,  még  sokkal  inkább  csodálni 
való  módon,  megtenni  elmulasztja.  Györgynek  ilyen  formán  aligha 
sikerül  elbújni  a  Windsor  név  mögé.  Mindig  tudni  fogjuk  róla,  hogy 
ez  a  Windsor:  Hannover.  A  névváltoztatás  ezenfelül  nem  vérváltoz- 
tatás, s  akár  Windsor,  akár  Hannover,  vére:  nemcsak  a  nagy  Viktória, 
de  a  ledér  IV.  György  vére  is.  A  névváltoztatással  György  presztízse 
meg  nem  javult.  Értelmét  ennek  a  kevéssé  királyi  mozdulatnak  csak 
egyben  látnók.  Ha  azt  akarná  kifejezni,  hogy  az  angol  király  meg- 
tagadja őseit.  Angol  és  királyi  őseit  tudniillik.  Mert  a  német  ősök  miatt 
nincs  miért  szégyenkeznie.  A  német  ősök  többnyire  szegény  és  jelle- 
mes hercegek  voltak,  szerényen  és  mérsékelten  éltek;  találunk  közöt- 
tük olyant,  aki  —  egy  herceg!  —  Luther  hallgatója  volt  Wittenbergben 
s  egy  másikat,  aki  generális  lett  Gusztáv  Adolf  alatt.  A  család  javáért 
dolgoztak  s  Jámbor  Vilmos  cellei  hercegnek  tizenöt  gyermekéről  pél- 
dául fel  van  jegyezve,  hogy  egymással  békén  megegyeztek  aziránt: 
melyikük  házasodjék  meg,  melyik  játssza  közülök  az  urat,  mert  vala- 
mennyinek a  vagyonból  nem  tellett,  s  amikor  a  választás  egy  György 
nevezetűre  esett,  a  többi  fiuk,  akik  ilyen  szép  neveket  viseltek,  mint 
Ernst,  Christian,  Albert,  Magnus  és  János,  takarékoskodva  éltek  az  ön- 
ként választott  majoreszko  udvarának  a  fényében.  A  német  ősök  miatt, 
leszámítva  talán  ama  bizonyos  svéd  generális  fiait,  György  angol  király- 
nak nem  kell  szégyenkeznie,  ők  ((dolgozták  fel»  magukat  annyira,  hogy 
az  utódok  összeházasodhattak  az  angol  királyi  családdal.  Ezeket  a  her- 

cégeket  inkább  szerették  Hannoverben  és  Celleben,  mint  gyűlölték,  de 
le  nem  nézték,  meg  nem  vetették,  ki  nem  csúfolták,  mint  a  Györgyöket 
Angliában,  nemcsak  az  utódok,  de  a  kortársak  is  és  nemcsak  a  pam- 
fletisták,  de  a  történelemirók,  söt  a  regényirók  is.  Mr.  W.  M.  Thackeray, 
az  Esmond  Henrik  szerzője,  amikor  nevetségessé  akarta  tenni  a  «gent 
leman»  fogalmát  abban  az  értelemben,  amelyben  ezt  a  szót  az  ancien 
régime  idején  használták,  amikor  meg  akarta  mutatni,  hogy  a  gentleman 
sem  születik  és  hogy  Európa  első  gentlemanje:  a  walesi  herceg  is  lehet 
ostoba,  üres,  léha,  erkölcstelen,  ledér,  hiu,  megbizhatatlan,  jellemtelen, 
részeges  lump,  amikor  ezt  akarta  bebizonyítani,  akkor ...  a  négy 
Györgyről  tartott  négy  csodálatra  méltó  felolvasást,  ama  Györgyökről, 
akiket  száztizenhat  éven  keresztül  uralt  Anglia  s  akik  nemcsak  névben, 
de  vérségben  is  rokonai,  ősei  annak  az  ötödiknek,  aki  most,  a  szocializ- 
mus cégére  alatt,  észrevétlen  meg  akar  szabadulni  kevéssé  dicsőséges 
nevétől.  A  hagyományok  hazájában:  Angliában,  ott  sem  tekinthetik  for- 
radalmi lépésnek  György  névváltoztatását.  Hannover  —  valóban  ez 
nem  olyan  régi  és  előkelő  csengés,  mint  Habsburg,  Anjou,  Bourbon. 
Sőt  Romanov  Miklós  sem  cserélne  ezzel  a  névvel.  A  Romanovok  nevé 
hez  legalább  vér  tapad  és  nemegy  tragédia,  a  Hannovereken  viszont 
évszázadon  át  mosolygott  Anglia.  Nyomorult  kis  német  rezidencia  volt 
Hannover,  siralmas  és  nehézkes,  szándékolatlan  Versailles-karrikatura, 
de  halálosan  unalmas  és  vaskosan  polgári.  Windsor:  Windsor  legalább 
is:  kastély  és  Shakespeare  is  leirta  ezt  a  nevet.  Ha  választani  kell: 
Windsor  valóban  többet  ér.  A  Györgyök  is  vonzódtak  Windsorhoz,  de 
ugy  éltek  ott,  mint  idegenek.  Az  első  Györgyhöz  nekünk  is  van  közünk. 
Résztvett  a  felszabadítási  háborúban  s  Bécs  alatt  állítólag  vitézül  vere- 
kedett. A  két  első  György  nem  volt  gyáva.  Ezt  az  egyetlen  erényüket 
nem  lehet  elvitatni.  Mire  azonban  a  hannoveri  hercegből  angol  király 
lett:  megpotrohosodott  s  Angliába,  az  egykorú  feljegyzése  szerint,  ugy 
vonult  be  két  maítresse-szével,  mint  egy  szultán,  mint  egy  német  paraszt. 
Az  egyik  kedvesét  az  angolok  igy  becézték:  a  komlórud.  A  másikat  ezzel 
a  jelzővel  díszítették:  az  elefánt.  Ha  a  király  valahol  megjelent,  a  be- 
szélgetés hurkákra  és  savanyu  káposztára  terelődött  azonnal.  Egyéb 
nem  érdekelte  őfelségét,  egyébbel  nem  is  törődött.  A  komlórud,  az  ele- 
fánt és  a  savanyu  káposzta:  ez  a  három  pont  határozta  meg  érdeklődési 
körét.  A  fia:  kicsi,  köpcös,  kidagadt  szemű,  merev  tekintetű,  vörös 
képű  emberke  volt,  még  vitézebbül  verekedett  és  még  gorombább  volt 
az  apjánál,  még  többet  ivott  és  még  többet  kártyázott.  Ö  sem  érdeklő- 
dött az  ügyek  iránt  s  engedte,  hogy  Walpole  kormányozzon.  Walpole 
kitűnően  kormányzott.  Ez  II.  György  egyik  nagy  érdeme.  A  második 
nagy  érdeme  az,  hogy  a  felesége:  anspachi  Karolin,  aki  György  ked- 
véért III.  Károly  királyunkat  is  kikosarazta,  a  finom  és  kedves  anspachi 

Karolin  haláláig  rajongóan  szerette.  S  a  királyné  halálos  ágya  mellett, 
niiként  Lord  Hervey  feljegyezte,  a  házasfelek  oly  szivetrázóan  búcsúz- 
tak egymástól,  hogy  ez  a  bucsu,  az  élet  és  a  halál  határszélén,  elhal- 
ványítja Hector  és  Andromáché  érzelmes  és  komoly  szavait  is.  Ha  meg- 
halok, sóhajtotta  halála  óráján  a  királyné,  házasodj  meg,  György,  újra, 
igérd  meg,  hogy  megnősülsz.  /Megnősülni,  zokogta  a  király,  nem,  soha, 
soha  sem  fogok  megnősülni,  csak  szeretőket  fogok  tartani,  csak  szere- 
tőket! Ilyen  finom  és  gyengéd  lélek  és  nemes  kedély  volt  Györgyünk, 
e  néven  második.  Kell-e  mondanunk,  hogy  amit  megígért  a  feleségé- 
nek halálos  ágyán,  hogy  azt  meg  is  tartotta?  Thackeray  ezekkel  a  sza- 
vakkal gyászolja  őt:  A  megboldogultnak  sem  tudománya  nem  volt,  sem 
jelleme,  nem  volt  szelleme  és  erkölcsi  érzéke  sem,  goromba,  alacsony- 
rendű  és  érzéki  volt.  S  a  harmadik?  A  harmadikkal  szemben  a  Hiúság 
vásárának  szerzője  kegyélmes,  mert  ő,  a  harmadik  legalább  tiszta  és 
nemes  családi  életet  élt,  s  élete  végén  sokat  szenvedett,  megőrült,  süket 
lett  s  elvesztette  á  szeme  világát.  A  Hannovereket  és  a  Györgyöket  ekkor 
már  túláradóan  szerették  Angliában  s  II.  György  fiát,  III.  György  édes- 
apját: Frigyest,  a  walesi  herceget,  ez  a  sirvers  siratta:  «Itt  nyugszik  sze- 
gény Fred.  Jobb  lenne,  ha  az  apja  feküdnék  itt  helyette.  Nem  lenne 
nagy  veszteség  a  számunkra  a  huga  vagy  a  fivére  sem.  Sőt!  Ha  ezen 
a  helyen  nyugodnék  az  egész  Hannover-nemzetség,  Anglia  emiatt  csep- 
pet sem  lenne  szerencsétlen.  Sajnos,  aki  itt  pihen,  mindössze  csak  ő, 
szegény  Fred.»  Nyájas  sorok?  Ugy-e?  III.  György  azonban  nem  érde- 
melte meg,  hogy  ennyire  lenézzék.  Igaz,  a  közepesnél  alacsonyabb  szel- 
lemi képességekkel  ruházta  fel  az  isteni  gondviselés,  de  jó  szive  volt 
és  sokat  szenvedett.  Elődeivel  ellentétben,  ő  a  művészet  iránt  is  érdek- 
lődött, szerette  a  zenét  és  koncertek  után,  ünnepélyesen  leemelte  kal- 
pagját és  igy  szólt  a  zenészekhez:  Köszönöm  uraim.  (Zenészeknek  azt 
mondta:  uraim.)  És  amikor  őrültségében  világos  pillanatai  voltak,  Hán- 
del-áriákat  dalolt  és  hárfával  kisérte  az  énekét  (ősz  szakála  már  a  mel- 
lét verte)  s  azután  letérdelt  és  fennhangon  imádkozott  a  családjáért  és 
Angliáért.  A  fia:  Nagybritannia  hercege,  Braunschweig  és  Lüneburg, 
Gornwall  és  Rothsay  hercege,  Skótország  helytartója,  Carrick  grófja, 
Reufren  bárója,  a  Szigetek  Ura,  majd  Walesi  herceg  és  Chester  grófja, 
a  fia  nem  imádkozott,  hanem  tetteivel  gyalázta  a  becsületet.  Ki  volt  ez 
a  György,  kérdi  Thackeray?  Ha  átgondolom  egész  életét,  feleli,  nem 
marad  belőle  egyéb,  mint:  erőltetett  fejbólintás  és  negédes  mosoly.  Ha 
a  lelkét  keresem:  selyemharisnyákat,  olajozott  parókát,  fűzőt,  kipár- 
názott ruhadarabokat  és  hamis  fogsort  találok.  S  ha  az  egyéniségét? 
A  borbélyának,  a  táncmesterének  volt  egyénisége.  Neki?  Nála?  Hasz- 
talan keressük.  Lusta,  gyenge,  érzéketlen,  hiu,  bolond,  könnyelmű,  szív- 
telen, aljas,  korhely,  közönséges,  ezek  az  iró  jelzői  az  óvilág  első  gaval- 

lérjáról,  és  felcsattanva  kérdi:  hogyan  is  tűrhették  meg  ezt  az  embert 
a  világban?  Mondjunk  satöbbit.  Anglia  nagy  lett  alatta.  Ő  azonban 
kicsi  maradt.  Az  undor  és  a  gyűlölet  grimasza  torzította  el  az  arcot, 
ha  a  nevét  hallották.  Ki  kellett  halni  a  nemzedékeknek,  amelyek  is- 
merték őt,  hogy  valaki  ismét  Györgynek  merészelje  nevezni  magát  a 
trónon.  Ennek  a  Györgynek  viszont,  az  ötödiknek,  a  szerepe  nem  sok- 
ban különbözik  a  negyedik  Györgyétől.  A  régi  Hannover-elv  tükröző- 
dik az  uralkodásában:  sorsára  bizza  a  birodalmat.  Kezdeményező  erő 
nélkül,  személye  statisztája  az  eseményeknek.  Angliában  a  király  is 
csak:  hagyomány!  Kétszer  hallottunk  róla  a  háború  alatt.  Először: 
leesett  a  lóról.  Másodszor:  megváltoztatta  a  nevét.  V.  Hannover  György- 
ből I.  Windsor  Györggyé  avanzsált.  így  lesznek  az  utolsókból  elsők.  A 
Györgyök  közölt  azonban  az  elsők  és  az  utolsók  között  nincs  nagy 
különbség. 

/•  gy- 


Az  internacionálé  kardinálisa.  Vandervelde  az,  Jaurés  nevezte  el 
ennek  még  régen,  mikor  a  Maison  du  Peuple-ből  intézte  az  internacionálé 
ügyeit  s  most  már  le  sem  tagadhatja.  Vandervelde,  aki  1914  augusztusa 
óta  a  belga  kormánynak  a  tagja,  tipikusan  érezteti  velünk  azt  a  vál- 
tozást, ami  az  úgynevezett  szociálpatrióták  lelkében  végbement.  Ezért 
lesz  a  belga  szocialista  leader  alakja,  mintha  valami  kirakatban  mu- 
tatná magát  minden  oldalról,  anélkül  hogy  maga  is  észrevenné,  ennek 
a  változásnak  Polichinelleje.  Vandervelde  Emil  a  burzsoá  liberalizmus 
sorából  lépett  a  szocialisták  közé  s  magával  hozta  a  polgári  politikai  pár- 
tok taktikáját.  Szocializmusa  egyébként  minden  nagyobb  társadalmi 
célkitűzés  nélkül  a  politikai  és  gazdasági  kérdések  aktuális  problémái- 
hoz tapad.  Ezek  mellett  a  reális  politikai  célok  mellett  egy  raffinált 
politikai  elme  üzi  diplomáciai  játékait  a  legnagyobb  ügyességgel.  Azo- 
kat az  ellentétes  nyilatkozatokat  azonban,  miket  alább  fogunk  bemu- 
tatni, mi  jóhiszemű  meggyőződésünkben  inkább  tulajdonítjuk  annak  a 
benső  vívódásnak,  ami  a  belga  szocialista  lelkét  hazája  feldúlt  védfalai- 
nak  láttára  elfogta,  mintsem  valami  kicsinyes  taktikázás  üzleti  haszonra 
alapított  manővereinek. 

Vandervelde  ezt  a  lelki  kettősséget  akár  hogy  igyekezik  is,  még 
sem  tudja  megszüntetni.  A  háború  alatt  megjelent  könyvében:  La 
Belgique  envahie  et  le  Socialisme  international  (Paris,  Berger-Levrault) 
is  mintha  a  háború  véres  kardját  tették  volna  a  házastársak  közé,  ugy 
válik  széjjel  a  belga  heroizmusnak  egy  duzzadó  hazafias  lélek  által 
gyújtott  világa  a  nemzetközi  szocializmus  régi  glóbusától.  Ez  a  kettősség 

végig  érezhető  Vandervelde  egész  háborús  szereplésén.  Csak  pár  jel- 
lemző bizonyíték: 

1916  januárjában  Hágában  járt  s  három  hollandus  újságnak  adolt 
interjút.  A  Nieuwen  Rotterdamschen  Gourant  hangsúlyozta,  hogy  az 
entente  védelmi  háborút  folytat  s  bár  a  német  Kaisersocialista-k  ellen 
megengedett  magának  pár  elszólást,  általában  nagyon  békülékenynek 
mutatkozik.  Az  amsterdami  Het  Volk  szerkesztőjének  ismételte,  amit 
már  ezelőtt  is  hangsúlyozott:  «que  l'intransigeance  des  formules  n'est 
pas  du  cőté  des  Frangais.»  Ezt  a  szende  és  diplomatikus  formulát, 
amely  átsandít  a  német  szociálistákhoz,  azt  mondván,  hogy  a  közeledés 
ridegsége  a  Rajnán  túliaknái  van,  érdemes  emlékezetünkbe  idézni  akkor, 
midőn  Vandervelde  Emil  Stockholmban  nem  akar  találkozni  a  német 
szocialistákkal.  De  nem  is  kell  ilyen  sokáig  várnunk,  mindjárt  utána 
hozzá  is  teszi:  Ha  a  belga  szocialisták  szóba  állnának  azokkal,  akik 
Németországban  megszavazták  a  hadihitelt  s  akik  egészen  az  utolsó 
csepp  vérig  oda  álltak  Belgium  hóhérai  mellé  (qui  ont  donné  un  blanc- 
seign  au  Gouvernement  impérial  qui  ont  accordé  aux  bourreaux  de  la 
Belgique  la  complicité  de  leur  silence)  megsértenénk  halottaink  emlé- 
két! Természetesen  ott  megint  kiütközik  a  latin  kultúra  rétori  termé- 
szetének utánzója  s  egy  beau  gest-tel  elméleteket  és  igazságokat  intéz 
el.  Nem  is  tud  erről  lemondani  s  amikor  Lausanneban  a  szónoki  tri- 
bünre lép,  meg  is  ismétli.  Még  ha  a  német  kisebbségből  többség  lenne 
is,  az  entente-szocalizmus  még  akkor  sem  köthetne  békét  minden  to- 
vábbi nélkül  a  központi  hatalmak  szocialistáival.  «S  bár  nyújtsák  is 
felénk  kezüket,  nem  fogadjuk  el  azt,  mert  a  másik  kezük  a  császár 
zsebében  nyugszik,  amely  mindörökre  be  van  szennyezve  a  franciák  és 
belgák  vérétől.))  És  a  végén:  «Ha  ma  békét  kötünk,  halottaink  ellen- 
ségeinktől lakott  földben  pihennének!  De  mi  nem  akarjuk  ezt!  Mi 
vissza  akarjuk  hódítani  halottainkat!  Ők  értünk  haltak  meg  s  mi  tovább 
küzdünk,  hogy  értük  harcolhassunk!)) 

Minden  szónoki  romantika  és  agitatórius  taktika  mögül  is  —  ha 
egy  csepp  jóhiszeműség  maradt  még  bennünk  Vandervelde  irányában  — 
lehetetlen  a  belga  patriotizmus  munkálkodását  fel  nem  ismerni  ezekben 
a  szavakban.  Ha  ezerszer  igaza  is  volt  a  Populaire  du  Cenfre-nak,  :i 
francia  szocialista  kisebbség  orgánumának,  midőn  Vanderveldenek  eze- 
ket  felelte:  Milyen  gyalázat,  milyen  szégyenitő,  nyomorult  dolog,  mind- 
ezeket a  nagy  dolgokat  egy  kézfogás  kérdéséig  kicsinyíteni!  —  mindez 
nem  akadályozta  az  internacionálé  kardinálisát,  hogy  patrióta  önvallo- 
mást ne  tegyen.  Nyillan  szakított  Marx  1848-iki  elméletével,  mert  szé- 
rinte  a  proletár,  mikor  hazáját  védi,  nemcsak  a  bilincseket,  hanem  való- 
ságos otthonát  is  védi.  Különben  ez  a  hazafias  önvallomás  már  o 
Scheidemannal  való  vitájából  is  világosan  kidomborodott.    De  leg- 

alább  szépen,  nagy  rétori  készséggel  védekezik  Scheidemann  vádja  ellen: 
«Tont  ce  que  j'aime  souffre.  Tout  se  que  je  déteste  s'efforce  de  nous 
accabler,  et  quand  je  suis  avec  ceux  qui  luttent,  avec  ceux  qui  peinent, 
avec  ceux  qui  meurent,  dans  cetté  guerre  qui  est,  pour  nous,  Belges,  de 
votre  aveu  mérne,  une  guerre  de  légitime  défens,  mon  attitűdé  vous  fait 
une  impression  pénible!» 

Ezeket  a  hazafias  szólamokat  hiba  volna  egyszerűen  koncessziók- 
nak tekinteni,  miket  Vandervelde  az  entente-publikumnak  tesz,  vagy 
üzleti  manővernek,  hogy  a  magasra  srófolt  árakból  azután  legyen  mit 
engednie.  Mi  nem  tagadjuk  meg  nemzeti  vallomásaitól  az  őszinteséget. 
Következetlenségeiben,  amit  szónoklatai  végén  ebben  a  felkiáltásban 
szokott  összefoglalni:  Vive  la  Belgique  és  Vive  l'Internationale  —  et  plus 
que  jamais!  következetlenségeiben  épen  ebben  a  patriotizmusban  kö- 
vetkezetes. Hogy  diplomáciai  simasággal  igyekezik  átsiklani  a  két  szél- 
sőséget, az  sem  megy  az  őszinteség  hátrányára.  Midőn  szemére  vetet- 
ték, hogy  maga  is  guvernementális  szocialista  lett,  pedig  egykor  Jaurés- 
zal  együtt  ugyancsak  elitélték  az  ilyen  elvtársakat,  valami  naiv  ügyes- 
kedéssel ezt  felelte,  hogy  azért  lépett  be  a  Broqueville-kormányba,  mert 
a  háború  vihara  közt  ez  a  kormány  szinte  a  nagy  forradalmi  Comité  de 
Salut  public  jellegét  vette  fel.  Persze,  hogy  itt  nem  volt  őszinte.  De 
ki  merne  kételkedni  szavainak  őszinteségében,  mikor  az  «envahi,  dé- 
vasté,  martyrisé  mon  pauvre  páys»-ről  beszél!  Ez  az  igazi  Vandervelde. 
Mondjuk  ki  mi  is  magyarán:  az  internacionálé  kardinálisa  maga  is 
hitet  változtatott! 


Mikszáth.  (Dr.  Rubinyi  Mózes  könyve:  Mikszáth  Kálmán  élete  és 
müvei.)  Az  irodalomtörténetirásnak  lassankint  régi  lomtárába  kerül  az 
a  plutarchosi  módszer,  amely  tagadhatatlan  leleményességgel  talált  egy- 
egy  iró  képzet-világában,  életrajzában,  műveinek  motívumaiban  olyan 
megegyezéseket,  amiknek  segítségével  azután  néha  a  legellentétesebb 
egyéniségeket  is  sikerült  rokonítani.  Gyakran  egész  külsőleges  esetle- 
gességek, mint  hogy  pl.  mindketten  szerettek  az  erdőben  bolyongani, 
vagy  ifjú  korukban  Hegel  filozófiáját  hallgatták,  vagy  vénségükre  bota- 
nikával foglalkoztak  és  előszeretettel  rajzolták  műveikben  a  kártyázás 
szenvedélyét,  elég  volt  ahhoz,  hogy  mélyreható  megállapításaikhoz  ér- 
vekül  használják  fel.  Mindig  elitéltük  ezt  a  módszert.  És  mégis,  vala- 
hányszor Mikszáth  Kálmán  jut  eszünkbe,  mindig  felködlik  előttünk  egy 
másik  nagy  költő  alakja  s  ilyenkor  ez  a  párhuzamosítás  szinte  valami 
természeti    szükségesség   jogosultságával  hat.    Dickensre  gondolunk. 

Engedjék  meg  olvasóink,  hogy  minden  rendszer  nélkül  (s  ez  akár  pró- 
bája lehet  a  helyes  módszernek)  felsoroljunk  ilyen  párhuzamos  meg- 
állapításokat Mikszáthról  és  Dickensről,  ugy  ahogy  épen  eszünkbe  jut. 
A  kis  Dombey  Pál  haldoklásának  a  rajzából  a  két  költő  közös  lelke 
szólal  meg.  Ki  ne  merne  megesküdni  rá  (ha  nem  tudná  ki  volt  az  a 
Dombey)  hogy  ezt  a  kis  párbeszédet  Mikszáth  irta:  Mi  az  pénz  —  apám. 
kérdi,  a  kis  Pál.  Mit  lehet  a  pénzzel  tenni?  Mindent?  Hát  akkor 
mért  nem  mentette  meg  anyus  életét?  Mégis  szörnyűség  az  a  pénz, 
hogy  ezt  nem  tette  meg.  Hát  engem  meggyógyíthat-e?  Nem  ismerünk-e 
rá  ezekben  a  sorokban  Jánoska  sejtelmes  szavaira,  amikben  a  gyer- 
meki lélek  naiv  öntudatlansága  ugy  megnehezíti  szivünket.  A  ló,  bá- 
rányka és  a  nyul,  A  nyul,  a  doktorok  és  a  betegség,  a  Néhai  bárány, 
az  Első  bánat  gyermekei  nem  realisztikus  gyermekarcképek,  pontos 
gyermek-kosztümökkel  és  gyermek-pszichológiával.  Romantikus  kis 
hősök  ezek  ép  ugy,  mint  Nellie  Trent  vagy  Amy  Dorrit.  Többek  mint 
márványba  mintázott  gyermekszobrok,  nem  is  mindig  igazi  gyermekek, 
hanem  emberi  szenvedések,  véges  bölcselmek,  kifürkészhetetlen  nehéz 
titkok  ártatlan  lelkekbe  rajzolt  kérdései,  amik  igy  százszorosan  jobban 
visszhangoznak  bennünk  a  hamleti  tépelődéseknél  is! 

Persze  ez  a  realizmus  egyaránt  kifogásolható.  A  Szent  Péter  eser- 
nyőjének a  pere  ép  oly  valószínűtlen,  mint  Pickvvick  Sámuel  uré  Bar- 
dell  asszonyság  ellen.  Mindkettő  mint  újságíró  kezdi  a  pályáját.  A  Mor- 
ning  Chronicle  az  volt  Dickensnek,  ami  Mikszáthnak  lett  a  Szegedi 
Napló.  Itt  éleződött  ki  tekintetük  a  való  élet  megfigyelésében.  És  itt 
születtek  meg  azok  a  pompás  rajzok,  már  valóságos  élethű  arcképek, 
a  Jó  palócok  és  a  Tót  atyafiak  hősei,  akik  világgá  szálltak  irójuk  nevé- 
vel. A  mindennapi  életnek  költői  megrajzolása  mindkét  művésznek  leg- 
nagyobb dicsősége.  Egy  tarokkpartiból  költészetet  csiholni,  ezt  csak  ők 
értették  oly  tökéletességgel,  ami  művészi  egyéniségük  valami  közös  tit- 
kát sejteti  velünk.  És  mindkettő  a  szerkesztőségi  szobából  jut  érint- 
kezésbe a  politikával  is.  De  Dickens  szenvedélyes  radikalizmusa  irány  - 
zatosabbá  teszi  költészetét,  mig  Mikszáth  langy  liberalizmusa  oly  sze- 
líden fodrozza  művészetének  tükrét,  mint  a  déli  szellő  a  szőke  Tiszát. 
Ezért  zsongítóbb,  megnyugtatóbb,  mosolygósabb  is  az  ő  humora,  a 
Dickensé  fájdalmasabb  és  keserűbb,  szatírával  leli.  Milyen  különböző 
ebben  a  tekintetben  Twist  Olivér  és  Szent  Péter  esernyője,  ez  a  két  ehet 
d'oeuvre.  Twist  Olivér  a  szegénytörvény  igazságtalanságai  elleni  fel- 
jajdulás. Mrs.  Mann  szegény  gyermekeit  az  ujságiró-költő  ott  látta 
valahol  a  Westminster  szűk  utcájában  s  a  Board  of  Guardians  of  the 
Poor  ülésén  maga  is  részt  vett.  Ha  igaz;  meg  kellett  történnie  a  való- 
ságban is  a  Bede  Anna  tartozásának.  De  ha  Dickens  irta  volna  le  ezt 
a  törvényszéki  jelenetet,  benne  lenne  szatírája  a  törvény  ridegsége,  a 

szívtelen  biró  ellen.  Mikszáthnál  mindez  hiányzik;  meg  se  kísérli  a 
tiszta  humornak  az  átjátszását  az  irányzatosságba,  amint  a  glogovai 
pap  regényében  sem  érinti  a  törvénytelen  gyermek  problémáját,  amellyel 
az  angol  iró  többször  is  foglalkozik.  Folytathatnók  még  tovább,  mert 
ez  a  párhuzamosság  oly  természetes,  oly  önkénytelen,  hogy  itt  igazán 
nem  érheti  gáncs  az  irodalomtörténetirót.  Sőt  épen  neki  kell  rámutatnia, 
hogy  itt  egy  költői  őstipusnak  két  tüneményéről  van  szó,  amelyet  a  ma- 
gyar és  az  angol  lélek  munkája  hozott  létre.  Természetesen  nem  min- 
den közös  vonás  köztük  ilyen  őstünemény.  Mikszáth  maga  vallja,  hogy 
Dickens  volt  a  tanítómestere  és  Copperfield  Dávid  olvasása  olyan  ha- 
tással volt  reá,  hogy  három  évig  nem  nyúlt  tollhoz.  Az  irodalomtörténet- 
iró  itt  azután  a  filológia  teljes  felszerelésével  dolgozhatik. 

Mi  csak  rámutattunk  arra  a  feladatra,  amely  irodalomtörténet- 
Íróinkra  vár  Mikszáth  és  Dickens  összehasonlításával.  Céljához  képest 
egészen  röviden  azonban  már  Dr.  Rubinyi  Mózes  is  érinti  kérdésünket 
legújabb  könyvében:  Mikszáth  Kálmán  élete  és  müvei.  (Budapest,  Révai 
Testvérek  1917.)  Rubinyi,  Mikszáth  Mikese,  épen  a  legalkalmasabb 
volna  ennek  a  munkának  az  elvégzésére.  Mikszáth  Mikesének  találtuk 
nevezni  Rubinyit,  mert  az  irodalomtörténet  és  a  Mikszáth-kultura  sen- 
kinek sem  köszönhet  többet  nálánál.  Olvastuk  irodalomtörténeti,  tudo- 
mányos és  szépirodalmi  folyóiratainkban  könyvének  általában  elismerő 
kritikáit,  de  egyik  sem  emelte  ki  kellően,  ami  épen  a  filológia  szem- 
pontjából fontos,  Rubinyinak  azt  az  érdemét,  hogy  az  ő  munkássága 
mentett  meg  egy  csomó  Mikszáth-cikket  a  feledéstől.  Aki  tudja,  hogy 
egyrészt  a  nagy  palóc  milyen  nemtörődöm  volt  saját  munkássága  iránt 
s  hogy  másrészt  mit  tesz  az  eldugott  cikkek  névtelensége  közt  meglátni 
Mikszáth  arcát,  vagy  vidéki  lapok  jelentéktelennek  látszó  mondataiból 
fölismerni  az  ő  kezét,  aki  tudja,  hogy  nagyjaink  hány  ilyen  cikke  kal- 
lódott el  valószínűleg  örökre  az  irodalom  kárára,  az  fogja  csak  igazán 
méltányolni  Rubinyi  munkásságát. 

Ebben  a  könyvében  Rubinyi  nemcsak  bibliográfiai  tevékenységé- 
nek eredményét  mutatja  be.  Mikszáth  egész  világképét  tanulságosan 
állítja  be,  egyéniségének  kibontakozását,  költői  pályáját  a  gyarmati 
megyeháztól  a  parlamentig,  alakjait  és  motívumait,  akiket  nagy  fénylő 
szeme  felszed  és  harminc  évig  hordja,  formálja  magában,  amig  megírja 
nem  is  egyszer,  sokszor  háromszorra  is.  Azután  Mikszáth  humorát  és 
stílusát  magyarázza  az  iró.  Miközben  Henri  Bergsonnal  meggyőzően 
vitatkozik  a  humor  mivolta  felől,  már  könyvének  terjedelme  sem  engedi 
meg.  hogy  ennek  a  mikszáthi  humornak  legmélyebb  mélyéig  ereszked- 
jék le.  Pedig  ez  az  az  archimedesi  pont:  humora,  amelyből  Mikszáth 
egész  költészetét  ki  lehet  és  ki  is  kell  forgatni.  Mikszáth  elődeit  és  utó- 
dait vonultatja  ezután  előttünk  fel  az  iró:    a  kemény  Bret  Harte-on, 

Dickens  en,  Jókain  keresztül  a  tanítványokig,  akiket  Rubinyi  Sebők 
Zsigmondnak,  Gárdonyi  Gézának  és  Móricz  Zsigmondnak  hiv.  Végül 
a  nagy  palóc  szellemi  arcképét,  irodalomtörténeti  értékét  és  jövőjét  raj 
zolja  meg  igazságos  értékeléssel. 

Rubinyi  pár  ujabb  adattal  gyarapítja  eddigi  tudásunkat  (például 
Mikszáth  házasságának  története)  s  harmonikus  keretbe  illeszti  a  nagy 
mesemondó  arcképét.  A  nagy  magyar  adomány:  a  realitás  iránti  érzéke, 
furcsa,  palóc  képzelete  s  képzeletének  fura  alakjai:  a  gróf  Buttlerek 
s  a  gróf  Pongráczok,  a  Prakovszkyk,  a  klub,  érzelmes  stilusa,  Mikszáth 
művészetének  minden  jelentkezése  meleg,  bár  nem  túlzott  méltánylás- 
hoz jutnak  könyvében.  Nemcsak  méltányolja,  mérlegre  veszi  Mikszáth 
ránk  hagyott  művészetét,  hanem  megeleveníti  és  az  olvasót  szinte  sze- 
mélyes viszonyba  hozza  ezzel  a  gazdag  nagy  palóc  költészettel.  Ebben 
látjuk  Rubinyi  munkájának  másik  nagy  értékét. 

Gesztesi  Gyula. 


Az  ördög  nyája.  Szilágyi  Géza  gazdag  irói  vénája,  az  alig  néhány 
hónappal  ezelőtt  megjelent  Fantasztikus  szerelmek  cimü  könyve  után 
most  ismét  egy  kötet  novellát  nyújt  a  magyar  olvasóknak.  Az  ördög 
nyája;  ez  a  könyvnek  a  cime,  mely  teljesen  megfelel  komor  tartalmá- 
nak. Az  ördög  nyájába  azok  a  novellahősök  kerülnek,  kik  útban  van- 
nak a  másvilág  felé.  összetört  lelkek  és  kimerült  fizikumok  haláltusái- 
val találkozunk  s  e  sötét  miliőben  mégis  olykor  megcsillan  a  humor 
pajkos  aranysugara  is,  leginkább  a  szatíra  és  az  irónia  csipkedő  hang- 
ján. Szilágyi  általában  nem  szeret  kicsiségekkel  bibelődni,  de  ebben  a 
könyvében  jóformán  csakis  a  halál  óriás  problémájával  foglalkozik. 

Az  ördög  nyája  tizenkilenc  novellája  komor  olvasmány.  Könnyű 
humorhoz  és  fölületes  Írásokhoz  szokott  olvasó  kézbe  se  vegye,  de  akit 
érdekelnek  egy  mély  gondolkozású,  erős  színekkel  dolgozó  művészi  lé- 
leknek a  halál  fönségéről  való  belletrisztikai  képei,  azok  olvassák  el 
ezt  a  könyvet,  mert  uj  életfölfogást  és  olyan  irói  talentum  költői  szép- 
ségeit találják  benne,  amelyik  a  komoly,  nagy  irói  föladatokat  is  köny- 
nyedén  oldja  meg. 

Sok  megrázó  eset  adja  Az  ördög  nyája  témáit.  A  szívbajos  apa 
liiába  sóvárog,  hogy  halála  előtt  anyátlan*  kis  árva  lánya  csak  egyszer 
kiejtse  az  Apa  szót.  A  gyerek  gügyög,  de  ezt  a  várva-várt  szót  nem  ejti 
ki.  Az  apa  meghal.  A  gyereket  a  nagynénihez  viszik,  s  az  uj  otthonban 
ez  a  legelső  szava:  Apa.  Az  Éjjeli  beszélgetés  egy  inasszoba  éjjeli  sötét- 
ségében folyik  le;  hol  és  hogyan  születik  a  bűn.  Bizarr  Az  utolsó  szerep 

és  az  Autodafé.  És  kedves  humor  van  az  Egy  látogatás  és  Az  örőA*  una- 
lom cimü  novellában. 

Szívesen  és  élvezettel  olvastuk  el  Szilágyi  könyvét,  amely  azzal 
biztat,  hogy  ez  az  irói  tehetség  még  sok  becses  értéket  fog  termelni. 

(így) 


Az  angol  világgazdasági  hegemónia.  (Szendrei  Mihály  könyve. 
Ára  K  3.50.)  A  világháború  negyedik  évében  járva,  tagadhatatlan,  hogy 
még  mindig  egyre  jelentkeznek  a  semleges  államoknál  az  entente,  első- 
sorban pedig  az  Anglia  iránti  szimpátia  jelenségei.  Ma  már  mind- 
annyian egyetértünk  abban,  hogy  Angliának  eme,  a  háború  folyamán 
állandó  megerősítést  nyert  világhatalmi  ereje  gazdasági  fölényéből  szár- 
mazik s  ezért  a  legnagyobb  érdeklődéssel  fogadhatjuk  Szendrei  tanul- 
mányát, amely  az  angol  világgazdasági  hegemónia  kialakulását,  az 
ebből  folyó  előnyöket  s  annak  jövőben  való  alakulását  tárgyalja. 

Szerző  fejtegetéseit  a  gazdálkodásban  is  megnyilvánuló  szelekciós 
fejlődéssel  kezdi,  bemutatván  az  egyes  gazdálkodó  osztályok  vagyono- 
sodási  lehetőségének  arányát,  majd  pedig  átviszi  eme,  a  magángazda- 
ságokban megállapított  elméletét  a  nemzetgazdaságra  is  s  történeti  pél- 
dákkal igazolja  annak  érvényesülését.  Miután  a  legalkalmasabbnak 
boldogulását  mind  a  magán-,  mind  a  nemzetgazdaságban  bebizonyította, 
felállítja  hipotézisét,  mely  szerint  Anglia  is  csak  ügyes  alkalmazkodá- 
sával szerezhette  meg  magának  a  világgazdasági  hegemóniát.  Elméle- 
tére támaszkodva  végig  vezet  bennünket  Szendrei  az  angol  nemzetgaz- 
daság különböző  fejlődési  fázisain,  plasztikusan  emelvén  ki  a  világ- 
gazdasági központnak  Anglia  által  való  megszerzését  s  annak  a  mai 
napig  való  megtartását.  Eme  fejtegetésekhez  két  felette  érdekes  fejezet 
tapad,  melyek  egyikében  az  angol  nemzetgazdaságnak  sajátságos  szer- 
vezetét vázolja,  másikában  pedig  a  világgazdasági  centrummal  járó  gaz- 
dasági előnyöket,  melyek  különben  Anglia  mai  világhatalmának  adják 
magyarázatát. 

Elméletének  helyességél  domborítja  ki  Szendrei  Mihály,  midőn 
az  angol  hajózási  törvény  gazdasági  hatásáról  és  az  angol  gyarmatok- 
nak az  anyaországra  nézve  fennálló  fontosságáról  elterjedt  ferde  néze- 
teket dönti  meg  két  külön  fejezetben.  Főleg  az  utóbbi  kérdés  boncolása 
érdemel  különös  figyelmet,  amennyiben  szerzőnek  ott  kifejtett  nézetei 
a  gyarmatok  és  az  anyaország  közötti  viszony  alakulására  vonatkozólag 
időközben  a  megvalósulás  révébe  jutottak.  Könyvének  utolsó  fejezeté- 
ben Anglia  gazdasági  dekadenciájának  kérdését  veti  fel  a  szerző  s  mi- 
után a  világgazdaságnak  az  utóbbi  évtizedekben  végbe  ment  konvulzió- 

jának  tanulságai  alapján  negatív  feleletet  ad,  a  világháború  nyomán 
beállt  világgazdasági  eltolódásokkal,  a  semleges  államok  versenyével 
foglalkozik  s  végül  is  a  könyvön  végighúzódó  erős  objektivitással 
mondja  ki  Ítéletét,  hogy  a  háború  eddigi  tapasztalata  még  nem  jogosít 
föl  bennünket  az  angol  világgazdasági  hegemónia  megdőlésének  ki- 
kiáltására. 

Szendrei  Mihály  könyvében  az  elmélet  és  gyakorlat  szerencsés 
egybeolvadását  találjuk  meg,  amennyiben  sohasem  mulasztja  el  a  meg- 
állapított igazságokat  a  gyakorlatból  elvont  példákkal  és  adatokkal  meg- 
erősíteni. Ennek  a  szerencsés  körülménynek  tulajdonítható,  hogy  a 
szerző  tanulmányában  a  gazdasági  munkáknál  szokatlan  könnyedséggel 
vezet  át  bennünket  a  legnehezebb  problémák  megoldásán  is.  Föltétlenül 
érték  továbbá  az  is,  hogy  a  szerző  nagy  olvasottsága  mellett  is  állandóan 
megőrizte  önállóságát,  aminek  a  mű  ügyes  szerkezete  s  a  világgazdasági 
jelenségeknek  a  gazdasági  kényszerűségek  hatásából  való  levezetése 
kétségtelen  tanújelét  adják.  A  munka  élvezése  azoknak  számára  is 
megközelíthető,  akiket  nem  kizáróan  az  angol  birodalom  sorsa  érdekel, 
mivel  az  általános  érvényű  törvényszerűségek  s  a  világgazdasági  viszony- 
latok más  nemzetgazdaságoknak  érintését  is  folytonosan  követelik. 
Szendrei  Mihály  tanulmánya  közgazdasági  irodalmunk  értékesebb  ter- 
mékei közé  tartozik. 

b. 


MUNOAHIA  KÖNYVNYOMDA  BUOAPt»T. 


A  rokkantügy  holnapja,1) 


Irta  .  dr.  Sándorfi  Kamill  budapesti  kir.  törvényszéki  biró. 


A  magyar  királyi  rokkantügyi  hivatal,  illetőleg  a  magyar  királyi 
országos  hadigondozó  hivatal  kétségtelenül  számtalan  ötlettel  járult  már 
eddig  is  ahhoz,  hogy  a  rokkantak  az  orvosi  kezelés  alá  vétel  első  napjá- 
tól egészen  kiszabadulásukig  az  orvostudomány  és  a  kultúra  minden 
áldásában  részesüljenek.  De  a  háború  negyedik  évébe  lépünk  bele  las- 
sankint és  még  mindig  nem  látunk  megfelelő  intézkedéseket  és  meg- 
felelő gondoskodást  abban  a  tekintetben,  hogy  mi  történik  azokkal  a 
rokkantakkal,  akik  a  meggyógyítás  és  kiművelés  skáláján  végig  jutva, 
visszakerültek  az  életbe.  Van-e  gondoskodás,  hogy  ezeknek  a  rokkan- 
taknak ügyei  továbbra  is  nyilvántartassanak  és  az  állam  ne  vegye  le 
védő  kezét  róluk  abban  a  pillanatban,  amikor  elhagyták  a  rokkant- 
iskola műhelyeinek  falát.  Egy  jelenség  lekötött  és  a  legnagyobb  mér- 
tékben meglepett  ebben  a  tekintetben.  A  budapesti  dunabalparti  rok- 
kantiskolában láttam,  hogy  annak  igazgatósága  és  műhelyfőnöksége  a 
fészkükből  kiröppent,  kiművelt  rokkantak  után  állandóan  érdeklődnek 
és  ipari  elhelyezkedésük  sikerét  vagy  balsikerét,  a  rokkant  további  küz- 
delmeit állandóan  nyilvántartják  már  abból  a  szempontból  is,  nehogy 
a  rokkant  a  mostoha  viszonyokkal  való  meddő  küzdelemben  elveszítse 
kenyérkeresetét.  De  történt-e  bármi  intézkedés  is,  hogy  eZéknek  a  rok- 
kantaknak az  élet  számtalan  nehéz  viszonylatában,  amelyben  az  egész- 
séges ember  sem  tud  a  maga  tudásával,  átlagos  szociális  és  jogi  isme- 
retével boldogulni,  védő  kar  nyujtassék?  Gondoljuk  csak  el,  ez  a  rok- 
kant egy  emberöltőn  át  fog  még  élni,  de  az  egyik  vak,  a  másik  meg- 
némult, az  egyiknek  nincs  karja,  a  másiknak  hiányzik  a  lába,  vannak 
köztük  idegbajosok,  súlyos  belső  betegek,  és  mindezek  a  rokkantak 
részben  már  most  szétszéledtek,  részben  a  visszavándorlás  ösztönétől 
kergetve,  szét  fognak  széledni  az  ország  minden  részébe.    Nem  lesz 


J)  Lásd  M.  F.  \91g.  évi  14-ik  számát. 
Magyar  Figyelő. 

Magyarországon  falu,  ahol  rokkant  ne  lenne.  Már  most  felvetem  azt  a 
kérdést,  ki  fogja  ezeket  a  rokkantakat  istápolni  ott,  ahol  gyökeret  ver- 
nek? Ezeknek  az  embereknek  letelepülésük  vagy  visszatelepülésük 
után  is  tömérdek  ügyes-bajos  dolguk  lesz.  Amikor  elmentek  a  harc- 
térre, számtalan  kötelmi  jogi,  büntető  jogi,  telekkönyvi,  hagyatéki, 
gyámhatósági  ügyük  volt,  és  mindezt  itthagyták  és  mindezeknek  a 
gondja,  mint  egy  sötét  koromfelhő  követi  őket.  A  rokkantakkal  szem- 
ben már  ma  egy  minősített  gonoszság  burjánzott  fel  a  társadalom  szá 
mos  rétegében.  A  háború  erkölcsrontó  és  jellembontó  hatása  alatt  az 
emberekben  tömérdek  mezítelen  kegyetlenség  halmozódott  fel.  A  gya- 
korlatomban számtalan  szomorú  példáját  láttam  annak,  hogy  ez  a  rideg 
embertelenség  épen  a  rokkantakkal  szemben  is  nemcsak  idegen  embe- 
rekben él,  hanem  még  saját  családjukat  is  hatalmába  keríti.  Az  elhide- 
gülés és  a  rokkantak  elhagyatottságának  látványa  nyomán  keletkezett 
kisemmizési  törekvéseknek  szomorú  példái  állanak  már  most  is  előt- 
tünk. Itt  egy  általános  jogvédelem  friss,  külön  szervezetét  kell  a  rok- 
kantügy műsorába  felvennünk.  Egy  felsőbb,  állami,  közkötelező  jog- 
védelemre a  legnagyobb  mértékben  reá  szorultak.  Hogyan  fognak  ezek 
az  emberek  a  mindennapi  élet  tömérdek  közigazgatási,  magánjogi  és 
büntető  jogi  eseteiben  eligazodni,  hogyan  fognak  ezek  a  lábatlan  em- 
berek vagy  ezek  a  némák,  ezek  az  idegbajosok,  csöndes.  Isten  háta  mö- 
götti falvakból  a  20 — 30  és  50  kilométernyire  eső  járásbíróságok,  tör- 
vényszékek, szolgabiróságok,  alispáni  hivatalok,  pénzügyi  hatóságod  stb. 
elé  felvonulni  a  maguk  tömérdek  ügyes-bajos  dolgával  és  hogyan  fog- 
nak tönkre  menni  testben  és  anyagiakban,  ha  ezeket  az  ügyeiket  ön- 
maguknak kell  intézniök.  Már  pedig  ilyen  ügyeik  voltak,  vannak  és 
lesznek.  ^Hasonló  gondok  nélkül  egyetlen  ember  sincs  ma  se  a  világon, 
és  ha  mi  a  rokkantjainkat  ellátjuk  földdel,  szövőszékekkel,  harisnya- 
kötőgépekkel, cipészműhelyekkel,  kerékgyártószerszámokkal,  nagyon 
természetes,  hogy  ezek  nyomában  egy  kis  jogi  világ  keletkezik  köröttük, 
örökös  adás-vételekkel,  örökös  szerződésekkel,  egy  kereskedelmi  és  gaz- 
dasági élet  minden  gondjával,  bajával.  Szabad-e  ezeket  az  embereket 
nekiugratni  az  életnek,  a  maguk  elhagyatottságában,  tudatlanságában 
és  védetlenségében,  anélkül,  hogy  az  állam  arról  is  gondoskodnék,  hogy 
ebben  a  tekintetben  is  állandó,  évtizedekre  kiterjedő  védelmébe  venné 
őket.  Rokkantügyünk  fejlesztésében  helyet  kell  adnunk  annak  a  szo- 
ciális gondolatnak  is,  hogy  a  rokkantak  jogi  védelmének  intézményes 
szervezése  is  megtörténjék.  Az  ország  minden  részébe  szétszéledt  rok- 
kantakat nem  szabad  magukra  hagynunk  és  nem  szabad  csak  odáig 
mennünk,  hogy  a  hadigondozóhivatal  által  már  részben  meg  is  valósí- 
tott országos  hadigondozás  helyi  bizottságai  védjék  csak  őket,  mert 
ezeknek  a  bizottságoknak  munkája  külsőleg  formaság  lesz  csak,  belső- 

leg  pedig  a  bizottságokra  nézve  teher,  nyüg.  Itt  egy  jól  megszervezett 
központi  jogi  hivatal  szervezésére  kell  gondolnunk. 

Szerveztessék  a  rokkantjóléti  intézmények  között  egy  központi 
jogi  hivatal  és  közöltessék  a  katonai  viszonylatban  levő,  vagy  már 
innen  kikerült  összes  rokkantakkal  ennek  a  jogi  hivatalnak  létezése, 
helye  és  feladatköre.  Minden  rokkantnak  tudnia  kell,  hogy  ha  bár- 
milyen problémája  van  is,  ennek  megoldásában  nem  áll  elhagyatottan, 
hanem  hivatalból  gondoskodik  róla  az  állam,  hogy  rögtönös  védelmet 
nyerjen.  Ha  felállíthattunk  gyámhatóságokat,  ezeknél  véleményező  és 
a  kiskorúak  érdekében  hivatalból  eljáró  árvaszéki  ügyészségeket  a  kis- 
korúak érdekében,  ép  oly  hivatalból  megoldandó  kérdés  minden  olyan 
kérdés,  ami  a  rokkant  belső  életében  mint  exisztenciájára  fontos,  külső 
jelenség  felmerül.  Tudja  meg  minden  rokkant,  hogy  van  egy  jogi  hiva- 
tal, amelyhez  az  ország  bármely  részéből  a  legteljesebb  bizalommal 
fordulhat  gyors  tanácsért  és  gyors  tettért.  Ennek  a  jogi  hivatalnak 
hatáskörébe  volnának  utalandók  a  rokkantaknak  birtokjogi,  örökjogi, 
általános  magánjogi,  kereskedelmi  jogi,  büntető  jogi,  közigazgatási 
ügyekben  kért  tanácsai  és  ily  ügyekben  előterjesztett  panaszai.  Ez  a 
központi  hivatal  hatósági  jellegénél  fogva  rokkantjaink  érdekében 
bármely  hatóságnál,  intézménynél  vagy  magánosnál,  ipari  és  keres- 
kedelmi vállalatoknál,  közigazgatási  és  birói  hatóságoknál  hivatalból 
volna  köteles  eljárni  a  rokkantak  jogügyeiben.  Gondoskodnék  ahol  szük- 
séges perenkivüli  vagy  peres  eljárások  folyamatba  tételéről,  a  rokkan- 
tak ipari,  mezőgazdasági  vagy  egyéb  módon  való  elhelyezkedésénél  ok- 
vetlenül szükséges  jogi  teendők  ellátásáról.  Ide  volnának  vonhatók 
a  kisiparos  rokkantak  kisipari  tevékenységével,  a  haditelkek  adományo- 
zásával felmerülő  összes  jogi  teendők,  haszonbérleti  szerződések  meg- 
kötése, haditelkek  vétele,  a  haditelkek  elidegenítésének  és  megterhelésé- 
nek összes  kérdései  és  egyáltalán  mindazok  a  jogi  vonatkozások,  ame- 
lyekben a  rokkant  nehéz  problémák  elé  van  állítva,  mert  ismételten 
hangsúlyozzuk,  nem  szabad  ezeket  a  testileg  jó  részt  elnyomorodott,  az 
egészséges  társadalom  részvétlenségétől  és  egy  emberöltő  teljes  elfelej- 
tésétől fenyegetett  hősöket  kitenni  annak,  hogy  maguk  oldják  meg  a 
problémájukat,  maguk  költsenek  az  ügyeikre,  pusztuljanak  a  költségek 
miatt  és  pusztuljanak  nehéz  lelki  gondjaik  súlya  alatt.  Egy  hivatalból 
eljáró  jogi  hivatal  megszervezését  óhajtjuk,  amelyről  tudjon  mindenki, 
tudjon  róla  elsősorban  a  rokkant,  aki  most  sántikálva  jár  a  sánta  igaz- 
ság után.  Tömérdek  telekkönyvi,  örökösödési,  a  rokkantat  érdeklő  holttá 
nyilvánítási,  különösen  kötelmi  jogi  szükségesség  fog  előállni,  amelyekre 
ennek  a  központi  jogi  hivatalnak  hatásköre  megállapítandó  és  e  hivatal 
világító  fáklyájának  be  kell  világítania  az  utolsó  falu  kis  házacskájába 
is,  ahol  rokkant  él  és  gondolkozik  azon,  mennyit  áldozott  ő  a  hazáért. 

Ily  jogi  koncentrálás  nélkül  rokkantjaink  a  legnagyobb  veszedel- 
meknek vannak  az  élet  forgatagában  kitéve,  és  ma,  mikor  a  törvény- 
hozás már  odáig  is  jutott,  hogy  a  fiatalkorú  bűnösök  részére  az  állam 
nevében  hivatalból  eljáró  patronázs-szervezetről  gondoskodott,  mennyi- 
vel inkább  igényelhetik  az  ártatlanok,  az  ország  jövendő  boldogulásá- 
nak vérrel  és  testrészekkel  adózott  legjobb  fiai,  hogy  róluk  is  állami 
gondoskodás  történjék.  Nem  közjótékonysági,  bizottsági  és  nőegyleti 
jellegű  gondoskodásra  gondolunk,  nem  patronázsra,  amelyet  mindenki 
gúnyol,  amelytől  mindenki  irtózik  és  amely  a  legtöbb  esetben  céljavesz- 
tett, hanem  komoly  állami  szervezetre,  amely  a  maga  közhatalmi  tekin- 
télyével, hatósági  jogkörével,  a  jogtudás  és  az  életismeret  komoly  fegy- 
vereivel az  állam  nevében  hivatalból  veszi  fel  a  harcot  minden  jogért, 
ami  a  rokkantat  megilleti  és  minden  jogtalanság  ellen,  ami  a  rokkantat 
tönkreteheti. 

Feladatunk  körét  meghaladja  egy  ilyen  jogi  hivatal  megszerve- 
zésének számos  részletkérdése.  Csak  általánosságban  akartunk  reá- 
mutatni arra,  hogy  ilyen  intézményre  nálunk  olyan  szükség  van,  mint 
egy  falat  kenyérre.  Mert  hiába  gondoskodunk  mi  arról,  hogy  a  rok- 
kantjainkat kitűnő  kórházakban  gyógyítsuk,  műkarral,  műlábbal,  majd 
pedig  gyors  kultúrával  ellássuk,  kiképezzük  őket  kitűnő  mezőgazdákká, 
kertészekké,  cipészekké,  bognárokká,  szabókká  stb.,  hiába  adunk  nekik 
haditelkeket,  ipari  műhelyeket,  hiába  teremtünk  részükre  csinosan  fel- 
épített és  jól  berendezett  otthonokat,  hiába  látjuk  el  őket  tőkével  és 
forgótőkével,  ha  egyébként  hideg  részvétlenséggel  bukdácsolni  hagyjuk 
őket  a  mindennapi  életben,  rengeteg  bajában,  és  ki  merem  mondani, 
hogy  egyenesen  katasztrófába  visszük  a  rokkant  intézmények  révén 
erősebben  kulturált  rokkantjainkat,  ha  a  reájuk  váró  évtizedes  nagy 
é.s  sötét  küzdelemben  energikus  és  szakadatlan  állami  védelem  nélkül 
hagyjuk  őket. 

Ugyanennek  a  felállítani  javasolt  központi  jogi  hivatalnak  fel- 
adatkörét alkothatná  állandó  figyelemmel  kisérése  és  ezen  az  alapon 
javaslatok  készítése  a  rokkantjogügy  fejlesztése  és  egyáltalán  a  rok- 
kantjogügy szociológiájának  kiszélesítése  körül  és  intézményes  meg- 
szervezése mindazoknak  a  dolgoknak,  amelyek  a  rokkantak  jogi  védel- 
mére már  ma  szükségesek,  másrészt  amik  a  jövőben  szükségessé  fog- 
nak válni. 

Az  államkormányzat  által  a  rokkantjogvédelem  terén  eddig  alko- 
tott intézmények  közül  nagy  elismeréssel  kell  megemlékeznünk  a  hadi- 
gondozó  szervezet  kifejlesztéséről,  a  hadiárvák  országos  patronázsáról. 
amelyek  szinte  a  jogvédelem  alapkövei  gyanánt  tekinthetők.  A  háború 
első  éveiben  jelent  meg  a  magyar  kir.  belügyminiszternek  23000/1916. 
és  147788/1914.  szánni  rendelete,  amely  az  árvaszéki  pártfogói  intéz- 

meny  és  a  hivatásos  gyámok  intézményéi  bocsátotta  a  rokkantjogvéde- 
lem szolgálatába.  Ezeket  a  kezdő  lépéseket  követte  a  m.  kir.  miniszté- 
riumnak az  1917.  március  hó  16-án  megjelent,  a  hadirokkantakat  és 
családjukat,  továbbá  a  hadiárvákat  és  a  hadiözvegyeket  gondozó  szer- 
vezetről szóló  900/1917.  M.  E.  sz.  rendelete. 

Az  állam  nagy  szociológiai  feladatainak  kétségtelen  nagy  átérzése 
szüremlik  ki  ebből  a  rendeletből,  amikor  azt  mondja,  hogy  a  hadirok- 
kantaknak és  családjuknak,  továbbá  a  harctéren  elesett,  vagy  a  hadi- 
szolgálatban, hadifogságban  szerzett  sérülés,  betegség,  vagy  hadifára- 
dalmak következtében  elhalt  egyének  özvegyének  és  árváinak  gondo- 
zása nemzeti  feladat,  amelyet  az  állam  az  önkormányzati  hatóságok- 
nak és  a  társadalomnak  közreműködésével  teljesít.  Ennek  a  nagy 
gondolatnak  a  jegyében  azután  a  rendelet  meg  is  alkot  egy  bizonyos 
külső  szervezetet,  amellyel  a  hadirokkantak,  hadiözvegyek,  hadiárvák 
gondozását  megoldhatónak  véli.  Nézetünk  szerint  az  a  szervezet,  amelyet 
a  rendelet  felállít,  mindenesetre  annak  a  megfontolásából  indul  ki,  hogy 
a  hadirokkantakról,  hadiözvegyekről  és  hadiárvákról  való  gondoskodás 
terén  a  társadalomból  nagy  energiákat  kell  kikovácsolni.  Nem  tud- 
juk azonban  és  erősen  tamáskodunk  benne,  hogy  ez  a  szervezet  alkal- 
mas lesz-e  a  reá  váró  nagy  feladatok  megoldására.  A  rendelet  szerint 
a  társadalomnak  a  gondozásban  való  állandó  és  intézményes  részvételét 
a  hadigondozók  közvetítik,  akiknek  az  a  hivatásuk,  hogy  tanáccsal  és 
tettel  támogassák  a  rokkantakat,  a  hadiárvákat  s  hadiözvegyeket. 

Aki  figyelemmel  kisérte  az  elmúlt  évtized  egy  hasonló  alkotását, 
a  fiatalkorú  bűnösök  megmentésére  alapított  országos  szervezet  sorsát, 
az  nem  sok  reményt  meríthet  arra  nézve,  hogy  az  országos  hadigon- 
dozói szervezet  egymagában  meg  fogja  valósítani  mindazokat  a  köve- 
telményeket, amelyeket  a  közlelkiismeret  a  rokkantügy  megoldásához 
füz.  A  fiatalkorú  bűnösök  szervezetei  is  lényegükben  ugyanezen  alap- 
elvek szerint  alkottattak  meg.  Összeirt  pártfogók,  alakított  bizottságok, 
felügyelő  hatóságok,  tanácsadó  szervezetek,  véleményező  fórumok  — 
és  az  eredmény  alig  valami..  Az  emberek  egy  darabig  ambicionálják 
a  hasonló  tisztségeket,  ennek  a  tetszetős  szellemi  közteherviselésnek  az 
első  porcióját  mindenki  elfogyasztja  és  a  kirendelt  egyének  és  szerve 
zetek  egy-két  év  alatt  halálosan  megunják  az  összes  dolgaikat  és  véle- 
ményünk szerint,  ha  egy-két  évig  ettől  az  undortól  nem  is  kell  tarta- 
nunk, ez  a°1huzódozás  és  munkalerázás  mint  állandó  társadalmi  tünet 
pár  év  múlva,  amikor  a  háború  emléke  el  fog  lassanként  mosódni  és 
amikor  a  hadirokkantak  tragikuma  sötét  ^színéből  az  idomulással  két- 
ségtelenül veszteni  fog,  a  társadalmi  lélektan  törvénye  szerint  orszá- 
gosan jelentkezni  fog.  Nem  tehetjük  ki  rokkantjainkat  annak,  hogy 
egy  bürokratikusán  kitűnően  átgondolt,  de  az  életben  a  legnagyobb  való- 

szinüség  szerint  be  nem  váló,  gyümölcsöket  nem  termelő  intézmény 
aktázásában  elmerüljön  a  rokkantak  végtelenül  fontos  egyéni  érdeke. 
A  bizottságok  működésétől  nem  sokat  várunk.  Ebből  szomorú  példá- 
kat láttunk  már  a  fiatal  bűnösök  részére  alkotott  társadalmi  önkor- 
mányzati hatóságoknál,  bizottságoknál.  Ahogy  nem  dolgoznak  kellő 
tudással,  kellő  lelkiismeretességgel  és  kitartással  a  fiatal  bűnösök  párt- 
fogói, ugy  nem  fognak  dolgozni  és  hasznos  munkát  kifejteni'  a  hadi- 
rokkantak különféle  rendű  és  rangú  gondozói  és  egyéb  helyi  szervezetei 
sem.  Vájjon  a  főszolgabírói  hivatalban  hány  hónapig  fognak  elheverni 
a  rokkantak  ügyei,  és  amig  végig  megy  egy  rokkantnak  az  ügye  ezeken 
az  előkelő,  előkelőbb  és  legelőkelőbb  fórumokon,  a  bürokrácia  retten- 
tően lassú  szekerén,  mi  lesz  addig  azzal  a  szerencsétlen  rokkanttal. 
Távol  áll  tőlünk,  hogy  egy  gesztussal  intézzük  el,  egy  vakmerő  kéz- 
legyintéssel, a  társadalom  önerejének  szervezeti  megnyilatkozásait.  De 
azokhoz  semmi  esetre  sem  füzünk  annyi  reményt,  amennyit  a  rendelet 
füz  és  részünkről  a  rokkantak  jogvédelme  egyedüli  sikeres  módjának 
ehelyett  a  bizottságokkal,  kiküldöttekkel,  választmányokkal,  jegyző- 
könyvekkel és  irtózatos  formaságokkal  teletűzdelt  szervezet  helyett  azt 
kell  tekintenünk,  hogy  a  rokkantak  jogvédelme  egy  központi  jogvédelmi 
hivatal  hatáskörébe  utaltassék,  amely  a  községekkel,  járásokkal,  vár- 
megyékkel, rokkantiskolákkal,  utókezelő  intézetekkel,  kórházakkal, 
azután  a  kereseti  telepekkel,  a  telepes  községekkel,  az  egyes  községek- 
ben letelepültekkel,  szóval  magukkal  a  rokkantakkal  való  közvetetlen, 
minden  bürokratizmustól  ment,  gyors  összeköttetés  létesítésével  meg- 
számlálhatatlan ezreit  a  rokkantaknak  egy  erős,  kitűnően  megszerve 
zendő  állami  központ  állandó  évtizedes  irányítása  alá  helyezi,  amely 
mindenesetre  nem  nélkülözheti  sohasem  a  helyi  hatóságokkal  és  helyi 
társadalmakkal  való  együttműködést,  de  amely  mégis  kizárólag  irányít, 
intézkedik  és  dönt.  Ez  a  központi  hivatal  az  országos  hadigondozó 
hivatal  legyen  maga,  annak  egy  vagy  több  osztálya,  akár  egy  külön 
minisztérium,  de  nem  a  vidéki  társadalmi  vagy  közigazgatási  szerve 
zetek,  mert  mi  valahogyan  ugy  képzeljük  el  a  rokkahtügy  megoldását, 
hogy  ez  sikert  csak  akkor  igér,  ha  nem  tömegmunka  végzése  a  cél. 
hanem  minden  egyes  rokkanttal  való  individuális  foglalkozás,  amire 
pedig  csak  egy  olyan  hivatal  képes,  amely  a  rokkantügy  összes  szálait 
a  maga  kezében  vonja  össze.  Nem  országos  rokkantpatronázsra  van 
szükség,  hanem  arra,  hogy  maga  a  katonai  állam  utódja,  a  polgári 
állam  állítsa  helyre  mindazokat  a  jogsérelmeket,  amiknek  a  rokkant 
bénultsága  folytán  ki  van  téve.  Állami  feladattal  állunk  itt  szemben  és 
nem  patronázs-feladatokkal,  állami  kötelességekkel  és  nem  közjótékony 
sági  kísérletezésekkel.  Nagy,  egy  emberöltőre  megépített  intézménnyé 
kell  kifejleszteni  az  országos  hadigondozó  hivatalt,  nem  lehet  o  rok 

kanlak  évtizedekre  kiterjedő  ügyét  egy  mostohán  gondolkodó,  gyorsan 
felejtő  társadalom  hanyagságának,  unottságának,  hozzá  nem  értésének, 
sőt  undorodásának  kitenni.  A  társadalom  tevékenységének  nagyszerű 
medrei  vannak,  létesítsen  gyermekszanatóriumokat,  árvatelepeket,  a 
rokkantak  és  gyermekeik  részére  ösztöndijakat,  rendezze  be  telepeiket, 
gyűjtsön  pénzt  házhoz,  földhöz,  nyomorékmenhelyekhez,  kórházakhoz, 
fürdőhelyek  megszerzéséhez,  de  ne  vonjuk  be  a  rokkantközigazgatás 
hivatalos  szervezetébe.  Ne  kényszerítsük  a  társadalmat  olyan  teen- 
dőkre, amik  az  állami  lelkiismeret  és  az  állami  közigazgatás  kizárólagos 
feladatai. 

Nagy  feladatok  várnak  a  rokkantügy  körében  a  munkaközvetítés, 
a  munkaviszonyok  szabályozása,  a  rokkantmunkások  bérviszonyai, 
betegségi  és  aggkori  biztosítása  terén.  A  rokkantak  igen  tekintélyes 
részében  megvan  az  a  törekvés,  hogy  gyógyító  processzusuk  teljes  be- 
fejezése időpontjában  mindjárt  olyan  állásba  igyekeznek  jutni,  amihez 
nem  kell  uj  dolgokat  tanulni.  Ez  a  törekvés  azonban  végzetes  követ- 
kezményekkel járhat.  Nem  szabad  engedni,  hogy  a  rokkant  az  egész- 
ségesek versenyének  közepébe  anélkül  dobassák  vissza,  hogy  szellemi 
kifejlesztése  megtörténjék.  Az  állam  felismerte  a  rokkantak  szellemi 
kiképzéséhez  fűződő  nagy  érdek  jelentőségét  és  azok  a  friss  kulturális 
intézmények,  amelyekkel  a  rokkantügy  hivatalos  intézősége  teletűzdelte 
a  rokkantkulturát,  megannyi  fényes  és  sikeres  bizonyítékai  annak,  hogy 
az  állam  megtalálta  azt  a  helyes  utat,  amelyen  a  rokkantak  kulturális 
kiképzése  a  legszebb  sikerekhez  vezet.  Amikor  a  rokkant  túlesett  az 
orvosi  tudomány  minden  apparátusával  felszerelt  utókezelésen,  amely 
téren  a  rokkantügyi  hivatal  páratlan  munkát  fejtett  ki  és  orvosi  nagy- 
jaink bevonásával  nagyszerű  kórházakat,  üdülő  helyeket,  szanatóriumo- 
kat állított  az  orvosi  rokkantkultura  szolgálatába,  következik  a  rokkan- 
tak szellemi  kiképzése.  A  modern  orvosi  tudomány,  a  gyógypedagógia 
minden  tényezője  összefogott,  hogy  a  rokkantak  kereső  képessége  az 
orvosi  lehetőség  határain  belül  vissza  legyen  állítva.  Sebészeti  osztályok, 
fizikális  terápiai  intézetek,  testegyenesítő  műtermek,  tornagépek,  vil- 
lamossággal és  forró  vizzel  gyógyító  készülékek,  mesterséges  testrésze- 
ket készítő  műhelyek  létesíttettek  és  legjelesebb  orvostanáraink,  kitűnő 
műszerészek,  kötszerészek,  gépészmérnökök,  cipészek,  lakatosok  dol- 
goznak a  protézis  előállításán.  Ezek  tekintetében  a  rokkantügy  igazán 
nem  sok  kivánni  valót  hagy  fenn.  Csak  az  a  fő,  hogy  ez  ne  csak  most 
egyszer  történjék,  hanem  évtizedekre  kihatólag  is  rendelkezésükre  áll- 
janak a  rokkantaknak  az  orvosi  intézetek,  az  üdülőhelyek,  szanatóriu- 
mok, művégtagokat  javító  műhelyek,  mert  enélkül  a  rokkantügy  orvosi 
részének  dicséretre  méltóan  fejlődött  összmunkája  a  jövőben  füstbe 
menne.    Nem  szabad  annak  megtörténnie,  hogy  a  rokkant  eldobja  a 

drága  pénzen  készített  művégtagját  és  visszatérjen  a  régi  világ  primitív 
mankóihoz,  aminek  oka  rendszerint  az,  hogy  a  csonkult  testrész  foly- 
tonosan fejlődésben  van  és  a  művégtag  a  fejlődéshez  nem  simul  nyom- 
ban hozzá  tökéletesen.  A  művégtag-javítást  rögtönösen  lehetővé  kell 
tenni,  mert  nem  szabad  annak  sem  megtörténnie,  hogy  egy  hétig  is 
a  művégtag  áldása  nélkül  maradjon  a  rokkant. 

A  rokkantoktatás  célja  az,  hogy  a  rokkantnak  megadassék  az 
addigi  foglalkozás  lehető  folytatása,  ha  pedig  ez  nem  lehetséges,  olyan 
uj  foglalkozási  körbe  utaltassék.  amely  szervezeti  elváltozásai  mellett  is 
lehetővé  teszi,  hogy  egy  ujabb  foglalkozás  által  érvényesülhessen.  El- 
méleti és  gyakorlati  párhuzamos  kiképzést  nyer  a  rokkant.  Az  elmé- 
leti képzés  az  analfabéták  céljára  szolgáló  elemi,  továbbá  a  polgári 
iskolákban  lesz  nyújtva.  Amabban  a  betűvetést  tanulják  meg  és  a  ki- 
válóbbak előkészülnek  a  polgári  iskolára.  A  polgári  iskolákban  a  négy 
polgári  iskola  bizonyítványát  nyerik  el,  hogy  ezzel  mindenféle  olyan 
hivatáskörbe  juthassanak  bele,  amelyhez  ez  az  elméleti  képzettség  elő 
van  irva.  A  polgári  iskolák  gyakorlati  irányúak.  Tantárgyaik  közé 
fel  van  véve  az  irodai  kezelés,  a  gépírás  és  a  gyorsírás  tanítása  is  és 
kiegészíti  a  kereskedelmi  tanfolyam,  amely  négy  hónapig  tart  és  csak 
azok  végezhetik,  kik  a  polgári  vagy  középiskola  négy  osztályáról  bizo- 
nyítvánnyal rendelkeznek.  A  posta-tanfolyamra  járnak  azok,  akik  a 
posta-  és  táviró-intézmény  szolgálatába  akarnak  lépni,  sőt  vannak  olya 
nok  is,  akiket  a  rokkanthivatal  a  Berlitz-iskolába  járat  idegen  nyelvek 
tanulására.  A  gyakorlati  kiképzést  a  rokkantiskolák  mellett,  továbbá 
az  ország  egyéb  helyein  is  felállított  rokkantipari  műhelyek  látják  el, 
amelyekben  asztalos,  bognár,  borbély,  cipész,  harisnyakötő,  kovács, 
lakatos,  mázoló,  címfestő,  szabó,  szűcs  és  szíjgyártó  műhelyek  vannak, 
és  azonkívül  rokkant  katonáink  különféle  tanfolyamokra  járnak,  mint 
pl.  fütőtanfolyamra,  stabilgépkezelő,  motorkezelő,  mesterséges  testrésze- 
ket készítő,  soffőr,  gyenge  és  erős  áramú  villamos,  fényképész,  dinamó, 
órás,  mozikezelő,  hajkészítő,  kályhás  és  gépszedő  tanfolyamokra,  egye 
sek  felső  építő  ipari  iskolába.  Mindezek  a  kulturális  intézmények  ki 
tünő  alapon  vannak  megszervezve.  Hiszen  azokat  gróf  Klebelsberg 
Kunó  vezérlete  alatt  a  tanügyi  szakférfiak  egész  légiója,  az  ipari  részét 
pedig  elsőrangú  szakemberek  szervezték.  Ugy  a  rokkantiskolák,  mint  a 
rokkantipari  műhelyek  az  ország  legjobb  iskolái  és  műhelyei,  és  ha 
van  valami  hibájuk,  ez  az,  hogy,  sajnos,  az  utókezelés  és  iskoláztatás 
együttes  időtartama  a  fennálló  szabályok  szerint  az  egy  évet  meg  nem 
haladhatja,  mert  ez  időn  túl  a  hadügyi  kincstár  sem  az  eltartás,  sem 
a  tanítás  költségeit  nem  fedezi,  és  ha  az  utókezelés  időtartama  hosszabb, 
ugy  valósággal  lázas  sietséggel  kell  belegyömöszölni  a  tanítványba  a 
hátralevő  pár  hónap  alatt  a  szükséges  iskolai  vagy  ipari  ismereteket  és 

bár  a  rokkantügyi  hivatal  méltányossági  tekintetből  ezt  az  időt  igen 
sokszor  túllépi,  mégsem  mondható  megnyugtatónak  és  kielégítőnek, 
hogy  csak  ilyen  kevés  idő  áll  rendelkezésre  a  kiképzésre,  és  azt  a  néző- 
pontot, hogy  a  hadügyi  kincstár  sem  az  eltartás,  sem  a  tanítás  költségeit 
nem  fedezi  egy  éven  túl,  a  legnagyobb  mértékben  visszatetszőnek  tart- 
juk. A  kormányzat  részéről  kicsinyeskedés  ez  és  amellett  a  rokkantak 
jól  felfogott  érdekével  is  ellenkezik,  mert  legyünk  őszinték,  nem  az  a 
cél,  hogy  a  kultúra  mázát  adjuk  meg  a  rokkantnak,  hanem  az,  hogy 
erős  szellemi  és  ipari  kultúrát  adjunk  neki.  Nézetünk  szerint  az  első 
teendő  ezen  a  téren  az  volna,  hogy  ha  ezt  az  egy  évi  időt  meghosszabbí- 
tanók  és  a  rokkantiskolák  igazgatóinak  hatáskörébe  utalnók  annak  a 
kérdésnek  az  eldöntését,  hogy  mennyi  ideig  iskolázzák  a  rokkantat.  Ez 
az  idő  természetesen  két  évnél  semmi  esetre  sem  kellene,  hogy  hosszabb 
legyen,  de  az  egy  év,  amelybe  bele  préselünk  utókezelést,  iskoláztatást, 
mühelyi  kiképzést,  feltétlenül  kevés. 

A  rokkantiskoláknak  és  ipari  műhelyeknek  fejlesztése  nézetünk 
szerint  gyorsabb  tempót  kivárnia.  A  Budapesten  és  még  az  ország 
néhány  városában  működő  rokkantiskolák  csekély  számuknál  fogva 
nem  képesek  a  rokkantak  kiművelését  egy  ezrekre  kiterjedő  intéz- 
ménnyé tenni,  és  nem  lehet  soká  halogatni  összes  rokkantjaink  kikép- 
zését, már  pedig  a  jelenleg  fennálló  szervezetek  kis  száma  és  csekély 
befogadó  képessége  mellett  a  rokkantiskolák  áldásaiban  csak  százak 
részesülhetnek  akkor,  amikor  ezrek  várnak  kielégítésre.  Azt  hisszük, 
lényegesen  szaporítani  kellene  ugy  a  rokkantiskolákat,  mint  a  rokkant- 
ipari  műhelyeket,  és  e  tekintetben  nem  találjuk  helytállónak  azt  az  ér- 
velési, hogy  a  rokkantak  részére  ne  teremtsünk  speciális  intézeteket, 
hanem  osszuk  be  őket  a  rendes  iskolákba  és  ipari  műhelyekbe,  mert 
elképzelhetetlen,  hogy  a  felnőtt  rokkantakat  kis  diákok  közé  vigyük, 
vagy  hogy  egészségesek  műhelyeibe  vigyük  be  őket,  ahol  a  szervezetük 
hiányaihoz  kapcsolódó  speciális  rokkantipari  kiművelés  teljesen  lehe- 
letlen volna.  Szaporítani  kell  ugy  a  rokkantiskolákat,  mint  a  rokkan- 
tak ipari  műhelyeit,  és  már  ma  le  kell  számolnunk  az  itt-ott  felbukkanó 
tendenciával,  hogy  a  háború  után  bezárjuk  ezeket  az  iskolákat  és  mű- 
helyeket, mert  a  rokkantak  kiművelése  még  évekig  is  el  fog  tartani,  és 
állandó  szervezetekké  kell  tennünk,  talán  egy  évtizedre  kihatóan,  ugy 
a  rokkantiskolákat  mint  a  rokkantipari  műhelyeket. 

Okos  törekvés  a  rokkant  polgári  iskoláknál  az  is,  hogy  a  kiképzés 
célja  ne  az  legyen,  hogy  az  állami  és  közigazgatási,  valamint  magán- 
alkalmazások legalacsonyabb  rendű  ágazataiba  dugják  be  a  rokkanta- 
kat, hogy  nyomorgó  kisembereket  csináljanak  belőlük,  hanem,  hogy  a 
magasabb  képzettségük  révén  produktívabb  foglalkozási  körökbe  jut- 
hassanak és  igy  elsősorban  az  a  cél  domborodik  ki.  hogy  polgári  iskolai 

képzettségükkel  az  ipari  élet  és  a  kereskedelmi  élet  slációit  foglalják  el. 
Népünkben  különösen  megvan  az  urizálásra  való  hajlandóságból  eredő 
az  a  törekvés,  hogy  inkább  elmegy  hivatalszolgának,  dijnoknak,  kis 
fizetésű  hivatalnoknak,  semhogy  iparos  vagy  kereskedő  legyen.  A  rok- 
kantiskoláknak helyesen  átgondolt  törekvése  az,  hogy  ettől  az  irány- 
zattól eltereljék  a  rokkantakat  és  olyan  pályában  való  elhelyezésre 
birják  őket  és  olyan  pályákra  való  juttatásban  részeltessék  őket,  amely  ok 
exisztenciájukat  jobban  biztosítják. 

A  társadalom  nagy  erejének  kikényszerítése  terén  is  nagy  felada- 
tok állnak  még  előttünk.  Pl.  a  sok  jótékony  embernek  mennyi  tere  volna 
arra,  hogy  a  rokkantiskolákban  és  rokkantipari  műhelyekben  elhelye- 
zett rokkantak  ambíciójának  fejlesztésére  ösztöndijakat  alapítsanak, 
ugy  ahogy  az  állam  is  ezt  már  megtette  a  hadiárvák  tekintetében.  De 
ugyanilyen  ösztöndíjakat  alapíthatnának  az  önálló  gazdasági  élettel 
megajándékozott  vagy  mezőgazdasági  és  ipari  telepekre  kihelyezett  rok- 
kantak részére  a  társadalom  mecénásai.  Nagy  feladat  azonfelül  az 
állami  és  társadalmi  gondozás  terén  az  iskolákból  és  műhelyekből  ki- 
került rokkantak  továbbkulturálása.  A  falvaiban  vagy  telepein  el- 
helyezkedett rokkantat  további  kulturális  fejlesztéssel  is  el  kell  látni. 
Ipari  könyvtárak  létesítése,  tanfolyamok  tartása,  különösen  gazdasági 
és  ipari  továbbképzésük,  mindezek  olyan  feladatok,  amelyekkel  az 
államnak  már  most  kell  foglalkoznia.  Az  államnak  a  maga  hős  rok- 
kantjaival kitelepítési  és  gazdasági  elhelyezésük  után  is  állandó 
érintkezésben  kell  lennie  és  igy  nagyon  helyén  való  volna  az  is,  ha 
a  rokkantak  szellemi,  gazdasági  és  ipari  kulturális  igényeinek  szol- 
gálatába állított  újságot  is  tartana  a  részükre,  amelyben  közölné  velük 
állandóan  a  rokkantügy  fejlődési  mozzanatait  és  minden  olyan  dolgot, 
ami  a  rokkantak  megélhetésében  nekik  könnyebbségükre  szolgál.  Szak- 
lapra gondolunk  e  tekintetben,  amely  gazdasági  és  ipari  irányú  volna, 
de  amellett  kiterjeszkednék  a  rokkantak  belső  életének  minden  problé- 
májára is. 

A  rokkantak  munkaviszonyainak  rendezése,  mint  sürgős  állami 
feladat  áll  előttünk.  A  rokkantak  munkaszerződései  fokozottabb  állami 
figyelemben  kell  hogy  részesüljenek.  Ezek  az  emberek  nagyon  sokszor 
lesznek  szorult  helyzetben  munkaadóikkal  szemben.  Hazajönnek  az 
egészségesek  és  megkezdődik  a  rettentő  verseny.  Azokon  a  szerencsé- 
seken kivül,  akiknek  az  állam  önálló  gazdasági  vagy  ipari  létet  biztosít 
vagy  fog  biztosítani,  számosan  lesznek  olyanok,  akik  a  nagy  üzemek 
munkásai  lesznek,  bérmunkások.  Ettől  fáznak  a  legjobban  a  rokkant- 
jaink. Rokkantjaink  általában  az  önállóságra  törekednek  és  félnek  gyári 
munkássá  lenni.  Érzik  a  leendő  nagy  gazdasági  verseny  tájfunját  és 
tudják,  hogy  annak  forgataga  elsősorban  őket  tömetheti  el.  Azokban 


.4  rokkantügy  holnapja 


227 


az  ipartelepekben,  amelyeket  a  társadalom  most  állít  fel  részükre,  pél- 
dául a  nagyszalontai  játékgyárban,  a  kalocsai  faipari  telepen  remél- 
hetőleg jó  lesz  a  soruk,  de  roppant  gondot  kell  kifejteni  afelett  a  rok- 
kant felett,  aki  gyári  munkás  lesz.  A  gyáros,  mihelyt  elég  egészséges 
embere  lesz,  szabadulni  igyekszik  majd  tőlük,  a  jövendő  évtizedek  em- 
berei elfelejtik  a  nemzeti  lelkiismeret  törvényeit.  Azért  már  ma  kell 
gondoskodni  kitűnő  törvényekről  és  intézményekről,  amelyek  megaka- 
dályozzák azt,  hogy  a  rokkantak  mint  olcsó  munkaerők,  mint  kinai 
munkások  szerepeljenek,  hogy  béreik  leszoríttassanak,  mert  amig  ma, 
amikor  az  egészségesek  távol  vannak,  kétszer  annyi  munkaalkalmat 
ajánlanak  a  rokkantaknak,  mint  amennyi  rokkant  munkás  van,  ez  az 
arányszám  a  háború  után  meg  fog  fordulni  és  bár  igaz,  hogy  a  rokkant 
munkást  szívesen  fogják  mindenütt  látni,  ha  mindannyiuknak  olyan 
kiképzésük  lesz,  amilyent  ma  nyújtanak  a  rokkantiskolák  és  rokkant- 
ipari  műhelyek,  egymagában  ez  még  nem  biztosítja  munkaviszonyaik 
realitását.  Speciális  szabályokat  kell  alkotni  a  rokkantak  részére  a 
munkaviszonyok  szabályozása  tekintetében  és  fokozottabb  állami  vé- 
delmet kell  mindezekben  nekik  nyújtani.  Az,  hogy  az  állam  a  trafi- 
kokat biztosítja  a  részükre,  hogy  tanítókká  is  kiműveli  őket,  hogy  a 
jobb  kezét  használó  és  a  balon  csak  jelentéktelenül  sérült  rokkantat  a 
Morse-géphez  ülteti,  hogy  kiiskoláztatja  őket,  hogy  letelepíti,  hogy  exisz- 
tenciát  nyújt  nekik,  még  mind  nem  elég.  A  rokkantak  részére  nagy- 
szerűen kell  megalkotni  a  munkaközvetítést,  a  bérszerződés  jogát,  kivé- 
teles szabályokat  kell  alkotni  javukra,  mert  hiszen  testileg  gyengébb  és 
jogviszonyaikban  veszélyeztetettebb  elemről  van  szó.  Az  ipartörvény 
mai  felmondási  ideje  nem  lehet  a  rokkantnak  a  törvénye  és  azok  a 
nehézkes  bérjog  védelmi  intézkedések,  amelyekkel  ma  vannak  szabá- 
lyozva a  munkás  bérviszonyai,  legkevésbbé  a  rokkantaknál  lehetnek 
célra  vezetők.  Azután  nagy  feladatok  előtt  áll  az  állam  betegségi  és 
balesetbiztosításuk  terén  is.  Itt  sem  lehet  az  eddigi  szabályokkal  bol- 
dogulni. 

A  munkaközvetítés  terén  a  m.  kir.  hadigondozó  hivatal  ahhoz  az 
ötlethez  nyúlt,  hogy  decentralizálta  a  munkaközvetítés  teendőit  a  rok- 
kantiskolák munkaközvetítőihez.  Bármily  lelkiismeretességgel  telje- 
sítsék ezek  az  intelligens  munkaközvetítők  a  maguk  dolgát,  még  sem 
remélünk  tőle  nagy  eredményt.  Itt  sem  lehet  provizórikus  intézmények- 
ről szó.  A  rokkantmunka-közvetítés  csak  évtizedekre  szólóan  nagy  köz- 
ponti intézmény  utján  oldható  meg,  amely  az  ország  összes  gyáraival, 
mezőgazdaságaival  és  magukkal  az  egyes  rokkantakkal  való  szakadatlan 
összeköttetésben  szemfülesebben  csinálja  meg  a  közvetítés  dolgát,  mint 
az  ország  minden  részében  működő  és  a  munkaalkalmak  ezreit  ontó 
kereskedelmi  és  ipari,  ugy  gazdasági  élettel  állandó  kontaktusban  nem 

levő  egyes  munkaközvetítők.  Itt  is  speciális  rokkantintézményre  van 
szükségünk.  Nem  lehet  a  rokkantak  munkaközvetítését  az  általános 
ipari  és  gazdasági  munkaközvetítés  nagy  kalapja  alá  helyezni.  Más  az 
igénye  a  rokkant  munkaközvetítésének,  mint  az  egészséges  emberének. 
A  rokkantak  csupa  speciális  teendőkre  lesznek  elhelyezhetők.  Nem  lehet 
munkaerejüket  ugy  kihasználni,  mint  az  egészséges  emberét,  aki  a  maga 
átlagmunkáját  rendszeresen  el  tudja  végezni.  Itt  szakadatlan  speciális 
megfigyelés  kell  és  központilag  kell  állandóan  nyilvántartani  az  ország 
minden  részében  elhelyezett  intézményeknek  azokat  a  munkaköreit, 
amelyek  előnyösen  használhatók  fel  a  rokkantak  elhelyezésére.  Ne 
riadjunk  vissza  ezen  a  téren  sem  a  nehézségektől  és  állítsunk  fel  olyan 
központi  nagyszabásu  munkaközvetítőt,  amelynek  asztalai  körül  a  rok- 
kantak speciálilásait,  egészségi  és  alkalmazhatósági  viszonyaikat  ala- 
posan ismerő  szakemberek  ülnek,  akik  nem  engedik  elközvetíteni  a  rok- 
kantat olyan  munkára,  amely  nem  neki  való.  amely  testét  kiuzsorázza 
és  tönkre  teszi. 

Munkabéri  szerződéseik  megkötését  állami  felügyelet  alá  kell  he- 
lyezni és  büntető  rendelkezésekkel  kell  sújtani  azt  a  munkaadót,  aki  a 
rokkanttal  uzsoraszerződést  köt.  A  munkásbiztosítás  készülő  nagy  re- 
formjában külön  fejezeteknek  kell  szólniok  a  rokkantak  jogvédelméről, 
és  a  rokkantakra  nézve  elsősorban  kell  megvalósítani  a  munkásvéde- 
lem minden  követelményeit,  és  ahhoz  a  nagy  általánossághoz,  amely 
ben  az  1917.  április  28-iki  királyi  kézirat  a  népjóléti  intézmények  soro- 
zatát helyezte  kilátásba,  minél  gyorsabban  kell  csatlakoznia  annak  a 
részletmunkának,  amely  a  szociálpolitika  legnemesebb  fejezetének,  a 
rokkant-munkásbiztosító  intézmények  megalkotásának  alapelveit  veti 
meg.  Az  ipartörvény  revíziójában  külön  helyet  kell  kapnia  a  rokkant- 
ügynek, az  ipari  életben  aktuális  kérdések  megoldásában  a  kedvez 
ményezett  szerepét  kell  betöltenie  a  rokkantnak.  Az  ő  betegsége,  az  ő 
aggkora  nem  a  minden  ember  betegsége  és  a  minden  ember  aggkora. 

Jogvé.delmük  terén  ötven  évre  kell  előre  alkotni,  nehogy  uj,  már 
mindent  elfelejtett  nemzedékek  részvétlenségének  malomkövei  között 
megőrlődjék  a  rokkantügy  ideálisan  nagy  gondolata. 


Az  európai  politika  jelszavai 

Irta :  Horváth  Jenő. 


Azzal,  hogy  az  utolsó  évszázad  közpolitikai  történetében 
egyrészt  a  középeurópai  és  a  körülöttük  elhelyezkedő  hatalmak 
szövetsége,  a  hármasszövetség  és  a  négyes  entente,  másrészt  a 
balkáni  kérdés  adják  a  csomópontokat,  melyek  körül  az  egyes 
korszakok  diplomáciai  helyzetképe  kialakult,  még  nem  merítet- 
tük ki  az  európai  helyzet  alapjainak  feltárását,  sőt  az  európai 
rend  belső  felépítését  nem  is  érintettük. 

Ez  épület  alapjai  mélyen  nyúlnak  az  elmúlt  idők  száza- 
daiba és  közvetlen  kapcsolatban  állnak  ugyan  a  múlt  fejlődés- 
sel, de  mig  az  egymás  mellett  álló  ethnikai  és  politikai,  nemzeti 
és  államterületek  súrlódása  és  ellentétei  1815  és  1914  között  mai 
értelemben  vett  háborút  nem  tudtak  előidézni,  alig  hogy  a  béke 
szeretete  a  köztudatba  átment,  épen  az  európai  súrlódások  el- 
rendezésének egyenes  cáfolataként  esett  lábaink  elé  egy  minden- 
nél borzalmasabb  háború,  melyért  kicsinyek  és  nagyok  egyforma 
sietséggel  mossák  kezüket. 

Mert  ha  azt  mondanánk,  hogy  korunk  békeszerető  volt, 
akkor  a  háború  megindokolása  nem  volna  könnyű  feladat  és  a 
történelmi  megismerés  módja  óva  int  bennünket  attól,  hogy  bár- 
mely felszínen  nyugvó  közhitet  a  fejlődés  céljának  és  végpontjá- 
nak, bármely  felvetett  és  elterjedt  jelszót  a  fejlődés  való  irányá- 
nak ismerjünk  el. 

Az  első  ténymegállapításnak  az  európai  politika  tanulmá- 
nyozásában minden  jelszótól  és  irányzattól  menten  annak  kell 
lennie,  hogy  az  európai  népek,  nemzetek  és  államok  egy  a  vilá- 

gon  par  excellence  történelmi  földön  állva  hosszú  harccal  küz- 
dötték  fel  magukat  a  helyre,  melyen  a  szenvedések  vihara  csap- 
kodja őket,  de  a  szenvedések  láncolatában  sohasem  találták  meg 
egymást  és  sohasem  alkottak  meg  oly  közösséget,  mely  mind- 
nyájukat mindenkivel  szemben  egybefogta  volna. 

Mikor  a  bécsi  kongresszus  delegátusai  összeültek,  meg- 
lepetve látták,  hogy  a  négy  legnagyobb  hatalom  megbizottai  kor- 
látlanul intézkednek  a  többi  államok  nélkül  és  fölött,  mikor 
pedig  Talleyrand  herceg  a  nemzetközi  jogot  emlegette,  Humboldt 
porosz  követ  azzal  a  kérdéssel  válaszolt:  «mit  keres  itt  a  nemzet- 
közi jog?»  és  az  angol  hadak  fővezére,  French,  száz  évvel  azután 
ugyanúgy  jelentette  ki  a  nyugati  harctéren,  hogy  a  nemzetközi 
jog  nem  alaptörvénye  a  harcoló  feleknek. 

Ha  a  nemzetközi  jog  puszta  tételeit  a  béke  megtartására  és 
az  európai  közösség  megalkotására  elégségeseknek  nem  tarthat- 
juk, miért  nem  alkották  meg  e  közösséget  a  múltban  gyökerező, 
nála  sokkal  hatalmasabb  történelmi  motivumoknak,  a  földnek, 
a  fajnak  és  a  szokásoknak  európai  rendje  és  közössége? 

A  választ  abban  a  sajnálatos  megállapításban  kell  keres- 
nünk, hogy  a  kivivott  nagy  sikerek  nem  mindig  hordták  maguk- 
ban a  jövő  siker  biztosítékait. 

Mikor  a  német  fejedelmek  a  császári  hatalom  korlátlan  ren- 
delkezése alól  hosszú  küzdelem  után  felszabadultak,  e  szabadság 
biztosítékát  a  westphaleni  békével  a  francia  és  svéd  hatalmak- 
ban helyezték  el,  melyek  közül  az  első  nem  sokkal  azután  a  német 
Elszászt  ragadta  el,  és  már  a  XVII.  század  második  felében, 
majd  a  svéd  hatalom  örököseivel,  az  oroszokkal  egyesülve  a 
XVIII.  században  pusztító  hadaik  özönével  árasztották  el  azt  a 
Németországot,  melynek  szabadsága  védelmükre  bízatott.  Mikor 
a  francia  forradalom  a  királyi  hatalmat  megdöntötte,  a  nép- 
szuverénitás  biztositékát  Bonaparte  Napóleon  tábornok  kezeiben 
helyezték  el  és  a  nép  maga  teremtette  meg  a  mindennél  zsarno- 
kibb katonai  monarchiát. 

így  az  európai  népek  is,  mikor  a  napóleoni  hegemónia 
bilincseitől  megszabadultak,  önfeledten  engedték  át  az  uj  rend 
megalkotásának  jogát  a  bécsi  kongresszuson  a  kormányoknak, 
melyek  szabadon,  de  felfogásuk  bélyegét  a  rendelkezés  minden 
pontjára  rányomva,  az  európai  nemzetekkel  minden  érintkezést 
megszakítva  és  azok  legvitálisabb  érdekeit  figyelmen  kívül  hagyva 

szabták  meg  az  európai  rendet,  és  nem  vették  észre,  hogy  az  osz- 
tozkodók  fölött  összefont  karokkal  állott  egy  uj  hatalom,  mely 
Európa  titkaiba  nézett  és  súlyos  tapasztalatait  egy  évszázadon 
át  mesteri  kézzel,  mindig  a  kellő  időben  és  kellő  helyen  érté- 
kesítette. 

* 

A  korabeli  Európa  legnagyobb  diplomáciai  tehetsége,  Met- 
ternich herceg,  és  legfényesebb  elméje,  List  Frigyes,  megbűvölve 
látták  Anglia  kiemelkedését  és  a  bámulat  felső  fokaival  hódol- 
tak neki. 

Anglia  (aninden  előnyével  jelent  meg  határtalan  sikerei- 
nek, a  (Napóleon  elleni)  koalicióban  játszott  fényes  szerepének, 
határtalan  befolyásának,  felső  erőinek  és  szolid  prosperitásának, 
melyet  napjainkban  egyetlen,  hatalom  sem  ért  el,  végül  tekintélyé- 
nek, melyet  a  többi  kormányokkal  való  fellépésében  inspirálni 
tudott,  és  ez  eszközök  használatában  Anglia  Európa  törvényeit 
diktálhatta))  —  mondta  Metternich  herceg.1) 

«Anglia  nevének  említésekor))  —  tette  hozzá  Pozzodi  Borgo 
gróf,  Oroszország  párisi  nagykövete,  —  «ma  a  hatalomnak,  a 
függetlenségnek  és  a  gazdagságnak  minden  eszméje  életre  kel. 
A  hullámok  közé  helyezve,  faváraitól  körülvéve  Nagy-Britannia 
Európa  minden  erőivel  dacolni  látszik.))2) 

«Mily  semminek  látszik  azok  törekvése»  —  fejezte  be  a 
dicséretet  List  Frigyes,  —  «kik  egyetemes  hegemóniájukat  csu- 
pán a  fegyverek  erejére  építették,  Anglia  nagy  tervéhez  képest, 
hogy  egész  területét  végtelen  ipari,  kereskedelmi  és  kikötővárossá 
alakítsa  át,  és  az  legyen  a  föld  országaival  és  államaival  szem- 
ben, mi  egy  nagy  város  puszta  környékével  szemben.))3) 

Anglia  csodálatos  haladása  és  műveltsége  azonban  sem  az 
osztrák  centralizmus  sorsán  aggódó  Metternich  hercegben,  ki 
benne  a  kontinenst  ellenőrző  Szent  Szövetség  nagy  veszedelmét, 
sem  a  francia  pr^sztizspolitika  sorsát  féltő  Cháteaubriand  francia 
külügyminiszterben,  kit  a  végzet  1823-ban  az  angol  hadüzenet 
felé  sodort,  nem,  egyedül  List  Frigyesben  érlelte  meg  azt  a  meg- 

!)  Metternich:  Nachgelassene  Papiere  II.  478.  1. 

2)  Placov  A. :  Correspondence  diplomatique  des  ambassadeurs  et  mi- 
nistres  de  Russie  en  Francé  1814—18.  II.  Paris  1902.  532.  1.  » 

3)  List  Frigyes:  Das  nationale  System  der  politischen  Oekonomie  I. 
Stuttgart  1841.  497.  1. 

győződést,  hogy  az  Európában  esetleg  érvényesülő  angol  befolyás- 
ellensúlyát  egyedül  hídfőinek,  Hollandiának  és  a  Hansavárosok- 
nak  1818-iki  porosz  vámtörvény  alá  vonása  és  a  porosz-német 
Zollvereinba  olvasztása,  tehát  a  középeurópai  területek  szoros 
szövetsége  és  a  Napóleontól  oly  éleslátással,  de  oly  tervszerűt- 
lenül megrohant  indiai  ut  biztosítása  adhatja  meg. 

A  brit  kormány  azonban  a  Szent  Szövetség  európai  hege- 
móniájától tartva  egy  lépéssel  előbb  haladt,  és  mig  a  Dániától 
elvett  Helgoland-szigetéről  féltékenyen  őrködött  az  Északi-tenger 
fölött,  ((huszonnégy  óra  alatt  elpusztíthatván  azt,  mit  negyed- 
század létrehozott)),4)  a  Hollandiától  elvett  Belgiumot  önálló 
állammá  szervezve  lehetetlenné  tette,  hogy  «a  kis  tengeri  had- 
erőkkel rendelkező  nemzetek  haderőik  egyesítésével  Angliát 
egyensúlyban  tarthassák)),5)  végül  Malta-szigetének  birtokában  a 
levantei  utak  felügyeletét  is  megszerezte,  és  a  Szent  Szövetség 
ellen  folytatott  küzdelmében  még  szerencsésebb  kézzel  nyúlt 
azon  jelszavak  felé,  melyeket  az  egymással  szembenálló  kor- 
mányok és  népek  elárultak,  és  melyekkel  a  kontinentális  álla- 
mok egyesülését  és  a  szigetország  ellen  vonulását  lehetetlenné 
tette. 

Az  első  jelszó  a  parlamenti  alkotmány  jelszava  volt. 

Az  európai  népek  a  napóleoni  háborúk  befejezésekor  az 
1791-iki  francia  alkotmánylevélben  és  ennek  másolatában,  az 
1812-iki  spanyol  alkotmányban  látták  a  boldogság  eszményét,  de 
mig  az  európai  forradalmak  vezetői  a  brit  kormányt  az  alkot- 
mányos demokrácia  eszményének  tartották  és  elszánt  gyülölet- 
lel  fordultak  a  Szent  Szövetség  kormányai  ellen,  melyek  a  népek- 
től elfordulva  űzték  az  európai  hegemónia  lidércfényét,  addig  a 
Szent  Szövetség  ellen  küzdő  brit  kormány  a  rajongva  fogadott 
spanyol  alkotmánylevelet  Portugáliában  egy  másikkal  cserélte 
meg,  mely  a  Portugáliához  tartozó  Brazília  gyarmat  elszakítását 
is  elismerte,  mert  ((Portugália  és  Brazília  viszályában))  —  mondta 
Canning  —  «nem  vehetünk  részt  az  anyaország  oldalán,  mely 
gyapjúnkat  30%  vámmal  sújtja,  mig  Brazília  a  szerződésszerű 
15%  vámmal  is  megelégszik)).6) 

4)  U.  ott  548.  1. 
*)  U.  ott  559.  1. 

6)  Slaphton:  The  political  life  of  George  Canning  II.  London  1831. 
296  -98.  1. 

Az  aktus  intézője  Sir  Charles  Stuart  rendkívüli  követ  volt, 
és  Canning  kénytelen  volt  az  alsóház  előtt  megvallani,  hogy 
«ö  Felsége  kormánya  nem  ellenezte,  hogy  Sir  Charles  Stuart  e 
megbizást  végrehajtsa,  de  közvetlenül  érezte,  hogy  ha  Sir  Charles 
Stuart  Lisszabonban  marad,  Európa  előtt  ugy  tűnik  fel  a  dolog, 
hogy  a  portugál  alkotmány  megalkotója  és  rákényszerítője 
Anglia  volt.  Sir  Charles  Stuartot  tehát  hazarendeltük,  hogy  ha  az 
alkotmány  valóra  válik,  nyilvánvalóan  (might  plainly  appear) 
magától  és  nem  az  angol  beavatkozástól  kényszerítve  fo- 
gadja el.»7) 

Ezzel  szemben  azonban  Doni  Pedro  braziliai  császárnak  az 
volt  a  felfogása,  hogy  az  alkotmánylevél  «azon  szerződés  folyo- 
mánya (the  complement  of  the  treaty),  melyet  a  két  ország  szét- 
választása iránt  én  irtam  alá»,8)  mire  Canning  a  beavatkozás 
látszatának  elkerülése  végett  A'Court  lisszaboni  angol  követet 
megkérte,  hogy  Stuartot  hazairányítsa.  A  követ  azzal  nyugtatta 
meg  az  államtitkárt,  hogy  ((lehetetlen  ugyan  azt  állítanunk,  hogy 
(Stuart)  részéről  beavatkozás  nem  történt.  Közvetlen  és  tettleges 
beavatkozás  történt  az  ő  részéről,  de  csak  oly  jellegében,  mellyel 
(Rio  és  Lisszabon  között)  mint  portugál  meghatalmazott  rendel- 
kezett, és  bármit  mondjanak  is  a  portugál  meghatalmazottról, 
biztosítom  önt  uram,  hogy  a  brit  követ  miért  sem  felelős».9) 
Canning  azzal  fejezte  be  az  ügyet,  hogy  «nem  tarthatom  hely- 
telennek amit  tett,  bármily  aggódva  igyekszem  is,  hogy  annak 
véget  vessek  és  őt  haza  hozzam.  Nem  Ítélhetem  el,  mert  én  en- 
gedtem meg  és  javasoltam,  hogy  a  szétválasztás  és  függetlenítés 
szerződésében  a  Leghívebb  Felség  megbízottja  legyen».10) 

Mi»  több,  a  délamerikai  piac  biztosítása  után  Wellington 
herceg  erről  az  alkotmányról  is  megfeledkezett,  és  Dom  Miguel 
herceget  brit  hajó  vitte  Lisszabonba,  hogy  alkotmány  nélkül 
kormányozzon. 

* 

7)  Canning  az  angol  alsóházban  1826.  dec.  11. 

8)  1826.  ápr.  30.  Rio.  Stuart  jelentése  Canninghoz.  Annual  Register  of 
1829.  London  1830.  II.  407.  1. 

9)  18^6.  aug.  4.  Lisszabon.  A'Court  jelentése  Canninghoz.  U.  ott  416.  I. 

10)  1826.  jul.  2.  London.  Canning  Granville  lord  párisi  angol  nagykövet- 
hez. StapUton:  Somé  official  correspondence  of  George  Carring  II.  London 
1884.  116-18.  1. 

Mikor  a  Szent  Szövetség  rendszere  összeomlott,  a  brit  poli- 
tika feszült  vitorlákkal  távolodott  el  a  kontinenstől,  melyen  nem 
volt  mitől  tartania  többé,  csak  a  krimi  háborúban  és  1878-ban 
vonulván  fel  Oroszország  ellen,  hogy  az  indiai  utat  biztosítsa.  Mi 
több,  1863-ban  a  joniai  protektorátust  is  feladta,  1890-ben  pedig 
Helgolandból  is  kivonult,  és  a  brit  és  európai  politika  szálai  a 
splendid  isolation  jegyében  végleg  megszakadni  látszottak. 

Az  1848-iki  forradalmakat  követő  negyedszázad  alatt  külső 
behatás  nélkül  történt  meg  az  átalakulás,  és  a  nemzetegység  jel- 
szói a  német  és  olasz  egység,  Magyarország  és  Erdély  uniója, 
Magyarország  és  Ausztria  kiegyezése,  Moldva  és  Havasalföld 
uniója  utján  az  egész  vonalon  érvényre  jutottak. 

Az  átalakulás  azonban  a  német  nép  erőinek  egyesítése  és 
az  orosz  hódító  politika  ellenében  létrejött  német-osztrák-magyar 
szövetség  megalakulása,  Németország,  Ausztria  és  Magyarország 
külpolitikai  egybetolódása  folytán  a  németségnek  uralkodó  hely- 
zetet biztosított,  és  mig  az  egységes,  Hamburgot,  Brémát  és 
Lübecket  magába  olvasztó  Németország  északon  az  egész  part- 
vidéket elzárta  és  a  brit  befolyás  hidfőit  megszüntette,  az  Ang- 
liától elhagyott  Helgoland  szigetét  pedig  megerősítette,  ugyan- 
akkor délen  feltartóztatlanul  haladt  a  Balkánon  át  Ázsia  felé, 
hogy  a  produktív  erői  részére  szükséges  piacot  és  nyersanyagot 
biztosítsa. 

Már  List  Frigyes  megírta,  hogy  az  1818-iki  porosz  vám- 
törvény és  a  porosz-német  Zollverein  megalkotása  után  Anglia 
1823-ban  azért  szüntette  meg  tiltó  vámjait,  hogy  a  német  föld 
nyerstermékeit  magához  vonva  lehetetlenné  tegye  a  német  gyár- 
ipar megerősödését,  a  parlamenti  alkotmány  jelszavának  fel- 
vételét viszont  egy  másik  aggódás  kisérte,  mely  a  népek  önrendel- 
kezési jogának  előgördítésével  akarta  megállítani  a  Szent  Szövet- 
ség diadalszekerét,  de  a  lényeg  azon  fordul  meg,  hogy  mindkettőt 
csak  alkalmas  eszközként  éá  nem  célként  vetették  a  küzdelembe, 
mert  a  cél  a  Szent  Szövetség  hatalmi  csoportjának,  Metternich 
herceg  hegemóniájának  és  a  középeurópai  vámunió  tervének 
meghiúsítása  volt. 

Mikor  a  XIX.  század  alkonyán  Németország  lendületes  fej- 
lődése következtében  az  1823-ikival  analóg  helyzet  állott  elő,  és 
senki  sem  álmodta,  hogy  a  bálványként  imádott  XX.  század 
hullával  lakarja  be  a  földet,  a  béke  dicshimnuszai  közt  kitört 

világháború  annál  több  óvatosságot  kiván  azon  jelszavakat  illető- 
leg, melyek  a  hosszú  évtizedek  alatt  megalapozott  béke  váratlan 
megdöntése  után  rohamlépésben  lepték  meg  az  európai  köz- 
véleményt. 

Az  imperializmus  ma  kétségtelenül  egyike  azon  fogalmak- 
nak, melyekkel  leginkább  visszaélnek,  holott  a  történelmi  vizsgá- 
lódás kénytelen  kimutatni,  hogy  az  a  gazdasági,  politikai  vagy 
katonai  terjeszkedés,  a  hatalmi  politika  vagy  erőteljes  nemzeti 
szervezkedés  nevek  alatt  mindig  megvolt. 

Az  entente  beállítása  szerint  a  német  imperializmus  célja 
leigázni  Európa  nemzeteit  és  Anglia  1914  augusztus  5-ikén 
Európa  szabadságának  megmentése  véget  lépett  a  kontinensre  — 
«on  Wednesday  morning,  August  5,  Great  Britain  fourd  herself 
called  to  be  once  more  the  saviour  of  Europe»,n)  —  holott  a 
szorosabb  értelemben  vett  imperializmus  maga  is  angol  import 
volt,  sőt  amig  Németországnak  a  háború  előtt  módjában  sem 
volt  a  területi  terjeszkedés,  addig  a  brit  birodalom  fegyveres  ter- 
jeszkedése által  nőtt  meg,  és  angol  mesteri  kéz  alkotta  meg  sze- 
meink előtt  azon  angolszász  uniót,  melynél  imperiálisabb  eszmét 
belátható  időben  nem  fognak  megalkotni,  de  melynek  kész 
programmját  már  a  háború  előtt  bemutatták.12)  Mi  több,  a  német 
nép  maga  nem  hogy  az  imperiális  terjeszkedés  gondolatával  nem 
foglalkozott,  de  saját  hazájának  politikai  és  közjogi  vitáiban  sem 
vett  részt  és  annyira  átengedte  magát  a  helyi  érdekeltségektől 
vezetett  helyi  politikának,  hogy  a  politikai  átnevelés  folyamata 
is  csak  közvetlenül  a  háború  előtt  indult  meg,  mikor  idegen 
országok  és  népek  gazdasági  és  politikai  helyzetével  megismer- 
kedni és  ((földrészekben  gondolkozni))  kezdett. 

A  militarizmus  és  pacifizmus  is  annyiféle  változatban  kerül 
az  olvasó  elé,  mig  végül  is  elhiszi,  hogy  az  előbbi  németet,  az 
utóbbi  angolt  jelent,  és  elfeledni  kész,  hogy  a  militarista  németek 
és  a  militarista  magyarok  hazájuk  földjét  védik,  mely  aggódó 
övéiknek  hajlékot  nyújt;  hogy  brit  befolyás  vitte  keresztül  Fran- 
cia- és  Oroszország,  Itália  és  Japán,  Portugália  és  Amerika  fegy- 
veres beavatkozását  és  az  általános  katonai  kötelezettség  elfoga- 

n)  Annual  Register  of  1914.  London  1915.  174.  1. 
12)  Lea  Howcr :  The  day  of  the  Saxon.  New-York  és  London  1912. 
fism.  Marczali  Henrik.  Századok  1916.  392—403.  1.]. 

dását  ott,  hol  az  merőben  ismeretlen  fogalom  volt,  és  amig  egyik 
kezével  az  angol  militarizmus  diadalmas  árját  öt  világrészre  ter- 
jeszti ki,  addig  másik  kezével  az  egész  világ  szocialistáit  Stock- 
holmban tereli  össze,  hogy  békefeltételeinek  reklámmunkáját  el- 
végezzék. 

Még  ezeknél  a  jelszavaknál  is  csalókább  a  nemzetiségek 
felszabadításának  csatakiáltása. 

A  XIX.  század  első  felében  joggal  lehetett  beszélni  a  nem- 
zetek felszabadításáról  a  Szent  Szövetség  önkénye  alól,  de  a  nem- 
zetek 1848  és  1871  között  a  valóságban  fel  is  szabadultak  és  az 
államhatalom  aktiv  részeseivé  lettek,  a  nemzetek  felszabadításá- 
ról tehát  nem  beszélhetnének  ellenségeink,  bár  szerintök  a  német 
hegemónia  gyökerében  fenyegeti  a  nemzetek  szabadságát. 

Mivel  azonban  a  nemzeti  kormányzat  a  középeurópai  terü- 
leteken megingathatlanul  erős,  a  felborítás  eszközei  között 
olyanra  volt  szükség,  mely  vele  sikerrel  mérkőzhetett,  és  a  közép- 
európai hatalmakat  nemzetiségeikkel  akarják  szétromboltatni. 

Fölösleges  tehát  azon  áradoznunk,  hogy  a  nemzetiségek 
államjogi  —  mert  erről  és  nem  humanizmusról  van  szó  —  fel- 
szabadítása az  emberi  jogok  kiterjesztését  jelenti;  hogy  ez  ((alkal- 
mazott nemzetközi  igazságosság))  elől  ki  nem  térhetünk,  mert  ez 
«az  altruista  nemzeti  gondolat,  vagy  a  nemzeti  altruizmus  elve», 
mert  az  emberi  jogok  alatt  egyrészt  senki  sem  érti  azt,  amit  az 
entente  jól  kiépített  haditerve  alapján  értenie  kell;  a  nemzeti- 
ségek államjogi  felszabadítása  viszont  Ausztria,  Magyar-  és 
Törökország  összeomlását,  az  ezeréves  magyar  állam  kíméletlen 
feldarabolását  és  külföldről  bevándorolt  népek  közt  való  szét- 
osztását jelentené,  ránk  nézve  tehát  ennek  a  pozitív  célnak  a  jel- 
szavát öltöztetik  az  emberi  jogok  megnyerő  külsejébe,  és  ezzel 
igaz  megvilágításban  látjuk  magunk  előtt  a  félelmes  irányzatot, 
melyet  a  többfaju,  és  elsősorban  a  magyar  nemzet  szivének  sze- 
gezni maga  is  félsiker. 

Ne  higyjük  tehát  azt,  (  hogy  az  imperializmus  a  hódítás 
szenvedélyének  homlokunkra  sütött  bélyege  és  a  pacifizmus  oly 
eszmény,  melyet  barbár  lelkünk  felfogni  nein  tud;  hogy  a  mili- 
larizmus  oly  bün,  mely  általunk  és  miattunk  sújtja  e  nyomorult 
földtekét,  és  hogy  nemzetiségeinktől  emberi  jogaikat  irigyeljük: 
tekintsük  azon  reálpolitikai  hasznot,  mely  ez  eszközül  választott 
jelszavak  diadalával  előállana. 


Az  európai  politika  jelszavai 


237 


Ha  honvédelmünk  kudarcot  vall,  nem  a  világ  szabadságát 
mentették  volna  meg  tőlünk,  hanem  az  ezeréves  magyar  államot 
döntötték  volna  meg;  ha  nincs  a  hon  védelmére  fegyveres  erőnk, 
akkor  talán  felmentene  bennünket  a  militarista  név  alól,  de  hon- 
talanná teszik  a  nemzetet;  ha  nemzetiségeinket  elcsábítani  sike- 
rült volna,  ma  nincs  Magyarország,  mig  magunk  és  ellenségeink 
vérvesztése  uj  hidfőkké  alakult  volna  át. 

Az  entente  vezére,  Anglia  1815  óta  oly  tengeri  hatalommal 
rendelkezett,  mellyel  megmérkőzni  senki  sem  tudott  és  a  háborút 
mégis  a  tengerek  szabadsága  érdekében  indította  meg;  1848  óta 
Európán  kivül  minden  földrészt  brit  befolyás  alá  hajtott  és 
1914-ben  a  német  imperializmusnak  üzent  hadat;  1901  óta  min- 
dent megtett,  hogy  a  német,  osztrák  és  magyar  államok  védelmi 
szövetségét  a  béke  megbontásával  vádolja  meg  és  a  világ  népeit 
fegyverbe  szólítva  vonult  minden  irányból  a  koncentrációs  tá- 
borba terelt  középeurópai  népek  ellen.  Ahol  erős  monarchiák 
voltak,  ott  a  demokrácia  zászlóját  emelte  fel,  hol  erős  köztársa- 
ság volt,  császárokat  rántott  elő;  ott  demokratizálásról,  itt  az 
erők  egyesítéséről  beszélt,  hogy  elejét  vegye  a  veszedelemnek, 
mely  Európa  földjéről  a  brit  világhatalmat  fenyegette. 

A  különbség  az  1815-iki  és  1915-iki  helyzet  között  abban 
foglalható  össze,  hogy  akkor  az  európai  delegátusok  magukban 
voltak  és  szabadon  osztották  fel  Európa  földjét  maguk  között, 
mig  a  brit  kormány  megelégedett  azzal,  hogy  a  tengerek  birto- 
kába jutott  és  tengerentúli  földek  szerzésére  jogot  és  időt  szer- 
zett; ma  egy  egész  világgal  szemben  állva,  még  ha  összefogná- 
nak is  az  érdekeiket  könnyelműen  megtagadó  európai  nemzetek 
és  testvérekként  ülnék  körül  a  béke  asztalát,  a  vezetés  az  Euró- 
pán kivül  álló,  pihent  és  erős  hatalmaktól  kisért  brit  politikát 
illetné  meg,  mely  a  német  arbitorium  ellen  küzdés  jelszóval  maga 
helyezkedett  el  a  birói  székben,  hogy  a  nagyzásra  megtanított 
kis  és  a  nagyságukban  megalázott  nagy  nemzetek  fölött  Ítél- 
kezzék. 


Oroszország*  Szerbia  sírásója. 


Irta :  Bonkáló  Sándor  dr. 


Russland  Serbiens  Totengráber  cimen  pár  héttel  ezelőtt  Gopcse- 
vics  Szpiridion  szerb  történetíró  és  publicista  igen  érdekes  cikket  közölt 
az  An  den  Grenzen  Russlands1)  225 — 287.  lapjain.  Röviden  ismerteti 
Szerbia  történetét  1804-től  1915-ig  s  rámutat  arra,  hogy  Oroszország 
ebben  az  időszakban  háromszor  áldozta  föl  Szerbiát  saját  önző  érde- 
keinek. Először  1813-ban  a  bukaresti  békében,  másodszor  1878-ban 
a  san-stefanoi  előleges  békében,  amikor  Szerbia  rovására  Nagy-Bolgár- 
ország megteremtésén  fáradozott,  mivel  azt  remélte  és  hitte,  hogy  Bul- 
gária vak  eszköz  lesz  a  kezében,  s  végül  1914  és  1915-ben,  amikor  mo- 
narchiánk ultimátumának  a  visszautasítására  kényszerítette  s  megaka- 
dályozta abban,  hogy  békét  kössön  velünk. 

Az  említett  cikknél  azonban  sokkal  értékesebb  Gopcsevicsnek 
Russland  und  Serbien2)  cimü  munkája,  amelyben  az  okleveles  bizonyí- 
tékokat közli.  Ezek  a  diplomáciai  okiratok  fényes  tanúbizonyságot 
tesznek  amellett,  hogy  Oroszország  csakis  a  saját  önző  politikai  érde- 
keivel törődik,  hogy  a  kis  államok  felszabadításáról  és  a  szláv  testvéri- 
ségről szóló  hangzatos  frázisai  tudatos  és  tendenciózus  hazugságok, 
mert  a  kis  balkáni  államokat  és  a  « szláv  testvéreket))  csakis  arra  tartja 
alkalmasoknak,  hogy  szükség  esetén  saját  érdekében  feláldozza  őket. 

Irinyi  a  M.  F.  folyó  évi  3.  számában  egy  szerb  történetíró  nyomán 
ismertette  Szerbia  szabadságharcait  s  Oroszország  szerepét  azokban, 
ezeket  tehát  nem  fogom  itt  ismételni,  csupán  azokat  a  tényeket  emelem 
ki,  amelyek  az  oroszok  balkáni  politikájára  fényt  vetnek  s  lelkiisme- 
retlen önzésüket  bizonyítják.  Azokat  a  diplomáciai  leveleket  ismerte- 
tem, amelyek  Gopcsevicsnek  az  állításait  igazolják  s  amelyek  kétség - 

*)  An  den  Grenzen  Russlands.  M.  Gladbach,  1916.  253.  1. 

2)  Sp.  Gopcevic:  Russland  und  Serbien  von  1804—1915.  Nach  Urkunden  der  Geheim- 
archive  von  St.-Petersburg  und  Paris  an  des  Wiener  Archivs.  München,  1916.  188.  1. 

telenül  bizonyítják,  hogy  Szerbia  pusztulását  Oroszország  okozta.  A 
szerbek  példájából  a  többi  szlávok  is  okulhatnak.  Gopcsevics  honfi- 
társainak a  szemét  akarja  felnyitni,  amit  azonban  mond  és  közöl,  olyan 
érdekes,  hogy  mi  is  meghallgathatjuk  annál  is  inkább,  mert  a  közölt 
oklevelekből  Oroszországnak  Ausztria-Magyarországgal  szemben  köve- 
tett politikáját  is  megismerhetjük. 

Szerbia  mostani  pusztulását  a  radikális  párt  elvakult  politikájának 
köszönheti.  Ez  a  párt  egy  negyedszázad  óta  Oroszország  kosztosa  volt 
s  a  történelemnyujtotta  tanulságokról  megfeledkezve  mesterségesen  a 
szomszédos  dunai  monarchia  ellen  izgatta  a  népet.  A  történelem  azt 
bizonyítja,  hogy  Szerbiának  a  nyolcvanas  években  volt  a  legjobb  sora, 
amikor  a  haladópárt  szakított  az  oroszbarátsággal  s  őszinte  egyetértés- 
ben élt  Ausztria-Magyarországgal.  Oroszország  Szerbiának  gonosz 
szelleme  volt,  amely  könyörtelenül  megzsarolta  s  föláldozta,  amint  min- 
denkori politikai  érdeke  megkívánta.  Történeti  tény,  hogy  Szerbia  1813- 
ban  a  saját  erejéből  idegen  segítség  nélkül  kivívott  szabadságát  ismét 
elvesztette,  mert  Oroszország  a  bukaresti  békében  áldozatul  dobta  oda 
a  portának  s  azonfelül  megtiltotta,  hogy  Törökország  ellen  védekezzék! 
Épen  igy  a  san-stefanoi  békében  is  feláldozta.  1913-ban  ismét  fel  akarta 
áldozni,  1915-ben  pedig  Anglia  támogatásával  meghiúsította  a  béke- 
kötést Ausztria-Magyarország  és  Szerbia  között  és  siettette  összeomlá- 
sát, mivel  a  bolgár  mozgósítás  alkalmával  megakadályozta  ezen  ellen- 
ségének idejében  való  lef  egy  vérezését. 

Ezzel  szemben  igen  érdekes  annak  a  ténynek  a  megállapítása, 
hogy  Szerbiának  első  felszabadítója:  Kara  Györgye  Petrovics,  1804  és 
1813  között  nyolcszor  ajánlotta  fel  a  bécsi  kormánynak,  hogy  kebelezze 
be  Szerbiát  a  monarchiába,  még  pedig  1804  május  25.,  1805  június  6., 
1806  február  6.,  1808  április  5.,  1809  április  2.,  1809  december  17., 
1810  március  4.  és  1813  szeptember  13-án,  mivel  Szerbiának  —  hite 
szerint  —  Ausztriába  való  bekebelezése  esetén  volna  a  legjobb  dolga. 

Igen  érdekes  és  pikáns  az  erre  vonatkozó  és  egyéb  okiratok  meg- 
ismerése különösen  a  szlávokra  nézve,  mert  akkor  az  oroszimádók  sze- 
mei felnyílnak  és  meglátják,  hogy  milyen  az  ő  muszka  bálványuk  és 
mily  gyalázatosan  viselkedett  mindig  a  szerbek  irányában.  Ha  a  lelep- 
lezések segítségével  a  szerbek  szemeit  felnyitni  s  a  radikális  jelszavak 
hamisságát  feltárni  sikerül . . .  akkor  megtörténik  az  első  lépés 
Ausztria-Magyarország  és  Szerbia  között  a  megegyezés  felé,  olyan  meg- 
egyezés felé,  amely  mindkettőnek  érdekében  áll,  de  ami  a  szerbekre 
nézve  életkérdés ... 

Kara  Györgye  a  törökök  leveretése  után  1804  május  25-én  gróf 
Kobenzl  és  herceg  Colloredo  miniszterek  utján  a  szerb  fölkelők  vezetői 
és  az  egész  szerb  nép  nevében  a  kővetkező  kérelmet  intézte  Ferenc 

császárhoz:  «A  szerb  nép  nem  képes  és  nem  akar  tovább  török  igában 
sínylődni.  Az  egész  nép  azt  kívánja,  hogy  az  osztrák  császári  ház  kor- 
mányzása alá  jusson.  Belgrádban,  Sabácban  és  Szemendriában  min 
denki  kész  kérni  a  császárt,  hogy  egy  főherceget  küldjön  az  országba 
helytartónak.  Ha  Ausztria  kérésünket  nem  teljesíti,  ugy  a  szerbek,  bár 
igen  nem  szívesen,  de  mégis  kénytelenek  lesznek  egy  más  keresztény 
hatalomhoz  fordulni,  hogy  a  további  török  elnyomatást  kikerüljék.)) 

A  bécsi  udvar  nem  fogadta  el  a  szerbek  ajánlatát  s  erről  az  orosz? 
cárt  is  értesítette.  A  szerbeknek  azt  tanácsolta,  hogy  vessék  alá  magu- 
kat a  törököknek.  A  szerbek  tanácskozásra  gyűltek  össze.  Már  ekkor 
volt  Szerbiában  egy  párt,  amely  a  vallás  közössége  és  a  vélt  fajrokon 
ság  folytán  Oroszországért  rajongott.  Ez  a  párt  örömrivalgással  vette 
tudomásul,  hogy  Bécs  mit  sem  akar  tudni  róluk.  «Látjátok,  —  mon- 
dották a  ruszofilek  —  ezt  kaptátok  Ausztriától.  Nem  kelletek  neki, 
eltaszít,  jóllehet  magatok  kínálkoztok!  Mindig  mondottuk,  hogy  Orosz- 
országtól függ  a  mi  boldogulásunk.  Oroszországhoz  kell  fordulnunk, 
a  fehér  cár  segit  majd  rajtunk !»  Küldöttség  ment  Oroszországba,  amely 
kérte  a  cárt,  hogy  Szerbiát  oltalmába  vegye.  Ettől  az  időtől  kezdődik 
Oroszországnak  Szerbia  ügyeibe  való  hivatalos  beavatkozása,  aminek 
következménye  Szerbia  pusztulása  lett. 

Oroszország  1807-ben  Rodofinikin  Konstantin  valóságos  állam - 
tanácsost  Belgrádba  küldte,  hogy  a  szerb  népet  a  oroszság  érdekkörébe 
vonja.  Hogy  hogyan  dolgozott  Rodofinikin  és  mi  volt  az  oroszok  terve 
Szerbiát  illetőleg,  világosan  megmondják  a  Budberg  orosz  külügy- 
miniszterhez és  Pozorovszkij  tábornokhoz  irt  titkos  jelentések. 

.  .  .  «Véleményem  szerint  —  irja  Rodofinikin  —  föltétlenül  szük- 
séges, hogy  Oroszország  megtartsa  befolyását  Szerbiában,  mert  ez  az 
ország  fekvésénél  fogva  a  portával  való  háború  esetén  a  török  hadsereg 
felét  elvonja  tőlünk.  Ha  a  szerbek  a  szükséges  lőszerrel  el  lesznek  látva 
és  ágyukat  kapnak,  mert  a  mostaniak  teljesen  el  vannak  hanyagolva, 
akkor  semmiféle  hatalom  sem  lesz  képes  országukba  betörni,  míg  ők 
állandóan  fenyegetni  fogják  a  szomszéd  államokat.  A  törökök  iránt 
való  gyűlöletben  egyek  a  szerbek,  de  minden  más  kérdésben  megoszla- 
nak a  vélemények,  minden  szenátornak  vannak  párthívei.  Pénzzel 
azonban  mindenkit  olyan  irányba  lehetne  terelni,  amilyet  mi  kivána 
tosnak  tartunk  ...» 

Az  oroszok  önzése  és  kétszínű  játéka  még  világosabban  kifeje- 
zésre jut  a  későbbi  jelentésekben.  Rodofinikin  Kara  Györgye  titko* 
írnokát  s  néhány  más  befolyásos  embert  megvesztegetett  s  most  min- 
denről pontos  értesülései  voltak. 

Törökország  beleunt  a  folytonos  háborúskodásba  és  békét  akart 
kötni  a  szerbekkel.    Az  előzeles  megbeszélésen  szerb  szenátornak  öl- 

tözve  Rodofinikin  is  megjelent  és  a  béketárgyalásokat  meghiúsította. 
Erről  szóló  jelentése  szórói-szóra  igy  hanzik: 

« Amint  a  szeptember  26-iki  jelentésemben  említettem,  Belgrádból 
Leontije  metropolitával  és  Kara  Györgye  titkos  Írnokával,  akit  a  sze- 
nátus bizalmi  férfiúként  küldött  ki,  Porecsbe  utaztam,  ahová  30-án 
érkeztünk  meg.  Elsején  Golubinjébe  mentünk,  ahol  a  vidini  érsekkel 
találkoztunk,  akinek  engem  mint  jegyzőt  mutattak  be.  A  vidini  metro- 
politával jött  Sutzos  herceg,  Mola  pasa  pecsétőre.  Miután  a  török  dele- 
gátusok elmondották,  hogy  az  uj  nagyvezir  bölcsesége  következtében 
az  összes  belviszályok  Törökországban  megszűntek,  hogy  uj  hadsereget 
szerveztek  és  hogy  a  keresztények  mindenütt  békében  és  nyugalomban 
élhetnek,  felajánlották  Mola  pasa  közvetítését  a  Szerbia  és  Törökország 
közötti  békekötéshez.  Biztosították  róla,  hogy  ilyen  alkalom  nem  fog 
többé  kínálkozni,  ha  ezt  most  visszautasítjuk,  mert  a  porta  tízszer  annyi 
engedményt  hajlandó  most  tenni,  mint  amennyit  bármely  idegen  hata- 
lom közvetítése  és  segítsége  esetén  tenne.  Ami  azt  a  szerb  követelést 
illeti,  hogy  két  nagyhatalom  garantálja  a  porta  és  Szerbia  közötti  meg- 
egyezést, Mola  pasa  reméli,  hogy  erre  rá  fogja  bírni  a  portát,  de  nem 
lehet  két  hatalomnak  a  kezességét  biztosítani,  mivel  a  porta  vagy  Orosz- 
ország vagy  Franciaország  mellett  fog  dönteni.  Ezután  arról  kezdtek 
beszélni,  hogy  nem  lehet  az  oroszok  megbízhatóságára  támaszkodni  és 
Morea,  a  joni  szigetek,  Oláhország  és  Moldva  példáit,  sőt  végül  a  svéd 
király  esetét3)  hozták  föl  annak  a  bebizonyítására,  hogy  minden  állani 
csakis  saját  érdekeit  tartja  szem  előtt.  Mindezekre  megfelelő  választ 
adtunk;  ami.  a  lényeget  illeti,  azt  feleltük,  hogy  mi  mindezt  a  szenátus 
és  Kara  Györgye  elé  terjesszük  s  ezek  elhatározását  majd  Vidinben  kö- 
zöljük velük.  Azt  is  hozzáteltük,  hogy  ma,  amikor  Szerbiának  80.000 
embere  áll  fegyverben,  nehezen  hihető,  hogy  addig  letegyék  a  fegyvert, 
amig  mindazt,  ami  őket  megilleti  s  ami  még  a  törökök  kezén  van,  pél- 
dául Szokol,  Üszküb  és  a  többi  helységek,  meg  nem  szerzik.  —  Vegyék 
föl  ezt  is  követelésük  közé  —  mondotta  Sutzos  herceg.  Az  is  nehézséget 
okoz,  folytattuk  mi,  hogy  a  nép  egy  nagyhatalom  kezességével  beérje, 
mert  ha  a  porta  azzal  háborúba  keveredik,  nem  lesz  oltalmazónk. 
Helyes,  javasoljatok  négy  hatalmat,  válaszolta  Sutzos,  a  porta  majd 
kettőt  választ  közülök.  Ezzel  tanácskozásunk  véget  ért,  ebédeltünk, 
majd  visszatértünk  Porecsbe,  mig  a  többiek  ma  reggel  hagyták  el 
Golubinjét. 

Sutzos  herceg  nem  fedte  föl  kilétét,  hanem  a  vidini  érsek  titkos 
írnokának  adta  ki  magát,  mi  azonban  már  régóta  tudtuk,  hogy  kicsoda. 

3)  Oroszország  az  említett  szigetek  és  tartományok  lakosait  fellázította  a  porta  ellen,  de 
amikór  azok  fölkeltek,  cserben  hagyta  őket.  A  svéd  királyt  Finnországot  illetőleg  rászedték  s  a 
Wasa  dinasztiát  megbuktatták. 

Mikor  mindezt  Excellenciádnak  a  tudomására  hozom,  utasításo- 
kat kérek  arra  nézve,  hogyan  viselkedjem  ebben  az  ügyben  a  szerbek- 
kel szemben.   Holnap  reggel  visszatérek  Belgrádba.)) 

Pozorovszkij  herceg  válaszában  helyeselte,  hogy  Rodofinikin  ál- 
ruhában vett  részt  a  tanácskozáson,  azután  igy  folytatja:  « Annak  a 
válasznak  a  megfogalmazásánál,  amelyet  Ön  a  török  követeknek  Vidinbe 
igért,  vegye  irányadóul,  amit  1807  november  27-én  kelt  2344.  sz.  leve- 
lemben kifejtettem,  annál  is  inkább,  mert  az  a  terv  Ő  Császári  Felségé- 
nek a  helyeslésére  érdemesíttetett.  Szerbia  a  Duna  jobb  partján  terül 
el  s  igy  helyzete  nem  engedi  meg,  hogy  azt  az  országot  teljesen  egye- 
sítsük az  orosz  birodalommal,  de  a  császári  uralkodó  részéről  a  szer- 
beknek ünnepélyesen  igért  védelem,  ennek  a  népnek  Oroszország  irá- 
nyában tanúsított  állandó  és  tényleges  odaadása  és  az  a  föltétlen  szük- 
ségesség, hogy  hazánk  érdekében  ez  az  odaadás  ne  csak  a  szerbeknél, 
hanem  az  összes  Törökországban  élő  keresztényeknél  megőriztessék, 
amiáltal  a  mi  befolyásunkat  a  portánál  meg  fogjuk  tartani,  —  mindez 
megköveteli,  hogy  Szerbia  részére  valamint  a  még  török  jogar  alatt  élő 
szerblakta  területek  részére  egy  kormányzat  különös  jogai,  előjogai  és 
keretei  kieszközöltessenek.  Fizessenek  valamelyes  adót  a  portának,  ha 
ez  nem  kerülhető  el,  hogy  a  porta  ne  avatkozzék  bele  az  ország  ügyeibe. 
Az  ország  számára  valami  alkotmánytervezetet  kell  kidolgozni  külön 
tisztviselők  segítségével,  akiket  a  Császár  Őfelsége  fog  kirendelni,  mint 
ennek  az  országnak  nagy  védura  s  amelyhez  a  nép  általánosan  hozzá- 
járul. De  időre  van  szükségünk,  hogy  ezt  az  alkotmányt  a  szomszéd 
államokra,  továbbá  magának  a  népnek  a  helyzetére,  véleményére  és 
természetére  való  tekintettel  ki  lehessen  dolgozni.  Ez  a  mi  főcélunk, 
de  ezt  egyelőre  nem  szabad  a  török  megbízottaknak  elárulni.  Mindenek 
előtt  hangsúlyozza  azt,  hogy  a  szerbek,  bármennyire  is  óhajtják  a  há- 
ború végét,  amely  mind  a  két  félre  nézve  terhes,  az  orosz  császár  bele- 
egyezése nélkül,  aki  őket  legmagasabb  védelmére  méltatta,  nem  bocsát- 
kozhatnak tárgyalásokba  a  portával.  Mivel  továbbá  a  porta  soha  sem 
tartotta  kötelességének  a  saját  alattvalóival  szemben  vállalt  kötelezett- 
ségek teljesítését,  igy  tehát  ezeknek  önmagukban  semmi  erejök  sincs, 
miértis  az  orosz  és  a  francia  udvar  kezességét  kívánják,  mielőtt  a  to- 
vábbi tárgyalásokba  bocsátkoznának,  hisz  családjukat  és  vagyonukat 
biztosítaniok  kell.  ön  igen  okosan  válaszolta  a  törököknek,  hogy  a  szer- 
bek az  említett  hatalmak  egyikének  a  kezességét  kívánják.  Ezt  ismét 
hangsúlyoznia  kell.  Arra  az  ajánlatra,  hogy  a  szerbek  négy  hatalmat 
hozzanak  javaslatba,  amelyek  közül  a  porta  kettőt  választana,  vála- 
szolja azt,  hogy  a  szerbek,  mivel  más  államokkal  nincsenek  semmiféle 
viszonyban,  a  velők  egy  hitet  valló  Oroszországot  választották  annál 
is  inkább,  mert  már  az  orosz  császár  védelmét  élvezik  és  Francia- 

országot,  mert  ez  magára  vállalta  a  békeközvetítést  Oroszország  és  a 
porta  között.  A  felhozott  okoknál  fogva  Szerbia  nem  egyezhet  bele  más 
védő  hatalom  választásába.  Ebből  az  következik,  hogy  a  porta  mind- 
addig nem  ajánlhatja  föl  a  szerbeknek  az  orosz  császár  kezességét, 
amig  a  két  császárság  között  a  békét  meg  nem  kötötték  és  hogy  a  szerb 
ügyet  nem  lehet  a  porta  és  Oroszország  közötti  béketárgyalásoktól 
különválasztani.)) 

A  megvesztegetett  szerbek  felültek  Rodofinikin  cselszövényeinek 
s  a  Pozorovszkij  levelében  közölt  utasítások  szerint  jártak  el.  A  választ 
a  szenátus  nevében  maga  Rodofinikin  fogalmazta. 

Hogy  az  oroszok  Szerbiát  egyszerűen  saját  tartományuknak  tekin- 
tették, a  következő  levelek  bizonyítják. 

.  .  .  «Eddig  Szerbiának  sem  diplomáciai,  sem  kereskedelmi  kép- 
viselete nem  volt  az  idegen  államoknál.  Kívánatos  volna,  hogy  ezt 
meg  se  engedjük.  Legalább  is  a  diplomáciai  képviseletet  ne  vezesse 
be,  mert  ezeknek  joguk  van  hozzá,  hogy  a  régenssel  és  a  vezető  embe- 
rekkel társalogjanak  és  megakadályoznák  azt,  hogy  Oroszországnak 
ebben  az  országban  tényleges  befolyása  legyen.  Az  idegen  ügyvivők- 
nek jó  alkalmuk  volna  hozzá,  hogy  a  mi  óhajaink  ellen  dolgozzanak. 
Könnyen  feltehető,  hogy  Ausztria  a  mi  befolyásunk  gyengítésére  fog 
törekedni,  mert  az  kétségtelen,  hogy  mi,  ha  itt  befolyásunk  gyökeret 
ver,  hatalmas  túlsúlyban  leszünk  Ausztriával  szemben  minden  esetben, 
amikor  az  Oroszország  ellen  akarna  föllépni,  mert  mi  fellázíthatjuk 
belső  ellenségét,  amely  sokszor  minden  más  ellenségnél  veszedelmesebb. 
Az  osztrák  minisztérium  belátja,  hogy  ez  az  ország,  amely  Bosznia, 
Albánia,  Macedónia  és  Bolgárországgal  határos,  a  legjobb  alkalmat 
nyújtja  nekünk,  aminőt  csak  kívánhatunk,  hogy  uj  Kara  Gyorgyékat 
keltsünk  életre  és  bármit  tehessünk  európai  Törökországban,  amit  csak 
akarunk,  anélkül,  hogy  a  legcsekélyebb  gyanuokot  adnánk  az  ellenünk 
való  panaszra. 

Hogy  az  osztrákok  politikai  ellenségeskedéseinek  okait  egyelőre 
enyhítsük,  hasznos  volna,  ha  a  szökevények  kiszolgáltatásába  bele- 
egyeznénk, még  ha  ez  az  itteni  és  az  ausztriai  szerbekre  nézve  súlyos 
is  volna. » 

Pozorovszkij  Rodofinikin  fejtegetéseit  a  következő  kommentárok- 
kal látta  el:  «Ezek  a  fejtegetések  helyesek  és  megtámadhatlanok,  de 
hogyan  akadályozhatjuk  majd  meg  Szerbiát  mint  államot  abban,  hogy 
idegen  ügyvivőket  ne  akkreditáljon?  Legfeljebb  arról  lehet  gondos- 
kodni, hogy  az  orosz  udvar  beleegyezése  nélkül,  amelynek  védelme  alatt 
áll  Szerbia,  egy  ágenst  se  legyen  szabad  elfogadnia.)) 

«Rodofinikinnek  Szerbiára  vonatkozó  nézetei  az  orosz  befolyást 
illetőleg  szellemesek  és  messzelátók.    Mert  igen  fontos,  hogy  az  orosz 

befolyás  Szerbiában  megszilárduljon  különösen  Oroszország  és  Ausztria 
közötti  háború  esetén,  mert  ezzel  Ausztriát  fékentartani  és  a  háború 
kezdésében  megakadályozni  lehet.  Törökország  úgyszólván  teljesen 
az  orosz  udvar  rendelkezése  alatt  állana. » 

A  következő  levelek  a  Szerbiának  adandó  kormányformát  tár- 
gyalják. Az  orosz  diplomácia  főfeladatának  azt  tartja,  hogy  ez  az 
ország  orosz  kézben  maradjon  s  a  cári  udvar  parancsait  teljesítse. 
<« Oroszországgal  nem  lehet  egyesíteni,  mert  a  Duna  másik  partján  terül 
el»  s  ezért  orosz  gyámság  alatt  álló  királyságot  akarnak  szervezni.  Orosz- 
ország határát  a  Balkánon  a  Duna  folyóban  állapítják  meg.  «Ha  Isten 
Oroszország  határául  a  Dunát  és  hozzá  a  Szerbia  fölötti  véduralmat 
megadja,  akkor  ezeknek  az  országoknak  a  szervezésénél  nagy  gondos- 
sággal kell  majd  eljárni.  Ezekből  ugy  látszik  négy  kormányzóságot 
lehet  majd  alakítani:  Besszarabia,  Moldva,  Kis-Oláhország,  Nagy-Oláh- 
ország. Az  utóbbiban  ismeretekben  jártas  embernek  kell  lenni  kor- 
mányzónak, mert  Szerbiával  és  Ausztriával  határos.  Valamennyi  élén 
egy  főkormányzó  állana,  aki  egyúttal  az  ottani  hadsereg  főparancs- 
noka volna.» 

A  szerbek  belátták,  hogy  csapdába  jutottak  s  több  izben  próbál- 
tak a  bécsi  udvarhoz  közeledni,  de  nem  tudtak  többé  az  oroszok  karmai 
közül  kiszabadulni  és  jutalmuk  Oroszország  árulása  volt.  A  bukaresti 
békében  Oroszország  kárpótlásul  Szerbiát  adta  oda  a  töröknek.  Ezzel 
végződött  a  szerb  felkelések  első  fázisa. 

1815-ben  Obrenovics  Milos  vezetése  alatt  ismét  fölkeltek  a  szer- 
bek s  újra  kivívták  függetlenségüket.  Az  uj  állam  lassan  fejlődni  kez- 
dett, mert  az  oroszok  a  bukaresti  békekötés  után  alig  törődtek  velők, 
de  amikor  1828-ban  háborúba  keveredtek  a  portával,  ismét  eszükbe 
jutott  Szerbia.  Azt  üzenték  Milosnak,  hogy  «bár  az  orosz  elég  erős 
hozzá,  hogy  egyedül  végezzen  a  törökkel  és  más  hatalmakra  való  tekin- 
tetből nem  kívánja  Szerbia  nyilt  segítségét,  mégis  igen  jó  néven  vennék, 
ha  Szerbia  kétszínű  magatartást  tanúsítana,  hogy  a  törökök  ne  von- 
hassák el  Boszniában  és  Ó-Szerbiában  álló  csapataikat  és  ne  használ- 
hassák föl  ^z  oroszok  ellen. »  Milos  követte  az  utasítást.  A  háború 
befejezése  után  a  drinápolyi  békében  Oroszország  kikötötte,  hogy 
Törökország  a  szerbeknek  eddig  élvezett  jogait,  ünnepélyes  hat-i-serif- 
fel  is  erősítse  meg  és  jelölje  meg  az  országhatárokat.  Egy  orosz-török 
bizottságot  küldtek  ki  az  országhatárok  megállapítására.  Mikor  a  szer- 
bek azt  mondották,  hogy  Oroszország  többet  is  tehetett  volna  érdekük- 
ben, Kotzebue  orosz  delegátus  a  következő  választ  adta:  ((Természete- 
sen mi  azt  is  könnyen  elérhettük  volna,  hogy  Törökország  a  szerbiai 
várakat  is  kiürítse,  de  a  mi  érdekeink  megkövetelik,  hogy  a  szerbek- 
nek még  mindig  legyenek  ki  nem  elégített  kívánságaik,  mert  különben 
elfelejtenék,  hogy  mivel  tartoznak  Oroszországnak. » 

A  san-stefanoi  békében  (1878)  Oroszország  ismét  cserben  hagyta 
a  szerbeket.  Nagy-Bulgáriát  akart  teremteni,  amelyhez  a  szerblakta 
területeknek  csaknem  a  fele  hozzátartozott  volna.  Azt  hitte  ugyanis  n 
cár,  hogy  ezzel  lekenyerezi  a  bolgárokat  és  orosz  kormányzóságot  csi- 
nál Bulgáriából.  A  berlini  kongresszuson  azonban  Ausztria-Magyar- 
ország Szerbia  pártjára  állt  és  keresztülvitte,  hogy  Szerbia  területét  meg- 
nagyobbították. Ezért  Milán  a  ruszofil  radikális  párttól  elfordult  és 
az  osztrák-magyar  barát  haladópártra  bizta  a  kormányt.  Ez  annyira 
felbőszítette  az  oroszokat,  hogy  Milánt  1887-ben  egy  vadászat  alkal- 
mával meg  akarták  öletni,  a  tervet  azonban  idejében  felfedezték,  de 
politikai  okokból  az  egész  készülő  merényletet  eltitkolták.  Szerbia  jól 
járt  az  osztrák-magyar  barátsággal,  mert  Ausztria-Magyarország  1885- 
ben  védelmébe  vette  Bulgáriával  szemben  s  megmentette  a  katasztrófá- 
tól. Hogy  Szerbia  mégis  elégedetlenkedett,  annak  oka  részint  a  bécsi 
Lánder-Bank  üzelmeiben,  részint  Milán  tékozlásaiban  rejlik.  Az  oro- 
szok felhasználták  az  alkalmat  s  az  uj  radikális  párt  megvesztegetésé- 
vel ismét  megerősítették  befolyásukat,  Milán  halála  után  pedig  ismét 
ők  lettek  az  ország  uraivá.  A  további  események  már  közismertek. 

Harmadszor  1914-ben  sodorta  katasztrófába  Oroszország  Szerbiát, 
amikor  Ausztria-Magyarország  ultimátumának  a  visszautasítását  köve- 
telte. Nisben  a  bolgárok  zsákmányul  ejtették  Sándor  szerb  trónörökös 
csomagjait  s  ott  megtalálták  azokat  a  táviratokat,  amelyekben  az  oros* 
kormány  az  ultimátum  visszautasítását  követelte. 

De  ezt  maga  Petár  király  is  elismerte,  mikor  Avlonában  a  követt 
kező  érdekes  kijelentéseket  tette:  «Az  oroszok  azt  Ígérték,  hogy  mihelyt 
hadat  üzennek  Szerbiának,  az  orosz  csapatok  elárasztják  Ausztria- 
Magyarországot,  ugy  hogy  az  nem  is  gondolhat  majd  Szerbia  megtáma- 
dására. A  balkáni  háborúban  meggyengült  szerb  hadsereg  tulaj  don- 
képen csak  tartaléksereg  lesz.  A  négyes  entente  ugyanis  a  nagy  háború 
kitörését  csak  1917-ben  akarta  előidézni,  mivel  annyi  időre  lett  volna 
még  Oroszországnak  szüksége,  hogy  katonai  vasutvonalait  teljesen  ki- 
építse. A  szerb  hadvezetőség  1914-ben  még  nem  volt  felkészülve  a 
háborúra,  sem  nehéz  tüzérségé,  sem  lőszere,  sem  gépfegyvere  nem  volt. 
Életemnek  legmegalázóbb  napjait  akkor  kellett  átélnem,  amikor  a 
hatalmak  belátták,  hogy  Bulgária  nem  akar  balkáni  politikájuk  vak 
eszközévé  lenni.  Hízelgéssel  és  Ígéretekkel,  majd  zsarolással  és  fenye- 
getéssel dolgoztak.  Azt  kívánták,  hogy  azonnal  és  föltétlenül  mond- 
junk le  Macedóniáról  Bulgária  javára,  de  egyben  célzást  tettek  rá,  hogy 
a  háború  után  visszaszerezhetjük,  mert  akkor  kímélet  nélkül  lehet  Bul- 
gária ellen  fellépni. » 

«összes  szövetséges  társaink  cserben  hagytak,  egyetlen  egy  Ígé- 
retüket sem  váltották  be.    A  legszomorúbb  szerepet  Anglia  játszotta. 

Később  remélhetőleg  kiderül,  hogy  a  szegény  és  kis  Szerbiát  mily  gyalá- 
zatosan szedte  rá  és  csalta  meg  a  büszke  és  nagy  Angolország !» 

Gopcsevics  a  következő  szavakkal  fejezi  be  munkáját:  cKöztudo 
másu,  hogy  hogyan  dolgozik  Oroszország  és  Anglia  a  Balkánon.  Töme 
gesen  gurul  a  rubel  és  a  sovereign.    A  radikálisok  Pasicscsal  élükön 
közönséges  semmirekellők  voltak,  akik  saját  hasznukért  könnyelműen 
feláldozták   hazájukat.    És  igy  jött,   aminek  jönni   kellett:  Szerbia 
pusztulása. » 

* 

A  Gopcsevics  közölte  okmányokból  csakis  azokat  ismertettem, 
amelyek  az  oroszok  balkáni  politikájára  fényt  vetnek  s  egyben  bizo 
nyitják,  hogy  Oroszország,  ha  érdekei  ugy  kivánják,  a  legkiméletleneb 
bül  feláldozza  barátait  és  « szláv  testvéreit)).  Ezeket  a  dolgokat  olvasva, 
mindenki  belátja,  mennyi  cinizmus  és  irónia  kell  ahhoz,  hogy  Orosz 
ország  a  szlávok  testvérének  és  a  kis  népek  felszabadítójának  nevezz* 
magát.  Pedig  az  orosz  nép  és  értelmiség  nagy  többsége  meg  van  róla 
győződve,  hogy  Oroszország  « szent  missziót))  tölt  be  a  Balkánon.  A 
világháború  kitörése  előtt  pár  hónappal  irta  Kovalevszkij  ismert  orosz 
szociológus  és  publicista  az  örmény  kérdéssel  kapcsolatban  a  Vestnik 
Europy  (1913)  cimü  folyóiratban  a  következő  sorokat:  .  . .  «a  kormány 
meggyőződött  róla,  hogy  az  örményeknek  nincsenek  szeparatisztikus 
törekvéseik  s  igy  valószinüleg  visszatér  missziójához:  a  Törökbirodalom- 
ban élő  keresztény  népek  felszabadításához  tekintet  nélkül  arra,  hogy 
azok  szláv  vagy  nem  szláv  származásúak.  Mert  mi  nemcsak  Szerbia  és 
Bulgária,  de  Görögország  és  Románia  felszabadításában  is  részt  vettünk. 
Igaz,  hogy  ezt  nem  mindig  viszonozták  hálával,  de  oly  nagy  állam, 
mint  Oroszország,  politikájában  nem  befolyásoltathatja  magát  attól, 
hogy  egyik  vagy  másik  nép  mennyi  áldozatot  lesz  hajlandó  azon  áldo- 
zatainkért hozni,  melyeket  történeti  missziónk  teljesítésében  a  keleten 
szenvedő  keresztény  népek  felszabadításáért  hozunk. » 

A  közölt  okmányok  megfelelő  választ  adnak  az  ilyen  naiv  ki- 
jelentésekre. 


A  politikai  szemfényvesztés  országából. 

Irta:  ifj.  Mikszáth  Kálmán. 
Old  England. 

Nem  rendszeres  tanulmányt  szándékozunk  adni.  Egyes  részlet- 
képek megvilágításával  inkább  sejtetni  szeretnénk  a  hazugságok,  szem- 
fényvesztés, képmutatás  ama  politikai  rendszerét,  amelyhez  valaha  a 
szivünk  volt  hozzá  nőve,  s  amelyhez  ezentúl  a  legszomorúbb  emlékeink 
fognak  tapadni. 

Az  angol  politikai  dekadencia  ennek  a  háborúnak  leghatalmasabb 
faktora  és  attól  tartunk,  a  jövő  békéjének  legveszedelmesebb  ellensége. 
Mikor  ennek  a  háborúnak  a  felhői  feltűntek  az  európai  láthatáron,  min- 
denki ösztönszerűleg  érezte,  hogy  a  világ  békéjének  sorsa  Anglia  kezében 
van.  És  jött  az  angol  hadüzenet.  És  jöttek  a  vörös,  kék,  fehér  könyvek 
és  összetörtek  a  hajdani  bálványok.  A  világ  felett  összecsapott  a  leg- 
iszonyatosabb  háború  örvénye.  Sok  mindent  elnyelt  s  midőn  majd  el- 
távozik, sok  mindent  fogunk  más  helyen  és  másképen  találni.  Ugy  érez- 
zük, az  ember  érzelmi-  és  gondolatvilágának  egy  diluviális  jelenségével 
állunk  szemben;  egész  világok  merültek  alá,  minden  tartozékaikkal:  élő 
és  holt  monumentumaikkal.  Az  1914-iki  ember,  érzelmi  és  gondolat- 
körével a  kulturális  geológia  körébe  vonult  el.  Csaknem  oly  idegen 
reánk  nézve,  mint  a  kőkorszaknak  embere  vagy  a  cölöpös  falvak  ős- 
lakója. 

És  ezen  a  hatalmas  átalakuláson  keresztül  egy  érzésünk  ma  is 
változatlanul  fenmaradt:  a  béke  sorsa  ma  is  Anglián  fordul  meg.  Már 
egymagában  az  a  körülmény  mindennél  érdekesebbé  teszi,  hogy  ennek 
az  országnak,  melynek  az  emberiség  pusztulásában  oly  szerep  jutott 
osztályrészül,  viszonyaival  és  alakulásaival  foglalkozzunk.  Ez  az  or- 
szág a  XIX.  század  folyamán  ködbe  burkolódzik,  mint  sziklás  partjai: 
nagy  ismeretlen  mennyisége  az  európai  politikának.  A  splendid  isola- 


248 


///*.  Mikszáth  Kálmán 


lion-be  csak  a  sejtelem  hatolhatott  be.  Céljai  csak  most  kezdenek  ki- 
bontakozni a  maguk  elrettentő  valódiságukban. 

Amig  az  egész  emberiség  élete  a  mult  század  folyamán,  szélesebb 
alapokon,  nagyobb  méretekben  nagyobb  befogadó  képességre  újra 
épült,  ez  az  ország  is  nagy  belső  átalakulásokon  ment  keresztül.  És  ez 
a  háború  hatalmas  kezével  mélyen  látszik  ez  átalakulásba  belenyúlni. 
Ez  a  háború,  belső  okait  keresve,  egy  gigászi  dimenziókat  öltött  feje- 
zetekép tűnik  fel  ama  folyamatnak,  amely  a  francia  forradalommal 
indult  meg  és  Angliában  megtört;  latens  küzdelmében,  egy  ideig  a  stag- 
náció  állapotában,  egy  sajátságos  politikai  rendszert  hozott  napvilágra; 
majd,  belső  erejénél  fogva,  visszacsapott  a  kontinensre,  s  mégegyszer 
lángba  borította  azt.  Egy  évszázad  hazugságai,  hamis  képletei,  gonddal, 
rongyokkal  felcicomázott  simulacrumai  vele  égnek,  pattognak  e  világ- 
tüzben,  ahol  az  emberiség  jövője  kovácsoltatik.  És  ennek  a  háborúnak 
a  magvában,  ugy  rémlik,  Old  England  politikai  rendszere  izzik. 

Az  ancien  régime  utolsó  vonaglásai  mozgatták  meg  Európát  új- 
ból és  utoljára.  Angliában  a  hamis  tekintélyek  egész  hierarchiája  alatt, 
a  tartalom  nélkülivé  vált,  nem  a  lényeget,  de  önmagukat  szolgáló  politi- 
kai formák  melegágyában  tovább  tenyésztek  maradványai  ennek  a 
rendszernek,  mely  önző  céljait  az  imperializmus  tetszetősebb  köntösébe 
öltözteti.  A  XIX.  század  Angliája  a  XVII.  és  XVIII.  század  Angliájának 
folytatása.  És  mégis  merőben  más  mint  az  előzők.  A  XIX.  század  folya- 
mán a  konstituált  Old  England  alatt,  egy  uj  erőteljes  Anglia  van  ke- 
letkezőben, hatalmas  belső  forrásaival  a  nemzeti,  erkölcsi  és  gazda- 
sági erőknek.  Old  England  százados  szervezetével  szemben,  ez  az 
Anglia  megszervezkedni  nem  képes.  Erőit:  egyéni,  társadalmi,  nem- 
zeti és  gazdasági  értékeit  csak  Old  England  szervezetén  keresztül 
tudja  érvényre  juttatni,  —  s  in  ultima  analisi  —  az  kénytelen-kellet- 
len erősíteni.  Hatása  tehát  nem  közvetlen,  de  közvetett:  nem  uj  érté- 
keket hoz  napvilágra,  de  a  régi  értékek  valutaviszonyait  változtatja 
meg.  Egy  arisztokratikus  és  feudális  szervezeten  keresztül  nő  ki  és 
csak  oly  magasra,  amilyen  magasra  ez  a  szervezet  nőni  engedni 
célszerűnek  tartja.  A  régi,  kontúrjaiban  a  középkorban  elmosódó 
Anglia  kényuralma,  az  uj,  erőteljesen  felébredő,  de  erejének  tudatá- 
ban még  nem  szervezkedő  Anglia  felett,  —  ez  a  XIX.  század  Angliájá- 
nak politikai  története.  Ez  a  régi,  politikailag  megszervezett  Anglia 
engedményeket  tesz  a  meg  nem  szervezett  Angliának  és  ebből  támad  a 
parlamentarizmus  a  XIX.  század  derekán,  melyet  Old  England  a  ki- 
rakatban tartván,  benne  mi  is  politikai  mintaképet  szerettünk  látni, 
anélkül,  hogy  figyelembe  vettük  volna  azokat  a  nemzeti  és  politikai 
érdekeket,  amelyeket  Anglia  jónak  látott  ennek  politikai  köréből  ki- 
vonni; és  anélkül,  hogy  figyelembe  vettük  volna  azokat  az  egyéni  és 

államférfiú  értékeket,  amelyeket  jónak  látott  itt  érvényesíteni.  Alig  is 
hihetjük,  hogy  komolyan  gondolkodó  államférfi,  ha  mérlegelte  azokat 
az  eseteket,  amikor  Anglia  és  az  emberiség  vitális  kérdéseiben  ezen  tes- 
tület megkérdezése  nélkül  hozatott  döntés;  ha  komolyan  értékelte  azon 
egyéni  súlyokat  és  azokat,  a  leggyakoribb  esetben  a  legkényuribb  kolo- 
niális  kormányzatban  kiacélosodott  államférfiúi  tulajdonságokat,  ame- 
lyek ebben  a  rendszerben  érvényesülnek,  erkölcsi  hitét  veszítve,  lelke- 
sedés helyett  inkább  undorral  ne  fordult  volna  el  a  népakarat  köntösébe 
való  frivol  burkolódzás  felett. 

A  meg  nem  szervezett  Anglia  megrázkódtatása  jelzi  kezdetét 
annak  az  átalakulásnak,  amely  ehhez  a  háborúhoz  vezetett.  Ennek  az 
átalakulásnak  egyik  lényeges  momentuma  a  védkötelezettség  behoza- 
tala. Nagyon  elhibázott  volna  ebben  pusztán  a  háborús  viszonyok  nyo- 
mása alatt  a  francia  szövetséges  által  felkényszerített  szükség  expedienst 
látni.  Az  extenzív  imperializmus  —  Old  England  törekvéseinek  ez  a 
hatalmas  eredője  —  ma  az  intenzív  hazafiságra  appellál:  a  konstituált 
Anglia  a  nem  konstituált  Anglia  áldozatára.  E  lépés  nem  maradhat  min- 
den következmények  nélkül  az  eljövendő  események  fejleményeire  s 
szorosan  kapcsolódik  be  ama  folyamatba,  mely  sokszor  a  felszín  alatt 
az  egész  XIX.  század  folyamán  végig  vonul,  s  melyet  a  XVIII.  század 
angol  inváziójával  szemben,  szeretünk  a  ((kontinentális  invázió))  nevé- 
vel megjelölni.  Ez  ennek  a  háborúnak  egyik  nagy  belső  eseménye. 
Napóleon,  aki  az  ancien  régime  ellen  küzdött,  Angliában  látta  az  uj 
rend  örökletes  nagy  ellenségét.  A  világtörténelem  utjai  bizonyára  a  leg- 
sajátságosabbak.  Németország  igazolta  Napóleont  —  Franciaországggal 
>zemben.  így  lett  Németország  ügye  a  világszabadság  ügye.  És  ebben 
kell  látnunk  ennek  a  háborúnak  belső  összefüggését  az  angol  politikai 
dekadenciával  és  ebben  kell  látnunk  az  eljövendő  alakulás  összefüggé- 
sét a  világháborúval. 

Először  Old  England  fogalmával  kell  tisztába  jönnünk.  Nem  a 
közbeszéd  felkapta  könnyed  fogalmával  törődünk  most,  melyben  bizo- 
nyos patriarchális,  sokszor  dédelgető  mellékhangzást  vélünk  érezni, 
mintha  egy  jóságos  nagyapót  szólítana  valaki,  ki  lelkének  kincseit 
valamennyiük  közt  igyekszik  kiönteni.  Azt  most  figyelmen  kivül 
hagyjuk. 

De  felmerül  ez  a  fogalom  államférfiak  és  politikusok  masszívabb, 
de  azért  sokszor  nem  kevésbbé  könnyű  szólásmódjaiban.  És  itt  már  a 
mellék  jelentések  egész  skálájával:  a  fellengzős  lelkesedés  émelygős 
mellékizétől  le  az  irigység  kesernyés  mellékizéig,  bizonyságául  minde- 
nekelőtt annak,  hogy  mennyire  távol  állnak  e  fogalom  valódi  meg- 
ismerésétől. 

Old  England  azokban  az  időkben,  amidőn  Montesquieu  ragyogó 

politikai  költeménye  az  egész  világon  dobogásba  hozta  a  szabadságért 
epedő  sziveket,  erősen  középkorias  szervezetével,  szűkkeblű  konzerva- 
tivizmusával, a  türelmetlenségbe  hajló  zsarnokiasságával,  a  világszerte 
ébredező  nagy  eszmék  iránti  érzéketlenségével,  a  kisebb-nagyobb  te- 
kintélyek, a  dogmatizált  elfogultság  szent  hierarchiájával,  a  gyakor- 
latiasság mezébe  öltözködő  az  egyéniségnek  túlzásba  vitt  kultuszával, 
a  korrupció  és  hipokrizis  két  hatalmas  cimertartójával  —  az  emberi  gon- 
dolkozás tisztultabb  légköreibe  emelkedő,  békóit  lerázó  szellemnek 
inkább  gáncsát,  semmint  dicséretét  érdemelte  volna  ki. 

Az  anglománia,  —  a  XVIII.  század  végének  és  a  XIX.  század  ele- 
jének uralkodó  közéleti  betegsége  —  ha  mélyebbről  nézzük,  Montes- 
quieu szellemének  szóló  rajongás  volt  elsősorban.  A  kontinens  meg- 
hódolása  saját  maga  előtt.  Montesquieu  a  kontinentális  eszmekörben 
nőtt  fel.  Az  itt  ébredező  ideálok  megtestesítését  a  fantázia  egy  szárny- 
csapásával a  szigetországba  helyezte  át.  Montesquieu  elsősorban  mű- 
vész volt,  s  csak  ezután  államférfi.  A  művész  alkotása  elsősorban  a 
művészt  nyilatkoztatja  ki  és  nem  a  tárgyat.  Az  Esprit  des  fots-ban  ne 
keressünk  analizist,  se  deskripciót,  de  legkevésbbé  birálatot.  Fiktiv  világ 
az,  nem  kevésbbé  egy  civitas  solis,  amelyen  Chesterfield  hallgatag  ven- 
dége végig  álmodozott:  melyet  testi  szemeivel  ép  oly  kevéssé  látott,  mint 
Campanilla  vagy  Morus  Tamás. 

A  régi  görögök  a  várandós  hitves  szobájába  Apolló  és  Venus  szob- 
rokat helyeztek  el.  így  szolgálták  az  ideált,  amelyet  maguk  teremtettek. 
Az  Apollók  és  Venusok  csak  ezután  voltak  megszületendők.  Montes- 
quieu eszméi  nem  kevésbbé  ezután  voltak  hivatva  testi  alakot  ölteni. 
A  születendő  francia  ideált  szolgálták,  habár  idegenből  mintázottaknak 
tűntek  is  fel. 

Nagy  átalakulásokkal  terhes  korszakokban,  midőn  az  elvek  már 
keresztül-kasul  megtermékenyítették  a  közvéleményt,  gyakori  jelenség, 
hogy  a  közvélemény  figyelme  fokozott  mértékben  a  gyakorlati  expe- 
diensek  felé  fordul.  De  ezt  a  jelenséget  korántsem  szabad  ugy  felfog- 
nunk, mint  az  elvek  elhomályosulását.  A  teremtés  munkája  mindig  és 
mindenhol  a  nagy  elveknek  tartatik  fenn.  Nagy  hatásokat  csak  a  nagy 
elvek  gyakorolhatnak.  A  gyakorlati  expediensek  csak  a  népszerűsítés 
alantasabb  munkáját  vállalhatják  át.  Montesquieu  Angliája  az  elvek 
hazája;  Larochefoucauld  és  de  Liancourt  Angliája  a  gyakorlati  expe- 
diensek hazája. 

Valójában  á  XVIII.  század  végi  s  a  XIX.  század  elejebeli  Angliá- 
ban a  politikai  élet  nélkülözte  az  elveket.  A  francia  közélet  ugyanekkor 
túlontúl  volt  telítve  azokkal.  Mindkeltő  egészségtelen  állapota  a  közélet- 
nek. Az  elveket  nélkülöző  politikai  élet,  iránytű  nélkül,  chaotikus  össze- 
visszaságában, bénílólag  terpeszkedik  az  emberi  lélekre,  a  stagnálás 

kárhozatos  állapotát  borítván  a  közéletre.  Az  elvekkel  túltelített  közélet 
minden  energiája  a  saját  tüzében  emésztődik  fel,  a  haladás  helyett  a 
rombolás  géniuszainak  szolgáltatván  ki  a  közéletet. 

Ez  a  magyarázata  annak  a  kölcsönös  hatásnak,  melyet  a  XVIII. 
század  végétől  a  XIX.  század  folyamán  az  eszmék  szülő  hazája,  Francia- 
ország s  a  gyakorlati  expediensek  hazája  egymásra  gyakoroltak.  Az 
angol  invázió  a  kontinensen  lépésről-lépésre  végig  kisértetett.  A  konti- 
nentális invázió  Angilában  kevésbbé  ismeretes,  mert  hatásai  inkább  a 
felszín  alatt,  semmint  a  felszínen  mutatkoztak. 

Ehhez  járult  az  angol  géniusz  kettős  természete.  Az  angol-szász 
fajt,  a  kimértség.  számítás  és  hidegvér  szokása  alatt,  a  szenvedélyek  ki- 
olthatatlan katlanja  füti.  A  felszínen  «kifogástalan»  angol  lélek,  a  rend- 
kívüli düh,  a  féktelen  szenvedély  székhelye.  Romboló  őrjöngés,  benső 
ösztönök  fellázadása,  a  vad  őstermészet  elszabadulása.  His  blood  is  up. 
Hideg,  higgadt  vérmérséklet  takarja  a  felületet,  de  midőn  a  fellázadt 
vér  kering,  a  lázas  állat  csak  a  kegyetlenségben  talál  csillapulást,  s  a 
kicsapongásban  kielégülést.  Ez  képezi  a  kiolthatatlan  örök  ellentétet 
az  angol-szász  és  a  latin  géniusz  közt.  Ez  von  áthidalhatatlan  szakadékot 
az  angol-szász  és  germán  rokon  géniusz  közt.  Ez  okozza  a  kirívó  ellen- 
tétet a  felszín  és  a  való  lényeg  között.  Ezért  ragadtatta  magát  a  konti- 
nentális politikus  arra  az  elkeseredett  kijelentésre:  Angliában  minden 
máskép  van,  mint  ahogy  látszik. 

Nagyobb  igazságot  e  mondásnak  alig  szolgáltathatunk,  mintha 
vizsgálat  tárgyává  tesszük  Angliát  abban  az  időben,  amikor  már  a 
kontinens  népei  a  szabadság,  hazafiság,  demokrácia  eszméitől  a  leg- 
szélesebb rétegekig  át  voltak  hatva. 

Az  ancien  régime  romjaiból  kiemelkedő  nagy  század  Angliában 
egy  darab  középkort  talált.  Anglia  eme  középkorias  szervezete  teljesebb 
volt  1815-ben,  mint  1789-ben.  A  politikai  élet  három  hatalmas  közép- 
korias szervezetben:  a  központi  kormány,  a  helyi  kormányzat  és  az 
államegyházban  koncentrálódott. 

A  parlamentáris  elv,  mely  a  központi  kormányzatnak  a  XIV.  szá- 
zadból eredő  szervezetét  átalakította,  III.  György  idejében  nem  ment 
még  át  a  gyakorlatba.  Sőt  elméletileg  sem  állott  vitán  felül.1)  III.  György 
visszatért  az  alkotmányos  monarchia  praxisához,  mely  a  három  hata- 
lom —  korona,  lordok,  közrendűek  —  egyensúlyának  régi  tantételén 
épült  fel;  s  a  parlamentet,  mely  az  első  két  György  idejében  a  végre- 
hajtó hatalom  vitelére  befolyást  gyakorolt,  a  kormányzat  ellenőrzésére 
s  a  törvények  hozatalára  szorította  vissza.  A  toryk  és  az  ezeket  uraló 
parlament  maga  is  nyíltan  a  királyi  praerogativa   fentartása  mellett 

*)  Macaulay :  Haliam,  Pitt,  Earl  of  Chatham;  May.  Constitutional  History  of  England. 

foglalt  állást  s  szembe  helyezkedett  a  parlamentáris  elvvel,  melynek 
alapjait  a  whigek  az  első  két  György  idejében  lerakni  megkísérelték. 

A  whigek,  akiknek  segítségével  a  Braunschweigi  ház  a  régi 
royalista  torykkal  szemben  az  angol  politikai  életben  gyökereket  vert, 
mesterségesen  fentartott  többség  volt.  Nem  felelt  meg  a  politikai  élet 
természetes  sulyelhelyezkedésének.  Tartós  uralmat  csak  ugy  biztosít- 
hatott, hogy  az  ország  toryas  felfogását  igyekezett  elsajátítani.  A  poli- 
tikai életben  gyakran  szemlélt  politikai  tünemény  játszódott  le  ott:  a 
pártok  átváltozása  a  mozdulatlanság  látszatával.  II.  György  uralkodása 
alatt  a  teljes  átalakulást  befejezettnek  tekinthetjük.  A  hajdani  kerek- 
fejüek  utódai  valóságos  udvaroncokká  lettek,  s  a  régi  Cavalierek  le- 
származottai demagógokká  váltak  s  küzdöttek  oly  elvekért,  amelyekért 
száz  év  előtt  Jeffreys  mint  forradalmárokat  felakasztatta  volna. 

E  nem  természetes  viszonyok  megszűntek,  mihelyt  a  király  a 
toryk  élére  állott.  A  vidék  tory  volt:  ez  volt  a  papság  és  a  gentry.  A 
whigek  alól  kicsúszott  a  talaj.  A  toryknak,  a  politikai  élet  egész  mezejét 
elárasztó  többsége  több  mint  félszázados  uralmat  gyakorolt. 

Az  elvek  iránytűjét  nélkülöző  politikai  élet  hajlítható  volt,  mint 
a  viasz,  a  körülmények  szerint.  A  király,  aki  a  whig  uralom  idején 
teljesen  a  parlament  befolyása  alá  kerüli,  most  a  torykkal  szövetkezve, 
az  alkotmány  felületének  legcsekélyebb  megváltoztatása  nélkül,  szinte 
abszolút  uralmat  gyakorolt.  A  király  uralkodott  a  torykon,  s  a  toryk 
egész  Anglián.  A  sokat  magasztalt  angol  önkormányzat  volt  az  angol 
feudalizmus  székvára.  E  helyi  önkormányzat,  mely  erős  központi  kor- 
mány hiányában  úgyszólván  egy  ország  egész  igazgatását  ellátta,  a  leg- 
többször rendszertelen  volt  és  —  ellentétben  az  uralkodóvá  vált  fel- 
fogással —  gyenge. 

Ez  az  önkormányzat  nagy  erkölcsi  tőkét  képviselt,  de  nem  sza- 
bad elfelednünk,  hogy  létjogosultságát  az  angol  politikai  szervezet  egy 
fogyatékosságából  merítette2)  s  igy  nem  volt  ment  minden  fogyat- 
kozástól. Ez  a  közigazgatás  nem  volt  gyors,  pontos,  szakszerű  —  és 
ellentétben  a  látszattal,  —  nem  volt  független.  A  helyi  arisztokrácia  és 
a  klérus  befolyása  alatt  állott  és  habár  a  kormánytól  szervezetileg,  a 
megengedhető  mértéken  túl  is  független  volt,  szövettanilag  —  hogy  igy 
mondjuk  —  benne  kell  látnunk  az  arisztokrácia  kizárólagos  uralmá- 
nak legfőbb  biztosítékát.  A  tulaj donképeni  önkormányzat  csakis  a  régi 
városokra  és  kiváltságolt  mezővárosokra  (borough)  terjedt  ki,  melye- 
ket egy  ósdias  összeállítású  helyhatósági  bizottság  kormányzott.  Az 
ország  egyes  részeiben,  a  grófságokban,  községekben  és  az  ujabban  ke- 
letkezett városokban  a  közigazgatást  a  vestry  és  a  papság  s  földbirto- 

2)  T.  ?.  abból,  hogy  a  központi  kormányzat  Angliában  csak  a  XIX.  sz.  folyamán  kezd 
kifejlődni.  Lásd  szerző:  Vármegyéink  és  a  közigazgatás  reformja  II,  fejezet.  1914.  Franklin  Társ. 

kosság  befolyása  alatt  álló  egyházközségi  felügyelők  végezték.  A  ren- 
dészet és  bíráskodás  teendőit  a  békebirák  —  akik  a  landed  gentry,  a 
papság  és  a  tekintélyesebb  nagy  iparosok  és  kereskedők  soraiból  kerül- 
tek ki,  —  látták  el  részben  mint  egyes  birák,  részben  a  kerületi  ülése- 
ken. A  kormányt  képviselő  sherif  és  a  katonai  kormányzat  élén  álló 
lord  helytartó,  kik  nem  kevésbbé  a  tekintélyes  birtokosság  köréből  ke- 
rültek ki,  nem  tekinthetők  a  grófság  fejeinek.  Teendőjük  nem  a  gróf- 
sági közegek  irányítására  vagy  vezetésére,  hanem  ettől  merőben  külön- 
böző speciális  feladatok  elvégzésére  irányul.  Inkább  méltóságok,  mint 
hivatalok. 

Ebbe  a  decentralizált  közigazgatásba  egységet  az  hozott,  hogy  a 
közigazgatás  intézői  ugyanazon  osztály  tagjai  s  ugyanazon  arisztokrati- 
kus befolyás  alatt  állottak.  Ez  a  közigazgatás,  mellőzve  a  hivatásos 
elem  alkalmazását,  inkább  dilettáns  közigazgatás  volt,  melyet  a  tár- 
sadalmi előkelőségek  láttak  el.  Habár  távol  áll  tőlünk  a  békebirák  kö- 
telességérzetét, s  a  közügyek  iránti  érzékét  kétségbe  vonni,  a  közigaz- 
gatás eme  szervezetében,  a  hatalom  gyakorlási  momentumot  kell  első- 
sorban kiemelnünk.  Ez  az  önkormányzat  szerves  kiegészítője  Old  Eng- 
land  arisztokratikus  szervezetének.  Ha  inspirációt  adott  is  Gneistnek 
az  önkormányzat  tanának  felállításához,  ép  oly  kevéssé  szolgálhatott 
mintaképül,  mint  Old  England  egyéb  intézményei  Montesquieunek.  Ez 
az  önkormányzat  nem  az  országnak  önmaga  által  való  kormányzása, 
de  az  országnak  a  vidéki  arisztokrácia  által  való  kormányzása. 

Ugyanennek  a  vidéki  arisztokráciának  uralkodó  szerepe  jut  ki- 
fejezésre az  angol  alkotmány  másik,  majdan  a  népkormányzat  meg- 
valósításával identifikált  szervében:  a  parlamentben.  A  választási 
rendszer  a  parlamentet  az  arisztokrácia  másik  hatalmi  eszközévé  tette. 
A  parlament  tagjait  helyi  testületek  választották.  Itt  azonban  nem 
szabad  választókerületekre  gondolunk.  Merőben  kiváltságos  testületek 
voltak  ezek.  Nem  a  népszuverénitás  elvének  valamelyes  érzése  vagy 
sejtése  hozta  ezeket  létre.  Királyi  kiváltság  létesítette  őket.^E  kiváltság 
alapján  gyakorolták  e  testületek  jogukat,  tekintet  nélkül  területükre, 
s  e  területen  lakókra.  A  megyei  grófságok  186  képviselőt  választottak, 
a  városi  testületek  467-et,  az  egyetemek  5-öt.  Stókországnak  45  kép- 
viselője volt,  Walesnek  24,  Írországnak  100.  A  tulaj donképeni  Angol- 
országban a  választójog  kiváltságával  felruházott  városok  délkeleten  és 
London  környékén  voltak.  A  déli  tiz  grófság  összesen  237  képviselőt 
küldött,  mig  a  többi  harminc  grófság  252-t.  Cornvallnak  egymagában 
annyi  képviselője  volt.  mint  Skótorszgának.8) 

Ezeknek  a  kiváltságolt  városoknak,  legnagyobb  részben,  nem  volt 

3)  Skótországban  az  összes  grófságokban  3000  volt  a  választók  száma.  Bute  grófságban 
összesen  21  választó  volt. 

egyáltalán  politikai  élete;  egy  részük  —  34  rothadt  város  —  nem  is 
volt  lakva,  vagy  csak  gyéren  volt  lakva.4)  Igen  sok  kiváltságolt  város- 
ban a  szavazatok  száma  nem  haladta  meg  az  ötvenet.  A  házak  egy 
nagybirtokos  kezében  voltak,  aki  a  képviselőt  kinevezte.  Egy  tekinté- 
lyes részük  a  kormány  befolyása  alatt  állott.  Egy  a  mult  század  elejéről 
való  számítás  szerint  658  képviselő  közül  424  képviselőt  a  kormány, 
vagy  252  nagybirtokos  jelölt  ki  előre. 

Tulaj donképeni  választásról  csakis  a  grófságokban  lehetett  szó. 
Csak  itt  találtattak  oly  számban  választók,  hogy  egy  választás  elkép- 
zelhető volt.  De  a  legtöbb  esetben  itt  sem  volt  választás.  Ez  szinte  sza- 
bálynak volt  tekinthető.  Tulaj  donképeni  választás,  ahol  a  szavazás  több 
jelöltre  nyittatott  meg,  rendes  körülmények  közt  egy-egy  általános  vá- 
lasztáson mintegy  50  kerületben  tartatott.  Az  1818-iki  választási  küzde- 
lem sokáig  élt  emlékezetben,  mint  egyike  a  legádázabbaknak;  ez  alka 
lommal  mintegy  száz  kerületben  került  választásra  a  sor. 

De  maga  a  választás  is,  nemcsak  Dickens  leirásában,  de  Macau 
lay,  Grey  és  Todd5  szerint  is  oly  szervezetlen  módon  ment  végbe,  a 
vesztegetésnek  és  egyéb  korrupciónak  oly  tág  teret  nyitott,  hogy  ebben 
a  népakarat  megnyilvánulásának  csak  valamelyes  szikráját  sem  tud- 
juk felfedezni.6) 

A  parlament  az  ország  első  gentlemanjei  klubjának  tekintetett. 
Ez  állt  a  társadalmi  élet  központjában.  Nagy  urak  és  milliomosok  tes- 
tülete, melyben  egy  helyért  a  meggazdagodott  parvenük,  nagykereske- 
dők és  iparosok  s  egy  uj  kaszt  a  gyarmatokban  meggazdagodott  ((nábo- 
bok)) vetélkedve  árvereztek.  E  társadalmi  akarnokok  a  parlamentnek 
politikai  szinezetet  nem  adtak;  ez  a  nagy  oligarchikus  családok  le- 
nyomatát viselte  magán.  Ha  valami  egyénit  vittek  be  a  parlamentbe, 
ez  rezerválatlan  érdekük,  határt  nem  ismerő  érvényesülési  vágyuk  és 
gerinctelenségük  volt. 

A  felszínen  a  politikai  élet  széttagolódott:  korona,  lordok,  köz- 
rendűek, helyi  kormányzat,  de  a  felszín  alatt  mindeme  szervezetek 
szorosan  egybeforrtak.  Kabinet,  képviselet,  önkormányzat  nem  mint 
osztozó  társak  szerepeltek  a  hatalomban,  de  mint  hatalmi  eszközök: 
ujabb  erőforrásai  az  arisztokrácia  kizárólagos  uralkodásának.  A  köz- 
ponti kormányzat  gyenge  volt  és  szervezetében  hiányos.  A  helyi  kor- 
mányzat dilettáns  és  nélkülözte  a  politikai  függetlenséget.  Az  állam 
fogalma  fejletlen  és  tendenciájában  a  kormányzatokkal  ellenséges.  A 

4)  Beeralston  1  házat  számlált.  Dunwich  századok  óta  viz  alatt  volt,  Gatton  vadaskert 
volt.  1.  Fischel. 

5)  L.  Orey  levelezése  a  királlyal  az  1832.  reform  tárgyában.  —  Todd  Parliamentary  Govern- 
ment. Fouflanque:  Angleterre,  son  gouvernement,  ses  institutions  munkájában  közölt  eseteket. 

•)  Newcastle  hg.  1829-ben  Newarkban  587  bérlőjének  mondott  fel,  mert  jelöltje  ellen  sza- 
vaztak. „Nincs-e  jogom  azt  tenni  a  birtokomon,  amit  akarok"  felelte  Newcastle  a  Ház  9zíne  előtt. 

nép  zöme  a  politikai  életből  kizárt  és  közönyös.  A  közszabadság  konti- 
nentális eszménye:  a  népakarat  közreműködésével  keletkezett  állami 
akarat  érvényesülése  a  szervezetben  nem  nyert  megvalósulást.  Nem  volt 
mit  szembe  helyezni  az  arisztokrácia  akaratával. 

Az  elvek  hiánya  mellett  elsatnyultak  az  expediensek.  A  felszín 
alatt  az  önzés,  gyűlölet  tombolt,  a  zsarnokság  és  elnyomatás  uralkodott. 
A  haladást  felváltotta  a  stagnáció. 

Old  England  egyetlen  tökéletesen  kiépített  politikai  szervezete: 
az  egyház,  nagy  erkölcsi  hatalmával  és  anyagi  erejével,  nem  kevésbbé 
az  arisztokrácia  érdekeit  képviselte.  Taine  szerint  az  angol  alkotmány 
en  bloc  elfogadta  a  protestantizmust.  Az  egyházat  az  állam  segédévé, 
az  erkölcsi  közegészségügy  intézményévé  tette.  Egyházi  és  politikai 
szervezet  szorosan  összefüggött.  Minden  angol  alattvaló  az  államegy- 
házhoz tartozónak  vélelmeztetett.  Az  egyéni  szabadság  bázisát:  a  vallás- 
szabadságot Anglia  nem  ismerte.  A  katholikus  vallás  tiltva  volt,  s  csak 
toleráltatott.  A  disszidensek  nem  kevésbbé  toler áltattak.  Az  állam  ki- 
békült ugyan  velők,  de  el  nem  ismerte  őket:  évről-évre  megszavazott 
indemnity  törvényekkel  gondoskodott  arról,  hogy  e  szekta  követői  mint 
bűntettesek  ne  üldöztessenek.  Bizonyos  testületekbe  belépni,  köztisztsé- 
geket betölteni,  politikai  jogokat  gyakorolni,  az  államegyházhoz  való 
tartozáshoz  volt  kötve.  Más  vallások  követői,  s  elsősorban  a  katholikusok 
a  politikai  jogokból  teljesen  ki  voltak  zárva.  III.  György  két  izben  uta- 
sította vissza  a  katholikusok  közhivatali  képességét  kimondó  törvény 
keresztülvitelét. 

Az  államegyház  merev  jogintézménye  eklatánsán  sértette  a 
lelkiismereti  szabadságot;  nemcsak  a  szubjektív  közjogok  terén  érez- 
tette a  valláskülönbséget,  de  mélyen  belenyúlt  a  magánjogok  terére  is. 
Az  egyházi  bíróságok  nemcsak  egyházi  ügyekben  Ítélkeztek,  de  a  vég- 
rendeleti, házassági  és  családjogi  perekben  is.  Az  egyház  nemcsak  a 
születési,  házassági  és  halálozási  anyakönyveket  vezette,  de  a  községgel 
való  szoros  összeforradása  révén,  az  egész  községi  adminisztrációra 
megéreztette  befolyását. 

De  ennél  sokkalta  nagyobb  volt  befolyása  a  jogi  kereteken  kivül. 
Óriás  kiváltságai,  nagy  vagyona,  hatalmas  jövedelmei  az  egész  politikai 
szervezetben  megéreztették  hatásukat.  Szervezeténél  fogva  is  arisztokra- 
tikus volt.  A  II.  Károly  korabeli  parasztpapság  eltűnt.  Az  egyházi  állá- 
sokat újból  a  hatalmon  levő  családok  ifjabb  tagjai  foglalták  el,  akik 
családi  tradícióikhoz  hiven,  a  papi  hivatás  mellett,  közügyekkel  foglal- 
koztak. A  papság  egészen  laikus  volt:  vadászott,  sportolt  és  politizált.  A 
magasabb  tisztek  a  király  kinevezésétől  függtek,  az  alacsonyabbak  a 
nagybirtokosságtól.  A  vásár,  illegitim  befolyások  és  a  politika  erősen 
éreztették  hatásukat  az  egyházi  állások  betöltésénél. 

Az  államélet  emez  arisztokratikus  struktúrájának  megfelelően,  a 
gazdagoknak  szinte  zsarnokságba  hajló  praeponderanciája  a  szegények 
felett  tükröződik  vissza  a  társadalmi  életben.  Az  angol  társadalom  a 
XIX.  század  első  felében  és  jó  darabon  benn  a  században  is  két  hatal- 
mas, egymás  fölé  helyezett  rétegből  állt:  az  anyagi  eszközökkel  ren- 
delkezők: a  hatalmasok  a  jogosítottak  Angliájából  és  alatta  a  szegények 
az  elnyomottak,  a  jogtalanok  Angliájával. 

Ebben  a  felsőbb  rétegben  valójában  érvényesültek  bizonyos  expe- 
diensek,  amelyek  azt  a  látszatot  keltették,  mintha  Anglia  túltette  volna 
magát  az  osztálykülönbségeken.  Ezek  az  expediensek  nem  tettek  kü 
lönbséget  nemesek  és  nem  nemesek  közt:  legalább  a  kontinentális  ér- 
telemben. Bizonyos  feltételek  mellett,  melyek  az  Old  England  felfogá- 
sában szinte  magától  értetődőnek  vétettek,  a  törvények  egyformán 
védtek  mindenkit.  Az  angol  alapjogok  egyformán  terjedtek  ki  az  összes 
angol  alattvalókra,  feltéve,  hogy  azok  tehetősek  voltak  és  anglikánusok. 
Kontinentális  államférfiak,  irók,  politikusos  megfigyelők  e  rétegnél 
mélyebbre  nem  szállottak.  Figyelmüket  elkerülte  az  a  másik  nagy  ré- 
teg, hol  az  elveket  nélkülöző  expediensek,  mint  jogfosztás,  zsarnokság, 
szolgaság,  elnyomatás  és  életfogytig  tartó  nyomor  hatottak,  ahol  nem 
egyszer  az  angol  természet,  nem  szoríttatván  a  közéleti  konvenciók 
medrébe,  szabadjára  tombolt,  ősi,  embertelen,  durva  kegyetlensé- 
gében. 

Mi  sem  szándékozunk  alászállni  amaz  alsó  rétegek  életébe,  hogy 
a  jogtalanság  és  zsarnokság,  szenvedés  és  nyomor  rembrandti  színeivel 
dolgozzunk.  Nem  fogunk  esetekre  hivatkozni,  szociálpolitikai  mun- 
kákra, társadalmi  regényekre,  még  csak  nem  is  az  ankétek  hivatalos 
közzétételeire.  E  réteg  legfelszinén  kívánunk  mozogni.  Megmaradunk 
e  réteg  jogi  helyzetének  objektív  elemzésénél:  mindössze  egynéhány 
törvényt  és  szokást  idézünk,  amelyek  a  XIX.  század  első  részében  tel- 
jes érvényben  fennállottak  és  alkalmazást  nyertek. 

Az  alkotmány  nem  ismerte  a  védkötelezettséget.  de  ismerte  a 
prést,  amely  szerint  a  kormányzat  a  haditengerészet  céljaira  nemcsak 
a  tengerészek,  de  adott  esetben  a  nem  tengerészek,  de  minden  esetben 
csak  a  szegények  soraiból  erőszakkal  sorozhatott.  A  régi  Rómában  a 
kézimunka  megbecstelenítő  volt.  s  a  polgárjog  elvesztéséhez  vezetett. 
Bizonyára  nem  akadt  volna  angol,  aki  ezt  a  felfogást  a#  legfelháborodot -/ 
tabban  el  nem  Ítélte  volna  a  fórumon,  nem  gondolván  arra.  hogy  az  an 
gol  parlament,  mely  az  angol  nagybirtok  és  tőke  érdekeit  hordozta  szí 
vén,  ez  expediensek  egész  oly  sorozatát  léptette  életbe,  melyek  a  kézi- 
munkával foglalkozókat  nemcsak  gazdaságilag,  de  elsősorban  jogilag 
függőségi  helyzetbe  hozták  azoktól,  akik  a  munkát  adták.  Teljes  érvé- 
nyében  fennállott  ;i  XIV.  századból  való  az  a  törvény,  hogy  a  mezőgazda- 

sági  munkás  kényszerítve  volt,  a  szokásos  bér  mellett,  annak  szolgálatába 
állani  és  maradni,  aki  neki  a  munkát  felajánlotta.  Egy  békebiróra  volt 
csupán  szükség,  s  a  renitens  munkás  bebörtönöztetett.  Nemcsak  Ír- 
országban, ahol  uralmi  politikai  momentumok  is  közbejátszottak,  de 
az  egész  királyság  területén  a  mezőgazdasági  munkásság,  a  szokásos 
bér  fizetése,  feltétele  mellett,  a  jobbágyságra  nagyon  emlékeztető  mó- 
don, a  földbirtokhoz  volt  kötve.  Ebben  az  időben  független  parasztot, 
kisbirtokost  vagy  bérlőt  az  egész  egyesült  királyság  területén  alig  lát- 
tunk volna.  A  földbirtok  nagy  latifundiumokban  koncentráltatik;  ezek 
urai  tisztek  vagy  bérlők  által  kezeltették  uradalmaikat,  s  ezek  viszont 
napszámosok  által  dolgoztatták  be  azokat.  Függést  látunk  ekkép  az 
egész  vonalon.  A  lord  vagy  a  squire  korlátlan  ura  a  községnek,  mely 
nem  egyéb,  mint  egy  csomó  napszámos  lakta  gunyhó. 

Egészen  hasonló  az  elhelyezkedés  a  nagyipar  terén,  ennek  szer- 
vezete, a  dolog  természeténél  fogva,  kezdetlegesebb,  s  következésképen 
a  munkásra  nézve  még  nyomasztóbb. 

Nem  magát  a  szervezést  kívánjuk  itt  érinteni;  többet  beszélnek 
a  szervezés  eredményei.  Régebbi  és  ujabb  keletű  törvények  egész  so- 
rozata a  «szegények»  külön  társadalmi  és  jogi  kasztját  állítja  be  a* 
angol  életbe.  Akinek  nem  volt  önálló,  létét  biztosító  keresete,  mint  ((sze- 
gény)) a  község  eltartására  utaltatott.  A  «szegények»  a  szegényügyi  fel- 
ügyelők hatósága  alatt  állottak.  Mint  a  község  terhén  élősködők,  a  köz- 
ségi vezetőség  melléktekinteteket  nem  ismerő  önzésének  voltak  ki- 
szolgáltatva. A  felügyelők  jogosítva  voltak  a  gondozásukra  bizott  sze- 
gényt tetszés  szerinti  munkára  alkalmazni,  s  vonakodásuk  esetén  do- 
logházakba adni;  gyermekeiket,  mint  tanoncok,  tetszésük  szerint  el- 
helyezni. E  dologházak  egészségtelen  börtönök  voltak;  a  felügyelők 
gondoskodása  a  rabszolgaságra  emlékeztető,  az  osztály  érdeket,  önzést 
előtérbe  helyező,  egyéni  szabadságnak  utolsó  szemerjét  elfojtó  zsar- 
nokoskodás. A  szegények  gyermekei  a  nagy  ipartelepeknek  és  gyárak- 
nak eladattak,  ahol  a  munkaadók  által  teljesen  és  korlátlanul  kiaknáz  - 
tattak.7)  E  szegényeknek  e  rabszolgasorsból  magukat  kidolgozni  alig 
állott  módjukban.  Aki  egyszer  szegénysorsba  lesülyedt,  az  Old  Eng- 
land  szociális  berendezkedésének  ragadó  sarában  meg  is  feneklett.  Ön- 
álló, létét  biztosító  keresethez  többé  nem  juthatott.  De  még  kevésbbé 
állott  módjában  a  község,  illetőleg  a  szegényügyi  felügyelők  önkénye 
alól  szabadulni.  A  szegény  szabadon  nem  költözködhetett,  mert  a  köz- 
ség ahol  letelepülni  akart,  az  ily  költözködés  ellen  a  legmesszebbmenő 
rendszabályokat  alkalmazta.  Mindent  elkövetett,  hogy  e  tehertől  sza- 
baduljon, s  sokszor  annyira  ment,  hogy  leromboltatta  a  házakat,  ahol 

")  A  munkaidő  gyakran  16  órát  tett  ki,  1.  Dickens  Hard  Times,  DisraeVy  Sybill. 

a  szegények  hajlékot  találhattak  volna.  Valójában  e  terhek  oly  óriásiak 
voltak,  hogy  akadtak  községek,  ahol  minden  jövedelmet  felemésztet- 
tek.8) A  poor  tax  az  országban  hét  millió  fontra  rúgott.  E  poor  tax 
egyik  hatása  a  munkabérek  csökkenése  volt.  A  hatalmas  munkaadók 
a  munkabérek  leszorításával  (a  munkás,  aki  nem  keresett  annyit,  hogy 
ebből  magát  eltarthatta  volna,  a  községtől  egy  szubvenciószerü  járadé- 
kot kapott)  munkásaikat  a  község  által  tartatták  el.  Ez  is  nagyban 
hozzájárult  ahhoz,  hogy  aki  egyszer  «szegénysorba»  került,  az  onnan 
szabadulást  nem  remélhetett.  És  nemcsak  a  munkásság,  de  a  parasztság 
egy  nagy  része  is  a  szegényügyi  törvények  hatása  alá  került,  mert  a  te- 
rület egy  nagy  része  a  nagybirtokosság  kezén  lévén,  önálló  keresethez 
jutni  nem  tudott.  1811-ben  a  szegények  száma  1,340.000  volt;  1821-ben 
1,500.000;  1827-ben  csaknem  elérte  a  két  milliót. 

Az  angol  nem  kis  önérzettel  hányta  szemére  a  kontinensnek, 
hogy  alkotmányának  ősi  intézménye  az  egyesülési  szabadság.  A  városi 
kézműveseknek  és  munkásoknak  voltak  egyesületei,  amelyek  a  tanon- 
cok számának  a  maximumát  s  a  munkabérek  minimumát  meghatá- 
rozták. Az  egyesületi  jog  azonban  nem  lehetett  eszköz  a  munkásság  ke- 
zében, hogy  nyomasztó  sorsán  segíthessen.  A  gyáripar  kifejlődésével  a 
gyárosok  oly  munkásokat  is  alkalmaztak,  akik  a  szakegyesületnek  nem 
voltak  tagjai.  A  gyártelepek  nem  mindig  a  városokban  alakultak,  sőt  a 
régi  privilegizált  városokban  csak  kivételesen.  Az  angol  konzervativiz- 
mus ezekre  a  munkásokra,  s  ezekre  a  helyekre  az  egyesülés  jogát  ki- 
terjeszteni vonakodott.  Az  erre  irányuló  mozgalom  nemcsak  eredmé- 
nyekhez nem  vezetett,  de  egyenesen  kimondatott,  hogy  oly  egyesülések, 
amelyek  célja  a  béremelés,  mint  törvényellenesek  üldözendők.  Old 
England  a  munkásegyesületeket  mint  összeesküvéseket  üldözte. 

Mindenekfelett  természetes,  hogy  ily  hatalmas  nyomás  alatt,  a 
társadalom  emez  alsó  rétegeiből  sok  kétséges  exisztencia  vált  ki.  A 
közbiztonság  nagyon  megromlott,  s  a  törvények  drákói  szigorral  súj- 
tottak le.  E  mostoha  viszonyok  közt  a  szegény  ember  fogalma  mind- 
inkább a  rossz  ember  fogalmával  kapcsoltatott  egybe.  Az  állam  a 
szegény  osztállyal  szemben,  azoknak  a  jogokból  való  kizárásában  a 
társadalmi  retorzió  egy  nemét  látván,  nem  vonakodott  ehhez  segéd- 
kezet nyújtani.  A  felszín  alatt,  a  hagyományos  angol  brutalitás  vas- 
öklével találkoztak. 

* 

Ezekből  összeállíthatjuk  Old  England  politikai  képét.  Egy  kez- 
detleges államszervezet,  mely  az  oligarchia  patrimoniumának  tekinte- 

8)  S.  Dowell.  History  of  taxation  and  taxes  in  England;  W.  Cunningham:  The  growth 
of  english  Industry  and  Commerce  in  modern  times. 

tett;  egy  látszólagos  képviseleti  kormányzat,  mely  minden  összetételé- 
ben egy  arisztokratikus  kisebbség  politikai  és  társadalmi  érdekeit  kép- 
viselte, egy  parlament,  melyből  a  nép  távoltartatott;  a  dogmává  emelt 
közszabadság,  melyből  a  nép  jó  ötöde  teljesen  ki  volt  zárva;  az  osz- 
tálykülönbségek ignorálása  a  megfordított  bibliai  tű  fokával,  amelyen 
keresztül  a  szegény  sohasem  juthatott  a  legalapvetőbb  emberi  jogok 
élvezetéhez;  a  szabadságjogok  proklamálása  minden  vonalon,  amely 
azonban  az  egyén  feltétlen  alárendelését  tételezte  fel  egy  vallás,  egy  egy- 
ház, egy  politikai  rendnek,  egy  társadalmi  berendezkedés  iránt;  a  vásár- 
lás, korrupció  a  közéletben,  a  luxus,  a  gőg,  a  formaságok  uralma  a 
magánéletben;  a  gazdagok  képmutatása,  a  szegények  szolgalelküsége; 
a  cimek  bámulata,  a  pénz  tisztelete,  mely  előtt  megnyílnak  a  «jó  társa- 
MÍg»  diszkréten  elzárt  kapui;  jellemvonásai  Old  Englandnak. 

Az  arisztokráciának  nem  volt  belátása,  a  középosztálynak  ge- 
rince, az  alsó  osztálynak  becsülete.  A  régi  Anglia  konzervatív  volt, 
feudális  és  gőgös.  Fogékony  a  különbségek  iránt,  érzéketlen  az  össze- 
tartozás iránt.  Szétdarabolva  a  család,  a  társadalmi  körök,  a  pártok, 
a  kotériák  apró  kereteibe  nem  ismerte  a  nagy  összefoglaló  eszméket. 
Emberietlen  és  bizonyos  vonásokban  nemzetietlen.  A  hazafiságot  a 
tradíciók,  a  közérzületet  a  noblesse  obiige,  a  humanitást  a  gentleman- 
ség  pótolta.  Konzervativizmusának  határt  nem  az  uralkodó  osztály 
féltékenykedése,  de  az  alsó  osztályoktól  való  irtózata  szabott.  A  pártok 
a  hatalomért  küzdöttek  és  sohasem  a  kirekesztettekért.  Hiányoztak  az 
előfeltételek  a  közéletnek  széles  alapokra  való  elhelyezkedéséhez.  Az 
államéletbe,  csak  kevesen  kapcsolódhattak  be  szervesen.  Az  állam  egy 
fidei  comissumnak  tekintetett,  mely  kifejleszti  az  extenzív  imperializ- 
mus gőgös  gondolatát,  de  nem  ismeri  az  intenzív  hazafiság  áldozatkész 
szeretetét. 


/  Szerb  hadifogságban 


Naplójegyzetek. 

Irta :  Mándi  Andor. 

Fogságban.  Második  közlemény. 

(Dec.  7.— 16.) 

Hatan  voltunk,  kiket  a  tizenöt  tagból  álló  szerb  őrjárat 
kisért.  Néhány  száz  lépés  után  magánosan  ballagó  fegyveres 
magyar  katonával  találkoztunk,  ki  a  szerbeket  meglátva,  hamar 
az  előtte  lévő  árokba  feküdt  és  egy  lövést  adott  le  közénk,  egy 
szerb  katonát  meg  is  sebesített.  Mikor  aztán  a  szerbek  is,  tár- 
saim is  kiabáltak,  hogy  ne  lőjjön,  rövid  habozás  után  eldobta 
puskáját  és  előjött.  A  szerb  tiszt,  a  járőr  parancsnoka,  hátra  - 
arcot  vezényelt  neki  és  katonái  tüzeltek  rá:  holtan  összerogyott. 
Megrázó  benyomást  tett  reám  ez  az  epizód. 

A  legközelebbi  cél,  hová  kísérőink  vittek,  dombtetőn  épült 
iskola  volt,  mely  most  egy  szerb  katonai  parancsnokság  céljai- 
nak szolgált.  Tegnap  még  a  mieink  voltak  benne.  Itten  több  más 
fogoly  is  csatlakozott  hozzánk  és  most  már  nagyobb  menet- 
ben haladtunk  tovább.  Utunk  különböző  szerb  táborokon  veze- 
tett keresztül,  a  tisztek  és  a  legénység  odajöttek  és  beszélgettek 
a  szerbül  tudókkal.  Én  persze  alig  értettem  valamit  beszédjük- 
ből és  tolmácsok  utján  tudakozódtam,  mit  fognak  velünk  csi- 
nálni? Kragujevácig  megyünk  gyalog,  onnét  vonaton  Nisbe, 
kosztunk  nagyon  jó  lesz,  kétszer  napjában  leves  hússal,  dolgozni 
nem  igen  fogunk,  különösen  az  önkéntesek  nem,  kik  a  tisztek- 
hez hasonló  bánásmódban  részesülnek.  Találkoztunk  egy  szerb 
kupi  lánnyal,  ki  néniéiül    és    magyarul    is    beszélt,    attól  aztán 

sokáig  kérdezősködtem  jövendő  sorsunk  felől.  Minden  jót  igért 
s  azt  mondta,  örüljünk,  hogy  megszabadultunk  a  háborútól. 

Általában  elég  rendes  embereknek  találtam  a  szerbeket, 
természetesen  a  harctérről  jövet  nem  nagyon  voltam  el- 
kényeztetve. 

Egyelőre  ugyan  már  lemenőben  van  a  nap  és  enni  még 
sem  kaptunk,  de  hát  türelem!  A  fő,  hogy  sikerült  egy  szerb  kato- 
nától két  koronáért  egy  fél  kenyeret  vennem.  Később,  mikor 
már  távolabb  jártunk  a  harctértől,  egy  koronáért  egy  egész 
kenyeret  birtam  szerezni. 

A  menetelés  kényelmes  tempóban  folyt,  terhem  nem  igen 
volt,  csak  pokróc,  egy  konzerv,  a  most  vásárolt  kenyér  és  néhány 
apróság.  így  aztán  fájós  lábam  dacára  is  lépést  tudtam  tartani 
a  többivel.  Ellenben  cipőm  kezdte  felmondani  a  szolgálatot. 
Még  azon  éjjel,  mielőtt  Valjevóba  bevonultunk,  bakancsomat  a 
tüz  mellett  szárítottam,  de  elaludtam  s  a  bakancsom  tönkre- 
ment a  tűznél.  Azóta  a  könnyű  cipőt  hordtam,  mely  a  szerbiai 
utakat  nem  nagyon  birta. 

Áthaladtunk  Belosovác  falun,  hol  ujabb  csapat  foglyot  lát- 
tunk, mind  kabát  nélkül.  Azt  mondták,  elvették  a  szerbek.  Aján- 
lották, adjuk  el  a  mienket,  mert  úgyis  el  fogják  venni.  De  hát 
reméltük,  ha  eddig  nem  vették  el,  ezután  sem  fogják  és  nem 
adtuk  el.  Csak  pokrócomat  adtam  el  két  dinárért,  mert  láttam, 
hogy  egy  szerb  katona  nagyon  sandán  nézi. 

őreink  általában  nem  bántottak,  talán  azért,  mert  sok 
szerbül  beszélő  horvát,  bosnyák  és  magyarországi  szerb  volt 
köztünk,  kik  állandóan  hízelegtek  nekik  és  szerb  nemzeti  dalokat 
dalolva  olyan  vígan  voltak,  mintha  nem  is  fogságba  estünk, 
•hanem  győzelmes  bevonulásunkat  tartottuk  volna.  Késő  este  lett, 
mikor  egy  szilvásban  megálltunk  és  éjszakára  letelepedtünk. 
Tüzet  raktak  mindenfelé,  de  nem  lévén  ismerősöm,  egy  tűzhöz 
sem  engedtek  oda,  mig  végre  egy  fiumei  horvát  katona,  ki  három 
bosnyákkal  együtt  ült  a  tűznél,  odaengedett  közéjük,  amiért 
mindegyiknek  adtam  kis  kenyeret. 

Az  éjjel  hideg  volt,  nem  sokat  alhattam.  Reggel  elindulva 
nagy,  szabad  térre  vittek,  hol  megdöbbentő  látvány  tárult  elénk. 
Az  egész  tér  tele  volt  fogollyal.  Lehettek  ezren.  Hát  ilyen  nagy- 
szabású bajról  van  szó?  Megdöbbenésem  hamar  örömre  fordult, 
mikor  az  uj  fogolytársak  között  több  ismerőst  pillantottam  meg: 

ott  volt  egy  hadnagy,  a  6.  század  parancsnoka,  ott  voltak  Keleti, 
Rónay  önkéntestársaim,  ott  volt  Bodori  tizedes  és  még  sokan 
ezredünkből:  Mindjárt  nyugodtabbnak  éreztem  magamat,  tehát 
nem  én  vagyok  itt  az  egyedüli  ezredünkből,  ha  ennyien  vannak, 
nem  olyan  nagy  szégyen  fogságba  esni.  És  ezek  is  mind  egyen- 
kint vagy  kisebb  csapatokban  lemaradva  kerültek  fogságba.  Most 
már  velük  együtt  vándoroltunk  tovább.  Közben  még  több 
önkéntessel  ismerkedtünk  meg.  Estig  meneteltünk,  lábam  fájt, 
de  azért  mentem  valahogyan. 

Este  beértünk  Satorja  községbe,  hol  mindenki  egy  kenyeret 
kapott.  Két  napig  semmit  sem  kaptunk,  csak  amit  pénzünkön  vet- 
tünk, azt  ehettük.  Szabadban  aludtunk  tüz  mellett,  aztán  tovább- 
mentünk. Az  eddig  feneketlen  sáros  ut  mindinkább  javult,  tűr- 
hető országúton  haladtunk.  A  vidék  kezdett  laposabb  lenni,  a 
Morava  völgye  felé  lejteni.  Útközben  nem  igen  birtunk  enni- 
valót venni,  mert  csak  papirpénzünk  volt  és  azt  nem  akarták 
elfogadni.  Különösen  a  kétkoronást  nem,  csak  egy  dinárt  akartak 
érte  adni.  Ma  különben  baj  ért.  Lábam  miatt  kissé  lemaradtam 
a  társaságtól.  Egy  szerb  katona  ekkor  meglátta  órámat  és 
minden  szabadkozásom  ellenére  elvette.  Aztán  kezdett  zsebeim- 
ben kutatni,  de  nem  talált  semmi  érdemeset,  mert  pénzem  a 
nyakamon  lógó  zacskóban  volt.  Mikor  kész  volt,  ütni  kezdett, 
hogy  miért  nem  megyek  gyorsabban.  Utolérve  csapatunkat 
panaszt  tettem  a  menet  parancsnokánál,  de  ez  azt  mondta,  örül- 
jek hogy  élek.  Tényleg,  nekem  az  volt  a  szerencsém,  hogy  tiszti 
járőr  fogott  el,  a  legtöbb  fogolytól  a  szerbek  mindjárt  elvettek 
mindent,  pénzt,  órát,  soktól  a  kabátot,  sőt  a  cipőt  is  és  az  ő  rossz 
bocskorukat  adták  érte.  Tehát  szót  fogadtam  és  örültem, 
hogy  élek. 

Este  beértünk  Kutlovó  helységbe,  de  az  igért  kenyérosztás 
ma  elmaradt.  Éhesen  feküdtünk  le,  megint  szabadban.  Szeren- 
csére az  idő  kezdett  enyhülni  s  igy  kibírtuk  az  éjjelt  pokróc 
nélkül  is. 

Másnap  folytattuk  az  utat.  Hozzánk  csatlakozott  Kovách 
önkéntes  is,  fiatal  19  éves  fiu,  ki  önként  állt  be  katonának  s  most 
ime  szintén  fogoly.  Nagyon  éhes  voltam  s  igy  papírpénzemet 
veszteséggel  is  beváltottam:  10  koronát  9  dinárért,  bár  ez  az 
utolsó  tízkoronás  volt.  Hogy  ezalatt  mit  szenvedtek  azok,  kik- 
nek semmi  pénzük  nem  volt,  mert  elvették  tőlük,  azt  eléggé 
megvilágítja  a  következő  epizód: 

Egy  asszony  almát  árult,  vettem  tőle  négy  darabot.  Meg- 
látta egy  baka  és  kérő  hangon  szólt:  « Önkéntes  ur,  ne  dobja  el 
a  csutkákat,  adja  inkább  nekem! »  Ránézek.  «Minek  az  magá- 
nak?)) Erre  ő  keserű  hangon:  «Hát  megeszem!))  Megsajnáltam, 
adtam  neki  egy  almát. 

Útközben  sok  szerb  katonasággal  találkoztunk,  magasrangu 
tisztekkel  is,  egyikre  azt  mondták,  hogy  Sándor  trónörökös. 
De  ami  szomorúbb  látvány  volt,  nagyon  sok  hadizsákmányt 
szállítottak  a  szerbek  Kragujevác  felé:  ágyút,  trénszekeret,  tábori 
konyhát,  nagy  szekereket  fegyverekkel  megrakva. 

Délben  beértünk  Kragujevácba.  Hál  Istennek,  a  gyalog- 
lásnak vége!  Rendes,  egyenes  utcák,  nagyobb  és  szebb  épületek 
mint  Valjevóban,  több  gyárépület,  nagy  municiógyár  és  sok 
katonai  parancsnokság,  továbbá  tiszti  akadémia.  Kragujevácban 
egy  pár  nappal  ezelőtt  még  hallották  a  mi  ágyúink  dörgését,  ki 
is  dobolták,  hogy  meneküljön,  aki  akar,  mert  veszélyben  a  város. 
Nem  igen  hitték  volna  négy  nap  előtt  a  szerbek  sem,  hogy  ilyen 
fordulat  álljon  be. 

Nagy  udvaron  töltöttük  a  délutánt,  a  városba  bemenni  nem 
lehetett,  de  mindenféle  házalók  jöttek  oda  és  kinálták  porté- 
kájukat, persze  ennivalót.  Jól  nem  laktunk  a  sok  nyalánkságtól, 
de  pénzünk  rohamosan  fogyott.  Estefelé  kimentünk  az  állo- 
másra, hol  mindenki  egy  fél  kenyeret  kapott,  s  ott  ácsorogtunk 
a  hidegben  egész  éjjel.  Reggel  felé  járt  az  idő,  mikor  beraktak 
a  vaggonokba  és  elindultunk  Nis  felé. 

Negyvenen  voltunk  egy  kocsiban,  kinyújtózkodni  nem  volt 
hely,  hát  egymásra  raktuk  lábainkat,  mondhatnám:  gúlába  rak- 
tuk lábainkat,  ugy  aludtunk.  De  azért  aludtunk. 

Mikor  nappalodott,  kinyitottuk  a  vaggon  ajtaját  és  néztük 
a  vidéket.  A  Morava  völgyében  haladt  a  vasút,  a  völgyet  többé- 
kevésbbé  magas  hegyek  határolták,  a  távolban  pedig  havasok 
csúcsai  tündököllek  a  napfényben. 

December  11-ikén  késő  este  értünk  be  a  nisi  állomásra. 
Onnét  a  Nisava  túlsó  oldalára  mentünk  s  a  kórháznak  berende- 
zett lovassági  laktanya  előtt  álltunk  meg.  Az  éjjelt  szabadban 
kellett  töltenünk,  az  utcán  telepedtünk  le  és  tüzet  raktunk.  Vet- 
tünk kis  szalonnát  és  Keleti,  ki  a  körülményekhez  képest  kitűnő 
szakácsnak  bizonyult,  szalonnalevest  főzött.  Utána  a  tüz  körül 
leheveredtünk. 

Reggel  átnientünk  a  külváros  másik  részébe,  ott  a  tizen- 
kettedik fogolyszázadba  osztottak  be  vagy  ezredmagammal.  És 
még  mindig  jöttek  ezrivel  az  ujabb  foglyok!  Sorakoztattak,  s 
egyenkint  be  kellett  mondanunk  a  nevünket,  katonai  rendfokoza- 
tunkat és  illetőségi  helyünket.  Aztán  kaptunk  kenyeret  és  egy 
darab  szalonnát.  Egy  horvát  őrmester,  ki  tolmács  szerepét 
vitte,  figyelmeztetett,  hogy  a  sapkarózsát  nem  szabad  hordani. 
Levettük  s  mi  magyarok  vagy  zsebre  tettük,  vagy  mint  én  is, 
a  sapkán  hordtuk,  de  belülről,  igy  senkinek  sem  lehetett  kifogása 
ellene.  Megütődve  láttam,  hogy  némelyek  a  sapkarózsát  a  földre 
dobták,  rátapostak.  Horvátországi  szerbek,  de  főként  csehek 
voltak. 

Este  nagy  istállóban  helyeztek  el,  puszta  földön  bár,  de 
fedett  helyen  aludtunk,  jó  szorosan.  Állandó  veszekedés  volt  a 
helyek  miatt,  különösen  a  különböző  nemzetiségek  nem  tudtak 
összeférni,  örökké  szidták  egymást.  Verekedések  is  voltak, 
melyekben  rendesen  a  magyarok  húzták  a  rövidebbet,  mert  keve- 
sebben voltak  és  a  szerb  katonák  is  inkább  a  szlávoknak  adtak 
igazat.  Még  itt  az  istállóban  is  sok  magyar  és  német  fogolyról 
lehúzták  a  kabátot  és  eladták. 

A  második  nap  Nisben  megint  csak  sorakozásokkal  telt 
el,  alig  hagytak  egy  félórát  nyugodni.  Megismerkedtem  egy  dal- 
mát technikussal,  ki  még  a  háború  előtt  átszökött  Szerbiába  és 
irodai  szolgálatot  teljesített.  Németül  beszélgettem  vele.  Azt 
mondta,  hogy  már  Belgrád  is  elesett.  Nem  hittem  el,  pedig 
igazat  mondott. 

Pénzünk  már  végét  járta.  Keleti  eladta  óráját,  három  dinárt 
kapott  érte.  Este  kaptunk  kenyeret  és  egy  darab  nyers  hust, 
ebből  és  egy  kis  maradék  szalonnából  Keleti  egész  jó  paprikást 
főzött.  Éjjel  ismét  az  istállóban  aludtunk,  de  most  már  szalmát 
hoztak,  aminek  nagyon  örültünk.  Csak  másnap  tapasztaltuk  kel- 
lemetlen következményeit:  a  szalma  legjobban  terjeszti  a  férgeket 
és  igy,  aki  még  eddig  mentes  volt  ettől  a  nyavalyától,  mint  én  is, 
ez  éjjel  alaposan  megkapta. 

Mondhatom,  a  paraziták  sok  szenvedést  okoztak  és  hóna- 
pokon át  egyik  főbeszédtárgyunk  voltak.  Néha  kevesebb  volt, 
néha  több,  legtöbbnyire  nagyon  sok,  de  hogy  valamikor  teljesen 
megszabaduljunk  tőlük,  már  nem  is  igen  tudtam  elképzelni.  A 
rajvonalban  nálunk  magyaroknál  nagyon  kevés  ember  volt  tet- 
ves, mig  némely  ezred,  különösen  a  csehek,  tele  voltak  vele. 

December  16-ikán  kimentünk  az  állomásra  és  felültünk  a 
vonatra.  Hogy  hová  megyünk,  még  nem  tudtuk.  Ennél  szebb, 
vadregényesebb  vasúti  vonalat  még  nem  igen  láttam.  A  Nisava 
völgyében  vezetett  állandóan,  ez  a  völgy  pedig  a  legtöbb  helyen 
oly  szük,  hogy  a  folyó  mellett  épen  csak  az  országút  és  az  egy- 
vágányú vasút  fér  el.  Egyik  alagút  a  másik  után  következik. 
Jobbról-balról  óriási  sziklafalak  merednek  ránk,  melyek  tetején 
régi  török  várromok  láthatók.  A  völgyben  a  talajnak  és  a  folyó- 
nak is  vöröses  sárga  agyag  szine  van,  ami  növeli  a  bizarr  benyo- 
mást, melyet  az  egész  vidék  kelt.  A  falvak  is  mind  egyforma 
sárgás  vályogból  készült,  emeletes,  de  kicsiny  viskókból  állanak, 
piszkos,  gírbe-görbe  utcákkal.  Ép  oly  rideg  benyomást  keltenek, 
mint  az  egész  vidék,  melynek  kopár  karsztjain  túl  havasok 
csúcsai  is  fel-felcsillannak. 

Volt  nálam  egy  térkép  egész  Szerbiáról,  melyen  követtem 
az  utat.  Kétségkivül  a  Nis — Szófia  fővonalon  haladtunk,  mindig 
közelebb  érve  a  bolgár  határhoz.  Már  Béla-Palánkát  is  elhagy- 
tuk. Csak  nem  visznek  át  Bulgáriába?  Délután  3  óra  felé  egy 
nagyobb  völgykatlanban  Pirót  városnak  képe  tünt  fel  előttünk, 
itt  ki  kellett  szállnunk. 

(Dec.  16.— 1915.  jan.  8.) 

Pirotban  a  katonaság  által  rekvirált  házakban  szállásoltak 
el  minket.  Én  tizenegyed  magammal  egy  földszinti  kis  szobába 
kerültem,  a  ház  többi  részei  is  ilyen  arányban  teltek  meg.  Tár- 
saim, kikkel  együtt  laktam,  voltak:  Keleti,  Rónay,  Kovách,  Har- 
mathy,  Bodori  és  még  öten.  Keleti  Károly  könyvelő  és  Rónay 
Miklós  joggyakornok  az  én  ezredembeli  önkéntesek,  Harmathy 
Tóth  János  rajzoló  és  Bodori  Ignác  cigány-klarinetos  szintén 
30-as  honvédek,  Kovách  István  joghallgató  pedig  92-es  önkéntes 
volt.  ővelük  hatan  szorosan  összetartó  kis  társaságot  alakítot- 
tunk. 

Életmódunk  kezdettől  fogva  meglehetős  egyhangú  volt, 
egy  nap  ugy  telt  el  mint  a  másik. 

Reggel  hat,  hét  óra  felé,  mikor  világosodott,  felkelés,  öltöz- 
ködés (pardon,  csak  bakancsfelhuzás,  mert  mást  ugy  sem  vet- 
hettünk le),  aztán  jött  a  féregvadászat.  Minden  egyes  ruha- 
darabot egyenkint  le  kellett  vetni  és  alaposan  végigvizsgálni 
szemünkkel,  mert  ezek  az  állatok  óvatos  katonák,  nem  tartóz- 

kodnak  a  nyilt  terepen,  hanem  a  legrejtettebb  fedezékekbe 
bújnak.  De  valamint  az  időben  a  mi  hős  katonáink  hiába  küz- 
döttek oly  kitartóan  az  oroszok  milliói  ellen,  ha  ezret  leöltek, 
jött  helyébe  tízezer:  ép  oly  sisiphusi  munkát  végeztünk  mi  is, 
ha  mind  lemészároltuk  is  őket,  a  tartalékot,  a  petéket,  kiirtani 
nem  birtuk. 

A  kútnál  mosakodtunk,  azután  jött  a  reggeli.  A  reggeli 
megsózott  és  megpaprikázott  kenyér. 

Aztán  az  ebédet  vártuk.  Elég  soká  várhattunk,  többnyire 
már  sötétedett,  mire  az  ebédet  kaptuk.  De  ez  praktikus  berende- 
zés volt,  mert  igy  legalább  a  vacsorát  megspóroltuk.  Meleg  ételt 
18-ikán  kaptunk  először,  tehát  fogságunk  tizenkettedik  napján. 
Savanyítatlan  káposzta  vizben  megfőzve  és  egy  harapásnyi  hus. 
Ez  járt  innét  kezdve  mindennap  ebédre,  kivéve  szerdán  és  pén- 
teken, mint  böjti  napokon;  ekkor  leves  és  hus  helyett  egy  kanál 
szilvalekvárt  kaptunk,  néha  egyáltalában  semmit.  Ilyen  koszt 
mellett  persze  állandóan  éhes  maradtam.  Az  élet  itt  a  háború 
dacára  olcsó  volt,  akinek  pénze  volt,  egészen  jól  élhetett,  de 
az  én  pénzem,  már  mikor  Pirotra  érkeztünk,  az  utolsó  fillérig 
elfogyott.  Tekintve,  hogy  mostan  a  hidegtől  kevésbbé  kellett 
szenvednünk,  egymás  után  kerültek  eladásra  a  melegebb  ruha- 
darabok: hósapka,  fehérnemű,  kabátbélés,  keztyü,  továbbá 
nadrágszij  és  egyéb  szijak,  pénztárca  stb.  A  szerbek  órákhosszat 
alkudoztak  velünk.  Egy  hósapka  ára  négy-öt  hatos,  egy  alsó- 
nadrág vagy  ing  1  dinár,  ha  vastagabb  esetleg  hét-nyolc  hatos, 
kabátbélés  5 — 6  hatos  stb.,  egész  árubörze  keletkezett  általánosan 
bevett  árakkal.  Volt  egy  pár  szőrmével  bélelt  bőrkeztyüm,  az 
egyiket  elvesztettem,  a  párjáért  adott  egy  szerb  négy  hatost. 

Az  igy  szerzett  pénzért  szalonnát,  tepertőt,  vagy  túrót  vet- 
tünk. A  szerb  boltosok  kevesebb  pénzért  aránylag  többet  adtak. 
Ha  10  fillérért  vásároltunk,  nem  kaptunk  kétszer  annyit,  mint 
5  fillérért. 

Dolgunk  nem  volt,  szórakozásunk  sem,  sokat  unatkoztunk. 
A  városban  sétálnunk  ugyan  tilos  volt,  de  azért  mégis  meg- 
tettük különösebb  következmények  nélkül,  legfeljebb  hazaküld- 
tek. Lábam  nagyon  javult,  már  alig  fájt,  ellenben  cipőm  végét 
járta.  Lábujjaim  kilátszottak  belőle  és  papirvékonyságura 
lekopott  talpát  spárgával  és  dróltal  erősítettem  a  felső  részhez. 

Rendesen  délután  tettünk  kis  sétát,  bekandikáltunk  a  város 

legszebb,  fehér  abroszos  vendéglőjébe,  az  Ízlésesen  berendezett 
cukrászdába  és  a  kafanákba.  Különösen  a  cukrászda  kirakata 
előtt  ^szenvedtünk  tantalusi  kínokat.  Egyszer  egy  máriással  a 
zsebemben  nekiduráltam  magam  és  bementem,  de  a  legolcsóbb 
sütemény  ára  is  tiz  fillér  volt.  így  aztán  szégyenszemre  megint 
ki  kellett  vonulnom. 

A  környék  regényes  volt,  mint  az  egész  Nisava  völgye,  mely 
itten  pár  kilométernyire  kiszélesedik.  Messziről  kékellettek  a 
bulgáriai  hegyek  ormai,  melyek  felé  vágyakozva  néztünk.  Csak 
15  kilométernyire  voltunk  a  határtól,  de  a  szökést  lehetetlen- 
nek tartottuk.  A  határt  biztosan  rajvonal  tartja  megszállva,  ott 
el  kell,  hogy  fogjanak  s  büntetésünk  feltétlenül  agyonlövetés. 
Nem  is  kísérelte  meg  hétszáz  fogoly  közül  senki,  míg  én  Piroton 
voUam.  Se  testi,  se  lelki  állapotunk  nem  volt  ilyen  vállalko- 
zásokra alkalmas. 

Közben  megfogyatkoztunk:  Kovách  megbetegedett.  Már 
régebben  meghűlt,  köhögött  (kabátja  nem  volt)  és  most  kezdett 
szánalmas  színben  lenni.  Szinte  erőszakkal  kellett  rávenni,  hogy 
kórházba  menjen.  Nagynehezen  elment,  de  öt  nap  múlva  vissza- 
szökött. Sápadt  volt,  mint  a  fal  és  félrebeszélt;  erős  láza  volt. 
Ismét  visszavittük  a  kórházba,  hol  azt  mondták,  hogy  nagyon 
beteg,  nem  igen  fog  megmaradni.  (Sok  hónap  múlva  találkoztam 
vele  megint,  hála  Istennek  teljesen  egészséges  volt.) 

A  napok  multak,  megérkezett  a  karácsony.  Szomorú  este 
volt  a  szent  este.  Távol  mindentől,  amit  szeretünk,  minden  kul- 
túrából és  jólétből  kitaszítva,  mint  tűrt  lények,  kiknek  igényük 
semmire  sem  lehet,  csupa  ellenségtől  körülvéve  ültük  meg  a 
szeretet  ünnepét. 

Rónay  barátunk,  ki  pokrócát  eladván,  hat  kemény  dinár- 
nak lett  ura,  meghítta  karácsony  esti  lakomára  a  társaságot. 
Vettünk  egy  kiló  disznóhúst  és  krumplit,  amiből  Keleti  nagy- 
szerű paprikást  főzött.  Tekintve,  hogy  a  hus  Szerbiában  még  a 
háború  alatt  is  roppant  olcsó  voit,  az  egész  vacsora  csak  2  dinárba 
került  és  annyi  volt,  hogy  a  fele  másnapra  maradt.  Aktualitás 
kedvéért  még  diót  és  mézet  is  vettünk.  A  második  ünnepen  Keleti 
pogácsát  gyúrt,  valami  100  darabot  s  a  péknél  megsütettük.  A 
rossz  fekete  liszt  miatt  nem  valami  jól  sikerült,  de  azért  po- 
gácsa volt. 

Szilveszterről  akkoriban  naplómban  következőképen  emlé- 

keztem  meg:  «Az  utolsó  nap  méltó  befejezése  az  egész  nyomorult 
évnek,  melynél  rosszabbat  még  nem  éltem  át.  Nincs  már  egy 
vasunk  sem,  a  Szilvesztert  egy  máriásnyi  túróval  üljük  meg. 
Egyetlen  vigaszunk,  hogy  az  újév  a  réginél  legfeljebb  jobb  lehet, 
rosszabb  nem.» 

Ha  akkor  valaki  azt  mondta  volna,  hogy  még  az  egész 
következő  évet  szülőföldünktől  távol  fogjuk  tölteni,  nem  egy 
fogoly  véget  vetett  volna  életének.  De  hát  igy  meg  voltunk  győ- 
ződve, hogy  tavaszra  otthon  leszünk.  A  reménység  tartotta  ben- 
nünk a  lelket.  Aki  ezt  a  bizalmat  elvesztette,  az  előbb-utóbb 
elpusztult  ebben  a  keserves  uj  esztendőben. 

6-ikán  felszólították  a  szláv  nemzetiségű  foglyokat,  hogy 
jelentkezzenek  csendőri  szolgálatra.  Ezáltal  megszűnnek  hadi- 
foglyok lenni,  szerb  katonák  lesznek,  kapnak  jó  kosztot  és 
75  dinárt  havonta.  Jelentkeztek  is  többen  a  szerbek  és  csehek 
közül. 

8-ikán  reggel  kellemetlen  meglepetés  ért.  Sorakozót  tar- 
tottak  s  lajstromba  vették  a  magyarokat  oly  célból,  hogy  elküld- 
jék őket  más  városba,  hol  dolgozni  fognak.  Mindenki  kapott 
sajtot  és  kenyeret  az  útra  és  kimentünk  az  állomásra. 

Indulásnál  már  sötétedett  és  metsző  hideg  szél  fujt.  De 
hát  a  mi  derék  parancsnokságunk  nem  tartotta  fontosnak  ezt  a 
körülményt  és  nyitott  teherkocsikban  utaztatott  minket.  Meleg 
ruhánk  már  ekkor  nem  volt;  a  dermesztő  szél  átfujt  rajtunk, 
vacogott  a  fogunk.  11  óra  felé  Nisbe  értünk,  itt  végre  zárt 
kocsikba  szállítottak  át.  Egymás  hátán  feküdtünk  bár,  de  nem 
fáztunk  legalább.  Utaztunk  egész  éjjel,  anélkül,  hogy  tudtuk 
volna  hová. 

Kora  reggel  megállt  a  vonat  Palánkán. 

Elbeszélés. 
Irta :  Kádár  Lehel. 

Odakinn  virágban  álltak  az  akácok.  Egyetlenegy  éjszaka 
nyitogatta  ki  a  bimbóba  fojtott  szirmokat.  És  reggelre  megtelt 
édeskés,  bódító  illattal  minden,  a  virágszag  betolakodott  minden- 
hová. A  nagy,  szögletes  svábok  kinyujtóztak,  csontjuk  pattogott, 
ropogott  mint  az  elnyűtt  szekér,  a  rezesarcu  asszonyok  tüsszög- 
tek,  a  tanítókisasszonyok  a  fejüket  fájlalták,  mert  megbódította 
őket  á  tavasz,  a  május,  a  virágzás. 

A  jegyzőné  kelletlenül  nézte  a  fehérfürtüs  fákat,  a  száz- 
szorszépvirág  gombfejnagy  tányérkáját  és  ugy  érezte,  hogy 
megint  megcsalta  a  tavasz,  megint  ott  hagyott  a  szivén  egy 
csomó  beváltatlan  Ígéretet.  Mert  az  élete,  egész  élete  a  tavasz 
várásában  telt  ki.  Az  el  nem  érkezett,  a  várt  tavasz  olyan  volt, 
mint  a  mesebeli  herceg,  aki  aranyat  szór  a  szivekre:  gyöngy- 
tarsolyából. A  megérkezett  tavasz  azonban  nem  hozott  semmit, 
csak  néhány  virágbokrétát  és  fájó,  sóvárgó,  kielégítetlen  érzést. 
A  zongorahúr  fájdalmasan  rezgett,  a  regények  ríkatóbbak  vol- 
iak,  a  leányok  keble  darabosan  hullámzott  föl-alá  és  a  férfiak 
éhesen  fordultak  a  sok  meztelenség  után. 

A  jegyzőné  ilyenkor  megborzadt.  Valahogyan  idegen  volt 
tőle  minden.  Szerette  volna,  ha  a  fákkal  és  kertekkel  együtt 
megszépülnek  az  emberek  is.  Ha  megfinomodnak,  megszelídül- 
nek. És  mikor  este  duhaj,  kemény  száraz  rikkantások  szóltak 
bele  a  nagy  hallgatásba,  összerezzent.  Mintha  valami  félvad 
óriás  rohant  volna  keresztül  a  falun  és  doronggal  verte  volna  le 
a  virágfürtöket. 


270 


Kádár  Lehel 


—  Hajhó!  Hajhó!  —  zendült  meg  a  kertek  alatt. 

Az  asszony  összerezzent.  Félhangosan,  teli  indulattal  szóifi 
oda  az  urának: 

—  Utálatosak  ezek  a  parasztok! 
A  jegyző  vállat  vont: 

—  Nem  lehet  ilyenkor  a  kutyát  karóhoz  kötni! 

Aztán  odacsuszott  az  asszony  mellé  és  meg  akart  ölelni. 
Az  asszony  azonban  fölállt,  lepattantotta  magáról  az  ölelő- 
karokat. 

—  Hagyjon  kérem  . . . 

A  jegyző  vállat  vont:  úgyis  mindegy.  Ha  elmúlik  a  bolon- 
dos idő,  megint  megjuhászodik  az  asszony.  Mást  amúgy  sem 
tehet.  Itt  nem  lehet  vigasztalódni. 

Az  asszony  mintha  leolvasta  volna  férje  gondolatait,  hir- 
telen megszédült.  Valami  vad,  szilaj,  elkeseredett  vágy  szédí- 
tette meg  valaki  után.  Valaki  után,  akit  nem  ismer,  de  akinek 
kell  valahol  lennie.  Aki  férfi  lesz,  egész  férfi,  aki  meg  tudja 
érteni,  aki  eljön  hozzá  vigasztaló  szóval,  vigasztaló  simogatással. 

Egészen  beleélte  magát  ebbe  a  gondolatba.  Belemámoro- 
sodott.  Csendesen  kiment  a  szobából  és  a  hátsó  ajtón  kisurrant 
a  kertbe.  Látta  kipúposodni  a  töltést,  fekete  árnyékokat  érzett 
elsuhogni  a  feje  fölött,  virágszag  bukdácsolt  át  a  kerítésen  és 
halkan  zümmögött  a  folyó.  Szava  volt  mindennek.  Érthetetlen 
beszédekkel  suttogott  az  este  és  a  gát  alatt  megzendült  egy  vad,, 
hivó  rikoltás,  mintha  a  nagy  sötéten  keresztülfeszített  húr  rez- 
dült volna  meg: 

—  Hajhó!  Hajhó! 

A  jegyzőné  elkeseredett.  Nem  tudta  kihordozni  érzéseit,  ki- 
élni gondolatait.  Minden  untalan  beleszállt  a  lelkébe  a  falu,  a 
megutált,  meggyülölt,  megvetett  falu,  amely  megőrli  az  asszonyi 
lelket.  Az  a  rikoltás  nyomon  kergette  és  eszébe  jutott  az  ura,  s 
megint  megborzadt.  Mert  mintha  megint  megszólalt  volna  csitító 
parasztbölcseséggel : 

—  Nem  lehet  ilyenkor  a  kutyát  karóhoz  kötni! 
Összébb  vonta  keblén 'a  sált  és  nesztelen  sietéssel  kisurrant 

a  kertből.  Megkerülte  a  házat,  hogy  az  oldalajtón  jusson  be, 
ahol  nem  látja  senki.  Könnyű,  félcipős  járását  magába  szivta  a 
göröngy,  lélekzése  belepárázott  a  vibráló  sötétbe.  Egyszerre 
megállt,  mintha  meglökték  volna.  A  fordulónál,  az  orgonabokor 

alatt  két  egymásba  fonódó  alakot  vett  észre.  Szavak  mállottak 
le  szájukról  és  összekeveredtek  a  lihegésükkel. 

A  jegyzőné  megismerte  őket.  Az  ura  viaskodott  az  egyik 
cseléddel.  A  szolgáló  egy  erős  hajlással  kiszabadította  magát. 
Hallotta,  ahogy  visszaszól: 

—  Megmondom  ám  a  feleségének! 

Az  árnyékok  eltűntek.  A  jegyzőné  mélységes,  nagy  elkese- 
redést érzett.  Szaggató,  nagy  fájdalmat,  amely  lassan-lassan 
didergésbe  hült.  Megpróbált  gondolkozni,  de  nem  tudott.  Aztán 
lassan,  lopva  besurrant  az  ajtón.  A  szolgáló  félhangon  énekelt. 
Ingerlő,  kötözködő  volt  a  kiejtése.  A  jegyző  már  vetkőzött  és 
nemsokára  horkolt.  Nyugodtan,  egyenletesen  nyelte  a  levegőt. 
A  szolgáló  odakinn  hangosabbra  eresztette  a  nótát,  a  gát  alól 
besüvöltött  valami  nehéztorku  legény  kiáltása: 

—  Hajhóóó!  Hó! 

A  jegyzőné  odament  a  gyerekágyhoz.  Adácska  már  aludt. 
Csendes  gyerekálom  szunnyadt  szempilláján.  Az  asszony  sokáig 
nézte.  Meleg,  szerető,  simogató  szemmel.  Aztán  lefeküdt.  A  jegyző 
horkolt,  s  ugy  hallatszott,  mintha  egy  távoli  cigánybanda  bőgője 
búgna.  Az  asszony  összébbhuzta  a  takarót  fején,  hogy  ne  hallja, 
de  nem  tudott  menekülni  tőle.  Keresztüldöfte  a  paplant,  a  sis- 
tergő csendet  és  olyan  volt,  mintha  egy  halódó,  tartalmatlan 
asszonyélet  ritmusa  volna. 

A  jegyzőné  egy  ideig  csendben,  gondolatrezzenés  nélkül 
hallgatta,  aztán  maga  sem  tudja  hogyan,  de  a  szájára  futott  az, 
amitől  megirtózott  az  imént: 

—  Nem  lehet  ilyenkor  a  kutyát  karóhoz  kötni . . . 
Aztán  gondolkozni  próbált,  de  nem  tudott.    Nem  jutott 

eszébe  semmi.  Csak  valami  elkeseredés  kuporgott  rajta,  mely- 
ből ki  akart  hámozni  egy  elhatározást.  De  nem  tudott,  mert  az 
álom  gyorsabb  volt.  Elaludt.  Még  álmában  is  hallotta  az  ura 
búgó  lélekzését. 

Másnap  kemény  elhatározásra  ébredt. 

—  El  fogok  utazni,  —  mondotta  az  urának. 
A  jegyző  csodálkozott: 

—  Most?  Amikor  tavasz  van? 

Az  asszony  indulatosan  pattant  föl: 

—  Igenis  most.  Mert  utálom  a  tavaszukat.  Utálom  magu- 
kat, utálom  az  olvadásukat!  Elmegyek. 

A  jegyző  vállat  vont: 

—  Hát  menjen. 

Az  asszony  becsomagolt.  Csak  amikor  készen  volt,  mondta 
meg  hová  megy.  Fürdőre.  Érezte,  hogy  egy  kis  magyarázattal 
tartozik  az  urának  és  szelidebben  mondta: 

—  Nagyon  ideges  vagyok,  meg  aztán  az  előszezonban 
olcsóbb  . . . 

A  jegyző  nem  ellenkezett.  Amikor  Adácska  is  felöltözött 
az  útra,  elérzékenyült: 

—  Majd  meglátogatom  magukat  egy  napra . . . 

A  jegyzőné  alig  várta,  hogy  megérkezzenek.  Mohón,  kiván- 
csian  nézett  szét  a  parkban,  ahol  virágba  borultak  a  gesztenye- 
fák. Idegesen  forgatta  esténkint  a  kurlistát,  mintha  valakit  ke- 
resett volna.  Valakit,  aki  különb,  mint  azok  ott  a  gát  alatt,  aki 
férfi,  de  finom,  aki  férfi,  de  megértő.  Magasabbrendü  élet  lehel- 
lettei  szállt  ki  a  fák  alól,  a  muzsikából  ujjongó  vágyak  szóltak 
felé.  És  egy  vasárnap  délután  köszönt  neki  egy  férfi.  Hófehér 
ruhát  viselt  és  fehér  cipőt.  A  haja  szőke  volt,  a  szeme  kék.  Ál- 
modó pillantást  vetett  utána,  valahányszor  találkoztak.  Hogy 
megbillentette  a  kalapját,  csupa  hódolat  volt.  Hódolat  és  rajon- 
gás. A  jegyzőné  pirulva,  zavarodottan  fogadta  a  köszönést.  A 
férfi  fölhasználta  ezt  a  percet  és  bemutatkozott.  Sima,  behizelgő 
volt  a  hangja,  mint  a  simogatás.  Amikor  beszélt,  mintha  meg- 
telt volna  zengéssel  minden:  ujjongani  kezdett  a  szél,  a  levelek 
suttogása  szerelmi  vallomása  szépült. 

A  férfi  pedig  beszélt.  Eleinte  közömbös  dolgokról  és  alig- 
alig  csúsztatott  szavai  közé  egy-egy  elrejett  bókot.  A  hajára,  a 
szemére,  a  hangjára,  a  termetére.  A  jegyzőné  arca  ilyenkor  föl- 
lángolt és  a  szive  diadalmasan  dobogott. 

—  Milyen  más,  mint  azok  .  . . 

És  haza  gondolt.  Eléje  rajzolódott  az  a  jelenet  ott  a  sar- 
kon, az  orgonabokor  alatt.  Az  ura  meg  az  a  cseléd. 

—  Más,  —  állapította  meg  diadalmasan  —  milyen  más  ez! 
Szégyelte  magát,  hogy  egy  olyan  emberhez  kötötte  életét, 

aki  cselédektől  koldul  szerelmet.  És  újra  meg  újra  konstatálta, 
hogy  lovagja  férfi.  Egész  férfi,  teli  érzéssel,  teli  rajongással. 

A  férfi  pedig  elkezdte  az  ostromot.  Lassan,  észrevétlenül 
közelítette  meg,  óvatosan  simult  hozzá.  Az  asszony  egyszerre 
csak  azon  vette  észre  magát,  hogy  minden  gondolata  ott  van  a 

férfinál.  Gondolatban  százszor  meg  százszor  az  övé  volt,  de  még 
állta  az  ostromot. 

—  Nem,  —  mondotta  —  nem  lehet . . . 

Ilyenkor  görcsösen  fogta  meg  Adácska  kezét,  aki  karikára 
tágult  szemmel  nézte  az  anyját,  kit  otthon  sohasem  hallott  ne- 
vetni. A  férfi  ellenséges  indulattal  nézte  a  gyereket,  szerette  volna 
valahogy  lerázni,  eltüntetni,  hogy  ne  legyen  útban,  ne  legyen 
mellette.  Mert  csak  egy  roham  hiányzott:  az  utolsó.  Az  asszony 
azonban  mögéje  bujt,  megfogta  kicsiny  kezét  és  ilyenkor  hiába 
volt  minden.  A  tűz,  mely  az  asszonyban  égett,  ellobbant;  a  vágy 
megfagyott. 

Egy  szállóban  laktak.  A  férfi  az  ajtóig  kisérte.  Adácska 
magukra  hagyta  őket.  A  jegyzőné  lehunyta  ilyenkor  szemét  és 
mámoros  szivvel  hallgatta  a  lángoló  vallomást. 

—  Szeretem  magát,  szeretem,  mint  az  álmodást . .  . 

És  egy  este  hosszabb  volt  a  vallomás.  Forró,  tüzes  mon- 
datok olvadtak  le  a  férfi  szájáról,  reszkető  hivás  lángolt  ki  be- 
lőle. Az  asszony  elszédült. 

—  Holnap,  —  mondotta  —  holnap  este . . . 

Másnap  levél  érkezett  a  jegyzőtől.  Egyszerű,  lapos  irás, 
amilyet  jógyomru  emberek  irnak  ebéd  után.  Az  asszony  dühösen 
dobta  el: 

—  Otromba,  —  mondotta  —  bárdolatlan . . . 

Egyszerre  megtelt  kemény  elhatározással.  Megint  hallotta 
a  hivó,  csábító  férfihangot: 

—  Este  nyolc  órakor  várom.  Ugy-e  eljön?  A  szobám  a 
87-es . . . 

Mind  erősebb  meg  erősebb  lett  benne  a  vágy.  Amikor  dél- 
ben találkozott  a  férfival,  kigyulladt  az  arca.  A  férfi  halkan  át- 
csusztatott  hozzá  egy  kérdést: 

—  Eljön? 

—  Elmegyek  .  .  . 

Az  idő  lassan  repült.  Fáradtan  szállt  a  nap  és  lassan  nyúj- 
tóztak ki  a  fák  árnyékai.  Az  asszony  mind  türelmetlenebb  lett. 
A  torka  elszorult,  a  ézive  hevesen  dobogott.  Még  be  sem  estele- 
dett, fölvette  legszebbik  ruháját,  melyben  fehér  volt,  mint  az 
elszálló  felhő.  Aztán  levetkőztette  Adácskát  és  lefektette.  A  kis- 
lány kérdő  szemmel  nézett  reá. 

—  Aludj  el  fiam,  mindjárt  visszajövök  .  .  . 

Még  csak  hét  óra  volt.  Először  sétálni  akart  egyet  a  park- 
ban, magába  szívni  az  ujjongó  melódiákat,  megtermékenyíteni 
a  lelkét  a  csókra,  szerelemre. 

A  folyosókon  némaság  feküdt.  Lomha  árnyékkigyók  gyű- 
rűztek a  falon  és  a  szőnyegen.  A  cselédek  ajtaja  félig  nyitva  volt 
és  halk,  elfojtott  kacagás  csapott  ki  rajta.  A  jegyzőné  megállt. 
Mintha  beleütődött  volna  valamibe.  Bele  is  ütődött.  Mert  a  kaca- 
gásba belezümmögött  a  férfibeszéd.  Az  ő  lovagjának  a  hangja: 

—  Holnap  este  jöjjön  be  hozzám,  Nanett .  .  .  Ugy-e  bejön, 
kedves? 

Épen  ugy  mondta,  mint  ahogy  neki.  Épen  olyan  könyörgő, 
alázatos  volt  a  szava,  mint  amikor  őt  hivta  találkozóra. 

A  szeme  elé  vörös  karikák  pattantak,  megfogódzott,  hogy 
el  ne  szédüljön,  aztán  megfordult  és  lassú  lépéssel  megindult  a 
szobája  felé.  Még  hallotta,  hogy  a  szobalány  fölkacag  egyszer 
és  a  nevetésbe  belegordonkázik  a  lovagja  szava.  Aztán  nem  hal- 
lott többé  semmit,  mert  kinyitotta  az  ajtót.  Adácska  még  ébren 
volt.  Mosolyogva  nézett  anyjára.  Az  asszony  megölelte  és  meg- 
simogatta fejét: 

—  Holnap  elutazunk,  Ada. 

—  Hová,  anyuskám? 

—  Haza.  Apuskádhoz  ... 

Egy  darabig  gondolkozott,  aztán  hozzátette: 

—  Otthon  talán  még  megtaláljuk  a  tavaszt . . . 


Följegyzések. 


Elzász  és  az  entcnte.  Angol,  orosz,  olasz,  belga  államférfiak,  sőt 
egy  kicsit  Wilson  ur  is,  ugy  beszélnek  Elzászról,  mintha  a  világ  leg- 
természetesebb dolga  lenne,  hogy  Franciaország  visszakapja  azt  a 
tartományt,  amelyet  1871-ben  Németország  «elrabolt»  tőle.  Igaz,  hogy 
1871-ben  a  némelek  beszéltek  az  «elrabolt»  tartományok  desannexió- 
járól,  igaz,  hogy  negyvenhat  évvel  ezelőtt  a  németek  hivatkoztak  a 
történelmi  jogra,  amikor  visszaszerezték  azt,  amit  kétszáz  esztendővel 
előbb  XIV.  Lajos  erőszakkal  hódított  el  tőlük.  Most  Ribot  ur  követeli 
Elzászt,  hogy  a  dicső  Franciaországot  megvédje  a  jövőbeli  német 
támadások  ellen  és  Balfour  tapsol  neki,  ellenben  Bismarck  1871-ben 
ugyanezzel  az  indokolással  követelte  Elzászt  és  akkor  az  angol  külügy- 
miniszter Lord  Granville  Bismarcknak  tapsolt.  És  Bismarckot  a  törté- 
nelem is  támogatja  egy  kissé,  amely  arról  beszél,  hogy  Franciaország 
Strassburg  és  Metz  birtokára  támaszkodva,  mindössze  húszszor  viselt 
támadó  háborút  Németország  ellen.  De  igy  sohasem  jutunk  az  elzászi 
kérdésnek  végére.  A  francia  hangoztatja  a  francia  igazságot,  a  német 
a  németet  és  ilyen  körülmények  között  legjobb  pártatlan  és  elfogulat- 
lan bírák  döntését,  véleményét  meghallgatni.  Ugy  gondoljuk,  hogy 
az  orosz,  olasz,  angol  államférfiak  az  orosz,  olasz,  angol  véleményt, 
Ítéletet  teljes  megnyugvással  elfogadhatják  döntőnek.  Bátorkodunk 
tehát  az  angol,  orosz,  francia  emlékezőtehetséget  némiképen  felfrissí- 
teni a  következő  idézetekkel: 

«Elzász  lakossága  német.  Német  származását,  nyelvét,  életmód- 
ját tekintve.  Franciaország  és  Németország  között  a  Vogézek  alkotják 
a  természetes  halárt.  A  többi  francia  tartományok  lakói  nem  igen 
tekintik  az  elzásziakat  igazi  franciáknak.)) 

Ezt  a  Daily  News  irta  1870  augusztus  20-ikán.  Ugyanez  az  újság 

augusztus  26-ikán  azt  fejtegeti,  hogy  Anglia  érdekeit  épenséggel  nem 
érinti,  ha  Elzász  «visszakeriil  régi  tulajdonosához)).  Nem  is  idézzük 
azokat  a  híradásokat,  amelyeket  a  Daily  News  az  angol-német  érdekek 
találkozásáról  ir,  ellenben  a  kitűnő  újság,  amely  most  egyike  a  leg- 
konokabb  háborús  uszítóknak,  szeptember  5-ikén  (természetesen  nem 
1916,  hanem  1870  szeptemberének  5-ikén)  ezt  irja: 

«Területveszteség  a  vereségnek  természetes/  ha  nem  is  elkerül- 
hetetlen következménye.  És  Németország  joggal  követelhet  a  maga 
számára  olyan  határkiigazítást,  amely  hozzájárul  ahhoz,  hogy  a  jövő- 
ben elhárítson  ujabb  támadásokat.)) 

Ez  volt  a  Daily  News  véleménye.  És  tegyük  mindjárt  hozzá:  ezzel 
a  véleményével  nem  állott  egyedül.  A  Times,  amely  most  legdühöseb- 
ben  tajtékzik  a  francia  követelések  jogossága  mellett,  1870  szeptember 
7-ikén  igy  irt: 

«Elzász  és  Lotharingia,  Német-Lotharingiát  értjük  ezalatt,  vagyis 
más  szavakkal  Metznek  és  egy  keskeny  sávnak  birtokát  a  Vogézekkel 
és  Elzásszal  együtt,  a  legkisebb  követelés,  amit  a  békés  németek  tá- 
maszthatnak. Azt  tanácsoljuk  Franciaországnak,  hogy  minél  hamarébb 
egyezzék  meg  Németországgal,  egyezzék  meg  akkor  is,  ha  az  itt  említett 
területi  veszteségek  bennefoglaltatnak  a  német  feltételekbe.)) 
A  Saturday  Rewiew  1870  szeptember  10-ikén  igy  irt: 
((Nézetünk  szerint,  és  ez  az  angol  kormány  nézete  is,  a  németek- 
nek teljes  szabadságában  áll  akkora  francia  területet  elfoglalni, 
amennyit  tudnak  és  amennyit  katonai  tanácsadóik  birodalmuk  bizton- 
ságához szükségesnek  tartanak.  És  ha  Németország  arra  határozza 
magát,  hogy  Elzászt  veszi  el  a  franciáktól,  akkor  nézetünk  szerint 
jogosan  jár  el.» 

Nem  folytatjuk  az  angol  idézeteket.  Százával,  ezrével  hozhatnak 
fel  hasonlókat,  de  hisz  az  egyes  újságok  véleményénél  világosabban 
és  illetékesebben  képviselte  az  angol  felfogást  az  akkori  angol  kormány 
magatartása.  Lord  Granville,  aki  akkor  az  angol  külügyeket  vezette, 
a  leghatározottabban  visszautasította  annak  még  a  gondolatát  is,  hogy 
Elzász  miatt  interveniáljon  és  kijelentette,  hogy  ha  a  francia  meg- 
bízottak a  londoni  konferencián  fel  akarnák  vetni  az  elzászi  kérdést, 
ugy  ő,  mint  a  konferencia  elnöke,  megvonná  tőlük  a  szót.  Ez  elég 
udvariatlan  kijelentés  volt  és  igazán  angolos  —  félig  nyers  —  oda- 
mondása  annak,  hogy  Angliának  Elzász  Hekuba  és  nem  éri  meg  egyet- 
len skót  gránálos  csontját  sem.  Negyven  év  alatt  az  angol  felfogás 
megváltozott  és  most  már  az  angol  gránátosok  tízezreit  áldozza  Britan- 
nia azért,  ami  régebben  Hekuba  volt  neki. 

Ez  volt  tehái  az  angol  álláspont  és  tegyük  mindjárt  hozzá:  Anglia 
nem  állati  egyedül.  Mellette  állott  például  Oroszország  is.  Ezt  azért  kell 

külön  elmondani,  mert  Michaelis  leleplezései  után  világos,  hogy  a  cár- 
nak borzasztóan  fontos  volt,  hogy  Elzász  francia  legyen  és  az  orosz 
munkás-  és  katonatanács  is  ugy  véli,  hogy  Elzász  annektálása  nem  is 
lenne  annexió.  1870-ben  ez  másként  volt.  Thiers  akkor  hiába  könyör- 
gött a  cárnál  intervencióért:  a  cár  nem  interveniált  és  az  orosz  kor- 
mány 1870  szeptember  9-ikén  kiiratta  félhivatalos  újságjába,  a  ((Jour- 
nal de  St.  Pétersbourg»-ba  a  következőket: 

«A  francia  kormány  túlzásba  viszi  a  hazafiúi  erényt,  amikor 
vonakodik  feláldozni  a  béke  kedvéért  olyan  erődöket,  amelyek  nem 
tudták  meggátolni  azt,  hogy  Páris  most  ostromoltatás  előtt  áll.  Német- 
ország bizonyára  hősies  győzelmeinek  tartós  biztosítását  fogja  köve- 
telni. Végre  is  bajos  megérteni,  miért  legyen  a  jog  és  igazság  most 
egyszerre  Franciaország  oldalán,  mikor  még  júliusban  Jules  Favre  is 
az  ellenkezőjét  állította. » 

Az  olasz  állásfoglalás  nem  fontos,  de  mint  jellemzőt  ideiktatjuk. 
A  Nazione  1871  január  24-ikén  ezt  irta: 

«Ami  most  történik,  az  igazi  francia  dolog.  A  franciák  ugyan 
Berlinbe  akartak  masirozni,  de  roppantul  felháborodnak,  hogy  a 
poroszok  bátorkodnak  Párisba  masirozni.  A  franciák  gyönyörű  gon- 
dolatnak tartották  a  Rajna  meghódítását,  de  a  poroszok  természetesen 
vadállatok,  mert  Elzászt  el  akarják  venni. » 

így  vélekedtek  az  olaszok  latin  testvéreikről  és  Nigra  olasz  kül- 
ügyminiszter egyetlen  gondja  az  volt,  hogy  a  francia-német  háború 
parazsánál  megfőzze  a  maga  kis  római  leveskéjét,  ellenben  intervenció- 
ról Elzász  miatt  tudni  sem  akart. 

Ezeket  a  történelmi  reminiszcenciákat  fel  kellett  eleveníteni, 
hogy  megértsük,  mennyire  igazságos,  következetes  dolog,  hogy  most 
olaszok,  angolok,  oroszok  egyértelmüleg  követelik  a  franciáknak 
Elzászt.  Negyven  év  előtt  pontosan  az  ellenkezőjét  —  a  Német-Elzászt 
—  tartották  emberségesnek,  igazságosnak,  jogosnak.  Mi  értjük,  hogy 
azóta  megváltozott  a  felfogásuk  és  csak  azt  nem  értjük,  miért  akarják 
a  hódítási  szándékot  örök  igazságnak,  emberségnek,  másíthatatlan 
jognak  feltüntetni.  1871-ben  a  német  fegyverek  az  ő  helyeslésük,  tap- 
saik között  hódították  vissza  a  birodalomnak  Elzászt.  Most  pedig  száz- 
ezrek életét  áldozzák  azért,  hogy  dezavuálhassák  saját  magukat.  Az 
elzászi  kérdésben  csak  két  jóhiszemű  és  következetes  fél  van:  a  néme- 
tek és  franciák.  Ők  ugyanazt  akarják  most  is,  mint  negyvenhat  év  előtt. 
A  többi  entente-államok  kissé  megváltoztatták  álláspontjukat  és  szá- 
mítva az  emberi  tudatlanságra,  feledékenységre  örök  igazságnak  sze- 
retnék feltüntetni  azt,  ami  negyven  év  előtt  szerintük  is  gazság,  hazug- 
ság volt. 

Az  ir  konvent.    Ami  Írországban  történt  az  utóbbi  napokban, 

mindabban  annyi  történetfilozófia  rejlik,  hogy  érdemes  volna  vele 
foglalkozni  még  akkor  is,  ha  külpolitikai  vonatkozásban  kevésbbé 
volna  jelentős. 

Az  ir  mozgalom  három  radiusban  terjed  kifelé;  otthon  a  sinn- 
fein  és  a  köztársasági  irányban  rezeg  tovább,  a  külföldi  propaganda 
egyelőre  kimerült  abban,  hogy  a  stockholmi  konferencia  programm- 
jába  beleillesszék  az  ir  kérdést,  végül  az  Egyesült  Államokban  hatal- 
mas ir  befolyás  dolgozik  Erim  szigetének  függetlensége  érdekében. 
Hogy  e  titkon  működő  erők  közül  melyik  és  hány  szorította  Lloyd 
George-ot  a  konvent  összehívására,  nem  tudjuk  biztosan.  Legtöbbet  az 
amerikai  írek  presszióját  emlegetik.  Toget  sight  wilh  American  opinion, 
—  mondják  a  sinn-feinerek  gúnyosan.  Ez  az  utóbbi  tényleg  nagyon 
valószínű,  tekintve  Wilsonnak  nagy  politikai  súlyát  az  entente  hadi- 
tanácsában. Hiszen  Wilson  üzeneteiben  az  ir  kérdés  rendezését  is 
sürgette  és  sem  a  small  nations  elvével,  sem  a  népek  önrendelkezési 
jogának  teóriájával  nem  lehet  igazolni  az  Írországi  állapotokat.  Azon- 
kívül Gladstone  óta  az  ir  kérdés  az  angol  belpolitika  rák-betegsége  és 
Lloyd  George-nak,  aki  valamikor  a  little  Englander  típusaként  indult 
politikai  pályájára  és  a  Home  Rule  for  Wales  volt  első  választási  zászla- 
jára irva,  az  ir  kérdés  megoldása  egyébként  is  nagy  ambíciója. 

Ismerjük  viszont  el,  hogy  a  szokványos  angol  politikai  állam- 
művészet bele  se  kezdjen  az  ir  kérdés  megoldásába,  olyan  nehézségekre 
fog  akadni.  Azt  irtuk  majd  egy  éve  e  helyen,  hogy  Lloyd  George  állam- 
férfiúi nagyságának  az  ir  Home  Rule  rendezése  lesz  a  próbaköve  s  azt 
tartjuk  ma  is.  Azok  a  nehézségek,  amik  1914  tavaszán  az  Ulster-forra- 
dalomhoz,  a  belfasti  kormányhoz  s  Carson  diktatúrájához  vezettek, 
kétszeresen  megvannak  ma  is.  Sőt  sulyosodott  a  helyzet  azzal,  hogy 
a  redmonista-párt  mindjobban  veszít  teret  Írországban  s  amily  mérték- 
ben kisebbedett  ennek  a  csoportnak  parlamenti  súlya,  ép  oly  mérték- 
ben növekedett  Carson,  Landsdowne  s  az  ulster-men-ek  politikai  be- 
folyása. Az  angol  politika  bűnei  (Casement-eset,  a  dublini  lázadás)  az 
ir  köztársasági  gondolat  s  a  sinn-fein-párt  terjedésének  legfőbb  táma- 
szaivá lettek.  A  sinn-fein-programm  pedig  az  Angliától  való  teljes  el- 
szakadáson alapszik.  Ne  felejtsük  el  azonkívül,  hogy  az  ir  katona 
kitűnő  anyag  s  Írország  a  War  Office  legnagyobb  kaszárnyája  lenne, 
ha  a  véderő-lörvényt  az  írekre  is  ki  lehetett  volna  terjeszteni.  Ezt  azon- 
ban még  csak  meg  se  kísérelték  s  így  teljesen  önkéntes  toborzásra  van- 
nak utalva,  aminek  szánalmas  eredménye  az  angolok  keserű  humorát 
egyenesen  kihívja. 

Ilyen  körülmények  közöli  s  közvetlenül  az  amerikai  nyomás 
hálása  alatt  (a  washingtoni  parlament  140  tagja  nyilt  felszólítást  inté- 

^ett  Lloyd  George-hoz  a  Home  Rule  életbeléptetése  érdekében),  az 
angol  premier  kikerülhetetlennek  látta  az  ir  kérdés  rendszerét. 

A  Reuter-ügynökség  hivatalos  jelentése  szerint  1917  május  17-én 
Lloyd  George  levelet  intézett  Redmond-hoz  s  ebben  a  következő  indít- 
ványt tette:  Életbe  kell  léptetni  a  Home  Rule-t  abban  a  formában, 
amint  az  ir  nacionalisták  követelték  s  melyet  1914  szeptember  18-án 
az  angol  felsőház  is  jóváhagyott,  —  de  Ulster-t  ki  kell  venni  a  Home 
Rule  hatálya  alól.  Ulster  öt  évig  független  lesz  (ha  ugyan  nem  hatá- 
rozza el  önkényt  az  Írországhoz  való  csatlakozást),  öt  év  múlva  a 
Westminster  döntene  sorsáról.  A  terv  olyan  együgyüen  ravasz  volt, 
hogy  nem  is  lehetett  egy  percre  sem  komolyan  venni.  Az  irek  be- 
folyása a  parlamentben  eddig  az  volt,  hogy  az  ir  csoport  csatlakozásá- 
val a  tory-  vagy  a  wight-pártnak  megadta  a  parlamenti  többséget. 
Ezért  igyekeztek  Parnell  óta  maguk  az  ir  vezérek  is  kihasználni  ezt 
a  helyzetet  s  minél  több  ígéretet  kicsikarni  csatlakozásuk  fejében. 
Csakhogy  a  Home  Rule  életbeléptetése  után  az  irek  a  Westminster- 
ben való  befolyása  teljesen  megszűnik.  Mert  a  tervezet  szerint  az  ir 
képviselőknek  csak  az  Írországot  s  Angliát  közösen  érdeklő  dolgok- 
ban lesz  szavuk.  (Egészen  olyan  formán,  mint  a  horvát  képviselőknek 
a  mi  parlamentünkben.)  így  azután  elgondolhatjuk,  hogy  öt  év  múlva 
ez  a  politikai  súlyától  megfosztott  csoport  mennyire  ki  volna  szolgál- 
tatva az  angol  pártok  kényének,  amely  —  kétségtelenül  —  egyszerűen 
kimondaná  Ulster-nek  az  anyaországhoz  való  tartozását.  Lloyd  George- 
nak  erről  az  ajánlatáról  még  csak  komolyan  sem  tárgyaltak. 

Az  angol  premier  találékonysága  ekkor  egy  másik  módot  aján- 
lott: a  népszavazást.  Az  Ulster  hat  grófságát  meg  kell  szavaztatni  arra 
vonatkozólag,  hogy  vájjon  elfogadják-e  a  Home  Rule-t  vagy  nem?  Az 
Ulster  s  a  szorosabb  értelemben  vett  Írország  közös  ügyeiről  egy 
tanács  döntene,  amely  egyforma  számban  állana  a  két  országrész  dele- 
gáltjaiból s  azonkívül  az  önálló  dublini  parlament  képviselőiből.  Ezt 
a  tervet  is  elutasították  a  limine  már  az  ir  nacionalisták  is. 

Erre  Lloyd  George  egy  alkotmányozó  konvent  tervével  állott 
elő.  Ezt  a  tervet  Redmond  elfogadhatónak  tartotta.  De  William  O'Brien 
s  a  mögötte  levő  parlamenti  csoport  Lloyd  George  minden  rábeszélésé- 
nek ellenére  is  —  amint  a  Times  július  31-iki  számában  jelenti  — 
visszautasítota  a  konventen  való  részvételt.  Még  határozottabban  ta- 
gadta meg  a  részvételt  Count  Plunkett  és  Mr.  Arthur  Griffith  irányí- 
tása mellett  a  sinn-fein-párt.  The  Convention  és  a  pitfall  —  mondták; 
kelepcében  pedig  nem  hagyjuk  magunkat  megfogni!  És  meglátjuk, 
hogy  nekik  volt  igazuk! 

Kezdetben  az  ulsteriek  is  aggályoskodtak.  A  Belfast  Unionist 
€ouncil  június  12-én  még  visszautasította  a  részvételt,  mert  biztosíté- 

kokat  kívántak  a  döntésre  vonatkozólag,  hogy  az  nem  kényszeríthet 
rá  Ulster-re  semmit.  És  nemsokára  Bonar  Law  biztosítja  is  őket,  hogy 
a  konvent  határozata  ellen  vetőt  emelhetnek.  Ez  ellen  azonban  az  ir 
nacionalistáknak  is  liltakozniok  kellett:  akkor  jobb,  ha  a  konventet 
meg  se  tartják!  (If  the  Belfast  Council  alone  is  to  have  a  vető,  then  the 
Convention  might  as  well  not  be  held!)  Lloyd  George  minden  rábeszélő 
képességére  szükséges  volt,  hoy  a  konventen  való  részvételtől  legalább 
ez  a  párt  ne  tartózkodjék. 

Most  következett  azután  a  legkényesebb  dolog:  a  konvent  tag- 
jainak meghívása!  És  itt  követte  el  Lloyd  George  a  legnagyobb  bak- 
lövést. Olyan  átlátszó  taktikával  dolgozott  ugyanis,  hogy  még  a  jó- 
hiszemű nacionalistákat  is  elidegenítette  a  konvent  gondolatától.  Egye- 
nesen azt  kell  hinnünk,  hogy  Lloyd  George  terveiben  benne  volt  ennek 
a  konventnek  meddősége  s  az  egész  komédiát  csak  a  száznegyven 
amerikai  képviselő  kedvéért  csinálta. 

Valóban  rozoga  egy  gyülekezet  —  a  ramshackle  assembly  — 
volt  ez  a  konvent,  amelyet  július  25-ére  hivott  össze  Duke,  Írország 
kormányzója  azzal  a  kecsegtető  ígérettel,  hogy  az  első  ülésen  maga 
Lloyd  George  fog  elnökölni.  Mert  kikből  állott  ez  a  konvent,  amely 
hivatva  volt  maga  dönteni  Írország  sorsáról,  amint  büszkén  kijelen- 
tették: settle  their  own  affairs.  Mindenki  ott  volt,  csak  az  ir  nép  igazi 
képviselete  nem;  már  ezért  sem  lehetett  sikeres.  Nemcsak  a  sinn- 
feinerek  és  az  O'Brien-csoport  tartotta  távol  magát,  hanem  a  munkás- 
ság képviselői  is.  Ehelyett  kikből  állott?  Állott  a  grófságok  és  a  váro- 
sok képviselőiből  —  41  Chairmen  of  County  and  Úrban  Councils- 
ből;  —  de  ezeket  nem  maga  a  nép  delegálta,  hanem  Anglia  képvise- 
lője, a  dublini  kormányzó  jelölte  ki.  Ezenkívül  részt  vett  a  hivatalos 
ir  nacionalista  párt,  az  sem  teljes  számban.  Az  ir  peer-eket  már  teljes 
számban  meghívták  s  az  ir  papságot  is  elég  nagy  számban.  Ami  az 
utóbbiakat  illeti,  az  ir  papság  viselkedése  nem  lehetett  elég  «gut- 
gesinnt»  az  angolsággal  szemben.  Csak  Monseigneur  Harty-nek,  Cashel 
püspökének  adventi  pásztorlevelére  kell  hivatkoznunk.  Az  1916-iki 
áprilisi  lázadásról  mondja  többek  közt  a  következőket: 

((Törvénytelen  hatalom  ellen  fellázadni  nem  lázadás,  de  nem 
mindig  törvényes  dolog.  Mérsékletet  kell  tanúsítani  jogaink  védelmé- 
ben. Az  okosság  és  hazafiasság  tiltakoznak  az  ellen,  hogy  fegyveresen 
szálljunk  szembe  az  igazságtalansággal,  még  a  legnagyobb  fokú  igaz- 
ságtalansággal is,  ha  nincs  komoly  reményünk  a  sikerre,  vagy  ha  a 
lázadás  sikertelenségéből  csak  nagyobb  bajok  származnak!)) 

Nagyon  valószínű,  hogy  a  meghívottak  között  is  nem  egy  volt, 
akinek  ilyen  volt  a  gondolkodásmódja  az  ir  kérdés  rendezéséről.  Lloyd 
George-nak  azonban  mindez  még  nem  volt  elég.  Óvatosságában  odáig 

ment,  hogy  az  ir  konventre  nézve  felállította  azt  az  alapelvet,  hogy  ott 
az  unionista  s  a  nem  unionista  szervezeteknek  egyforma  számban  kell 
résztvenniök.  Ez  már  azután  egyenesen  botrányos  kijátszása  volt  a 
népakaratnak.  Amint  t.  i.  kiszámították,  a  népességnek  körülbelül 
háromnegyed  része  Írországban  anti-unionista,  vagyis  Ulster-nek  a 
dublini  parlamentben  való  képviseltségét  kívánja,  viszont  a  konvent 
meghivása  után  az  unionisták  aránya  az  anti-unionistákhoz  ugy  arány- 
lott,  mint  12  :  7.  Ehhez  járult  végül  a  Bonar  Law  által  adott  s  Lloyd 
George  általi  s  megerősített  veto-joga  az  ulsterieknek,  amely  minden 
Ulster  ellen  irányuló  határozat  hatályát  a  priori  lehetetlenné  tette. 

Ilyen  körülmények  között  gyűlt  össze  július  25-én  Dublinben  a 
konvent.  A  hollandi  lapokban  másnap  a  következő  tudósítás  jelent 
meg:  «Az  irek  konventje  ma  tartotta  első  ülését.  A  tanácskozás  zárt 
ajtók  mögött  történt.  A  lapok  semmit  sem  közölhettek  róla.»  Mindössze 
ennyit  tudunk  róla  mi  is  és  azt,  hogy  több  ülést  nem  is  tartottak. 
Nagyon  valószínű,  hogy  a  zárt  ülésen  még  ezek  a  gutgesinnt  irek  is 
látták  a  konvent  összeállításának  s  feltételeinek  lehetetlenségét  s  a 
maguk  nevében  is  tiltakoztak  a  további  tanácskozás  ellen. 

Lloyd  George  ezzel  eleget  tett  az  amerikaiak  felszólításának  és 
saját  lelkiismeretének.  A  ir  kérdés  megoldását  újra  elhalasztotta  addig, 
amig  a  világhelyzet  vagy  a  sinn-feinerek  engedik. 

Gamma. 


Uj  zeneesztétika.  Az  Insel-Verlag  kis  könyvtárában  uj  füzet  jelent 
meg.  A  cime:  Entwurf  einer  neuen  Aesthetik  der  Tonkunst.  A  szerzője: 
Busoni  Feruccio  Benvenuto.  Terjedelme:  48  oldal.  Módszere:  gondola- 
tok egymás  mellé  való  sorakoztatása,  látszólag  minden  összefüggés  nél- 
kül; az  összefüggés  azonban  a  gondolatok  között  belső  és  szerves:  az  uj 
zeneesztétikát  építik  ki  ezek  a  gondolatok.  A  kis  füzet  a  zeneesztétika, 
az  esztétika,  a  műalkotás  és  a  műélvezés  tudományában:  határkő. 
Olyan,  mint  például  a  szociológiában:  a  kommunista  kiáltvány.  Benne 
az  uj  zeneszerzőnemzedék  állást  foglal  a  múlthoz,  a  művészet  mai  lehe- 
tőségeihez és  kifejezi  vágyait,  törekvéseit  uj  művészet  iránt.  Programmot 
ad.  Az  egész  uj  szeneszerző-generáció  lelkét  tükrözi  ez  a  kis  értekezés  és 
mint  Freud  professzor  mondaná:  vágyálmát  a  jövő  zenéjéről. 

Mutassuk  be  a  szerzőt.  Busoni  Feruccio  Empoliban  született, 
ötvenegy  éves.  Az  édesanyja  német  asszony  volt.  A  fiát  Grácban  tanít- 
tatta és  Busoni,  tizenhatéves  korában,  tagja  lett  a  bolognai  akadémia 
fiiharmonikának.  Hangversenyein  meghódította  egész  Európát,  dolog- 
beli  készségének  gazdagságával  és  felfogásának  eredetiségével  s  mély- 
ségével.  Elragadta  a  közönséget  egy  ma  már  ritka  képességével  is: 

Magyar  Figyelő.  20 

Busoni  bámulatos  képzelemmel  tud  improvizálni,  1  eladott  témákból, 
a  helyszinén  darabokat  rögtönözni.  A  hangversenydobogót  utóbb  a 
kathedrával  cserélte  fel.  Volt  tanár  Helsingforsban,  Moszkvában,  Bécs- 
ben. Most  a  berlini  mesteriskola  egyik  vezetője.  Pesten  több  izben  járt 
A  közönség  azonban  nem  fogadta  —  Busoni  szerint  —  a  kellő  meg 
értéssel  s  pesti  hangversenyei  ezért  nagyon  megritkultak.  Sokat  és 
sokfélét  irt.  Művei  között  zongora-,  kamarazene-  és  zenekari  műveket, 
Bach-átiratokat  találunk.  Die  Brautwahl  cimü  operájának  néhány  év 
előtt  nagy  sikere  volt.  A  zenéről  való  gondolatait,  fent  idézett  cim 
alatt  már  1908-ban  kiadta.  Ezt  a  kiadást  azonban  lényegében  átdol- 
gozta és  bővítette.  így  keletkezett  a  mű,  amelyről  az  alábbi  sorok 
számolnak  be. 

A  füzet  tartalmát  két  részre  osztjuk.  Először:  az  esztétika  alap- 
elveit érintő  gondolatokra,  olyanokra,  amelyekből  módszeres  iró  «álta- 
lános  részt))  formált  volna;  másodszor  bizonyos  részletkérdések  meg- 
oldására. 

Az  alapelvek.  A  mai  műzene  egyetlenegy  hangsoron  épül.  Ez  a 
hangsor  a  tizenkéthangu  hangsor,  amelyben  mindegyik  hang  egymás- 
tól egyforma  távolságra  van.  A  tizenkét  hang  mindegyikére  fel  lehet 
építeni  ugyanazt  a  hangsort,  igy  azonban  nem  nyerünk  tizenkétféle 
hangsort,  mert  nem  minőségbeli  különbség,  hogy  a  hangsor,  amely- 
ben a  tizenkét  hang  egymástól  ugyanolyan  távolságban  van,  a  gé  han- 
gon vagy  a  desz  hangon  kezdődik.  Minőségbeli  különbség  csak  a  dur 
és  a  moll  hangfajok  között  volna  felállítható.  Busoni  azonban  ezt  a 
két  hangfajt  is  egynek  tekinti  —  a  két  hangfaj:  kétértelmű  egészet 
alkot  —  s  igy  állítja,  a  moll  és  a  dur  összeolvasztása  által,  vélemé- 
nyünk szerint,  kissé:  erőszakoltan,  hogy  hangsorunk  csak  egy  van.  Erre 
az  egyetlenegy  hangsorra  épül  az  egész  hangrendszer,  a  zene  rend- 
szere, az  összhangzattan.  Erre  épülnek  nagyrészt  a  hangszerek,  ennek 
a  kifejezésére  alakult  a  hangjegyírás.  Ez  az  állapot  azonban  meg- 
akasztja a  zenét  kibontakozásának,  fejlődésének  lehetőségében.  A  zene 
fejlődése  ma  körülbelül  nyugvó  pontra  jutott,  ahonnan:  nincs  tovább. 
A  tizenkéthangu  hangsorra  épült  zenében  ugyanis  szinte  minden  ki- 
fejezési lehetőség  kimeríttetett.  Ma  már  nem  tudnak  kieszelni  a  zene- 
szerzők olyan  motívumot,  amely  más  motívumhoz  ne  lenne,  szinte  az 
összetévesztésig,  hasonló.  Ugyanígy:  majdnem  lehetetlen  uj  harmóniai 
megoldásokat  kitalálni.  A  hangrokonság  elméletén  épült  összhangzat- 
tan minden  változatot  ismer  már,  ujat  mondani  ezen  a  téren  is  csak 
a  kombinációs  készség  nagy  megfejtésével  sikerül.  A  hangszerek  fogya- 
tékosságaikkal: terjedelmük  és  jóhangzásuk  korlátoltságával  még  külön 
megkötik  a  zeneszerző  kezét,  a  hangszerektől  sem  várhatunk  olyan 
;  iljesítményt,  amilyen  eddig  még  nem  létezett,  minden  szint  és  szin- 

keveréket  felszínre  hozott  már  belőlük  a  zeneszerzők  képzelnie  és  ma 
már  csak  sablonosán,  modorosan  kezelhetők.  A  formák  is  kialakultak, 
kikristályosodtak  és  a  zenei  termékek  egyformaságát,  egyhangúságát 
csak  növelik.  Mindenre  kész  séma  van  már  és  nehéz  ezektől  a  sémák- 
tól, kliségyüjtemény éktől,  amelyeket  a  zenei  iskolákban  összhangzat- 
tan, formatan,  hangszereléstan  cím  alatt  dogmatikusan  tanítanak,  el- 
térni. A  zene  fejlődése  kátyúba  jutott.  Ujat  mondani  lehetetlen,  de  nem 
elvileg  lehetetlen,  hanem  az  adott  eszközökkel  lehetetlen.  Tehát:  szakí- 
tani kell  velők.  Szakítani  a  tizenkéthangu  hangsorral,  a  rá  épülő  hang- 
rendszerrel, a  lege  artis  formákkal  és  a  mai  hangszerekkel.  Ezek  meg- 
kötik, bilincsbe  verik  a  zeneszerző  kezét.  A  szakítás  annál  könnyeb- 
ben lehetséges,  mert  a  tizenkéthangu  skála,  a  hangjegyírás,  a  hang- 
szerek stb.  konvenciók  eredményei.  A  lehetséges  hangrendszerek  és  a 
konstruálható  hangszerek  száma  viszont  végtelen.  Az  uj  eszméket  csak 
uj  anyagban  lehet  megvalósítani.  Uj  hangrendszereket,  uj  és  tökéletes 
hangszert,  hangfejlesztő  gépeket  kell  tehát  alkotni.  Uj  hangrendszerek 
alkotásánál  figyelembe  lehetne  venni  a  harmad-,  sőt  a  hatodhangokat, 
továbbá  azt  a  különbséget,  amely  ugy  keletkezik,  hogy  a  hangsorok 
tagjai  között  való  távolságokat  változtatgatjuk.  Ami  a  hangszereket 
illeti,  Busoni,  könyve  végén  utal  dr.  Thaddeus  Cahill  találmányára, 
amely  villamos  áramot  előre  megállapított  számú  rezgéssé  tud  átala- 
kítani, s  mivel  a  hangok  magassága  egyenes  arányban  van  a  rezgések 
számával,  ezzel  minden  erősségű  és  minden  magasságú  hang  előállí- 
tására megadja  a  lehetőséget. 

Részletkérdések.  1.  Mit  fejezhet  ki  a  zene9  Kedélyállapotot, 
szenvedélyt,  igen.  De  nem  fejezheti  ki  a  kedélyállapot,  a  szenvedély 
felviharzásának  okát.  Kifejezhet  indulatot,  elbágyadást,  szenvedély  ki- 
robbanását, de  nem  fejezhet  ki  féltékenységet  vagy  irigységet.  Ugy  lát- 
szik, mintha  inkább  a  Hanslick  álláspontjához  közelednék  Busoni. 
Azonban  nemcsak  a  programmzenét  utasítja  el,  mint  művészietlent, 
amely  a  zenét  természeti  zörejek  (állati  hangok,  ugrásszerű  vagy  egyéb 
mozdulatok,  égzengés  stb.)  utánzására  vagy  más  zenei  jelenségeknek 
szimbólumként  való  alkalmazására  (trombita:  harci  jelkép;  furulya: 
mezei  jelkép;  himnusz:  nemzetiségi  jelkép)  alj  ásítja  le,  hanem  vissza- 
utasítja az  úgynevezett  abszolút  (önmagában  kielégítő)  zenét  is,  amely 
ma:  előírások  által  megkötött,  architektonikus  és  szimetrikus  elrende- 
zése a  hangoknak.  Minden  mag  magában  hordja  fejlődésének  összes 
lehetőségeit.  A  zenei  mag:  a  motívum  a  programmzenében  ugy  fej- 
lődik, amint  azt  a  zenei  jelképek  által  kifejezendő  történésbeli  tarta- 
lom előírja,  az  abszolút  zenében  viszont  ugy,  ahogy  erre  a  fejlődésre 
—  fejlődésre?  —  a  zenei  szerkesztésnek  szinte  dogmává  merevedett 
szabályai  és  formái  lehetőséget  adnak.    Tegyük  hozzá:  nagyon  kevés 

lehetőséget  adnak.    Ha  a  programmzene:  zörejek  utánzása  és  zenei 
szimbolizmus,  az  abszolút  zene,  a  Hartslick  ideálja:  «Klangtapeten 
muster». 

A  programmzene  kérdése,  a  2.  színházi  zene  kérdéséhez  vezet  el. 
Á  szinházi  zene  rendszerint  azt  ismétli,  ami  a  színpadon,  szemünk 
láttára,  fülünk  hallatára  történt.  Ez,  miként  az  ismétlés  általában, 
fölösleges.  A  szinházi  zenének  annak  a  megérzékítésére  kellene  szorít- 
kozni, amiről  máshonnan,  mint  a  zenéből  nem  értesülhetünk,  például:  ' 
annak  a  megérzékítésére,  ami  a  szereplők  lelkében  végbe  megy.  Ebből 
a  szempontból  csak  helyeselhető  a  régi  olasz  opera  technikája,  amely 
drámailag  mozgalmas  jelenet  után  a  jelenet  hangulatát  az  áriában 
foglalta  össze  és  engedte  kihangzani. 

3.  Mikor  van  szükség  színpadon  zenére?  Ének,  tánc,  indulók 
alkalmából  és  ha  természetfölötti  erők  kapcsolódnak  a  történésbe.  Ez 
megadja  a  feleletet  az  opera  kérdésére  is.  Az  opera  nem  lehet  más, 
mint:  játék,  bevallott  hazugság.  Az  igazi  operában  azt  kapjuk,  ami  a 
való  életben  soha  elő  nem  fordulhat. 

4.  A  színpad,  az  opera  kérdése  az  interpretálás  kérdéséhez  vezet. 
Az  objektív  interpretálás:  lehetetlen,  de  nem  is  kívánatos.  Senki  a 
saját  egyéniségét  a  játékból  kizárni  nem  tudja,  ami  viszont  a  hang- 
jegyirást  illeti,  az  tökéletlen  és  holt  anyaggá  teszi  a  zenét,  amelyet  csak 
az  interpretáló  kelthet  életre  azzal,  hogy  lelket  lehel  belé.  A  saját 
lelkét.  Ezért  minden  interpretálás:  átirat,  átirata  az  eredetinek,  amely 
hogy  milyen  volt:  többé  kideríteni  nem  lehet.  (Ez  felelet  az  átiratok 
jogosultságának  kérdésére  a  zenében.  Busoni,  meglehetősen  szabadon, 
sok  művet  irt  át  a  maga  izlése  szerint).  Az  interpretálás  kérdésében 
Busoni,  szemben  a  horatiusi  elvvel  a  dideroti  álláspontot  képviseli.  Az 
előadó  ne  érezzen,  de  játszék.  A  művészet  alakításból  áll  és  nem  érzés- 
ből. Az  érzés:  az  élet  jelensége.  A  művész  többek  között  az  érzéseket 
ist  mint  anyagot,  alakítja.  Ahogy  alakítja:  az  a  művészet.  Az  élvezés 
tárgya  ne  az  érzés,  de  az  alakítás  legyen.  A  művész,  ha  meg  akar  indí- 
tani, nem  szabad,  hogy  megindult  legyen,  megindultságában  ugyanis 
képtelen  lesz  uralkodni  anyagán,  viszont:  a  néző  se  lásson  valóságot 
a  színpadban,  a  művészetben  való  élvezet  ne  alacsonyodjék  le  emberi 
részvétté.  Az  interpretáló:  játszék;  ne:  «éljen  át».  A  néző  viszont  ma- 
radjon hitetlen  és  ezáltal  fogékony  az  alakításban  való  gyönyörködés 
számára. 

A  füzetben  találunk  még  megjegyzéseket  a  rutin,  a  mélység,  a 
variációs  forma,  a  «níuzikálitás»  fogalma  felől  és  néha  kissé  felszínes 
értékelését  Bach.  Beethoven,  Mozart,  Wagner,  Schumann,  Brahms  mű- 
vészetének, Busoni  nézőpontjából.  — 

Busoni  megállapításai  a  zene  fejlődéséről,  illetve  a  fejlődés  meg- 

szakadásáról  alaptalanoknak  nem  mondhatók.  Valóban:  a  művészi 
zene  nem  lehet  a  tizenkéthangu  skálára  épített  hangrendszer  mono- 
póliuma. A  hangrokonság  elméletére  alapított  összhangzattan  is  dogma- 
szerii.  tehát  már  ezért  is,  elvileg,  elvetendő  volna,  ezenfelül  azonban  bi- 
lincs is,  amely  megköti  a  művész  kezét.  A  zene  elmélete,  amelyet  régi 
mesterek  műveiből  szűrtek  le,  nem  lehet  az  uj  művészet  mértéke.  El  kell 
ismerni  a  zeneszerző  jogát,  hogy  akármilyen  hangrendszert  válasszon 
anyagul.  A  legújabb  zeneszerzők  —  már  Liszt  is!  —  a  gyakorlatban 
ezeket  az  elveket  részben  már  megvalósították.  Ami  a  harmad-  és 
méginkább:  a  hatodhangok  bevezetését  illeti,  nem  valószinü,  hogy 
azokat  a  közönség  nagyobb  része  apercipiálni  képes  lenne.  A  hang- 
szerek átalakítása  ilyen  értelemben,  véleményünk  szerint,  kevéssé  lát- 
szik indokoltnak.  A  fül  kifinomodása  még  ott  sem  tart,  hogy  a  harmad- 
hangokra  való  nevelést  sikerrel  lehetne  megkezdeni.  A  hangjegyirás- 
nak  is  számos  tökéletlensége  van.  Mathematikailag  szólva  azonban:  igy, 
ezzel  a  hangjegyirással  is  lehetséges  két  tizedesjegy  pontosságával  le- 
jegyezni és  hangraváltani  a  muzsikát.  Ez  a  pontosság  egyelőre:  elég. 
A  részletkérdésekben,'  az  interpretálás  elméletének  kivételével,  állás- 
pontunk fedi  Busoni  álláspontjait.  Nem  hisszük  azonban,  hogy  az 
önzetlen  interpretálás  lehetetlen  lenne.  A  teljes  objektivitás  természete- 
sen el  sem  képzelhető.  Mi  az  előadótól  csak  azt  kívánjuk,  hogy,  ameny- 
nyire  lehetséges,  tisztelje  a  kottát,  ne  adjon  hozzá,  ne  vegyen  el  belőle. 
Hogy  ez  a  kívánság  nem  lehetetlen,  erre  nézve  bizonyság,  hogy  telje- 
sítése az  általános  meggyőződés  szerint,  számos  interpretálónak  sikerül 
,  Szükséges  volt  leszegezni,  hogy  a  mai  zene  nem  az  egyedül  lehet- 
séges zene  és  hogy  a  zenetörténet  klasszikusai  nem  jelentenek  felül- 
mulhatlan  tetőfokot.  Szükséges  volt,  mert  már  majdnem  elfelejtettük, 
hogy  igy  van.  Busoni  kiáltványa  a  fejlődés  elvének  nevében  a  fejlődés 
jogosultsága,  sőt  szükségessége  érdekében  irodalmi,  esztétikai  doku- 
mentuma annak  a  meggyőződésnek,  amely  az  uj  zeneszerzők  alko- 
tásaiban másfél  évtized  óta  megnyilatkozik.  Mint  esztétikai  dokumen- 
tum szinte  történelmi  jelentőségű.  Korunk  egyik  legkiválóbb  muzsi- 
kusa, mély  gondolkodó,  művelt  esztétikus  és  jeles  iró  tömören  és  ki- 
fejezően fogalmazta  meg  benne  azokat  a  problémákat,  amelyek  a  mai 
muzsikust  foglalkoztatják. 


Ember,  miért  vagy  ideges?  (Décsi  Imre  dr.  uj  könyve.)  Décsi 
Imre  dr.-t  fölösleges  bemutatni.  írásai,  amelyekben  időszerű  tudomá- 
nyos kérdéseket,  a  művelt  közönség  számára  is  érthető  módon  és  iro- 
dalmi formában  beszél  meg,  népszerűek.  A  népszerűség  annak  a  sok 
kielégülésnek  a  következménye,  amelyekben  ezek  az  írások  az  érdeklő- 

dőket,  a  tudomány  sérelme  nélkül,  részesítenék.  A  tudomány  népszerű 
sítése  hálás,  de  nem  mindig  hasznos  feladat.  Rossz  dilettánsokat,  ama- 
tőröket nevel,  gyakran  inkább  árt,  mint  használ.  Aki  a  tudományt  nép- 
szerűsíteni akarja,  kell  hogy  ne  csak  a  népet  ismerje,  de  a  tudományt  is, 
tudja:  mit  és  mennyit  mondhat  el  és  ezenfelül  ura  legyen  az  irás  mes- 
terségének. Aki  mindezzel  tisztában  van,  az  viszont  meg  sem  fogja  kísé- 
relni, hogy  népszerűsítse  a  tudományt,  mert  az  úgyis  tudja,  hogy  a 
tudományt  népszerűsíteni  nem  lehet.  A  tudomány  « állagát »  ugyanis  a 
részletkérdések,  illetve  az  azokra  adott  feleletek  teszik  ki,  amelyekkel 
nagy  és  széleskörű  szakismeretek  nélkül  foglalkozni  lehetetlen.  Amivel 
foglalkozni  lehet:  azok  az  alapelvek,  amelyeket  úgynevezett  általános 
műveltségénél  fogva  mindenki  megérthet,  amelyeknek  ^mérése  és  meg- 
értése, de:  nemismerése  és  megnemértése  sem  tesz  senkit  kontárrá.  A 
rontás  ott  kezdődik,  amikor  a  népszerűsítő  a  gyakorlati  és  a  részletkér- 
dések tárgyalásába  fog.  Népszerűsítő  irás,  amely  a  villanyosság  alap- 
törvényeit a  tudomány  mai  állása  szerint  vázolja,  nem  lehet  hatásában 
káros.  A  bajt  az  olyan  munkák  okozzák,  amelyek  azt  Ígérik,  hogy 
tizenöt  perc  alatt  perfekt  villanyszerelőt  csinálnak  az  olvasóból.  Mert 
ettől  jön  a  rövid  zárlat.  Nem  kívánatosak  az  olyan  népszerűsítő  mun- 
kák sem,  amelyek  a  tudományos  terminológiát  nem  tudják  lefordítani 
a  közönség  nyelvére  és  igy  hiányos  vagy  helytelen  fogalmak  alkotását 
segítik  elő.  Azt  a  kifogást  viszont  nem  találjuk  megokoltnak,  amely  sze- 
rint a  legjobb  «népszerüsítő»  munkát  is  félre  lehet  érteni,  félreérteni 
mindent  lehet  és  igazán  mindegy,  hogy  az  olvasó  tökéletlen  fogalmait 
milyen  informálójának  köszönheti.  Décsi  Imre  írásai  azok  közül  valók, 
amelyeket  még  félreérteni  is  nehéz,  mert  függetlenül  az  irástechnikának 
szinte  tökéletességétől,  a  szerző  nyilatkozataiban  tudóshoz  illően  óva- 
tos, szkeptikus  és  inkább  a  feltételes  mód  hive,  mint  a  kijelentőé.  Ebben 
a  legújabb  könyvében  a  gyakorlati  élet  által  felvetett  lélektani  kérdé- 
sekre felel  és  a  feleletekből  korunk  egyik  legjelentősebb,  nemcsak 
lélektani,  de:  bölcsészeti  iskolájának  alapelveivel  ismerkedik  meg  az 
olvasó.  Ezt  az  iskolát  megalapítója:  Freud  Zsigmond  dr.  bécsi  ideg- 
orvos, akkor,  amikor  még  nem  tudta,  hogy  milyen  általános  lesz  a 
kísérletei  eredményeként  leszürődött  elvek  vagy  feltevések  jelentősége 
a  szellemi  élet  minden  nyilvánulására,  az  általa  először  alkalmazott 
gyógyítási  módszerről:  pszichoanalitikus,  lélekelemzéses  iskolának  ne- 
vezte el.  Mi  ennek  az  iskolának  a  legnagyobb  érdeme?  Az,  hogy  fel- 
ismerte a  tudattalan  jelentőségét  a  lelki  életben  és  módszert  talált,  amely 
számos  esetben  a  tudattalan  világának  részben  való  megismeréséhez 
vezetett.  A  lélektan  ezelőtt  a  lelki  működések  szerveiből  indult  ki  és 
anélkül,  hogy  a  szerveket  tökéletesen  megismerte  volna,  állított  fel 
elméleteket  működésükről.  A  pszichoanali/is  a  lelki  élei  lefolyását,  meg- 

nyilvánulásait  figyeli  és  e  megfigyeléseknek  a  természettudományok 
módszerével  való  feldolgozása  által  kiséreli  meg,  hogy  megállapítsa  a 
lelki  élet  törvényszerűségeit.  A  legfontosabb  törvényszerűséget  nagyon 
pontatlanul  és  nagy  általánosságban  igy  lehetne  megfogalmazni:  min- 
den, ami  az  emberrel  történik,  valamilyen  hatást  vált  ki;  ez  a  lelki  hatás 
vagy  kellemes,  vagy  kellemetlen;  a  kellemetlen  lelki  hatást  az  öntudat 
feldolgozni,  megemészteni,  asszimilálni  vagy  nem  tudja,  vagy  nem 
akarja;  a  kellemetlen  lelki  élményt  egy  erő,  amelyet  Freud  cenzúrá- 
nak nevez,  elnyomja,  a  tudat  határain  kiszorítja,  a  tudattalanba  szám- 
űzi; a  tudattalanba  száműzött  emlékről,  elfojtott  vágyról  nem  tudunk, 
de  az  azért  nem  szűnt  meg  létezni;  minthogy  ki  nem  elégült,  fel  nem 
dolgozódott,  át  nem  alakult,  az  energia  megmaradásának  elvénél  fogva  is, 
van,  létezik,  él  tovább  és  létezését  a  legkülönfélébb  vonatkozásokban 
érezteti,  felszínre  tör  és  ezzel  a  lélekben  konfliktusokat  idéz  elő;  az 
orvostudomány  szempontjából  már  most:  ha  a  tudattalanba  száműzött 
emlékek  nem  zavarják  számottevően  életünk,  lelki  életünk  nyugalmát, 
ezt  az  állapotot  relatíve  egészségesnek  lehet  nevezni,  ellenben,  ha  lelki 
életünkben  zavarok  állanak  elő,  illetve:  ha  egészségünket  olyan  zava- 
rok támadják  meg,  amelyeknek  szervi  okait  nem  sikerül  kideríteni,  na- 
gyon valószínű,  hogy  ezeket  a  zavarokat  a  tudattalan  okozza,  legalább  is: 
ajánlatos  a  tudattalant  is  vizsgálat  tárgyává  tenni,  minthogy  nem  épen 
valószínűtlen,  hogy  ez  az  elfojtott  vágyakkal  és  gyötrelmes  emlékekkel 
teli  Pandora-szelence  rejti  magában  boldogtalanságunk,  szerencsétlensé- 
günk legártalmasabb  ellenségeit.  A  tudattalan  tehát  alapos  vizsgálat  tár- 
gyává tétetett,  megnyilvánulásai:  az  elszólások,  elírások,  szándékolatlan 
cselekedetek,  álmodozások,  álmok,  a  látszólag  indokolatlan  mozgások,  el- 
pirulások,  mosolygások  stb.,  ami  régebben,  mint  lényegtelen  mozzanat 
a  lélek  megfigyelésénél,  figyelemben  nem  részesült,  most  egyszerre  az 
előtérbe,  az  érdeklődés  középpontjába  került  és  a  velők  való  foglalkozás 
nem  bizonyult  terméketlennek.  Minden  miértnek  van  azértje  s  a  kettő- 
zött figyelem,  amellyel  ezeket  az  eddig  érdeklődésre  sem  méltatott  je- 
lenségeket a  tudomány  részesítette,  olyan  megállapításokat  eredmé- 
nyezett a  lelki  életről,  és  mivel  az  ember  egyéni  és  társadalmi  élete  a 
lelki  élet  függvénye,  tehát  az  ember  egyéni  és  társadalmi  életéről  is, 
amilyen  megállapításokat,  átértékeléseket  csak  uj  világok  felfedezése 
idéz  elő.  A  tudattálan  megnyilvánulásainak  miért ?-jei  már  eddig  is  na- 
gyon sok  «általánosabb»  kérdésre  adtak,  a  mi  véleményünk  szerint  is, 
elfogadható  feleletet  és  nem  minősíthetjük  túlzásnak,  ha  a  tudattalan 
felfedezésétől  a  világszemlélet  olyan  átalakulását  várják  sokan,  mint 
Kopernikusétól  vagy  Darwinétól.  Kopernikus  a  geocentrikus  világképet 
döntötte  meg  és  arra  a  helyre  helyezte  a  földet,  amely  megilleti.  Darwin 
az  antropocentrikus  életfelfogást  vette  revízió  alá  és  az  embert  be- 

sorozta  a  főemlősök  közé,  az  ember  azonban  azzal,  hogy  képzelt  király- 
ságtól fosztották  meg,  nem  lett  kevesebb,  mint  ahogy  nem  lesz  szegé- 
nyebb —  objektive  —  valaki  annak  az  elvesztésével,  amit  ugy  sem  bírt. 
Freud  a  lelket  degradálta  nem  létező,  de  képzelt  ((magasrendűségéből », 
de  ez  a  degradálás  olyan  megismerésekhez  vezet,  amelyek  révén  az  ál- 
talános boldogság  emelésére  van  kilátás.  Décsi  irásai,  amelyek  ebben  a 
kötetben  közvetlenül  a  pszichoanalizissel  foglalkoznak,  bevezetésként 
kínálkoznak  a  pszichoanalizis  irodalmába.  Ezért:  egyrészt  a  nem- 
pszichoanalitikus  lélektan  értéke,  illetve  értéktelensége  és  remény- 
telensége (Möbius  szava)  felől  is  tájékoztatni  kivánják  az  olvasót,  más- 
részt arra  figyelmeztetnek,  szinte  túlságos  bőbeszédüséggel,  hogy  a 
pszichoanalizis  is  a  fejlődés  kezdetén  áll  és  alig  van,  ami  benne:  bizo- 
nyos. A  kötet  még  három  értekezést  tartalmaz:  1.  arról,  hogy  hogyan 
kell  okosan  pihenni,  arról,  hogy  a  pihenéssel  nem  lehet  sietni,  a  pihe- 
nést nem  lehet  koncentrálni,  «nagy»  adagokban  bevenni  és  hogy  a  leg- 
jobb módja  a  pihenésnek:  a  teljes  izolálás  a  hétköznapi  életmódtól; 
2.  arról,  hogy  hogyan  tiltakozik  a  tömeggel  szemben  mindinkább  el- 
jelentéktelenedő  egyén,  fokozatos  kisebbedése  ellen  azzal,  hogy  a  kort 
nagyobbítja,  amelyben  él,  ha  már  a  saját  kicsiségén  nem  változtathat, 
mint  igyekszik  azzal  vigasztalni  saját  magát,  hogy  nem  ő  kicsi,  de  a 
kor:  nagy;  3.  a  háború  hatásáról  az  idegekre.  Ezek  az  értekezések  is  a 
pszichoanalizis  eredményének  felhasználásával  készültek.  Az  általános, 
közhellyé  vált  meggyőződéssel  hadakozik  bennök  a  szerző,  azt  bon- 
colja, magyarázza,  helyesbbíti,  ami  azokban  rejlik.  Analizáló  munkáját 
érdekesen,  elmésen,  élannal  végzi,  az  előadásában  szinte  retorikai  erő 
van,  a  logikája  megdönthetetlennek  látszik,  s  a  hasonlatai  ezer  gyertya- 
fényű  sugárral  világítanak  rá  a  megmagyarázandó,  tehát  még  homá 
lyos  dolog  lényegére. 

Valutánk  és  külkereskedelmünk 


Irta :  Magyar  Lajos. 


Háborús  gazdálkodásunk  alatt  egyik  legfőbb  és  legnyomasz- 
tóbb  gondunk  valutánk  leromlása.  Államférfiak,  pénzügyi  szak- 
emberek, közgazdasági  életünk  szervezői  sokat  beszéltek,  irtak 
már  erről  a  kérdésről  s  szinte  felesleges  rámutatnunk  azokra 
az  okokra,  amelyek  a  korona  árfolyamának  leromlásához  vezet- 
tek a  külföld  pénzegységeivel  szemben.  Felesleges  rámutatnunk 
arra,  hogy  ebben  a  kérdésben  a  sötéten  látó,  rezignált  pesszi- 
mizmus ép  annyira  helytelen,  jogosulatían  és  igazolatlan,  mint 
a  dolgokat  nagyon  is  rózsás  színekben  feltüntető  optimizmus. 
Hideg  objektivitással  kell  szembenéznünk  ezzel  a  kérdéssel, 
amelynek  jelentősége  jövőnk,  a  háború  következményeinek  ki- 
heverése,  gazdasági  életünk  újjászervezése,  államháztartásunk 
egyensúlyának  helyreállítása  szempontjából  alig  becsülhető  fel 
a  maga  fontosságában.  A  helyzet  most  nem  a  legrózsásabb,  nem 
a  legkedvezőbb,  viszont  semmi  okunk  nincs  arra,  hogy  valutánk 
jövője  miatt  kétségbeessünk.  Wekerle  Sándor  nagyon  helyesen 
és  pontos  meglátással  mutatott  rá  arra,  hogy  a  pénz  csak  érték- 
mérő, értékmérője  a  gazdasági  erők  és  értékek  biztonságának,, 
és  mivel  nekünk  erőink,  értékeink  vannak,  pénzünk  is  hama- 
rosan javulni  fog,  mihelyt  gazdasági  életünk  rendje,  biztonsága 
helyreáll.  Minden  azon  múlik,  hogy  tudunk-e  dolgozni,  ki  tud- 
juk-e használni  erőinket,  kincseinket.  A  magyar  jövő  embere 
az,  aki  az  országot  meg  tudja  dolgoztatni.  Ez  a  felfogás,  ez  az 
álláspont  a  leghelyesebb  a  valutáris  kérdésben.  A  helyzet  ma 
nem  a  legrózsásabb,  dc  már  most  a  háború  alatt  és  főként  a 
háború   után   csak    ut   ország   lakosságának  munkakedvétől, 

munkabírásától,  az  ország  vezetőinek  szervező  s  —  nevezzük 
igy  —  dolgoztató  képességétől  függ,  hogy  aránylag  rövid  időn 
kedvezőre  forduljon  valutánk  állása. 

Hogyan  állunk  most?  A  korona  árfolyamát  hasonlítsuk 
össze  a  német  márkával,  a  hollandi  forinttal,  a  svájci  frankkal, 
az  amerikai  dollárral,  a  bolgár  lévával  különböző  időpontokban. 
Erre  az  összehasonlításra  alkalmas  lesz  a  következő  táblázat:1) 


Paritás  | 

1914 

aug.  1. 

1914 
nov.  1. 

1915 
jau.  t. 

1915 
jul.  1. 

1916 
febr.  1. 

1916 
okt.  1. 

1916 
dec.  1. 

Német  márka  .  . 
Svájci  frank  .  .  J 
Hollandi  forint  . 
Newyorki  dollár  . 
Bolgár  lóva  .  .  . 

117-56 
95-225 

198-38 
4-935 
95  225 

124-75 
104-00 
210-00 

125-00 
112-00 
238-25 

126-00 
110-50 
236-50 

— 

134-95 
123-45 
266-50 

— 

149-00 
156-00 
355-00 
7-78 
116-50 

144-65 
144-65 
329-00 
7-94 
115  00 

148-00 
166-00 
346-00 
8-26 
118-00 

Ebből  az  összeállításból  némi  képet  alkothatunk  arról, 
hogy  a  korona  árfolyama  a  külföld,  és  pedig  a  hadviselő  és 
semleges  külföld  fizetési  egységeivel  szemben  milyen  mértékben 
hanyatlott.  Már  itt  meg  kell  mondanunk,  hogy  az  angol,  francia, 
olasz  valuta  —  az  oroszról  nem  is  szólva  —  hasonló  leromlási 
folyamaton  ment  keresztül  a  semlegesek  valutájával  szemben 
és  a  leromlás  tényében  nincs  különbség  a  hadviselők  között, 
legfeljebb  annak  mértékében.  Hogy  az  osztrák  és  magyar  valuta 
nagyobb  mértékben  érezte  meg  a  háború  hatását,  mint  az  angol, 
francia  vagy  a  német,  annak  megvannak  a  maga  különleges 
okai.  Ezeket  az  okokat  kell  felkutatnunk,  mert  csak  az  okok 
ismerete,  a  betegség  pontos  diagnózisának  megállapítása  teszi 
a  gyógyítást,  a  kórokozó  bajok  megszüntetését  lehetővé. 

A  valuta  alakulására  sokféle  körülmény  van  hatással.  Az 
aranymozgalom,  az  értékpapirmozgalom  és  arbitrage,  az  árala- 
kulás letagadhatatlan  befolyással  volt  a  korona  árfolyamára 
már  a  háború  előtt,  de  a  pénzünk  értékére  leginkább  külkeres- 
kedelmünk alakulása,  fizetési  mérlegünk,  külföldi  kölcsöneink 
és  a  kivándorlók  pénzküldeményei  hatottak  ki.  Ezek  a  dolgok 
a  legszorosabb  összefüggésben  vannak  egymással.  A  külkeres- 
kedelem  alakulása,   a   kivándorlók   küldeményei,  idegenforga- 

*)  Az  adatokat  Doniány  Gyula  „A  háborús  valuta"  cimű  könyvéből 
vesszük. 

lom,  külföldi  kölcsönök,  mind  csak  komponensei,  összealkotói 
a  fizetési  mérlegnek  és  a  fizetési  mérleg  a  valuta  alakulásának 
legfontosabb  tényezője.  Ha  a  külföldnek  sokkal  tartozunk,  ha 
sok  pénzt  kell  külföldre  küldenünk  (áruért,  adósságok  és  azok 
kamatainak  fizetésére,  a  mi  polgáraink  külföldi  utazásainak, 
szórakozásainak  fedezésére,  az  ország  területén  dolgozó  külföldi 
állampolgárok  munkabére,  keresete  gyanánt,  magyar  vállalkozá- 
sokban, üzemekben  elhelyezett  tőkék  osztaléka,  kamata,  üzleti 
hozama  gyanánt),  akkor  rosszul  áll  valutánk.  Ha  ellenben  a  kül- 
föld tartoznék  nagy  összegekkel  nekünk,  ha  mi  adnánk  el  több 
árut  a  külföldnek,  mint  a  külföld  nekünk,  ha  külföldi  államok 
és  azok  polgárai,  vállalatai  fizetnének  adósságtörlesztés,  kamat, 
magyar  tőkék  osztaléka,  üzleti  hozama,  magyar  polgárok  munka- 
bére, keresete  után  (amennyiben  azt  hazaküldik)  többet,  mint 
amennyit  mi  a  külföldnek  fizetünk,  ha  tehetős  külföldiek  Magyar- 
országot keresnék  fel  gyógyulás,  üdülés,  szórakozás  céljából  és 
többet  költenénék  itt,  mint  amennyit  a  mi  állampolgáraink  kül- 
földön költenek,  akkor  természetesen  jól  állana  valutánk.  Világos 
tehát,  hogy  valutánk  alakulása  attól  függ,  hogy  mennyiben  aktiv 
vagy  passziv  kereskedelmi  mérlegünk,  milyen  mértékben  va- 
gyunk eladósodva  a  külfölddel  szemben  (az  állam,  bankok, 
részvénytársaságok,  magánosok),  mennyit  küldenek  a  külföldre 
vándorolt  magyarok  haza,  illetőleg  mennyit  küldenek  a  Magyar- 
országba vándorolt  külföldiek  ki  az  országból.  Függ  továbbá 
attól,  hogy  mennyi  pénzt  hoz  az  idegenforgalom  az  országba  és 
mennyit  visz  ki  a  mi  állampolgárainknak  idegenben  való  idő- 
zése.  Függ  továbbá  valutánk  alakulása  attól  is,  hogy  mindezek 
a  körülmények  hogyan  érvényesülnek  Ausztriában.  A  jegybank, 
vámterület,  pénzrendszerünk  közössége  révén  ugyanis  a  valuta 
is  közös  ügy. 

A  valutaalakító  tényezők  háborús  hatásaival  röviden  végez- 
hetünk. Az  idegenforgalom  már  béke  idején  sem  volt  fontos 
tényező;  a  háborúban  pedig  alig  érvényesítheti  hatását.  Mi  nem 
igen  utazunk  külföldre,  a  külföldiek  nem  igen  jönnek  hozzánk. 
Ilyen  vonatkozásban  csak  a  hadsereg  mozdulatai,  csapateltolások 
okoznak  valutáris  hatásokat.  Ha  nagyobb  német,  török,  esetleg 
bolgár  csapattestek  operálnak  magyar  területen,  szerzik  be  itt 
szükségleteiket,  annak  természetesen  valutáris  hatása  is  lenne. 
Ez  azonban  alig  érvényesül,  mert  elv  az,  hogy  minden  hadsereg 

a  maga  országából  kapja  az  utánpótlást.  A  megszállott  orosz, 
szerb,  román,  montenegrói  területen  pedig  érvényes  a  központi 
hatalmak  minden  országának  valutája  és  a  megszállott  területek 
yalutája  is  és  ez  az  állapot  nem  utolsó  sorban  oka  annak,  hogy 
bajos  tiszta  képet  alkotni  a  valódi  helyzetről. 

A  magyar  kivándorlók  külföldi  pénzküldeményei  békében 
nagyon  fontos  szerepet  játszottak  fizetési  mérlegünkben.  Az  a 
két-háromszáz  millió,  amit  főként  dollárban  kaptunk,  tette 
némikép  egyensulyozottá  fizetési  mérlegünket.  Ezek  a  külde- 
mények a  háború  alatt  a  szállítás  bizonytalansága  és  most  az 
Egyesült  Államok  hadüzenete  révén  elmaradtak,  illetőleg  egészen 
minimálisak  lettek.  Azok  az  összegek,  amelyeket  Magyarországra 
bevándorolt  külföldiek  küldtek  külföldre,  sohasem  tettek  ki 
lényeges  tételt  fizetési  mérlegünkben  és  nem  játszottak  szerepet 
valutánk  alakulásában. 

Sokkal  lényegesebb  ennél  a  külföldnek  adott  és  a  külföld- 
ről kapott  kölcsönök  valutáris  hatása.  A  háború  előtt  a  magyar 
államnak  hat  milliárd  adóssága  volt  és  vagy  három  milliárddal 
tartoztunk  a  külföldnek.  Ennek  a  három  milliárdnak  kamatait 
évről-évre  ki  kellett  küldenünk  az  országból  és  ez  már  igen 
jelentős  tétel  volt.  Magánvállalkozásokban,  bankokban,  földben, 
ipari  üzemekben  is  jelentékeny  külföldi  tőkék  feküdtek  és  az 
ezek  után  járó  kamat,  osztalék,  üzleti  hozam  is  külföldre  ment. 
Ezzel  szemben  a  magyar  tőke  kölcsön  vagy  befektetés  formájá- 
ban nem  igen  hozott  külföldről  kamatfizetés  vagy  osztalék  for- 
májában jelentősebb  összegeket.  Néhány  Balkán-államban  vol- 
tak államkölcsönök,  befektetések  formájában  magyar  tőkék  el- 
helyezve, amelyek  gyümölcsözését  a  Balkán-háboruk  lényegesen 
lecsökkentették.  Ebben  a  ránk  nézve  különben  sem  kedvező 
helyzetben  a  háború  jelentékeny  rosszabbodást  idézett  elő.  Bul- 
gáriának, Törökországnak  adtunk  ugyan  kölcsönöket,  de  a 
pénzügyi  hadviselés  követelményei  folytán  igen  nagy  mérték- 
ben eladósodtunk  Németországgal  szemben.  A  semleges  külföld 
csak  egészen  elenyésző  mértékben  vásárolta  értékpapírjainkat, 
a  német  szénre,  a  német  orvosságra,  kémiai  anyagokra,  gépekre, 
hadfelszerelési  tárgyakra  szükségünk  volt  és  ezeket  márkában 
vagy  aranyban  kellett  jobbára  kifizetnünk.  A  nyilvánosság  pon- 
tos adatokat  nem  ismer,  de  elfogadhatjuk  tényként,  amit  egyik 
ismert  nevü  gyakorlati  pénzemberünk  állít,  azt  tudniillik,  hogy 

milliárdokkal  emelkedett  az  osztrák-magyar  monarchia  adós- 
sága a  háború  alatt  Németországgal  szemben.  Hogy  eladósodá- 
sunk ilyen  arányú  emelkedése  a  külfölddel  szemben,  valutánk 
leromlásának  egyik  legfőbb  oka,  az  világos  és  kézenfekvő. 

Világos  és  kézenfekvő  az  is,  hogy  azok  a  valutaalakító 
tényezők,  amelyeket  most  felsoroltunk,  a  háború  alatt,  de  köz- 
vetlenül a  békekötés  után  is  aligha  változnak  meg  a  mi  javunkra. 
A  külföldi  pénzküldemények,  a  visszavándorlók  tőkéi  bármily 
jelentékenyek  legyenek  is,  rohamos  változást  aligha  idéznek  elő 
a  helyzetben.  Valami  túlságosan  nagy  reményeket  az  idegen- 
forgalom dolgában  sem  táplálhatunk,  bár  valószinü,  hogy 
Ausztria  és  Németország  kirándulói  nagyobb  számban  keresik 
majd  fel  a  magyar  fürdőket,  természeti  szépségekben,  történelmi 
emlékekben  gazdag  vidékeinket.  Arra  sem  igen  lehet  remé- 
nyünk, hogy  a  külfölddel  szemben  való  eladósodásunk  belát- 
ható időn  belül  kedvezőbbre  fordul.  Sőt  meg  kell  gondolnunk 
azt,  hogy  a  háború  után  óriási  tömeg  nyersanyagot,  élelmiszert 
kell  vásárolnunk.  Gyapot,  pamut,  réz,  kaucsuk,  gummi,  firnisz, 
gyarmatáru  készleteinket  fel  kell  frissíteni,  gépekre,  sínekre, 
posztóra,  bőrre,  vászonra  lesz  szükségünk,  hogy  iparunkat  tel- 
jesítőképessé tehessük,  vasra,  szénre,  benzinre,  élelmiszerekre 
milliókat  és  milliókat  kell  majd  kiadnunk.  Hogy  ez  nem  valuta- 
javító  hatásokban  fog  nyilvánulni,  azzal  jó  lesz  már  ma  tisztá- 
ban lennünk,  nehogy  nagyon  kellemetlen  csalódások  érjenek 
bennünket. 

Lényeges  eredményeket,  a  valuta  javulását  a  mi  viszo- 
nyaink és  körülményeink  között  csak  a  külkereskedelmi  mér- 
legünk kedvező  alakításától  várhatunk.  Arra  kell  törekednünk, 
hogy  a  belföldi  termelés  fokozásával,  takarékossággal  minél 
kisebb  behozatalra  szoruljunk  iparcikkekben  és  félgyártmá- 
nyokban; arra  kell  törekednünk,  hogy  minél  szorgosabb  munka, 
okos  takarékosság  révén  minél  több  nyersanyagot  dolgozzunk 
fel  itthon  és  minél  több  félgyártmányt,  iparcikket  vigyünk  ki 
külföldre.  Erre  kell  törekednie  Ausztriának  is,  mert  csak  Magyar- 
ország és  Ausztria  közös,  vállvetett  munkájával  lehet  megjaví- 
tani a  monarchia  valutáját.  A  pénzügyi  hadviselésnek  ebben  a 
döntő  fontosságú  kérdésében,  amelyben  a  békekötés  —  sajnos! 
—  nem  állíthatja  vissza  a  statusquot,  ép  annyira  egymásra  va- 
gyunk utalva,  mint  a  katonai  hadviselésben. 


294 


Magyar  Lajos 


Ezt  az  egymásra  utaltságot  a  napnál  világosabban  mutat- 
ják a  béke  éveinek  tapasztalatai  és  a  háborús  esztendők  csak 
aláhúzták,  megerősítették  ezeket  a  tapasztalatokat.  A  szerződéses 
vámterület  külkereskedelmi  mérlegének  alakulása,  aktivitása 
vagy  passzivitása  a  nem  épen  tőkegazdag  monarchia  fizetési  mér- 
legének legfontosabb  tétele  volt  már  békében  is  és  a  háború 
után  ennek  a  külkereskedelmi  mérlegnek  alakulása  dönti  el, 
hogy  megjavul-e  rövid  idő  alatt  valutánk  vagy  marad  a  mostani 
végzetesen  káros  és  hátrányos  állapot. 

Ha  végigvizsgáljuk  a  szerződéses  vámterület  külkereske- 
delmi mérlegét  a  múltban,  arra  az  eredményre  jutunk,  hogy 
1880-tól  1906-ig  Magyarország  és  Ausztria  mindig  többet  vittek 
ki  külföldre,  mint  amennyit  behoztak.  1881-től  1905-ig,  vagyis 
huszonöt  esztendő  alatt  kiviteli  többletünk  meghaladta  az  öt 
milliárdot,1)  pontosan  5162  millió  koronát  ért.  Ez  az  öt  milliárdos 
kiviteli  többlet  azt  jelenti,  hogy  árucsere  révén  évenként  átlag 
kétszáz  millió  koronás  plusszal  zártuk  le  a  külfölddel  szemben 
mérlegünket.  Ha  figyelembe  vesszük,  hogy  Magyarország  állam- 
adósságaiból körülbelül  három  milliárd  van  külföldi  kezekben, 
ugy  megállapíthatjuk,  hogy  kiviteli  többletünk  bőségesen  ele- 
gendő volt  külföldi  kamattartozásaink  fedezésére.  Hogy  ez  valu- 
táris  szempontból  milyen  jelentőségű,  azt  a  háborús  tapaszta- 
latok világosságánál  nem  kell  külön  magyarázni. 

Külkereskedelmi  mérlegünk  alakulásában  1906  óta  fordu- 
lat állott  be.  A  szerződéses  vámterület  külkereskedelmi  mérlege 
1906  óta  állandóan  passziv  és  tegyük  hozzá:  a  passzivitás  évről- 
évre  növekedik.  Talán  fölösleges  a  kiviteli  és  behozatali  statisz- 
tika erre  vonatkozó  adatait  részletesen  ismertetni  és  beérhetjük 
a  végső  eredmények  ismertetésével.  Ezek  az  eredmények  1906-tól 
1912-ig,  tehát  hét  esztendő  alatt  a  következőkép  alakultak:2) 

Ausztria  bevitele  a  külföldről  17.118,732.000  korona  értékű. 

Ausztria  bevitele  Magyarországból  8.868,116.000  korona 
értékű. 

Ausztria  kivitele  a  vámkülföldre  15.439,964.000  korona 
értékű. 

*)  Az  adatokat  a  „Statisztikai  évkönyvéből  vesszük. 
2)  Az  adatokat  Sieghari  „Zolltrennung  und  Zolleinheit"  cimű  könyvéből 
vesszük. 

Ausztria  kivitele  Magyarországba  9.471,116.000  korona 
értékű. 

Ugyanezen  idő  alatt  Magyarország  behozatala  a  külföld- 
ről 3.043,019.000  korona  értékű. 

Magyarország  behozatala  Ausztriából  9.471,116.000  ko- 
rona értékű. 

Magyarország  kivitele  a  vámkülföldre  2.777,670.000  ko- 
rona értékű. 

Magyarország  kivitele  Ausztriába  pedig  8.868,116.000  ko- 
rona értékű. 

Ezeket  az  adatokat  összehasonlítva,  a  következő  végső 
eredményekre  jutunk: 

Ausztria  passzivitása  a  vámkülfölddel  szemben  a  hét  szük 
esztendő  alatt  kerek  számban  1679  millió  korona. 

Magyarország  passzivitása  a  vámkülfölddel  szemben  kerek 
számban  265  millió  korona. 

A  szerződéses  vámterület  összes  passzivitása  a  vámkülföld- 
del szemben  1906-tól  1912-ig  tehát  1944  millió  koronát,  majd- 
nem két  milliárd  koronát  tett  ki. 

A  passzivitás  tehát  ijesztően  nagy.  Hét  esztendő  alatt  két 
milliárddal  adósodtunk  el  a  vámkülfölddel  szemben.  Hogy  ennek 
a  ténynek  is  valutáris  hatásai  voltak  és  vannak,  az  világos. 

Szeretnénk  már  itt  rámutatni  egy  tényre,  amelyet  eddig 
talán  nem  világítottak  meg  eléggé.  A  fenti  adatok  szerint  Ausz- 
tria a  külfölddel  szemben  csak  áruforgalom  folytán  több  mint 
másfél  milliárd  adósságot  csinált,  amig  Magyarország  csak  két- 
százhatvanöt milliót.  Kézenfekvő  lenne  az  az  állítás,  hogy  Ma- 
gyarországot tehát  valutáris  téren  Ausztria  gazdálkodása  nyomja, 
Ausztria  passzivitása  nagyobb  mértékben  érinti  valutánkat,  mint 
Magyarországé.  Az  objektív  igazság  kedvéért  ezt  a  látszatot  meg 
kell  döntenünk.  Igaz,  hogy  Ausztria  több  mint  másfél  milliárd- 
dal adósodott  el,  amig  Magyarország  csak  kétszázhatvanöt  millió- 
val, de  tény  az  is,  hogy  ugyanezen  idő  alatt  Magyarország  keres- 
kedelmi mérlege  hatszázhárom  millió  koronával  volt  passzív 
Ausztriával  szemben.  Ausztria  tehát  teljes  joggal  hivatkozhatik 
arra,  hogy  az  adósságcsinálásban  a  külfölddel  szemben  az  ő 
részesedése  1076  millió  és  Magyarország  részesedése  868  millió 
volt.  Szóval  nincs  sok  szemrehányni  valónk  egymással  szemben. 
Ausztria  termelésének  és  fogyasztásának  aránytalansága  majd- 

nem  ugyanolyan  mértékben  vétkes  külkereskedelmi  mérlegünk 
kedvezőtlen  alakításában,  mint  Magyarország  termelésének  és 
fogyasztásának  aránytalansága.  A  paritásra  —  ha  nem  is  tuda- 
tosan, nem  is  szándékkal  —  a  külfölddel  szemben  való  adósság- 
csinálásban  is  vigyáztunk. 

A  háborús  esztendők  külkereskedelmi  mérlegének  alaku- 
lása nem  áll  még  előttünk.  Hogy  ez  a  mérleg  nem  kedvező,  azt 
könnyen  elképzelhetjük  azokból  az  adatokból,  amelyek  már 
rendelkezésünkre  állanak.  1914-ben  Magyarország  ötszázhuszon- 
három millió  koronával  volt  passziv  Ausztriával  és  a  vámkül- 
földdel szemben  és  1915-ben  ez  a  passzivitás  ötszázhuszonöt 
millió  korona  volt.  Kivitelünk  a  vámkülfölddel  szemben  a  háború 
kényszere  folytán  kiadott  kiviteli  tilalmak  következtében  majd- 
nem egészen  elsorvadt  és  szükségleteink  növekedése,  az  áruk 
drágulása  folytán  behozatalunk  értéke  megnövekedett.  Talán 
elég  lesz,  ha  egyedül  azt  a  tényt  említjük  fel,  hogy  1916  végéig 
Németországgal  szemben  adósságunk  körülbelül  három  milliárd 
koronával  növekedett. 

A  korona  mostani  diszparitásának  egyik  legfőbb  oka  épen 
külkereskedelmünknek  ilyen  alakulása  és  a  gyógyulásnak,  javu- 
lásnak legfőbb  feltétele,  hogy  ezen  a  helyzeten  javítsunk.  A  javí- 
tás módja  elméletben  nagyon  egyszerű.  Arra  kell  törekedni, 
hogy  minél  kevesebb  félgyártmányt,  iparcikket  hozzunk  be  és 
minél  többet  vigyünk  ki.  Tehát  takarékosaknak  kell  lennünk  a 
fogyasztásban  és  többet  kell  termelnünk  kivitelre. 

A  külkereskedelmi  statisztika  igen  jó  tanácsokat,  útmuta- 
tást ad  arra  vonatkozólag,  hogy  miként  lehet  ezt  az  elvet  gyakor- 
latban is  alkalmazni.  A  szerződéses  vámterület  főbb  behozatali 
cikkei  a  következők: 

Pamut,  pamutáru  (évi  behozatal  értéke  átlagban  260 — 270 
millió  korona),  gyapjú,  gyapjuáruk  (évi  átlag  160 — 170  millió), 
gyarmatáru  (70 — 80  millió),  déli  gyümölcs  (30 — 40  millió), 
dohány  (40 — 50  millió),  gyümölcs,  főzelék,  növény  (65 — 75 
millió),  eledel  (20 — 30  millió),  esztergályozott  áru,  faragványok 
(15 — 20  millió),  kaucsuk,  kaucsukáruk  (30 — 50  millió),  nem 
nemes  fém  és  ezekből  készült  áru  (30—45  millió),  firnisz,  festék, 
gyógy-,  illatszer  (15 — 20  millió),  irodalmi  és  műtárgy  (30  millió), 
len,  kender,  juta  (17 — 20  millió). 

Főbb  kiviteli  cikkeink  pedig  a  következők: 

Cukor  (240  millió),  vágó-  és  igásállat  (80 — 100  millió), 
állati  termék  (80—100  millió),  fa,  szén,  tőzeg  (120—140  millió), 
ásványolaj  (30  millió),  konfekció  (60  millió),  papir,  papiráru 
(25  millió),  faáru  (40 — 50  millió),  üveg,  üvegáru  (60 — 65  millió). 

Hogy  mi  a  jövő  feladatunk,  azt  legjobban  mutatja,  hogy 
a  gabona,  hüvelyesek,  liszt  egyáltalán  nem  szerepel  ebben  a  ki- 
mutatásban. 1909-ben  ugyanis  nemcsak  kivitelre  nem  jutott 
ebből  a  fontos  tételből,  sőt  több  mint  száz  'millió  korona  érték- 
ben behozatalra  voltunk  utalva.  1910-ben  kivitelre  is  jutott  — 
nyolc  millió  korona  értékben.  Jellemző  a  mai  helyzetre,  hogy 
gyümölcs,  főzelék  stb.  dolgában  is  behozatalra  szorultunk.  A 
probléma  tehát  az,  hogy  azokat  a  cikkeket,  amelyeket  itthon,  a 
szerződéses  vámterületen  belül  is  lehet  termelni,  olyan  mennyi- 
ségben termeljük,  hogy  az  saját  szükségleteinket  fedezze.  A 
probléma  az,  hogy,  ahol  csak  lehetséges,  szorítsuk  le  a  külföldi 
behozatali  szükségletet.  Pamut,  kaucsuk,  gyarmatáru,  déli  gyü- 
mölcs dolgában  mindig  a  külföldre  leszünk  utalva.  De  gyapjú, 
gyümölcs,  főzelék,  len,  kender  dolgában  okszerű  mezőgazdasági, 
festék,  gyógyszer,  esztergályozott,  faragványáru,  műtárgy  dolgá- 
ban okszerű  ipari  többtermeléssel  fedezhetjük  a  belső  piac  szük- 
ségleteit, sőt  földünk  jósága,  gazdagsága  mellett  még  kivitelre 
is  juthatna.  Gabona,  liszt,  hüvelyesek,  eledelek,  élelmiszer  dolgá- 
ban pedig  olyan  lehetőségek  állanak  előttünk,  amelyek  ma  még 
beláthatatlanok.  A  magyar  mezőgazdaság  és  ipar,  az  osztrák 
ipar  fejlődésétől,  termelő  képességétől  függ  csupán,  hogy  ki- 
vitelünket azokban  a  cikkekben  is  fokozzuk,  amelyekben  eddig 
is  volt  feleslegünk.  A  háború  után  hosszu-hosszu  ideig  szinte 
korlátlan  lesz  a  világpiac  felvevő  képessége  mezőgazdasági  és 
iparcikkekben. 

Takarékosság  és  —  főként  —  többtermelés,  földünknek, 
munkaerőnknek  okszerű  kihasználása,  a  magyar  föld  megmér- 
hetetlen kincseinek  felkutatása,  hasznosítása  megjavíthatja  keres- 
kedelmi mérlegünket  annyira,  hogy  a  valutánk  is  megjavulhat. 
Ez  nem  uj  dolog,  nem  felfedezés  és  nem  mondunk  ujat  akkor 
sem,  ha  arra  utalunk,  hogy  államnak,  társadalomnak,  magá- 
nosoknak össze  kell  fogni,  hogy  jól  szervezett,  szorgos,  okos 
munkával  ténnyé  változtassuk,  tetté  alakítsuk  azt,  ami  ma  csak 
—  jelszó. 


A  lírikus  Arany. 

Irta :  Jakab  Ödön. 


Arany  János  lirai  pályája  két  korszakra  oszlik.  Az  első 
tart  1847-től  egész  1865  végéig,  mikor  főleg  kedves  leányának 
korai  halála  annyira  megviselte  a  lesújtott  költőt,  hogy  egy  év- 
tizednél tovább  maradott  bánatával  fásult  hallgatásban.  A  máso- 
dik pedig  1877  közepén  nyilik  meg  s  már  1880  végén  örökre  be- 
zárul. 

Ha  e  két  korszakot  egymással  összehasonlítjuk:  jelenté- 
keny különbségek  ötlenek  szemünkbe.  Egyik  korszakban  las- 
súbb a  tehetség  teremtő  készsége,  a  másikban  gyorsabb;  egyik- 
ben kevesebb  a  meleg,  a  másikban  nagyobb;  egyik  tartózkodóbb, 
a  másik  közlékenyebb;  egyik  művészkedőbb,  a  másik  egyszerűbb 
és  közvetlenebb. 

Az  első  korszak  azokra  a  szebb  időkre  esik,  mikor  még 
ifjabb  volt  a  költő  s  ha  terhelte  is  az  élet  itt-ott  búval,  bajjal,  de 
jobb  adományaival  sem  volt  hozzá  egészen  szük  marku.  És  ez 
idők  meglehetős  gyéren  fakadó  dalai  mégis  többnyire  bizonyos 
higgadt  józanság  bélyegét  viselik.  Jóval  józanabbak,  mint  ami- 
nők a  fiatalság  buján  nyiló  virágoskertjében  szoktak  boldogan 
trillázni.  Születésükben  az  ész  a  szivnél  aligha  játszott  kevesebb 
szerepet.  E  dalokban  nem  lobog  az  ifjúság  mámora,  nem  perzsel 
sem  a  tavasznak,  sem  a  nyárnak  tüzes  verőfénye,  nem  érzik  a 
szilaj  hevületek  által  elkapott  sziv  édes  odafelejtkezése;  ellen- 
ben meglátszik  mindenikben  az  alkotás  józan  tervszerűsége,  a 
kényes  izlés  töprenkedő  gondja  és  az  éber  szemű  önbirálat  simító 
munkája.  E  dalokban  a  költő  épen  nem  mutatkozik  a  pillanat 
költőjének.  Legalább  a  legtöbb  dalában  nem.  Inkább  borús, 
mint  derűs  gondolatait,  ugy  látszik,  sokáig  melengeti  szivén,  mig 

azokat  dalokká  érleli  s  a  dalokhoz  való  hangulatok  is  bizonyára 
csak  lassanként  szivárognak  össze  a  lekébe,  mint  ahogy  a  viz- 
erecskék  gyűlnek,  gyülekeznek  apránként  együvé,  mig  szelid 
hangú,  beszédes  csermellyé  megnőnek.  Ezek  a  dalok  lehetnek 
tartalmasak,  formásak,  tisztán  zengők,  szépek,  de  bennök  az 
ifjúság  énekes  kedvének  ösztönszerüségét,  naiv  bizalmának  köz- 
lékenységét, könnyüvérüségének  játsziságát,  érzéseinek  tartóz- 
kodás nélküli  föltárását  s  megnyilatkozásainak  gondtalan  köny- 
nyedségét  legtöbb  esetben  nehéz  megtalálni.  Fiatalabb  éveinek 
egész  dalköltészete,  néhány  mintaszépségü  dal  kivételével,  annyira 
meggondolt,  annyira  szemérmesen  tartózkodó  és  temperált  me- 
legü,  hogy  aki  a  szerző  életkorát  ebből  állapítaná  meg:  egy  pár 
évtizeddel  mindenesetre  öregebbnek  tenné,  mint  amilyen  volt  a 
valóságban. 

A  második  korszakban  már  öreg  a  költő,  az  őszi  dér  a 
fejét  vastagon  megeste  s  testileg  és  lelkileg  idő  előtt  megtörte  az 
élet.  Hosszú  hallgatás  után  ekkor  szólal  meg  ismét.  Nem  a  hiúság 
bujtogatja  erre,  hanem  csak  a  szomorúságát  próbálja  altatgatni 
dallal.  1877  októberében  irja  Gyulainak:  ((Hivatalos  ((szabad- 
ságom)) kezdetével  arra  a  gondolatra  jöttem,  hogy  unalmas 
időm  rövidítésére,  egyszersmind  a  helyzetemből  folyó  gondok 
enyhítése  végett  ötleteimet  jól-rosszul  versbe  foglaljam  s  igy 
magamnak  egy  kis  szellemi  commotiót  szerezzek.))  Kissé  tovább 
meg  igy  folytatja:  ((Tetszett  ez  a  játék;  könnyen  és  szabadon 
dolgoztam,  mert  közönségre  való  tekintet  nélkül  felvettem,  sorra 
megénekeltem  beteges  élményeimet,  öreg  korom  apró  emlékezé- 
seit stb.,  melyek,  nem  bánom,  ha  holtom  után  nyilvánosság  elé 
jutnak,  de  most  azokkal  fellépni  eszem  ágában  sem  volt.»  De 
biz'  azokból  az  énekekből  néhány  mégis  csakhamar  a  nyilvános- 
ság piacára  került,  uj  babérokkal  frissítvén  fel  a  költő  régi  ko- 
szorúját. 1894-re  pedig  megjelent  egy  szép,  kis  kötetben  az  egész 
gyűjtemény,  őszikék  cim  alatt. 

Ezekről  a  kései  költeményekről  előzetesen  bárki  méltán 
tehetné  fel,  hogy  bágyadtabbak,  erőtlenebbek,  színtelenebbek, 
hűvösebbek  s  alighanem  nehézkesebbek  is,  mint  az  elébbi  kor- 
szakéi, más  szóval,  hogy  ezek  a  korábbi  idők  dalainak  csak  hal- 
vány visszhangjai  lehtnek  legfölebb. 

De  minő  csalódást  tartogatnak  az  őszikék  az  olvasó  szá- 
mára! 

Mert  e  kései  dalokban  épen  nem  egy  tétovázó,  öreg  ember 
reszkető  ujjai  pengetik  a  lantot  erőtlenül,  hanem  egy  ugyan- 
csak magabiró  mester  játszik  erőteljesen  és  tökéletes  szépen!  E 
dalokban  annyi  lendület,  annyi  őszinteség,  egyszerűség,  kereset- 
lenség,  közvetlenség,  szin  és  könnyedség  van,  hogy  a  megénekelt 
tárgyak  ha  nem  vallanának  éltesebb  emberre:  bátran  hihetnők, 
hogy  ifjú  erejében  álló  lírikust  olvasunk.  Minden  dalból  a  friss 
alkalmiság  melegsége  süt  ki.  Mindenikben  jelen  van  az  ész  is, 
de  a  sziv  játssza  a  vezető  szerepet.  Az  énekelés  mámoros  öröme 
szinte  kiujjong  minden  egyes  sorból.  Mintha  csak  a  költő  fiata- 
labbá öregedett  volna! 

De  hát  honnan  a  világnak  ez  a  megfordítottsága?  Hogy  az 
ősz  melegebb  a  tavasznál  és  nyárnyál,  hogy  szaporább  a  virág- 
termése s  hogy  a  bokorból  sűrűbben  szól  a  dal,  mint  előzőleg 
szólott!  Mindenesetre  szokatlan  tünemény,  melynek  okát  keresni 
érdemes. 

Lássuk  tehát! 

Először  is  mindjárt  megállapíthatjuk,  hogy  Arany  János 
tulajdonképen  öregnek  született.  Mert  az  öregség  kezdetét  ko- 
rántsem a  naptár  időmérése  szabja  meg,  hanem  az,  hogy  mikor 
jutunk  birtokába  azoknak  a  feltételeknek,  melyek  nélkül  az 
ember  még  nagyra  nőtt  korral  sem  öreg.  Ezeknek  a  feltételek- 
nek azonban  nagy  részét  jóformán  ott  rengették  már  a  költő 
bölcsőjében.  Már  teste  sem  volt  valami  erős  alkotású.  Mindig 
kissé  nehézkesen  mozgott,  táncra  pedig  épen  nem  termett  a 
lába.  Szemei  gyengék  voltak  már  zsenge  korában  s  később  foly- 
vást még  gyengébbek  lettek.  Szive  lányosan  szelid  volt  és  olyan 
érzékeny,  akárcsak  az  érzékeny  mimóza.  Mindent  inkább  tudott, 
mint  durván  haragudni  s  haragját  hangos,  bántó  szavakba  ön- 
teni. Egy  ifjúkori  barátjának,  Rozvány  Györgynek,  a  tanúsága 
szerint,  ha  haragudott:  hallgatott;  ha  jobban  haragudott:  még 
jobban  hallgatott.  Nyersen  támadó  fellépésre  a  vérmesebb  erély 
hiányzott  belőle.  Egyik  költeményében,  melyben  a  múltjára 
tekint  vissza,  maga  is  igy  nyilatkozik: 

Ha  egy  úri  lócsiszárral 
Találkoztam  s  bevert  sárral. 
Nem  pöröltem,  — 
Félreálltam,  letöröltem. 

Na,  hiszen  Petőfit,  a  lobbanékony,  heveskedő  ifjúság  minta- 
képét kellett  volna  a  lócsiszárnak  sárral  bevernie!  Lett  volna 
haddelhadd!  Nem  eskünném  meg,  hogy  nem  húzott  volna  rá  a 
fokosával,  vagy  legalább  is  összeteremtettézte  volna  emberül! 
Mert  ő  nem  tudott  uralkodni  magán  s  hallgatni  meg  épen  nem 
birt,  mikor  haragudott,  mit  egyik  versében  be  is  vall  őszintén: 

Én  egy  nagyot  káromkodom, 
Ugy  csillapul  a  haragom. 

Arany  öregesen  szelid,  elnéző  természete  azonban  nem 
káromkodott,  nem  pörölt,  legfölebb  magányába  húzódott  és 
némán  ott  méltatlankodott.  Különben  is  eleitől  kezdve  kedvelte 
a  magányt.  Elmélyedő,  csendesen  szemlélődő  hajlamának  ez 
felelt  meg  jobban.  A  fiatalság  zsibongása,  zaja,  lármája  sehogy 
sem  voltak  Ínyére.  Örömestebb  bolygott  a  magányos  mezőkön, 
vagy  heverészett  az  erdők  langyos  árnyékain,  hosszan  elmélázva. 
De  ott  az  erdők  meghitt  rejtekén  sem  az  ifjú  szivek  bolondos 
álmait  szövögette,  hanem  —  amint  Bolond  Istók-]ában  irja  — 
inkább  egy  mohlepte  fatönkön  a 

.... sürge  hangyabolyt 

Órákig  nézte,  a  mint  föl-  s  lefolyt. 

Mert  ő  a  haszontalan  ábrándozás  helyett  mindig  jobban 
szerette  gondosan  figyelni,  tanulni,  kérdéseket  boncolni,  igaz- 
ságokat megismerni  és  tényeket  megállapítani,  őt  a  reális  élet 
göröngyös,  de  megbizható  útjáról  üres  álmok  csalogató  lidérc- 
tüzei  nem  csábították  le  veszélyes  ingoványok  puhán  gyepezett 
talajára.  Józan  Ítéletét  csak  egyszer  vesztette  el,  mikor  oda- 
hagyta a  debreceni  kollégiumot  és  felcsapott  színésznek,  mely 
pálya  akkor  még  alig  volt  egyéb,  mint  céltalan  hányódás,  nyo- 
morgás  és  züllés.  Homályosan  nyiladozó  vágyai  ez  egyszer  meg- 
csalták, de  ballépését  hamar  észrevette,  megbánta  és  jóvá  is  tette. 

Puritán  felfogása  irtózott  mindentől,  ami  a  józanság  és 
tisztesség  szemében  gáncs  lehet.  Az  élvezetek  legkelendősebb 
örömeiből  is  csak  óvatosan  szürcsölt  egy-egy  cseppet.  Mivel  ő  is 
csak  ember  volt,  megesett  ugyan  vele  is,  hogy  jó  pajtások  mulató 
asztalához  került,  de  annyira  ott  sem  szilajodott  soha,  hogy  a 
szigorú  illem  és  mérséklet  határit  átlépje  Egyik  dalában  ő  is 

belerikkant  a  mulató  kórusba,  de  gyeplőn  tartja  a  jó  kedvét 
akkor  is.  Csak  amúgy  szerényen  biztatja  társait: 

Igyunk  biz'  azt  egy-egy  kicsit, 
Ne  szégyeljük,  ha  jól  esik! 

Nem  sokat  ajánl,  csak  « egy-egy  kicsit»,  de  a  szégyelni  szó  még 
igy  is  a  nyelvére  tolakodik,  ami  fölöttébb  jellemző  a  felfogására. 

Bezzeg  Petőfi  nem  ilyen  öreges  ászkézissel  beszéltl  ö  ha 
tényleg  nem  is  ivott  sokat,  de  a  verseiben  szörnyen  korhely- 
kedett! Felköszöntés-ében  igy  rakoncátlankodik: 

Bort  öblébe  váltig  a  kehelynek, 
Bort  elémbe  szakadatlanul! 
Ide  nézzen  a  puszták  homokja, 
És  ha  nem  tud  inni,  megtanul! 

Másik  dalában  meg  azon  tűnődik  a  tokaji  hegy  alatt,  hogy 

Mért  nem  tesz  az  isten  most  csodát? 
Változtatná  borrá  a  Tiszát, 
Hadd  lehetnék  én  meg  a  Duna, 
Hogy  a  Tisza  belém  omlana! 

Ez  a  hang  az  igazi,  tobzódó  fiatalság  hangja!  De  Arany  az 
efféle  fiatalos,  önfeledt  kitörésekre  egyáltalában  nem  volt  beren- 
dezve. Ő  még  a  szerelemben,  ebben  a  leginkább  szélsőségekre 
hajló  érzésben  is  mindig  szemérmesen  tartózkodó  maradt.  Már 
a  huszadik  éve  felé  járt,  mikor  a  következő,  kis  kalandja  történt. 
Rövid  szinészkedése  utolsó  állomásán,  Máramarosszigeten, 
ugyanis  egyik  előadás  után  haza  kisérte  a  társulat  szubrettjét, 
aki  iránt  érzett  a  szivében  valamit.  Klárcsi  kisasszony  aztán  ott- 
hon az  ajtóból  hálásan  invitálta  belebb,  egy  kis  bizalmas  beszél- 
getésre. Hanem  ő  fülig  elpirulva  szabadkozott:  «Késő  van,  in- 
stálom!)) És  kiábrándulva  köszönt  el  a  bűbájos  sziréntől. 

Oh,  az  ő  becsületes,  megbízható  szerelme  nem  csapodár 
kalandokra  vágyott,  hanem  egy  búban,  örömben  osztozó,  hű 
társra.  Elég  korán  meg  is  találta  azt  és  meg  is  házasodott.  De 
boldog  családi  életének  ártatlan  örömeit  sürün  függönyözte  el 
a  világ  elől.  Még  dalain  át  sem  engedte  azokba  bepillantani. 
Feleségét  mélységes  szerelme  dacára  is  a  nyilvánosság  előtt  egy- 

szerűen  csak  «szivbeli  jó  barátom »-nak  nevezi,  az  egész  család- 
ját pedig  «nyájas  kör»-nek.  Intimebb  életéből  ennél  többet  alig 
árul  el  a  lantja.  Házas  életét  érintő  néhány  költeményében  vagy 
családi  tűzhelye  polgárias  boldogságát  festi,  vagy  gyöngéden  inti 
feleségét,  hogy  ne  búsuljon,  ha  őt  néha  kedvetlennek  látja,  mert 
ez  csak  onnan  van,  mivelhogy  « férfié  az  élet  gondja ».  Leg- 
hosszabb pórázra  eresztett  dévajkodása  is  csak  ennyiben  me- 
rül ki: 

Tegnap  is  volt,  már  ma  is  van, 
Holnap  is  lesz,  ugy  a  hogy: 
Ej!  haj!  feleségem, 
Majd  elélünk  valahogy! 

Dehogy  is  engedne  meg  magának  olyasmit,  amit  Petőfi 
megenged,  mikor  a  koltói  mézeshetek  izzó  szerelmi  mámorában 
dalra  gyújt: 

Tiz  pár  csókot  egy  végből, 

A  legédesebbjéből! 

Ráadást  is, 

Feleség! 

Nekem  ennyi 

Nem  elég! 

Sőt  kissé  tovább  a  takarékoskodás  gyanús  hitelű  célzásá- 
val folytatja: 

Oltsuk  el  már  a  gyertyát, 

Mert  azt  ingyen  nem  adják. 

A  gyertya 

Derága; 

Minek  ég  itt 

Hiába? 

Nem,  nem!  Aranyt  még  a  szerelem  sem  volt  képes  ennyire 
elfiatalítni.  A  szerelem  őt  sohasem  hevítette  a  szenvedélyek  ész- 
altató hőfokáig.  Az  ő  szivét  fiatal  évekkel  is  jóformán  csak  azon 
öregedő  párok  szivének  barátságos  melege  fűtötte,  akik  már 
szinte  röstellik,  ha  gólya  száll  a  házra,  ő  a  legjobb  férj  és  leg- 
szeretőbb családapa  volt,  de  alig  hiszem,  hogy  lágy  olvadozás- 
sal  hevert  volna  valaha  hitvese  lábainál,  vagy  hogy  Laci  fiának 
valaha  négykézlábra  ereszkedett  volna  azért,  hogy  az  a  hátán 
lovagoljon.  Petőfi  már  inkább  termett  a  Laci  pajtásának,  mert 

ő  a  kis  kujonnal  mintaszerűen  tudott  hancúrozni:  ölbe  kapta, 
csiklandozta,  jól  megcsipkedte  s  egy  1847-ben  kelt,  szép  gyer- 
mekversében bohókás  mesét  mondott  neki  a  nagy  bajuszos  em- 
berről és  a  kiöntött,  kis  ürgéről.  Kétségtelen,  hogy  Laci  fiát 
Arany  is  sokszor  vette  az  ölébe,  sőt  1850-ben  verset  is  irt  neki, 
mint  néhány  év  előtt  Petőfi.  Csakhogy  az  ő  verse  már  nem  holmi 
gyerekes  ürgeöntésről  szól,  hanem  egy  sokat  élt  és  sokat  tapasz- 
talt apának  a  könyfacsarásig  komoly  tanácsait  adja: 

Látod,  én  szegény  költő  vagyok, 
örökül  hát  nem  sokat  hagyok, 
Legfölebb  mocsoktalan  nevet: 
A  tömegnél  hitvány  érdemet. 
Ártatlan  szived  tavaszkertjében 
A  vallást  azért  öntözgetem. 
Kis  kacsóid  összetéve  szépen, 
Imádkozzál,  édes  gyermekem! 

Mert  szegénynek  drága  kincs  a  hit: 
Tűrni  és  remélni  megtanít, 
S  néki,  míg  a  sír  rá  nem  leheli, 
Mindig  tűrni  és  remélni  kell! 

Micsoda  messze  elütő  e  két  költeményben  a  gondolkozás 
és  hangulat!  Egyik  költemény  maga  a  kacagó  ifjúság,  másik 
maga  a  borongó  öregség.  Igaz,  hogy  Petőfi  csak  huszonöt  éves 
volt,  de  Arany  is  csak  harminchárom  éves,  mikor  ki-ki  a  Lacinak 
szóló  verset  irta.  Ami  pedig  ilyes  koruaknál  nem  valami  tetemes 
különbség,  még  ha  tekintetbe  vesszük  is  az  Arany  javára,  hogy  a 
szabadságharcunkat  átélt  emberek  jelentékeny  számán  a  nemzeti 
bukás  gyásza  hirtelen  nagyot  öregített. 

Hogy  Aranyból  mennyire  hiányoztak  a  kedvesen  köny- 
nyelmü  ifjúság  legjellemzőbb  vonásai  s  mennyire  megvoltak  a 
higgadt  öregség  tulajdonságai:  legjobban  mutatja  az  a  vele  szü- 
letett bölcs  óvatosság,  mely  minden  tettéből  kilátszik.  1851-ben 
csak  kétszeri  felkérésre  fogadja  el  a  nagykőrösi  tanárságot,  bár 
rá  van  szorulva;  de  szalontai  otthonától  Nagykőrös  messze  van, 
a  felajánlott  tanári  fizetés  kevés,  az  odaköltözés  meg  sok  költ- 
ségbe kerül.  1856-ban  pedig  kereken  visszautasítja,  mikor  a 
kecskeméti  gimnáziumhoz  igazgatónak  hijják,  mert  annak  az 
iskolának  nincs  még  megadva  a  nyilvánossági  jog  s  igy  a  nagy- 

körösi  tanárság  mégis  csak  biztosabb  a  kecskemétinél,  noha  ott 
200  forinttal  több  lenne  a  fizetése. 

De  öreges  óvatosságát  legjobban  bizonyítja  az  a  mindent 
megfontoló  viselkedés,  melyet  könnyen  sérthető  barátjával, 
Petőfivel  szemben  tanúsított,  kivált  barátságuk  kezdete  idején. 
Leveleiben  minő  gondosan  kerül  minden  szót,  minden  kifejezést, 
amiért  féltve  féltett,  érzékeny  barátja  esetleg  megneheztelhetne. 
1847  februárjában  hijja  Petőfit  magukhoz  és  igy  ir:  « Jöjj  el,  az 
isten  áldjon  meg;  az  én  nőm  nem  fest,  nem  zongoráz,  se  nem 
öltözik  tízszer  napjában:  de  Petőfit  olvas,  jó  anya  s  jó  magyar 
gazdasszony.  Majd  főz  olyan  töltött  káposztát,  hogy  édes  anyád 
is  csak  olyat  főzhetett.))  Petőfi  a  maga  fiatalos,  nem  sokat  fontol- 
gató vérmérsékletével  valószínűleg  igy  irta  volna  ezt:  «Majd  főz 
olyan  töltött  káposztát,  hogy  olyat  a  hetvenhetedik  nagyanyád 
se  főzött!»  De  Arany  csak  nagy  óvatossággal,  szinte  félénken 
fejezte  ki  magát:  nehogy  meg  találja  sérteni  Petőfit. 

S  ha  mindezekhez  még  hozzávesszük  Arany  mély  vallá- 
sosságát, szigorú  kötelességtudását,  okosan  mérlegelő  nyugodt- 
ságát,  bölcs  gazdálkodását,  mindeféle  idő-  és  pénzfecsérlő  játék- 
tól való  idegenkedését:  nagy  vonásokban  a  képe  meg  is  van  raj- 
zolva. 

De  hol  van  ebből  a  képből  a  gondtalan,  a  könnyüvérü,  a 
futó  pillanatok  örömeit  élő,  bolondos,  játszi  ifjúság?  Hol  van 
az  a  tavasz,  mely  félrevágott,  bokrétás  kalappal  danolássza  végig 
a  világot?  Hol  van  a  bimbónyitó,  dongójáró  napok  nyugtalan 
zsibaja,  tarka  káprázata,  szine,  melege,  illata,  virága?  Hol  van- 
nak a  zengő  viharfelhők,  a  lobogó  villámok  s  a  gyorsan  támadó 
és  muló  bábafergetegek  rakoncátlan  tánca? 

Sehol! 

Mert  hát  az  Arany  János  ifjúsága  tulajdonképen  csak  a 
naptárban  folyt  le,  melynek  rá  vonatkozó  dátumai  azonban  min- 
dig messze  elmaradozva  jártak  a  valóság  mögött.  Különben  is 
nemcsak  vele  született  lelki  és  testi  tulajdonságai,  hanem  élet- 
körülményei sem  voltak  olyanok,  hogy  ifjúsága  gazdagon  pom- 
pázó tavasszá  bomoljon.  Öreg  szülők  késő  gyermeke  volt,  afféle 
másodvirágzás  gyümölcse.  Ilyen  szülők  mellett,  akiknek  immár 
nem  a  gyereklárma,  hanem  inkább  a  nyugalom  és  csend  volt 
kívánatos,   legalább  is  bizonyos   mértékben   okvetlenül  zárko- 

zottá,  hallgataggá  kellett  volna  fejlődnie  még  akkor  is,  ha  ele- 
venebb hajlamokkal  jött  volna  világra.  Aztán  a  nélkülözések, 
gondok,  bánatok,  csalódások,  melyek  ugyancsak  korán  szálltak  rá 
sötéten!  Alig  tizenkilenc  éves,  mikor  az  édes  anyját  eltemeti  és  az 
édes  apja  megvakul  teljesen.  Ettől  fogva  a  fiúi  szeretet  és  köte- 
lességérzet hazulról  el  többé  nem  bocsátja:  otthon  marad  a  vak, 
öreg  szüle  mellett,  hogy  szeme  éjszakájának  virrasztója  legyen. 
Nemsokára  pedig  már  elbukott  nemzetét  s  legjobb  barátjának, 
Petőfinek,  a  halálát  kell  ismét  siratnia!  Majd  betegségek  szegőd- 
nek melléje:  fejfájás,  fülzúgás,  vértolulás,  melyek  a  dicsőség 
gyorsan  emelkedő  magaslataira  is  hiven  felkisérik. 

Látni  való,  hogy  a  lírikus  Aranynak  az  első  korszakban 
sehogy  se  járt  kezére  az  élet.  Ifjúsága  tavaszában  és  nyarában 
nem  lehetett  soha  egész  kényelmesen,  egész  otthonosan:  egy 
kissé  mindig  kellemetlenül  érezte  magát,  mint  aki  nincs  meg- 
felelően öltözve  valamely  évszakhoz.  Éveihez  igen  öreg  volt  a 
természete,  természetéhez  igen  fiatalok  voltak  az  évei.  Egymást 
nem  fedték  sehogy  se!  Ebből  aztán  az  lett,  hogy  a  lírikusnak 
nehezen  és  gyéren  kinálkoztak  alkalmas  tárgyak  a  megének- 
lésre.  Ifjúságáról  nem  lehetett  sok  mondani  valója,  ha  harminc- 
három éves  korában  már  igy  nyilatkozott: 

Ah,  vén  vagyok:  tapasztalásom 
Tárháza  megtelt  gazdagon; 
Ott  van  romok  közt  életemnek 
Vezére,  széttört  csillagom; 
Ott  egy  szakadt  fonál:  ez  a  hit; 
Egy  csonka  horgony:  a  remény; 
Ily  gyűjtemények  birtokában 
Az  ifjú  hogyne  volna  vén! 

De  meg  az  öregségről  is  csak  csínján  dalolhatott,  mert 
anyakönyvi  adatai  nem  igazolták  azt  s  igy  a  dal  hitele  kockán 
forgott,  kivált  személyes  ismerőseinél.  Szerelméről,  meghitt  csa- 
ládi életéről  már  többet  dalolhatott  volna,  de  ő  még  a  kevésbbé 
intim  dolgait  sem  szerette  szellőztetni  a  nyilvánosságon.  Hát 
még  a  szerelmét  és  a  családi  életét!  Holott  a  lírikust  elsősorban 
i  közlékenységnek  épen  az  a  naiv  készsége  élteti,  hogy  őszintén 
megvall,  kibeszél  a  világnak  mindent,  amit  átél,  érez,  gondol, 
<  Ivez,  avagy  szenved.   Aranynak  is  részben  ez  a  közlékenység 

adhatta  volna  meg  azt  a  sokoldalúságot,  amit  Petőfinek  annyira 
megadott.  De  őt  a  daltárgyak  világában  csak  szűkebb  határok 
között  engedte  mozogni  a  zárkózottsága.  Az  ő  lirájának  volta- 
képen csak  a  természet,  a  vallás  és  a  hazafiság  álltak  teljesen 
szabad  rendelkezésére.  Neki  épen  azok  a  források  szivárogtak 
a  legfösvényebben,  melyekből  a  fiatal  sziv  költészete  a  legörö- 
mestebb  táplálkozik.  Ez  az  oka  aztán,  hogy  a  legtöbb  ekkori 
dalában  a  friss-meleg  érzelmeket  leírások,  képek,  refleksziók 
pótolják,  amik  csak  békózzák  a  dal  szárnyalását.  Csupán  haza- 
fias lirája  csapong  fel  azokig  a  nagy  magasságokig,  hol  a  hal- 
hatatlanság felé  vivő  utak  pályája  halad.  Ebben  a  lirában  moz- 
gott ő  a  legszabadabban.  Itt  nem  feszélyezte  sem  az  ifjúsága, 
sem  az  öregsége,  mert  a  honszerelem  érzéseihez  ifjúnak  és  öreg-  ~~ 
nek  egyenlő  joga  van. 

No,  de  azért  az  ő  lirájának  is  csak  megjött  egyszer  az  ideje. 
Megjött  a  második  korszakban,  mikor  életére  már  valóban  rá- 
köszöntött  az  ősz.  Nem  az  az  ősz,  mely  fátyolos  ég  alatt  sovány 
szelekkel  és  sárga  lombhullással  foly  le  évenként  a  pusztuló 
mezőkön,  hanem  az  az  ősz,  melyet  a  megroppant  életerőkben, 
a  lélek  hangulataiban  és  a  sziv  érzéseiben  visel  a  fizikailag  tény- 
leg öregedő  ember.  Ez  az  évszak  az  előbbieknél  sokkal  jobban 
megfelelt  a  költő  eredendő  lelki  berendezésének,  mely  már  az 
ifjabb  években  is  mélán  sóvárgott  az  Osszián  «ködös,  homályos 
éneke»  után.  Bizonyára  éreznie  kellett,  hogy  ez  a  kor  az  ő 
igazi  kora. 

Mikor  tavasszal  a  szőlőhegyek  venyigéiben  felzajdulnak 
és  rügyet  vetnek  az  erjedő  erők:  a  csendes  pincék  hordóiban  is 
titokzatos  telepáthiával  megmozdul  a  bor  és  nyugtalankodni 
kezd.  Az  Arany  lelkében  is  valami  ilyes  folyamat  ment  végbe, 
csakhogy  neki  nem  a  tavasz,  hanem  a  beálló  ősz  izent.  Tétlenül 
veszteglő  lirai  ösztöne  hirtelen  megmozdult  erre  a  lelkében  és 
erjedésbe  kapott.  Majdnem  másfél  évtizedig  pihenő  lantját  ismét 
elévette  és  megpróbálta  a  dalt.  Látta,  hogy  az  ő  életkora  már 
csakugyan  öreg  időre  jár  s  kedve  kerekedett,  hogy  a  régi,  poros 
szerszám  hangját  még  egyszer  hallassa. 

Petőfi,  egyik  versében,  az  mondja: 

A  kitől  nincs  messze  az  élet  határa. 
Nem  előre  szeret  nézni,  hanem  hátra. 

Arannyal  is  igy  volt.  1877  júliusának  6-ikán  valami  alkalmi 
felbuzdulás  sugallatára  egyszerre  csak  munkába  fog  és  megírja 
Epilogus-át.  Visszatekint  ebben  arra  a  nagy  útra,  melyet  már 
háta  megett  hagyott,  őszinte  vallomást  tesz  elmúlt  napjairól: 

Az  életet  már  megjártam,  ' 
Többnyire  csak  gyalog  jártam, 
Gyalog  bizony ... 
Legfölebb  csak  omnibuszon. 

S  elkesergi  magában,  hogy  milyen  kevés  öröme  s  milyen  sok 
bánata,  csalódása,  be  nem  teljesült  vágya  volt  az  életében!  Még 
azt  sem  érhette  el,  hogy  az  idegenből  visszaszármazhassék  még 
egyszer  valahogy  a  szülőföldjére  s  ott  egy  kis  fészket  rakhas- 
son magának,  melyben  függetlenül  élhessen  és  dalolhasson. 
Csak  ennyit  kért  a  sorstól,  de  az  ennyit  sem  adott  meg! 

Most,  ha  adná  is  már,  késő: 
Egy  nyugalom  vár,  a  végső, 
Mert  hogy'  szálljon, 
Bár  kalitja  már  kinyitva, 
Rab  madár  is,  szegett  szárnyon! 

Eddig  szólt  az  újból  felvett  lant  legelső  dala  és  a  költő  ugy 
találta,  hogy  a  lantpengetés  épen  nem  esik  terhére,  sőt  sokkal 
könnyebben  megy,  mint  ahogy  remélte.  Egész  meglepte  a  siker! 

Épen  ezért  másnap  nekipróbálkozott  megint  egy  uj  dal- 
nak: hadd  lássa,  hogy  ezt  is  olyan  könnyen  meg  tudná  csinálni? 
És  ez  is  könnyen  ment. 

Ettől  aztán  kigyúlt  a  kedve  és  megnőtt  a  bizalma.  Csüg- 
gedő élete  előtt  uj,  izgató  perspektiva  nyilt  meg.  Sejtése  azt 
súgta,  hogy  rá  még  feladatok  várnak.  Olyasformát  érezhetett, 
mint  a  téli,  meddő  dermedésből  serkenő  fa  érezhet,  mikor  puszta 
ágaira  a  kikeleti  napfény  ismét  termést  igérő  virágokat  kezd 
sorra  nyitogatni.  Tettvágy  szállotta  meg  s  elfogta  lelkét  az  al- 
kotás ingere. 

A  negyedik  napon  megpillantott  egy  alföldi  szekeret,  mely 
daltárgynak  szinte  tolakodva  kinálta  fel  magát.  És  felcsendült 
a  dal  erről  is  azonnal: 

Gyékényes,  abroncsos  alföldi  szekér, 
Honnan  czipel  a  sors  s  e  három  egér? 
líozlál-e  pirosló  új  búzamagot? 
Mezők  üde  lelkét:  friss  szénaszagot? 

A  szülőföldhöz  való  szeretetnek  meghatóan  édes  akkord- 
jait zokogtatja  e  dalában  a  költő,  mignem  a  végén  majdnem 
könyekbe  fulad  el: 

....  hogy  a  mezőt,  az  anya-természet 
Kebelét  elhagytam,  sajog  egy  érzet, 
Holtig  sajog  itt  benn  s  tüzesebben  vér 
Láttodra,  te  búzás  alföldi  szekér! 

S  rá  azután  napról-napra  sürün  születnek  a  dalok;  egy 
nap  még  kettő  is!  Mohó  sietséggel  énekel  a  költő,  a  felpezsdült 
munka  gyönyörétől  valósággal  megittasulva.  Két  rövid  hónap 
alatt  több  dalt  ir,  mint  az  előző  husz  esztendő  alatt.  Nem  céllal 
ir,  nem  a  közönségnek,  hanem  csak  magának,  amint  a  Tamburás 
öreg  ur  cimü,  meghatóan  szép  versében  elmondja: 

Az  öreg  úrnak  van  egy  tamburája, 
S  mikor  az  ihlet  s  unalom  megszállja, 
Veszi  a  rozzant,  kopogó  eszközt, 
S  mulatja  magát  vele  négy  fala  közt 

Nem  figyel  arra  deli  hallgatóság, 
Nem  olyan  szerszám,  divata  is  óság: 
Az  öreg  úr,  (fél-süket  és  fél-vak), 
Maga  számára  és  lopva  zenél  csak. 

Dalaiban  most  már  megénekel  mindent,  amit  az  élet  föl- 
vet elébe,  vagy  amire  emlékezteti.  A  tárgykör  nem  széles,  meg- 
felelően az  öregség  természetszerűen  szűkebb  gondolat-  és  érzés- 
világának. De  ebből  a  szűkebb  körből  majdnem  mindent  felölel. 
A  már  érintett  tárgyakon  kivül  foglalkozik  betegségével,  felgyűlt 
éveire  emlékeztető  unoka-lányával,  az  elmúlás  gondolatával  s  a 
tapasztalataiból  leszűrt  közéleti  és  irodalmi  igazságok  tételeivel, 
óva  inti  a  legújabb  költőket  a  nemzetre  káros  idegeneskedéstől. 
Elsiratja  régi  kortársait,  barátait,  akikkel  egykor  el-elmulatga- 
tott,  de  akik  már  jobbára  mind  kidőltek  mellőle. 

Kivei  egykor  én  múlattam, 
Többnyire  már  pad  alatt  van: 
Én,  ki  a  mámort  kerültem, 
Helyt  maradék,  hol  leültem. 

De,  ha  végig  nézek  romján: 
Oly  sivár  volt  e  livornyám! 
Mért  nem  ittam  úgy,  hogy  jó  rég 
Én  is  a  pad  alatt  volnék?  .  .  . 

És  ezek  a  dalok  mind  oly  közvetlenek,  oly  eleven:melegek! 
Valamint  az  ártézi  kutak  vizei  felhozzák  magukkal  azt  a  forró- 
ságot, mely  lent  a  mélyben  az  eredő  helyüket  hevíti:  e  dalok  is 
ép  ugy  tanúságot  tesznek  a  költő  nagy  meleg  szivéről,  melyből 
felfakadtak.  Nincs  e  dalokban  semmi  számítás,  semmi  rákészü- 
lés, semmi  körültekintő  óvatosság.  A  költő  most  teljesen  a  pil- 
lanat költője,  kinek  szaporán  születő  dalait  friss  benyomások 
sugallják  őszintén.  Nem  hallgat  el  ezekben  semmit  abból,  amit 
érez.  Az  egész  lelkét  naiv  közvetlenséggel  tárja  ki  előttünk.  Mert 
az  idő,  amelyben  énekel,  az  ő  igazi  ideje.  Az  az  idő,  mikor  lelké- 
nek alaphajlamaival  életkora  és  életkörülményei  már  tökéletes 
összhangban  állanak.  Öreges  természetéhez  az  ideje  is  hozzá- 
öregedett, vagyis:  a  kora  utóiérte  a  természetét.  Tényleg  előhala- 
dott koránál  fogva  most  csak  olyanokat  és  csak  annyit  érez, 
aminőket  és  amennyit  tartózkodás  nélkül  bátran  el  is  mondhat, 
őszinteségében  nem  bénítja  többé  a  válogatás  gondja.  A  leg- 
őszintébb lírikusok  gondtalanságával  vetítheti  oda  összes  érzéseit 
a  nyilvánosság  elé.  Nincs  ez  érzésekben  semmi,  amit  tartózkodó, 
puritán  felfogása,  lányos  szemérmessége  tiltana.  Innen  van  költé- 
szetének az  a  ritka  lírikusnál  észlelhető  megfordítottsága,  hogy 
hajlott  korában  fiatalosabban  meleg,  közvetlenebb,  őszintébb 
dalok  zengenek  lantjáról,  mint  ifjabb  éveiben,  mikor  a  termé- 
szetét az  életkora  még  nem  érte  utói.  Régibb  dalaiban  az  élet- 
kora nincs  jelen.  Már  pedig  a  költő  akkor  énekel  legszebben, 
mikor  benne  van  dalában  az  életkora  is. 

íme,  ez  a  magyarázatja  annak,  hogy  Arany  fehér  fővel 
termékenyebb,  hangosabb,  igazibb  lírikus  volt,  mint  élete  előző 
két  korszakában,  fekete  fürtökkel.  Mert  hát  olyan  volt  ő,  mint 
kedves  alföldjének  az  egyszerű  kunyhói,  melyek  nem  tavasszal, 
nem  nyáron  dalosak  igazán,  hanem  azokon  a  télbe  hajló,  késő 
őszi  fonóestéken  kezdenek  hangosan  zengeni  a  daltól,  mikor 
fent  a  barna  háztetőre  már  leesett  a  —  hó. 


Mikszáth  Kálmán. 


Irta :  Özvegy  Mikszáth  Kálmánné  Mauks  Ilona.1) 

Mikszáth  otthagyja  a  szolgabírói  hivatalt. 

Augusztus  közepe  felé  atyám  egy  hétig  a  járásában  volt  és 
miután  szombat  este  volt,  Mohorát  útba  ejtette,  hogy  a  vasárnapot 
velünk  töltse.  A  járásban  ezúttal  Mikszáth  volt  vele.  Mi  megörültünk, 
amint  megláttuk,  reméltük,  hogy  szokott  derűs  kedvét  magával  hozta, 
hanem  csalódtunk,  igen  lehangolt  volt  és  zavartnak  látszott. 

Én  a  legelső  alkalommal  megkérdeztem  mi  a  baja,  de  ő  kitérőleg 
válaszolt.  Nelka  szinte  kérdezgette,  de  nem  birtunk  belőle  semmit  ki- 
venni, sem  este,  sem  másnap,  egész  nap.  Nagyon  sajnáltuk,  hogy  Ilka 
nincs  itt,  ő  talán  kivallatta  volna.  Végre  este,  mielőtt  vacsorához  ül- 
tünk volna,  ezt  mondta  nekem: 

—  Nagy  szerencsétlenség  ért  tegnapelőtt,  Ilonka  kisasszony!  Nagy 
szerencsétlenség  ...  és  az  a  borzasztó,  hogy  nem  is  látom,  mi  lehet  a 
▼ége?  .  .  .  Olyan  boldog  voltam,  hogy  erre  az  útra  a  principális  ur  ma- 
gával vitt,  nem  cseréltem  volna  senkivel,  oly  szép  volt  az,  amint  künn 
állt  a  bricska  a  cifra  tarsolyos  huszárral  a  bakon.  Repesett  a  szivem 
amint  felültünk.  A  nagy  bádogszelencét  az  aktákkal  feltette  a  sarog- 
lyába az  otthon  maradt  hajdú.  Az  öblös  tajtékpipát  pedig  meggyújtva 
nyújtotta  oda  a  tekintetes  urnák.  A  kocsis  csak  a  nyelvével  csettentett 
s  elkezdtünk  repülni.  A  maguk  négy  tüzes  sárkánya  talán  tudta,  hogy 
kit  visz.  Soha  életemben  nem  láttam  még  lónak  kevélyebb  járását . . . 

Én  mosolyogtam,  láttam,  hogy  fantáziája  már  valamerre  messze 
elragadta,  egészen  elfeledkezett  boldogtalanságáról,  sajnáltam  bár,  de 
vissza  kellett  terelnem  a  tárgyhoz,  ha  meg  akarom  tudni  a  szerencsét- 
lenséget, azért  megkérdeztem: 

—  És  mi  történt  azután? 


J)  Lásd  a  Magyar  Figyelő  1917.  jul.  1-i  füzetét. 

—  Az  történt,  —  felelte  ő  egyszerre  visszaesve  csüggedésébe,  — 
hogy  a  pléhszelence,  mely  reám  volt  bizva  és  amelyben  huszonkét  ítélet 
volt,  visszajövet  elveszett  az  uton. 

Mi  majdnem  elnevettük  magunkat,  ösmertük  atyám  nemes,  meg- 
bocsátani kész  lelkét,  hát  nem  vettük  fel  oly  tragikusan  a  dolgot.  Mik- 
száthot  is  biztattuk,  hogy  ne  búsuljon,  hanem  azért  rögtön  mondja  meg, 
atyám  bizonyosan  fogja  tudni,  hogy  kell  segíteni  a  bajon. 

Egy  kissé  megvigasztalódott,  de  midőn  másnap  reggel  atyám 
mellé  a  bricskára  felült,  bizony  szomorúan  nézett  az  üres  saroglyára. 

Később  hallottuk  Boboktól,  hogy  mikor  otthon,  Gyarmaton,  Mik 
száth  megvallotta  atyámnak,  hogy  a  szelence  elveszett,  nem  haragudott 
atyám,  csak  fejét  kedvetlenül  csóválta  és  azt  mondta: 

—  Édes  öcsém!  Félek,  sohase  lesz  magából  szolgabíró !  Most  már 
csak  vegyen  hamar  elő  papirt,  tollat,  hadd  diktálom  le  újra  az  Ítéle- 
teket.2) 

—  És  mindN  lediktálta?  —  kérdeztük  csodálkozva 

—  Le  bizony,  —  felelte  Bobok  —  egytől-egyig. 

Hogy  aztán  vitte-e  még  atyánk  magával  a  járásba  többször  is 
Mikszáthot,  nem  igen  tudom.  E  nyár  folyamán  vagy  kétszer  voltam 
bent  Gyarmaton  vásár  alkalmával  és  akkor  találkoztam  vele,  a  főúton 
sétált,  csodálkozásomra,  hogy  nincs  a  hivatalban,  azt  felelte,  hogy  végre- 
hajtani megy  a  városba,  de  bizony  én  végrehajtót  nem  láttam  mellette 
és  az  időből  sem  futotta  ki,  mert  mig  csak  anyám  mellé  nem  ültem  fel 
a  kocsiba,  folyton  engem  kísérgetett. 

Már  jól  őszre  fordult  az  idő,  körülbelül  készülődni  kezdtünk  a 
városi  telelésre,  mikor  Bobok  kijött  atyánkkal  Mohorára,  hogy  másnap 
a  járásba  induljanak.  Bobok  olyan  feltűnő  módon  nézegetett  reánk  és 
atyám  olyan  titokteljes  arcot  vágott,  melyből  meg  kellett  értenünk, 
hogy  valaminek  történni  kellett,  ami  minket  érdekel. 

Alig  egy  óra  leforgása  alatt  már  kivallotta  az  igazat.  —  Az  tör- 
tént, —  igy  mondotta  Bobok,  —  tegnapelőtt  szokás  szerint  mind  a  hár 
man  bevittük  az  aktákat  a  szolgabíró  úrhoz  aláirás  végett,  a  Mikszáth 
aktái  maradtak  utoljára,  a  principális  ur  szokása  szerint  csak  egy  fél 
szemmel  és  szótalan  aláirta,  hanem  az  egyiket,  talán  az  ösztöne  súgta 
meg,  hogy  ez  nem  olyan,  mint  a  többi,  kivette  a  csomóból  és  az  író 
asztala  szélére  tette. 

—  Micsoda  bolondság  ez?  —  kérdezte  szelíd,  komoly  szemét  reá 
emelve.  Mikszáth  elpirult,  zavarba  jött,  hiszen  jó,  hogy  el  nem  sülyedt, 
nem  tudott  egy  szót  sem  szólani  mentségére. 

A  szolgabíró  ur  akkor  aztán  csak  azt  mondta,  de  igen  komolyan. 

2)  Atyám  az  egész  megyében  ismert  volt  csodálatos  nagy  memóriájáról. 

—  Kálmán  öcsém!  Ez  az  akta  itt  marad,  ezt  még  majd  meg- 
appelláljuk  a  királyi  táblához. 

—  Bobok  ur,  —  kérdeztem  igen  nagy  aggodalommal,  —  mi  volt 
abban  az  aktában? 

—  Az,  —  felelte  Bobok  halkított  hangon.  —  «Én  alulirott  szava- 
mat adom,  hogy  Ilonka  lányomat  egy  éven  belül  Mikszáth  Kálmánhoz 
adom  feleségül.)) 

—  Istenem!  Istenem!  Hát  mi  történt  aztán?  —  kérdeztem  igen 
megrémülve. 

—  Kálmán  vette  a  kalapját  és  szó  nélkül  kiment  a  hivatalból.  Én 
természetesen  utána  sompolyogtam,  —  folytatta  Bobok,  —  hivtam 
vissza,  csalogattam,  hogy  igy,  hogy  ugy  a  szolgabíró  ur  sohasem  fogja 
azt  többé  előhozni,  attól  ugyan  ne  féljen,  de  ő  azt  mondta,  sohasem 
mer  többé  a  szeme  elé  kerülni.  Fogadott  egy  kocsit  és  rögtön  haza  ment 
Szklabonyára.  Tegnap  aztán  beadta  hivatalos  lemondását.  Most  már 
mihez  fog  kezdeni,  elképzelni  se  tudom,  mert  nagyon  szerette  a  köz- 
igazgatási szolgálatot. 

—  Kár,  —  mondta  a  nővérem,  —  most  már  sohasem  látjuk  többé. 
Bizony  én  is  azt  hitlem,  hogy  ezentúl,  amilyen  félénk,  szégyenlős 

természetű,  sohasem  mer  a  szemem  elé  kerülni.  Istenem!  Ha  nekem 
valaki  azt  mondta  volna  csak  egy  fél  évvel  ezelőtt,  hogy  én  sirni  fogok, 
ha  egyik  esküdt  elmegy  a  hivatalból,  bizony  őrültnek  hittem  volna. 

Ugy  egy  hét  múlva  a  nővérem  cimére  küldött  Mikszáth  egy  vas- 
tag ajánlott  levelet  és  ebben  kéri  a  félakadémiát  —  amint  ő  nővéremet 
tréfásan  elnevezte,  —  hogy  velem  együtt  olvassa  el  a  mellékelt  elbeszé- 
lést és  aztán  Ilonka  kisasszony  irja  a  szélére,  hogy  érdemesnek  tartja-e 
arra,  hogy  valamely  laphoz  beküldje? 

Az  elbeszélést  elolvastuk,  cime  volt:  «Az  én  első  principálisom.))8) 
Kissé  elváltoztatva  volt  megírva  a  bádog  szelence  és  a  becsempészett  akta 
története.  Oh.  hogyne  találtam  volna  szépnek!  A  szélére  felírtam,  hogy 
nagyon  szép  ez  a  kis  tréfa,  igen  elmésen  van  megírva. 

A  regény  megkezdődik. 

A  restauráció,  amelyre  anyám  nagy  aggodalommal  gondolt,  ja- 
nuár harmadikára  volt  kitűzve.  Atyám  megyei  főügyésznek  volt  jelölve, 
a  vidéki  rokonaink  mint  megyei  bizottsági  tagok  jöttek-mentek,  nagy 
korteskedés  folyt  az  egész  megyében,  a  jobboldaliak,  vagy  az  úgyneve- 
zett pecsovicsok,  nem  voltak  olyan  lármásak,  mint  a  baloldaliak,  de 

3)  „Az  én  első  principálisom"  cimű  elbeszélés  A  Tekintetes  Vármegye  cimű  könyvben 
jelent  meg. 

azért  nem  kevesebb  agitálást  és  különösen  nagy  terrort  fejtettek  ki.  Aki 
hivatalt  akart,  annak  be  kellett  lépni  a  Deák  pártba.  Atyám,  bármint 
kérte  őt  anyám,  erre  nem  volt  hajlandó,  bizott  abban  a  nagy  rokon- 
szenvben, mellyel  irányában  mindenki  pártkülönbség  nélkül  viseltetett; 
általában  a  baloldaliak  nagy  optimizmussal  néztek  a  jövő  elé  annyira, 
hogy  az  a  tiz-tizenöt  hivatalnok  család,  aki  bent  lakott  a  városban, 
összefogva  egy  pár  vidéki  családdal,  a  választás  napjára  pikniket  ren- 
dezett, ide  készültünk  mind  a  hárman. 

Foglalkoztunk  előre  négyesekre,  kotillonra,  meg  csárdásokra  is, 
de  egyszerre  ugy  éreztem,  hogy  ez  nem  ad  nekem  semmi  örömet.  Mik- 
száth kijelentette,  hogy  semmi  szin  alatt  nem  jön  a  piknikre,  neki  nincs 
ott  semmi  keresni  valója,  menjen  az,  aki  táncolni  szeret,  stb. 

Ekkor  egy  gondolat  jutott  az  eszembe,  hirtelen  előkerestem  a  szek- 
rényemből az  albát,  a  neve  fölé  irtani  —  alulírott  tartozom  az  1872-ik 
évi  január  3-ikán  a  b.-gyarmati  városházán  tartandó  piknikre  meg- 
jelenni —  és  előmutattam  neki  az  albát. 

Ő  szó  nélkül  meghajolt,  később  mondta:  —  Ha  muszáj,  hát 
muszáj. 

Édes  anyánk  nagyon  el  volt  foglalva,  naponkint  tiz-tizenöt  ven- 
dég is  volt  ebéden  nálunk,  azután  a  piknik  rendezése,  most  ez  kellett, 
most  amaz  és  talán  ő  volt  az  egyetlen  az  egész  társaságban,  aki  nem 
bizott  atyánk  megválasztatásában,  jobban  szeretett  volna  sirni,  mint  mu- 
latságba készülődni,  de  hát  a  mi  kedvünkért  nem  tudom,  mire  nem  lett 
volna  képes. 

Január  3-ikán  már  korán  reggel  jöttek  a  vidéki  ismerősök,  roko- 
nok, a  vendéglőkben  nem  lehetett  szobát  kapni,  hát  hozzánk  szálltak, 
egy  szoba  telve  lett  bundákkal  és  lábzsákokkal;  egy  kis  szilvóriumot 
ittak,  átöltözködtek  és  siettek  a  megyegyülésbe.  Aki  csak  mozogni  birt, 
mind  bejött  a  nagy  mérkőzésre.  Le  s  fel  sietve  jártak  az  utcán  az  embe- 
rek, de  tiz  óra  után  már  egy  lelket  sem  lehetett  látni  az  utcán.  Minket 
egyszerre  nagy  aggodalom  lepett  meg,  szorult  szívvel  álltunk  az  ablak 
mellett. 

Ugy  tizenkét  óra  felé  egy  jóbarátunk,  a  másod  aljegyző,  ment  el 
az  ablakaink  alatt,  ő  egyike  volt  a  legvérmesebb  reményű  embereknek, 
és  habár  nagy  baloldali  volt,  bizton  remélte  megválasztatását.  Most 
fel  sem  nézett  az  ablakainkra,  egyedül  szomorúan  ment  hazafelé.  Ko- 
pogtunk is  reá,  valószínű  hallotta  is,  de  csak  odább  ment. 

Egy  kis  idő  múlva  jön  az  Ilka  atyja,  ez  az  örök  vidor  ember,  most 
majdnem  támolyogva  lépett  be. 

—  Mi  újság  Valér  bácsi?  —  kérdeztük  ijedten. 

—  Minden  ponton  megbuktunk.  —  nyöszörögte,  —  egyetlen  bal- 

oldali  sem  jutott  hivatalba.  Apát  a  legnagyobb  dicsőség  érte,  három  sza- 
vazattal bukott  csak  meg. 

Nekünk  ez  a  dicsőség  mindegy  volt.  Tudtam,  hogy  ez  atyámat 
nem  vigasztalja.  Egyszerre  tudatára  ébredtem  ennek  a  haszontalan 
léhaságnak,  könnyelműségnek,  most  ahelyett,  hogy  mi  atyánkat  otthon 
vigasztalnánk,  elmehetünk  bálba  táncolni.  Ha  már  ennyi  embert  össze- 
csődítettünk, végig  kell  járni  a  kálváriát. 

Mielőtt  este  még  felkészültünk  volna,  jött  Henrik  bácsi,  a  piknik 
pénztárnoka  és  jelentette  anyánknak,  hogy  a  pénz,  amit  a  részvényesek 
összeadtak,  már  elfogyott  és  most  járt  nála  a  városházáról  egy  kül- 
dönc, hogy  a  teremért  ötven  forintot  kell  adni  a  város  lámpáira.  így 
határozták  a  városatyák. 

—  Most  hát  mit  teszünk?  —  kérdezte  anyámat.  —  A  részvényese- 
ket nem  lehet  megszorítani,  elég  mindeniknek  a  maga  baja. 

—  Majd  holnap  tanácskozunk,  Henrik!  majd  holnap,  —  mondta 
anyám,  aki  szegény  csak  a  legnagyobb  erőmegfeszítéssel  tudta  házi- 
asszonyi tisztjét  végezni. 

Máskor  olyan  örömmel  szokott  az  öltözésnél  segíteni,  most  nem 
törődött  velünk.  De  mi  magunkkal  sem.  Hanem  aztán  valami  dac  féle 
ébredezett  bennünk,  hogy  legalább  ellenségeink  ne  lássanak  letörve.  Ugy 
tettünk,  mintha  a  legjobb  kedvünk  lenne. 

Nővérem,  dacára,  hogy  most  már  jobban  érezte  magát,  még  sem 
táncolt,  orvosi  tilalommal  mentette  ki  magát,  boldog  volt,  ideálja  a 
szőke  lovag,  ki  az  ősz  folytán  néha  eljött  hozzánk  és  akit  mi  különös 
fellengzős  modoráért  magunk  között  csak  Tankrédnek  neveztünk,  most 
mellette  ült.  Beszéltek  holdsugarakról .  .  .  borongó  árnyakról .  .  .  Hafiz- 
ról,  Mirza  Schaffiról  és  ehhez  hasonló  haszontalan  dolgokról. 

Nekem  táncolnom  kellett,  tehát  táncoltam,  szünetek  között  Mik- 
száth többször  hozzám  került  és  egyszer  ezt  mondja: 

—  Jól  mulat,  amint  látom. 

—  Én?  —  kérdeztem.  —  Halálos  ellenségemnek  sem  kívánok 
ilyen  mulatságot,  ez  a  piknik  még  sirba  visz  engemet . . .  Nem  elég. 
hogy  táncolnom  kell.  de  a  bálnak  még  deficitje  is  van.  illetve  nem  jutott 
pénz  a  városi  lámpákra.  Majd  megőrülök,  mi  benne  vagyunk  a  szűkebb 
rendezőségben,  tehát  meg  kell  fizetni. 

—  De  bizony  ...  no  még  mi .  .  .  szép  is  lenne,  ha  szegény  atyjukat 
most  még  azzal  molesztálnák!  Nézze,  —  szólt  —  ez  a  sok  fiatal  ember, 
aki  itten  olyan  jól  mulat,  beléptidijat  nem  fizetett,  remekül  megvacso- 
rázik, iszik  azt  amire  kedve  jön.  mind  méltányosnak  fogja  tartani,  ha 
hozzájárulhat  a  mulatság  költségeihez,  pláne  ilyen  jótékony  célra,  én 
tehát  csinálok  egy  ivet  és  felszólítom,  hogy  adakozzanak  a  város  lám- 
páira. 

Egy  kis  idő  múlva  hozta  Mikszáth  az  ivet  megmutatni.  —  Többet 
is  összeszedhettem  volna,  —  mondja  —  de  elég  50  forint.  Ezt  rögtön  át- 
adom a  város  jegyzőjének  nyugta  ellenében.  Most  már  csak  azt  mondja 
meg,  meg  van-e  elégedve? 

Szólni  se  tudtam  hirtelen  a  meghatottságtól,  oly  boldog,  oly  hálás 
voltam,  majd  minden  bánatomat  elfelejtettem. 

Ezután  sokkal  jobb  kedvem  volt,  bizony  körülbelül  láttam,  hogy 
igaz  az  a  régi  közmondás,  «sirva  vigad  a  magyar».  Az  ismerőseink,  akik 
körülbelül  a  mai  nappal  kenyér  nélkül  maradtak,  olyan  jól  látszottak 
mulatni,  ma  is  előttem  áll,  amint  vigan  járták  a  csárdást. 

Atyám  nem  jött  el  a  mulatságba,  ő  sohasem  volt  képes  semmiféle 
tettetésre,  neki  fájt  a  bukása  és  nem  is  titkolta;  meglehet  különben,  hogy 
már  benne  rejlett  egy  nagyobb  betegség  csirája,  mert  pár  nap  múlva 
ágyban  fekvő  beteg  lett.  Mi  hűségesen  ápoltuk,  a  hivatalból  kimaradott 
társai  nálunk  töltötték  idejük  legnagyobb  részét,  ezerféle  tervet  fonva - 
szőve  a  jövőre. 

Olyan  kedvesek,  olyan  barátságosak  voltak  ezek  az  öreg  urak, 
hogy  miért  hivták  őket  tigriseknek,  akkor  nem  igen  tudtam,  egy  kissé 
furcsa  volt,  olyan  szelid,  békés  embert  is  mint  atyám,  ilyen  elnevezés 
alatt  képzelni,  csak  később  tudtam  meg,  hogy  a  balközép  párt  Pesten  a 
Tigris  szállodában  tartotta  gyűléseit  és  innen  nevezték  őket  Tigris  pár- 
tiaknak. 

Atyám  elhatározta,  hogy  mihelyt  jobban  Jesz,  ügyvédi  irodát  nyit, 
szeretett  dolgozni,  azonfelül  ismerték,  szerették  az  egész  megyében, 
bátran  számíthatott  nagy  klientúrára.  Édes  anyám  azonban,  aki  nem 
látta  rózsás  színben  a  jövőt,  megkérte,  hogy  mondja  fel  a  nagy  lakást 
első  májusra,  mi  kimegyünk  Mohorára,  a  gazdaság  után  is  jobban  kell 
nézni,  talán  azt  a  nagy  vendégeskedést  is  unta,  atyámnak  kibérelt  egy 
kétszobás  lakást. 

Mikor  atyám  beteg  lett,  Ilka  haza  ment  Varsányba.  Nekünk  nem 
volt  kedvünk  mulatozni,  tehát  a  kiházasító-egylet  egy  időre  beszüntette 
gyűléseit.  Fiatal  ember  ismerőseink,  köztük  Mikszáth  is,  majd  minden- 
nap eljöttek,  de  látva,  hogy  mi  el  vagyunk  foglalva,  igen  rövid  ideig 
maradtak. 

Március  első  napjaiban  kaptam  egy  levelet  Mikszáthtól,  az  elnök- 
nek volt  címezve,  épen  ugy,  mint  a  régebbiek,  melyek  közkézen  forog- 
tak. Mig  én  olvastam,  nővérem  várakozásteljesen  állt  mellettem,  hogy 
majd  ő  is  elolvassa  és  azután  együtt  megvitatjuk,  de  én  szépen  össze- 
hajtottam és  belettem  szekrényem  fiókjába,  a  kulcsot  egyelőre  zse- 
bembe tettem  (később  szalagra  fűzve  nyakamba  akasztottam)  és  azután 
mintegy  varázslattól  megszállva  ott  keringtem  a  szekrény  körül,  mintha 
valami  bűvös,  delejes  erő  oda  vonzott  volna.  Nővérem  szó  nélkül  szo 

moruan  vonult  odább,  ugy  íájt  az  nekem,  szinte  ugy  éreztem,  mintha 
valami  árnyék  lépett  volna,  közénk  és  még  meg  sem  mutathattam  neki 
a  levelet,  pedig  nem  volt  benne  nyilt  szerelmi  vallomás,  de  éreztem, 
iiugy  ez  még  sem  olyan  levél  mint  a  többi.  A  négyoldalas  levél  igy 
hangzik: 

Bájos  elnökünk!  Itt  küldöm  az  albát.  Hogy  nagyobb  dolgot 
nem  irtani  bele,  annak  épen  négy  oka  van.  Az  egyik  az,  hogy 
épen  most  olvasom  az  «És  mégis  mozog  a  föld»  cimü  könyvet 
Hát  hadd  mozogjon.  Én  nem  mozdulok  vele.  Nekem  ez  már  örök 
természetem.  Elannyira,  hogy  ha  Amerikába  mennék  és  azt  kér- 
dezné valami  ostoba  földfeletti  szellem,  miként  óhajtanék  oda- 
utazni, azt  felelném,  hogy  ugy:  miszerint  Amerika  jöjjön  ide 
helyembe!  És  én  tudom,  hogy  ez  abszurdum  és  mégis  azt  hiszem, 
hogy  nekem  van  igazam.  Amiért  pedig  azt  hiszem,  arra  is  van 
nagy  okom. 

Nem  a  nagy  úttól  és  a  nagy  fáradalmaktól  ijednék  meg 
Amerikáig,  hanem  attól,  hogy  bele  léphetnék  valami  pocsolyába, 
már  pedig  amilyen  nem  sokat  törődöm  az  igazi  sáros  csizmákkal, 
épen  olyan  kimondhatatlanul  félek  a  szellemi  sáros  csizmáktól. 
Isten  mentsen,  hogy  valaha  olyakat  pillantsak  meg  a  lábaimon. 
Reménylem,  hogy  nagysád  megértett!  Aztán  van  nekem  egy 
gyenge  oldalam  —  a  kinevettetés.  Ha  valaki  nagyon  mélyen  meg- 
sértene, ha  «gazembernek»  szólítana,  még  talán  akkor  is  meg 
tudnék  neki  idők  multával  bocsátani,  de  ha  valaki  én  felettem 
nevetne  egyszer,  azt  nem  tudnám  annak  megbocsátani  soha  többé. 
Attól  a  fegyvertől  félek  legjobban,  amelyikkel  legjobban  tudok 
bánni.  Talán  azért  félek  tőle  legjobban,  mert  legtöbb  helyen  va- 
gyok vele  sebezhető.  Az  különben  egészen  mindegy.  Akármiért. 
Csak  az  igaz,  hogy  félek.  A  félelem  pedig  rossz  tanácsadó. 

. . .  Vannak  ihletett  perceim,  amikor  érzem,  hogy  egy  fejjel 
magasabb  vagyok  a  többi  embernél,  amikor  meglep  egy-egy 
büszke  merész  gondolat,  lenézni  azt  a  kis  környezetet,  ahol  moz- 
gok s  kilépni  három  lépéssel  előre  közülök,  de  ez  csak  egy  fél 
pillanatig  tart,  azt  a  földöntúli  erőt,  mellyel  összeropogtatni  vé- 
lem a  félvilágot,  azt  az  erőt,  mely  talán  hazudott,  képzelt  erő,  de 
mely  azért  nekem  őrületes  gyönyör,  oszlani  érzem  a  másik  perc- 
ben ama  másik  érzelem  terhe  alatt,  melynek  a  kinevetéstőli  féle- 
lem a  neve  ...  és  visszalépek  két  lépéssel  hátra. 

Ez  egészen  igy  van.  Én  ismerem  magamat  és  ha  Nagysád, 

amit  óhajtok,  figyelemmel  fogja  kisérni  életem  ezutáni  lefolyását, 
ennek  a  félelemnek  az  árnyalata  mindenütt  ott  fog  sötétíteni. 
De  a  félelem  nem  gyávaság. 

Ha  valaki  azt  kérdezné  tőlem,  mire  vagyok  magamban  a 
legbüszkébb,  nem  azt  felelném,  hogy  erre  az  én  ezüst  tollamra, 
mellyel  ezt  a  levelet  irom,  s  melyet  ezekkel  a  sorokkal  küldtek 
nekem:  « Vegye  ugy  ön,  mintha  az  a  múzsa  küldené  önnek,  ame- 
lyik homlokon  csókolta.»  Nem  azt  mondanám.  Mit  nekem  a 
múzsa!  Nem  ösmerem  ezt  a  kisasszonyt.  Sohasem  fogok  neki  ud- 
varolni. Minek  festik  azok  az  ostoba  piktorok  szőkének.  Nálam 
ugyan  elrontották  a  renoméjukat.  Hanem  felelném  azt,  hogy: 

«Arra  a  félelemre  vagyok  legbüszkébb!)) 

Nem  adnám  semmiért,  ha  most  Nagysád  engemet  meg- 
értene. De  hát  tudom,  nem  ért  meg!  Nem  lehet.  Pedig  nem  merek 
világosabb  lenni. 

Nem  merem  hinni,  hogy  Nagysád  nekem  jó  barátom.  Pedig 
tudom,  hogy  az. 

Tovább  nem  magyarázom.  Nem  szabad  tovább  boncolgatni, 
hogy  mit  akartam  mondani.  Legfeljebb  arról  beszélhetek,  hogy 
mit  nem  akartam. 

Nem  azt,  hogy  én  semmire  sem  vágyom.  Mert  akkor  nem 
szólnék  igazat. 

Szeretnék  én  talán  nagyságot  és  boldogságot  is.  Hanem  nem 
merek  utána  nyúlni.  Visszatart  az  a  bizonyos  félelem  és  a  büszke- 
ség. Hátha  nem  érném  el!  hátha  egy  röhögő  arccal  találkoznám 
valahol.  És  akkor  azt  kellene  mondanom  magamnak:  «hiszen  én 
nem  vagyok  senki ». 

Ennek  pedig  nem  szabad  bekövetkezni  sohasem.  Hadd  ke- 
ressen fel  a  nagyság  és  boldogság  magától,  ha  akar.  Ha  pedig  nem 
akar,  hát  akkor  menjen  a  maga  utján  mind  a  kettő.  Én  veszem 
őket  mint  két  kedves  arcú  idegent,  akik  nincsenek  nekem  be- 
mutatva. Nem  tartozom  velük  egy  kompániába  s  punktum.  Leg- 
feljebb azt  fogom  mondani  életem  végén  a  sorsnak:  «no  hanem 
az  ur  mégis  fene  goromba  ember  ám». 

A  sors  pedig  olyan  türelmes  öreg  ember,  még  csak  nyakon 
sem  üt  érte,  hanem  vissza  feleli  vállatvonva,  hogy  «én  ugyan  nem 
tehetek  róla». 

Hát  bizony  én  sem  tehetek  róla,  hogy  ilyen  vagyok.  De  ez 
már  nekem  természetem,  amiből  ki  nem  vetkőzöm  sohasem. 

.  . .  Tehát  ez  az  egyik  ok,  amiért  nem  azt  irtam  bele  az  al- 
bába,  amit  akartam,  hanem  azt,  amit  nem  akartam. 
Különben  is  az  egész  alba  csak  tréfa. 

Nagyobb  alba  nekem  ezerszer  a  Nagysád  rokonszenve.  Ha- 
nem abba  sem  irok  semmit.  Meglehet  nem  is  férne  már  oda 
semmi.  Tele  irta  azt  már  talán  valaki  egészen . . .  Büszke  vagyok 
rá,  hogy  talán  a  <anargón»  jutna  egy  parányi  hely  az  én  kérésem- 
nek is.  Ezt  sem  tudom  bizonyosan,  hanem  csak  hiszem.  És  nekem 
«elég»  ez  a  hit.  Boldog  vagyok  én  azzal  ugy  «félig». 

Az  igaz,  hogy  a  félboldogság  olyan  mint  az  összetépett 
bankónak  a  fele;  nem  adnak  érte  semmit.  Hanem  hát  nekem  a 
fél  bankó  is  pénz  akkor,  mikor  tudom,  hogy  ha  egész  lenne  is, 
még  akkor  sem  hagyná  felváltani  az,  aki  adta. 

No  hanem  adok  én  ahelyett  Nagysádnak  egy  egész  bankót. 
Egy  egészen  üres  albát,  az  én  őszinte  rokonszenvemet.  Oda  már 
elfér  minden.  Tudom,  hogy  Nagysád  sem  ir  bele  semmit.  Nem  sze- 
ret irni.  Pedig  én  megbocsátanám  az  ortografiáját  is,  csak  irna 
bele.  Nem  is  azért  teszem  azt,  mintha  gondolnám,  hogy  az  «kell» 
Nagysádnak.  Tudom,  hogy  nincs  rá  szüksége.  De  mégis,  ha  valaha 
az  életben  eszébe  julna  rendelkezni  vele,  jegyezze  fel  arra  akara- 
tát. Az  mindig  parancs  lesz  nekem.  Az  a  lap  mindig  «nyitva  és 
fehér»  lesz  önnek.  Ha  pedig  valaha  tele  irná  is  azt  valaki,  tudni 
fogom  azt  az  ön  számára  letörölni. 

Fogadja  tiszteletem  és  meleg  rokonszenvem  kinyilvánítását 

Mikszáth  Kálmán. 

U.  i.  Mikor  ezt  a  levelet  irom,  vasárnap  délelőtt  van.  Retten- 
tőn unom  magamat.  Délután  Zsélybe  megyek,  szerdán  vissza  me- 
gyek Gyarmatra  s  megnézem  uj  frizuráját.  Nem  tudok  aludni  a 
kiváncsiságtól,  hogy  milyen  lesz.  Levelem  a  végtelenségig  ter- 
jedne, ha  időm  lenne  irni.  írjon  Nagysád  is,  ha  van  újság!  Ne 
gondoljon  ön  az  etikettel.  Miért  ne  beszélhetnénk  mi  együtt  papi- 
roson? Kedden  beküldök  valakit  a  postára,  aki  Nagysád  levelét 
kihozza.  Jó? 

Szerettem  volna  ugy  felelni  a  levélre,  ahogy  éreztem,  de  talán  ne- 
veltetésem, talán  valami  bizalmatlanság  visszatartott,  igy  csak  azt  fe- 
leltem: Igaza  van,  nem  értem,  legyen  olyan  jó,  magyarázza  meg  leg- 
közelebb szóval,  mit  gondol,  azt  az  egyet  azonban  igérem,  hogy  én  ma- 
gát az  életben  soha  kinevetni  nem  fogom. 

Naplójegyzetek. 

Irta :  Mándi  Andor. 

Harmadik  közlemény. 
(Jan.  9.—febr.  128.) 

Palánkán  egy  pihenő,  nagy  téglagyárban  szállásoltak  el. 
Uj  kommandánsunk,  fiatal  főhadnagy,  mosolygós  arcú,  szim- 
patikus kinézésű  ember,  kiadta  a  parancsot,  hogy  a  munkánál, 
mely  sáncásásból  fog  állani,  nekünk  önkénteseknek  is  kint  kell 
ugyan  lennünk,  de  dolgoznunk  nem  kell,  attól  felment. 

A  téglagyár  mellett  álló  kis  házikóban  kaptunk  helyet. 
Egy  kis  szobából  állt  az  egész,  voltunk  benne  tizen.  Találtunk 
valami  kis  kályhát,  fa  elég  volt  az  udvaron,  hát  felállítottuk  a 
kályhát  és  fűtöttünk.  Enni  nem  kaptunk  ugyan,  de  jó  meleg  volt 
s  igy  aludtunk  egész  éjjel,  nem  fáztunk.  Másnap  azonban  a 
szerb  őrök  kikergettek  onnét,  mert  nekik  kellett  a  hely.  Ekkor 
más  lakást  kaptunk. 

Reggel  ki  kellett  mennünk  egy  órányira  a  téglagyártól,  ott 
beosztották  az  embereket  különböző  munkákhoz  és  megkezdő- 
dött a  sáncásás.  Délig  kint  voltunk,  s  bár  nekünk  nem  kellett 
dolgoznunk,  mégis  csak  neki  láttunk  az  ásásnak,  mert  hideg 
volt  ott  kint  állni  mozgás  nélkül. 

A  szerb  újév  sem  volt  a  többi  napnál  különb,  megint  ki- 
mentek az  emberek  munkára  és  csak  este  kaptak  kis  kozmás 
bablevest.  A  mi  újévünket  nem  ültük  meg,  mert  ahhoz  a  szerbek- 
nek semmi  közük,  a  szerbekét  szintén  nem,  mert  ahhoz  meg 
nekünk  semmi  közünk.  Végre  15-től  kezdve  volt  mindennap 

reggeli  (szalonna  vagy  bableves)  és  este,  mikor  az  emberek  a 
munkáról  hazajöttek,  bableves  hússal. 

Ugyanezen  napon  kellemes  látogatást  kaptunk:  eljött  hoz- 
zánk az  uj  kommisszárius,  Jovanovics.  Elég  jól  beszélt  magya- 
rul. Több  évig  volt  magyar  városokban,  főleg  Szabadkán,  vas- 
kereskedésekben alkalmazott,  aztán  Sabácban  nyitott  üzletet, 
mely  azonban  a  várossal  együtt  tönkre  ment.  Kedves  ember  volt, 
aki  súlyt  vetett  arra,  hogy  velünk,  tanult  emberekkel,  jól  bán- 
janak, kijárta,  hogy  ezentúl  itthon  maradhatunk  mindennap  s 
elrendelte,  hogy  holnaptól  kezdve  főzzenek  nekünk  minden  dél- 
ben paprikást. 

Ettől  kezdve  tehát  igazán  nem  panaszkodhattunk  a  kosztra, 
a  minőségre  természetesen  nem  sokat  adtunk,  fő  volt,  hogy  ne 
legyünk  éhesek.  Kártyáztunk,  majd  készítettünk  sakktáblát  és 
sakkoztunk,  de  mindez  nem  nagyon  csökkentette  unalmunkat. 
Kimenni  örültünk,  ha  nem  kellett,  -mert  a  sár,  mihelyt  kilép- 
tünk a  házból,  majd  elnyelt.  Estére  gyertya  kellett,  de  nem  volt 
pénzünk  venni,  készítettünk  hát  magunknak.  A  szakácsoktól  kér- 
tünk faggyút,  kerítettünk  madzagot,  találtunk  egy  félkarvastag- 
ságu  vascsövet  formának  és  öntöttünk  gyertyát,  persze  nagy, 
vastag  oltárgyertyák  keletkeztek  ekképen.  Egyszer  Jovanovics 
meglátta,  jót  mulatott  rajta  és  adott  pénzt  lámpára. 

Jovanovics  meglátogatott  időnkint  és  nagyon  kedélyesen 
társalgott  velünk.  Csak  azt  nem  volt  szabad  kérdezni  tőle,  hogy 
mi  újság  a  politikában.  Ilyenkor  azt  mondta,  hogy  az  oroszok 
mélyen  bent  vannak  Erdélyben  és  két  hét  múlva  már  Fehér- 
templomnál lesznek!  ők,  a  szerbek,  szintén  készülnek  offen- 
zívára. Ausztria-Magyarország  már  békét  akart  velük  kötni, 
nekik  akarta  adni  Bosznia-Hercegovinát,  de  ők  nem  fogadták  el, 
nekik  okvetlenül  kell  még  Horvát-Szlavónia,  Bánát,  Bácska, 
Dalmácia,  Trieszt  és  Isztria.  Továbbá  a  napokban  Románia  is 
készül  megüzenni  a  háborút,  hogy  Erdélyt  elfoglalja.  Olaszország 
is  ellenünk  jön. 

Mi  titokban  mosolyogtunk  ezeken  a  híreken,  később  már 
nem  politizáltunk  vele. 

Egy  nap  megbetegedtem.  Át  voltam  fázva,  torokfájást  kap- 
tam és  olyan  bélhurutot,  mint  életemben  még  soha.  Nagyon  le- 
gyengültem, enni  nem  birlam  semmit,  csak  feküdtem  egész  nap: 

ha  felkeltem,  ugy  szédültem,  hogy  alig  tudtam  állni.  Nem  lévén 
étvágyam,  a  napi  kenyeret  sem  birtam  elfogyasztani,  minden 
második  nap  egyet  eladtam  s  igy  egy-két  hatost  szereztem.  Kint 
árultak  öt  krajcárért  egy  csésze  teát,  ebből  ittam  s  jót  tett. 
Ötödik  nap  már  kezdtem  jobban  lenni,  aludni  is  tudtam,  ét- 
vágyam is  visszajött  s  lassankint  rendbe  jöttem. 

Február  elseje  újítást  hozott  magával.  Jovanovics  meg- 
bízásából minden  reggel  ki  kellett  menni  négyünknek  a  sora- 
kozóra,  összeírni  hány  ember  beteg,  hánynak  rossz  a  lábbelije 
és  hány  megy  ki  munkára.  Ekkor  volt  alkalmam  alaposabban 
megismernem  ezeknek  a  szegény  embereknek  a  helyzetét.  A  mi 
sorsunk  sem  volt  irigylésre  méltó,  de  ezekhez  képest  urak  vol- 
tunk. Le  voltak  rongyolódva  teljesen,  soknak  nem  volt  kabátja, 
jó  cipője  csak  egy-kettőnek,  a  legtöbbé  rongyos,  sokon  bocskor, 
persze  szintén  lyukas,  sőt  volt  olyan,  akinek  a  lába  csak  ron- 
gyokba volt  csavarva,  igy  jött  ki  ebben  a  fagyos  időben  a  sora- 
kozóra.  S  csak  az  utóbbi  időben  volt  szabad  a  rossz  cipőjüeknek 
otthon  maradniok,  azelőtt  mind  kiment  munkára  kivétel  nélkül, 
akármilyen  idő  volt,  akár  fagyott,  akár  havazott,  még  a  vasár- 
napokat sem  kivéve.  Ott  kint  fagyoskodtak  egész  nap,  hóban- 
vizben  áltak,  este  bejöttek,  kaptak  babot,  melyet  sokan  rossz 
gyomruk  miatt  —  az  örökös  egyforma  koszt,  rossz  viz  és  állandó 
hülés  miatt  majdnem  mindenki  gyomorbajos  volt  —  nem  tud- 
tak megemészteni,  aztán  lefeküdtek  a  padláson,  hol  vagy  fáz- 
tak, vagy  ha  erősen  tüzeltek,  a  füst  majd  kiette  szemüket.  Reg- 
gel, mikor  felkeltek,  a  legtöbben  nem  mosakodtak  soha,  mert 
bizony  abban  a  hidegben  kellemetlen  dolog  volt,  sok  egészen 
fekete  volt  a  füsttől,  aztán  bekapták  a  reggeli  babot  és  siettek  a 
sorakozóra.  Aki  nem  jelent  meg  pontosan,  vagy  panaszkodott 
valamire,  az  ütlegeket  kapott,  ütlegek  kíséretében  mentek  ki  a 
munkára.  Ruháikat  —  persze  nem  volt  több,  mint  ami  rajtuk 
volt  —  nem  moshatták  ki  soha,  de  még  csak  meg  sem  nézhették 
fehérneműjüket,  mert  hát  mikor  vethették  volna  le?  Igy  aztán 
a  tetvek  csak  ugy  hemzsegtek  rajtuk. 

Ilyen  körülmények  közt  nem  csoda,  ha  hetenkint  több 
haláleset  fordult  elő,  néha  örülés  is,  és  százával  mentek  az  em- 
berek kórházba,  ugy  hogy,  bár  folyton  jöttek  a  transzportok, 
mindig  kevesebben  lettünk.  A  maródivizitre  jelentkezőket  az 
orvos  vagy  elkergette,  vagy  Nlsbe  küldte  «kórházba».  A  nisi 

« kórházak»  nagy  istállók  voltak,  melyekben  százával  feküdtek 
a  betegek  és  a  tetvek  egyikről  a  másikra  hurcolták  át  a  mind- 
jobban elterjedt  tifuszbacillusokat.  Orvosi  vizit  néha  öt  napig 
sem  volt.  Ha  valaki  nem  tudta  megmondani  szerbül  mi  a  baja, 
kapott  egy  pofont,  főleg  ha  magyar  volt.  Egymásután  haltak  az 
emberek,  a  halottakat  aztán  egy  gödörbe  dobták,  nem  is  tudták 
ki  volt,  mi  volt.  Egész  télen  át  naponta  száz-százhusz  fogoly  halt 
meg  Nisben,  s  a  többi  városokban  is  hasonlóak  voltak  az  álla- 
potok. 

A  mi  munkánk  tehát  abból  állt  volna,  hogy  kiválogassuk, 
ki  maródi,  kinek  rossz  a  cipője  és  ki  megy  ki  munkára.  Kegyet- 
len feladat  volt!  Ha  megkérdeztem,  ki  maródi  és  ki  rossz 
cipős,  egy  ötven  emberből  álló  szakaszból  legalább  negyven 
jelentkezett,  alig  maradt  tiz  munkaképes.  Persze,  mikor  a  fel- 
ügyelő szerb  altisztnek,  Jankónak,  beadtam  a  jelentést,  leszidott 
és  tiz  helyett  negyvenet  küldött  ki  munkára.  Azonkívül  az  egész 
szerb  banda  gyűlöletét  és  féltékenységét  vontuk  magunkra,  el- 
kezdtek ellenünk  áskálódni,  minket  is  többször  kihajtottak  dol- 
gozni, ugy  hogy  megkönnyebbülten  fellélekzettünk,  mikor  végre 
Jovanovics  felmentett  ettől  a  keserves  feladattól. 

Február  8-ikán  végre  megérkezett  az  első  levelezőlap  hazul- 
ról! Látszott  rajta,  hogy  nem  az  első,  amit  irtak,  de  még  ki 
lehetett  érezni  belőle  azt  a  nagy  örömet,  melyet  odahaza  január 
6-ikán  az  én  első  laporn  keltett.  Micsoda  boldogító  ézés  volt 
nekem  ezt  a  gyűrött,  piszkos  táborilapot  olvasni!  Magával  hozta 
ez  a  pár  sor  az  egész  szülői  szeretetet,  magával  hozta,  ugy  érez- 
tem, egész  Magyarországot,  mert  otthon  voltam  ebben  a  pillanat- 
ban, nem  a  palánkai  kis  szobában.  Cseppet  sem  vagyok  szenti- 
mentális természetű,  de  gazember,  ki  ilyenkor  el  nem  érzékenyül! 

Másnap  ismét  kaptam  egy  lapot,  ez  lehetett  az  első,  amit 
irtak.  Azt  irták,  boldogak,  hogy  életem  ezentúl  biztosítva  van. 
(Szerencsére  nem  tudhatták,  mennyire  nem  volt  biztos  a  fogoly 
élete  Szerbiában,  különben  nem  lettek  volna  annyira  meg- 
nyugodva!) Azt  is  megírták,  hogy  január  7-ikén  elküldtek  nekem 
kétszáz  koronát  a  Vörös  kereszt  és  százötven  koronát  sürgönyi- 
leg  a  Hitelbank  utján.  Na  hiszen,  csak  jöjjön  meg  az  a  pénz, 
mindjárt  vége  lesz  a  nyomorúságnak! 

Aznap  a  városban  ismerős  alakot  pillantunk  meg:  Kara- 
pancsics  Vladimírt  Pirotról.  Üdvözöljük  egymást  s  ő  elmondja, 

mi  ügyben  jött  Palánkára:  egy  szerb  hivatalnokkal  postát  és 
sok  pénzt  hoztak  Pirotról,  ami  a  foglyoknak  érkezett.  Elmentünk 
azonnal  a  szerb  úrhoz,  kinél  az  utalványok  voltak,  végignéztük 
mind  és  üdvrivalgások  közepette  felfedeztük,  hogy  számomra 
kétszáz  dinár  érkezett.  A  pénzt  csak  másnap  vehettük  fel  a  kom- 
mandón, de  a  jó  bácsi  adott  addig  is  tiz  dinár  előleget.  Ezen- 
kívül kaptam  még  három  lapot  és  borítékban  Rozsnay-féle 
magyar-szerb  nyelvmestert.  Bementünk  egy  vendéglőbe  pohár 
sörre,  aztán  bevásároltunk  teát,  kávét,  felvágottat,  süteményt  és 
hazamentünk.  A  többiek  alig  akarták  elhinni  a  váratlan  sze- 
rencsét. 

Reggel  bementünk  Jovanovicshoz  jelenteni  a  nagy  újságot. 
Megkértük,  legyen  az  este  a  mi  vendégünk.  Előbb  azonban  el- 
mentünk vele  a  fényképészhez.  Elől  ült  Jovanovics,  mögötte 
álltunk  négyen:  Harmathy,  Keleti,  Rónay  és  én,  persze  torzon- 
borz hajjal  és  szakállal,  elnyűtt  ruhában,  bocskorral  a  lábunkon. 
Nem  valami  szép  kép,  mondhatom,  de  drágább  emlék  nekem, 
mintha  frakkban  és  cilinderben  vétettem  volna  le  magamat,  mert 
ilyen  felvételt,  remélem,  nem  lesz  többé  alkalmam  készíttetni. 

Az  egész  délutánt  Jovanoviccsal  töltöttük,  az  ő  javaslatára 
kimentünk  a  város  közelében  fekvő  savanyúvíz  forráshoz,  mely 
a  palánkaiak  kedvenc  kiránduló  helye.  Tél  lévén  és  hétköznap, 
mi  voltunk  jóformán  az  egyedüli  vendégek.  A  két  csinos  ki- 
szolgálólány, kiknek  Jovanovics  elmondta,  hogy  a  mi  rongyos 
«svába-uniformisunk»  alatt  mérnökök,  ügyvédek  stb.  rejtőznek, 
félreérthetetlen"  előzékenységgel  szolgált  ki.  A  sok  szenvedés  és 
nélkülözés  következtében,  bár  már  négy  hónapja  nem  voltunk 
női  társaságban,  egészen  hidegen  hagyott  kedvességük.  Egyetlen 
vágyunk  az  evés  |  volt. 

A  kirándulásról  hazajövet  bementünk  a  borbélyhoz,  meg- 
nyiratkoztunk, alig  ismertünk  egymásra.  Aztán  bementünk  a 
Káfé  Krunába,  a  város  egyik  jobbfajta  helyiségébe  és  meg- 
vacsoráztunk. Ettünk  egy-egy  sültet  és  egy-egy  adag  palacsintát. 
Kissé  szokatlan  volt  tányérról  enni  késsel  és  villával.  Hideg 
lévén,  italnak  forralt  bort  rendeltünk.  Vacsora  után  egy  szerb 
lovas-hadnagy,  Jovanovicsnak  jó  ismerőse,  odaült  hozzánk,  be- 
mutatkoztunk neki  és  mikor  sört  akart  rendelni,  megkínáltuk 
a  borunkból.  Erre  ő  lerendelte  a  sört  és  a  mi  forralt  borunk 
vendége  volt  egész  este.  Három  literrel  ittunk  meg.  Tizenegy  óra 

felé  járt  az  idő,  mikor  hazamentünk.  A  huszárhadnagy  ur  meg- 
köszönte a  bort  és  jó  éjszakát  kivánt. 

Már  tegnap  délután  panaszkodott  Rónay  erős  főfájásról  és 
bágyadtságról,  ma  pedig  Harmathy  ugyanezt  érezte.  Nem  volt 
étvágyuk,  gyomruk  el  volt  rontva,  gyengék  és  lázasok  voltak. 
Az  volt  a  bajuk,  mi  nekem  két-három  hét  előtt,  de  náluk  erő- 
sebb  mértékben  kezdett  fellépni.  Lázuk  oly  erős  volt,  hogy 
napokig  állandóan  félrebeszéltek.  Ilyet  még  sohasem  hallottam 
azelőtt  és  borzasztó  benyomást  tett  reám.  Aztán  egymással  kezd- 
tek beszélgetni  és  zavart  gondolataik  csodálatosan  találkoztak, 
egyféle  dolgokról  képzelődtek.  Rónay  hamarabb  tért  magához, 
de  Harmathynál  sokáig  tartott  a  betegség.  Egyszer  minden  áron 
be  akart  menni  este  a  városba,  mert  ott  van  az  ő  bátyja.  Máskor 
kint  akart  lefeküdni  a  hóban,  bent  melege  volt.  Ilyenkor  erő- 
szakkal kellett  visszatartanunk  zavaros  ideáinak  végrehajtásától. 

Minden  baj  a  gyomortól  eredt  s  ennek  főokozója  a  ren- 
detlen táplálékon  kivül  az  egészségtelen  viz  volt.  Ezért  betegeink 
számára  felforraltuk  a  vizet,  limonádét  csináltunk,  csokoládét, 
fekete  kávét  és  egyéb  gyomorerősítő  dolgokat  adtunk  nekik. 
Orvoshoz  világért  nem  küldtük  őket,  tudtuk,  hogy  az  mit  jelen- 
tett volna,  többet  ért,  ha  a  barátok  együtt  maradtak  és  gondos- 
kodtak egymásról. 

Az  evésen,  bevásárláson  és  főzésen  kivül  főleg  a  szerb 
nyelv  tanulásával  töltöttem  időmet.  A  Rozsnyai-füzet  elején  volt 
a  szerb  ABC,  ezt  hamar  megtanultam,  aztán  nekifeküdtem  a 
rövid  kis  nyelvtannak  és  tanultam  a  szerb  deklinációkat  és  kon- 
jugációkat, melyek  hiányosan  bár,  de  benne  voltak  a  füzetben. 
A  nyelvtan  elvégzése  után  a  beszélgetéseket  kezdtem  tanulmá- 
nyozni és  az  ebben  előforduló  szavakat  szótáralakban  össze- 
gyűjtöttem. Ez  nagyon  jó  szórakozás  volt,  ettőlfogva  nem  kel- 
lett az  unalomtól  félnem,  és  bármily  kevéssé  szimpatizáltam  a 
szerb  nyelvvel,  lépten-nyomon  éreztem,  mily  nagy  előny  annak 
a  ludása. 

Időközben  hire  ment,  hogy  el  fogunk  menni  Palánkáról, 
alkalmasint  Szvilajnác  helységbe.  Ez  valószinü  is  volt,  mert  a 
sáncok,  amelyeken  dolgoztunk,  nagyjában  már  elkészültek. 
Hatalmas  művek  voltak  ezek!  A  rajvonal  előtt  drótakadályok 
és  farkasvermek,  a  rajvonal  mögött  gránátbiztos  födött  folyosók 
a  municiós  és  trénkocsik  számára.   Ezek  a  folyosók  negyedfél 

méter  szélesek  és  három  méter  mélyek  voltak,  szorosan  egymás 
mellé  fektetett  hatalmas  szálfákkal  befedve,  rajtuk  vastag  föld- 
réteg. A  mi  rajvonalunk  soha  még  megközelítőleg  sem  volt  igy 
kiépítve!  S  ezeket  a  hatalmas  erődítményeket  a  mi  saját  kato- 
náinknak kellett  testvéreik  ellen  építeni  (A  következő  őszi 
offenzívának  azonban  a  sáncok  nem  soká  tudtak  ellentállni.) 

Időközben  elfogyott  a  pénzünk,  már  csak  tizenöt  dinár  volt 
az  összvagyon,  pedig  mindössze  két  hete,  hogy  kétszázat  kaptam. 
Mindenesetre  meg  volt  ennek  az  első  pénznek  az  eredménye. 
Ruházatunkat,  lábbelinket  rendbe  hoztuk,  aki  köztünk  egész- 
séges volt,  megerősödött  és  tartalékerőt  gyűjthetett  a  rendes 
koszton,  a  három  beteg  pedig  nem  volt  az  állandó  babkosztra 
utalva,  ehettek  tojást,  ihattak  tejet,  kávét,  teát,  s  ennek  köszön- 
hető aránylag  gyors  fölépülésük. 

26-ikán  a  spórolás  kedvéért  krumplitésztát  készítettünk, 
de  még  meg  sem  ehettük  jóformán,  mikor  három  szerb  strázsa 
beállít  és  azt  mondja,  azonnal  szedjük  sátorfánkat  és  hurcol- 
kodjunk ki  innét,  mert  nekik  kell  a  hely.  Természetesen  Jovano- 
vicshoz  menekültünk,  ki  azt  mondta,  most  már  nem  érdemes 
a  strázsákkal  veszekedni,  egy  pár  nap  múlva  ugy  is  Szvilajnácra 
megyünk,  addig  is  elhelyezett  egy  kávéházban. 

Ott  töltöttük  a  napot.  A  padlón  aludtunk,  tehát  nem  valami 
kényelmesen  és  hideg  is  volt  a  helyiség.  Különösen  Rónaynak  és 
Harmathynak  kellett  még  ez  a  meghűlés.  Másnap  Szigetváry 
eladta  gyűrűjét  és  egy  szvitért,  kapott  értük  5  dinárt,  ez  megint 
kissé  növelte  az  aktívákat.  Csak  egy  kellemetlen  oldala  volt 
ennek  a  kávéházi  szállásnak:  mivel  hogy  nyilvános  helyiség 
volt,  nem  lehetett  tetvészkedni.  Már  pedig  utolsó  időben,  azáltal, 
hogy  elég  gyakran  kimostuk  fehérnemünket  és  többször  tiszta 
szalmát  kaptunk,  a  mindennapi  féregirtást  pedig  sohasem  hagy- 
tuk el,  kezdett  a  vendégek  létszáma  csökkenni,  alig  találtunk 
tiz-tizenöt  darabot  reggelenkint,  és  ez  nagy  haladás  volt.  Tud- 
tuk, hogy  egy  napi  pauza  óriási  visszaesést  okoz  s  ezért  nagyon 
bosszantott  a  helyzet. 

28-ikán  reggel  végre  bekövetkezett  az,  amitől  már  régen 
féltünk:  indulás  Palánkáról.  Fél  hatkor  sorakozó  volt,  de  aztán 
még  másfél  órát  ácsorogtunk.  Hétkor  végre  elindultunk  a  har- 
minc kilométernyire  fekvő  Szvilajnác  felé.  Markovácig  vasút  is 
vezetett  s  onnét  már  csak  tiz  kilométer  lett  volna  hátra,  de  nem 

tudom  mi  okból,  az  egész  csapatnak  gyalog  kellett  mennie  mind- 
végig, Jovanovics  is  velünk.  Lóháton  jött  a  mosolygós  arcú  fő- 
hadnagy is,  ki  engem  mindig  megszólított,  amikor  látott,  sajnos 
nem  tudtam  vele  sokat  beszélni.  Ő  is  mérnök  volt  s  mint  kollegát 
kedvelt.  Jovanovics  mellett  ő  volt  a  reményünk.  A  betegek 
Markovácig  vonaton  mentek.  Az  uton  megismerkedtem  ismét 
magyar  önkéntesekkel,  kik  közül  kettő  már  augusztusban  fog- 
ságba esett,  tehát  már  hat  hónapja  foglyok.  Kétszer  átmentünk 
a  széles  Moraván  (persze  hidakon)  és  négy  órakor  délután  ér- 
tünk Szvilajnácra.  A  város  túlsó  végén  megálltunk. 

Megtudtuk,  hogy  éjjel  itt  maradunk  és  kint  kell  alud- 
nunk a  szabadban.  Már  gyújtottak  is  tüzeket  az  emberek.  A  leg- 
kellemetlenebb az  volt,  hogy  már  csak  két  dinár  volt  a  zse- 
bemben. 

(Márc.  1. — ápr.  6.) 

Az  első  szvilajnáci  nap  szomorú  változást  hozott  magával: 
el  kellett  válnom  barátaimtól.  Mikor  ugyanis  reggel  felálltunk 
sorakozásra,  kiválogatták  a  mesterembereket,  főleg  a  vas-,  fa- 
és  kőmunkásokat,  ezeknek  bent  kell  maradniok  a  városban,  hol 
barakkokat  fognak  építeni,  mig  a  többieket  a  környékbeli  fal- 
vakban fogják  elhelyezni  sáncmunkálatokra.  A  kiválogatásnál 
meglát  engem  a  főhadnagy  és  felkiált:  «Na  hiszen  itt  van  a 
mérnökkollega,  majd  ő  neki  is  hasznát  vehetjük  a  barakképí- 
tésnél!)) Megkérdezték,  van-e  még  mérnök  köztünk.  Egy  cseh 
jelentkezett,  de  pár  szóból,  mit  vele  váltottam,  láttam,  hogy  csak 
rajzoló.  A  kiválogatott  «műszaki»  csapatot  külön  állították,  a 
többiek  pedig  elindultak  Gyurinác  faluba.  Mindez  olyan  hamar 
ment,  hogy  nem  is  volt  időm  elbúcsúzni  barátaimtól. 

A  «Jablana»  kávéházban  helyeztek  el.  A  kávéháznak  volt 
egy  csinosabb,  fehér  abrosszal  terített  asztalos  szobája  és  egy 
másik,  terítetlen  asztalokkal.  Ez  utóbbiban  kaptunk  helyet. 
Akkoriban  Szerbia  minden  városában  a  katonák  és  hadifoglyok 
legnagyobb  részét  kafanákban  helyezték  el.  Nappal  ki-ki  dolgára 
ment,  vagy  ha  nem  kellett,  a  kávéházban  ült  (persze  fogyasztási 
kényszer  nélkül),  este  összetolták  az  asztalokat  s  az  emberek 
lefeküdtek  a  padlóra,  székekre,  padokra.  A  falusi  nép  is,  mely 
hetivásárra  jött,  ilyen  módon  oldotta  meg  a  hotelkérdést.  Ez 
természetesen  nem  nagyon  emelte  a  közegészséget  és  köztiszta- 

ságot,  különösen,  miután  a  betegek  legnagyobb  részét  is  igy 
helyezték  el,  de  hát  a  tisztaság  és  hygienia  amúgy  sem  szerb 
erények. 

Voltunk  valami  hetvenen  a  helyiségben,  szorosan  kellett 
feküdnünk,  hogy  elférjünk,  de  ez  nem  volt  baj,  kevésbbé  fáz- 
tunk. Szálmát  persze  a  kávéházba  nem  lehetett  behozni.  Levet- 
kőzésről  szó  sem  lehetett,  csak  a  cipőt  húztuk  le.  Fejem  alá  a 
kenyérzsákot  tettem,  derekam  alá  pedig  a  laposra  összehajtott 
wickelkamásnimat,  a  köpennyel  takarództam. 

A  kafana  tulajdonosnőjének  tűrni  kellett  ottlétünket,  de 
ahol  csak  lehetett,  kellemetlenkedett.  Minket  egészségeseket  csak 
elszivelt  volna,  de  a  maródiakat  minduntalan  ki  akarta  dobni. 
Hiszen  az  ő  szempontjából  igaza  lehetett,  beteg  hadifoglyok  nem 
valami  jó  reklám  egy  kávéházra  nézve.  Az  asszony  folyton  zak- 
latott minket,  s  a  legérdekesebb  a  dologban  az,  hogy  az  ő  férje 
szintén  hadifogoly  volt  minálunk!  De  arra  ugy  látszik  nem  gon- 
dolt, volt  neki  vigasztalója! 

Az  egész  napot  a  kávéházban  töltöttük.  A  többiek  kimentek 
reggel  a  barakkokhoz,  hol  a  főhadnagy  felügyelete  alatt  dolgoz- 
tak, kaptak  egy  kenyeret,  délben  és  este  bablevest,  éjjelre  be- 
jöttek a  városba  és  a  kávéházban  aludtak.  Mi  közülünk,  kik  bent 
maradtunk,  mindennap  kiment  egy-kettő  a  barakkokhoz  és  fel- 
vette a  többi  számára  a  kenyereket,  de  már  menázsiért  nem 
mentünk  ki.  Ugyanis  jó  félórai  iszonyú  sáros  ut  vezetett  a 
barakkokhoz,  ezt  nem  volt  érdemes  a  bableves  kedvéért  többször 
napjában  megtenni.  Egy  jóravaló  szerb  őrmester  megengedte, 
hogy  oda  jöjjünk  ebédért,  hol  a  szerb  'katonák  kapnak  s  ott 
sokkal  jobb  bablevest  kaptunk,  mint  a  többi  foglyok.  Néha  két 
helyre  is  elmentünk  ebédért. 

Munkára  tehát  nem  küldtek  ki,  de  alkalomadtán  mégis 
csak  felhasználtak  különböző  célokra.  Egyszer  kiküldtek  mind- 
nyájunkat a  kafanából  a  közeli  magazinba,  hogy  zsákokat  hord- 
junk. Máskor  kevésbbé  elegáns  munkára  akartak  felhasználni: 
a  kávéház  mellékhelyiségeinek  tisztogatására.  Én  még  a  legjob- 
ban gagyogtam  szerbül,  megmagyaráztam  valahogy  a  szerb 
katonának,  hogy  mi  intelligens  emberek  vagyunk,  minket  ilyenre 
nem  szabad  felhasználnia.  Meghallotta  ezt  egy  a  kávéházban 
ülő  tiszt  és  rám  kiáltptt,  hogy  azonnal  engedelmeskedjem!  ((Na- 
gyon jól  tudom,  hogy  odahaza  nagy  urak  vagytok,  hát  majd  itten 

megtanítunk  dolgozni!))  Nem  lehetett  ellenkezni,  egyik  társammal 
fogtuk  a  seprőt  és  a  vödröt  és  átvettük  a  vizvezeték  szerepét. 

A  kávéház  törzsvendégei  élelmezéshez  beosztott  szerb  al- 
tisztek voltak.  Mint  ilyenek,  ugy  látszik  kihasználták  a  beléjük 
vetett  bizalmat,  mert  pénzük  volt  bőven,  jól  éltek,  egész  nap  ittak 
és  kártyáztak.  Jovanovics  révén,  ki  később  elment  Szviíajnácról, 
ismertek  minket  is  és  bizonyos  mértékben  imponáltunk  nekik, 
mint  tanult  emberek.  Többször  odahíttak  asztalukhoz  s  meg- 
kínáltak borral,  pálinkával.  Mi  persze  jobban  örültünk  volna 
egy  kis  ételnek,  de  ők  az  italt  többre  becsülték.  Néha  még  cigányt 
is  hoztak  magukkal  és  táncoltak.  Egyszer  nekünk  is  táncolnunk 
kellett,  meg  kellett  mutatnunk,  milyen  a  valcer.  Nagyon  tetszett 
nekik,  ők  csak  a  kólót  ismerték. 

Egyik  napon  be  kellett  mennem  a  kommandóra.  Parancsot 
kaptam,  hogy  négy  emberrel  egy  üres  bolthelyiséget  a  mellette  levő 
szobával  együtt  meszeljek  ki.  Hozzáláttunk.  Én  nem  igen  dolgoz- 
tam velük,  csak  «  felügyeltem  »,  azaz  az  utcaajtóban  ácsorogtam. 
A  szomszédban  lakott  egy  jóképű  szerb  lány,  ki  többször  át- 
kacsintott. A  lány  öccse,  egy  tizenhárom  éves  fiu,  közvetítette 
köztünk  az  ismeretséget.  A  lány  bejött  hozzánk  a  munkát  meg- 
nézni s  én  ezalatt,  amennyire  szerb  tudományom  engedte,  udva- 
roltam neki.  Nagyon  élhetetlennek  találhatott,  de  engem  akkori- 
ban egy  csajka  zsiros  babfőzelék  jobban  vonzott  volna,  mint 
maga  Aphrodité. 

Egy  másik  kafanába  hurcolkodtunk  át,  amelynek  tulajdo- 
nosa kivándorolt.  Mielőtt  behurcolkodtunk  volna,  ki  kellett  a 
szobákat*  és  konyhát  meszelni.  Meszet  és  meszelőket  a  gyártól 
kellett  kérnünk.  Négy  emberrel  kimentem  és  a  gyárudvaron  ülő 
tulajdonosnak  németül  előadtam  kérelmünket.  A  tulajdonos,  disz- 
tingvált kinézésű  és  modorú  ur  (szinte  furcsán  vette  ki  magát 
Szvilajnácon!)  szívesen  megadta,  amit  kértünk  s  aztán  még  soká 
elbeszélgetett  velünk  perfekt  németséggel.  Meg  voltam  győződve, 
hogy  osztrák  származású,  bár  ő  határozottan  állította,  hogy 
belgrádi.  A  végén  azt  mondta,  jöjjünk  ki  a  napokban  a  gyárba, 
a  kazánházban  van  meleg  viz,  megfürödhetünk  és  azalatt  ruhán- 
kat a  kazánban  fertőtlenítik.  Boldogan  köszöntük  meg  ajánlatát. 

Azonban  számításomat  keresztülhúzta  a  sors.  Már  pár 
napja  nem  jól  éreztem  magamat.  Megint  elhagyott  az  erőm, 
nem  volt  élvágyam,  alig  birtam  a  lábamra  állni,  ugy  mint  annak 

idején  Palánkán,  csakhogy  most  sokkal  erősebb  mértékben.  A 
babból  nem  voltam  képes  egy  kanállal  sem  enni,  de  még  egy 
falat  kenyeret  is  csak  nagyon  erőltetve.  A  derék  Berényi  vett 
nekem  tejet  és  finomabb  kenyeret,  nem  kukoricásat,  de  ezt  sem 
bírtam  el.  Állandóan  fáztam,  bélhurut  gyötört,  nagyon  sápadt 
voltam.  És  ami  legjobban  bántott,  tisztálkodni  most,  mikor  lett 
volna  alkalom,  nem  birtam.  A  gyárban  való  fürdésről  ilyen  álla- 
potban szó  sem  lehetett. 

Azért  még  sem  fekhettem  nyugodtan,  folyton  volt  valami 
dolog.  Egy  napon  négy  halottat  kivittek  kocsin  a  hullaházba  és 
nekem  is  kellett  az  átadásnál  felügyelnem.  Máskor  az  ilyesmit 
Prager  látta  el,  de  ő  is  megbetegedett  és  gyöngébb  volt,  mint 
én.  Lázában  állandóan  félrebeszélt,  pár  nap  múlva  el  kellett 
vinni  a  kórházba.  Volt  ott  még  egy  pesti  ember.  Nem  is  tudtuk 
róla,  hogy  beteg.  Egyszer  bejön  és  meséli,  hogy  milyen  buta  ő, 
tegnap  otthon  volt  Pesten  és  ma  megint  visszajött.  Mért  is  jött 
vissza?  Most  gyűjt  pénzt  fiakkerra  s  azon  megint  haza  fog  utazni. 
Két  napig  nem  evett  és  senkit  nem  engedett  közelébe  menni. 
Harmadnapra  meghalt. 

Én  még  nem  beszéltem  félre,  de  állandóan  magasfoku 
lázam  volt.  Erőm  napról-napra  fogyott.  Most  először  kezdtem 
elveszteni  hitemet,  hogy  valaha  még  haza  fogok  kerülni.  A  kór- 
háztól valami  babonás  félelem  tartott  vissza,  azt  hittem,  a  szer- 
biai kórházakban  mindenki  elpusztul.  így  pedig  nem  lehetett 
erőre  kapnom,  mert  nem  birtam  enni.  Ekkor,  mintha  minden 
rossznak  egyszerre  kellene  az  emberre  törnie,  egy  szenzációs 
hir  töltötte  be  Szvilajnácot,  diadalhir  a  szerbeknek,  nekünk 
foglyoknak  rémhír:  Przemysl  elesett!  Nem  akartuk  eleinte  el- 
hinni, de  aztán  a  város  fellobogózásából  és  a  szerbek  diadal- 
mámorából mégis  csak  meg  kellett  győződnünk  a  szomorú  igaz- 
ságról. Nem  képzelhető,  milyen  hatással  volt  ez  rám!  Amióta 
fogoly  vagyok,  ez  volt  az  első  pozitív  hir,  amit  a  harctérről  hal- 
lottam. Megdönthetetlen  igazságként  élt  bennem  eddig  a  tudat, 
hogy  bármekkora  emberáradatot  zudílanak  is  ránk  az  oroszok, 
bármily  mélyen  hatolnak  is  országunk  testébe,  egy  pont  lesz, 
mely  őket  állandóan  akadályozni  fogja  a  végleges  győzelemben 
s  ez:  Przemysl,  a  bevehetetlen  vár.  S  most  ez  a  bevehetetlen  vár 
elesett]  Háj  akkor  lehetséges  most  már,  hogy  az  orosz  hordák 
ellepjék  egész  országunkat?  Nem,  erről  szó  sem  lehet!  Okvetlen 

kell  még  további  védekezési  alapunknak  lenni,  kiverik  még  az 
ellenséget,  ha  emberfölötti  munkába  fog  is  kerülni!  S  én,  mig 
a  többiek  odahaza  ezt  a  szent  munkát  végzik,  elpusztuljak  tehe- 
tetlenül itt  a  fogságban?  Nem!  Ugy  éreztem,  mintha  az  én  beteg- 
ségem és  Przemysl  eleste  szinte  egybeforrott  volna  s  az  én  fel- 
gyógyulásra való  törekvésem  szintén  egy  kis  tényező  lenne  abban 
a  nagy  küzdelemben,  melyet  nemzetem  most  folytat. 

Ez  persze  lázas,  exaltált  gondolatmenet,  de  jótékonyan 
hatott  rám.  Az  ilyen  betegségeknél  a  fődolog,  hogy  az  ember  ne 
csüggedjen,  ne  hagyja  el  magát,  ha  már  nem  részesülhet  gondos 
ápolásban  és  megfelelő  táplálékban,  a  lelki  erő  az  egyetlen,  ami 
az  életet  tarthatja  benne.  Összeszedtem  hát  minden  erélyemet, 
kimentem  járkálni  a  friss  levegőre,  hogy  el  ne  puhuljak  és  valami 
kis  étvágyam  legyen;  bármily  nehezen  ment,  tisztálkodtam  min- 
dennap, amennyire  birtam.  S  ezzel  el  is  értem  azt,  hogy  mig 
más  betegeket,  kik  egész  nap  feküdtek  a  szobában  és  nyögtek,  a 
teljes  elgyöngülés  és  a  piszok  megölte,  én  ettől  fogva,  ha  nem 
is  lettem  jobban,  de  nem  gyengültem  napról-napra,  mint  eddig. 

Egy  alkalommal  találkoztam  a  főhadnaggyal,  látta,  milyen 
rossz  szinben  vagyok  és  mindjárt  azt  kérdezte,  vanak-e  férgeim? 
Szégyenkezve  bevallottam,  hogy  vannak.  —  Van-e  fehérneműm? 
—  Az,  ami  rajtam  van.  —  Nem  is  volt  több?  —  Volt,  de  eladtam, 
mert  éhes  voltam!  —  Fejét  csóválta,  aztán  bevitt  egy  üzletbe  és 
vett  számomra  egy  rend  fehérneműt.  Tudta,  mit  csinál,  hiszen 
a  férgek  terjesztették  legjobban  a  betegségeket,  mindenekelőtt 
ezektől  kellett  megszabadulnom.  Megkérdezte  még,  van-e  pén- 
zem? Miután  nem  volt,  adott  három  dinárt,  hogy  vegyek  valami 
könnyű  ennivalót  rajta. 

A  régi  « féregmentes »  selyeminget,  mely  hat  hónap  óta 
alig  volt  lent  rólam,  eldobtam,  mert  azt  megtisztítani  már  nem 
lehetett  és  felvettem  az  ujat.  Pár  nap  múlva  aztán  az  uj  fehér- 
nemű is  benépesedett. 

Egy  szép  napon  egy  katona  jön  értem,  hogy  menjek  a 
kommandóra.  Megkértem  Baksayt,  menjen  el  helyettem,  mert 
rosszul  vagyok.  El  is  ment,  de  visszaküldték,  hogy  én  reám  van 
szükségük.  Nem  tudtam,  mit  akarhatnak  tőlem,  kénytelen  vol- 
tam elmenni  magam.  Ott  aztán  a  következő  hirrel  fogadtak: 

Egy  nagybátyámnak,  ki  Karlsbadban  orvos,  volt  még  a 
háború  előtt  két  szerb  páciense.  Most,  hogy  én  fogságba  kerül- 

tem,  irt  mind  a  kettőnek  és  kérte  őket,  hogy  tegyenek  valamit 
értem,  ha  lehet.  Az  egyik  ur  szerb  miniszter!  Nisben  van,  s  igy 
ő  hozzá  Nisbe  kellene  mennem.  A  másik  nagy  iparvállalkozó 
Pozsarevácon.  Tehát  vagy  Nisbe,  vagy  Pozsarevácra  fogok  ke- 
rülni, mindkét  esetben  mint  mérnök  fogok  dolgozni,  jó  ellátá- 
som, fizetésem,  szóval  nagyszerű  dolgom  lesz. 

Hát  még  sem  kell  a  piszokban  és  nyomorúságban  elpusz- 
tulnom?! Alig  akartam  hinni  füleimnek!  Aki  a  dolgot  nekem 
előadta,  —  egy  állandóan  fekete  zsaketben,  bricseszben  és  fekete 
bőrkamasniban  járó  gimnáziumi  tanár  —  határozottan  komoly 
ember,  kétségkivül  igazat  mondott. 

Kijelentettem,  hogy  ilyen  egészségi  állapotban  sehova  sem 
mehetek,  gyenge  vagyok,  lázas,  ha  tiz  percig  kell  állnom,  már 
kifáradok,  az  utazást  sem  birnám  ki.  Azt  mondták,  menjek  el 
másnap  az  orvoshoz,  majd  felvétetnek  Szvilajnác  legjobb  kór- 
házába, ott  hamar  össze  fogom  magamat  szedni  s  aztán  utaz- 
hatom. Egyáltalán  roppant  kedvesek  és  előzékenyek  voltak,  meg- 
látszott már  a  protekció  hatása.  A  tanár  ur  adott  három  dinárt, 
hogy  jól  ebédeljek  és  azt  is  mondta,  ha  elfogy,  majd  ad  megint. 

Másnap,  március  29-ikén,  felvettek  a  kórházba.  Mielőtt  be- 
mentem a  terembe,  a  folyosón  le  kellett  vetnem  összes  ruháza- 
tomat és  tiszta  alsót  adtak  rám,  majd  bevezettek  a  terembe  s 
ágyat  jelöltek  ki  számomra.  Kellemes  érzés  volt  ágyban  feküdni, 
csak  egy  kicsit  fáztam.  Na  persze,  nem  voltam  hozzászokva, 
hogy  levetkőzve  feküdjem! 

A  teremben  volt  valami  harminc  ágy,  de  alig  a  fele  volt 
elfoglalva.  A  betegek  legnagyobb  része  szerb,  de  volt  három 
fogoly  is.  A  bolnicsárok  (ápolók)  mind  foglyok  voltak,  csak  a 
felügyelőjük  volt  szerb  katona.  Magyar  csak  egy  volt  köztük, 
illetőleg  az  is  bánáti  szerb,  de  beszélt  magyarul  és  —  ami  ritka- 
ság —  jó  magyar  érzelmű  volt.  Az  orvos,  ki  mindennap  végig- 
járta a  betegeket,  jóakaratú,  de  kicsit  goromba  ember  volt. 
Engem  igy  szólított  meg:  «Kako  je,  svabo?»  (Hogy  vagy,  sváb?) 
Aztán  megkérdezte,  tudok-e  franciául  s  attól  kezdve  franciául 
beszéltünk.  Megvizsgált,  azt  mondta,  itt  maradok  egy  ideig,  aztán 
mehetek  Nisbe.  (Tudta  már  az  esetemet.)  Előírta  az  étkezést 
számomra,  melyet  rendesen  meg  is  kaptam. 

Mikor  jobban  kezdtem  magamat  érezni  és  hetek  óta  tartó 
lázam  is  megszűnt,  nagy  türelmetlenség  fogóit  el.    Egyrészt  a 

közel  jövő  iránti  kíváncsiság  nem  hagyott  nyugodni,  másrészt  az 
unalom  isr  fokozta  a  türelmetlenséget.  Nagyon  szerettem  volna 
már  a  kórházból  kikerülni. 

Egy  napon  az  egyik  ápoló  átad  egy  levelet,  mely  bátyám- 
tól érkezett  (ezelőtt  három  hónappal  feladva),  a  kíméletlen  cen- 
zúra a  levél  egyik  felét  leszakította,  csak  az  első  fele  volt  meg. 
A  levelet  Balassa  önkéntes  küldte  át  hozzám,  a  borítékra  ráírta, 
hogy  ő  is  megbetegedett  és  a  mellettem  lévő  kórházban  fekszik. 
Jó  idő  lévén,  felvettem  egy  vászonköpenyt  s  az  udvaron  át 
suttyomban  átmentem  a  másik  kórházba.  Beszéltem  Balassá- 
val,  ki  nagyon  rossz  színben  volt  és  meghűlésről  panaszkodott. 
Pár  nap  múlva  kiderült,  hogy  tífusza  van.  Átvitték  a  járvány- 
kórházba,  hol  hónapokig  feküdt.  Ugyanott  találkoztam  Spitescu- 
val,  kinek  egész  zavart  volt  az  arckifejezése  és  azt  mondta,  hogy 
délután  hazautazik,  a  felesége  eljött  érte,  kint  vár  kocsival,  hol- 
nap otthon  lesznek.  Láttam,  hogy  félrebeszél.  Ott  feküdt  a  cseh 
mérnök  is  és  a  tanító. 

A  kórházban  töltöttem  a  húsvétot  is.  Több  öreg  asszony 
bejött  és  tojásokat  osztogatott  a  betegeknek.  Húsvét  hétfőjén 
jelentettem  az  orvosnak,  hogy  nincs  már  semmi  bajom  és  szeret- 
nék felkelni.  Másnap  reggel,  április  6-ikán,  meg  is  kaptam  az 
elbocsátást. 

Kiadták  ruháimat,  melyekben  élőlény  már  nem  tartóz- 
kodott, aztán  mentem  a  kommandóra  jelentkezni.  Ott  azt  mond- 
ták, este  felé  fogok  indulni  —  Nisbe. 

Mindenekelőtt  felkerestem  volt  társaimat,  de  csak  kettőt 
találtam  közülök:  Berényit  és  Gzaunert.  örömmel  üdvözlöm 
őket  és  elmondom,  hogy  holnap  megyek  Nisbe.  Czauner  közbe- 
vág: «Hát  van  ehhez  joguk  ezeknek  a  gaz  szerbeknek,  hogy 
minket  még  mindig  ide-oda  dobáljanak?))  Megnyugtatom: 
^Hiszen  nem  baj,  ott  jobb  dolgom  lesz!»  «No  de  minek  most, 
mikor  már  béke  van?  Hát  nem  tudja?  Innét  már  kétezer  ember 
elment  haza.»  Vagy  ugy!  Már  ez  is  félrebeszél?  Rettenetes!  Hát 
senkit  sem  kerül  el  a  borzasztó  láz!  Kilencünk  közül  Berényi, 
ki  a  leggyengébbnek  látszott,  maradt  egyedül  egészséges.  Vele 
töltöttem  a  napot,  ebédelni  is  elvittem,  mert  már  nem  volt 
pénze.  (Félév  múlva  találkoztam  a  már  kigyógyult  Czaunerrel, 
kitől  megtudtam,  hogy  később  szegény  Berényi  is  megbetegedett 
és  meg  is  halt.  A  többiről  nem  hallottam.) 

Este  felé  bucsut  vehettem  Szvilajnáctól.  A  kommandón  egy 
fiatal  ember  azt  mondta,  hogy  három  miniszternél  kell  majd  be- 
mutatkoznom! Nagyot  néztem  és  már  előre  drukkoltam  ezektől 
a  ceremóniáktól.  Megnyugtattak,  hogy  itt  Szerbiában  nagyon 
demokratikus  világ  van,  a  miniszterek  sem  olyan  nagy  urak. 
Kisérőül  nem  fegyveres  őrt  adtak  hozzám,  hanem  idősebb  polgár- 
embert. Markovácig,  a  vasútállomásig,  kocsin  mentünk.  Két 
órát  kocsikáztunk,  a  rozoga  alkotmány  majd  kirázta  a  lelkün- 
ket. A  vasútállomáson  feltűnést  keltettünk.  Hova  megy  vasúton 
ez  a  szerb  polgár  egy  hadifogollyal  most,  hogy  a  járvány  miatt 
foglyot  nem  szabad  egyik  helyről  a  másikra  szállítani?  De  kisé- 
rőm  iratai  mindent  igazoltak.  Volt  az  állomáson  egy  hivatalnok, 
megkérdezte,  tudok-e  magyarul.  Aztán  magyarul  kezdett  be- 
szélni, elég  jó  kiejtéssel.  Elmondta,  hogy  több  évig  élt  Magyar- 
országon, ott  nagyon  jól  érezte  magát,  a  háború  után  vissza 
szándékozik  menni.  Érdeklődött,  ki  vagyok,  nagyon  megsajnált 
(még  mindig  rossz  bőrben  voltam),  aztán  megkérdezte,  van-e 
pénzem.  Még  három  hatosom  volt.  Kivette  tárcáját  és  adott  öt 
dinárt.  Borral  is  megkínált.  Felirta  cimemet  és  megígérte,  hogy 
meglátogat.  (Általában  azok  a  szerbek,  kik  nálunk  éltek  vala- 
mikor, nagyon  rokonszenveztek  velünk  és  ahol  lehetett,  segí- 
tettek.) 

Felültünk  a  vonatra.  Csuprijáig  csak  teherkocsik  voltak, 
hát  ilyenen  mentünk.  Aztán  egész  éjjel  Gsupriján  álltunk,  ami- 
től alaposan  meghűltem,  folyton  járkálni  kellett  volna,  de  ehhez 
még  gyenge  voltam.  Végre  délelőtt  jött  a  másik  vonat,  harmad- 
osztályú kocsiba  ültünk  át  és  délben  elértünk  Nisbe. 

Ezzel  bezárult  egy  időre  a  szenvedések  fejezete  és  nyugal- 
masabb napok  következtek,  ami  hat  hónapi  nyomorúság  után 
már  épen  rám  fért. 


Szemle. 


Mercure  de  Francé:  A  világbéke  lehetőségéről.  —  La  Revue:  A  forrada- 
lom nagyanyja.  —  Österreichische  Rundschau:  Lvov  herceg,  a  béke 

támasza. 

A  világbéke  lehetőségéről  irt  cikket  a  Mercure  de  Francé  június 
18-iki  számába  Louis  Marquet:  Le  Pacifisme  et  la  Guerre.  De'  la  possi- 
bilité  de  la  paix  universelle  cimen.  Le  kell-e  mondanunk  minden  re- 
ményről a  világbékét  illetőleg?  Sokak  szemében  már  rég  ledőlt  a  hágai 
palota,  a  pacifizmus  szánalmas  tetem:  iam  fo etet,  már  foszladozik  s 
temetésére  készülnek.  A  világbéke  problémája  az  egész  emberiség  pro- 
blémája s  azért  újra  át  kell  vizsgálni  aktáit. 

Az  első  kérdés  az,  vájjon  a  háború  —  szociológiai  szempont- 
ból —  hozzájárul-e  az  emberiség  fejlődéséhez?  Ha  ez  beigazolódik,  a 
pacifizmus  halálra  van  Ítélve.  A  szerzőnek  az  emberi  művelődés  fejlő- 
désére vonatkozólag  már  van  egy  elmélete,  amely  abban  áll,  hogy  a 
civilizáció  fejlődése  elsősorban  az  emberiség  tudományos  haladásától 
függ!  Ez  a  motorja  a  haladásnak  sokkal  inkább,  mint  az  emberek  er- 
kölcsi felfogása,  amely  egyéni  és  befelé  irányuló  és  a  tudományos  ha- 
ladás irányát  csak  annyiban  befolyásolja,  amennyiben  mint  erkölcsi 
reakció,  reaction  de  moralisation:  amint  a  szerző  nevezi,  jelentkezik. 
Tagadhatatlan  azonban,  hogy  a  háborúnak  is  van  ilyen  erkölcsi  vissza- 
hatása a  fejlődésre,  de  ez  épen  a  pacifizmus  mellett  fog  jelentkezni. 

Ezek  után  a  szerző  a  világháború  pacifista  mozgalmainak  törté- 
netét veszi  vizsgálat  alá. 

Már  maga  a  háború  a  pacifizmus  bukása  volt.  1871-nek  ama  neve- 
zetes napja  óta,  midőn  az  Egyesült-Államok  és  Anglia  az  Alamba-ügy 
körüli  ellentét  elintézésére  választott  bírósági  Ítéletbe  egyeztek  be,  a 
nemzetközi  ellentétek  elintézésének  ez  a  módja  mindinkább  előtérbe 
lépett.  A  pacifista  propaganda  ettől  kezdve  és  ilyen  irányban  terjedt 
tovább,  de  inkább  a  felületen,  mint  mélységben.  Ne  felejtsük  el,  hogy 

a  háború  kitörése  előtt  Berlinben  20  szocialista  gyűlést  tartottak,  több 
mint  100.000  munkás  és  40.000  munkásasszony  részvételével. 

Nemcsak  a  proletár,  hanem  az  intelligencia  pacifizmusa  sem 
volt  hatékonyabb.  De  a  semleges  államok  is,  amelyeknek  a  legfőbb  érde- 
kük szólt  a  pacifizmus  mellett,  alig  tettek  valamit  ebben  az  értelem- 
ben. A  háború  kitörése  előtt,  midőn  a  semleges  államok  nemzetközi 
helyzetét  akarta  a  d'Estournelles  de  Constant  vezetése  alatt  álló  iroda 
biztosítani,  fölhivására  még  csak  nem  is  válaszoltak.  Csak  a  hollandi 
Verde  door  Recht  (Béke  a  jog  utján)  c.  egyesület  tartott  egy  mitinget, 
másrészt  az  amerikai  számos  pacifista  szervezet:  az  American  Associa- 
tion  for  international  counciliation,  az  American  Peace  Society,  a 
Church  Peace  Society,  a  Germán  American  Peace  Society,  a  New-York 
Peace  Society  és  a  World  Peace  Foundation  Wilson  elnökhöz  egy  hatá- 
rozatot terjesztettek  elő,  hogy  az  összes  semlegesekkel  együttesen  lépjen 
fel  a  nagyhatalmaknál  a  kölcsönös  megbeszélés  érdekében.  Valószínű- 
leg a  semleges  államok  közönyössége  birta  rá  Wilsont,  hogy  egyedül 
cselekedjék.  így  küldötte  el  az  elnök  augusztus  7-én  sürgényét  az  Egye- 
sült-Államok nevében  Franciaország  elnökének,  Anglia,  Németország 
s  Magyarország  uralkodóihoz  egy  ilyen  megbeszélés  —  médiation  — - 
érdekében.  De  a  háborús  események  oly  gyorsan  következtek  egymásra, 
hogy  Wilson  terve  már  elkésett.  Érdemes  felidézni,  hogy  mit  válaszolt 
erre  a  Temps:  «Ez  nem  az  a  pillanat,  —  irta  —  amidőn  a  háborús  felek 
közt  a  szabin  nők  gesztusát  lehetne  még  alkalmazni.  Ez  a  háború  nem 
vitatkozás,  ami  a  bölcseimi  mérlegbe  beleeshetik  ...»  Sőt  inkább  azt 
lehet  megállapítani,  hogy  a  semleges  államok  szimpátiáikkal  maguk  is 
résztvettek  a  hadviselésben  —  az  entente  oldalán.  Portugália,  Venize- 
losz,  Románia  siettek  rokonszenvüket  kifejezni  Franciaország  mellett. 
A  francia  Svájcban  Dubois  egyetemi  tanár  felállította  a  passziv  egyéni 
neutralitás  elvét  a  Journal  de  Genéve-ben,  amely  ellen  Ph.  Godet,  a 
Journal  des  Débats  munkatársa  a  svájciak  nevében  is  tiltakozott. 

Viszont  a  háború  kitörése  után  közvetlenül  minden  népnél  és 
minden  országban  egyformán  hangoztatták  óhajtásaikat  a  tartós  béke 
érdekében.  Franciaországban  a  hivatalos  tényezők  és  a  sajtó  jártak  elől 
ennek  hangsúlyozásában.  André  Tardieu,  a  Temps  ismert  publicistája, 
aki  minden  pacifizmus  ellenfele  volt  eddig,  augusztus  27-én  irt  cikké- 
ben már  vallomást  tesz  megtéréséről.  Az  Action  Francaise-ben  Charles 
Maurras,  a  katholikus  reakció  vezére  s  heves  militarista  szeptember 
29-ikén  megtagadja  a  háborút.  A  szocialisták  akciója  közül  elég  fel- 
említeni az  első  —  egészen  jelentéktelen  —  nemzetközi  szocialista 
kongresszust  Hágában  1915  jul.  31-től  augusztus  2-ig  s  a  francia  szo- 
cialista párt  1915  augusztus  6-iki  konferenciáit  mind  a  tartós  béke  ér- 
dekében. A  pacifizmus  hódításról  hódításra  haladt;  lassanként  elérte, 

hogy  a  háborút  senki  sem  merte  már  védelmezni,  mint  valami  szociális 
törvényt  s  mint  erkölcsi  erők  forrását. 

Nyilvánvaló,  hogy  az  eddigi  békekonferenciák  határozatai  azért 
voltak  hatástalanok,  mert  nem  volt  meg  ezeknek  a  törvényeknek  a 
szankciója.  A  háború  utáni  békének  ezt  a  szankciót  meg  kell  adni.  Ezt 
hangoztatja  Briand  is  1916  szeptember  14-ikén  tartott  beszédében.  S 
hiába  tiltakozott  Bassermann  a  Reichstagban  a  nemzetközi  döntőbiró- 
ságok  felállítása  ellen,  ez  a  követelmény  magában  Németországban  is 
tért  nyer. 

De  a  nemzetközi  döntőbíróságok  határozatai  csak  akkor  lesznek 
valóban  döntőek,  ha  a  megfelelő  végrehajtó  hatalom  is  rendelkezésükre 
áll.  Ez  a  végrehajtó  hatalom  csak  valami  katonai  szervezet  lehet,  ami 
tehát  a  militarizmus  és  a  militarizmus  terheinek  további  fenmaradását 
jelenti!  De  akármennyi  nehézsége  is  van  ennek  a  kérdésnek,  meg  fog, 
mert  meg  kell  valósulnia.  Hiszen  ez  a  militarizmus  a  maihoz  képest 
csak  ártatlan  ólomkatonák  hadserege  volna. 

A  Revue  1917  májusi  számában  Vera  Starkoff  tollából  érdekes 
cikket  közöl  az  orosz  forradalom  nagyanyjáról:  La  grandé  mére  de  la 
Réuolution  Russe  cimén.  Az  orosz  forradalom  nagyanyját:  Brechovsz- 
kaja  Katalinnak  hivják  és  már  olyan  éltes  hölgy,  hogy  a  legöregebb 
száműzöttek  is  mint  tisztes  matronát  ismerték.  Az  orosz  kormány  is  oly 
gondosan  őriztette,  mint  valami  drága  klenódiumot.  A  börtönét  minden 
éjjel  le  kellett  pecsételnie  s  minden  reggel  a  prófosznak  volt  kötelessége 
jelentenie,  hogy  sértetlen-e  a  pecsét? 

Brechovszkaja  Katalin  is  a  nyárspolgári  orosz  nők  tömegéletét 
élte.  Valami  klastromban  fölnevelték  s  azután  férjhez  ment  szülei  s  egy- 
háza akarata  szerint.  Lelkének  végzetes  forradalma  II.  Sándor  jobbágy- 
felszabadító  terveinek  idején  kezdődött.  A  jobbágy-kérdés  mélységei, 
a  muzsik  tragikus  sorsa,  a  korbácsütések,  a  börtönök  rabjai,  az  adó 
páriáinak  élete,  lelkének  minden  érdeklődését  lekötötték.  Elhatározza, 
hogy  életét  a  szegények  sorsának  szenteli  és  segítségükre  siet.  Mivel 
férje  nem  követi,  elhagyja  őt  és  gyermekét,  mint  a  nagy  szent  nők,  akik 
a  családi  élet  utáni  olthatatlan  ösztönt  is  kioltották  lelkűkből  az  isteni 
hivatás  ihletével.  Elhagyja  szülei  házát,  lemond  ősi  privilégiumairól, 
parasztnőnek  öltözik,  szegényei  közt  él,  ez  lesz  az  ő  nagy  családja,  a  női 
sziv  szerető  ösztöneit  itt  elégíti  ki,  a  muzsikoknak  előadásokat  tart,  fel- 
világosítja őket  elnyomott  helyzetükről,  emberi  jogaikról,  ápolja  őket, 
ha  beteg,  gyógyít,  irni-olvasni  tanít.  1877-ben  elfogják,  először  elitélik 
és  Szibériába  száműzik.  Huszonkét  évig  —  1899-ig  —  viselte  a  szám- 
űzetés fájdalmát,  megalázását,  szenvedését;  energiája,  hite,  elveihez  való 
kitartása  meg  nem  tört.  Rabtársaiban  ugyanazokat  a  szenvedő,  el- 
nyomott embertársait  leli  fel,  akiket  elhagyott  s  akiknek  ép  ugy  segít- 

bégére  kell  sietnie.  Megtanítja  őket  mindenféle  hasznos  dolgokra,  amik 
kel  rabságuk  szenvedéseit  enyhíthetik,  kézimunkákra,  zöldségtermesz- 
tésre, a  lelkileg  megtörteket  felsegíti,  reményüket  éleszti  s  ő,  aki  gyer- 
mekét elhagyta,  most  kárpótlásul  mindenki  gyermekét  felneveli.  Tol- 
sztoj szép  gondolata,  az  emberi  lelkiismeret  zsolozsmás  énekéről,  vissza 
hangzik  ennek  a  rabasszonynak  lelkéből.  Vad,  barbár  népek  közt  él, 
akiktől  a  kultúra  ép  oly  idegen,  mint  a  higiénia.  A  piszkos  jakutok 
között  pusztít  a  betegség  ragálya,  különösen  az  éhtifusz  s  orvos  nélkül, 
szenvedéseknek  kitéve,  kétségbeesetten  szemléli  az  emberi  bűnök  és 
Oroszország  pusztító  munkáját.  Kétségbeesésében  a  külföldre  akart 
menekülni.  Az  volt  a  célja,  hogy  a  művelt  világ  figyelmét  fel  fogja  hivni 
Oroszországnak  erre  a  szégyenére.  Kísérlete  nem  sikerült,  elfogták  i» 
visszavetették  börtönének  négy  fala  s  kétségbeesett  gondolatai  közé. 

1900-ban  másodszor  szökött  meg.  Üt  társával  napokig  bujkáltak 
a  végtelen  tajgák,  a  beláthatatlan  mezőségek  között.  Embert  nem  látott 
úttalan  utakon,  térdig  érő  fű  közt  keresték  a  szabadulás  kapuját.  Az 
éhségtől  elcsigázva  egyszer  farkasok  rohantak  rájuk  éhesebben,  mint 
ők  maguk.  E  helyzet  végzetes  volt,  fegyver  hiányában,  csak  Katalin 
lélekjelenléte  mentette  meg  őket.  Hirtelen  elhatározással  ugyanis  fel- 
gyújtotta a  kiszáradt  füvet.  A  tüz  elűzte  a  farkasokat,  de  meghozta  a 
csendőröket.  A  messzi  határban  égő  tüz  nyomra  vezette  az  őket  üldöző- 
ket, elfogták  és  újra  visszavitték.  Ötven  korbácsütésre  Ítélték.  De  a  kor- 
mányzónak aggályai  támadtak.  Félt,  hogy  a  hallatlan  szenvedést  nem 
tudja  elviselni  s  a  felsőbb  hatóságoknak  nem  lett  volna  kellemes,  ha 
Brechovszkaja  Katalinból  martirt  csinálnak.  A  kérdést  ugy  oldotta  meg 
az  ügyes  kormányzó,  hogy  szívbajosnak  jelentették  ki  s  a  büntetést 
csak  in  effigie  hajtották  végre.  Hiába  tiltakozott  ellene  Katalin  asszony, 
hiába  jelentette  ki,  hogy  ő  is  részes  akar  lenni  társainak  szenvedéseiben, 
akik  közül  az  egyik  a  büntetésbe  belehalt!  A  száműzött  élete  igy  folyt 
tovább.  Segített  a  szenvedőkön,  remélt  a  kétségbeesettek  helyett  és 
búsult  a  búsulókkal.  Tevékenysége  és  ami  még  csodálatosabb:  testi 
ereje  egy  percre  sem  tört  meg.  Gyakran  gondol  fiára  is,  aki  közben 
felnő  s  az  ifjú  orosz  irodalom  egyik  ismert  alakja  lesz  s  akit  csak  22  év 
múlva  lát  viszont. 

Mikor  1900-ban  hazatér,  a  forradalmi  szocialisták  pártjához  csat- 
lakozik. Propaganda  tevékenysége  egy  percre  sem  hagyott  alább,  szen- 
vedései megacélozták  kitartását.  Ekkor  —  épen  egy  propaganda-utja 
alkalmával  —  Simbirsk  városába  elfogják  s  az  orosz  Bastillebe,  a 
pétervári  Péter-Pál  erődbe  zárják.  Másfél  évig  sínylődik  itt  anélkül, 
hogy  birái  előtt  megjelenhetnék.  Hatvankét  éves  matróna,  családjától 
el  van  zárva,  senkit  sem  bocsátanak  közelébe,  rosszul  bánnak  vele,  de 
a  hatvankét  éves  matróna  nem  törik  meg.  Midőn  a  tárgyaláson  meg- 

kérdezik,  mi  a  foglalkozása,  igy  felel:  Forradalmi  szocialistái  Védő- 
ügyvédet visszautasított!  «Mire  való  volna?  —  mondta.  —  Én  nem  vál- 
toztam meg  s  az  igazságszolgáltatás  sem  változott  meg!»  S  midőn  újra 
felszólították:  «Nincs  védeni  valóm!  Várom  birám  itéletét!» 

1907-ben  harmadszor  is  száműzik.  Ekkor  már  nagyon  kegyet- 
lenül bánnak  vele,  mindenáron  meg  akarják  törni.  Midőn  nem  akarta 
letenni  az  orthodox  egyházhoz  való  hűségesküt  s  a  szocialista  hitvallást 
nem  akarta  megtagadni,  letépték  ruháját,  földre  taszították, *kezét-lábát 
összekötözték.  Mindhiába.  Továbbra  is  a  száműzöttek  jótékony  tündére 
lett.  Ne  felejtsük  el,  hogy  ez  a  tündér  ekkoriban  már  hetven  éves  volt. 
A  száműzöttek  jótékonyságáért  ekkor  adták  neki  a  bobucska,  vagy 
bobusszia  (nagyanyácska)  nevet.  A  hetven  éves  nagyanyácska  1913-ban 
harmadszor  kísérli  meg  a  szökést,  de  a  zsandárok  harmadszor  is  rá- 
akadnak. Irkuckba  viszik,  az  őrizetet  megkettőztetik  miatta.  Ekkoriban 
adta  ki  a  kormány  azt  a  rendeletet,  hogy  cellájának  ajtaját  minden 
nap  le  kell  pecsételni.  Nizsnekolimszk  sarki  vidékére  viszik,  dantei 
tájra,  amelyhez  képest  Dosztojevszki  Holtak  tanyája  kies  vidék. 

Az  orosz  szocializmus  kegyelettel  tekintett  rája  s  küldte  üzenetét 
utána  a  sarki  Szibériába.  Kerenszky  —  akkor  még  egyszerű  képviselő 
—  Kerenszky  Feodorovics  Sándor  1914  május  16-án  szóvá  tette  a  du- 
mában Brechovszkaja  Katalin  sorsát:  «III.  Sándor  korának  —  mondta 
többek  között  —  legnotoriusabb  tömlöcőrei  is  tisztelték  politikai  ellen- 
feleikben az  embert,  aki  másképen  gondolkozott,  mint  ők.  És  mit  tesz- 
nek ezek  a  börtönőrök  ezzel  a  hetven  éves  asszonnyal,  akit  egész  Európa 
dicsőséggel  övez:  Brechovszkaja  Katalinnal,  az  orosz  forradalom  nagy- 
anyjával? Irkuck  nyomorult  börtöneibe  zárták  s  tömlöce  ajtaját  le- 
pecsételték. Ez  középkori  kegyetlenség.  És  Önök,  Uraim,  önök  nemde 
igényt  tartanak  az  európai  nagyhatalom  kulturális  küldetésére.  Gondol- 
janak erre  az  éltes  korú  nőre,  aki  börtönök  fenekén  pusztulás  aki  előtt 
mindnyájunknak  meg  kell  hajolnunk!)) 

Mikor  azután  kitört  a  forradalom,  ugyanez  a  Kerenszky  hazahívta 
a  hetvennégy  éves  Brechovszkaja  Katalin  asszonyt  s  a  forradalom  nagy 
ünnepélyességgel  fogadta  nagyanyját! 

Az  österreichische  Rundschau  1917  júniusi  számában  Radic 
István,  horvátországi  képviselőtől  minket  több  tekintetben  érdeklő  cik- 
ket közöl  Fürst  Lvov  als  Stütze  des  Friedens  cimen.  (Nach  persönlicher 
Beobachtung  vom  kroatischen  Abgeordneten  Stefan  Radic.)  A  horvát 
szaborban  tartott  felszólalásairól  s  nyíltan  hangoztatott  trialista  néze- 
teiről ismert  Radic  elmondja,  hogy  az  orosz  miniszterelnökkel  az  1908- 
ban  Prágában  tartott  nagy-szláv  kongresszuson  ismerkedett  meg.  Csak 
nehezen  sikerült  neki  ezen  a  kongresszuson  helyet  kapnia.  Bár  akkor 
már  a  horvát  paraszt-párt  elnöke  volt,  csak  befolyásos  lengyel  barátai- 

nak  köszönheti,  hogy  a  kongresszuson  részt  vehetett.  Nem  mint  neo- 
szláv  politikus  szólt  fel  háromszor  is,  —  cseh  és  orosz  nyelven  —  ezeket 
a  neoszláv  eszméket  nem  is  tette  magáévá,  hanem  a  nem-orosz  szlávok 
és  elsősorban  «a  horvát  nemzet  vitális  érdekeinek  szempontjából*.  Sok- 
szor, —  mondja  Radic  bátran  az  osztrákoknak  —  épen  ő  volt  az,  aki 
mereven  szembehelyezkedett  a  hivatalos  neoszláv  programmal.  így 
midőn  a  nagy-szláv  kiállítás  tervét  vették  számba,  vagy  midőn  Pétervárt 
vagy  Moszkvában  egy  nagy-szláv  bankot  akartak  felállítani,  ami  helyett 
ő,  Radic  István,  horvát  képviselő  Krakkót,  Varsót,  Prágát,  Zágrábot 
vagy  Belgrádot  indítványozta.  Az  én  ellenzésem  —  hivatkozik  Radic  — 
nagyon  nem  tetszett  a  többségnek.  S  az  egyetlen,  aki  mindig  nagy  meg- 
értéssel érdeklődött  eszméi  iránt,  Lvov  herceg,  a  későbbi  forradalmi 
miniszterelnök  volt.  A  prágai  kongresszus  után  a  résztvevők  Dél-Cseh- 
országba  kirándulást  tettek  s  eközben  Radic  még  intimebb  viszonyba 
került  a  herceggel,  aminek  a  vége  az  lett,  hogy  Lvov  meghívta  a  horvát 
paraszt-párt  vezérét  Oroszországba  a  következő  télre,  hogy  ott  tartson 
előadást  Ausztria  és  Magyarországról  s  az  egész  délszláv  problémáról. 

Radic  igéretét  adta  Lvov  hercegnek  s  bár  közben  az  annexiós 
válság  miatt  a  helyzet  a  két  ország  közt  nagyon  kiélesedett,  s  különösen 
a  neoszlávok  viselkedtek  nagyon  ellenségesen,  Radic  mégis  elutazott 
Oroszországba!  1909  januárjától  márciusig  több  előadást  tartott  a  cárok 
országában  a  nem-orosz  szlávokról:  Bosznia-Hercegovina  s  főleg  Hor- 
vátország helyzetéről,  lengyelek,  csehek,  tótok,  rutének  törekvéseiről. 
«Minden  rábeszélő  képességemmel  küzdöttem  az  orosz  progresszív  ele- 
mek háborús  irányai  ellen.  Mint  szociológus  s  nem  mint  politikai  agi- 
tátor)), —  vallja  Radic. 

És  oroszországi  útjában  is,  mint  Csehországban  Lvov  herceg  volt 
Radic  legmegértőbb  hallgatója.  A  herceg  fölfogása  a  monarchiát  illetőleg 
a  következő: 

Ausztria  (az  oroszok  csak  Avstrija-t  mondanak,  sohasem  Avstria- 
Vengrija-t)  Lvov  szerint,  ép  ugy  mint  Magyarország,  agrár  állam  gyar- 
matok nélkül.  Befelé  egyformán  becsületes  demokrácia,  kifelé  egyfor- 
mán békés  külpolitika,  ezekben  van  adva  a  két  ország  számára  a  jó 
szomszédság  előfeltétele.  Ha  Ausztria-Magyarország  demokráciája  meg- 
csinálja a  föderációt  autonóm  nemzetiségekkel,  Oroszország  lesz  leg- 
jobb barátja.  Ez  Lvov  hercegnek  (és  nyilván  Radic  Istvánnak  is)  pro- 
grammja. 

A  karcsú  orosz  arisztokratában  ideális  békeapostol  lepleződött  le. 
Szerinte  az  általános  föderalizmus  és  a  «fölvilágosult  nacionalizmus » 
(azaz,  amelyből  minden  tendencia  hiányzik  a  denacionalizáláshoz)  az 
egyetlen  elv,  amely  okvetlenül  élvezel  az  általános  békéhez.  A  nagy  ame- 
rikai köztársaságoknak,  az  Egyesült-Államoknak,  magának  a  nagy  Né- 

metbirodalomnak  és  Svájcnak  a  példája  mutatja  az  utat.  Erre  az  útra 
kell  lépni  Oroszországnak  és  főleg  Ausztria-Magyarországnak.  Fürst 
Lvov  meinte  damit  besonders  Ungarn  —  teszi  hozzá  Radic  és  neki  bi- 
zonnyal el  is  hisszük! 

Mikor  főleg  szerb  agitátorok  aknamunkája  következtében  a  kül- 
politikai helyzet  Ausztria-Magyarországban  kiélesedett,  Lvov  teljes  erő- 
vel küzdött  hazájában  a  háborús  áramlatok  ellen:  « Háború  Ausztria  és 
Oroszország  között  nemcsak  embertelen,  mint  minden  háború,  hanem 
szláv  szempontból  egyenes  nemzetellenes,  s  orosz  álláspontról  célnél- 
küli)). De  ez  csak  Lvov  herceg  véleménye  volt  s  bizony  a  többi  progresz- 
szista  hangulata  nagyon  is  háborús  volt.  A  háború  kitörésének  lehetősé- 
gére annyira  számítottak,  hogy  egyizben  meg  is  kérdezték  Radictól,  hogy 
mit  tenne,  ha  háborúra  kerülne  a  sor.  Radic  István,  a  horvát  szabor 
tagja  pedig  ezt  a  választ  adta  saját  szavai  szerint:  Entweder  werde  ich 
als  Kroate,  als  Staatsbürger  Österreichs  meine  Soldatenpflicht  tun  á  la 
croate,  oder  ich  werde  als  Slave  —  most,  teszi  hozzá  Radic  pokoli 
gúnnyal,  hallgatóságom  ezt  a  folytatást  várta:  sich  ergeben;  nem  Radic 
István  igy  folytatta:  —  in  Verzweiflung  auf  eine  bessere  Zukunft  der 
Menschheit  mich  selbst  erschiessen! 

A  háború  kitört  és  nehéz  szatirát  nem  irni  arról,  hogy  Radic 
hogyan  oldotta  meg  magára  nézve  a  fenti  dilemmát!  Mais  passons!  Két 
dolog  mindenesetre  jellemző  a  horvát  paraszt-párt  vezérére  s  a  trializ- 
mus  szenvedélyes  apostolára:  hogy  cikke  osztrák  folyóiratban  jelent 
meg  s  hogy  Oroszországban  osztrák  állampolgárnak  vallotta  magát! 


Följegyzések. 


Följegyzés  Szent  István  jobbjáról.  Uralkodásának  első  esztendejé- 
ben IV.  Károly  király,  félbeszakítva  minden  dolgát,  megjelent  Budán, 
hogy  részt  vegyen  a  legnagyobb  magyar  ünnepen,  azon,  amelyen 
I.  István  királyra  emlékezik  a  nemzet.  Ott  haladt  a  fiatal  király  a  gótikus 
üvegszekrény  mögött,  amelynek  mélyén  a  kis  pergament  csomóvá 
fonnyadt  kéz-tetem  sejthető.  Erről  a  kézről  azt  tartja  hitünk,  hogy 
ugyanaz,  amely  ezelőtt  kilencszáz  évvel  megalkotta  a  magyar  államot. 
Aki  azóta  ezen  az  alkotáson  épített,  ugy  építhetett  csak,  hogy  e  múmia  - 
kéz  terveit,  útmutatását  követte,  mert  aki  nem  követte,  az:  rontott.  Ez 
a  kéz  barátsággal  nyúlt  mindenki  felé,  aki  azért  jött  Magyarországba, 
hogy  dolgozzék.  Ez  a  kéz  baráti  jobbot  nyújtott  németnek,  olasznak, 
görögnek,  szlávnak  egyaránt.  De  valamennyitől  megkívánta,  hogy 
Magyarország  javára  munkálkodjék,  valamennyivel  elismertette,  hogy 
Magyarországon  a  magyar  a  gazda,  a  magyar  az  ur.  Ez  a  kéz  a  nyugat 
felé  mutatott  és  szelíden  a  keresztény  kultúra  felé  vezette  a  pogány  né- 
pet. Szelíden,  nem  erőszakosan.  Tűrte  a  pogányságot  is,  és  nemcsak 
tűrte,  de  meg  is  becsülte:  a  görög-keletit,  a  mohamedánt,  a  zsidót  és 
csak  azt  leckéztette  meg,  azt  azonban  kímélet  nélkül,  aki  az  állam 
rendje  ellen  lázadt  fel,  a  királyi  akaratnak  ellenszegült,  a  nemzet  egy- 
ségét fenyegette.  Mindenkit  szívesen  olvasztott  a  nemzeti  munkaközös- 
ség nagy  egészébe  ez  a  kéz,  nem  ismert  nemzetiségi  vagy  felekezeti  meg- 
különböztetéseket s  csak  egyetlen  szempontot  helyezett  minden  más 
fölé:  a  magyarságét,  a  magyarság  boldogulásának,  jólétének,  fejlődé- 
sének szempontját.  A  legkülönbözőbb  kövekből  építette  meg  a  magyar 
államot,  de  ugy  építette,  hogy  ezek  a  kövek  még  ma  is  szilárdan  álla 
nak  és  a  magyarság  bevehetetlen  fellegvárát  alkotják.  A  többi,  egykorú. 

egy  anyagból  emelt  államépület  már  mind  rég  összeomlott.  István 
királyé  ez  a  keverék  anyagból  való:  ma  is  áll. 

István  király  jobbja  ugyanolyan  fiatalon  kezdett  dolgozni,  mint 
Károly  királyé.  Noha  szivesebben  foglalkozott  volna  termékeny  mun- 
kával, kedve  ellenére,  a  körülmények  kényszerítő  hatása  alatt,  nem 
egyszer  s  huzamosabb  ideig  kellett,  hogy  forgassa  a  kardot.  Becsülettel 
és  dicsőséggel  forgatta.  Nem  tört  hódításokra,  de  megvédte  Magyar- 
ország egységét,  természetes  határait,  függetlenségét,  önállóságát.  Ez  a 
kéz:  mithosz  lett.  Hogy  mennyit  és  mit  tett,  pontosan  megmondani  ma 
már  senki  sem  tudja.  De  talán  évszázadokon  át  az  ő  munkájának  tulaj- 
donítottak mindent,  ami  Magyarországon  intézményszerüen  keletkezett. 
Mágikus  erő  lakott  e  királyi  jobban,  megérdemli,  hogy  csodálják,  mint 
egy  tüneményt.  A  magyar  egyház,  a  magyar  kultúra,  a  magyar  polgá- 
rosodás, a  magyar  politika,  a  magyar  közigazgatás  útját  kijelölte  s  meg- 
teremtette, uralkodásában  gyakorlattá  emelte  a  magyar  demokrácia 
elvét,  a  nemzeti  demokráciáét.  Ebben  volt  a  legcsodálatosabb:  átvett 
idegen  alkotásokat,  idegen  nemzetiségű  méltóságokkal,  idegen  eszmék- 
kel alkotta  meg  a  magyar  államot,  de  az  idegen  eszméket,  alkotásokat, 
embereket  magyarrá  tette  s  a  nyugati  gazdasági  politika,  civilizáció,  kul- 
túra mellett  egy  sajátos,  külön  magyar  gazdasági  politikának,  civilizá- 
ciónak, kultúrának  alapjait  vetette  meg,  sőt:  az  egyháza  is  sajátos,  kü- 
lön, önálló,  független  magyar  egyház  volt. 

Középtermetű,  edzett,  egészséges  testalkatú,  csinos  fiatal  ember 
▼olt  István  király,  amikor  trónra  lépett,  minden  iránt  nagy  érdeklődés 
lakozott  benne,  kitűnő  emberekkel  vette  magát  körül,  mindenhez  ér- 
tett, mindennel  foglalkozott,  jó  volt  és  igazságos.  Nem  gondolt  egyébbel, 
mint  a  magyarság  javával,  s  külpolitikája  is  csak  ezt  célozta.  A  magyar 
német-olasz  hármasszövetség  féle,  mely  uralkodása  elején  külpolitikán- 
kat jellemezte,  később  felbomlott,  s  amint  István  a  pápával  szemben 
megvédte  a  magyarság  önállóságát,  megvédte  később  a  császárral,  a 
német  császárral  szemben  is.  A  magyarság  minden  előtt:  ez  volt  ural- 
kodó elve  s  ez  az  elv  nemcsak  a  magyarok  rajongását  biztosította  a 
számára,  de  a  külföld  megbecsülését  is:  a  nagyság  feltétele,  hogy  az 
ember  a  saját  fajtáját  vallja,  megbecsülje.  István  király  Nagy  Károly 
felé  emelte  tekintetét,  mint  eszmény  felé.  Saját  magában  viszont  ural- 
kodói eszméje  lett,  tudatosan,  vagy  tudattalanul,  minden  igaz  magyar 
királynak.  A  szertartás,  amelyben  jobbja  után  halad  a  magyar  király,  s 
minden  magyar  méltóság,  polgári  és  katonai  egyformán,  a  legszebb 
magyar  jelképek  egyike,  amely  ha  az  életben,  a  történelemben  való- 
sággá válik:  megtestesíti  a  magyar  nemzet,  a  magyar  állam  eszméjét. 

Alföldünk  és  a  háború.  Az  Alíöld  népének  kétféle  háborús  sze- 
replését ismeri  ország,  világ.  Tudja  mindenki,  hogy  az  Alföld  fiaiból 
kerültek  ki  a  most  folyó  nagy  mérkőzések  legsúlyosabb  karú,  legtöbbet 
elviselő,  legönfeláldozóbb  hősei.  Az  is  köztudomású,  hogy  a  közép- 
európai szövetségesek  népének  és  katonaságának  élelmezésében  az  al- 
földi kenyértermelés  nagyon  fontos  tényező.  Hogy  fest  az  Alföld  népé- 
nek élete  odahaza  ebben  a  kettős  megpróbáltatásban?  Ez  a  kérdés  ér- 
dekelte, nyugtalanította,  mozgatta  e  sorok  Íróját,  amikor  bejárta  a  nagy 
rónaságot  Pozsonytól  Temesvárig,  Szabadkától  Aradig,  Debrecenig, 
Nagyváradig. 

Hát  az  bizonyos,  hogy  nagyol  változott  itt  a  világ  azóta,  amikor 
még  Vadnay  Andor  buzgólkodott  a  Tisza-mellék  Ínséges  népének  meg- 
mentése érdekében.  Ő  állapította  meg  irodalmilag  azt,  hogy  a  jól  fize- 
tett, testedző,  emberfelettinek  látszó  földtalicskázás  megteremtette  a 
nyolcvanas  években  a  kerek  világ  legerősebb  és  legmunkásabb  dolgos 
emberét:  a  tiszamelléki  kubikos  munkást.  Ez  a  nép  akkoriban  nagy 
bajban  volt.  Megcsökkent  a  földmunka,  leszállott  az  aratási  munkabér. 
Most  másképen  van.  Akinek  akármi  kis  földje,  néhány  marhája  és 
aprójószága  van,  módos  ember.  A  mezei  munkást  keresik  és  pazarul 
fizetik.  Gyermekek  is  megkeresnek  napi  hét  koronát.  Egyik  bérlő  is- 
merősöm husz  korona  napszám  mellett  arattatott.  A  Pallavicini  urada- 
lomban három  hét  alatt  tiz  métermázsa  búzát  —  ötszáz  korona  érté- 
ket —  keresett  az  arató  részes.  Nem  az  a  baj  ma  itt,  hogy  nincs  kere- 
set, de  az,  hogy  kevesebb  az  ember.  Haza  bocsátják  ugyan  a  katonák 
egy  részét  a  nyári  munkára  és  a  legtöbb  embert  a  mezőn  katonaruhá- 
ban, muszka  egyenruhában,  no  meg  —  szoknyában  látjuk.  Külsőleg  ez 
az  Alföldünknek  legszembetűnőbb  háborús  jellemvonása.  Bizony  min- 
den faluból  hiányzik  a  férfi  lakosság  javarésze.  Azok  az  asszonyok, 
akikről  még  Vadnay  Andor  azt  irta,  hogy  a  világért  sem  mennének 
nehéz  munkára,  ma  kint  sülnek-főnek,  fáradnak  a  mezőn.  Nem  is  csi- 
nálnak tragédiát  belőle.  Az  asszonynép  világlátottabbja  azt  mondja, 
hogy  legalább  divatos  a  bőre,  mint  a  pesti  korzózó,  fürdőző  dámáknak. 

A  lakosság  nagyobb  részének  jól  megy  hát  a  sora.  De  ne  higyjük. 
hogy  nincsenek  sok-sok  ezren  olyanok  is,  akik  súlyosan  küzdenek  a 
háború  csapásaival.  Ezek  azok,  akiknek  keresője  ott  van  a  harctéren, 
vagy  már  elesett,  fogságba  került.  Ahol  apró  gyerekek  kötik  le  az  asz- 
szonyt.  Ahol  a  hadisegély  filléreiből  kell  kiteremteni  azt,  ami  előbb  a 
bő  kereset  forintjaiból  telt.  Ilyen  család  bőven  van  az  Alföld  minden 
falujában.  Ám  keressük  föl  azt  a  helységet,  amely  ebből  a  szempont- 
ból a  legjellegzetesebb.  Ilyen  például  Mindszent,  amelynek  lakossága  a 
háború  alatt  majdnem  harmadfélezer  fővel  fogyott,  mert  ennyit  vitt 
másfelé,  katonasirba  vagy  fogságba  a  hadisors  a  békés  idők  tizenkét- 

ezernyi  tömegéből.  És  erről  a  községről  tudjuk,  hogy  lakosságának  túl- 
nyomó része  kubikos  munkás.  A  férfia  jó  keresetű,  az  asszonya  otthon 
foglalatoskodó,  nehéz  munkához  nem  szokott. 

A  község  külső  képén  nem  látszik  a  háború.  Az  utcái  tiszták, 
épen  ugy  mint  takaros,  virágos,  akáclombos  házai.  A  község  iskolájá- 
ban csinos  képű  egészséges  gyerekeket  látunk,  épen  mint  a  Pallavicini 
Sándor  őrgróf  által  ajándékozott  óvodában.  A  takarékpénztár  embere 
azt  mondja,  hogy  közel  két  millióhoz  jár  a  szegénység  betétje.  Más 
pénz,  mint  úgynevezett  kis  embereké,  nincs  is  a  takarékban,  mert  a 
módosabbak  nagyobb  városokba  teszik  a  pénzüket.  A  katonasorból  ki- 
vénült, de  még  munkabíró  földmunkásokat  tizenkét-tizenhat  koronás 
napi  bér  mellett  foglalkoztatja  a  hadvezetőség  vagy  a  magán  vállalko- 
zás. Rossz  sorsa  csak  a  hadisegélyeseknek  van,  akiknek  keresője  fegy- 
ver alatt  szolgál.  És  nem  sokkal  jobb  az  átlagos,  három  koronás  napi- 
bér  mellett  alkalmazott  hadimunkások  családjáé  sem.  Ezek  panaszkod- 
nak, elégedetlenkednek  és  épenséggel  nem  ok  nélkül. 

Ám  lássuk,  miben  keresik  maguk  az  érdekeltek  az  orvoslást.  Föl- 
említem nekik  a  földszerzést.  Mindenfelől  azt  hallom,  hogy  hiszen  volt 
itt  a  környéken  parcellázás  bőven.  A  derekegyházi  uradalomból  épen 
olyan  keveset  vásároltak  itt,  mint  más  parcellázásra  került  birtokból. 
Nem  él  meg  a  mindszenti  munkás  semmiféle  földből  ugy,  mint  a  ren- 
des keresetéből.  Akinek  bérlet  kell,  kap  a  Pallavicini  uradalomból, 
olcsón  is,  jót  is.  Eleget  is  könnyen  kaphat,  mert  hiszen  csak  házi  vete- 
ménynek  valóról  lehet  szó.  Száz  holdról  sem  élne  olyan  jól  a  föld- 
munkás, mint  a  két  keze  keresményéből.  Nincs  szokva  hozzá,  nem  is 
érti  a  földbirtok  kezelésével  járó  és  nem  is  mindig  jól  fizető  munkát. 
Egy  kis  veteményesre  van  csak  szüksége,  akinek  nincs  elegendő  a  háza 
mellett.  Ennek  munkáját  meggyőzi,  anélkül,  hogy  rendes  élethivatásá- 
tól elvonódnék.  Itt  hát  nincsen  semmiféle  földprobléma.  Sőt  azt  hallom 
egyik  őszbe  csavarodott  kubikostól,  hogy  szerencsére  a  Pallavicini  bir- 
tok még  nem  jutott  bank  vagy  másféle  üzletes  kézre,  kaphat  a  nép 
tisztességes  munkateret  akár  földbérlet,  akár  bérmunka  alakjában.  Az 
egyik  asszony  azt  mondja,  hogy  sokan  beszerezték  a  kenyérnek  valót 
az  uradalmi  földön  megengedett  kalásztallózásból.  A  másik  asszony 
dicséri  az  őrgróf  jó  lelkét.  A  harmadik  azt  mondja,  hogy  csak  jobb 
lenne  ez  a  sok  föld  a  népnek.  A  negyedik  azt.  hogy  ő  neki  nem  kell 
senki  jótékonysága.  Úrasszonya  ő  maga  magának.  Jobb  sorban  levő 
gazdák  azt  mondják,  hogy  az  itteni  falvak  népe  nem  törődik  semmiféle 
uradalommal.  Egyik  rossz  májú  ember  odaveti,  hogy  sok  mindszenti 
bérlő  csak  azért  bérel  uradalmi  földet,  hogy  nyereséggel  másnak  ad- 
hassa. Egyszóval  annyiféle  a  beszéd,  amennyiféle  az  ember.  Ettől  nem 
igen  leszünk  okosabbak  és  a  háború  Ínségeseinek  sem  javul  meg  a  sorsa. 
Pedig  hát  a  fődolog  mégis  csak  ez  lenne. 

Az  alapvelő  segítséget  körülbelül  csak  az  állam  adhatja.  Nem 
sablonos,  általános  intézkedésekkel,  hanem  a  helyi  viszonyokhoz  méri, 
a  szükséget  kielégítő  rendszabályokkal.  Az  országos  hadisegély  meg- 
szabás sokakat  fölöslegesen  támogat,  sokakat  Ínségben  hagy.  A  háború 
harmadik  esztendejében  már  behatóbb,  alkalmazkodóbb,  a  részletekig 
menő  munkára  van  szükség.  Azt  nyugodt  lélekkel  mondhatjuk,  hogy 
ami  a  helyi  tehetősek,  a  nagybirtokosok  közremunkálását  illeti,  erre 
megvan  a  legnagyobb  készség.  Elől  jár  e  téren  a  Pallavicini  uradalom 
a  maga  egész  nagy  apparátusával  és  urának  meleg  érzésével.  Fogja  meg 
hát  a  kormány  a  dolgot  ugy  ahogy  kell  és  az  Alföld  egy  fakosának  sem 
lesz  oka  panaszra. 

A  másik,  sokkal  nagyobb  , probléma  a  rokkantán  hazakerülőké 
Az  Alföld  népe  olyan  nagy  részt  vett  magának  a  háború  fegyveres  küz- 
delméből, hogy  sok  rokkantja  is  van  és  bizonyosan  még  több  lesz.  Ezek" 
a  rokkantak  a  világ  legnehezebb  iparának,  a  földmozgósításnak  és 
művelésnek  munkásai  voltak.  Országos  érdek,  hogy  megmaradt  munka- 
képességük ennek  a  munkakörnek  lartassék  meg  s  hogy  ott  maradja- 
nak, ahol  előbb  az  egészséges  munkások  számát  szaporították.  Az  Al- 
földön. Ezt  a  célt  lehet  szolgálni  —  amint  látjuk  is  —  birtokpolitikai 
intézkedésekkel,  magánosoknál  alkalmas  állásokba  elhelyezéssel,  köz- 
pénzen föntartott  rokkant  menhelyekkel,  munkatelepekkel  és  a  többi. 
Azt  hisszük  azonban,  hogy  rokkantjaink  az  Alföldön  a  gazdasági  ter- 
melés egyes  eddig  elhanyagolt  ágait,  a  méhészkedést,  baromfitenyész- 
tést, kertészkedést  stb.  fogják  föllendíteni.  Mert  az  Alföld  fia  sziveseb- 
ben eszi  a  maga  erejével  keresett  szegényes  falatot,  mint  az  állami  vagy 
másféle  jótékonyságét.  A  fejlődésnek  ezt  az  útját  azonban  egyen- 
getni kell. 

A  folyton  dráguló  földárak  és  munkabérek  az  egész  Alföldön 
arra  vallanak,  hogy  az  itt  évtizedeken  át  függött  awjagi  problémák 
veszítettek  sulyokból.  Az  Alföld  a  háborút  tisztességgel  állotta  meg  ugy 
a  harcmezőn,  mint  a  gazdasági  földön;  a  lövészárokban  ugy,  mint  a 
faluban.  Egy  kis  sziv  és  ész  kell  hozzá  az  ország  sorsát  intéző  helyeken 
és  a  Magyar  birodalom  törzsét  épen  és  erősen  lehet  átvezetni  a  békés 
időknek  ha  nem  is  véres,  de  mégis  csak  nehéz  küzdelmeibe. 

B-s 


Cselédtörvény  és  munkaidő.  Most,  amikor    a    cselédek  műfaja 
szinte  kiveszőfélben  van,  amikor  a  munkabíró,  értelmesebb  cselédek 
nek  az  a  része,  amelyet  személyes  vonzódás  nem  köt  a  gazdájához,  ké- 
rés kivétellel  mind  elszegődött  mezei    munkára,    gyárba,  különösen 

lőszergyárba,  ahol  régi  fizetésük  tizszeresét  is  megkeresheti  és  inkább 
a  maga  ura,  most  végre  rendezik  majd  hatóságilag  a  cselédkérdést. 
Lesz  középponti  nyilvántartás,  külön  cselédbiróság,  arcképes  cseléd- 
könyv stb.  Bizonyosak  lehetünk,  hogy  az  uj  cselédtörvényben  minden 
benne  lesz,  ami  jót  csak  Európa  cselédtörvényhozása  egyáltalán  ki- 
eszelt. A  kérdést  azonban  ez  a  törvény  sem  fogja  megoldani.  Nem 
azért,  mert  megoldhatatlan,  hanem  azért,  mert  nem  ott  fogja  meg,  ahol 
a  megoldásra  való  lehetőség  kinálkozik.  A  cselédkérdés  nem  rendé- 
szeti kérdés,  hanem  társadalmi  kérdés.  A  cselédkérdésben  nem  a  nyil- 
vántartási lap  a  döntő  fontosságú  tényező,  hanem  annak  a  viszonynak 
—  személyes  viszonynak  —  a  rendezése,  amely  a  gazda  és  a  cseléd 
között  van.  Ezt  a  viszonyt,  ezt  az  egészen  sajátos,  semmihez  sem  hason- 
lítható viszonyt  pedig  törvénnyel  rendezni  bajos.  A  viszony  anyagi  moz- 
zanatairól ugyan  gondoskodhatik  a  törvény.  Ebben  az  esetben  azonban 
az  anyagi  mozzanatoknál  szinte  fontosabbaknak  látszanak  a  viszony 
«lelki  elemei».  A  cseléd  anyagi  helyzete  ugyanis  általában  nem  rosszabb 
a  munkásénál.  A  munkás  átlagos  munkabére  az  eltartásához  szükséges 
összegnél  ritkán  nagyobb.  A  cseléd  eltartásáról  gazdája  gondoskodik  és 
ez  a  gondoskodás  rendszerint  megüti  a  munkás  életmódjának  mérté- 
két. A  cseléd  munkája  ezenfelül  kevésbbé  terhes,  majdnem  mindig  vál- 
tozatosabb, egészségesebb,  érdekesebb  a  gyári  munkásénál.  Helyzete 
tehát,  ami  a  munkát  és  a  munkabért  illeti,  a  munkással  szemben  in- 
kább előnyösnek  mondható.  Mi  helyezi  mégis  a  cselédfoglalkozást  a 
munkásé  mögé?  A  munkaadótól  való  nagyobb  függés,  nagyobb  kiszol- 
gáltatottság, a  munkaidő  meghatározatlansága,  a  külön  élet  élésének 
kevesebb  lehetősége.  Az  élet  mindinkább  a  falanszter  felé  fejlődik. 
Mindenkinek  megvan  a  maga  kijelölt  helye  a  munkamegosztás  bonyo- 
lult rendszerében  és  mennél  következetesebben  talál  keresztülvitelre  a 
munkamegosztás  elve,  annál  örömtelenebb,  mert  annál  gépiesebb  a 
munka.  Mind  több  és  több  tehát  azoknak  az  embereknek  a  száma,  akik 
nem  azzal  foglalkoznak,  amivel  szeretnének  foglalkozni,  amihez  ked- 
vük, esetleg  hivatottságuk,  képességük  van,  hanem  azzal  foglalkoznak, 
amit  eltartásuk  fejében,  a  gazdasági  rendszer  rájuk  kényszerít  és  akik, 
.ép  mert  életük  nagy  részét  kényszeredett,  számukra  tehát:  örömtelen 
munkával  töltik  el,  nem  megelégedettek,  esetleg  boldogtalanok.  Ezek 
az  emberek  azonban  a  pihenés  óráiban  kárpótolják  magukat  azért  az 
erőszakért,  amelyet  kedvükön,  akaratukon,  egyéniségükön  a  társadalmi 
rend  elkövetett.  A  pihenés  óráiban  mindenki  önmagáé,  mindenki  a  sa- 
ját egyéni  életét  élheti  és  a  saját  életét  a  legtöbb  ember  ma  csak  a 
pihenés  óráiban  élheti.  Ilyenkor  a  suszter  átalakulhat  azzá,  ami  ő 
lélekben,  vagy  legalább  is:  szive  vágya  szerint,  például  poétává  és  a 
borbélylegény  Don  Jüanná,  a  kereskedőinas  elmerülhet  a  véres  rabló- 

regények  szádista  gyönyöreiben  és  a  mészároslegény  gitárján  lágyan 
érzeleghet.  A  cseléd  életéből  ezek  a  pihenők  szinte  teljesen  hiányoznak. 
A  cseléd  élete  örökös  en  garde  a  gazda  parancsa  előtt.  A  cseléd  élete 
bele  kell  hogy  olvadjon  a  gazda  életébe,  amelyhez  azonban  valójában 
kevés  köze  van,  amely  esetleg  ellenszenves  a  számára.  A  cseléd  élet- 
módja jobbágyi.  A  cselédsorsnak  épen  az  a  reménytelensége,  hogy  le 
kell  mondania  az  életnek  még  relativ  szabadságáról  is  és  csak  titkon, 
lopva,  kerülő  utakon  juthat  el  azokhoz  az  élvezetekhez,  amelyekben 
minden  más  munkás  fáradtságának  ellenértékét  akármikor  meg- 
találhatja. A  cseléd  egész  idejét  eladja  a  gazdájának:  ez  állandó  el- 
keseredettségének legfőbb  oka.  Rab.  Mindenki  azért  él,  hogy  minél 
több  jó  érzésben  legyen  része.  Német  statisztikai  megállapításokból  tud- 
juk, hogy  hadisegélyes  szegény  asszonyok  inkább  lemondtak  a  vacso- 
ráról, mint  a  mozgóképszínházakról.  A  legtöbb  cseléd  is  hajlandó 
lenne  erre  a  lemondásra,  de  nem  kerül  rá  a  sor,  hogy  választhasson. 
Csak  boldog,  megelégedett  emberektől  lehet  jó  teljesítményt  várni.  A 
boldogsághoz  viszont  elsősorban  az  szükséges,  hogy  az  ember  ráérjen 
boldognak  lenni.  Az  uj  cselédtörvény,  amely  —  ugy-e?  —  a  cselédek 
életének  bizonyos  elrendezettségét  kell  hogy  adja,  figyelembe  kellene 
hogy  vegye  a  munkaidő  kérdését  is.  Két  heti  szakadatlan  munka  után 
egy  szabad  délután  ma  már  nem  kárpótlás.  A  pihenés  órái  azok,  ame- 
lyekben a  cseléd  magára  eszmélhet,  s  amelyekben  jobbágyból  mun- 
kássá avanzsál.  Ezeket  az  órákat  nem  szabad  megtagadni  tőlük,  sőt 
törvényben  kellene  biztosítani. 


A  zsidó  kérdés  Magyarországon.  A  huszadik  században,  sőt:  a 
Huszadik  Században  uj  kérdés  merült  fel  a  magyar  tudomány  horizont- 
ján. A  zsidó  kérdés.  A  kérdésről,  ha  alaposabban  megvizsgáljuk,  csak- 
hamar kiderül,  hogy  nem  is  egészen  uj.  Legutóbb,  harmincnégy  év 
előtt,  Tisza-Eszláron  találkoztunk  vele,  csakhogy  akkor  felkiáltás  for- 
mája volt.  így  hangzott:  üsd  a  zsidót!  Be  kell  vallanunk,  hogy  ha  ok- 
vetlen választani  kellene  a  kérdés  és  a  felkiáltás  között,  nem  tudnók  el- 
dönteni, hogy  melyik  kulturátlanabb,  a  kérdés-e,  vagy  a  felkiáltás?  Azt 
hisszük  azonban,  hogy  mégis  inkább  a  kérdés  mellett  döntenénk,  mert 
a  kérdés  rosszhiszemübb,  mint  a  felkiáltás.  Ez  a  kérdés  ugyanis  a  husza- 
dik század  elején,  a  világháború  negyedik  évfordulóján  ugy  jelentkezik, 
mintha  valóban  tudományos  kérdés  lenne,  amely  sürgős  megoldásra 
vár,  mintha  probléma  lenne.  Holott  a  magyar  zsidók  ügye  Magyar- 
országon nem  kérdés  és  nem  probléma.  Magyarországon  is  volt  zsidó 

kérdés,  ezt  a  kérdést  azonban  legutóbb  az  1895.  évi  XLII.  törvénycikk 
végérvényesen,  illetve  kizárólag  törvénnyel  megváltoztatható  módon 
elintézte.  Magyarországon  a  zsidóknak  a  polgári  és  a  politikai  jogok  és 
kötelességek  szempontjából  külön  jogállásuk  —  e  törvény  óta  —  nincs. 
Abból,  hogy  valaki  zsidó,  Magyarországon  sem  különös  jogok,  sem  kü- 
lönös kötelességek  nem  háramlanak  az  illetőre.  Sem  több  jog  nem  illeti 
meg,  sem  kevesebb.  A  magyar  zsidó  exisztenciája  épen  olyan  elrende- 
zett és  épen  olyan  kevéssé  kérdéses,  mint  a  magyar  keresztény  exiszten- 
ciája. Igaz,  hogy  nem  mindenben  egyforma  a  helyzetük.  Zsidó,  például, 
nem  lehet  koronaőr  és  aligha  lehetne  nádor.  A  zsidók  azonban,  azt 
hiszem,  nem  is  ambicionálják  túlságosan  a  nádori  méltóságot.  Egyéb 
különbségek  is  vannak.  Zsidók  nem  temetkezhetnek  keresztény  te- 
metőkbe és  viszont.  Nem  állíthatnak  fel  szabadon  uj  egyházközségeket. 
Egyházi  és  iskolai  szükségeik  nem  fedeztetnek  közálladalmi  költségek 
által.  Autonómiájuk  ügye  sincs  teljesen  elrendezve.  Mindez  tehát  még 
lehet:  kérdéses.  A  Huszadik  Század  kérdésében  azonban  nem  ezekről 
van  szó.  A  Huszadik  Század  kérdésében  arról  van  szó,  hogy  helyes-e, 
hogy  a  zsidó  magyar  polgárok  a  másvallásu  magyar  polgárokkal  a  pol- 
gári és  politikai  jogok  tekintetében  egyenjogúsítottak,  helyes-e  vagy 
nem  helyes?  Arról  van  szó,  hogy  tényleg  olyan  ember-e  a  zsidó,  mint  a 
keresztény,  vagy  nem 2  Arról  van  szó,  hog)'  meg  kell-e  tűrni  a  zsidókat 
Magyarországon,  vagy  nem  és  kell-e  róluk  különleges  törvényeket  hozni, 
vagy  nem  kell?  Röviden:  a  kérdés  kérdésessé  igyekszik  tenni,  ami 
már  régóta  nem  kérdéses,  mert  törvénnyel  eldöntötték:  a  zsidók  egyen- 
jogúságát Magyarországon.  Miért,  milyen  alapon  teszi  ezt  a  Huszadik 
Század  kérdésessé?  Rászolgáltak  a  zsidók  arra,  hogy  revízió  alá  vegyük 
jogi  helyzetüket  Magyarországon?  Tegyük  fel,  ami  teljesen  ki  van 
zárva,  tehát  bátran  feltehető,  hogy:  rászolgáltak,  tegyük  fel,  hogy 
mindaz,  ami  a  piacon  és  a  vidéki  antiszemita  hecclapokban  ellenük 
vádként  felmerült,  hogy  minden:  igaz;  indokolt  lenne  ebben  az  eset- 
ben a  zsidó  «kérdés»?  Ebben  az  esetben  sem  lenne  indokolt.  Mert  ha 
akadt  olyan  zsidó,  aki  csalt,  bizonyos,  hogy  nem  mint  zsidó  csalt,  ha- 
nem mint  kereskedő  csalt,  épen  ugy,  mint  ahogy  más  vallású  kereske- 
dők is  csaltak.  Ha  akadt  volna  zsidó,  aki  a  háborúban  igyekezett  «jól» 
elhelyezkedni,  bizonyos,  hogy  ezt  csak  ugy  tehette,  ha  őt  a  hadsereg- 
ben az  arra  illetékes  parancsnokság  «jó  helyre »  helyezte,  vagy  felmen- 
tette, minthogy  egyelőre  a  hadseregben  még  az  a  divat,  hogy  nem  a 
katonák  ((helyezkednek  el».  hanem  őket  állítják  arra  a  helyre,  amely 
képességeiknek  leginkább  megfelel  és  arról  sem  hallottunk,  hogy  ka- 
tonaköteles egyének  önmagukat  mentették  volna  fel,  ez  még  abban  az 
esetben  sem  fordult  elő,  ha  az  illetők  zsidók  voltak.  A  háború  felvetette 
a  nemzetiségi  kérdéseket,  mert  a  háborúban  a  nemzetiségek  igen  kü- 

lönbözőképen  viselkedtek.  A  horvátok  például  vitézül  verekedtek,  a 
csehek'  közül  viszont  sokan  mint  csehek,  ebben  a  minőségükben,  for- 
dultak a  monarchia  ellen.  Zsidó  nemzetiségi  kérdéssel,  agitációval 
azonban  nem  találkoztunk  a  háború  során  és  —  ezt  le  kell  szögezni  — 
egyetlen  zsidó  hazaárulóval  sem.  Nem  tudunk  arról  sem,  hogy  zsidók 
tömegesebben  tagadták  volna  meg  az  engedelmességet,  vagy  vonták 
volna  ki  magukat  a  kötelesség  alól,  mint  a  nem-zsidók,  sőt,  ahol  ön- 
kéntes kezdeményezésre  volt  mód  és  lehetőség:  a  háborús  jótékonyság 
és  a  hadikölcsönök  jegyzésében,  ott  is,  ugy  látszik,  nem  maradnak  a 
nem-zsidók  mögött.  Hogy  sok  a  felmentett  zsidó,  ez  ha  igaz  lenne,  sem 
lehetne  vád,  mert  annyi  felmentett  zsidó  van,  amennyit  felmentettek. 
Hogy  mennyi  zsidó  harcol  az  arcélen,  ez  sem  lehet  kérdés,  mert  annyi 
van  az  arcélen,  amennyit  oda  állítottak,  leszámítva  a  sebesülteket,  az 
elesetteket  és  az  aranyérmeseket.  Ha  viszont  valaki  kételkednék  abban, 
hogy  a  zsidók  nem  jegyeztek  hadikölcsönt,  erről  szintén  nem  lehetne 
ankétezni,  mert  erre  csak  statisztikai  kimutatás  adhatna  választ  és  nem: 
ankét.  Miért  kellett  tehát  kérdésessé  tenni  a  zsidók  helyzetét  Magyar- 
országon? Tudományos  okokból  aligha,  mert  ennek  a  tudományhoz 
semmi  köze  sincs.  De  föltéve,  ami  ismét  abszurdum,  tehát  bátran  föl- 
tételezhető, hogy  a  zsidók,  amire  az  egész  történelem  folyamán  egyet- 
lenegy példa  sem  volt,  hazafiatlanul  viselkedtek  volna,  helyes,  méltá 
nyos,  célszerű  lenne-e  ebben  az  esetben  napirendre  tűzni  a  zsidó  kér- 
dést? Meg  lehetne  oldani  a  kérdést?  És  ha  igen,  hogyan  lehetne  meg- 
oldani? Kényszertérítésekkel?  Tizedeléssel?  Pogrommal?  Sárga  folttal? 
Ugy  e  nem  lehetne?  Ha  pedig  nem  lehetne,  mi  lenne  az  eredménye,  mi 
az  eredménye  ennek  a  kérdésnek,  amely  nem  kérdés  és  amelyre,  ha 
kérdés  volna  is,  nincs  felelet?  Az  az  eredménye,  hogy  megbontja  a 
nemzet  egységét,  nyugalmát,  békéjét,  anélkül,  hogy  valamit  is  hasz- 
nálna. A  Huszadik  Század  másként,  gyakorlatibb  uton  oldotta  azonban 
meg  a  zsidó  kérdést.  Megkérdezett  ez  ügyben  bizonyos  számú  egyéni. 
A  megkérdezetteknek,  mint  a  Huszadik  Század  jelenti,  egy  harmada 
tényleg  válaszolt  is  a  kérdésre":  A  válaszokat  a  szerkesztőség  össze- 
számlálta és  kimondta,  —  24  szótöbbséggel  —  hogy  van  zsidó  kérdés 
Magyarországon.  A  Huszadik  Század  leányintézetére  kell  gondolnunk, 
a  Galilei-körre,  ahol  egy  izben,  állítólag,  isten  létezésének  a  kérdéséről 
vitáztak  az  urak  és  kimondották,  —  10  szótöbbséggel  —  hogy  nincs 
isten. 

A  kancellár  leleplezései.  A  kancellár  leleplezésének  külpolitikai 
következményei  ugy  látszik  sokkal  fontosabbak,  mint  ahogy  eleinte 
sejteni  lehetett.  Michaelis  leleplezései  ugyanis  még  mielőtt  leleplezések 
lettek  volna,  sokat  foglalkoztatták  az  entente  sajtót  s  ismertek  voltak 
ellenfeleink  politikai  köreiben.  Tudvalevő  ugyanis,  hogy  az  orosz  for- 
radalom abban  a  szent  hevületben,  mellyel  mindent,  ami  a  kapitalista 
imperializmus  jegyében  fogant,  meg  akart  semmisíteni,  elhatározta, 
hogy  az  ancien  régime  diplomáciai  szerződéseit  nyilvánosságra  hozza. 
Az  orosz  forradalomnak  ezt  az  első  fázisát  ugyanis  jellemzi  az,  hogy  a 
szocialista  programm  teljes,  becsületes  végrehajtásához  ragaszkodott. 
A  szocialista  programm  pedig  a  titkos  diplomácia  eltörlését  kivánta. 
A  tiszta  teória  mellé  akkor  még  a  mielőbbi  békekötés  kivánsága  is  tár- 
sult s  mindkét  szempont  követelte  ezeknek  a  diplomáciai  okiratoknak, 
a  burzsoa-imperialista  korszak  rosszakaratú  szimbólumának  a  közzé- 
tételét. Terescsenko  és  a  stockholmi  szocialista  kiküldöttek  ezt  be  is 
jelentették  a  világnak.  1917  június  10-én  azonban  Lvov  herceg  minisz- 
terelnök kijelentette,  hogy  a  szövetségesekkel  kötött  titkos  szerződése- 
ket nem  fogják  publikálni.  A  nyilvánosság  számára  még  hozzátették: 
Ezek  a  szerződések  változást  szenvedtek  s  igy  megszűnik  Oroszország- 
nak a  közléshez  fűződő  érdeke.  Vájjon  mi  rejlett  ezen  elhatározás 
mögött? 

A  franciák  ekkoriban  küldték  ki  Oroszország  megdolgozására 
a  gouvernementális  szocialisták  közül:  Thomast,  Moutot  és  Gachin-t. 
Nemsokára  rá  pedig  Franciaország  visszahívta  pétervári  követét  és 
Noulens-et  nevezte  ki  helyébe.  Ez  meglepetés  volt.  A  két  esemény  közt 
nyilván  lehetett  s  most  már  biztosan  mondhatjuk:  volt  is  —  összefüggés 
és  a  Kölnische  Zeitung  június  21-iki  genfi  tudósítását  az  események 
azóta  teljesen  igazolták.  A  kölni  lap  ugyanis  a  következőket  irta: 
Moutot  és  Cachin  mint  jó  francia  szocialisták  utaztak  el  Oroszországba, 
hogy  minden  erejükkel  az  egészséges  nacionalizmus  felé  tereljék  az 
orosz  forradalmat,  vissza  azonban  már  mint  nemzetközi  szocialisták 
jöttek.  Ez  a  körülmény  a  francia  kormányt  szerfelett  nyugtalanítja.  Az 
oroszországi  hatalom  uj  birtokosai  a  levéltárakat  mind  kezükbe  kerí- 
tették, tehát  valamennyi  szerződést  is,  azt  a  hírhedt  orosz-francia  szövet- 
ségi szerződést  is,  amelynek  határozmányai  még  mindig  a  legmélyebb 
titokban  vannak.  Bizonyosnak  mondják,  hogy  Moutot  és  Cachin  e  rész- 
letekbe betekintettek  és  ez  birta  őket  állásfoglalásuk  megváltoztatá- 
sára. 

Ez  a  «hirhedt  orosz-francia  szerződés»  azonban  lassankint  egész 
Franciaország  politikai  témája  lett.  Mindehhez  járult  a  június  eleji  tit- 
kos képviselőházi  ülés,  ahol  Ribot  kénytelen  volt  az  orosz-francia  szö- 
vetségi szerződés  titkos  aktáit  felolvasni.  Hervé  ekkor  irta  a  Victoire- 
ban,  hogy  Párisban  a  legvadabb  híresztelések  keringenek  bizonyos  tit- 

kos  iratokról,  amelyek  Poincarérá  nézve  íölötle  kellemetlenek.  Az  öreg 
Clemenceau  pedig  egyenesen  kijelentette:  «Az  egész  világ  tudja,  hogy 
ezek  az  iratok  már  a  németek  kezében  vannak  és  ezért  jó  volna  azokat 
előre  közzélenni.  Poincaré  olyan  sajátságos  módon  kormányozta 
Franciaországot,  hogy  sok  mindenre  el  kell  készülve  lenni !» 

Clémenceaunak  igaza  volt  ezzel  a  figyelmeztetéssel  is  és  azzal  a 
feltevésével,  hogy  ezeket  a  titkos  szerződéseket  már  a  Wilhelmstrasse 
is  ismeri.  Hogy  Berlin  miképen  szerzett  tudomást  a  diplomáciai  ok- 
mányról, azt  senki  sem  tudhatja  biztosan.  A  francia  lapok  a  legfan- 
tasztikusabb dolgot  emlegetik.  Mindenesetre  visszaemlékezhetünk  most 
egy  stockholmi  hiradásra  (1.  Hamburger  Fremdenblatt  június  5),  amely 
szerint  az  orosz  külügyminisztérium  levéltárából  az  összes  1913  óta 
kötött  diplomáciai  szerződések  eredeti  példányai  eltűntek.  «Az  eltűnés 
—  hangzik  a  tudósítás  —  összefüggésben  áll  azokkal  a  titokzatos  be- 
törésekkel, amik  a  külügyminisztériumot  és  az  idegen  nagykövetek  la- 
kásait érték.  Igaz,  hogy  a  német  lap  még  hozzáteszi:  ezeknek  az  akták- 
nak az  eltűnése  csakis  az  entente  érdeke  lehetett,  amiben  feltétlenül 
igaza  is  van.»  Más  jelentések  szerint  a  forradalom  első  napjainak  zűr- 
zavarában jutottak  ezek  az  okmányok  «illetéktelen»  kezekre. 

Ilyen  körülmények  között  következett  be  a  kancellár  leleplezése. 
Ribot  válaszában  kijelentette,  hogy  a  francia  kormány  nemcsak  a 
Michaelis  által  publikált  orosz  szövetségi  szerződést,  hanem  minden 
titkos  diplomáciai  okiratot,  ami  Oroszországgal  vonatkozásban  állt, 
nyilvánosságra  fog  hozni.  Ha  csak  ez  a  hatása  lenne  is  a  kancellár  le- 
leplezésének, ez  is  igen  fontos  lenne.  De  igazi  jelentősége  Michaelis 
nyilatkozatainak  Poincarérá  való  vonatkozásában  áll.  Ha  a  francia  de- 
mokrácia demokrácia,  akkor  Poincaré  visszaélt  elnöki  hatalmával  s  a 
köztársaság  államjogi  szellemével.  Valóban  a  francia  nyárspolgár,  a 
proletár,  a  kapitalista,  a  termelő  egyaránt  meg  fogja  gondolni,  hogy 
egész  élete  munkájának  vájjon  csakugyan  az-e  a  legfőbb  jogosultsága, 
hogy  igy  alkalmat  adjon  egy  tehetségesen  ambiciózus  lotharingiai  ügy- 
védnek, hogy  a  háta  mögött  titkosan  szerződjék  a  Rajna  birtokára. 
Poincaré  személyén  túl  is  óriási  lelki  jelentősége  lehet  ezeknek  a  le- 
leplezéseknek. Ha  egyetlen  ember  szeszélye  a  defenziv-szövetséget 
offenziv-szövetséggé  változtathatja,  amely  a  háború  minden  ideológiai 
igazolását  —  a  védelmi  háború,  elnyomott  nemzetek  felszabadítása, 
nemzetiségi  elv  (hiszen  az  elfoglalandó  Saar-vidék  tiszta  német)  —  fel- 
rugja,  akkor  ennek  az  egyetlen  embernek  szeszélye  otyan  kiábrándu- 
lást vált  ki  a  saját  ideáljaiban  bizó  tömeglelkekből,  ami  végzetessé  lehet 
Franciaország  egész  jövőjére.  Thomas  és  a  gouvernementális  szocialis- 
ták magatartása  csak  egyik  szimptomiája  lehet  ennek  a  változásnak,  ami 
már  megindult  a  köztársaságban  s  amit  a  kancellár  leleplezése  siettetni 
fog.  Valami  erjed  Franciaországban. 

Tót  romantika.  Paul  de  La  Rive,  vájjon  nem  ilyen  nevek  szere- 
pelnek-e Ohnet  regényeiben  is,  cikket  irt  az  Opinionba  a  tótokról.  Ezek 
a  franciák  nagyon  kedves  emberek.  Mikor  Madagaszkár  királynője 
Párisba  jött,  hogy  hódolatát  bemutassa  Franciaország  elnökének,  (azt 
hiszem:  a  jó  öreg  Falliéres  apó  trónolt  az  Elysée-ben)  a  francia  hölgyek 
másnap  egy  uj  frou-frout  hoztak  divatba,  amit  el  is  neveztek:  á  la  Reine 
de  Madagascar.  Mikor  a  sziámi  király  járta  Párist,  a  francia  szépek,  a 
midinettek  udvarlóikkal  a  Jardin  d'Acclimation-ba  mentek  «y  fairé 
une  promenade  sur  les  éléphantes». 

A  politikában  is  vannak  ilyen  divatok.  Marianne  szeszélyes  és  sze- 
retett egyszer  bennünket  is.  Nemcsak  tissotiádákat  kaptunk,  hanem 
szép  szavakat  is  Franciaország  nagy  költőinek  s  államférfiainak  ajkáról. 
Ezek  szép  idők  voltak,  de  most  más  népek  jöttek  divatba.  Francia- 
ország ma  az  «elnyomott  kis  nemzetek)) -ért  lelkesedik  és  —  valljuk 
meg  —  szép  újságcikkekben  nincs  is  hiány.  Különösen  a  csehekről,  aki- 
ket még  mindig  összetévesztenek  a  cigányokkal  és  leginkább  Murget 
regénye  után  képzelnek  el.  De  a  csehek  állandóan  a  cseh-tót  testvér- 
nemzetről  beszélnek  s  az  udvarias  franciák  mindent  elkövetnek,  hogy  a 
tótokat  is  befogadják  a  nemzeti  sziv  szeretetébe.  Azért  nagyon  meg- 
becsülik azokat  a  cikkeket,  amit  olyan  irók  irtak,  kik  már  igazi  tótot 
is  láttak.  Valódi  tótot,  amilyet  Scotus  Viator  ir  le,  elnyomásban  sinylő- 
dőt,  pusztuló  rabszolgát,  akit  a  magyar  oligarchia  nyereg  alatt  puhít 
meg.  Az  Opinion  is  hálás  volt  Paul  de  La  Rive-nek,  aki  a  következőket 
írja: 

Egy  magyar  újság,  az  őszinteség  egyik  percében,  amikor  a  cen- 
zúra szundikált,  az  utóbbi  napok  egyikében  az  Amerikával  történt  sza- 
kítás kellemetlen  következményeit  fejtegette:  «Nekünk  oda  át  —  nyög- 
décselt —  körülbelül  500.000  honfitársunk  van.  Ezek  ezután  kény- 
szerülnek Amerikában  maradni  s  ránk  nézve  örökre  elvesztek!))  Nyil- 
vánvaló, ha  csak  Tarnowsky  gróf  visszatérésének  nehézségeire  gondo- 
lunk is,  s  főleg  tekintetbe  véve,  hogy  ez  az  500.000  ember  még  csak  nem 
is  nagykövet,  hogy  ezek  nem  valami  nagy  örömmel  szándékoznak 
hazahajózni.  De  vájjon  —  komolyan  beszélve  —  ezek  az  állítólag 
"Amerikában  való  maradásra  itéltek»  csakugyan  ugy  égnek-e  a  láztól, 
hogy  hajóra  szálljanak?  .  .  . 

öt-hat  órai  vasúti  utazás  Pesttől  északra  megszabadítja  az  embert 
az  idegesítő  egyhangúságától  egy  földdarabnak,  amelynek  a  neve: 
«puszta»  nem  elég,  hogy  ezt  a  sikságszerüséget  kifejezze.  S  valóban  a 
talaj  első  duzzadása  már  valóságos  geológiai  tiszta  örömöt  fakaszt  az 
emberben.  Ezek  a  félénk  vonalak  nemsokára  hegyekbe  futnak  fel.  Ide 
szaglik,  egészen  a  dohányzó-szakaszig,  a  fenyőillat  s  a  vonat  szuszogá- 
sára  távoli  visszhang  felel,  ős  parasztok  uj  típusai  jelennek  meg  az 

Magyar  Figyelő.  25 

úton,  hosszú  hajjal,  medaillonból  kivágott  arcéllel.  Ez  a  tótok  földje, 

itt  végződik  Magyarország. 

Bocsánat!  tiltakozik  mellettünk  egy  karakterisztikus  arcú  ur, 
akinek  a  válláról  nyullábak  és  a  szájából  egy  hamis  Havanna  lóg  le 
Ön  még  mindig  Magyarországban  van.  Olvassa  csak  el  az  állomások 
neveit. 

S  még  büszkélkedni  mer  vele! 

Ah,  igaz,  köz-i-gaz-ga-tá-si-lag,  ez  még  mindig  Magyarország!  De 
mennyire  Magyarország!  .  .  .  Ennek  az  urnák  igaza  van.  ő  a  magyar 
sovinizmust  jelképezi,  amely  mindig  magával  hordja  a  maga  Magyar 
országát  s  amelyet  most  itt  szuronyhegyre  tűzött.  Folytassuk  csak  utun- 
kat s  nemsokára  a  «Tatra»  hegyei  közül  csodálatos  éneket  s  a  szenvedő 
emberek  zúgását  halljuk  ki. 

Egy  uj  nemzetiség  ez,  amelyet  pontosan  meghatároz  az  az  ellen- 
állóképesség, amelyet  etnográfiai  szomszédaival  szemben  évtizedek  óta 
kifejtett.  Megvannak  a  maga  népi  szokásai,  ifjai  és  öregjei,  akik  fejükön 
túlzott  hosszúságú  kalapot  hordanak  s  akik  egytől-egyig  —  minden  év- 
szakban fedetlen  mellel  —  vezetik  a  munkáját  ökreiknek,  amelyeknek 
komolyságát  s  állhatatosságát  maguk  is  elsajátították.  Megvannak  a 
maga  erős  leányai,  akik  vasárnap  olajjal  bekent  hajfonatban,  szoknyá- 
jukat krinolinná  duzzasztva,  lábukon  csizmával  az  Ur  dicsőségét 
éneklik. 

És  igy  tovább.  Paul  de  La  Rive  azután  még  sok  szörnyűséget  tud 
elmondani  a  budapesti  urak  kegyetlenségéről,  akik  rákényszerítik  a 
jámbor  tótokra  «zavaros  idiomájukat,  szakállviseletüket  és  az  ő  híres 
gulyásukat)).  Valóban  hallatlan  zsarnokság,  poroszabb  a  porosznál  és 
muszkább  a  muszkánál,  amely  még  a  nemzetiségi  gyomrot  is  szabá- 
lyozni meri  s  azt  is  előirja  kénye-kedve  szerint,  hogy  bajuszt  hordjon! 
Az  egész  hivatalos  szervezet  az  elmagyarosításon  dolgozik  s  egy  egész 
gépezet,  hogy  e  jámborokból  lojális  magyarokat  gyártson.  «Szent  István 
napján,  a  magyarok  nemzeti  ünnepén  hirtelen  előkerült  pálinkás  hor- 
dók által  elérik,  hogy  a  tótok  is  elkiáltják:  Éljen!  amit  bizony  éh- 
gyomorra nem  kiáltanának! 

Látjuk,  hogy  ez  már  más  stilus,  magasabb  iskola!  De  alapjában 
csak  az  a  különbség,  hogy  Tissot  a  pusztát  szerette,  Paul  de  La  Rive 
pedig  már  más  couleur  locale-lal,  dohányzószakasszal,  fenyőillattal. 
«Eljen»-nel  dolgozik.  De  azért  nyugodtak  lehetünk,  a  tótokat  ép  ugy 
szeretik,  mint  egykor  bennünket'  Most  ilyen  a  divat  Párisban. 

Almcyrcida  halála.  A  görög  végzet  nem  lehetett  olyan  kegyetlen, 
mint  a  francia  romantika.  Micsoda  véres  hispano-gall  képzelet  illesz- 
tette az  alvó  nyakára  a  vékony  zsinórt,  ami  elég  volt  hozzá,  hogy  a 
derék  vörös  sapkás  megfuladjon!  Notre  Dame  de  Paris!  Torquemada 
és  hugoi  fantázia  dolgozott  itt.  Almeyreida  nem  lehetett  öngyilkos. 
Ehhez  nagyon  is  szellemes  volt,  azonkivül  az  ő  öngyilkossága  a  Bonnet 
Rouge  elleni  hajszának  igazolást  adott  volna.  Ezzel  a  zsinórral  a  Bonnet 
Rouge-t  akarták  megfojtani,  amelyre  oly  módfelett  haragudtak  a  nacio- 
nalista lapok,  ugy,  hogy  az  Action  Francaise,  ez  a  fekete  taláros  kleri- 
kális-royalista  lap  haragjában  mindennap  mosogatórongynak  (torchon) 
volt  kénytelen  nevezni  vörös  sapkás  kollégáját. 

Igaz,  hogy  a  Bonnet  Rouge  néhány  kitűnő  dolgot  csinált.  A  leg- 
moliéreibb  ötlete  a  következő  volt:  Yuan-Si-Kaj  kinai  elnök  haláláról 
cikket  irt  ezen  a  cimen:  Le  mauvais  président  s  Brizon  képviselőt  — 
mert  a  lap  mögött  a  francia  kisebbségi  szocialista  párt  állt,  —  meg- 
bízta, hogy  a  cikket  olvassa  fel  a  parlamentben.  Ez  meg  is  történt.  Sze- 
retnők ezt  a  cikket  a  maga  egészében  lefordítani,  a  lekitünőbb  perszi- 
flázs,  amit  csak  valaha  olvastunk.  «Yuan-Si-Kaj,  —  kezdte  Brizon  — 
meghalt,  mert  rossz  teát  ivott.  Mikor  néhány  év  előtt  megválasztották, 
egyesek  bizonyosak  voltak  benne,  hogy  háborúra  fogja  vinni  országát 
és  a  jövendölés  be  is  teljesedett.  Birodalmat  akart  alapítani,  még  ha 
Kínának  vérözönbe  kellene  is  fúlnia,  mert  vad  ambíció  kerítette  hatal- 
mába egész  lényét ...  A  külügyek  vezetője  akart  lenni  és  az  is  lett,  bár 
Oroszország  nagykövetsége  ugy  találta,  hogy  csak  papagály.  Hiúsága 
jobban  fejlődött  ki  bátorságánál.  A  legkisebb  veszélyre  elbujt  a  pin- 
cébe. Csak  népszerűségére  gondolva  olyan  cenzúrát  rendezett  be,  mint 
egykor  a  császári  uralom  s  ezzel  védelmezte  magát.  Ha  a  mi  Favre  kép- 
viselőnk kinai  lett  volna,  ezt  kérdezte  volna  tőle  interpellációjában: 
Hírek  járnak,  amik  erősebbek  az  ön  cenzúrájánál,  mert  a  nemzetből 
származnak,  amely  terjeszti  azokat .  .  .  Hiúságához,  dicsőségéhez,  önzé- 
séhez képest  nagyon  könnyelmű  volt.  Elárulta  a  köztársaságot,  a  reak- 
ciót szolgálta  és  a  haza  vérét  kieresztette.  Monsieur  Louis-Seize  volt  a 
mi  utolsó  rossz  elnökünk:  ezt  be  is  bizonyította  neki  az  Alkotmányozó 
gyűlés,  amennyiben  levágatta  a  fejét:  de  azóta  Franciaországban  ki- 
ment a  divatból  ez  az  operáció!  Éljen  a  köztársaság!  Le  a  reakcióval! 
Éljen  az  ország!  > 

Mondanunk  sem  kell,  hogy  Jules  Gautier  ur,  a  főcenzor,  illetve 
valódi  nevén:  Yuan-Si-Kaj -Poincaré  még  azon  a  napon  intézkedett  a 
Bonnet  Rouge  betiltása  végett.  , 

Ez  persze  nem  akadályozta  meg  a  Bonnet  Rouge-t  abban,  hogy 
továbbra  is  ne  ostorozza  azt  az  túlfötött  ambícióval  rohanó  ügyvéd  ^t. 
»ki  a  pályán  maga  után  rántja  az  egész  vonatot.  Aki  a  maga  felelős 

ségére  életre-halálra  szóló  titkos  szerződéseket  köt  s  aki  a  poincaréiz 
mus  egész  korhadt  rendszerére  rá  akarja  feszíteni  Franciaországot.  Os- 
torozta az  egész  áldemokráciát,  amellyel  szemben  küzdenek  ők:  a 
másik  Franciaország  (l'autre  Francé)  képviselői:  a  Bonnet  Rouge,  a 
Journal  du  Peuple,  a  Lanterne,  a  Pays  és  ujabban  La  Vague.  Ez  a 
zimmerwaldista,  pacifista,  Caillaux-párti  blokk  a  háborús  sajtó  egész 
offenzíváját  kihivta  maga  ellen.  A  szent  egységben  egyek  voltak  mind 
a  többi  lapok  ez  ellen  a  blokk  elleni  harcban.  Mindenféle  rágalmakkai 
operáltak.  Az  Action  Francaise  mániákusa:  Léon  Daudet  járt  elől  a 
hajszában.  A  Bonnet  Rouge  pörre  vitte  az  xügyet.  Almeyreida  ekkor  ' 
csinálta  másik  legügyesebb  dolgát.  Annak  bizonyítására  ugyanis,  hogy 
Daudet  mily  őrülten  beteges  rágalmazási  hóbortban  szenved,  kiadott 
egy  Bonnet  Rouge-számot,  amelyben  szerepelt  a  francia  közélet  min- 
den számottevő  alakja:  tanár,  prefektus,  biró,  politikus,  iró,  bankár, 
hivatalnok,  mindenki,  akiket  Daudet  már  mind  valami  botrány  vagy 
förtelem  hősévé  avatott  egykor. 

Minél  jobban  hódított  az  ő  pacifista-áramlatuk,  annál  kímélet  - 
lenebbül  támadta  őket  a  Poincaréra  esküdött  nacionalista  sajtó.  Rágal- 
mazási frazeológiájuk  unalmassá  vált  fordulata  természetesen  az  volt, 
hogy  boche-kém  és  boche-pénz!  Először  a  Pays-vel  próbálkoztak.  A 
Victoire-ban  indult  meg  a  hajsza  Hervé  Lysis  álnevű  munkatársának 
tollából  és  Daudet  az  Action  Francaiseben,  Besthoulat  a  Libertében 
segítettek  Lysisnek.  Napról-napra  követelték,  hogy  Dubarry,  a  Pays 
szerkesztője  nevezze  meg  a  lapot  fentartó  társaság  részvényeseit.  Du 
barry  kijelentette,  hogy  kész  a  neveket  Dupuy,  a  párisi  sajtószindikátus 
elnökének  választása  szerinti  lapszerkesztő  előtt  bizalmasan  megmon 
dani;  máris  kijelenti  azonban,  hogy  azok,  kiket  Léon  Daudet  említ  fel. 
Marquet  játékbarlangtulajdonos,  Ullmann  és  «más  zsidó  bankárok » 
nincsenek  közöttük. 

A  Pays-t  nem  sikerült  elhallgattatniok,  most  azután  a  Bonnet 
Rouge-ra  vetették  magukat  sokkal  nagyobb  erővel.  Július  8-ikán  maga 
Ribot  indította  meg  ellene  a  támadást  a  képviselőházban.  Ez  volt  a 
Bonnet  Rouge  hires  csekk-ügye,  amely  napokon  keresztül  izgalomban 
tartotta  a  francia  sajtót.  A  dolog  ugy  történt,  hogy  a  francia-svájci  ha- 
táron elfogtak  egy  csekket,  amely  útban  volt  Berlinből  Páris  felé  s 
amelyen  Almeyreida  neve  szerepelt.  De  nemcsak  az  ő  neve  szerepelt 
rajta,  hanem  egy  német  bankcégé  is,  amelynek  svájci  területen  tekin- 
télyes összeget  kellett  volna  Almeyreida  megbízottjának  kezeihez  ki- 
szolgáltatni. .Ez  a  német  csekkügy  «nagyszerüen  jött»  a  Ribot-kormány- 
nak.  Mindig  szép  dolog  őrködni  a  haza  veszélyén.  Ribot  leleplezte  a 
dolgot  és  másnap  Almeyreida  a  Bonnet  Rouge-ban  megmagyarázta. 
Eszerint  Almeyreida  még  jó  bent  a  béke  boldog  éveiben  nemzetkőzi 

társakkal  együtt  résztvett  egy  betéti  társaság  megalapításában.  Ez  a 
részvénytársaság  jó  üzletnek  bizonyult  s  most  ezen  a  német  csekken 
akarta  felvenni  Almeyreida  a  neki  jutó  nyereményrészt.  Almeyreidát 
meg  lehetett  volna  támadni  azért,  hogy  mint  zimmerwaldista  nem  ve- 
tette meg  a  kapitalista  jólét  és  nyerészkedés  előnyeit  kihasználni.  De 
nem  lett  volna  szabad  börtönbe  vetni  azért,  mert  elárulta  Franciaorszá- 
got. És  főleg  nem  lett  volna  szabad  ama  bizonyos  reggelen  a  halott 
Almeyreida  nyakán  azt  a  bizonyos  vékony  zsinórt  találni. 

A  poincaréizmus  nagyon  kétélű  taktikával  dolgozik  és  Yuan-Shi- 
Kaj  is  meghalt,  mert  rossz  teát  ivott.  Yuan-Shi  Kaj  est  mort  pour  avoir 
bu  du  mauvais  thé! 

Gamma. 


A  halálzászlóalj.  Nagyszerű  és  lendületes  beszédek  kíséretében, 
sziláján  és  fogvicsorgatva,  ma  már  sehol  sem  létező  lelkesedéssel,  vér- 
szomjasán, bódultan,  rajongva  indult  el  az  arcélre.  A  feminista  Írónők 
lelkesülten  tapsoltak  e  mutatványhoz.  íme!  mondották,  nemcsak  szalda- 
kontisták,  orvosok,  tanárok,  kalauznők,  vasesztergályosok,  kocsisok, 
számvevő  altisztek,  sőt:  segédjegyzők  lehetnek  nők,  de  katonák  is.  Miss 
Pankhurst  boldogsága  nem  ismert  határt.  Uj  érv  a  nők  választójoga 
mellett!  És  milyen  érv!  Két  egész  zászlóalj!  Halálzászlóalj!  Zászlóalj, 
amely  nem  ismer  kegyelmet!  Amely  nem  ejt  foglyokat!  Lehet-e  még 
kétségbevonni,  hogy  a  nők  is  megérdemlik  a  választójogot?  Lehet-e 
még  kétségbevonni  politikai  érettségüket  a  halálzászlóaljak  után?  Való- 
ban nem  lehet.  Az  aggályoskodók  megsemmisülten  tették  le  a  fegyvert 
Bocskoreva  asszony  félelmetes  serege  előtt,  az  osztrák-magyar  tüzér- 
ség viszont  nem  tartozott  az  aggályoskodók  közé  és  Brzezanynál,  mint 
a  hivatalos  jelentésben  olvassuk,  pergőtüz  alá  vette  a  zászlóaljat, 
amely  ész  nélkül,  bomlottan  megfutott.  Nem  baj.  Elvégre  az  ázsiai 
amazonok  is  megfutottak  és  Thezeus  keményen  megleckéztette  őket, 
pedig  még  elszántabbak  voltak,  mint  a  halálzászlóalj,  mert  kiégették 
jobb  mellüket,  amely  akadályukra  volt  az  ijjazásban.  A  szittya  ama- 
zonok is  letették  a  fegyvert  és  férjhez  mentek  a  szittyákhoz,  ami  pedig 
az  afrikai  amazonokat  illeti,  az  ő  vereségük  Héraklésszel  szemben  köz- 
tudomású. Bocskoreva  asszonynak  nem  kell  szégyenkeznie  a  megfuta- 
modás miatt.  Sőt.  Pankhurst  kisasszonynak  sem  kell  kétségbe  esnie  a 
nők  választójoga  mellett  felhozott  eme  legújabb  érv  fiaskóján.  Nem 
kell  kétségbeesnie,  mert  az  érv  nem  volt  érv.  A  választójog  a  politikai 
érettség  függvénye  kell  hogy  legyen,  de  nem  a  katonás  viselkedés  függ- 

vénye,  inert  ha  a  katonás  viselkedés  függvénye  lenne,  akkor  a  politika 
vezérférfiait  az  aranyérmesek  közül  kellene  kiválogatni,  amit  azonban 
eddig  még  egyetlen  országban  sem  tettek  gyakorlattá.  Ami  viszont  a 
halálzászlóalj  vereségét  illeti,  ez  a  vereség  nem  kompromittáló  a  nőkre 
s  a  tanulság,  amelyet  belőle  levonunk,  egészen  más  természetű.  Bizo- 
nyos, hogy  a  nők  elszántabb,  lelkesebb,  szenvedelmesebb,  sőt  szigorúbb, 
rendtartóbb,  fegyelmezettebb,  mert:  fanatikus  katonák,  mint  a  férfiak. 
Fejlődöttségükben  azonban  ők  még  messze,  legalább  száz  évvel  marad- 
tak a  férfiak  mögött,  ami,  ha  tekintetbe  vesszük,  hogy  fejlődésüket, 
emberré  való  kifejlődésüket  mennyivel  később  kezdték  el  mint  a 
férfiak,  aránylag  nem  is  sok.  Az  orosz  női  katonák,  vagy  katonanők 
abban,  ahogy  a  háborút  elképzelték,  még  a  hősi  korszaknál  tartottak. 
Az  ő  képzelmükben  a  háború,  a  hősiesség:  érzelmi  ügy,  a  szenvedély, 
az  indulat  ügye,  az  ő  képzelmükben  a  hős,  mint  kivételes  lény  él  s  ők 
elindultak,  felindultan  és  lángolva,  hogy  hőstetteket  vigyenek  véghez. 
Szomorodva  kellett  azonban  tapasztalniok,  hogy  elképzeléseiket  a  való- 
ság nem  fedi.  A  háború:  üzem,  a  hős:  nem  kivétel,  hősnek  lenni  ma 
foglalkozás.  Erre  az  üzemre,  erre  a  foglalkozásra  a  nők  még  egyelőre 
nincsenek  berendezkedve.  Nem  fogjuk  alacsonyabb  rendüségnek  tulaj- 
donítani, ha  nem  is  fognak  berendezkedni  a  háború  mesterségére.  Ölni 
ma  már  nem  «kunszt».  Gyógyítani,  jóvátenni,  elsimítani,  kiigazítani: 
ez  művészet.  Ezekben  mutathatják  meg,  hogy  mit  érnek.  A  halálnak 
épen  elég  zászlóalj  van.  Minden  faj,  nem,  nemzet,  kor,  nyelv,  vallás 
képviselve  van  a  halál  zászlóaljaiban.  Az  élet  zászlóaljait  kell  megszer- 
vezni s  ha  ezeken,  mint  egykor  a  francia  románcokban:  a  szerelmen, 
megtörik  hatalma  a  halálnak,  mindent,  még  a  választójogot  is  maguk- 
nak követelhetik  azok,  akik  ezt  a  halálon  való  győzelmet  kiharcolták 
ők  lesznek  az  igazi  győzők. 


Hegedűs  Lóránt:  A  Pesti  magyar  kereskedelmi  bank  keletke- 
zésének és  fennállásának  története.  II.  kötet,  1892 — 1917.  Másodízben, 
előbb  50.  most  pedig  75  éves  fennállásának  jubileuma  alkalmából  dol- 
goztatta fel  történetét  az  első  magyar  bankintézet  s  a  feladat  megoldását 
Hegedűs  Lóránt  kipróbált  tollára  bizta.  Bár  ez  utóbbi  negyedszázad 
mozzanatainak  megírásánál  a  leküzdendő  nehézségek  felülmúlták  a  meg- 
előző félszázadét,  mivel  alatta  a  magyar  nemzetgazdaság  fejlődése  erő- 
teljesebbé s  a  világgazdasági  vonatkozások  komplikáltabbá  váltak, 
szerző  ismert  irói  készsége  és  szaktudása  könnyödén  veti  át  magát  ez 
akadályokon.  Az  ujabb  történeti  kutatás  eredményeinek  felhasználása 

val  eleven  színekkel  vázolja  a  bank  alapításának  és  az  ezt  követő  vál- 
ságos időkben  átélt  küzdelmeinek  történetét.  Mig  azonban  az  első  év- 
tizedek eseményeit  a  hazai  politikai  viszonyok  folyományakép  jellemzi, 
addig  a  harmadik  negyedszázad  evolúciójában  az  eseményeket  a  világ- 
gazdasági jelenségekből  törekszik  levezetni.  Majd  statisztikai  adatok 
szemléltető  felhasználásában  mutatja  be  egyrészt  a  magyar  nemzet- 
gazdaság fejlődését  annak  az  intézet  alapításakor,  50  és  75  éves  fenn- 
állásakor való  állapotának  szembeállításával,  másrészt  az  osztrák  nem- 
zetgazdaság vonatkozó  adatainak  idézésével  a  magyar  nemzetgazdaság 
viszonylagos  erősödésének  fölényét  az  osztrákéval  szemben.  A  bank  ki- 
alakulásával kapcsolatban  a  magyarnyelvű  gazdasági  irodalomban  eddig 
ismeretlen  kérdéseket  boncolgat;  igy  a  bankok  fejlődését  a  gazdasági 
determinizmus  alapján,  a  tőkekoncentráció  problémáit,  stb.  Magángaz- 
dasági szempontból  vizsgálja  a  fontosabb  banküzleti  ágakban  végbement 
eltolódásokat  s  bevonja  a  mobilitás  kérdését.  A  jelzálogüzletnek  külön 
fejezetet  szentel,  hogy  plasztikusabban  jusson  kifejezésre  a  banknak 
a  magyar  mezőgazdasági  hitel  ellátása  körül  szerzett  érdeme. 

Tanulságos  felvételeket  tartalmaz  a  könyv  a  gazdálkodó  társa- 
dalmi réteg  megerősödésének  s  ezzel  szemben  a  nem  alkalmazkodó 
osztály  térvesztésének  tekintetében  s  hogy  miként  hajolnak  meg  a 
tőkekoncentráció  előtt  hazánkban  is  előbb  a  hitelintézetek,  azután  az 
ipari  vállalatok  s  végre  mint  nyomul  be  feltartózhatatlanul  a  kapita- 
lisztikus  termelés  a  mezőgazdaságba  is.  Vigaszul  leszögezhető  azonban 
a  bank  történetéből,  hogy  a  nagybankok  terjeszkedése  a  nemzetvagyon- 
nak  s  vele  az  ország  politikai  tekintélyének  növelésére  is  szolgált;  mily 
sikeresen  szolgálta  presztízsünket  a  bank  pl.  a  Balkánon  való  békés 
hódításával.  Külön  fejezet  számol  be  arról,  hogy  milyen  arányban 
vette  ki  részét  a  bank  a  haza  védelméből  e  nagy  világkonflagrációban 
s  mint  fedhetők  fel  történetében  a  jelenlegi  háborús  viszonyok  le- 
nyomatai. 

Megbecsülhetetlen  kincsesház  e  monográfia  azok  számára,  kik 
felismerik  adatai  között  a  gazdasági  erjedés  tüneteit.  Eklatáns  bizonyí- 
tékát nyújtja  szerző  pl.  a  gazdasági  erők  kérlelhetetlen  érvényesülésé- 
nek annak  beismerésével,  hogy  a  bank  tulaj donképeni  nekilendülése 
csak  Lánczy  Le6  vezetésével  veszi  kezdetét,  vagyis  a  magángazdasági 
princípiumnak,  a  határtalan  nyereség  elvének  inaugurálásával.  Ettől 
kezdve  szolgálhatja  a  bank  intenzivebben  a  magyar  nemzetgazdaságot 
is,  mert  csupán  az  említett  gazdasági  morálnak  realizálása  tette  a  ban- 
kot versenyképessé  a  külföldi,  elsősorban  osztrák  versenytársaival 
szemben.  Plasztikusan  domborodik  ki  szerzőnél  amaz  igazság  is,  hogy 
hányszor  hiúsította  meg  nálunk  is  a  szegény  nemzetek  átka,  a  politikai 
viszálykodás  a  kedvező  világgazdasági  konjunktúrák  kiaknázását. 

Elvitathatatlan  érdeme  szerzőnek  továbbá,  hogy  stílusa  meg 
szokott  sajátságos  szépségével  igyekszik  most  is  közönségünket  a  gazda- 
sági munkák,  a  modern  általános  műveltség  elengedhetetlen  faktorai- 
nak a  forgatására  rábírni.  A  nagy  szakértelemmel  és  dicséretes  buzga- 
lommal összeállított,  tanulságos  bankstatisztikai  táblázatokkal  s  képek- 
kel bővített  műhöz  Lánczy  Leó,  a  bank  elnöke  irt  előszót. 

sz.  m. 


) 


i 


Adria  Biztosító  Társulat.  A  társulatnak  augusztus  14-én  megtar- 
tott választmányi  ülésében  az  igazgatóság  a  lefolyt  üzletévre  nézve  csak 
ideiglenes  zárszámadást  terjeszthetett  be,  tekintettel  arra,  hogy  az 
1916.  évre  vonatkozóan  a  teljes  zárszámadások  még  nem  voltak  el- 
készíthetők. Általánosságban  az  elemibiztosítási  ágazat  üzleti  gyarapo- 
dása igen  kielégítőnek  tekinthető,  kedvező  kárviszonyok  mellett.  Az 
életbiztosítási  ágazat  forgalma  az  uj  szerzemények  tekintetében  élénkebb 
volt,  mint  a  megelőző  háborús  évben.  A  rendes  és  rendkívül  üzleti  ki- 
adások erősen  fokozódtak.  Az  igazgatóság  osztalék  gyanánt  egyelőre  a 
múlt  évi  osztalék  nagyságának  megfelelően  részvényenként  160  korona 
kifizetését  határozta  el. 


WUNOARIA  KÖNYVNYOMDA  BKOAPÍST 


Az  erdélyi  fejedelmek  és  az  oláh  vajdák 

Irta  :  Eiró  Vencel  dr. 


Már  Árpádházi  királyainknak  állandó  törekvésük  volt,  hogy  a 
Magyarországgal  szomszédos  területeket  az  országhoz  csatolják.  Ebben 
részben  hódításvágy  vezette  őket,  részben  az  a  cél,  hogy  Magyarország- 
nak bármilyen  irányból  jövő  támadással  szemben  előországokat  sze- 
rezzenek, ahová  a  harc  szinterét  helyezhessék.  Ez  a  cél  vezérelte 
IV.  Bélát,  amikor  a  mai  Románia  területén  terjeszkedett.  Havasalföld 
ellen  az  Anjouházi  Károly  Róbert  is  hadakozott,  fia,  Nagy  Lajos  a  mai 
Románia  mindkét  alkatrészét,  Moldvát  és  Havasalföldet  hűbéres 
állammá  lette.  Ettől  kezdve  a  függés  erősebb,  vagy  gyengébb,  amint 
Magyarország  helyzete  magával  hozta. 

A  török  terjeszkedése  óta  királyaink  mindent  megtettek,  hogy  a 
vajdákat  a  töröktől  távoltartsák.  Területeiket  megvédték,  továbbá  ado- 
mányokkal kötötték  le  őket.  Többször  megtörtént  ugyanis,  hogy  az 
oláh  vajdáknak  Erdélyben  tekintélyes  birtokokat  adtak.  E  birtokokat 
részben  hűségük  jutalmául  kapták,  részben  azért,  hogy  veszély  idején 
bemenekülhessenek.  Mátyás  király  az  erdélyi  Gsicsót,  Küküllővárat 
adta  a  moldvai  vajdának,  a  havasalföldi  vajdák  viszont  Algyógy,  Al- 
vinc,  Borberek  és  nagy  kiterjedésű  uradalmaik  birtokába  jutottak.  Volt 
idő,  amikor  egész  Fogarasfölde,  Küküllővára  sok  faluval,  hasonlóképen 
a  Szamos  mellett  Szeszorma,  faluival,  jószágaival  a  havasalföldi  vajdá- 
hoz tartozott.  Ugyanis  mivel  Havasalföldet  a  magyar  királyok  birták, 
—  vélte  Apafi  korában  Bethlen  János  követ  —  szabadon  adhattak  szol- 
gáiknak Erdélyben  is  jószágot. 

Amint  a  török  egyre  feljebb  nyomult,  kezébe  került  a  két  vajda- 
ság is,  Magyarország  keleti  részén  pedig  megalakult  a  török  védelem 
alatt  álló  erdélyi  fejedelemség.  Bár  a  törökhöz  való  viszonyukat  te- 
kintve, nagy  különbség  volt  Erdély  és  a  vajdaságok  között,  de  mind- 
Magyar  Figyelő.  26 

hárman  «a  nagy  császár  hatalmában*  voltak,  «egy  Istenök  és  egy  csá- 
szár u k»  volt. 

A  köztük  levő  különbség  mindamellett  szembeötlő.  Erdély  feje- 
delemség volt,  amely  cimét  a  török  elismerte,  az  oláh  vajdák  is  fejede- 
lemnek szólították  Erdély  uralkodóját.  Erdély  maga  választotta  fejedel- 
mei, a  megválasztott  fejedelem  haláláig  uralkodó  is  maradt.  A  választás- 
ban az  ország  akarata  érvényesült,  a  török  csak  tudomásul  vette  a  vá- 
lasztást. Fejedelem  letétel  II.  Rákóczi  Györgyig  egyszer  fordult  elő.  Az 
általános  helyzettől  való  minden  eltérés  kivétel  számba  ment  s  mindig 
nagyobb  ok  miatt  történt.  Erdély  követei  a  portán  szabad  államot  meg 
illető  tiszteletben  részesültek.  Erdély  kifelé  önálló  politikát  űzhetett, 
csak  a  török  ellen  nem  volt  szabad  fellépnie.  Belügyeit  teljesen  maga 
intézte.  Adót  fizetett  ugyan,  de  az  utolsó  időkig  ez  kevés  volt.  A  fizetés 
meg  nem  volt  szégyen,  hiszen  a  maga  adóját  a  magyar  király  se  tar- 
totta annak. 

A  törökkel  szemben  a  két  vajdaság  sokkal  nagyobb  mértékben 
alárendelt  helyzetbe  került.  A  vajdákat  a  török  nevezte  ki,  választásra 
alig  került  sor.  A  török  a  szó  szoros  értelmében  árusította  a  vajdai  mél- 
tóságot, a  pályázók  a  portán  nagy  adókat  Ígértek,  pénzelték  a  basákat. 
A  vajdaság  sokszor  évenkint  változott,  egyik-másik  háromszor  is  volt 
vajda.  A  sok  trónváltozás  miatt  megnőtt  a  meghalt,  vagy  letett  vajdák 
fiainak  «a  vajdafiaknak»  száma,  akik  szintén  szerettek  volna  vajdák 
lenni.  A  vajdáknak  a  külpolitikára  kevés  alkalmuk  nyílott,  inkább  vé- 
dekezés foglalkoztatta  őket,  mint  hódítás.  Moldva  közben  lengyel  be- 
folyás alá  került,  közben  egyik,  vagy  másik,  vagy  mindkettő  az  erdélyi 
fejedelemség  hatalma 'alá.  Egyik-másik  vajda  a  két  vajdaság  egyesíté- 
sére törekedett,  Mihály  vajda  merészebb  terveket  táplálva,  Erdélyre  is 
szemet  vetett.  Rövid  ideig  tartó  sikere  nem  oláh  hódítás,  Rudolf  magyar 
király  nevében  jött  be,  az  erdélyieket  megtévesztette,  hiszen  seregének 
nagyobb  része  a  Báthoryak  uralkodásával  elégedetlen  székelységből 
telt  ki.  Az  erdélyi  oláhság  érdekében  semmit  se  tett,  hódítása  nem  oláh 
nemzeti  törekvésnek,  hanem  a  helyzettel  való  visszaélésnek  eredménye. 

A  törökhöz  való  tartozás  hozta  magával,  hogy  a  három  ország 
szoros  kapcsolatba  jutott.  A  török  ugyan  Erdély  jogait  meglehetősen 
tekintetbe  vette,  közben  azonban  ráparancsolt,  hogy  a  török  érdekeknek 
védelmére  keljen.  Egy-egy  fejedelem  parancsot  kapott,  hogy  Moldva  ér, 
Havasalföld  egyesítését  akadályozza  meg,  hogy  a  lengyelektől,  kozákok- 
tól, vagy  tatároktól  megtámadott  vajdaságoknak  segítséget  nyújtson.  A 
fejedelmek  nem  mentek  szívesen,  mindent  elővettek,  hogy  kivonhassák 
magukat,  mert  a  kirendelésben  Erdély  szabadságának  megsértését  lát- 
ták. De  nem  mindig  sikerült  a  kimentés  s  igy  kivonultak  «a  Neszter  vize 
mellé».  Emellett  mélyebben  is  beleavatkoztak  a  vajdaságok  ügyeibe. 

Egyes  fejedelmek  közben  a  vajdaságokat  hűbéres  országgá  tették,  má- 
sok már  megelégedtek  azzal,  hogy  szerződéssel  jó  viszonyt  teremtsenek. 

A  hűbéres  viszony  is,  a  szerződéskötés  is  a  török  sajátságos  kor- 
mányzási rendszere  miatt  volt  lehetséges.  A  török  megelégedett  azzal, 
ha  az  ő  fenhatóságát  elismerték,  a  függés  elismerésének  főbizonyítéka 
volt  az  adó  befizetése.  Egyébként  Erdélynek  nagy  szabadságot  enge- 
dett, a  vajdaságok  belügyeivel  sem  sokat  törődött  Konstantinápoly  elég 
messze  volt  ahhoz,  hogy  mindent  nem  vett  észre.  Ha  baj  volt,  a  portán 
pénzzel  mindent  ki  lehetett  magyarázni.  így  a  törökhöz  való  tartozás 
mellett  megesett,  hogy  Moldva  lengyel  fenhatóság  alá  jutott.  így  tör- 
ténhetett, hogy  a  törökhöz  való  tartozás  keretén  belül  Erdély  és  a 
vajdaságok  között  is  hűbéri  viszony  fejlődhetett.  A  hódító  szándékát 
mutató  erdélyi  fejedelem  ellen  a  török  nem  nyújtott  mindig  védelmet, 
igy  a  vajdaságoknak  el  kellett  ismerniök  az  erdélyi  fenhatóságot.  Fizet- 
ték az  adót  a  töröknek,  emellett  fizettek  kisebb  összeget  Erdélynek  is. 
Máskor  a  hűbéri  viszony  egyenesen  a  török  ellen  jött  létre,  ha  a  török 
elgyengülése  azt  megengedte.  Volt  idő,  amikor  mindkét  vajda  az  er- 
délyi fejedelemnek  köszönhette  székét.  A  vajda  választásba  közben  len- 
gyel, sőt  a  magyar  király  is  beleszólott.  Az  idegen  segítséggel  uralomra 
jutott  vajdával  megbékült  a  török  is,  vagy  tűrte,  ha  viszonyai  az  el- 
nézést kivánták.  Ha  aztán  nem  vált  be,  másikat  tett  helyébe. 

A  hűbérúri,  szövetséges,  vagy  ellenséges  viszony  az  erdélyi  feje- 
delmeket többször  feladatok  elé  állította.  A  fejedelmeknek  vajdatevés- 
ben, vajdabuktatásban  volt  szerepök.  Török  parancsra  vajdát  iktattak 
be,  máskor  a  vajdát  a  fejedelem  kérésére  tartotta  meg  a  török.  Mivel 
igy  a  fejedelmek  a  vajdaságok  ügyeibe  beleszólotlak,  a  vajdaságra  pá- 
lyázók keresték  kedvöket.  Üzengettek,  Írogattak  a  fejedelemnek,  hogy 
ajánlja  őket,  ennek  fejében  Ígéretet  tettek,  adót  ajánlottak  fel  neki. 
Régi  szokás  volt,  hogy  a  vajdák  az  erdélyi  fejedelemnek  évenkint  szép, 
értékes  szerszámmal  ellátott  lovakat  küldöttek  ajándékba.  A  trónkere- 
sők adót,  ajándékot  ígértek,  s  ígéretükről  biztosító  levelet  is  adtak. 

Mindezekhez  járultak  a  határügyek,  kereskedelmi  ügyek,  a  poli- 
tikai menekültek,  beszökött  gonosztevők  ügye,  a  kölcsönös  letartózta 
tások,  bemenekülések,  vallási  ügyek.  Az  ezekben  való  eljárás,  az  ural- 
kodók politikai  magatartása  közöttük  jó,  vagy  rossz  viszonyt,  közben 
barátságot,  máskor  nyilt  ellenségeskedést  teremtett.  Egymáshoz  való 
viszonyuk  kutatása,  amelyeket  egykorú  levelek,  magán-  és  hivatalos 
tudósítások,  országgyűlési  határozatok,  -szerződéslevelek  nagy  tömege 
világít  meg,  épen  most  fokozott  mértékben  méltán  kelt  érdeklődést. 
\  A  fejedelemség  megalakulása  idején,  János  Zsigmond  uralkodásá- 
nak (1542 — 1571)  zavaros  viszonyai  nem  engedték,  hogy  Erdély  hódító 
tervekkel  lépjen  fel.  A  fejedelemség  első  éveiben  Fráter  Györgyöt  Er- 

dély  szervezése  teljesen  lekötötte,  amikor  meg  Erdély  néhány  évre  Fer- 
dinánd király  kezére  jutott,  ez  örült,  hogy  Erdélyt  meglaiihalja,  nem- 
hogy hódításra  gondolt  volna.  Mikor  megint  János  Zsigmond  került 
vissza  Erdélybe,  uralkodása  jórészt  a  magyar  királlyal  való  viszályko- 
dásban  s  belzávarok  lecsillapításában  telt  el.  A  véletlen  hozta  magával, 
hogy  Moldva  az  ő  ienhatósága  alá  jutotl.  Ugyanis  azt  ajánlotta  a  por- 
tán, hogy  Sándor  moldvai  vajdát  helyezzék  vissza  újra  a  vajdaságra, 
mire  ez  neki  engedelmességet  fogadott.  A  zavaros  időkben  az  oláh  vaj 
dák  egyre-másra  módot  találtak,  hogy  Erdély  ügyeibe  beleavatkozhas- 
sanak. Török  parancsra  be-bejöttek,  egy-egy  vidéket  elpusztítottak  s 
megint  kivonultak.  Mivel  az  oláh  hadak  ugy  jelentek  meg,  mint  a  tö- 
rök sereg  kiegészítő  része,  sokkal  többet  inertek,  mint  különben  tettek 
volna.  Sőt  volt  vajda,  akit  a  törökhöz  tartozás  s  Erdély  gyengeségének 
látása  saját  hatalmát  illetőleg  meg  is  tévesztett  s  amikor  az  erdélyiek  a 
töröknél  való  közbenjárásra  kérték,  gőgösen,  lekicsinylően,  mint  ahogy 
közben  a  török  szokta,  beszélt. 

Erdély  a  szomszédos  oláh  vajdákkal  kereste  a  jó  viszonyt.  E  kor 
ban  ugyanis  állandóan  nehéz  viszonyok  között  volt,  nagyon  kellemet- 
lenül jött,  ha  a  vajdáktól  is  kelleti  tartania.  Az  oláhok  ismétellen  meg- 
megjelentek s  az  erdélyiek  a  jobb  viszonytól  mégis  csak  nagyobb  be- 
látást, kevesebb  pusztítást  vártak.  Amikor  Szapolyai  János  király  meg- 
halt s  János  Zsigmond  nevében  Fráter  György  még  nem  jött  Erdélybe, 
Erdély  önhatalmúlag  két  kapitányt  választott.  Már  ezek  Moldvának  és 
Havasalföldnek  felajánlották  Erdély  barátságát.  Azonban  a  két  vajda 
török  parancsra  a  kapitányok  ellen  Erdélyre  rontott.  Amikor  Joachim 
őrgróf  vállalkozásakor  Fráter  Erdély  átadását  tervezte,  az  oláh  vajdák 
megint  becsapták.  Amikor  1553-ban  János  Zsigmond  visszahozatalára 
kísérlet  történt,  a  vajdák  ismételten  benn  jártak  s  két  seregök  versenyt 
pusztított.  János  Zsigmond  visszatérését  is  oláh  csapatok  fedezték,  aki- 
ket ezzel  a  török  bizoit  meg.  Érthető,  hogy  ilyen  viszonyok  közt  az 
ellenséges  érzületű  vajdák  mindig  több  kárt  tettek,  mint  ha  őket  Erdély- 
hez barátság  í'üzle. 

Már  pedig  nem  fűzte.  1543-ban  elhatározta  az  erdélyi  ország- 
gyűlés, hogy  Péter  moldvai  vajdához  követek  menj.enek  szövetség  s  a 
jó  szomszédság  megbeszélésének  céljából.  Bensőbb  viszony  azonban  a 
gyakori  vajdaváltozás  miatt  se  jöhetett  létre.  A  sok  vajda  egyike,  má- 
sika többször  közeledést  mutat,  azonban  Erdély  és  a  vajdaságok  s 
uralkodóik  viszonya  inkább  feszült. 

A  feszültségnek  több  oka  volt.  1552-ben  Havasalföldről  a  vajda 
kegyetlensége  elől  sok  bojár  Erdélybe  akart  menekülni.  Bár  Fráter  be- 
engedésüket nem  helyeselte,  Castaldo  mégis  szép  szóval  tartotta  őket. 
Ferdinánd  uralkodása  idején  az  erdélyiek  mindkél  vajdát  kérték,  hogy 

a  törököt  békítsék  ki  Erdéllyel,  eszközöljék  ki,  hogy  a  porta  fogadja  el 
Ferdinándtól  az  adót.  Mircse  (Mircea)  havasalföldi  vajda  követe  ilyen 
viszonyok  között  azt  tanácsolta,  hogy  Erdély  szakadjon  el  Ferdinánd- 
tól s  válasszon  magyar  uralkodót.  Sándor  moldvai  vajda  pedig  vissza- 
utasító válaszához  még  fenyegetéseket  is  csatolt,  nagy  hatalmát  emle- 
gette. János  Zsigmond  visszahelyezése  után  a  fia  kiskorúsága  idején 
Erdélyt  kormányzó  Izabella  ellenségét,  Bebek  Ferencet  befogadta 
Moldva.  János  Zsigmond  ellen  Ferdinánd  egy  görög  származású  mold- 
vai vajdával  Heraclides  Basilicus  Jakabbal  szövetkezett. 

Fokozta  az  uralkodók  között  levő  ellenségeskedést  a  moldvai 
vajda  erdélyi  birtokának  kérdése  is.  Csicsó  Ferdinánd  alatt  a  vajdáé 
volt,  1558-ban  Sándor  vajda  Küküllővárat  követelte  s  a  töröktől  a 
visszaadásra  irást  is  eszközölt  ki.  Izabella  hosszas  huza  vona  után  adta 
át  a  kivánt  birtokot.  Ugy  látszik,  csakhamar  mindkét  hely  visszakerült, 
mert  Heraclides  Basilicus  Jakab  vajda  mindkét  helyet  újból  követelte. 

Azonban  egyik-másik  vajda  kereste  az  Erdéllyel  s  az  erdélyi  ural- 
kodókkal való  jobb  viszonyt.  A  barátságos  szomszédság  az  egymásra 
utaltság  miatt  több  előnnyel  járt,  mint  a  viszálykodás,  emellett  politikai 
tekintetek  is  vezették  őket.  1552-ben  Illés  moldvai  vajda  követei  elő- 
adták, hogy  a  vajda  Ferdinánd  valamelyik  hívének  leányát,  vagy  nővé- 
rét szeretné  nőül  venni.  Castaldo  ajánlotta  is  urának,  hogy  teljesítse  a 
vajda  kérését,  hogy  igy  jobban  lekösse.  De  a  vajda  barátságos  érzüle- 
tének őszinteségében  maga  sem  bizott.  1554-ben  Petrasko  (Petrascu) 
havasalföldi  vajda  irt  és  üzent,  hogy  erős  és  őszinte  barátságot  szeretne 
Erdéllyel  kötni.  ígéretet  tett,  hogy  ha  a  barátság  felől  bizonyos  lesz,  ki- 
eszközli,  hogy  a  török  az  adót  elfogadja  és  Erdély  s  a  moldvai  vajda 
között  is  békét  hoz  létre.  1563-ban  meg  János  Zsigmond  fejedelem  ne- 
velt leányát,  Cserepovits  Péter  leányát,  Helénát  Sánta  Péter  moldvai 
vajdának  adta  feleségül.  A  Szebenben  tartott  lakodalmon  maga  is  részt 
vett. 

A  Báthoryak  kora  (1571 — 1613)  a  hűbéri  viszony  korszaka.  Bá- 
thory István  még  nem  gondolt  arra,  hogy  a  vajdaságokat  alattvalókká 
tegye.  Ebben  uralkodása  elején  a  Békés  féle  mozgalom  is  gátolta,  más- 
részt nagyobb  terv  is  foglalkoztatta,  mint  a  kis  oláh  államok  ügye.  Len- 
gyel király  lett  s  emiatt  jó  viszonyt  tartott  fenn  Moldvával,  mert  Erdély 
és  Lengyelország  Moldván  keresztül  érintkeztek.  A  török  megbízásából 
többször  akadt  dolga  Moldvában,  de  e  megbízások  teljesítésének  poli- 
tikai következménye  nem  lett.  Péter  vajdát,  Sándor  havasalföldi  vajda 
öccsét,  erdélyi  katonák  segítették  trónrajutásában,  amikor  meg  alatt- 
valói őt  elűzték,  megint  Báthory  segített  a  töröknek  őt  visszahelyezni. 
A  katholikus  vallást  azonban  az  oláhok  között  is  szerelte  volna  terjesz- 
teni, oláh  nyelvű  katekizmusok  terjesztését  ott  is  tervbe  vette. 

Az  igazi  hűbéri  viszony  megteremtése  Báthory  Zsigmond  nevéhez 
fűződik,  aki  ennek  megteremtését  a  török  kiűzésének  tervével  hozta 
kapcsolatba.  Ügyes  szemmel  észrevette  a  nagy  elgyengülést,  amelyet 
Törökországban  a  katonaság  fegyelmének  lazulása,  szerencsétlen  had- 
járatai a  XVI.  század  vége  felé  okoztak  s  az  alkalmas  időpontot  nagy 
tettekre  akarta  felhasználni.  Ezért  a  két  oláh  vajdát  is  belevonta  a  ma- 
gyar  királlyal  kötött  szövetségbe,  miután  őket  hűbéreseivé  tette. 

Hogy  a  vajdaságok  ügyeibe  avatkozzék,  arra  alkalom  lépten- 
nyomon  kinálkozott.  Még  Báthory  István  életében  történt,  hogy  a  letett 
Radul  (Radu)  Péter  havasalföldi  vajda  Erdélybe  szökött  és  itt  a  huszti 
vár  foglya  lett.  Utóbb  ismét  megszökött  s  Báthory  Zsigmondot  azzal  vá- 
dolta a  portán,  hogy  kincseitől  megfosztotta.  Utódját,  Mircse  vajdát 
Báthory  a  szultánnál  közbenjárónak  használta  fel.  A  legendás  Mihály 
vajda  erdélyi  támogatással  nyerte  el  székét.  Hasonlóképen  történt  Mold 
vában  is.  Áron  vajdát  az  erdélyiek  segítették  vissza  a  trónra,  bár  a  török 
parancsra  történt  megsegítést  az  erdélyi  országgyűlés  « szokatlan  és  vé- 
letlen)) dolognak  mondta.  Áron  ugyan  még  kétszínűén  viselkedett,  nem 
ismerte  el  a  teljes  függést,  ami  miatt  Báthory  Zsigmond  őt  letette,  el- 
fogta s  Alvincen  fogságba  vetette,  de  utódját  már  egyenesen  ő  nevezte 
ki.  Ezután  felvette  Moldva  és  Havasalföld  fejedelme  cimet  s  a  két  vaj- 
dával szerződést  kötött. 

E  szerződés  szerint  a  két  vajdaság  Erdélynek  alattvaló  állama  lett, 
választott  vajdájukat  az  erdélyi  fejedelem  erősíti  meg.  az  erdélyi 
országgyűlésre  követeket  küldenek,  az  adományozások  a  fejedelem  ne- 
vében történnek,  az  erdélyi  fejedelem  legfőbb  birájuk  s  ő  vezeti  a  kül- 
ügyet is.  Viszont  megvédi  őket  a  török  ellen. 

Báthory  Zsigmond  ugyan  saját  állhatatlanságának  áldozatul  esett, 
de  a  vajdaságok  szorosabb-lazább  függése  utána  is  megmaradt.  így 
Mihály  vajda  Báthory  Endrének,  Erdély,  « Moldva,  és  Havasalföld  feje- 
delmének)) is  kiállította  ugyanazon  hűséglevelet,  amelyet  Báthory  Zsig 
mondnak  adott.  A  fejedelem  Moldvával  szorosabb  kapcsolatot  is  terem- 
tett, amikor  Jeremiás  vajda  leányát  feleségül  rokonságába  hozta.  Igáz, 
hogy  Mihály  vajda  a  fejedelem  ellen  támadt,  dé  ő  is,  valamint  ő  utána 
Basta  segítségével  uralomhoz  jutott  Radul  havasalföldi  vajda  is  Erdély 
akkori  urának,  Rudolf  magyar  királynak  tettek  szolgálatot.  Jeremiás 
vajda  utóbb  Lengyelország  befolyása  alá  került,  a  Moldvába  menekült 
Báthory  Zsigmondot  őrizet  alatt  is  tartotta,  de  amikor  Bocskay  fejede- 
lem Erdélybe  jött,  azonnal  üdvözlő  követet  küldött  hozzá.  A  jó  viszony 
növekedett,  amikor  Havasalföldön  Jeremiás  Öccsé;  Simon  lett  a  vajda. 
Bocskay  és  Jeremiás  összefogtak  Radul  ellen,  aki  Simon  ellen  fellépett; 
Bocskay  Simonért  a  portán  közbenjárt,  Radulról  azt  állította,  hogy  ez 
olyan  ember,  mint  Mihály  vajda  volt.  Radul  ugyan  fentartotta  nfiagát, 

töt  régebben  kötött  szövetség  alapján  kibékült  Bocskayval  is,  de  azért 
a  jó  viszony  Moldvával  is  fenmaradt,  Rákóczi  Zsigmond  fejedelem  ide- 
jében még  fokozódott  is.  A  meglazult  hűbéri  viszony  megerősítésére  az 
utolsó  Báthory,  Gábor  vállalkozott.  Moldvával  terve  meglehetősen  sike- 
rült is,  a  havasalföldi  vajdát,  Radult  országából  is  kiszalasztotta,  felvette 
Havasalföld  fejedelme  cimét  is,  de  a  visszatért  Radul  a  fejedelem  sere- 
gét a  brassói  csatában  leverte. 

A  függő  viszonynak  megí'elelőleg  az  uralkodók  érintkezése  is  po- 
étikai jellegű.  A  moldvai  vajda  mutat  csak  nagyobb  közeledést.  Jere- 
miás vajda,  amellett  hogy  Báthory  Endrével  rokonságba  került,  amellett 
hogy  Bocskayt  öccse  érdekében  közbenjárásra  kérte,  barátságos  érint- 
kezést tartott  fenn  Rákóczi  Zsigmonddal,  amikor  ez  Bocskay  helyett 
Erdélyt  kormányozta.  Az  összekötő  kapocs  öccsének  ügye,  amelyben 
Rákóczi  is  támogatta.  Rákóczi  üzent  a  vajdának,  hogy  öccsét  illetőleg 
jó  barátsága  meg  nem  fogyatkozik.  Tudósítását  a  vajda  barátságosan 
és  szeretettel  vette,  a  kormányzónak  hozzája  mutatott  jó  cselekedeteiről 
—  irja  —  nem  feledkezett  meg.  Rákóczi  barátjának  és  jóakaró  szom- 
szédjának mondja  magát.  Hasonló  hangon  levelezett  utóda,  Simon  vajda 
is.  Rákóczi  fejedelmet  jóakaró  ura,  szomszédja  gyanánt  keresi  fel  leve- 
lével, kinek  «mint  eszes  és  bölcs  fejedelemnek))  intézkedésével  meg  van 
elégedve. 

Fokozza  a  barátságos  hang  hatását  a  magyar  nyelv  is,  amelyen  a 
vajdák  az  erdélyi  fejedelemmel  állandóan  leveleztek.  Udvarukban  állan- 
dóan tartottak  magyar  íródeákokat.  Nagy  ritkán  kerül  elő  egy-egy  latin 
nyelvű  levél.  A  magyar  levelekben  legfeljebb  a  megszólítás  és  a  befeje- 
zés latin.  A  legszebb  magyarsággal  irott  levelek  hangja  szinte  fokozza 
a  levélben  kifejezett  érzés  őszinteségét. 

Bethlen,  különösen  pedig  /.  Rákóczi  György  s  Apafi  Mihály  alatt 
(1613 — 1690)  a  fejedelmeknek  a  vajdákhoz  való  viszonyában  lényeges 
fordulat  állott  be.  II.  Rákóczi  György  a  hűbéri  elv  alapján  fűzi  Erdély- 
hez a  vajdákat,  de  egyébként  a  fejedelmek  inkább  a  kölcsönös  meg- 
értés álláspontjára  helyezkednek.  Sajátságos,  hogy  Erdélynek  nem  a 
legnagyobb  fejedelmei  azok,  akik  a  két  vajdaságban  alattvalói  viszony 
létrehozásán  fáradoznak.  Báthory  Istvánt  a  lengyel  királyság,  Bocskayt, 
Bethlent,  I.  Rákóczi  Györgyöt  a  magyarországi  ügyek,  egyéb  külpoli- 
tikai tervek,  belügyek  foglalkoztatták.  Ezen  fejedelmek  maradandóbb 
értékű  alkotásokban  kerestek  teret  tevékenységüknek,  mint  az  oláh 
vajdaságok  lekötése.  Az  itt  elért  siker  ugyanis  az  állandóság  reményé- 
vel kevésbbé  kecsegtethetett,  hiányzott  hozzá  Erdély  szabad  akaratereje. 
Mivel  a  két  vajdaság  a  török  alá  tartozott  és  Erdély  is  az  ő  védelme 
alatt  állott,  a  török  beleegyezésével  erős  lekötöttség  létre  nem  jöhetett. 
Ha  meg  a  török  érdekek  ellen,  a  török  ellen  alakult  a  szövetség,  ez  is 

ideig-óráig  maradhatott  tenn.  Ugyanis  akiben  az  igy,  a  keresztény  val- 
lás nevében  egyesült  országok  biztak:  a  segítséget  ígérő  magyar  király, 
sokkal  gyengébbnek  bizonyult,  minthogy  őket  a  töröktől  megvédhette 
volna.  A  magyar  király  nélkül  még  gyengébbek  voltak.  A  hűbériséget 
kereső  erdélyi  fejedelmek  közül  Báthory  Zsigmond  oláh  politikája  volt 
a  legindokoltabb,  mert  jól  megválasztotta  az  időpontot.  Azóta  a  török 
megint  jobban  erőhöz  kapott.  Emellett  Erdély  kétszeri  átadásának 
nyomora  felnyitotta  a  szemeket.  Erdély  fennállása  politikai  szükséglet- 
nek bizonyult.  Mindenki  láthatta,  hogy  a  magyar  alkotmány  védelme 
Erdély  politikai  öröksége.  Erdély  pedig  csak  török  védelem  mellett 
maradhatott  meg,  természetes  tehát,  hogy  a  mélyebb  látású  fejedelmek 
a  két  vajdasággal  békét  kerestek,  nem  akarták  a  török  jóindulatát  török 
terület  meghódításával  veszélyeztetni. 

De  azért  a  fejedelmek  a  vajdaságokat  olyan  viszonyba  igyekeztek 
hozni  Erdéllyel,  amelynek  ez  hasznát  lássa.  A  török  szeszélyes  kor- 
mányzási rendszer  miatt  kölcsönös  védelemre  tömörülni  sohasem  volt 
hiábavaló  fáradozás.  A  portán  mindent  ki  kellett  járni  s  ilyenkor  jól 
fogott  a  támogatás.  A  letevéstől  félő  vajdák  jó  pártfogást  találtak  az 
erdélyi  fejedelemben.  Mindhárom  ország  a  portától  várta  biztonságát, 
jólétét,  egymás  védelmére  tehát  időnkint  összefogtak.  Mivel  pedig  közü- 
lök az  erdélyi  fejedelem  volt  a  leghatalmasabb,  csak  ő  volt  európaszerte 
elismert  szabad  uralkodó,  természetes,  hogy  a  szövetkezésnek  is  leg- 
több haszna  Erdélyre  esett.  A  szövetkezés  középpontjában  mindig  Er- 
dély állott,  a  két  oláh  vajdaság  tőle  várt  megvédést,  megesett,  hogy  egy- 
más részéről  ért  sérelmeikben  is  Erdélyben  kerestek  elintézést.  Az  er- 
délyi fejedelem  a  három  országot  szoros  kapcsolatban  tartotta,  amely 
szoros  kapcsolatból  Erdély  nemcsak  erkölcsi,  hanem  anyagi  hasznot  is 
húzott.  A  török  tiltakozott  ugyan  ellene,  hangoztatta,  hogy  a  két  vajda- 
sághoz Erdélynek  semmi  köze,  Erdély  adót  nem  szedhet,  de  mégis  sze- 
deti, Bethlen  alatt  is,  utána  is. 

Bethlen  Gábor  török  segítséggel  jutott  Erdély  trónjára.  Trónja 
elfoglalásakor  török  csapatok  is  voltak  az  országban,  benn  volt  a  két 
oláh  vajda  is.  Bethlen  jó  egyetértést  igért  nekik,  testvériséget  fogadott. 
A  jó  egyetértésre  kérte  az  ország  is,  ezt  fogadtatta  meg  vele  a  török  is. 
Már  Báthory  Gábor  választási  feltételeibe  belefoglalták  az  erdélyiek, 
hogy  a  két  oláh  vajdával  jól  legyen.  Ugyanezt  kérték  most  Bethlentől 
is  és  ő  utána  is  mindegyik  fejedelemmel  megfogadtatták,  hogy  a  szom- 
szédokkal jó  egyetértésben  él.  A  török  már  Báthory  Zsigmond  elismerő 
iratába,  athnáméjába  belefoglalta,  hogy  a  két  vajdaság  megvédésére  ké 
szen  áll,  Báthory  Gábortól  kezdve  a  velők  való  jó  egyetértést  is  ki- 
kötötte. Bethlen  tehát  a  barátság  jegyében  kezdte  uralkodását,  szemé- 
lyesen is  megbeszélték  az  összetartás  ügyét. 

Ettől  kezdve  állandóan  érdekelve  volt  a  két  vajdaságban.  Nagy 
szabású  s  egész  életét  lekötő  magyarországi  tervei  erre  is  engedtek  még 
neki  időt.  Egész  Európát  behálózó  politikai  összeköttetéseiből  nem  ma- 
radhatott ki  a  két  oláh  vajdaság  sem.  Politikájának  célja  végeredmé- 
nyében a  török  kiűzése,  e  célból  barátságos  szomszédságra  volt  szük- 
sége. Végcélja  megvalósításához  hosszú  és  nehéz  volt  az  ut,  nyugat  felé 
irányuló  hadi  tényekkel  volt  összefüggésben,  feltételezte  a  török  ideig- 
lenes barátságát,  ezért  a  moldvai  vajdákra  is  szüksége  volt.  Minden 
igyekezete  oda  irányul,  hogy  a  két  vajdaságban,  főleg  Moldvában  olyan 
vajdák  legyenek,  akiktől  nem  kell  tartania,  akik  nem  ellenségei,  akik 
trónra  segítésükért  neki  hálásak.  Ezért  állított  ismételten  jelölteket,  a 
portán  ajánlotta  őket.  az  ellenséges  vajdákat  megbuktatni  igyekezett, 
fél-feljelentetté  őket.  Köveiéivel  állandó  s  nagy  terjedelmű  levelezést 
tartott  fenn,  a  sok  egyéb  közöli  az  oláh  ügy  állandóan  napirenden  volt. 
Követeinek  utasítást  adott,  hogy  az  oláh  vajdák  ügyében  mit  mondja- 
nak, kivel  beszéljenek,  értesítette  őket  a  vajdákról  hallott  hirekről.  Ép 
igy  a  vajdák  is  megírtak  mindent,  amit  a  portán  hallottak.  A  követek 
látták  a  vajdaságot  keresők,  vásárlók  tülekedését,  ügyök  állását,  mind- 
ezt megírták  haza  is.  Mindezek  élénken  megvilágítják  Bethlennek  a 
vajdákkal  való  viszonyát. 

Trónralépését  a  magyar  király  sokáig  nem  akarta  elliírni,  Homon- 
nai  személyében  ellenjelöltet  léptetett  fel  vele  szemben,  a  trónját  vesztett 
Serbán  Radul  havasalföldi  vajdát  támogatta,  hogy  segítsen  Bethlen 
ellen.  Bethlen  mindent  elkövetett,  hogy  a  török  ne  támogassa  Radult, 
fegyveres  beavatkozást  sürgetett,  mert  «mig  a  gerjedő  lüz  fel  nem  lob- 
ban, szükség  megoltani».  Azt  ajánlotta,  hogy  a  török  intse  le  Serbán 
Radult  s  tiltakozzék  a  magyar  király  előtt.  Figyelmeztette  a  törököt, 
hogy  Homonnai  s  Radul  támogatásában  «nem  kicsiny  titkos  practica 
fekszik »,  mert  «Homonnait  s  Serbánt  csak  ugy  toszílolták  elő,  mint 
amely  kölest  a  madaraktól  akarván  ótalmazni,  vázt  szoktak  felcsinálni ». 
Jött  is  irás  a  kassai  generálishoz,  hogy  Homonnainak  s  Serbánnak 
semmi  közük  sincs  Erdélyhez  s  a  vajdaságokhoz. 

Uralkodása  első  éveiben  azt  kívánta  tőle  a  török,  hogy  István 
moldvai  vajdát  segítse  meg  a  trónratörő  Sándor  ellen.  Bár  neki  —  irja 
Bethlen  —  más  ember  jő,  vagy  rossz  cselekedeteire  nincs  gondja,  de 
látnia  kell  István  kegyellen  tetteit,  amelyek  miatt  az  oláh  nemesek  elé- 
gedetlensége megérthető.  István  tőle  segítséget  nem  kért,  a  felajánlottat 
nem  vette  igénybe,  ő  vele  szemben  nem  követett  el  mulasztást.  Nem  is 
bánta  István  elűzését.  Ez  alkalommal  Bethlen  kimentette  magát,  de 
török  parancsra  csakhamar  személyesen  vonult  Moldvába  a  lengyelek 
ellen.  Ügyesen  harcolt,  «a  Neszteren  való  révet »  megvette  s  békét  te- 
remtett a  törökök  s  lengyelek  között. 

E  hadjáratban  ott  volt  mindkét  oláh  vajda  is.  Bethlen  ez  alkalom 
mai  Sándor  vajdát  allatvalóival  kibékítette,  Mihnye  (Mihnea)  Radul 
vajdával  meg  szövetséget  kötött.  Eddig  nem  volt  jó  viszonyban  Radul 
lal,  meg  is  irta  követének,  hogy  Radul  Lengyelország  felé  huz,  kincseit 
is  oda  vitette.  Intette  követét,  hogy  mindenről  óvatosan  tegyen  jelen- 
tést, semmit  Írásban  be  ne  adjon,  mert  a  portán  semmi  titokban  nem 
marad.  A  tolmácsokat  a  vezér  előtt  fenyíttesse  meg,  hogy  semmit  ki  ne 
fecsegjenek,  mert  ha  a  többi  keresztény  országok  követei  megtudjak, 
őt  «a  kereszténység  titkainak  kijelentőinek  kezdik  vádolni».  Most  azon- 
ban megbékült  Radullal.  A  szerződés,  amelyet  kötöttek,  nem  teremtett 
hűbéri  viszonyt.  Radul  Bethlen  Gábor  fejedelmet  jóakaró  szomszéd 
urának,  kedves  atyafiának  nevezte,  akivel  moldvai  országában  szembe 
lévén  a  békességről,  igen  jó  szomszédságról,  örökös  atyafiságról  irás  és 
hit  alatt  szerződést  kötött.  ígérte,  hogy  Bethlennel  szemben  hív  és  igaz 
lesz,  barátainak  barátja,  ellenségeinek  ellensége,  ha  szükség  kívánja, 
öt  haddal  is  támogatja.  Ugyanezt  ígérte  Bethlen  is.  Radulhoz  irt  levélé 
ben  testvérének,  jóakaró  szomszédnak  irta  magát. 

1619.  év  elején  a  török  Radult  letette  s  utódja,  Gratiano  a  lengye 
leket  izgatta  állandóan  Bethlen  ellen,  országát  meg  a  lengyel  király 
fenhatósága  alá  vetette.  Bethlen  azonnal  jelentette  ezt  a  portán.  Bár 
eleinte  nem  hittek  szavának,  utóbb  Gratiano  elpártolása  beigazolódott  s 
vajdaságát  életével  együtt  elvesztette.  Második  utódját,  Istvánt,  Bethlen 
levelével  kereste  fel.  Ez  István  most  másodízben  lett  moldvai  vajda,  első 
vajdasága  idején  Bethlen  őt  nem  szerette,  mindamellett  most  meg- 
hagyta követének,  hogy  a  vajdát  az  ő  nevében  becsüleltel  köszöntse, 
illendő  szóval  adja  elő  jövetele  célját.  Eszerint  Bethlen  értvén,  hogy 
székébe  visszahelyeztetett,  mivel  első  vajdasága  idején  vele  és  Erdély 
lyel  szemben  jó  szomszédságot  viselt,  siet  őt  felkeresni.  Szeretettel  kéri, 
hogy  a  lengyel  híreket  írja  meg,  mert  a  lengyel  most  ellenség. 

Az  1620-as  években  Moldvában  Radul  volt  a  vajda,  Bethlennek 
ellensége.  Már  az  első  évben  jelentelte  Bethlen  a  portán,  hogy  Radul 
nem  megbízható,  ő  tőle  is  kért  várat,  mióta  a  lengyel  követ  ott  járt,  nem 
ismétli  kérését,  bizonyosan  a  lengyel  király  igért  neki  jószágot.  Aján 
lotta,  hogy  Radult  tartsák  szemmel.  Azzal  vádolta  Radult,  hogy  Erdély 
kárára  tör,  Erdélyt  lengyel  és  tatár  csapatokkal  együtt  meg  akarja  tá- 
madni. A  mindenhaló  Isten  látja  ez  oláhnak  a  császár  ellen  való  tetteit, 
de  látja,  hogy  a  «lassu  igazságot  a  gyors  hamisság  elnyomja ».  Hogy 
szívlelhetne  ilyen  rossz  szomszédol?  Radult  ő  a  talárok  ellen  megvédte, 
hálátlanságáérl  megbünteti,  ha  a  török  megengedi.  Nem  akar  foglalni, 
mint  Báthory  Zsigmond  tette,  csak  megbüntetni  s  haza  jön.  Panasz- 
kodott, hogy  az  erdélyi  fejedelmek  kérésére  három  vajdát  is  leleltek, 
bégeket,  basákat  egy  szóra,  csak  neki  nem  lehet  Radult  megbüntetnie 

A  barátságtalan  vajdákkal  szemben  olyanokat  szeretett  volna  vaj- 
dákká tétetni,  akikkel  jó  viszonyban  volt.  így  szerette  volna  Markot 
akit  követküldésekre  használt  fel,  bármelyik  vajdaságban  megtenni. 
Radullal  szemben  a  vajdaságról  letett  Gabrillást  pártolta.  ígérte,  hogy 
6  jót  áll  érte,  hogy  a  császárnak  igaz  hive  lesz,  kérte,  hogy  az  ő  ked- 
véért, aki  annyi  szolgálatot  tett  a  portának,  tegyék  meg.  Utóbb  jó  lett 
▼olna  bárki,  csak  vele  éljen  barátságban.  így  pártolta  Mózes  vajdát  is. 
Bethlen  halála  évében  1629-ben,  a  kis  Sándor,  Radul  fia,  jutott  Moldvá- 
ban vajdaságra.  Sok  pénzébe  került  a  vajdaság,  sok  görög  kisérte  szék- 
helyére. Az  erdélyi  követ  szerint  « farkasokat  eleget  viszen  a  kis  vajda, 
csak  legyen  kövér  bárány j ok  szegény  moldvaiaknak,  mert  rakva  görög- 
gel udvara».  Sándor  még  a  portáról  levelet,  követet  küldött  Bethlennek, 
kérte  az  erdélyi  kövelet,  hogy  érdekében  irjon  Bethlennek.  Kéri  Beth- 
lent, ne  vonja  meg  jóindulatát,  amelyet  vele  szemben  eddig  mutatott, 
Bethlent  atyja  helyett  akarja  tisztelni,  amiben  teheti,  élete  végéig  akar 
Bethlennek  szolgálni. 

Féltékenyen  ügyelt  Bethlen  arra  is,  hogy  az  erdélyi  fejedelem  te- 
kintélyét a  vajdaságok  részéről  ne  érje  sérelem.  Amellett  hogy  az  ellen 
séges  érzületű  vajdákat,  akik  részéről  sértés  jöhetett,  igyekezett  eltávo- 
líttatni, a  tényleges  sértést  nem  hagyta  szó  nélkül. 

Régi  szokás  volt,  hogy  a  két  vajda  az  erdélyi  fejedelemnek  évenkhü 
«főlovakat»  küldött  «a  jó  szomszédság  megtartásának  jeléül».  így  kül- 
dölt 1627-ben  a  moldvai  vajda  is.  Bethlen  a  küldött  lóval  nem  volt  meg- 
elégedve. Nem  tagadhatja,  —  irta  Bethlen  a  vajdának,  —  hogy  vele 
szemben  mutatott  kegy elinességéért  ilyen  hálátlanságot  nem  remélt. 
Magára  bosszankodik  leginkább,  mert  gyermekkorától  kezdve  ismeri  az 
oláhok  természetéről  az  axiómát.  Sok  könyörgésére  megesett  rajta  szive, 
segített  neki  s  most  a  vajda  megbántotta  őt  «egy  rossz  sánta  pokrócos 
lovának  ennyi  idegen  országból  udvarába  gyülekezett  nagy  fejedelmek 
emberi  látlokra  bemutatásával* .  A  dolgot  nem  egy  «dögnek  való »  rossz 
lóért  említi,  mert  Isten  adott  neki  eleget,  hanem  fejedelmi  méltósága 
nak  meggyalázása  s  a  régi  szokás  be  nem  tartása  bántja.  A  sánta  lovat 
visszaküldte,  a  vajda  «lartsa  meg  utolsó  szükségére». 

Hogy  a  vajdák  a  szépen  félsz  érsz  ámoz  ott  lovakat  <'a  jó  szomszéd- 
ság megtartásának  jeléül»  küldöttek,  hiven  kifejezi  Bethlen  és  a  váj- 
dáknak  viszonyát.  A  lóajándékon  kivül  a  vajdák  még  fizettek  is,  a  fize 
tett  összeg  5000  aranyra  is  felment.  Mindez  azonban  még  nem  terem 
tett  hűbéri  viszonyt.  A  hűbéri  viszony  akkor  állolt  fenn,  amikor  a  vaj- 
dák az  erdélyi  fejedelmet  uroknak  ismerték  el,  neki  engedelmességét 
fogadlak.  Az  erdélyi  fejedelem  cimei  közé  ilyenkor  felvette  Moldva, 
Havasalföld  fejedelme  cimet  is.  Most  csak  szerződést  kötöttek,  nein 
mint  hűbérúr  és  alattvaló,  hanem  mint  uralkodók.  E  szerződések  á 

kölcsönös  védelem  alapján  állanak.  Emellett  fizettek  is  a  vajdák,  ugy 
mint  fizetett  a  magyar  király  is  a  töröknek,  de  azért  nem  volt  hűbérese. 
Az  ajándék  is,  fizetés  is  a  jó  szomszédság  céljából  történt,  a  gyengébb 
fél  az  erősebb  szolgálatait  figyelmével,  pénzével  meghálálni  iparkodott. 
Ez  a  nem  hivatalosan  hűbéri,  hanem  a  jó  szomszédság  cimén  fenn 
állott  viszony  Erdélynek  mindenesetre  jobb  volt,  veszélytelenebb  volt, 
hasznosabb  volt,  mint  a  hűbéri.  A  szorosabb  összeköttetés  ezen  módja 
főleg  I.  Rákóczi  György  alatt  formálódolt  ki. 

/.  Rákóczi  György  korában  Havasalföldön  Málé,  Moldvában  Lupul 
volt  a  vajda.  Különböznek  az  eddigi  vajdáktól,  mert  mindketten  husz 
év  körül  vajdáskodtak.  Rákóczi  Máté  vajdát  ajánlotta  a  portának, 
vajdává  tevését  részben  neki  tulajdonitolták.  Sokszor  ugy  volt,  hogy  a 
porta  leleszi  őt,  ilyeríkor  Rákóczi  járt  közben  érte.  Megírta  a  portára, 
hogy  Máté  «igaz  régi  tős  hazafi*.  A  szegénység  szereti,  meri  rendbe 
hozza  országát;  az  előbbeni  vajdák  alatt  megfogyatkozott  nemesi  sza- 
badságot helyreállította,  a  nemeseket  megújította,  az  adót  ugy  ren- 
dezte, hogy  mindenki  tudja,  mennyit  kell  fizetnie.  Kérte  tehát  a  portát, 
hogy  Máté  maradhasson  meg  vajdának.  Amikor  meg  a  havasalföldi  ne- 
mesek, papok  fordultak  kéréssel  Rákóczihoz,  hogy  keresse  meg  a  por- 
tát, hogy  ne  változzék  annyiszor  a  vajdaság  s  annyira  kérték  őt,  hogy 
«el  is  untatták  már»,  kérésöknek  Rákóczi  eleget  tett.  Kérte,  teljesítsék 
kérését,  hadd  lássák,  hogy  az  ő  közbenjárásának  a  török  előtt  van  te- 
kintete. 

Lupul  vajda  nagyratörő  tervekkel  foglalkozott.  Havasalföldet 
fiának  szerette  volna  megszerezni,  nem  tartotta  lehetetlennek,  hogy 
Moldva,  Havasalföld-  és  Erdélyből  egy  országot  alapít.  E  törekvése 
miatt  állandó  ellentétbe  került  Máté  vajdával  s  Rákóczival  is.  Mindent 
elkövetett,  hogy  Mátét  letétethesse,  vagy  elűzze  vajdaságából.  Ilyen  al- 
kalmakkor Máté  védelmére  mindig  készen  találta  Rákóczit.  Lupulnak 
sokszor  kellett  tapasztalni,  hogy  Rákóczi  «vigyáz  Mátéra».  Az  önfen- 
tartás  kérdése  Mátét  egyre  közelebb  hozta  Rákóczihoz,  innét  a  szoros 
viszony,  amely  köztük  kifejlődött. 

Ennek  eredménye  az  a  szerződés,  amelyet  egymással  kötöttek. 
Máté  1635-ben  megígérte,  hogy  Rákóczinak,  gyermekeinek,  igaz  hívei- 
nek soha  ellensége  nem  lesz,  gyermekei,  hivei  ellen  fegyverrel  nem  tá- 
mad, vele  szép  szomszédságban  él.  Senkit  ő  ellene,  gyermekei  s  hivei 
ellen  nem  ingerel.  Ha  Rákóczi  s  gyermekeire  ellenség  támad,  legelső 
hívásra,  jó,  válogatott  haddal  megsegíti  saját  költségén.  Ha  ártalmast 
hall,  azt  megjelenti.  Ugyanezt  ígérték  Havasalföld  nemesei,  papjai,  ka- 
tonái, lakói  is.  Továbbá  Málé  kötelezte  magát,  hogy  míg  Rákóczi  él, 
évenkint  április  hóban  5000  forintot  fizet,  emellett  küld  egy  fejedelem- 
hez illő  török  lovat  minden  szerszámmal  és  egy  jó  kantáros  paripát. 

Ezzel  szemben  I.  Rákóczi  György  megígérte,  hogy  semmi  módon  Máté- 
nak ellensége  nem  lesz,  neki  kárt  nem  tesz,  vele  jó  szomszédságot  tart 
fenn.  Ellenségeskedést  nem  támaszt.  Ha  Mátét  ellenség  támadja  meg, 
megsegíti,  kivéve,  ha  a  támadó  a  török.  Ha  Mátét  a  török  udvarból  fe- 
nyegetné veszély,  azt  lecsendesíteni  igyekszik. 

A  szerződés  következménye,  hogy  amikor  1636-ban  Havasalföld 
török  beütéstől  félt,  az  erdélyiek  megígérték,  hogy  a  jó  szomszédság 
igazsága  szerint  a  havasalföldieket  minden  oltalommal  ellátják.  «Mivel 
az  egyesség  és  jó  szomszédság  nagy  támasz  mindenkor  az  országok  meg- 
maradásának)), Mátét  és  egész  országát  biztosították,  hogy  az  asszonyo- 
kat, gyermekeket,  vagyonukat  befogadják. 

Rákóczi  és  Máté  ezen  időben  rendezték  az  egymás  országába 
menekülő  szökevények  ügyét  is.  A  tolvajok  innét  oda  szöktek,  bujkál- 
tak az  igazságszolgáltatás  elől.  A  politikai  szökevények  száma  mindig 
nagy  volt  és  ezeket  kölcsönösen  nem  adták  ki.  Most  ugy  határozták, 
hogy  gonosztevőt,  latrot  az  iléli  el,  akinek  országában  a  kár  történt.  Ha 
a  tolvajok  átszökdösnek,  valamint  a  politikai  menekülteket  is  kölcsö- 
nösen kiadják.  Ez  intézkedés  mindenesetre  sok  félreértésnek  vette 
elejét. 

Máté  és  Lupul  viszálykodása  ismételten  alkalmat  nyújtott  arra, 
hogy  Rákóczi  a  vajdaságok  ügyeibe  avatkozzék.  Lupul  viselkedése  ki- 
erőszakolta a  beavatkozást.  Minden  követ  megmozdított,  hogy  állását 
erősítse  s  terveit  megvalósíthassa.  A  lengyelekkel  élénk  összeköttetést 
tartott  fenn,  egyik  leányát  Lengyelországba  házasította,  másik  leányát 
kozák  hetman  fiához  adta  nőül.  A  török  udvart  pénzzel  hallgattatta  el. 
Hogy  pénzt  szerezhessen,  nagy  adókat  szedett  alattvalóitól,  «húsokat 
elte,  véröket  szopta,  mint  a  kigyó».  Nagy  lett  a  nyomorúság  Moldvában, 
a  falukból  sokan  elköltöztek,  seregestől  mentek,  az  apró  gyermekeket 
apró  szekérkékre  rakták  s  ugy  vonták  azokat. 

Mindez  jó  alkalmul  szolgált  Rákóczinak,  hogy  Lupult  bevádol- 
hassa. A  vajdát  kevély  embernek,  rossz  szomszédnak  tartotta,  akinek 
neve  (lupus)  elárulja  farkas  természetét,  aki  csak  a  maga  hasznát  ke- 
resi saját  juhai  megnyuzásával.  Emellett  fösvény  embernek  tartotta, 
aki  neki  a  szokásos  lóaiándékot  se  küldte  meg.  Portai  követének  állan- 
dóan megírta,  hogy  eszközölje  ki  a  nyugtalan  természetű  Lupul  letéte- 
lét, aki  szomszédaival  megférni  nem  tud.  Nem  lesz  előbb  békesség,  mig 
«ezt  a  tövist  és  bojtorjánt))  el  nem  távolítják.  Legalább  vigye  ki,  hogy 
Lupult  megfenyítsék.  Követei  utján  ezen  munkált  Máté  vajda  is.  Maga 
Rákóczi  is  meg-megintette  Lupult,  hogy  maradjon  veszteg.  E  meg- 
intésre  magok  a  havasalföldiek  kérték. 

Lupul  ugyanis,  hogy  Mátét  eltávolíthassa,  nem  riadt  vissza  a  fegy- 
veres beavatkozástól  sem.  Többször  fenyegető   volt   a   helyzet,  Máté 

ilyenkor  sietett  Rákóczihoz  fordulni  segítségért.  Többször  elég  volt,  hogy 
Rákóczi  segítségküldésének  tudata  visszatartsa  Lupult,  de  fegyveres 
megsegítésre  is  rákerült  a  sor  s  a  vajdát  vissza  kellett  szorítani.  A  törők- 
nek ugyan  feltűnt  az  ilyen  megsegítés,  de  Erdély  határai  megvédésére 
való  hivatkozással  Rákóczi  eligazította  az  ügyet. 

A  havasalföldiek  tudták,  hogy  a  portán  ugy  sem  kapnak  elég- 
tételt, azért  inkább  Rákóczinál  kerestek  orvoslást.  Ez  Lupul  előtt  sem 
volt  közömbös,  mert  volt  rá  oka,  hogy  Rákóczitól  tartson.  Egyrészt  ez 
öt  feljelentgette  s  letételén  dolgozott,  másrészt  Rákóczi  a  portán  neveket 
is  hozott  forgalomba,  mint  akik  alkalmas  vajdák  lennének.  Tette  ezt 
annál  inkább,  mert  az  ilyen  vajdaságra  pályázók  az  ajánlás  sikerének 
esetére  Ígéreteket  is  tettek. 

Amikor  a  kis  Sándor  moldvai  vajda  1632  júliusában  meghalt,  rög 
íön  találkozott  vajdafiu,  aki  Rákóczinak  6000  arany  adót  igért,  ha  őt 
Rákóczi  vajdaságra  segíti.  Olyan  állapotok  uralkodtak  a  vajdai  kineve- 
zésben, hogy  az  erdélyi  fejedelem  követe  hamarosan  kivitte,  hogy  egy- 
egy  vajdát  letettek.  A  letétel  könnyebb  volt,  mint  a  kinevezés  kieszköz- 
lése. «Mi  bonthatunk,  de  vajdát  nem  nevezhetünk)),  « elbontjuk*  a  vaj- 
daságot, «de  vajdát  tenni  nem  merünk»,  irta  az  erdélyi  követ.  De  Rá- 
kóczi szavának  nagy  súlya  volt  a  portán,  innét  van,  hogy  a  vajdaságra 
pályázók  mégis  vártak  tőle.  Olyan  sokan  ostromolták  Rákóczi  portai 
követét,  hogy  ez  nem  tudta,  melyiket  ajánltassa  urával.  Mindegyiktől 
vett  kötéslevelet,  mert  nem  tudta,  melyik  kapja  meg  a  vajdaságot, 
Rákóczinak  meg  azt  ajánlotta,  hogy  minden  hozzá  folyamodó  részére 
irjon  ajánló  levelet,  majd  ő  aztán  annak  ajánlólevelét  adja  be  a  portán, 
amelyiket  legtöbb  remény  kiséri,  a  többit  meg  eltépi. 

Lupul  igy  tudta,  hogy  Rákóczi  sokat  tehet,  látta,  hogy  Mátét  egye- 
nesen az  ő  kérésére  hagyják  meg,  azonkívül  voltak,  akik  az  ö  letevésé 
nek  reményében  pályáztak  s  tettek  Rákóczinak  ígéreteket.  1635-ben 
Rasaraba  Niagoi  (Basarab  Neagoe)  kérte  Rákóczit,  hogy  támogassa  az 
ö  moldvai  vajdasága  ügyét,  jó  szomszédja  lesz  Erdélynek.  ígérte,  ha 
bármelyik  vajdaságba  bejuthatna,  Rákóczinak  évi  12.000  tallért  fizet. 
Mivel  ez  idő  szerint  csak  a  moldvaira  lehetett  kilátása,  Mátét  is  felkérte,, 
hogy  ő  is  irjon  az  ő  érdekében,  vele  is  jó  szomszédságban  lesz.  1637-ben 
Mogila  (Mohila)  János  adott  kötéslevelet  Rákóczinak.  ígérte,  hogy 
mivel  őt  Rákóczi  befogadta  országába,  ellátta,  ha  Moldvában  vajdaságra 
juthat,  Rákóczival  jól  lesz.  Ellenségeivel  nem  szövetkezik.  Mivel  Er- 
dély a  törökkel  szövetségben  (in  foedere)  van,  a  törökkel  szemben  is 
hűséggel  viselkedik.  Ha  kell,  Rákóczinak  védelmére  kel.  Erdély  hatá- 
rait nem  bántja.  Az  első  évben  6000  tiszta  aranyforintot  fizet,  ezután 
való  években  4000  aranyat.  Trónralépésekor  régi  szokás  szerint  három 
jó  kantáros  lovat  is  ad,  és  egy  értékes  kövekkel  felszerelt,  feldíszített 


Az  erdélyi  fejedelmek  és  az  oláh  vajdák 


375 


ázsiai  lovat.  Más  években  egy-egy  felszerelt  ázsiai  lovat  és  három  kantá- 
ros lovat  küld. 

Mindezen  Ígéretek  nem  maradhattak  titokban  a  diplomata  Lupul 
előtt  sem.  Ehhez  járult,  hogy  Máté  elűzését  közben  Rákóczi  fegyvere- 
sen is  megakadályozta.  így  tehát  1638-ban  nem  idegenkedett  attól,  hogy 
Havasalfölddel  és  Erdéllyel  jobb  viszonyba  kerüljön.  Ugyan  öt  évvel 
flőbb  az  erdélyi  fejedelem  előtt  követei  utján  kibékült  Mátéval  s  az  er- 
délyi fejedelemmel  is,  de  igéretét  nem  tartotta  meg.  Ez  évben  Máté 
vajda  két,  Lupul  meg  egy  követet  küldölt  Erdélybe,  hogy  Rákóczi  ((köz- 
benjáró legyen  s  békességet  csináljon  közöttük». 

Rákóczi  tanácsával  jól  « meghányván- vetvén  a  dolgot»  s  «magát 
közbevetvén,  hogy  békét  szerezzen»,  a  békét  ilyen  alapon  közvetítette: 
Sérelmeiket  kölcsönösen  feledjék  el,  a  vajdák  legyenek  jó  viszonyban, 
a  portára  köveleiket  egyetértéssel  küldjék  s  ezek  ott  legyenek  egyet- 
értésben, ne  árulják  ott  az  országot.  Ha  a  vajda  a  vétkes,  a  megsértett 
félnek  Erdély  is  segítségére  lesz.  Erdéllyel  mindkét  vajda  békességben 
lesz. 

Lupul  és  Rákóczi  is  kibékültek.  Megígérték,  hogy  minden  kelle- 
metlenséget elfelejtenek,  Lupul  őszintén  s  igaz  szívből  ismét  megígérte, 
hogy  Rákóczi  jóakaróinak  jóakarója,  ellenségeinek  ellensége  lesz; 
ellenségeivel  egyet  nem  ért;  ha  olyasmit  hall,  ami  Rákóczinak  ártalmas, 
azt  neki  tudtára  adja;  a  politikai  menekülteket  kiadja.  Ugyanerre  or- 
szága is  megesküdött. 

Az  erdélyi  fejedelem  tehát  nemcsak  békeközvetítő  volt  a  két  vajda 
között,  hanem  békebiró,  mint  aki  a  három  uralkodó  közt  a  legelső. 
Mindez  élénken  világítja  meg  az  erdélyi  fejedelem  tekintélyét  s  elsőbb- 
ségének elismerését,  amit  egyébként  az  ajándék  és  adóküldés  is  világo- 
san feltüntet.  Olyan  szoros  a  kapcsolat  a  fejedelem  és  vajdák  között, 
hogy  «a  legöregebbek  se  emlékeztek,  hogy  ez  annyira  erős  lett  volna, 
mint  most». 

Sajnos  azonban,  hogy  Lupul  csak  nem  tudta  megváltoztatni  «far- 
kas»  természetét.  Semmiképen  se  akart  arról  lemondani,  hogy  Havas- 
alföldet megszerezze.  De  sajátosképen  változtatott  Rákóczihoz  való 
magatartásán.  Eddig  Rákóczi  ellenére  akarta  Havasalföldet  megszerezni 
s  mivel  Rákóczinak  Mátéhoz  való  őszinte  jóakaratú  megsegítése  miatt 
nem  sikerült,  most  nagy  ígéreteket  tett  neki  arra  az  esetre,  ha  Mátét 
nem  fogja  ellene  segíteni.  1639-ben  megígérte,  hogyha  akár  ő,  fia,  vagy 
rokona  jutna  vajdaságra,  Rákóczinak  évenkint  10,000  forintot  fizet. 
Az  első  évi  dijat  a  Havasalföldre  való  beütés  hatodik  hónapjában  fizeti 
meg,  ugyanakkor  két  török  lovat  is  küld  mindenféle  ((fejedelmi  öltözet- 
tel)) és  négy  jó  kantáros  paripát.  Évenkint  fejedelmi  ajándékot  is  küld. 
Eddig  Rákóczival  kötött  egyességét  megtartja  és  megtartja  azt  is,  amit 
Máté  igért. 


370 


Bíró  Vencel  dr. 


Természetesen  Rákóczi  nem  teljesítette  kérését,  kitartott  Máté 
mellett,  mire  Lupul  folytatta  előbbeni  politikáját.  Már  ez  évben  fénye 
getőleg  lépett  fel  Havasalfölddel  szemben.  Ismétlődött  ez  a  következő 
évben  is,  ugy  hogy  1640-ben  Havasalföld  szine-java  megjelent  Erdély 
ben  országgyűlés  tartás  idején,  hogy  Lupul  ellen  segítséget  kérjenek. 
Ilyen  ünnepi  követséget  az  egykorúak  közül  Erdélyben  még  senki  se 
látott.  Kívánták,  hogy  Rákóczi  intse  meg  Lupult.  Rákóczi  ebben  a  do- 
logban a  portára  utasította  őket,  de  azért  irt  Lupulnak  is,  hogy  az  ő 
veszekedése  miatt  «a  császár  országai*  pusztulnak.  De  Lupul  csak  ellen- 
ségeskedett, a  portán  minden  követ  megmozgatott  Málé  letevésére.  Má- 
ténak s  Rákóczinak  össze  kellelt  fogniok  Lupul  ellen.  Követeik  össze- 
beszéltek, hogy  Máté  érdekében  egyformán  beszéljenek.  Rákóczi  megírta 
követének,  hogy  Máté  mellett  szólva  adja  elő,  hogy  «lám  ő  hatalmas 
ságának  igen  igaz  hive,  adóját  hűségesen  megadja,  országát  szép  békes- 
ségben tartja  s  a  portán  semmi  búsulást  nem  csinál)).  Nem  is  tették  le 
Mátét. 

Utolsó  éveiben  Rákóczit  főleg  a  magyarországi  ügyek  foglalkoz 
tatták.  A  három  ország  közölt  való  szoros  kapcsolat  s  egymás  megvédé- 
sének kölelezettsége  miatt  felkelésében  török  parancsra  a  két  vajda  is 
támogatta,  mint  ahogy  Bethlent  is  megsegítették  már  az  oláh  vajdák. 
Rákóczi  a  lengyel  királyság  megszerzésére  is  tett  lépéseket,  saját  vagy 
inkább  kisebbik  fia  érdekében  lépett  fel.  Tervezte  azt  is,  hogy  e  célból 
fiát  Lupul  leányával  házasítja  össze,  de  a  lengyelek  más  királyt  vá- 
lasztottak. 

Az  a  szoros  összeköttetés  s  jó  viszony,  amely  Rákóczi  és  Máté 
vajda  között  fennállott,  magyarázza  meg,  hogy  érintkezésök  hangja 
több  mint  udvarias,  hogy  egymás  érdekeit  védték.  Erdélyből  Konstanti- 
nápolyba  Bukaresten  keresztül  is  vezetett  ut.  Az  erdélyi  követet  a  havas- 
alföldi vajda  látta  el  szállással,  élelemmel.  A  követ  fejedelme  nevében 
üdvözölte  a  vajdát,  kikérdezte  a  portai  hirek  felől  s  ezeket  tudatta  Rá- 
kóczival. Ha  a  vajdának  olyan  ügyei  voltak  a  portán,  amelyekhez  Rá- 
kóczi segítségére  volt  szükség,  az  erdélyi  követ  ebben  is  eljárt  a  portán. 
Ha  közös  ügyük  volt,  köveleik  egyértelemmel  adták  azt  elő  a  portán. 
Ha  külön-külön  adták  is  elő  kérésüket,  titokban  egyetéretettek,  högy 
ne  egymás  ellen  beszéljenek.  A  követek  egymást  ellenőrizték,  igy  Rá 
kóczi  értesítette  Mátét,  hogy  portai  ügyvivője  nem  igaz  ember,  jó  lesz, 
ha  kicseréli.  Ilyen  megértéssel  bármit  könnyebben  elérhettek  a  portán. 

Fia,  //.  Rákóczi  György  fejedelem,  eleinte  atyja  nyomdokain  ha- 
ladt. A  két  vajdaságban  még  éveken  keresztül  Máté  és  Lupul  voltak  a 
vajdák,  akikhez  való  viszonyát  az  atyja  éleiében  látott  magatartás  ha- 
tározta meg.  Kemény  János  figyelmeztette  a  fejedelmet,  hogy  trónra- 
lépésekor  Málé  vajdát  efelől  csak  tudósítsa,  «de  se  ne  kívánjon  tőle 

semmit,  se  ne  emlékeztesse  kötelességére,  hanem  csak  tisztességesen 
maga  ajánlást  tegyen  s  kívánjon  hasonlót  tőle  is,  mert  ő  fogja  meg- 
találni)) a  fejedelmet.  Az  ilyesmi  «láttatnék  utánjárásnak  lenni». 

E  szavak  megszabják  II.  Rákóczi  György  viselkedésének  módját. 
Erdély  érezte  elsőbbségét  a  vajdaságokkal  szemben,  különösen  érezte 
ezt  Máté  vajda,  akinek  még  mindig  kellett  Lupultól  tartania.  S  II.  Rá- 
kóczi György  nem  az  az  ember  volt,  akit  Erdély  és  a  saját  tekintélyé- 
nek megőrzésére  biztatni  kellett.  Sokkal  merészebb  tervekkel  foglalko- 
zott s  ezek  keresztülvitelében  sokkal  határozottabb  volt,  mintsem  Er- 
délynek tekintélyéből  engedett  volna.  1650-ben  Máté  megújította  a 
szerződést,  amelyet  I.  Rákóczi  Györggyel  kötött.  Megadta  az  5000  forin- 
tot is,  de  most  már  olyan  cimen,  hogy  ez  ellenérték  azon  juhok  után 
szedett  dézsmákért,  amelyeket  a  havasalföldiek  országuk  határain  belül 
«belegelt)>  erdélyi  juhok  után  szednek.  Lényegében  azonban  az  I.  Rá- 
kóczi György  alatti  állapot  maradt  fenn,  mert  akkor  is"  fizettek  az  er- 
délyiek a  legeltetésért.  Az  5000  forint  tehát  ép  ugy  adó  maradt  most  is. 
ígért  egy  nemes  lovat  fejedelmi  felszereléssel  és  egy  másik  hadi  lovat, 
fejedelemhez  méltót.  ígérte,  hogy  bárki  ellenében  megsegíti,  még  a  tö- 
rök ellen  is. 

Lupul  azonban  tovább  ellenségeskedett  Mátéval.  Céljával,  Moldva, 
Havasalföld  egyesítése  gondolatával,  nem  tudott  felhagyni.  Haragudtak 
rá  sokan  saját  országában  is,  mert  «ugy  megalázta  őket,  mint  a  farkas 
a  juhokat».  Máté  is  tapasztalta,  hogy  hiába  minden  igyekezet,  Lupul 
nem  változik  meg,  «a  farkas  megváltoztatja  szőrit,  de  természetét  nem». 
Lupullal  szemben  összetartásra  volt  szükség  annál  is  inkább,  mert  fe- 
nyegetőleg  lépett  fel.  Lupul  hangoztatta,  hogy  Mátét  elevenen  Konstanti- 
nápolyra viszi.  E  nagy  szorongásban  a  havasalföldiek  feleségüket,  gyer- 
mekeiket az  erdélyi  határ  közelébe  hozták.  Téli  időben,  szekér  hátán 
várták  bebocsátásukat.  Végre  is  Rákóczi  seregével  Lupult  Moldvából 
kikergette,  helyébe  István  vajdát  ültette,  aki  emiatt  a  fejedelem  hűbére- 
sévé lett.  Mivel  Lupul  tetteit  a  portán  is  megelégelték  s  őt  Konstanti- 
nápolyban elzárták,  István  vajda  is  maradt. 

Máté  vajda  1654  április  havában  meghalt,  utódja  természetes 
fia,  Konstantin  lett.  Alattvalói  választották  meg  s  a  választást  a  porta 
megerősítette.  Rákóczi  vele  azonnal  jó  viszonyba  lépett,  véd-  és  dac- 
szövetséget kötöttek.  A  fejedelem  megvédje  őt  lázongó  alattvalói  ellen 
és  országában  rendet  teremtett.  így  mindkét  vajda  Rákóczinak  köszön- 
hette székét  s  ezen  a  réven  vele  szemben  mindkettő  hűbéri  viszonyba 
került.  «A  két  oláh  ország  összekötelezte  magát  Erdéllyel)),  felemelt 
adót  fizetett  mindegyik.  Fizettek,  mert  a  havasalföldi  vajda  szerint  «jó 
helyre»,  apjuknak  adják,  «Isten  után  ő  nagysága  tett  jól»  vele.  Meg- 
maradt a  lóajándék  is.  A  vajdaság  katonái  Rákóczi  hűségére  fel- 
esküdtek. 

Magyar  Figyelő.  27 

A  portán  egyik  vajdát  se  szerették,  mert  egyik  vajda  sem  a  török 
kinevezésével  lett  uralkodóvá.  Istvánt  Rákóczi  tette  meg,  Konstantint 
alattvalói  választották.  Mindkettőért  Rákóczi  járt  közben,  a  porta  iránti 
hűségükért  kezeskedett.  Emellett  Lupul  minden  követ  megmozgatott, 
hogy  Konstantinápolyból  kiszabadulva  újból  vajda  lehessen.  Sikerült 
volna  is,  ha  Rákóczi  meg  nem  akadályozza.  így  a  vajdák  a  fejedelemre 
voltak  utalva,  fizették  a  felemelt  adót,  ismételten  hangoztatták,  hogy 
mennyire  hűségesek.  Isten  testében,  lelkében  büntesse  meg  őt,  —  irja 
a  moldvai  vajda  —  ha  nem  akarja  Rákóczi  javát.  Nem  gyermek  ő,  nem 
oktalan  állat  szülötte,  vagy  eb,  hogy  szavával  játszódjék.  Rákóczit  ke- 
gyes atyjának  nevezte,  akinek  igyekszik  pontosan  fizetni,  akinek  min- 
den politikai  hirt  pontosan  megjelent.  Szivét  is  kivenné  s  odaadná,  hogy 
higyjen  neki  Rákóczi. 

Konstantin  saját  országában  nem  volt  népszerű.  Beszélték,  hogy 
Rákóczi  nélkül  országa  elállana  mellőle.  István  se  szerette,  Konstantin 
vetélytársával  összeköttetést  tartott  fenn.  Az  erdélyi  követ  ugyanis  több- 
ször említette  urának,  hogy  Radul  fia  havasalföldi  vajdaságra  pályázik, 
« alázatos  szolgálatát))  jelentette  is  Rákóczinak,  azt  állította,  hogy  Rá- 
kóczin kivül  senkiben  sincs  bizalma,  bár  ott  a  portán  is  sok  pártfogója 
van.  István  vajda  is  ajánlkozott,  hogy  Radul  fiával  kölcsönösen  hűség- 
esküt lesznek  egymásnak  s  mindketten  Ígérték,  hogy  Rákóczitól  el  nem 
szakadnak. 

Az  idő  azonban  nem  volt  alkalmas  vajdaváltoztatásra  s  a  követ- 
kező idők  beigazolták,  hogy  Konstantin  hűséges  maradt  hozzá.  Rákóczi 
1657-ben  a  lengyel  trón  megszerzésére  hadseregével  Lengyelországba 
ment,  seregében  ott  voltak  az  oláh  vajdák  csapatai  is.  A  hadjárat  sze- 
rencsétlen kimenetele  után  —  bár  István  vajda  nemsokára  meghalt  — 
Konstantin  és  az  uj  vajda  is  kitartottak  mellette,  mignem  az  erdélyi 
trón  urat  cserélt.  II.  Rákóczi  György  kora  igy  a  hűbéri  viszony  ideje. 

Éveken  keresztül  tartó  belzavarok  után  Apafi  Mihály  került  a 
fejedelmi  székbe.  Trónralépésekor  lényegesen  megváltozott  állapotokat 
talált,  mint  amilyen  volt  a  Bethlen,  I.  Rákóczi  György  korabeli  Erdély. 
II.  Rákóczi  György  szerencsétlenül  végződött  lengyel  hadjáratakor  el- 
pusztult, vagy  fogságba  került  az  ország  szine-java.  A  török  rákövetkező 
erdélyi  pusztítása  is  sok  emberéletbe,  pénzbe  került.  A  kifosztott,  nagy 
ha'di  sarcot  fizetett  országot  a  tatárfogságba  került  rabok  váltságdija  is 
szegényítette.  Elveszett  Erdély  szabadsága,  fejedelmeit  a  török  nevezte 
ki,  igy  jutott  uralomhoz  Apafi  is.  Békeszerető,  nem  nagy  politikai  éles- 
látással biró  fejedelem  volt,  nem  irányította  a  kor  eseményeit,  csak 
épen  alkalmazkodott  a  meglévő  viszonyokhoz.  Erdély  azzal  is  veszített 
tekintélyéből,  hogy  a  török  még  egy  fejedelmet  támogatott  Magyar- 
országon, Thökölyt.  Ezzel  Erdélynek  eddigi  jelentősége  lényegesen  csök- 
kent. Ilyen  viszonyok  között  Apafi  nehezen  gondolhatott  volna  arra. 

hogy  a  két  oláh  vajdaságot  szorosabban  Erdélyhez  fűzze.  Amikor  meg 
Bécs  ostroma  óta  a  török  Magyarországból  kifelé  szorult,  Erdély  lété- 
nek  alapja  is  megrendült.  A  török  nélkül  Erdély  magában  fenn  nem 
maradhatott.  Néhány  évi  haldoklás  után  külön  fejedelemsége  meg  is 
szűnt. 

Apafit  és  az  oláh  vajdákat  csak  a  szomszédsági  viszony  rendezé- 
sének kérdése  foglalkoztatta.  Sokkal  közelebb  jutottak  egymáshoz,  mint 
az  előbbeni  uralkodók.  Erdély  nem  tünt  fel  olyan  hatalmasnak,  mint  az 
oláh  vajdákkal  szemben  eddig  mutatkozott.  Apafi  egyénisége  sem  volt 
arravaló,  hogy  a  vajdákban  félelmet  támaszthatott  volna.  Jó  viszonyban 
is  voltak  Apafival,  amely  egyetértésnek  eddig  nem  tapasztalt  megnyilat- 
kozásai, jelei  lépten-nyomon  előtűnnek.  Apafi  és  a  vajdák  viszonya 
löbbször  az  igazi  barátság  képét  mutatja.  Az  adófizetésről  többé  semmi 
említés  sincs. 

Mindkét  vajdaságban  többször  volt  vajdaváltozás  ezen  idő  alatt. 
Harminc  év  hosszú  idő  olyan  országokban,  ahol  sokszor  évenkint  vál- 
toztak az  uralkodók. 

Moldvában  1661-ben  honfit,  az  öreg  Dabisa  Eustachot  tette  vaj- 
dává a  porta.  Az  uj  vajda  kinevezésekor  épen  Konstantinápolyban  tar- 
tózkodott, az  erdélyi  követ  elment  hozzá  s  Apafi  nevében  azonnal  üd- 
vözölte. A  vajda  azonnal  jó  szomszédságot  igért  s  amint  országába  ért, 
követet  s  levelet  küldött  Apafihoz.  Szive  szerint  kivánta,  hogy  levele 
Apafit  szerencsés  órában,  jó  egészségben  találja.  Apafi  rendelkezzék 
vele,  jó  szivvel  veszi,  nem  mulasztja  el,  hogy  kedvességét  kimutassa, 
Apafi  legyen  nyugodt  az  ő  atyafiúi  szeretetéről.  Egyben  ajándékot  is 
küldött,  kérte,  hogy  Apafi  ezt  a  csekély  ajándékot  vegye  jó  néven,  igyek- 
szik majd  utóbb  többel  is  kedveskedni.  Utóbb  óhajtotta,  hogy  alatt- 
valóik között  is  a  jó  szomszédság  maradjon  meg,  a  határon  lakók  béké- 
vel járhassanak,  kelhessenek.  Leveleiben  állandóan  a  legnagyobb  figye- 
lemmel irt  Apafinak. 

Második  utóda  Duka  vajda  volt,  aki  Havasalföldön  egyszer,  Mold- 
vában háromszor  is  vajdaságra  jutott.  Moldvai  első  vajdasága  korában 
a  krimi  rabok  ügyében  levelezett  Apafival.  Utódja  István  Péter  is  fel- 
kereste levelével  Apafit.  A  következő  vajda  Gantakuzen  Demeter  lett.  A 
Cantakuzenek  jó  viszonyban  voltak  Apafival,  belzavarok  idején  Er- 
délybe is  bemenekültek,  Apafiról  mindig  mint  házuk  barátjáról,  párt- 
fogójáról beszéltek.  A  mostani  vajda  is  sajnálta,  hogy  az  országban  lévő 
nagy  inség  miatt  szomszédi  látogatását  nem  tehette  meg.  Szivesen  veszi, 
—  irta  —  ha  gyakorta  hall  Apafi  egészsége  felől.  Apafi  tartsa  őt  jóakaró 
atyafiának. 

Utódja,  Antal  vajda  kinevezése  után  Apafit  legott  felkereste  leve- 
lével. Ismeri,  —  úgymond  —  a  fejedelemnek  az  előbbeni  vajdákhoz 
mutatott  jóakaratát,  ő  is  ajánlja  magát  «minden  szabatos  dologban». 

Tudja,  hogy  Apafi  «jó  szomszédjával  él  és  hab,  azért  legyen  jó  szom- 
szédja neki  is,  ő  is  az  lesz.  Ismételten  irt  Apafinak  az  Erdélybe  kül- 
dendő követ  ellátása  és  az  ide  betelepült  jobbágyok  visszaküldése  ügyé- 
ben. Apafit  kérte,  hogy  járjon  közbe  abban  is,  hogy  a  határon  a  vámnál 
ne  tartsák  vissza  a  hazaköltöző  jobbágyokat,  mert  ez  «a  jó  szomszéd- 
ságot nem  illeti. » 

Duka  harmadszori  vajdaságakor  azonnal  köszöntötte  «jóakaró 
atyafiát».  1683-ban  pedig  személyesen  is  találkoztak.  Ugyanis  1683-ban, 
Bécs  ostroma  évében,  parancsra  a  vajda  is  a  török  sereghez  csatlakozott. 
Nándorfehérvárig  kisérte  vissza  a  török  fővezért,  s  hogy  hamarább  haza 
jusson,  ő  maga  háromszázad  magával  nem  Havasalföldön  keresztül 
ment,  hanem  Erdélyen  kért  szabad  átvonulást.  Apafi,  bár  a  nyáron  a 
törökhöz  csatlakozó  oláhok  Erdélyben  sok  kárt  tettek,  a  vajda  kíván- 
ságát nem  ellenezte.  Mivel  Apafi  tartózkodási  helye  épen  útjába  esett  s 
«mivel  a  jó  szomszédság  ezt  illeti »,  Duka  felkereste  őt.  Erdély  határá- 
hoz érve,  a  szives  vendéglátást  megköszönte.  Hasonló  esetben  viszont- 
szolgálatra kötelezve  érezte  magát. 

Havasalföldön  1660-tól  Gergely  (Gligorescu),  Gika  vajda  fia  volt 
az  uralkodó.  Apafi  sietett  vele  szövetségi  viszonyba  lépni.  A  szövetség- 
ben a  lekötöttségnek  már  semmi  nyoma  sincs.  Apafi  jóakaróinak  jó- 
akarója lesz,  ellenségeinek  ellensége,  minden  veszélyes  dolgot  Apafinak 
értésére  ad,  igérte  a  vajda.  Apafi  fejedelemsége  ellen  senkivel  nem  tár- 
gyal, ha  kell,  fegyveres  erővel  is  megsegíti.  Egyéb  végzések  határ- 
ügyekre,  bejött  jobbágyok  ügyére  vonatkoznak.  Később  is  igérte,  hogy 
tehetsége  szerint  azon  lesz,  hogy  a  fejedelem  jóakarata  vele  szemben 
meg  ne  fogyatkozzék.  1664-ben  ellenségei  azzal  vádolták,  hogy  a  portá- 
tól elszakadt,  mire  a  török  őt  letette,  de  néhány  év  múlva  újból  vajda 
lett. 

Közben  Radul  és  Antal  vajdák  kormányoztak.  Radul  «a  szomszéd- 
ság hivatala  szerint»  azonnal  felkereste  Apafit.  Célja  volt  a  szomszédos 
atyafiság  biztosítása.  Gergely  visszakerülvén  a  fejedelemségre,  ismét  jó 
szomszédságot  igért,  az  erdélyi  követtől  «igen  kérdezte,  hogy  van  Apafi». 
De  Apafi  csakhamar  ugy  találta,  hogy  a  vajda  nem  őszinte  hive.  ((Ter- 
mészeténél fogva  nem  lévén  természete  a  tettetés,  baráti  hangon  beszél 
azzal,  akit  barátjának  hisz»,  mondja  Apafi  s  egyenesen  a  vajdát  kérdezi 
meg,  hogy  mi  igaz  abból,  amit  a  vajdáról  beszélnek.  Biztos  forrásból 
tudja,  —  mondja  a  fejedelem,  —  hogy  a  vajda  az  ő  megbízhatóságát  a 
portán  kétségbe  vonja.  Nem  hiszi  —  irja  —  egészen  el,  mert  ő  a  vajda 
ellen  soha  semmit  nem  tett.  A  portán  se  árthat  neki  ilyen  beszéddel  a 
vajda,  mert  ott  az  ő  hűségéről  meg  vannak  győződve.  Csak  azon  mél- 
tatlankodik, hogy  barátból  ellenséggé  lett.  Kérte,  hogy  ne  ártson  a  ke- 
resztény ügynek,  ne  rohanjon  saját  vesztébe,  legyenek  egymással  bé- 
li ében. 


Az  erdélyi  fejedelmek  és  az  oláh  vajdák 

De  a  vajda  ezután  is  talált  okot  az  ellentétkeltésre.  Az  ok  a  havas- 
alföldi vajdák  előbbeni  erdélyi  birtoka  visszaszerzésének  kérdése  volt. 
Ugyanis  János  Zsigmond  óta  is  előfordult,  hogy  az  erdélyi  fejedelem  a 
havasalföldi  vajdának  Erdélyben  adományozott,  vagy  eladott  birtokot, 
így  Bethlen  Gábor  Monorát  eladományozta,  amelyet  1.  Rákóczi  György 
8000  forinton  visszaváltott.  II.  Rákóczi  Györgytől  Konstantin  vajda 
Sólyomkővárat  néhány  faluval  együtt  33.000  talléron  megvette.  Közbe- 
jött zavarok  miatt  még  1674-ben  sem  vehette  kézhez  s  néznie  kellett, 
hogy  «más  hizódik  belőle».  1673-ban  széltében  beszélték,  hogy  Gergely 
vajda  azt  híreszteli,  hogy  hajdan  az  egész  Fogarasföld  a  havasalföldi 
vajdához  tartozott  s  a  portán  e  területet  a  maga  számára  kéri.  Az  er- 
délyiek résen  voltak,  nehogy  a  porta  ilyen  parancsot  kiadjon. 

Ugyanez  évben  ketten  versenyeztek  a  havasalföldi  vajdai  székért, 
Duka.  előbb  moldvai  és  Konstantin,  előbb  havasalföldi  vajda.  Az  utóbbi 
lengyel  segítséggel  igyekezett  célját  megvalósítani.  Havasalföldre  indu- 
lásakor Apafinak  «mint  régi  jóakaró  barátjának  s  meghitt  szomszéd- 
jának)) azonnal  irt.  De  a  vajdaság  Dukáé  lett,  aki  Apafival  jó  viszony- 
ban élt.  A  vajda  több  alkalommal  kívánta,  hogy  Apafi  az  Erdélybe  me- 
nekült oláh  boérokat  engedje  vissza.  «A  fejedelmek  nem  gyermekek  : 
tanácsával  szokták  az  országot  tartani)),  hanem  olyan  okos  felnőtt  em- 
berekével, mint  ezen  boérok,  tehát  Apafi  küldje  őket  vissza,  ott  semmi 
bántódásuk  sem  lesz.  Viszont  a  Béldi-féle  erdélyi  belmozgalom  idején 
felajánlotta,  hogy  a  fejedelem  küldjön  valakit,  aki  a  Havasalföldre  me- 
nekült erdélyieket  ismeri,  neki  «aztán  az  ilyenekre  lenne  gondja ». 

Utódja  Cantakuzen  Serbán  vajda  családja  hagyományához  hiven, 
öccsét  küldötte  be  Apafihoz,  kinek  «szomszédságos  és  atyafiúi  szeretet- 
ből származott  szolgálatán))  él.  A  köztük  való  szeretet  s  szomszédság 
bebizonyítására  s  megerősítésére  követeket  küldött  s  viszont  Apafit  is 
arra  kérte,  hogy  ilyen  ügyek  tárgyalására  követet  küldjön,  összekötte- 
tésöket  élénk  levélváltás  világítja  meg.  A  kor  utolsó  vajdája,  Branko- 
ván  Konstantin  Apafihoz  ugy  irt.  mint  fiu  szokott  az  atyjához,  kitől 
kéri.  hogy  szeretetét  ne  vonja  meg  tőle. 

A  fejedelem  s  különösen  a  havasalföldi  vajdák  között  fennálló  jó 
viszony  eredményezte,  hogy  a  politikai  ügyeken  kivül  egyéb  ügyekben 
is  érintkeztek.  így  az  erdélyi  oláh  püspököket  Havasalföldön  szentelték 
fel  s  ezeknek  Apafi  adott  aztán  szabadságot,  hogy  a  saját  felekezetükön 
levő  embereken  lehessen  hatalmuk.  Bár  egyik-másik  kiképzése  fogya- 
tékos volt,  felszentelték  őket,  mert  «a  nyáj  nem  lehet  pásztor  nélkül». 
A  havasalföldi  vajda  háza  szükségére  Brassóban  is  vásároltatott.  Sze- 
benben  posztót  vett  s  Apafit  kérte,  hogy  adjon  alája  kocsikat.  Ugyanott 
ezüst  holmit  rendelt  s  a  fejedelmet  kérte,  hogy  siettesse  a  munkásokat. 

A  portai  követküldések  miatt  is  élénk  volt  az  összeköttetés.  A 
Bukaresten  keresztül  menő  követek  betértek  a  vajdához,  az  uralkodók 

egymás  portai  leveleit  kölcsönösen  elhozatták.  Apafi  különösen  Ganta- 
kuzen  Serbán  vajdával  volt  jó  viszonyban,  ugy  hogy  megesett,  hogy  a 
fejedelem  a  vajda  postájánál  levő  portai  levelét  is  felbontotta  «az  atyafi- 
ságos szomszédság  fundamentális  fészkét  csinálván »  köztük.  A  vajda  ezt 
nem  vette  rossz  néven,  «sőt  nagy  confidentiának»  tartotta,  mert  a  jó 
szomszédság  szerint  «amicorum  omnia  sunt  communia». 

Most  is  megtörtént,  hogy  a  vaj  dáné  bemenekült.  Gergely  vajda 
felesége  jött  be,  «sok  jeles  cseléde  is»  vele.  A  vajdáné  is,  kísérete  is  ma- 
gyar ruhában  voltak,  alkonyatkor  jöttek  be,  a  hintó  oldalbőreit  kibocsá- 
tották, hogy  senki  se  ismerje  lel  őket.  A  lilkos  lakás  kijelölését  a  feje- 
delemtől várták. 

Apafi  és  a  vajdák  leveleikben  egymást  jóakaró  szomszédnak,  ba- 
rátnak, közben  testvérnek  szólították,  mint  azelőtt  is  szokásban  volt.  A 
vajdák  nemcsak  a  fejedelemnek,  hanem  szerelmesinek  is  üdvözletet, 
jó  kivánságot  küldöttek.  Apafi  és  Bornemisza  Anna  fejedelemasszony 
gyakran  kaptak  meghivást  a  moldvai,  vagy  bukaresti  fejedelmi  ud- 
varba. 1681-ben  Duka  moldvai  vajda  hívta  őket  Katalin  leánya  eljegy- 
zésére, 1676-ban  ugyancsak  ő  mint  havasalföldi  vajda  lakodalomra 
hivta  őket.  1688-ban  is  jött  Bukarestből  meghívó. 

Bornemisza  Anna  s  a  vajdánék  is  fel-felkeresték  egymást  leveleik- 
kel. 1679-ben  a  havasalföldi  vajdáné  levelében  a  fejedelemasszony  ba- 
rátnéjának,  nővérének  irta  magát.  Kívánta,  hogy  a  fejedelmi  családot 
az  Isten  gonoszakaróik  ellen  védje  meg  «édes  urának,  Havasalföldnek 
javára,  örömére  s  a  köztük  levő  szeretet  végig  való  megmaradására ». 
1680-ban,  amikor  Gantakuzen  Serbán  vajda  követe  visszatért,  aki  a 
leánya  lakodalmára  szóló  meghívót  hozta  Erdélybe,  a  vaj  dáné  irt  a 
fejedelemasszonynak.  Köszönte  Bornemisza  Anna  szeretettel  írott  leve- 
lét s  kívánta,  hogy  a  fejedelemasszony  is  megérhesse  szerelmes  gyer- 
mekének ilyen  örömnapját,  hogy  ők  is  viszonozhassák  a  jóakaratot.  A 
fejedelemasszony,  ajándékát  szívesen  vette,  adja  Isten,  hogy  szerelmes 
fia  örömünnepén  ő  is  kedveskedhessék. 

De  nemcsak  a  jó  napokban,  hanem  a  gyászban  is  együttérzést 
mutattak.  1688-ban  meghalt  Bornemisza  Anna.  Gantakuzen  Serbán 
vajda  részvét  soraiban  kifejtette,  hogy  elhiszi,  hogy  Apafi  felesége  ha- 
lálát nagy  szívfájdalommal  vette.  Nem  kis  kárára  van,  hogy  ilyen  mél- 
tóságos és  nagyelméjü  társtól  elmarad.  De  mit  tehetünk!?  kérdi.  Az 
emberi  élet  hasonló  a  tenger  habjainak  sebes  folyásához,  mely  mint 
▼izbuborék  eltűnik,  a  halált  senki  el  nem  kerülheti.  Bornemisza  Anna 
csendes,  könnyű  kimúlásával  Apafinak  holtig  való  keserűséget  szerzett, 
e  szomorúság  a  szomszédság  révén  reá  is  kihat. 

Apafit  tényleg  megtörte  a  bánat,  1690-ben  meghalt  ő  is,  halálával 
az  erdédyí  fejedelemséget  is  sírba  vitte. 


Tompa  Mihály. 


(Születésének  századik  évfordulóján.) 
Irta :  Császár  Elemér. 

Az  ünnepi  hangulatba,  mely  lelkünket  Tompa  centenna- 
riumára  gondolva  elfogja,  a  ború  némi  árnyalata  vegyül:  még 
nincs  negyven  éve,  hogy  a  költő  teste  a  hanvai  temető  virágos 
sírjában  porlik,  s  költészetét  máris  kikezdte  a  minden  szűnál 
biztosabban  őrlő  feledés.  Neve,  emléke  még  ragyog,  költészeté- 
nek egypár  terméke  még  él  a  nemzet  ajkán  —  költői  munkás- 
sága a  maga  egészeben  már  a  múlté,  bevonult  az  irodalom- 
történet fényes,  de  rideg  csarnokába,  ahonnan  oly  ritka  a  föl- 
támadás. Hálátlansággal,  kincsei  könnyelmű  eltékozlásával  vádol- 
juk az  utókort?  Való,  hogy  a  magyar  fajnak,  bár  természettől 
konzervatív  és  ragaszkodik  a  meglévőhöz,  fejlettebb  a  történeti 
érzéke,  mint  a  történeti  tudata,  erősebb  a  lelkesedése,  mint  a 
kegyelete.  Emlegetjük  dicső  őseinket,  fölbuzdulunk  hallva  nagy 
tetteikről,  de  ismerjük-e  ezer  évesnél  hosszabb  multunkat  ugy, 
amint  hozzánk,  e  vértől  termékenyült  föld  kései  gyermekeihez 
illenék?  Népünk,  a  magyar  faj  legtisztább  fönntartója,  tud  egy- 
nehány adomát  Mátyás  királyról,  emlékezik  a  szabadságharcra 
és  Kossuthra,  de  már  a  Rákóczi-fölkelés  szinte  nyomtalanul  el- 
veszett tudatából,  s  szeme  előtt  a  messze  mult  ködéből  még  hal- 
vány árnyképek  sem  bontakoznak  ki.  S  költészetünk  alkotásai- 
val sem  sáfárkodunk  gondosabban.  Azok  a  régi  dalok,  melyekét 
anyáink  még  nagyanyáinktól  tanultak,  előttünk  már  idegenek, 
azok  a  drámák,  melyeknek  atyáink  a  Nemzeti  Színház  régi  épü- 
letében annyit  tapsoltak,  a  mai  közönség  szemében  avult,  érték- 

telén  ócskaságok.  Nem  a  múltba  nézünk,  hanem  a  jövőbe,  gyor- 
san élünk  s  kapunk  az  ujon,  mohóbban,  mint  nyugati  szom- 
szédaink. Ily  nép  könnyen  felejt! 

De  annak  az  «isten-krisztus-ugyse  szép  triumvirátusnak)), 
amint  Petőfi  nevezte  Arannyal  és  Tompával  kötött  barátságát, 
másik  két  tagja  ma  is  teljes  erejében  él:  Petőfi  és  Arany  költé- 
szetének fényét  inkább  emelték,  mintsem  elhomályosították  az 
évek,  pedig  az  előbbiére  másfélszer  oly  hosszú  idő  óta  rakód- 
hatott volna  le  a  feledés  pora.  A  nemzet  az  évtizedek  távolából 
nagyobbnak  látja  a  másik  két  költőt,  mint  Tompát.  Azokat  a 
magyar  Parnassos  legmagasabb  csúcsaira  helyezi,  neki  alacso- 
nyabb helyet  jelöl  ki.  Az  Ítélet  megföllebbezhetetlen  s  megpecsé- 
teli Tompa  költészetének  tragikus  sorsát. 

A  horatiusi  «sötét  gond»,  mely  időnként  még  a  legboldo- 
gabb életű  halandó  mögött  is  fölbukkan,  hogy  komorrá  tegye 
lelki  horizontját,  Tompának  szinte  állandó  kísérőjéül  szegődött. 
Születése  pillanatától  kezdve  (1817  szeptember  28)  reáterítette 
szárnyát.  Atyja  iparos  volt,  szegény  foltozó  csizmadia,  anyja 
közönséges  szolgálóleány  —  de  nem  a  szegénység  és  műveletlen- 
ség volt  a  hazáspárnak  legnagyobb  szerencsétlensége.  Arany 
szülei  is  egyszerű  földmívesek  voltak,  mégis  gyermekük  mély 
erkölcsisége  és  fejlett  értelme  nem  egy  szállal  hozzá  van  fűzve 
az  öreg  Aranyék  lelki  világához.  Nyers,  komor,  rideg  apa, 
gyönge,  beteges,  korán  sirbadőlt  anya,  zilált  házasélet:  Tompá- 
nak előbb  el  kellett  felejtenie  gyermekkora  szörnyű  emlékeit, 
hogy  lelke  fogékony  legyen  az  élet  nemesebb  hatásai  iránt.  Ki- 
tűnő eszével  és  vasszorgalmával  egészen  a  maga  erejéből  meg- 
birkózott a  pataki  kollégium  tanfolyamaival,  majd  rövid  pesti 
tartózkodás  után  nem  épen  hajlamai  ellenére,  de  nem  is  hivatás- 
érzetét követve  elfogadta  a  bejei  református  egyház  meghívását 
s  elment  papnak  egy  kis  gömöri  községbe,  Bejére.  Ezzel  eldőlt 
sorsa.  Falusi  emberré  lett  s  bár  előbb  Keleméren,  majd  Hanván 
jövedelmezőbb  parochiára  tett  szert,  úgyhogy  megszabadult  az 
addig  ránehezedő  anyagi  gondoktól,  lelke  nem  talált  a  szárnya- 
lásra teret.  Zárt  világ  maradt  az  övé,  mely  belülről,  legföllebb 
könyvekből  gyarapodott.  Az  irodalmi  élettől  távol  élvén,  ritkán 
nyilt  alkalma  barátaival  való  személyes  érintkezésből  meríteni 
ösztönzést,  társasága  vidéki  urakra  és  paptársaira  korlátozódott. 
Szemhalárát  a  vidék  kicsinyes  viszonyai  és  a  távlat  hiánya  még 

jobban  megszükítették,  zárkozottságát,  a  tudatos  törekvést  ke- 
délymozgalmainak magába  fojtására  a  sok  egyedüllét  még  fo- 
kozta. Otthonán  kivül  a  természet  és  a  biblia  volt  egész  világa. 
Családja  körében  is  csak  eleinte  volt  zavartalan  a  boldogsága. 
Hitvese  ugyan  utolsó  pillanatáig  szerető,  önfeláldozó  élettársa 
maradt,  de  házasságuk  első  éveit  két  fiúgyermeküknek  korai  el- 
vesztése tette  borússá,  a  későbbieket  meg  szinte  megmérgezte  a 
férj  gyötrelmes  betegsége.  Testi  kínjait  még  fokozta  lelkének 
szerencsétlen  alkata:  türelmetlensége,  aggodalma,  kétségbeesése. 
Utolsó  idejében  mindjobban  gyötörte  magát,  nejét,  barátait 
paroxismusig  fokozódó  rémlátásával,  úgyhogy  a  halál,  mely 
1868  július  30-ikán  felesége  karjaiból  elragadta,  megváltás  volt 
reá  is,  környezetére  is. 

E  vigasztalan  életpályába,  melynek  időnkénti  derűjét  sok 
küzdelemmel,  kevés  boldogságát  nagy  fájdalmakkal  kellett  meg- 
váltania, meleg,  napsugaras  költői  pálya  illeszkedik,  sikerekben, 
elismerésben  gazdag.  A  közönség  Tompa  minden  verses  kötetét 
nagy  tetszéssel  fogadta,  már  a  legelsőtől,  az  1846-ban  megjelent 
Népregék,  népmondákU'ű  kezdve,  s  a  nép  szavát  igazolta  a  hatal- 
masoké: az  irodalmi  élet  vezető  szervei,  a  M.  Tud.  Akadémia 
és  a  Kisfaludy-Társaság  csakhamar  tagjai  sorába  emelte.  Sőt 
az  Akadémia  a  legszebb  koszorúval  is  kitüntette,  amelyet  magyar 
irónak  adhat:  összegyűjtött  munkáit  a  nagy  jutalomra  méltatta. 
Nem  kevésbbé  harmonikus  ez  a  költői  pálya,  ha  nem  kívülről, 
hatásában,  hanem  belülről,  fejlődésében  tekintjük.  Kezdettől 
fogva  emelkedik,  s  mikor  fejlődésének  második  tizedében  eléri 
tetőpontját,  innen  egy  színvonalon  marad,  majd  a  legvégén, 
azokban  a  versekben,  melyeket  már  félig  halálraváltan  hű  nejé- 
hez irt,  még  egy  merészet  lendül  s  e  hattyúdalaiban  a  költő 
szava  oly  tisztán,  nemesen  zeng,  mint  azelőtt  soha.  De  még  ez 
a  messziről  nézve  ragyogó  pálya  sincs  mély  árnyék  nélkül.  A 
költő  nem  volt  megelégedve  azzal  a  méltánylással,  melyben  köl- 
tészetét részeltették,  mert  ugy  érezte,  hogy  nagyobb  szerepre 
hivatott,  több  dicsőséghez  van  joga.  Környezetének  csodálata, 
mely  benne,  mint  a  maga  vidékének  legkiválóbb  költőjében  már 
a  nemzet  dicsőségét  látta,  önbizalmát  hatalmas  önérzetté  érlelte, 
későn  ébredt  dicsvágyát  az  első  nagy  sikerek  szertelenné  dagasz- 
tották. Mikor  megismerkedett  Petőfivel  s  Petőfi  révén  Arannyal, 
nem  látta  meg  azt  a  nagy  különbséget,  mely  őt  amazoktól  el- 

választja,  s  ahelyett,  hogy  megelégedett  volna  mögöttük  a  har- 
madik hellyel,  egyenrangú  társuk  akart  lenni.  Ez  a  meg  nem 
okolt,  beteges  vágy  sok  keserű  órát  szerzett  neki  és  meg-meg- 
ingatta  lelkének  amúgy  is  veszélyeztetett  egyensúlyát.  Elfogult 
volt  ugyan  költészete  iránt,  de  tiszta  pillantását  ez  nem  homá- 
lyosította el,  s  látnia  kellett,  hogy  a  nemzet  legnagyobb  költői, 
Petőfi  és  Arany  mellett  háttérbe  szorul,  azokról  a  csodálat,  róla 
csak  a  méltánylás  hangján  szól  az  irodalmi  közvélemény,  sőt 
időnként  el  kelleti  szenvednie  a  kritika  metsző  szúrásait  is.  A 
magyarázatot  azonban  nem  önmagában,  hanem  az  emberek  el- 
fogultságában, rossz  indulatában  kereste,  s  a  meg  nem  értett, 
méltatlanul  meghurcolt  mártírok  töviskoronáját  érezte  fején.  Ez 
tette  teljessé  tragikumát,  s  kétes,  nem  gyötrődött-e  többet  meg- 
bántott dicsvágya,  mint  testi  szenvedései  miatt. 

Még  a  jelen  évforduló  ünnepi  hangulatában  is  ki  kell  mon- 
danunk, hogy  abban  az  ellentétben,  mely  Tompát  költészetének 
értékelése  tekintetében  szembeállította  kora  fölfogásával,  nem  a 
költő  részén  volt  az  igazság.  De  ép  oly  kétségtelen,  hogy  költé- 
szete nagy  értékeket  rejt  magában,  többet  és  igazabbat,  mint  a 
mai  feledékeny  nemzedék  gondolná.  Tompa  igazi  költő  volt,  a 
nagyok  közül  való.  Nem  költői  lángelme,  mint  Petőfi  vagy  Arany, 
lelki  világa  nem  oly  gazdag  és  mély,  egyénisége  nem  oly  vonzó 
és  szeretetreméltó,  művészi  ereje  meg  sem  közelíti  azokét,  de 
egy  uton  haladt  velük,  ugyanazok  a  célok  lelkesítették,  s  érzé- 
seinek őszintesége,  meggyőződésének  heve,  gondolatainak  emel- 
kedettsége, erős  törekvése  a  művészi  formára  ha  nem  is  egyen- 
rangú, mégis  illő  társává  teszi  két  legnagyobb  költőnknek.  Az 
irányoknak  és  érzéseknek  közösségén  kivül  még  egy  esztétikai 
jelentőségű  mozzanat  is  kapcsolja  hozzájuk:  Tompa  is  irt  egy- 
pár —  nem  is  kevés  számú  —  remeket,  melyek  költészetünk 
legkiválóbb  alkotásai,  irodalmunk  maradandó  értékei  közé  tar- 
toznak, s  nem  volnának  méltatlanok  Aranyhoz  vagy  Petőfi- 
hez sem. 

Tompa  költészetének  méltatása  nem  oly  nehéz  föladat, 
mint  nagy  társaié.  Petőfi  egyszerűségét  és  közvetétlenségét,  Arany 
páratlan  művészetét  könnyű  kiérezni  műveiből,  de  a  bennük 
talált  gyönyörűséget  visszavezetni  elemeire,  megfejteni  tényezőik- 
ből nagy  esztétikai  műveltségei  és  nem  kisebb  költői  érzéket 
követel.  Lelki  valójuk  rendkívül  összetett,  százfelől  vett  hátáso- 

kat  forraszt  szinte  fölbonthatatlan  egységgé,  költészetük  csillog* 
és  elkápráztatja  a  szemet.  Tompa  egyénisége  is,  költészete  is 
egyszerűbb,  átlátszóbb.  Kialakulásukra  kevés  tényezőnek  volt 
hatása,  s  eredményük  szemmel  látható.  Az  egyik,  nem  legfonto- 
sabb, de  legmélyebbreható,  alapvető:  életének  szerencsétlen 
körülményei.  Édes  anyjának  többféle  kórtól  megmérgezett  szer- 
vezete fiában  nemcsak  annak  a  betegségnek  csiráit  hintette  el^ 
mely  később  a  hatalmas  testi  erejű  költőt  megroppantotta,  ha- 
nem annak  is,  mely  lelkén  rágódott  s  a  látszólag  vigkedélyü, 
anekdotáiról  hires  embert  valójában  mélabússá  tette.  A  súlyos 
családi  örökség  lelket  őrlő  munkáját  az  örömtelen  ifjúság,  az 
élet  nyomora  és  csapásai  teljessé  telték,  igy  mikor  költői  tehet- 
sége kifejlett,  kedvelt  évszaka  az  ősz,  leggyakrabban  visszatérő 
gondolata  az  elmúlás,  uralkodó  érzése  a  bánat,  legsajátosabb 
műfaja  az  elégia  lett.  A  magyar  elégiának  Tompa  a  mestere:' 
szive  vérén  vásárolta  meg  ezt  a  dicsőségei. 

A  másik  tényező  állandó  falusi  tartózkodása  s  az  azzal  járó 
magány.  Mint  a  sokat  szenvedő,  sorstól  megtépett  emberekben 
általán,  a  magány  bizonyos  tartózkodást,  zárkozottságot  fejlesz- 
tett ki  benne,  s  ez  nemcsak  szellemét,  hanem  érzésvilágát  is 
némi  egyoldalúságba  terelte:  lelki  rezdüléseit  szivébe  fojtva, 
érzéseinek  mélysége  megnőtt  terjedelmük  rovására,  ami  a  lírikus- 
nak nem  vált  épen  ártalmára.  A  veszteséget  egyébként  is  ki- 
pótolta: a  magába  merüléssel  kapcsolatban  mind  nagyobb  szerep- 
hez jutott  lelki  életében  a  szemlélődés,  a  reflexió.  Érzései  gon- 
dolatokat ébresztettek,  s  költészetében  a  két  elem  szorosan  össze- 
fonódva jelenik  meg:  amazok  hordozói  az  utóbbiaknak,  vagy 
fordítva,  gondolatain  átcsillogtatja  az  őket  szülő  érzést.  Végül 
falusi  magánya  fejlesztette  nagyra  Tompának  mint  költőnek  leg- 
ismertebb, legjellemzőbb  vonását,  szeretetét  a  természet  jelen- 
ségei, főként  a  növényvilág  iránt.  Természetérzéke  határozottan 
legnagyobb  minden  magyar  költőé  között,  s  az  ő  költészetében 
játszik  legnagyobb  szerepet  a  természet.  Nemcsak  liráját  lepik 
el  a  természet  világából  merített  hasonlatok,  metaforák,  hanem 
elbeszélő  költeményei  is  tele  vannak  tájképekkel,  virágregéi  meg 
tárgyukat  is  a  növények  életéből  merítik.  Természeti  képeinek 
gazdagságával  azonban  nincs  arányban  értékük.  Tájképei  válto- 
zatosak ugyan,  hegy-völgy  és  róna,  láp  és  erdő  egyaránt  meg- 
értő tolmácsra  talál  a  költőben,  vonalakban  és  színekben  is  gaz1- 

<lagok,  de  inkább  a  szemlélet  élességével,  mint  a  rajz  művészeté- 
vel tűnnek  ki.  Hiányzik  belőlük  a  hangulat,  mely  Petőfi  táj- 
képeit olyan  megkapó  festésekké  emeli,  s  hiányzik  a  plaszticitás, 
mely  Aranynak  egypár  nagy,  de  biztos  vonással  megrajzolt  al- 
földi képét  olyan  jellemzőekké  teszi.  Tompa  képzelete  nem  elég 
eleven,  csak  a  lelke  fogékony  a  természet  szépségei  iránt  s  a 
szeme  begyakorlott  élvezésükre.  Megérzik  ez  a  fogyatkozás  liri- 
kumaiba  olvasztott  képein  is.  Szinte  már  a  pantheizmus  határán 
járó  szeretettel  lelkesíti  át  a  természetet,  s  a  költő  szavai  szerint 
«fű,  fa,  virág  éled»  verseiben,  de  nem  a  maga  alanyiságát  viszi 
bele  a  természet  jelenségeibe,  a  maga  érzéseinek  képét  keresve 
bennük,  hanem  kevésbbé  művészien,  bizonyos  elgondolt  érzést 
tulajdonít  az  élettelen  világnak  s  a  maga  érzésvilágát  iparkodik 
hozzá  alkalmazni.  Tompa  nem  ugyan  a  legművészibb,  de  min- 
denesetre a  leghívebb  dalnoka  volt  a  természetnek,  s  Arany 
János  abban  a  gyönyörű  sirversben,  melyet  a  költő  nyugvó 
helyét  jelző  szürke  márvány-obeliszkre  irt,  joggal  emeli  ki  költé- 
szete legjellemzőbb  vonásául,  hogy  ezer  meg  ezer  képben  «tük- 
rözte  a  természet  elmúlását  és  uj  életre  ébredését  ). 

Nem  kedvezett  Tompa  költői  fejlődésének  az  a  hivatás, 
melynek  életét  szentelte.  A  papi  pálya,  egyéniségének  kialaku- 
lására ható  harmadik  tényező,  eltörölhetetlen  bélyeget  nyomott 
képére.  '  Noha  a  véletlen  sodorta  az  Ur  szolgálatába,  egyházi 
tisztét  komoly  kötelességérzettel  és  odaadó  szeretettel  viselte. 
Élte  fogytáig,  gyötrő  testi-lelki  kinjai  között  is,  épen  élt  szivé- 
ben a  hit  s  a  tiszta,  minden  felekezetiségtől  ment  vallásosság.  Az 
Isten  igéjével  való  állandó  foglalkozás  azonban  sajátos  módon 
színezte  költészetét.  Mint  a  gondjára  bízott  lelkek  jó  pásztora, 
a  szószéken  és  az  életben  egyaránt  tanította  népét,  irtotta  lel- 
kűkből a  gyomot,  fejlesztette  erkölcsi  érzéküket  —  s  ez  a  tanító- 
hajlam annyira  belegyökerezett  lelkébe,  hogy  akkor  sem  tudott 
szabadulni  tőle,  mikor  papi  palástját  a  költőével  cserélte  föl. 
Gyakran  megfeledkezett  arról,  hogy  nem  biblia,  hanem  lant  van 
kezében,  s  a  csengő  rímek  közé  szószéki  gondolatok  furakod- 
tak. Akárhány  költeménye  mintha  versbe  foglalt  prédikáció 
volna;  ;i  költői  tárgyat,  a  mindennapi  életből  vett  eseményt  er- 
kölcsi okulás  kifejtésére  használja  föl  —  s  a  morális  hatásba 
belevész  a  költői.  Másfelől  a  biblia,  a  református  papságnak 
legfőbb   olvasmánya,    egészen    hatalmába  kerítette  lelkét.  Még 

stíljén  is  megérzik  nyoma:  öntudatlanul  is  rákapott  a  bibliá- 
nak ünnepi,  magasztos,  de  körülményes,  áradozó  s  nehézkes  elő- 
adására, annál  inkább  képkészletén.  A  természet  világa  után  ez 
a  második  nagy  bánya,  amelyből  képzelete  az  előadás  élénkíté- 
sére és  szemléletessé  tevésére  anyagot  merít.  Vonzalma  az  alle- 
góriák és  szimbólumok  iránt  is  elsősorban  a  biblián  alapuL 
Krisztus  urunk  gyönyörű  parabolái  a  beléjük  rejlett  allegorikus 
értelemmel,  az  uj  szövetség  naiv,  de  merész  szimbolikája,  mely 
a  valóság  megnevezése  helyett  örömest  él  valami  jelképpel, 
Tumpávai  is  megkedveltették  az  ábrázolásnak  ezt  a  két  sajátos 
módját,  s  költői  eszméit  szívesen  foglalja  allegorikus  burokba 
vagy  kapcsolja  szimbólumokhoz  s  szövi  át  rejtett  vonatkozások- 
kal. E  hajlamának  megerősödésére  természetesen  nagy  hatás- 
sal voltak  a  közviszonyok,  melyek  a  gondolatszabadságnak  el- 
fojtásával rákényszerítették  az  írót,  hogy  érzelmeit  a  hatalomtól 
meg  nem  értett  formákban  objektiválja,  de  kifejtését  a  biblia 
képes  kifejező  módja  indította  meg.  Allegóriái  közül  több  költé- 
szete legszebb  darabjai  közé  tartozik,  de  a  sok  rejtett  beszéd,  a 
kép  és  jelentés  mesterkélt  kapcsolata  fárasztó,  inkább  gyöngíti, 
mint  emeli  a  költői  hatást. 

Hivatásának  és  mindennapi  olvasmányának  e  nagy  hatása 
ellenére  Tompa  költészete  a  maga  egészében  nem  vallásos  szel- 
lemű, attól  meg  épen  messze  állt,  hogy  a  felekezetiség  ösvényére 
tévedjen.  Nem  is  adta  magát,  mint  annyi  pap-költő  társa,  a 
sajátos  vallásos  költészet  művelésére.  Irt  ugyan  egypár  vallásos 
költeményt,  melyeknek  mély  áhítata  s  magasztos  fölemelkedése 
az  Ur  hatalmához,  irgalmához  vallásos  líránk  legtisztább,  leg- 
nemesebb hangjait  csendíti  meg  (Énekek,  Harangszó),  de  ezek 
csekély  számukkal  nem  jellemzők  költészetére.  Vallásos  'érzését 
nem  külön  indítékként  érvényesítette,  hanem  összeolvasztva 
egyéb  érzelmeivel  sok,  természete  szerint  más  tárgyú  érzését 
emelte  föl  a  vallás  fönséges  régiójába.  Különösen  családi  és 
hazafias  érzelmei  emelkednek  föl  a  hit  szárnyain,  legmaga- 
sabbra, legszebben  az  Isten  akaratja  cimü  elégiájában.  Korán 
elhunyt  fiát  siratja,  s  a  vergődő  atyai  sziv  keservét  iparkodik  a 
hivő  léleknek  Istenbe  vetett  bizalmával  a  kénytelen  megnyugvás 
korlátai  közé  szorítani.  A  fájdalomnak  és  hitnek,  a  kétségbe- 
esésnek és  rezignációnak,  ezeknek  az  egymást  szinte  kirekesztő 
és  mégis  igaz  érzéseknek  hullámzása  oly  kibékítő,  művészi  har- 

moniában  simul  el  s  olyan  megkapó  gondolatokat  hoz  föl  a  lélek 
mélyéről,  hogy  e  nemben  az  egész  magyar  lírának  legmegindí- 
tóbb terméke. 

Igen  érdekes  végül  azoknak  az  irodalmi  áramlatoknak 
hatását  elemezni,  amelyektől  Tompa  költészete  megtermékenyült. 
Régebben  általános  volt  a  hit,  hogy  Tompa  egyike  legeredetibb 
költőinknek,  olvasmányai  nem  hagytak  nyomot  költészetén. 
Valóban  alig  lehet  versein  idegen  költők  indítékait  kimutatni, 
még  legbiztosabban  Ovidiusét;  a  Metamorphoses,  Ovidius  rege- 
gyüjteménye,  kedves  olvasmánya  volt  Tompának,  s  bár  tárgyat 
nem  kért  tőle  népregéi  számára,  valószínű,  hogy  virágregéi 
cselekvényének  sajátos  vonása,  a  szereplők  átváltozása  más 
alakba,  a  római  mithoszokra  vezethető  vissza,  amelyeknek  — 
amint  címük  is  mulatja  —  ez  a  legjellemzőbb  elemük.  A  többi 
kapcsolat  jobbára  a  véletlen  műve,  igy  virágregéi  is,  noha  mutat- 
nak egyezéseket  a  németeknél  divatozott  növénymesékkel,  alap- 
jukban eredetiek  s  egészen  más  szelleműek.  Mégis  Tompa  teljes 
eredetisége,  amint  életirójának,  Kéki  Lajosnak  összefoglalása 
mutatja  (Tompa  Mihály,  1912),  csak  látszat:  indítékokat  ugyan 
nem  vett  át  másoktól,  de  követte  modorukat.  Mint  epikus  koráb- 
ban Garay  és  Vörösmarty,  később  Arany  nyomán  haladt,  mint 
lírikus  eleinte  a  harmincas-negyvenes  évek  szentimentális  líráját, 
majd  Petőfi  irányát  folytatta,  s  bár  tárgyban  mindig  eredeti,  a 
maga  érzéseit  szólaltatja  meg,  szellemben  hozzájuk  kapcsolódik, 
szorosabban,  mintsem  első  pillanatra  gondolnók.  Fejlődése  tető- 
pontján azonban  még  ezeket  a  szálakat  is  eltépi,  tehetsége  ki- 
bontakozik s  a  maga  útjait  járja,  olyan  bátran  és  biztosan,  mint 
nagy  költőhöz  méltó. 

Tompa  valóban  nagy  volt,  de  csak  mint  lírikus.  Ez  a  meg- 
állapítás azonban  csak  későn  szűrődött  le  a  közvélemény  tudatá- 
ban, maga  a  költő  nem  is  jutott  rá.  Eleinte  ő  is,  a  közönség  is 
inkább  az  epikát  tartotta  igazi  terének,  s  később  is  olyan  kedvvel 
irt  elbeszélő  műveket,  hogy  költői  termésének  nagyobb  fele  be- 
lőlük kerül  ki.  Noha  pályája  delelőjén  irt  balladái  között  több 
maradandó  becsű  s  méltán  sorakozik  Arany  balladái  mögé  (Etele 
hun  király r ól,  András  herceg  sólyma,  Kálmán  és  Prczlava),  epi- 
kája a  maga  egészében  nem  mérkőzhetik  lírájával,  még  kevésbbé 
Arany ' elbeszélő  költészetével.  Képzelete  nem  volt  ugyan  szegé- 
nyes, hiszen  még  népmondáinak  meséjét  is  jobbára  maga  köl- 

lőtte,  de  nem  volt  elég  eleven  és  merész,  érdekes  cselekvényt  ép 
ugy  nem  tudott  kigondolni,  mint  élő,  átérzett  alakokat  terem- 
teni, s  legföllebb  típusok  ábrázolásáig  emelkedett.  Az  erős  kom- 
pozíció, valamint  a  biztos  jellemrajz  hiányzik  alkotásaiból,  s  a 
vontatott  előadást  gyakran  még  nehezebbé  teszi  az  elbeszélésbe 
beerőszakolt  tanító  célzat.  Általán,  s  az  előbbi  vonások  termé- 
szetes következményeként,  rövidebb  elbeszélő  költeményei  hatá- 
sosabbak, mint  a  hosszabbak,  a  vigak  sikerültebbek,  mint  a 
komolyak.  Észtétikai  becsüknél  nagyobb  történeti  jelentőségük. 
Népmondái  és  virágregéi  megjelenésük  idején  (1846  és  1853) 
nagyon  tetszettek  s  nem  alap  nélkül.  Amazok  Vörösmarty 
Tündéruölgye  és  Petőfi  János  vitéze  után  is  újszerűek  voltak, 
a  magyar  nép  mondakincsének  első  költői  értékesítései;  a  negy- 
venes évek  közönsége  hirtelen  megerősödött  demokratikus  érzé- 
kével fölkapta  őket,  mint  a  nép  életének  és  világának  költői 
ábrázolásait.  Népies  nyelvük  és  hangjuk  megtévesztette  az  olva- 
sókat, s  noha  sem  modorban,  s  még  kevésbbé  szellemben,  nem 
igazi  népies  termékek,  annak  érezte  és  ünnepelte  őket.  Virág- 
regéinek ma  már  inkább  csak  mesterkéltségüket  érezzük;  bánt 
az  a  visszásság,  amire  Gyulai  Pál  hivta  föl  a  figyelmet,  hogy  a 
törékeny,  finom  virágok  súlyos  erkölcsi  eszme  hordozására  van* 
nak  kényszerítve,  s  nem  vesszük  észre,  amit  egy  félszázad  előtt 
főként  a  gyöngédlelkü  nők  megérezték  és  élveztek:  a  költő  ra- 
jongó természetszeretetével  fölismerni  a  növények  és  virágok  sok 
finoman  jellemző  tulajdonságát  s  ezeket  gyöngéd  művészettel, 
az  előadásnak  szokatlan,  szinte  nőies  bájával  tudja  bemutatni. 
Nem  állítjuk,  hogy  az  egykorú  közönség  tetszése  fölér  az  utókor 
esztétikusainak  Ítéletével,  de  hogy  ezek  az  érzelmes  virágregék 
az  olvasóknak  széles  és  leghálásabb  rétegét,  a  művelt  nőket, 
magukkal  tudták  ragadni,  az  nem  kis  érdemük. 

Vonzóbb,  fölemelőbb  az  a  kép,  mely  a  lírikus  Tompát  ál- 
lítja elénk.  Ha  messze  lépünk  tőle,  hogy  egy  pillantással  egészé- 
ben áttekinthessük,  két  jellemző,  értékes  vonását  vehetjük  észre. 
Az  egyik  közös  minden  nagy  lírikussal:  költői  eszméinek,  indí- 
tékainak gazdagsága,  a  másik  csak  a  választottakat  tünteti  ki: 
az  a  már  föntebb  kiemelt  jelenség,  hogy  pályája  elejétől  utolsó 
mozzanatáig  emelkedőben  van.  Eleinte  a  régi,  kitaposott  csapáson 
halad,  s  érdeme  mindössze  az,  hogy  a  hagyományos  hideg  for- 
mákat és  elkoptatott  szalónstilt  a  maga  átérzett  hangulataival 

tölli  ki.  Majd  Petőfi  lelket  igéző  költészete  nyomán  lantja  uy 
stílt,  uj  hangot  vált:  egyszerűbb  és  természetesebb  lesz  s  kifeje- 
zésben is  valószerűvé  válván,  megtalálja  az  utat  a  maga  szivétől 
a  mások  szivéig.  Költészete  igazán  eredetivé  és  művészivé  csak 
fejlődésének  harmadik  fokán,  a  szabadságharc  után,  lesz;  ekkor 
Tompa  megtalálja  önmagát,  verseinek  tárgyköre,  szelleme,  hangja 
sajátos,  egyéni,  s  a  költő  teljesen  hatalmába  keríti  az  érzés  és 
gondolatközlés  művészetét. 

Költészetének  változatossága,  indítékokban  és  hangban  való 
gazdagsága  annál  föltünőbb,  mert  lelke  érzékeny  volt  ugyan, 
fogékony  a  külvilág  benyomásai  iránt,  de  érzésvilága  inkább 
mély  volt,  mint  kiterjedt.  Mint  zárkózott,  világtól  elvonult  ember 
jóformán  csak  a  maga  gondolataival  és  érzéseivel  vesződött,  ami 
rajta  kivül  volt,  az  alig  érdekelte,  innen  lírájának  erősen  személyes 
jellege.  Igaz,  hogy  minden  lírikus  a  maga  lelke  tartalmát  tárja 
föl,  de  Tompa  szubjektivitása  egészen  sajátszerű.  Mig  a  legtöbb 
lírikus  lelke,  mint  az  aeol-hárfa,  a  külvilág  illetésére  ad  hangot, 
Tompáé  olyan,  mint  az  orgona:  belülről  kifelé  árad  a  hangja. 
Sajátszerüen  egyesíti  magában  ezáltal  a  lira  két  szélső  ellentété- 
nek, Petőfi  és  Arany  költészetének,  vonásait.  Lírájának  közép- 
pontja ő  maga,  a  költő,  s  majdnem  olyan  kizárólagosan,  mint 
Petőfinél,  lelkének  minden  rezdülését,  s  csak  azokat,  méltónak 
tartja  a  megéneklésre.  De  szenvedésektől  megacélozott,  zárkozott- 
ságától  páncélozott  lelkébe  csak  szűk  résen  s  igy  csekély  szám- 
ban hatolhattak  be  az  impressziók;  ott  forralta,  érlelte  őket,  s 
összeelegyítette  reflexióival.  Érzelmei  lehiggadtak,  s  eközben  a 
gondolati  elem  majd  olyan  fontos  eleme  lett  költészetének,  mint 
Aranynál,  azzal  a  különbséggel  mégis,  hogy  Arany  gondolatokká 
kristályosult  érzelmeit  a  maguk  tisztaságában  mutatta  be,  Tompa 
szerette  képekbe  rejteni,  vagy  legalább  képekkel  elárasztani. 

Az  előbbiekből  nyilván  következik,  hogy  Tompa  ereje  még 
sem  költői  eszméinek  gazdagságában  áll,  hanem  abban,  hogy 
azokba  az  indítékokba,  melyek  szivét  különös  mozgalomra  bír- 
ták —  s  ez  Tompánál  azt  jelenti,  hogy  hosszan,  állandóan  fog- 
lalkoztatták —  be  tudta  vinni  lelke  egész  gazdagságát.  Két  nagy 
körre  válnak  ezek  indítékok.  Egyik  a  maga  kis  világa,  amely- 
nek szimbóluma  az  otthonául  szolgáló  paplak,  a  másik  a  haza, 
amelynek  ügye  ép  oly  szent  volt  előtte,  mint  Petőfi  vagy  Arany 
előtt.  Ami  e  kél  körön  kivül  feküdt,  az  szolgált  ugyan  indítékul 

a  költőnek,  de  költészetének  inkább  terjedelmét,  mint  értékét 
növeli.  A  gondtalan,  tréfás  hang,  melyet  fejlődésének  első  felé- 
ben ütött  meg,  s  a  szatirikus,  melyet  a  másodikban,  kevésbbé 
illett  egyéniségéhez;  ifjúkori  szerelmes  versei  őszinteségük  elle- 
nére sem  ragadnak  meg;  festő  költeményeiben  sok  a  szép  rész- 
let, de  hangulatuk  egységét  rendszerint  megrontja  a  képek  vagy 
a  belevitt  gondolatok  halmozása;  népdalai  között,  melyeket 
Petőfi  hatása  alatt,  de  inkább  Arannyal  rokon  szellemben  művelt, 
van  több  szép,  jellemző  és  mély,  szerkezetben  és  a  természet 
képeinek  értékesítésében  az  igazi  népdal  nyomán  járók,  de  igazi 
művészi  hatású  csak  kevés  —  legszebb  a  Télen-nyáron  pusztán 
az  én  lakásom.  Lirájának  legbecsesebb  terméseit  az  említett  két 
körbe  tartozó  versek  során  találjuk,  családi  és  hazafias  versei 
között. 

Családi  versek  alatt  foglaljuk  össze  Tompa  azon  költe- 
ményeit, melyekre  otthona  ihlete:  a  szerény  paplak  a  hozzá- 
csatlakozó kerttel,  melynek  virágait  hű  dalnokuk  gyöngéd  szere- 
tettel ápolta,  a  falu,  melyben  élete  lepörgött,  s  az  a  legszűkebb 
családi  kör,  melynek  ölén  élete  legboldogabb  és  legfájdalmasabb 
óráit  leélte.  Tárgyai  a  hitvesi  szeretet,  a  gyermekei  születésén  ér- 
zett öröm,  az  elvesztésük  okozta  mély  fájdalom,  az  a  szelid  boldog- 
ság, mely  lelkét  ebben  a  nyugodt  otthonban  eltölti  s  a  falusi  élet 
vonzó  mozzanatai.  (Az  én  lakásom,  Falusi  órák,  Fiam  születésekor.) 
Többnyire  csöndes,  egyszerű,  sőt  igénytelen  alkotások;  varázsuk- 
nak alapja  elsősorban  az  a  közvetetlenség,  természetesség,  mellyel 
a  költő  hétköznapi  életének  mozzanatain,  közönséges,  minden 
ember  életében  ismétlődő  fordulatain  elárasztja  egyéniségét.  Az 
érzelmek,  melyek  e  versekben  megszólalnak,  mindannyiunké, 
de  kifejezésük  a  költőé,  rajta  van  az  ő  sajátos  lelki  világának 
bélyege.  Bevilágítanak  mint  bizalmas  vallomások  lelkébe  s  meg- 
látjuk lelki  életének  azokat  az  elemeit,  melyek  e  közismert  moz- 
galmakat sajátszerűvé  színezik.  Akár  derűs,  akár  borús  felét 
mutatja  be  életének,  verseiből  szokatlan  hang  csendül  ki  s  teszi 
vonzóvá  őket.  Az  előbbiekben  egy  nagyratörő,  de  merész  álmai- 
nak megvalósulásától  távol  esett,  a  sors  valódi  és  képzelt  csapá- 
saitól meglátogatott  ember  énekli  meg  boldog  óráit,  s  igy  ez  a 
derű,  lelkének  sajátos  alkata  szerint,  nem  tiszta,  nem  zavar- 
talan. Nem  kitörő,  heves,  mint  Petőfié,  akinek  boldogsága  szinte 
az  eget  veri,  hanem  némi  rezignáció,  sőt  lemondás  tompítja.  A 

fényben  ott  rezeg  az  árnyék,  s  érezzük,  hogy  az  otthon  csöndes 
melege  nem  tudja  egészen  feledtetni  a  költővel  a  vesztett  ábrán- 
dokat s  az  átélt  szenvedéseket.  Még  amelyekben  legtisztábban 
ragyog  lelkének  napsugaras  derűje,  a  feleségéhez  Írottakban, 
bizonyos  mélabú  ott  is  kiütközik  alóla:  az  a  gond,  mely  a  maga 
megroppant  egészsége  s  neje  törékeny  szervezete  miatt  a  jövőt 
felhőkkel  terhesnek  mutatta.  Még  több  a  báj  abban  a  pár  versé- 
ben, melyben  a  maga  egyszerű,  idilli  életét  festi  a  természet 
világában  (Tornácomon):  a  jelenségek  két  köre,  az  ember  és  a* 
természet  világa  közt  teljes  a  harmónia.  Hevesebb,  szenvedélye- 
sebb hang  szólal  meg  azokban  a  költeményekben,  melyekben 
családi  gyászát  kesergi,  két  fiának  korai  halálát.  Siratja  a  kis 
gyermekeket  s  halálukban  megsiratja  önmagát,  kinek  minden 
reményét  magukkal  vitték  a  sirba.  E  panaszos  elégiáknak  meg 
az  ad  különös  varázst,  hogy  még  ebben  a  szivtépő  fájdalomban 
sem  vész  el  teljesen,  hanem  mint  Arany  a  hit  szárnyain,  ő  a 
bánatén  fölemelkedik  a  reflexiók  világába,  az  emberiség  leg- 
nagyobb problémájához,  a  lét  és  nemlét,  az  élet  és  halál  kérdésé- 
hez. Érzés  és  elmélkedés  átjárják  egymást:  érzéseinek  hevét  mér- 
sékli a  reflexió  objektivitása,  mély  gondolataiban  benne  izzik 
lelke  bánata.  A  hit  és  kétség  küzdelme,  miközben  a  kétségbe- 
esésen keresztül  csillan  a  vigasznak  halvány  reménye,  megrázó 
erővel  és  igazsággal  rajzolódik  elénk.  Legmeghatóbbak  családi 
versei  közt  az  Utolsó  versek,  az  a  kis  költemény-ciklus,  melyet 
élete  utolsó  évében,  1867  végén  vagy  1868  elején  irt  s  feleségé- 
nek ajánlott.  A  közeli  halálnak  biztos  tudatával  fordul  ahhoz, 
akitől  legnehezebb  lesz  elválni,  s  búcsúzik  azoktól,  akiket  leg- 
jobban szeretett.  Megtisztulva  minden  emberi  gyarlóságtól  és 
hiúságtól,  végtelen  gyöngédség  szól  nemes  lelkéből,  őszintesége 
és  közvetetlensége  megindít  minden  szivet.  Tompa,  az  ember, 
ezekben  a  versekben  volt  legnagyobb,  hangja  itt  a  legnemesebb 
csengésű. 

A  költő  legmagasabbra  mégis  hazafias  költeményeiben 
emelkedett,  azokban  a  versekben,  melyeket  a  szabadságharc  buká- 
sától másfél  évtizeden  keresztül  1865-ig  irt.  A  mélyérzésü,  faj- 
magyar Tompa  rajongó  szeretettel  ragaszkodott  nemzetéhez  és 
hazájához.  Annál  különösebb,  hogy  ifjú  korában,  mikor  az  érzel- 
mek általán  hevesebbek,  szinte  fékezhetetlenek,  nem  adott  ki- 
fejezést hazafias  érzelmeinek.    Hogy  ifjúkori  verseinek  semmi 

kapcsolatuk  sincs  a  közzel,  a  magyarság  küzdelmeivel,  reményei- 
vel, s  a  költő  helyettük  a  maga  bajaival,  örömeivel  vesződik,  azt 
talán  annak  a  költői  iránynak  tudhatjuk  be,  melynek  a  negy- 
venes évek  közepéig  hűséges  követője  volt.  De  Tompa  akkor  is 
hallgatott,  mikor  nemzetünk  legizgalmasabb  napjai  kezdődtek,  s 
48/49-ből  is  alig  egypár  versében  szólal  meg  a  nemzeti  érzés,  s 
akkor  is  inkább  a  szabadság  ügyének  elleneit  ostorozza,  maga  a 
nemzet  szent  ügye  annyira  sem  készti  dalra,  mint  a  nehezen 
hangolódó  epikus  Aranyt.  Mi  e  föltűnő,  szinte  érthetetlen  jelen- 
ség oka?  Közöny  vagy  a  függetlenségi  törekvések  kicsinylése  ép 
oly  kevéssé,  mint  gyávaság,  hiszen  később  az  abszolút  korszak 
alatt  sokkal  nagyobb  veszedelmek  között  szólalt  meg,  mikor 
akárhány,  korábban  hangos  hazafi  tanácsosabbnak  látta  el- 
némulni. A  megfejtést  Tompa  lelki  életének  ismerete  nyújtja. 
Tompa,  mint  a  mélyérzésü  emberek  mind,  nehezen  lelkesedett, 
lelkesíteni,  a  szenvedélyeket  föltüzelni  meg  épen  nem  tudta.  Mit 
keresett  volna  az  ő  szemlélődő,  érzelmes  természetű  lirája  Petőfi 
harci  riadója  mellett!  Mikor  azonban  ránk  zúdult  az  abszolutiz- 
mus, és  beláthatatlan  nyomor  meg  szenvedés  lett  osztályrészünk, 
az  ő  érzékeny,  nagy  fájdalmak  iránt  fogékony  lelke  csordultig 
megtelt  a  szabadságharc  bukásán,  a  hazafiak  pusztulásán,  az 
ország  nyomorúságán  érzett  bánattal.  Ez  a  mély  keserv  gazdagon 
termő  talaja  volt  költeményeinek.  Megáradt  szive  tizenöt  éven 
keresztül  szakadatlanul  ontotta  a  szebbnél  szebb  hazafias  verse- 
ket, s  ezek  nemcsak  a  költő  lelki  világának  tolmácsai,  hanem 
mivel  minden  magyar  ép  oly  mélyen  s  ép  oly  erősen  szenvedett 
a  közös  gyász  súlya  alatt,  Tompa  verseiben  egyszersmind  az  egész 
nemzet  lelki  élete  tükröződik,  s  hazafias  lirája  alapján  meg  lehet 
rajzolni  azt  a  folyamatot,  mely  a  hazafiak  szivében  az  abszolutiz- 
mus alatt  végbe  ment. 

Ez  a  mozgalmas,  de  fájdalmakban  gazdag  lelki  élet  a  teljes 
kétségbeeséssel  kezdődött,  mikor  a  magyar,  földúlt  háza  tüzes 
üszkei  között,  egymásra  támadt  s  vádolta  a  hűtelent,  az  árulót, 
a  besúgót  (A  gólyához);  már  némi  enyhülésnek,  az  elernyedtség 
után  az  erő  első  fölvillanásának  jele,  mikor  haragját  az  elnyomó 
zsarnok  ellen  fordítja  s  kegyetlen  megvetéssel  sújtja  az  erőszakos 
uralomnak  idegenből  ránk  bocsátott  teremtményeit  (Pusztán); 
majd  önérzetté  fejlik  az  erő,  s  a  költő  dicsőíti  nemzetét,  hogy 
nagyot,  istenit  mert,  ha  törekvése  meghiúsult  is:  Ikarus  példá- 

jára  utalva  bizonyítja,  hogy  a  nagyszerű  bukás  is  dicső;  lassan- 
ként erőt  véve  fájdalmán,  biztatja  költőtársait,  hogy  tartsák 
ébren  a  haza  fiaiban  a  lelkesedést  (A  madár,  fiaihoz),  s  maga  is 
nagy  erővel  buzdítja  nemzetét  a  mult  nagy  hagyományainak,  a 
szabadságharc  emlékeinek  és  eszméinek  ápolására  (A  repkény, 
A  szent  küszöb);  mikor  meg  az  átkos  Bach-rendszer  bukása 
után,  nyugatról  pirkadni  látszik  a  szebb  jövő,  megszólal  lantján 
a  remény  és  bizalom,  hogy  megéri  még  azt  a  szép  napot,  mely 
meghozza  a  nemzetnek  elvesztett  szabadságát  (Uj  Simeon);  egy 
egy  meghiúsult  remény  után  a  kiábrándulás  keserű  hangulatá- 
ban hol  dacos  elszántságot  köt  nemzete  lelkére  (A  pozsonyi  vár- 
ban, A  gályarab  fohásza,  Sebzett  szarvas),  hol  kitartást  a  kísér- 
tés csábításai  ellen  (A  kisértő,  Sámson).  Ezzel  újra  elhallgat 
Tompa  hazafias  költészete,  a  nemzet  vágyainak  megvalósulása, 
az  általános  öröm  nem  ragadja  már  magával:  testileg-lelkileg 
megtörve  nem  tud  már  megmámorosodni,  de  nem  is  akar,  mert 
az  uj  szabadságban  nem  látja  a  régi  teljes  ragyogását. 

Az  1849-től  1867-ig  tartó  sivár  korszaknak  legkiválóbb 
lírikusa  épen  e  költeményei  alapján  Tompa,  mert  a  kor  uralkodó 
eszméit  és  érzelmeit  olyan  terjedelemben  és  mélységben,  olyan 
hűséggel  és  jellemzetességgel  szólaltatta  meg,  mint  senki  költő- 
társai közt.  A  maga  költészetéből  pedig  az  őket  éltető  érzés  heve 
s  a  költői  kifejezés  páratlan  művészete  emeli  ki.  Itt,  ezekben  a 
költeményekben,  Tompa  ábrándja  valósággá  vált:  költészete  el- 
érte Petőfi  és  Arany  színvonalát.  Egyik-másik  versét  elfogadhat- 
nók  Aranyé  gyanánt,  a  névtelenül  megjelent  Pusztánt  pedig  maga 
a  közönség,  mely  nem  tudott  beletörődni  abba  a  gondolatba, 
hogy  Petőfit  örökre  elvesztette,  Petőfiének  tartotta.  Nem  volnának 
méltátlanok  hozzájuk.  Belső  formájuk,  szerkesztésük  mesteri,  s 
noha  nagy  részük  eleinte  kényszerűségből,  később  megszokás- 
ból, allegorikus  alakba  rejti  az  érzést,  ez  nem  gyöngíti  a  hatást, 
mert  a  költő  képzelete  gazdagon  találja  a  tárgyhoz  nagyszerűen 
simuló  formát:  minden  képe  más,  s  mindegyik  találó,  kifejező, 
az  értelmet  az  avatottak  előtt  önként  föltáró.  Süljük  is  szokat- 
lanul megkapó,  a  képek  túlságos  halmozása  nélkül  is  szines,  egy- 
szerű és  mégis  plasztikus,  méltósággal  és  erővel  telt,  de  amellett 
közvetetlen  és  meleg.  Megérzik  rajta,  hogy  a  költemények  min- 
den gondolata  ott  izzott  előbb  a  költő  szivében,  minden  érzése 
az  értelem  fényétől  nyert  sajátos,  értékes  reflexet.  Ennek  a  köl 

temény-ciklusnak  legjellemzőbb,  legértékesebb  vonása  az  erő.  A 
költő  nem  merül  el  a  bánatba,  ami  mindig  bizonyos  gyöngeség 
jele,  s  nem  magát  a  lelkét  betöltő  fájdalmat  szólaltatja  meg,  ami 
könnyen  vezethetne  erőtlen  siránkozásba,  hanem  a  fájdalom  föl- 
emeli, s  az  elégiái  bánattól  az  ódai  fönségig  emelkedik.  Alap- 
jukban kesergő  énekek,  egy  sebzett  sziv  kitörései,  de  a  költő 
olyan  hevesen  érzi  át  az  égető  fájdalmat  s  annyi  erővel  juttatja 
kifejezésre,  hogy  nem  ellágyulást,  hanem  hatalmas  lelki  föl- 
indulást kelt.  '  A  fájdalom  mellett,  s  fokozottabb  mértékben, 
hangot  találnak  a  keservét  színező  érzelmek,  kezdetben  a  harag 
és  megvetés,  később  a  remény  és  dac,  a  leverő  érzelmek  mellett 
az  erő  öntudatos,  fölemelő  nyilvánulásai.  A  bukott  szabadság- 
harc s  a  szenvedés  emlékei  mindjobban  ösztönző,  bátorító  ele- 
mekké válnak,  a  mult  képeihez  mind  sűrűbben  csatlakoznak  a 
jövő  reményei  s  az  a  szilárd  hit,  hogy  a  szabadságharc  leverése 
nem  jelenti  a  nemzet  halálát.  Mind  gyakoribb  és  hangosabb  ver- 
seiben a  bátorító  szó:  élni  fogunk,  mert  élni  akarunk! 

A  költemények,  eleinte  kézirati  másolatokban,  bejárták  az 
országot,  élesztették  a  harag  és  ellenállás  tüzét,  majd  vigasztal- 
tak, végül  buzdítottak  és  óvtak  az  elhamarkodottságtól.  Hatásuk 
leírhatatlan  volt.  Lelkesedés  és  csodálat  járt  nyomukban,  szerző- 
jük nevet  szárnyára  vette  a  hir,  s  Tompát  az  ötvenes-hatvanas 
évek  közönsége  Arannyal  együtt  a  nemzet  legnagyobb  élő  költői 
gyanánt  ünnepelte. 

Az  idő  szüntelenül  forgó  rostája  a  múltnak  egyre  több  és 
több  olyan  alkotását  hullatja  el,  melyről  kora  a  legnagyobb 
bámulattal  emlékezett  meg.  Tompa  költészetének  ezek  az  érett 
termései  nem  tartoznak  közéjük.  Rajtuk  van  a  genialitásnak  az 
a  bélyege,  mely  az  igazi  értéket  a  látszólagostól  elválasztja. 
Tompa  családi  és  hazafias  versei  nem  avulnak  el  a  reájuk 
nehezedő  idővel,  erejükből,  hatásukból  nem  vesztettek  semmit, 
s  költőjük  dicsőségét  hirdetni  fogják  a  messze  jövőben.  Tompa 
költészete  nem,  de  egyes  versei  halhatatlanok  —  oly  sors,  mely 
csak  a  választottaknak  jut  osztályrészül.  S  Tompa  —  most,  szüle- 
tésének százéves  ünnepén  megállapíthatjuk  —  közéjük  tartozott. 

Negyedik  közlemény. 

Szép  verőfényes  nap  volt,  mikor  Nisbe  érkeztünk,  s  ez 
nagyon  jól  esett,  mert  az  éjszakai  ácsorgástól  alaposan  áthültem. 
A  vasútállomás  közelében  szép  fás  sétány  vezetett  a  magaslaton 
épült  kaszárnyához,  amelyben  a  foglyok  főparancsnoksága  völt. 
Itt  volt  egyszersmind  a  fogoly  tisztek  lakása  is.  Be  lehetett  látni 
az  udvarra,  melyen  több  tiszt  sétált  beszélgetve.  Elfogatásom  óta 
most  láttam  először  osztrák-magyar  tisztet  és  ugy  találtam,  hogy 
elég  jó  állapotban  vannak. 

Nisben  a  minisztériumok  és  sok  egyéb  közhivatal  csak 
ideiglenesen  székelt;  legtöbbje  magánházakban  volt  elhelyezve, 
több  részre  szétosztva,  ugy  hogy  még  *a  nisi  benszülöttek  sem 
tudtak  kellő  felvilágosítást  adni  a  Hidrotechnicsko  Odelénje  hol- 
létéről, melyhez  irataim  szóltak.  Este  volt  már,  mire  sok  ide-oda- 
szaladgálás  után  megtaláltuk.  Persze  senki  sem  volt  már  a  hiva- 
talban és  igy  másnap  újra  kellett  jönnünk. 

Éjjeli  szállás  végett  a  térparancsnokságnál  jelentkeztünk. 
Egy  kiürített  kávéházban  aludtam,  hol  valami  harminc  fogoly 
lakott  Vacsorára  bablevest  kaptam. 

A  térparancsnokságon  megismerkedtem  egy  úrral,  ki  ott 
dolgozott  áz  irodában.  Civilben  járt,  pedig  ő  is  hadifogoly  volt, 
még  pedig  ezredembeli.  Kaufernek  hívják,  Zágrábban  élt  pár  évet, 
hol  megtanult  szerbül,  ugy  hogy  most  az  irodában  alkalmaz- 
hatták. Napidija  1  dinár  volt. 

Az  egész  vízépítési  osztály  egy  szerény  kis  szoba  volt;  bútor- 
zata egy  asztal,  három  szék,  egy  láda,  egy  állvány  és  egy  kályha. 
S  mindössze  két  ur  ült  bent,  egy  idősebb  és  egy  fiatal.  Mikor  be- 
jöttünk, mind  a  ketten  felálltak  és  mintha  rég  várt  ismerős  vol- 
nék, megszólal  az  idősebb  ur  németül:  «ön  az,  M.  ur?  Már  vár- 
tuk.   Jovanovies  főmérnök  vagyok,   ez   az  ur  Fuchs  mérnök'.* 

Szinte  zavarba  hozott  ez  az  udvariasság.  Ahhoz  ugyan  nem  vol- 
tam szokva,  hogy  nekem,  mint  hadifogolynak,  valaki  bemutat- 
kozzék. 

A  főmérnök,  Jovanovics  Milán,  elég  jól  beszélt  németül  és 
franciául.  Elmondta,  hogy  nagybátyámmal,  a  karlsbadi  orvossal 
nagyon  jóban  van,  neki  köszönheti,  hogy  betegségéből,  melyen  a 
szerb  orvosok  nem  tudtak  segíteni,  kigyógyult  s  ezért  nagyon 
hálás  neki.  és  örül,  hogy  most  legalább  közvetve  viszonozhatja 
szolgálatait. 

A  három  miniszterből  tehát,  kiknél  állítólag  jelentkeznem 
kellett,  mindössze  egy  főmérnök  lett,  amivel  persze  nagyon  meg 
voltam  elégedve. 

Megkérdeztem,  mi  lesz  itt  a  foglalkozásom.  A  főmérnök 
megmagyarázta,  hogy  pár  nap  múlva  kimegyek  a  8  km.-nyire 
fekvő  Mramor  faluba,  hol  a  Morava  szabályozásánál  fogok  mér- 
nöki munkákat  végezni.  Megjegyeztem,  hogy  én  elektro-  és 
gépészmérnök  vagyok  és  igy  folyammérnöki  dolgokról  bizony 
halvány  fogalmam  sincs.  A  főmérnök  nevetett  s  megnyugtatott, 
nem  baj,  fő,  hogy  végre  itt  vagyok,  tennivalóm  nem  lesz  oly 
nehéz,  mindössze  néhány  műszer  használatát  kell  elsajátítanom. 

Ebéd  előtt  megkérdezte,  van-e  pénzem,  aztán  adott  tiz 
dinárt  s  hozzátette,  ha  elfogy,  csak  szóljak  bátran.  Azután  ki- 
állított számomra  egy  legitimációt.  Ez  az  irat,  melyet  később 
Sapinác  alezredes,  az  összes  Szerbiában  élő  foglyok  főparancs- 
noka is  aláirt,  biztosította  számomra  a  városban  lakhatást  és  tel- 
jesen szabad  mozgást.  Ilyen  igazolványt,  úgynevezett  «objava»-t, 
melynek  alapján  az  ember  teljesen  kivált  a  fogolyszázadok  köte- 
lékéből, sok  fogoly  kapott  Nisben. 

Délután  elmentünk  a  főmérnökkel  szállást  keresni.  Talál- 
tunk is  az  iroda  közelében  egy  négy  ágyas  szobát,  melynek  két 
ágya  még  kiadó  volt.  Az  egyik  ágy  egy  fél  dinár,  a  másik  1  dinár 
volt  naponta;  világos,  hogy  az  olcsóbbat  választottam.  Annyi 
ideig  feküdtem  padlón,  hogy  puha  ágy  nem  is  esett  volna  jól. 

Estére  megismerkedtem  lakótársaimmal:  egy  fiatal  szerb 
katonával  és  egy  németül  jól  beszélő  asztalossal,  ki  hosszabb 
ideig  volt  külföldön.  Láttam,  hogy  lefekvés  előtt  fehérneműjét  a 
lámpánál  végignézi,  én  sem  szégyeltem  magam,  én  is  hozzákezd- 
tem.  Nisben  a  legelőkelőbb  kávéházban  is  szedhet  fel  az  ember 
férgeket. 

Reggel  bementem  az  irodába.  Ez  a  nap  is  ugy  telt  el,  mint 
a  tegnapi,  beszélgettünk,  olvasgattunk,  ők  se  dolgoznak  túlsókat. 
Délben  Fuchs  mutatott  egy  vendéglőt,  mely  jó  és  olcsó  volt.  Egy 
asztalnál  három  hadifogoly  ült,  tehát  magam  is  odaültem.  Az 
egyikben  legnagyobb  meglepetésemre  egy  régi  budapesti  ismerő- 
sömre találtam.  De  milyen  állapotban  volt  szegény!  Az  erős,  vi- 
ruló, az  utolsó  divat  szerint  öltözködő  fiúból  összeaszott,  sárga, 
rongyokba  öltözött  madárijesztő  lett.  Elmesélte,  hogy  eddig  ő 
neki  is  volt  objavája,  de  most  bevonják  és  elküldik  vasútépítés- 
hez. Már  a  tífuszon  is  keresztülment,  nagyon  gyenge,  nem  fogja 
kibírni  a  munkát,  bele  fog  pusztulni.  Jelentkeznék  kórházba,  de 
istállóba  teszik  s  ott  épugy  elpusztul.  Ha  volna  pár  dinárja,  adna 
valami  szerb  őrmesternek  borravalót  s  akkor  felvennék  rendes 
kórházba. 

Jovanovicsnak  jó  eszméje  támadt.  Van  neki  is  egy  unoka- 
öccse nálunk  hadifogságban,  kitől  már  régebben  nincs  hire.  Meg- 
beszéltük, hogy  Jovanovics  ad  nekem  pénzt,  én  pedig  megírom 
szüleimnek,  hogy  unokaöccsének  fizessenek  ki  ugyanennyit.  így 
én  is,  az  ő  öccse  is  sokkal  könnyebben  fogunk  pénzhez  jutni, 
mint  a  Vörös-kereszt  utján.  Adott  is  mindjárt  száz  dinárt.  Így 
már  nyugodtan  adhattam  belőle  szegény  barátomnak  tizet.  Be 
is  jutott  a  kórházba,  de  később  mégis  elvitték  a  vasútépítéshez. 

Estére  Kaufer  hívására  az  Európába  mentem,  ahol  több 
magyarral  ismerkedtem  meg:  mint  Walter  pesti  bankhivatalnok- 
kal, Laczfy  tanárjelölttel,  Kalmár  ügyvédjelölttel  és  még  több 
intelligens  hadifogollyal,  kikkel  állandó  társaságba  verődtünk. 
Mindegyiknek  volt  különböző  cimen  objavája  s  igy  szabadon 
járhattak  a  városban.  Olcsó  épen  nem  volt  az  étkezés,  de  nagyon 
jó,  mert  bécsi  asszony  volt  a  szakácsnő.  Valóságos  evési  düh  vett 
erőt  rajtam,  de  azért  sohasem  tudtam  jóllakni.  Ebéd  után  ren- 
desen elmentünk  még  a  cukrászdába,  melynek  tulajdonosnője 
budai  asszony  volt,  én  hét-nyolc  süteménynél  alább  nem  adtam, 
bár  a  vendéglőben  is  ettem  tésztát. 

Közben  Kaufert  áthelyezték  a  hadifoglyok  főparancsnok- 
ságának irodájába,  hol  a  foglyoknak  érkezett  postautalványokat 
rendezték.  Mesélte,  hogy  25.000  postautalvány  fekszik  ott  hóna- 
pok óta,  anélkül,  hogy  eddig,  mig  szerb  hivatalnokok  voltak  az 
irodában,  csak  meg  is  nézték  volna.  Pár  nap  múlva  jött  ismét 
15.000  utalvány,  mely  már  régen  a  postán,  a  Vörös-keresztnél, 

vagy  az  amerikai  konzulátuson  hevert.  Sokan  a  cimzettek  közül 
már  régen  elhaltak  (talán  a  pénz  segitett  volna  rajtuk!),  a  legtöbb- 
ről azt  sem  tudták,  merre  van,  tekintve,  hogy  ide-odavitték  őket 
az  országban.  15-én  jelenti  Kaufer,  hogy  elmehetek  a  komman- 
dóra a  320  dinárért,  ami  Bukarestből  érkezett.  Meg  is  kaptam. 
Volt  nagy  gaudium,  most  már  jó  időre  el  vagyok  látva  pénzzel! 
Másnap,  mikor  bemegyek  az  irodába,  avval  fogadnak,  hogy 
Csuprijából  érkezett  számomra  utalvány  arról  a  200  dinárról, 
melyet  még  Szvilajnácról  rendeltem.  Rögtön  beváltottam  ezt  is. 
Még  aznap  este  jött  értem  egy  ember  az  olasz  konzulátustól  azzal 
az  értesítéssel,  hogy  oda  is  érkezett  pénzem.  Száz  frank  aranyban. 

Amit  hónapokon  át  kellett  volna  kapnom,  azt  mind  most 
kaptam  meg,  egy-két  napon  belül.  Meg  is  írtam  haza,  hogy  töb- 
bet ne  küldjenek,  hosszú  időre  el  vagyok  látva. 

Egy  Napóleon  értéke  akkoriban  Nisben  25 — 30  dinár  között 
váltakozott.  Májusi  oroszországi  győzelmeink  után  egy  Napó- 
leonért 30  dinárt  is  adtak,  az  olasz  hadüzenet  napján  azonban 
24  dinárra  esett  az  árfolyam. 

Deréktői  lefelé  újra  kellett  öltöznöm,  nadrágom  is,  cipőm 
is  rongyos  volt  már.  Csináltattam  egy  bricseszt  24  dinárért,  vet- 
tem egy  pár  jó  erős  cipőt  38  és  egy  pár  bőrkamásnit  28  dinárért. 
Ztíbbonyom  és  sapkám  még  elég  jó  volt,  kabátra  már  nem  igen 
volt  szükség.  Vettem  még  fehérneműt,  órát,  zsebkést  stb. 

Miután  a  négy  hónap  alatt,  melyet  Nisben  töltöttem,  a  vá- 
rosban lakhattam  és  szabadon  mozoghattam,  elég  alaposan  meg- 
ismerkedtem a  szerbek  életmódjával  és  hangulatával  a  háború 
alatt. 

Nisnek  békében  40.000  lakosa  volt.  Ez  a  szám  a  háború 
alatt  felszaporodott  100.000-re.  Ugy  Belgrádból,  mint  a  többi 
határvárosból  a  menekülő  lakosság  egy  része  Nisben  telepedett 
te.  A  belgrádi  kormány  is  ide  tette  át  székhelyét.  Petár  király 
udvarával  «Vranjszka  Banja»  fürdőhelyen  üdült,  Pasics  ellen 
ben  hosszú  fehér  szakállával  gyakran  látható  alakja  volt  a  nisi 
utcáknak. 

Természetes,  hogy  a  város  túlságosan  megtelt,  lakások  alig 
voltak  kaphatók,  a  vendéglők,  kávéházak  tele  voltak,  az  első 
rangúak  épugy,  mint  az  ötödranguak. 

Ez  a  túlzsúfoltság  és  az  élelem  hiánya  okozták,  hogy  Nis 
lett  a  ragályos  betegségek  főfészke.  1914 — 15-iki  télen  kezdődött 

a  járvány  istenigazában  és  késő  tavaszig  eltartott.  Főleg  a  kül- 
földi missziók  fáradhatatlan  munkájának,  mellyel  a  szerb  egész- 
ségügyet és  egész  társadalmi  életet  szinte  teljesen  átalakították, 
köszönhető,  hogy  a  járványt  végre  sikerült  elfojtani. 

Mivel  sok  ember  lakott  a  kis  városban,  aránylag  óriási  nagy 
volt  a  gyalogjáró  forgalom,  különösen  a  késő  délutáni  órákban. 
Ekkor  a  korzó  csak  ugy  hullámzott  a  jól  öltözött  urak  és  höl- 
gyek sokaságától.  Az  ember  könnyen  elfelejthette,  hogy  a  Bal- 
kánon van.  Ugy  a  hölgyek,  mint  az  urak  Ízlésesen  öltözve,  a  dél- 
ceg szerb  tisztek  pedig,  kiknek  ezen  a  nyáron  jóformán  semmi 
dolguk  nem  volt,  egész  nap  a  korzón  voltak.  A  szerb  tiszteken 
kivül  orosz,  angol,  francia,  montenegrói  tisztek  és  katonák  tet- 
ték tarkábbá  a  képet  és  lépten-nyomon  hallott  az  ember  egy-egy 
disztingvált  kinézésű  civil  ur  vagy  vörös-keresztes  hölgy  szájából 
francia  vagy  angol  szót.  A  korzó  melletti  parkban  gyakran  volt 
térzene.  A  katonazenekarban  szerb  uniformisba  bujtatott  osztrák- 
magyar hadifoglyok  játszottak  s  a  nisi  közönség  nagy  áhitattal 
és  megelégedéssel  hallgatta  a  «svábák»  játékát.  (A  visszavonulás 
alkalmával  két  zenekarunk  mindenestől  fogságba  esett.) 

A  vendéglői  árak  a  háborúhoz  arányítva  határozottan  olcsók 
voltak.  Jó  vendéglőben  1 — 1.50  dinár  volt  a  sült  ára,  szép  porció 
marhahúst  lehetett  50 — 60  fillérért  kapni.  Tésztafélék  már  nem 
voltak  olyan  olcsók,  liszt  és  cukor  nehezen  volt  kapható. 

Ami  a  szerbek  hangulatát  illeti,  azt  mindvégig  a  féktelen 
elbizakodottság  és  optimizmus  jellemezte.  Ők  már  a  háború  ele- 
jén felosztották  Európát.  Egy  pillanatig  sem  kételkedtek  benne, 
hogy  ők  és  szövetségeseik  okvetlenül  győzni  fognak.  Mikor  mi 
1914-ben  kiürítettük  Szerbiát  és  az  oroszok  a  Kárpátokban  vol- 
tak, gőgjük  a  tetőpontra  hágott.  Csak  arra  vártak,  hogy  az  oro- 
szok kárpáti  frontunkat  áttörjék,  amikor  ők  is  átkeltek  volna  a 
Száván  és  Dunán  és  «két  hét  alatt»  találkoztak  volna  az  orosszal 
Budapesten!  * 

Nis  első  könyvkereskedésének  kirakatában  ki  volt  téve 
Európa  jövendő  térképe.  A  térkép  szerint  Ausztria-Magyarország, 
mint  olyan,  megszűnik.  Horvát-Szlavóniát,  Bánátot  és  Bácskát 
Temesvárral  és  Szabadkával,  Baranyamegyét  Péccsel,  Triesztet, 
Isztriát,  Bosznia-Hercegovinál,  Dalmáciát  mind  Szerbia  kapja, 
mely  még  Montenegróval,  Albániával,  Szalonikivel  és  Bulgária 
nyugati  részével  egyesülve  «Velika  Szrbija»  cárság  lesz.  Erdélyt 

megkapja  Románia;  Tirolt,  Krajnát,  Karintiát  Olaszország,  a  régi 
Cseh-  és  Morvaországból  pedig  az  önálló  cseh  királyságot  fogják 
megalakítani  Béccsel  mint  fővárossal.  Magyarország  önálló  ki- 
rályság marad,  bár  lefogy  alig  harmadrészére,  csak  a  Nagy  Alföld 
közepe  és  a  Dunántúl  egy  része  marad  meg. 

Mikor  Przemyslt  elvesztettük  s  az  orosz  front  mélyen  be- 
hatott a  monarchia  testébe,  azzal  vigasztaltak  a  szerbek:  «Ne  fél- 
jetek, már  nem  soká  tart  a  háború,  nyárra  otthon  lesztek,  leg- 
feljebb gazdát  cseréltek!))  A  várt  orosz  áttörés  azonban  elmaradt 
és  helyébe  egymásután  következtek  a  mi  győzelmeink.  Ez  elked- 
vetlenítette őket,  de  bizalmukat  nem  ingatta  meg,  azt  tartották, 
hogy  mindez  csak  késlelteti  a  háború  gyors  befejezését,  de 
eredményén  nem  változtat. 

Érdekes  hatással  volt  a  szerbekre  az  olasz  hadüzenet: 
eleinte  örültek  neki,  de  később  méltatlankodást  szültek  Olasz- 
ország követelései.  Annyira  ment  az  elégedetlenség,  hogy  utcai 
tüntetést  rendeztek  Olaszország  ellen.  Elitélték  az  olaszok  hit- 
szegését  is  és  meg  voltak  győződve,  hogy  nagyon  meg  fognak 
lakolni,  amiért  «szerb  területekre))  aspirálnak. 

Az  optimizmust  szították  a  szerb  újságok.  Sehol  sem  szent- 
írás az  újság,  de  amit  a  szerb  újságok  összehazudtak,  az  minden 
képzeletet  meghalad.  Nem  volt  oly  száma  a  szerb  lapoknak,  mely 
valami  győzelmet  ne  hozott  volna.  Mikor  az  oroszok  egyik  várost 
a  másik  után  vesztettek  el,  az  itteni  újságok  nagy  orosz  győzel- 
mekről irtak.  Ha  valami  fontos  pontot  elvesztettek,  igy  vezették 
*  be:  Első  nap:  Nagy  orosz  győzelem!  Második  nap:  A  győzelem 
részletezése  (50.000  német  halott,  100.000  fogoly  stb.).  Harma- 
dik nap:  Ma  nem  történt  semmi.  Negyedik  nap:  Lembergből  az 
oroszok  elvonták  csapataikat,  hogy  más  ponton  mérjenek  döntő 
csapást  az  ellenségre.  —  Ezért  sohasem  ijedtünk  meg,  ha  orosz 
győzelemről  olvastunk,  mert  az  többnyire  ép  az  ellenkezőjét  je- 
lentette. Az  újságok  tele  voltak  szidalmakkal  és  gúnyképekkel  a 
központi  hatalmak  uralkodóira  és  hadvezéreire.  Hogy  Franja 
(Ferencz  József)  meghalt,  legalább  ötször  adott  anyagot  a  szerb 
újságírók  fantáziájának.  Pár  nap  múlva  megint  az  állt,  hogy 
Franja  békét  kér.  Még  azt  sem  restelték  egyszer  megírni,  hogy 
Vilmos  császár  Belgiumtól  békét  kért,  visszaadja  az  országot, 
csak  a  hadisarcban  —  mit  természetesen  a  németek  fizetnek  — 
nem  tudtak  megegyezni. 

Az  egyetlen  újság,  mely  ki  merte  mondani  az  igazságot,  a 
szociáldemokrata  «Radnicske  Novine»  volt.  Ez  megírta,  mikor  a 
németek  már  Varsó  felé  járlak,  hogy  most  volna  ideje,  hogy 
Szerbia  békét  kérjen,  mert  különben  baj  lesz.  Meg  is  bűnhődött 
vakmerőségeért:  beszüntették.  Utolsó  számában  nekrológot  irt 
önmaga  fölött  és  25  pontba  foglalta,  hogy  miért  kellett  meg- 
szűnnie. «Mert  én  sohasem  irtam  orosz  győzelemről,  mikor  egy 
orosz  vár  elesett.  Mert  én  sohasem  irtam,  hogy  Ferencz  József 
meghalt.  Mert  én  sohasem  irtam,  hogy  Vilmos  császár  gyomor- 
rákot kapott  a  sok  kukoricakenyértől.  Mert  én  sohasem  irtam, 
hogy  az  oroszok  Budapest,  a  franciák  Berlin  előtt  állanak  stb.» 
A  szerb  közönség  meg  volt  győződve  a  szerb  újságok  hazug  vol- 
táról, de  nem  akarta  az  igazat  megírva  látni. 

A  szerb  lapokon  kivül  az  entente  újságjai  is  kaphatók  vol- 
tak, sőt  a  neutrális  balkáni  államok  lapjai  is,  különösen  a  buka- 
resti «Journal  des  Balcans».  Mikor  azonban  ezek  valami  kelle- 
metlen hirt  hoztak,  egyszerűen  betiltották  őket  s  Szerbiában  nem 
jelenhettek  meg.  A  Journal  des  Balcans  meg  nem  jelenése  tehát 
nekünk  mindig  jót  jelentett. 

Milyen  embereknek  ismertem  meg  a  szerbeket?  Vegyük 
mindenekelőtt  a  művelt  osztályt,  a  nemzetnek  csekély  számban 
képviselt  javát. 

A  tanult  emberek  legnagyobb  része  külföldön  sajátította  el 
ismereteit,  mert  a  belgrádi  egyetem  meglehetős  alacsony  fokon 
áll.  Minden  második  civil  ember,  ki  nem  bocskort,  hanem  cipőt 
visel,  vagy  doktor,  vagy  professzor,  vagy  mérnök.  A  cim  több- 
nyire csak  a  tudatlanság  leplezésére  való.  Sok  mérnökkel  volt 
alkalmam  közelebbről  megismerkedni,  de  jó  mérnökkel  nem  igen. 
Nem  is  ment  sokra  a  szerb  ipar,  amijök  van,  főleg  osztrák-magyar 
vagy  német  munka.  Van  is  egy  szerb  közmondás:  «Nema  svába, 
néma  nista!»  (Ha  nincs  sváb,  nincsen  semmi.) 

Hogy  mennyire  csak  külső  máz  a  szerb  középosztályon  a 
kultúra,  azt  bizonyítja  durva  beszédmodoruk  is.  Hogy  «uriember» 
jó  társaságban,  sőt  hölgyek  jelenlétében  is  használhatja  a  leg- 
ocsmányabb  és  legtrágárabb  kifejezéseket,  azt  még  csak  Szerbiá- 
ban hallottam.  A  bolgár  és  pláne  a  török  megvetéssel  beszél  a 
szerb  mosdatlan  szájáról. 

A  tiszteket  nem  tartja  vissza  az  uniformis  a  legközönsége- 
sebb tivornyáktól;   láttam  szerb  kapitányt,  jó  közönségtől  látó- 

gatott  kávéházban,  egy  szép  cigányleánnyal  együtt  inni  és  a  kö- 
zönség jelenléte  nem  gátolta  őt  a  legmesszebb  menő  intimitások- 
ban. Máskor  tanuja  voltam,  mikor  egy  duhajkodó  tisztet  köz- 
katonák elvertek  és  kardját  elvették  tőle,  melyet  másnap  nagy 
könyörgésére  visszakapott.  A  harctéren  azonban  jól  megállják 
helyüket,  bátrak  és  nem  húzódnak  vissza  a  veszélytől. 

Bár  nagyra  vannak  a  demokráciájukkal  Szerbiában,  a 
nagyon  együgyű  paraszt  nép  és  a  középosztály  közt  mégis  óriási 
ür  tátong;  a  paraszt  félő  tisztelettel  beszél  az  úrral,  aki  kegyet- 
lenül kiszipolyozza. 

A  kultúra  hiányának  ezerféle  oka  is  lehet,  de  jellembeli  hiba 
az  alattomosság.  A  szerb  nagy  legény,  ha  hatalmon  van,  de  meg- 
hunyászkodik és  hízeleg,  ha  gyöngébbnek  érzi  magát.  Hajlandó 
a  lopásra,  zsarolásra,  könnyen  megvesztegethető,  pénzzel  nála 
mindent  el  lehet  érni.  Ha  az  ember  kér  valamit  tőle,  mindent 
megígér,  anélkül,  hogy  komolyan  gondolna  a  betartására. 

Másik  nagy  hibája  a  durvaság,  az  alantasokkal  szemben 
való  kegyetlen  bánásmód,  folytonos  ütlegelés  és  a  káromkodás. 
De  rossz  szivünek  nem  lehet  mondani,  sok  esetben  volt  alkalmam 
az  ellenkezőjéről  meggyőződni.  A  hangulat  embere.  Kemény  szív- 
vel képes  végignézni,  hogy  embertársa  éhenhal,  tán  örömmel  isr 
máskor  pedig,  ha  megtetszik  neki  valaki,  minden  jóval  elárasztja. 

Felemlíthetném  még  a  tisztátlanságot,  mint  egész  Szerbiát 
jellemző  vonást,  de  ez  már  nemcsak  szerb,  hanem  általában  bal- 
káni tulajdonság.  Bizonyos  tisztaságra  csak  a  lakóhelyiségeknél 
fektetnek  súlyt,  az  udvar  stb.  ellenben  bűzös  kolerafészkek.  Víz- 
vezeték nincs  egész  Nisben,  az  utcákon  és  udvarokon  folyik  a 
szennyvíz. 

Hogy  az  én  és  társaim  nisi  élményei  érthetők  legyenek* 
szükséges  a  hadifoglyoknak  általános  helyzetét  vázolnom. 

Az  összes  szerbiai  hadifoglyok  főparancsnoka  Sapinác  al- 
ezredes volt.  Délceg,  európai  modorú  ember,  szigorú  katona,  ki 
az  elődje  által  elhanyagolt  fogolytáborokat  kissé  rendbe  hozta. 
Csak  egy  fogyatékossága  volt:  nem  tudott  egy  szót  sem  más  nyel- 
ven, csupán  szerbül. 

Nisben  volt  több  száz  hadifogoly,  ki  szabadon  élhetett  a 
városban.  Legnagyobb  részt  kézművesek,  kik  itt  is  szakmájukat 
folytatták,  természetesen  mint  segédek.  Alig  volt  Nisben  iparos, 
kinek  ne  lett  volna  hadifogoly-alkalmazottja.  Szívesen  alkalmaz- 

ták  őket,  mert  általában  jobban  értették  mesterségüket,  mini 
szerb  kollégáik  és  amellett  olcsó  munkaerő  voltak.  A  fogoly  zené- 
szek zenekart  alakítottak  szerb  vezetés  mellett,  némelyek  közü- 
lök órákat  is  adtak  a  jobb  szerb  családok  csemetéinek  és  így 
szintén  jól  kerestek,  ugy  hogy  még  meg  is  takaríthattak  kis  tar- 
talékot keresetükből.  Voltak  még  hadifoglyok  kereskedésekben, 
sőt  irodákban  is  alkalmazva,  ha  kellően  birták  a  nyelvet,  néme- 
lyeket pedig  közhivatalokba,  minisztériumokba  is  bevezényelték, 
ugy  mint  engem  is.  Az  orvosok  és  orvosnövendékek  természetesen 
a  kórházakban  nyertek  állást,  sőt  némely  orvos  privátpraxist  is 
folytatott,  ami  nagyon  jól  jövedelmezett,  mert  hozzájuk  a  közön- 
ségnek sokkal  több  bizalma  volt,  mint  a  szerb  orvosokhoz. 

A  zsidó  hadifoglyokat  a  nisi  zsidó  hitközség  kiváltotta, 
úgyhogy  ezek  is  a  városban  laktak.  Később  azonban  a  kommandó 
az  engedélyt  visszavonta  és  beosztotta  őket  a  különböző  fogoly- 
századokba. 

Ahhoz,  hogy  az  ember  a  városban  lakjék,  Sapinác  alezre- 
destől kellett  írásbeli  engedély.  Ezeken  az  objavákon  rajta  volt, 
hogy  az  illető  a  városban  lakhatik,  de  este  8-tól  reggel  7-ig  laká- 
sán kell  tartózkodnia.  A  nem  hivatalból  vezényelt  hadifoglyok- 
nak az  objaváért  havonta  30  dinárt  kellett  fizetnie.  Objava  nélkül 
nem  volt  szabad  a  városban  tartózkodni.  Az  ellenőrzést  külön  e 
célra  kirendelt  detektívek  hajtották  végre,  kik  részben  szerbek, 
részben  megtévelyedett  hadifoglyok  voltak.  Ezek  a  legbarátságo- 
sabb formák  közt  szólították  meg  mit  sem  sejtő  bajtársaikat  s 
akinek  nem  volt  igazolványa,  azt  kérlelhetetlen  kárörömmel  be- 
vitték  a  kommandóra.  Legfeljebb  jó  borravalónak  engedtek. 

A  városban  lakó  foglyokon  kivül  volt  Nisben  több  fogoly- 
század, mely  a  városon  kivüli  barakkokban  vagy  istállókban  volt 
elhelyezve.  Ezek  a  barakkok  nyáron  csak  megfeleltek,  de  esőben 
beáztak  és  téli  lakásnak  sehogysem  lettek  volna  használhatók. 

Tavasztól  kezdve  a  foglyok  legnagyobb  része,  több  mint 
10.000  ember  a  nis — knyazseváci  vasútvonal  építésén  dolgozott. 
Nagy  munka  volt  a  70  kilométer  hosszú  vonal  kiépítése  a  sziklás 
hegyek  közt.  Egyik  alagút  a.  másikat  érte  s  a  robbantásoknak  és 
kőomlásoknak  több  száz  ember  esett  áldozatul.  A  vasúton  dolgoz- 
tak egészen  azon  napig,  melyen  a  bolgárok  megindították  offen- 
zivájukat,  ekkor  a  már  majdnem  kész  vasút,  mely  épen  a  bol- 
gárok ellen  készült,  mindenestől  a  győzők  kezébe  került. 

Tekintve,  hogy  a  vasút  közel  volt  a  bolgár  határhoz,  nap- 
nap  után  történtek  szökési  kísérletek.  Soknak  sikerült,  soknak 
nem.  Egy  éjjel  120  ember  vágott  neki  az  útnak  és  az  ámuló  őrsé- 
get félrelökve,  átjutott  a  határon,  honnét  a  bolgár  őrszemek  már 
integetve  mutatták  nekik  az  utat.  Csak  valami  tiz  hátramaradót 
sikerült  a  szerb  őröknek  lefülelniök. 

Sok  száz  fogolynak  sikerült  átszöknie  a  határon,  vagy  egye- 
dül mentek,  vagy  valamely  szerbiai  bolgár  vezette  őket,  sőt  akár- 
hányszor a  szerb  őröket  vesztegették  meg  s  azok  mutatták  nekik 
az  utat.  Azonban  minél  többnek  sikerült  megszöknie,  annál  szi- 
gorúbb lett  az  ellenőrzés,  úgyhogy  már  a  nyár  vége  felé  nagyon 
bajos  dolog  volt  a  szökés.  Különösen  a  szerbek  által  spicliskedésre 
felbujtatott  cseh  és  szerb  hadifoglyok  tettek  végül  lehetetlenné 
minden  nagyobb  szabású  vállalkozást. 

Hogy  mi  volt  ilyen  esetben  a  büntetés?  Ha  kémkedés  gya- 
núját is  rá  lehetett  fogni,  agyonlövetés.  A  leggyakoribb  esetben 
botozás.  Ezt  a  legnagyobb  kegyetlenséggel  hajtották  végre.  Hogy 
ne  mozogjon  a  delinkvens,  ráhágtak  a  nyakára  és  ugy  verték.  Volt 
a  nisi  kommandón  egy  bikaerejü  csendőrkáplár,  ki  azzal  szere- 
tett eldicsekedni,  hogy  a  török  háborúban  az  asszonyokat  és  gye- 
rekeket felspékelte  szuronyára  és  mint  a  kévét  hányta  őket  ra- 
kásra. Ez  az  ember  kéjes  örömmel  végezte  a  botozást.  Az  volt  leg- 
nagyobb diadala,  hogyha  a  frissen  vágott  vesszőről  az  ütés  erejé- 
től a  kéreg  lepattant. 

Nemcsak  szökésért,  néha  egész  csekély  okból  Ítéltek  valakit 
10 — 15,  sőt  25  botra  is.  Egy  barátom  15  botot  kapott  azért,  mert 
örült  Przemysl  visszafoglalásának.  Egy  alkalommal  egyik  idegen 
misszió  kórházába  hoztak  egy  embert,  kit  semmis  okból  félholtra 
botoztak.  Az  orvos  ezt  látva,  kijelentette,  hogyha  azonnal  el  nem 
rendelik  a  botozások  beszüntetését,  egész  missziójával  együtt  itt 
hagyja  ezt  a  barbár  országot.  Ettől  kezdve  a  botozásokat  hivata- 
losan beszüntették,  de  titokban  mégis  csak  tovább  folytatták. 

Érkeztek  a  foglyok  számára  különböző  adományok,  ruha- 
küldemények a  mi  hadvezetőségünktől  is,  azonban  ebből  a  fog- 
lyok nem  sokat  láttak,  legtöbbet  a  szerbek  megtartották  maguk- 
rak, saját  újoncaikat  ruházták  fel. 

A  legtöbb  hadifogoly  megtartotta  Szerbiában  is  hazafias 
érzületét,  de  azért  akadtak,  főleg  a  magyarországi,  horvátországi 
és  boszniai  szerbek,  valamint  a  csehek  közül,  kik  hazájukat  meg- 

tagadták.  Voltak,  akik  detektivszolgálatot  teljesítettek  fogolytár- 
saik ellen.  Voltak,  kik  maguk  mérték  a  botbüntetéseket  fogoly- 
társaikra,  sőt  sokan  beállottak  szerb  csendőröknek  és  helyőrségi 
vagy  határőri  szolgálatot  teljesítettek.  Jaj  volt  annak  a  hadi- 
fogolynak, ki  az  ő  kezükbe  került!  Ezek  százszorta  rosszabbul 
bántak  el  honfitársainkkal,  mint  a  valódi  szerbek.  Volt  olyan  is, 
aki  beállt  a  rendes  szerb  hadseregbe  és  rajvonalba  ment  a  mi 
csapataink  ellen. 

A  fogoly  tisztek  élete  egészen  más  volt,  mint  a  legénységé: 
ellátásuk  jobb,  de  szabadságuk  kevesebb.  A  már  említett  nagy 
kaszárnyákban  laktak.  Hadapródjelöltektől  felfelé  mindenféle 
rangú  tiszt  és  tisztjelölt  volt  a  kaszárnyában,  a  legmagasabb  lisz- 
tek voltak  két  ezredes  és  még  néhány  törzstiszt.  Kivétel  és  rangra 
való  tekintet  nélkül  3  dinár  napidijat  kaptak,  ebből  2  dinárt 
a  kosztra  kellett  fizetniök.  Kosztjuk  jó  volt,  három  konyha  volt 
felállítva:  magyar,  német  és  cseh.  A  tisztaságra  nagyon  ügyeltek, 
hiányt  nem  szenvedtek  semmiben,  pénzt  és  postát  hazulról  köny- 
nyebben  kaptak  meg.  A  járvány  köztük  nem  pusztított,  egy-kettő 
kivételével  mind  életben  maradtak. 

Nem  is  igen  panaszkodtak  az  ellátásra,  legnagyobb  bajuk 
az  unalom  volt.  Eleinte  mégis  kimehettek  néha  a  városba,  a 
mezőn  footballozhattak,  némelyek  festegettek,  a  zenészek  is  be- 
jártak hozzájuk  koncertezni,  iddogáltak,  énekeltek,  továbbá  nagy 
kártyázásokat  csaptak.  Később  azonban  mindent  betiltottak,  a 
kártyára  ráuntak,  hát  nyelvtanulással  és  hasonlókkal  foglalkoz- 
tak. Parancsnokuk  meglehetős  kurtán  beszélt  velük.  Előfordult, 
hogy  egy  szerb  katona  egyik  őrnagyunkat  megütötte.  Erre  két 
fiatal  tisztünk  a  szerb  katonát  alaposan  elverte.  A  végén  mind- 
nyájukat bezárták  pár  hétre. 

A  szerb  polgári  lakosság  a  foglyokkal  szemben  általában 
nem  tanúsított  ellenséges  érzületet  (a  nők  sem),  tekintve,  hogy 
háromnegyedévig  csaknem  fegyverszünet  volt  köztünk  és  Szerbia 
közt,  a  gyűlölet  csökkent,  a  foglyokat  pedig  annyi  mindenfélére 
felhasználták,  hogy  szinte  nélkülözhetetlen  alakjai  lettek  a  szerb 
életnek. . 

Sok  osztrák-magyar  alattvaló  is  élt  Szerbiában,  ki  már  a 
háború  előtt  is  ott  lakott  és  nem  birt  idejekorán  hazajönni.  Eleinte 
internálták  őket,  koplalással  és  fenyegetéssel  biztatták  őket,  hogy 
vegyék  fel  a  szerb  állampolgárságot.  Sokan  meg  is  ijedtek  és  el- 

követlék  a  hazaárulást.  Azonban  az  internálásnak  hamar  vége 
lett,  az  eddig  internáltak  megint  szabadon  élhettek  a  városokban 
és  folytathatták  foglalkozásukat.  Azokat  pedig,  kik  a  szerb  állam 
kötelékébe  léptek,  besorozták  katonáknak  a  szerb  hadseregbe. 

Pár  évvel  a  háború  kitörése  előtt,  mikor  Szerbiában  nagy 
szükség  volt  mérnökökre,  sok  mérnök  ment  el  a  monarchiából 
szerb  földre,  mert  ott  jó  keresetet  remélt.  Köztük  volt  Hessz  is, 
a  prágai  mérnök,  őt  is  elcsábították  a  szép  Ígéretek  és  a  pánszlá- 
vizmus nagy  eszméje.  Mikor  a  háború  alatt  fizetését  redukálták, 
adó  és  egyebek  cimén  annyit  levontak  neki,  hogy  alig  130  dinárt 
kapott  kézhez  havonta:  egyszerre  ócsárolni  kezdte  Szerbiát  és 
átkozta  azt  a  pillanatot,  melyben  elhatározta,  hogy  ide  jön.  Utol- 
jára július  végén  beszéltem  Hesszel,  ekkor  épen  a  sorozástól  félt, 
annyira  nem  fejlődtek  ki  szerbbarát  érzelmei,  hogy  értük  meg- 
halni is  szeretett  volna. 

A  szlovén  Fuchs  mérnök  is,  szintén  irodatársam,  röviddel 
a  háború  előtt  cserélt  hazát,  aztán  felvette  a  szerb  állampolgár- 
ságot, de  a  szerb  belügyminiszterrel  való  ismeretsége  révén  út- 
levelet szerzett  Szalonikibe,  hová  állítólag  csak  két  heti  üdülésre 
akart  menni.  Pár  hétre  rá  főmérnökömet  Bordeauxból  értesítette, 
hogy  útban  van  Amerika  felé,  nemsokára  pedig  már  Newyorkból 
irt.  Ügyesen  kijátszotta  a  szerbeket! 

Gyakran  megfordult  az  irodában  Ognjanovics  kapitány, 
kinek  története  szintén  említésre  méltó.  Újvidéki  születésű,  el- 
végezte a  fiumei  tengerészeti  akadémiát,  aktiv  tiszt  volt  az  osz- 
trák-magyar tengerészetnél,  aztán  nem  tudom,  mily  okból,  ki- 
lépett a  hadseregből,  átment  Szerbiába,  a  háború  kitörésekor  be- 
lépett a  szerb  hadseregbe,  hol  a  műszaki  csapatoknál  főhad- 
nagy, majd  kapitány  lett.  Az  Ognjanovics  név  különben  álnév 
volt.  Elárulta,  hogy  öccse,  ki  mint  tartalékos  hadnagy  egy 
magyar  ezredben  harcolt,  fogságba  került  s  most  szintén  szerb 
tiszt  lett.  Jól  beszélt  magyarul  és  németül.  Mikor  a  Kárpátok- 
ban a  döntő  ütközetek  folytak,  egy  szép  napon  azt  kérdezete,  mit 
üzenek  haza?  ők  ugyanis  csak  az  oroszok  döntő  győzelmét  vár- 
ják, mely  pár  nap  múlva  bekövetkezik,  aztán  átkelnek  a  Dunán 
és  két  hét  múlva  Pesten  lesznek,  önkénytelenül  elmosolyodtam, 
mire  azt  mondta,  csak  mosolyogjak,  nemsokára  majd  ámulni 
fogok.  Hogy  a  szerbek  ilyen  nyilatkozatai  nemcsak  szóbeszéd 
voltak,  hanem  igazi  meggyőződésük,  azt  abból  is  láttam,  hogy  az 

irodában  hivatalos  parancsra  tanulmányozták  a  magyarországi 
folyók  viszonyait.  Talán  ezeket  is  már  ők  akarják  szabályozni? 
Fuchs  nevetve  mesélte  el  az  okát:  a  készülő  nagy  offenzívánál  a 
csapatokat  hajókkal  fogják  szállítani  a  folyókon,  ezért  tanulmá- 
nyozzák a  folyók  hajózhatóságát  az  egész  monarchiában!  Mikor 
az  oroszok  győzelme  elmaradt,  Ognjanovics  nem  politizált  többé, 
csak  amikor  az  olasz  hadüzenet  megtörtént,  mondta,  hogy  ne  fél- 
jek, az  olaszok  nem  fognak  ellenünk  boldogulni  se  szárazon,  se 
vizén.  Júliusban  elment  a  harctérre  s  ekkor  kérte,  adjam  meg 
neki  szüleim  cimét,  hogy  legyen  kihez  fordulnia,  ha  elfognák. 

Nem  találkoztam  vele  többel.  Már  régen  otthon  voltam, 
mikor  apám  cimére  Korfuból  egy  kártya  jött,  melyben  hivat- 
kozva a  szolgálatokra  (?),  melyeket  nekem  Nisben  tett,  kéri  apá- 
mat, hogy  értesítse  az  ő  Valjevóban  élő  feleségét,  hogy  férje  él  és 
egészséges,  mert  ő  közvetlenül  nem  irhát  neki.  Érdekes  fordulat: 
egy  évvel  ezelőtt  az  én  üzenetemet  akarta  Pestre  vinni  s  most  ő 
üzen  általam  Valjevóba! 

Sok  magyarországi  származású  ur  politikai  téren  is  szere- 
pet vitt  Nisben.  Sokkal  magasabb  műveltségi  fokon  álltak,  mint 
Szerbia  szülöttei.  Ezért  nem  is  volt  elkerülhető  bizonyos  félté- 
kenykedés köztük.  Ezekről  a  dolgokról  legjobban  tájékoztatott 
engem  a  zentai  származású  Nikolics,  azelőtt  állítólag  banktiszt- 
viselő Zomborban,  most  szerb  külügyminiszteriumi  hivatalnok. 
Nemzetiségi  izgatás  miatt  be  volt  nálunk  zárva,  utána  kivándo- 
rolt Szerbiába.  Bevallása  szerint  magyarbarát,  de  a  monarchiá- 
nak,  mint  olyannak,  ellensége.  Az  ő  meggyőződése  szerint  Ma- 
gyarország ebben  a  háborúban  sokat  fog  veszteni,  de  azért  meg- 
marad, Ausztria  ellenben  elpusztul.  «S  mi  lesz,  ha  Szerbiát  újból 
megtámadjuk  nagy  haderővel?))  —  «Szerbia  egy  milliónak  ellen  t- 
áll!»  —  «Akkor  is,  ha  a  németek  jönnek? »  —  «A  magyar  jobb 
katona,  mint  a  német,  mégis  kivertük!))  —  «Hát  ha  Bulgária  is 
megüzeni  a  háborút? »  —  «Akkor?  Akkor  becsülettel  el  fogunk 
vérezni,  de  a  világháború  eredményére  ennek  sem  lesz  befolyása.)) 

Megmutatta  nekem  asztaltársaságát,  mellyel  együtt  szokott 
étkezni:  csupa  külügyminiszteriumi  hivatalnok,  kettő  kivételével 
magyarországi  származásúak,  köztük  több  fogoly  tiszt  civilben. 
Disztingvált  modorú  elegáns  urak,  kik  a  jövendő  Nagy-Szerbiá- 
ban fontos  szerepet  fognak  vinni.  Üzelmeik  majd  a  háború  után 
fognak  napfényre  kerülni. 

La  Revue:  Agrár  szabadkőmívesség  az  Egyesült-Államokban.  —  Süd- 
deutsche  Monatshefte:  Spanyolország  benső  helyzete  és  külpolitikája. 
—  A  kariizmus  a  spanyol  politikában.  —  Revue  Bleue:  Londoni  levelek. 

A  Jean  Finot  szerkesztésében  megjelenő  La  Revue  júniusi  szá- 
mában Georges  Caye  egy  érdekes  amerikai  földmives  szabadkőmíves 
szervezetet  ismertet  Une  France-Magonnerie  agricole  aux  Etats-Unis 
cimen.  A  sajátságos  yankee-pietizmus  és  gyakorlati  szellemnek  egy 
sajátos  egyesülése  szülte  meg  ezt  a  szervezkedést,  amelyet  egyszerűen 
csák  Csür-nok  (La  Grange)  szoktak  egymás  közt  nevezni.  Ennek  a 
Csűrnek  a  megalapítása  visszamegy  1867-re  és  indító  oka  a  földmívesek 
helyzetének  javítása,  a  termelés  megkönnyebbítése,  jobb  értékesítése 
volt.  Részben  tehát  azokkal  a  problémákkal  is  foglalkozott,  melyeket 
mi  manap  többtermelésnek  nevezünk.  És  ez  más  érdekességén  kivül  is 
aktuálissá  teszi  nálunk  ennek  a  szervezetnek  az  ismertetését. 

A  Dél  és  Észak  harcát  követő  idők  az  Egyesült-Államokra  na- 
gyon súlyos  gazdasági  válságot  hoztak.  Ekkor  hozták  az  u.  n.  Homc- 
stead  törvényt,  amely  minden  családapának  rendelkezésére  bocsátott 
egy  tanyát  a  nemzet  földjéből.  Azonkívül  a  különböző  államok 
4,050.000  hektárnyi  területet  engedtek  át  egészen  csekély  összegecs- 
kéért  a  földet  vásárló  farmereknek.  Ennek  azután  az  volt  az  eredménye, 
hogy  a  földmívelés  az  Egyesült-Államokban  rendkívül  fellendült  s  a  par- 
lagon maradt  földek  száma  mindjobban  apadt.  A  megindult  föllendü- 
lés kezdeti  nehézségei,  a  vasúti  tarifák  különbözősége,  a  termény  érté- 
kesítésének akadályai  stb.  voltak  azok  az  okok,  amik  a  szervezkedés 
szükségét  fontossá  tették.  így  született  meg  a  Csűr  eszméje. 

1866-ban  Olivier  Hudson  Kelley,  egy  fiatal,  szimpatikus  szabad- 
kőmíves és  postahivatalnok  valami  hivatalos  ügyben  a  déli  államokba 
utazott.  Az  ott  tapasztaltak  hatása  alatt  fogamzott  meg  Kelleyben  «egy 
testvéri  szervezet  terve,  amely  a  föld  mívelésében  közvetlenül  érdekelt 

férfiakat  és  asszonyokat  csoportosítja  s  amely  egyesíti  Északot  és  Délt  a 
földmívelés  sikerét  előmozdítván*.  A  tanya-mesterek  Nemzeti  Csűre 
1867-ben  alakult  meg.  Ez  volt  a  legfőbb  szerv;  ezek  mellett  voltak  még 
másodlagos  csűrök  is.  A  csűrök  a  szabadkőmíves  szervezet  szerint  ala- 
kultak. A  tanya-mesterek  Rendje  titkos  egyesület  volt  eléggé  kompli- 
kált és  kifejlett  rituáléval.  A  Csűr  tagjait  a  napszámosok,  aratók  és 
tanya-mesterek  fokozatai  közölt  találjuk  meg.  A  nőkre  és  férfiakra  sok 
humanitárius,  lelki  kötelességeket  ró  rá:  igy  például  a  gyermekek  nagy 
gyengédséggel  való  gondozását  és  a  falusi  élet  szeretetének  elültetését 
zsenge  lelkükbe.  A  szociális  programmját  az  egyesületnek  az  1870-iki 
Nemzeti  Csűr  kongresszusa  állapította  meg.  Az  egyéni  életmód  feltéte- 
leinek megjavítása,  az  aratásra,  az  árakra,  az  eladásra  vonatkozó  tudni- 
valók felvilágosítása,  a  munkások  elhelyezése,  uj  gépek  tanulmányo- 
zása s  erről  való  beszámolás  a  tagoknak,  a  csalások  s  a  földmíves  ér- 
dekek kijátszásának  egységes  ellenőrzése  —  ezek  voltak  a  főbb  pon- 
tok. Az  egyes  helyi  szervezetek  azonkívül  még  fölvették  programm- 
jukba  az  állatok  vagy  gépek  nagybani  vételét,  másrészt  a  produkciók 
központi  eladását.  A  Csűr  tagjainak  száma  gyorsan  emelkedett.  1873- 
ban  10.000  másodlagos  csűrt  s  32  állami  csűrt  alapítottak.  Több  mint 
1000  delegátus  dolgozott  a  csűrök  fejlődésén.  Az  1874-iki  nagygyűlés 
meghatározta,  hogy  «minden  tanya-mester  kötelessége  egyesületének, 
hazájának  és  az  egész  emberiségnek  érdekében  működni». 

Ezzel  az  egyesülettel  is  megesett,  ami  annyi  mással,  hogy  munka 
körének  nagy  kiterjedésével  maga  az  egyesület  is  szétesett.  1875-tőí 
kezdve  a  csűrök  hirtelen  emelkedése  alább  szállt,  sőt  visszafejlődött. 

A  remediumot  abban  keresték  és  találták  meg,  hogy  tevékenysé- 
gük körét  szűkebbre  szabták  és  az  érintkezést  közvetlenebbé  tették.  A 
másodlagos  csűröknek  havonta  legalább  kétszer  kellett  összegyülniök 
a  télen  s  egyszer  havonkint  nyáron.  Nagyon  ajánlatosnak  tartották, 
hogy  a  szomszédos  Csűrök  egymás  közt  is  tartsanak  réunion-okat,  sőt 
az  állami  Csűrökkel  is  próbálkoztak.  Valóban  a  személyes  érintkezés 
nagyon  jó  hatásúnak  bizonyult.  így  azután  Wilmingtonban  (Massa- 
chusets)  egy  óriási  csűrt,  egy  Grange-Halle-í  emeltek  1911-ben,  amely- 
nek építési  költsége  6000  dollárra  rúgott;  egyébként  425  személynek 
jut  benne  hely.  Ezeknek  az  összejöveteleknek  az  is  céljává  lett  téve, 
hogy  a  társas  érintkezést,  sőt  a  szórakozást  űzzék.  Mindenféle  mulat- 
ságokról is  gondoskodtak,  mert  fontosnak  tartották,  hogy  a  földmíves 
sohase  érezze  tehernek  vagy  kietlenek  a  falusi  életet.  Gazdaságilag  is 
nagyon  fejlődött  a  Grange  a  helyi  szövetkezetek  felvirágoztatásával;  a 
közvetítő  kereskedelem  kiküszöbölésével  rendkívül  nagy  jövedelmet 
takarított  meg.  Ujabban  a  csűröknek  külön  bankjai  is  vannak,  sőt  kü- 
lön biztosító-egyesületeket  is  alapítottak  tűzvész  s  a  tornádó  pusztítása 

ellen.  így  például  a  Patron's  Vire  and  Tornádó  Association,  melyet 
1889-ben  Kansasban  alapítottak,  16,000.000  dollárral  dolgozik. 

Ezekben  a  valóban  apokaliptikus  időkben,  amidőn  a  tegnapi  bará- 
tok mai  ellenségekké  lesznek,  s  amikor  az  entente  a  politika  minden 
pokoli  eszközével  sorakoztat  maga  mellé  «szabad»  államokat,  kétszeres 
figyelmet  érdemel  Spanyolország  magatartása.  A  Süddeutsche  Monats- 
hefte  1917  júniusában  egy  spanyol  számban  ismertette  az  ibériai  fél- 
sziget világpolitikai  fontosságát.  Itt  olvastuk  Djebel  Tarik-nak  az  alábbi 
cikkét  Spaniens  innere  Zustánde  und  auswártige  Politik  cimen.  A  szerző 
hosszmetszetben  mutatja  be  a  spanyol  belpolitikai  élet  faktorait,  aki- 
ket a  legegyszerűbb  csoportosítás  két  részre  oszlat:  németbarátok  és 
ententepártiakra,  illetve  semlegesekre  és  intervencionistákra.  Az  inter- 
vencionisták  élén  a  köztársasági  forradalmárok  két  vezére  áll: 
Lcrroux  és  Melquiades  Alvarez,  a  reformpárt  feje.  Az  előbbi,  akiről 
Tarik  cikkének  megjelenése  után  azt  olvastuk,  hogy  Franciaországba 
szökött  át,  a  nép  fia,  a  semmiből  lett  naggyá,  nagy  akaraterő  jellemzi, 
igazi  tipusa  a  demokratának.  Alvarez  pedig  kitűnő  szónok.  Az  inter- 
vencionisták  Romanones  grófban  találták  legjelentékenyebb  támogató- 
jukat. 

A  spanyol  pártok  közül  a  liberális  párt  van  relatív  többségben. 
Romanones  melleit  két  vezető  férfia  van  még  a  pártnak:  Grazia  Pietro, 
a  volt  miniszterelnök  és  Villanueva,  a  kortez  elnöke,  energikus,  nagy- 
tehetségű államférfi  s  meggyőződéses  neutralista.  Föltűnő,  hogy  Spa- 
nyolországban nincs  szocialista  párt.  Névleg  ugyan  van,  de  ez  volta- 
képen már  anarchista  elvekhez  ragaszkodik.  Ennek  magyarázata,  hogy 
a  spanyol  lélek,  amint  valami  elméletet  elfogad,  azt  annak  végső  követ- 
kezményéig fogadja  el.  Csak  viszont  a  spanyol  anarchizmus  nem  oly 
intenzív,  mint  a  francia  vagy  orosz. 

A  konzervativek  vezérük  szerint  két  csoportra  oszlanak:  Maura 
pártjára  és  Dato  híveire.  Maura  legfőbb  elve  a  föltétlen  semlegesség, 
«Spanyolország  nem  fog,  nem  akar  s  nem  képes  háborút  viselni»;  ez  a 
mondat  egyúttal  programmja  is.  Nagy  erősséget  jelent  neki  az  u.  n> 
Jovenes  Mauristas,  azaz  az  ifjú  Mauristák  csoportja,  amely  csupa  ener- 
gikus fiatalemberből,  csupa  ígéretből  áll  a  maurista  örökség  hű  ápolá- 
sára vonatkozólag.  A  másik  csoportot  Dato  vezeti,  a  mostani  miniszter- 
elnök. Dato  a  háború  kitörésekor  ugyancsak  miniszterelnök  volt  s  mint 
ma,  akkor  is  a  föltétlen  semlegességhez  ragaszkodott. 

Nevezetes  szerep  jut  a  spanyol  közéletben  a  karlistáknak.  A  kar- 
listák  voltaképen  az  idealisták  pártja,  azoké,  akik  reménytelenül  küz- 
denek céljaikért,  amelyért  mindent  áldozatul  hoznak.  De  ez  adja  erejü- 
ket is.  Vezérük  Mella  a  nagy  spanyol  néptribun.  Sajátságos  politikai 
paradoxont  valósít  meg  ez  a  párt,  amelynek  legfőbb  célja  a  dinasztia 

megdöntése  volt  s  annak  legfőbb  támaszává  lett.  Tiszta  katholikus  párt, 
a  központi  hatalmak  feltétlen  hive  s  Angliának  esküdt  ellensége.  Spa- 
nyolország jövőjét  Gibraltár  s  a  marokkói  partvidék  megszerzésében 
látja.  A  forradalmároknak  is  ádáz  ellensége,  a  jaimisták  klubja,  az 
u.  n.  requetes  hatalmas,  valóságos  katonai  szervezetet  létesített  a  párt 
támogatására,  készen  minden  republikánus  mozgalom  ellensúlyozására. 

Ez  a  sajátságos  paradoxon  megérdemli,  hogy  bővebb  figyelem- 
ben részesítsük.  Dr.  Froberger  érdekes  cikkéhez  fordultunk  tehát  fel- 
világosításért, amely  ugyancsak  ebben  a  spanyol  számban  jelent  meg: 
Der  Karlismus  in  der  spanischen  Politik  cimen. 

Aki  a  spanyol  politika  világától  távol  áll,  annak  ugyancsak  nehéz 
ennek  a  karlista  mozgalomnak  lényegét  megérteni.  Sem  aki  egyszerűen 
reakcionárius  s  még  kevésbbé,  aki  csak  antidinasztikus  pártnak  nézné, 
nem  találja  el  az  igazságot.  Legcélszerűbb  a  mozgalom  történetét  venni 
szemügyre. 

A  kariizmus  keletkezése  eléggé  ismeretes.  VII.  Ferdinánd  sze- 
rencsétlen elhatározása  volt  szülőoka,  amellyel  öccsét,  Károlyt,  leánya, 
Izabella  javára  a  trónutódlásból  kizárta.  Az  igazságtalan  trónralépéssel 
született  meg  a  karlista  mozgalom,  amely  nemsokára  és  állandóan  nagy 
benső  válságba  sodorta  Spanyolországot.  Ezt  a  benső  válságot  azonban 
nemcsak  a  trónutódlás  kérdése  indította  meg.  Sokkal  mélyebben  fekvő 
okai  voltak.  Alapja  az  az  erjedési  folyamat,  amely  a  spanyol  lélekben 
a  XVIII.  század  végétől  megindult.  A  spanyol  lélek  legszilárdabb  lelki- 
alapja a  bensőséges  hitélet.  A  nagy  francia  forradalomból  kiindult  fel- 
világosodás eszméi  s  a  XIX.  század  elején  a  titkos  társulatok,  a  szabad- 
kőmívesek  szereplése  volt  a  szakadás  igazi  oka.  Ezek  az  u.  n.  afrance- 
sadosok  főleg  Dél-Spanyolországban  terjedtek  el,  mig  Észak  hű  maradi 
a  régi  katholikus  és  spanyol  felfogáshoz.  Nagyjából  ugyanígy  szakadt  a 
két  rész  karlistákra  és  Krisztina  híveire.  A  kariizmusnak  ezt  az  ere- 
dendő lelki  alapját  sohasem  szabad  szem  elől  téveszteni. 

1833-ban  indult  meg  karlista  fölkelés  Krisztina  régensnő  ellen 
Ferdinánd  öccsének  érdekében,  akit  a  felkelők  V.  Károly  néven  ural- 
kodójuknak ismertek.  A  baszk  tartományok,  Navarra,  Aragónia,  Kata- 
lonia,  Ó-Kasztilia  hatalmas,  szörnyű  pártviszályoknak  lettek  csata- 
piacává. A  következő  évben  Krisztina  párthiveinek  részéről  Madridban 
nagy  antiklerikális  mozgalmak  támadtak  s  a  papgyilkolás  lett  legked- 
vesebb módszerük.  A  szabadkőmíves-páholyok,  főleg  az  «Izabelina», 
nagyon  sokban  hozzájárultak  a  helyzet  kiélesedéséhez  s  a  pusztító  harc 
még  nagyobb  lendületre  kapott.  A  karlisták  vezére  Tomas  Zumalacár- 
regni  ugyan  zseniálisan  hadakozott,  mégis  Bilbao  ostromával,  melyhez 
csak  Don  Carlos  parancsára  járult  hozzá,  kudarcot  vallott.  Az  uj  vezér 
Cabrera  tábornok,  a  «maestrazgói  tjgris»  sem  tudta  diadalra  vinni  a 


Szemle 


415 


felkelés  ügyét.  De  a  harc  még  évekig  vad  spanyol  szörnyűségek  közt 
hömpölygött  tovább.  Krisztina  hivei,  a  Christinosok,  Cabrera  tábornok 
tiŰ  éves  anyját  elfogták  s  válogatott  kinzások  közt  kivégezték.  A  tábor- 
nok persze  szörnyű  bosszút  vett  anyja  gyilkosain.  A  hadifogoly  fogalma 
ismeretlen  volt  előttük. 

Az  első  polgárháborút  a  csend,  sőt  az  engesztelékenység  ideje  kö- 
vette. 1845-ben  Spanyolország  legjobb  hazafiai  nagy  lelkesedéssel  fo- 
gadták azt  a  tervet,  hogy  Don  Carlos  fia,  akinek  javára  az  apa  lemon- 
dott volna  a  trónra  való  igényéről,  vegye  nőül  az  ifjú  Izabellát.  Ez  a 
terv  a  benső  béke  záloga  volt  s  ezért  dolgozott  ellene  mindenképen  — 
mondja  Froberger  —  Anglia  és  Franciaország.  Az  angol  követnek, 
Bulwernek  üzelmei  oly  felháborítóak  voltak,  hogy  az  akkori  kormány 
feje  Narvaez  1848-ban  kénytelen  volt  útlevelet  küldeni  neki.  Ettől 
kezdve  a  benső  erjedés  újra  megindult.  1868-ban  II.  Izabellát  a  forra- 
dalmárok (nem  a  karlisták)  elűzték  a  madridi  trónról.  A  karlisták 
pedig  Don  Carlos  fiának,  VI.  Károlynak,  1861 -ben  történt  halála  után 
ennek  unokaöccsét  kiáltották  ki  uralkodójuknak  VII.  Károly  néven. 
1869-ben  adta  ki  VII.  Károly  hires  manifesztumát,  amely  —  amint  is- 
meretes —  végeredményben  az  1870-iki  francia-német  háború  kitöré- 
sére vezetett.  Don  Carlos  pedig  1872-ben  megindította  a  második  kar- 
lista  fölkelést.  Ez  a  második  sem  volt  kevésbbé  elkeseredett,  kevésbbé 
kegyetlen  és  ép  oly  kilátástalan,  mint  az  első.  Négy  évig  tartott  s  csak 
akkor  ért  véget,  mikor  1876  február  27-én  Don  Carlos,  ezen  a  néven  a 
hetedik,  átsurrant  a  francia  határon. 

Ezután  az  otthoniak  újból  szervezték  a  pártot.  Átrevideálták  pro- 
grammját,  amelyet  minél  több  szociális  tartalommal  igyekeztek  meg- 
tölteni. Ezt  egy  másik  töredék  nem  nézte  szívesen  s  az  «apostaták»  és 
hű  karlisták  közt  mély  szakadék  állott  be.  Csak  legújabban  egyesültek 
újra.  1909-ben  meghalt  Don  Carlos  s  a  hivei  fiát  Jaimet  proklamálták 
királyukká  III.  Jaime  néven  (jaimeisták).  Miután  Jaime  állítólag  szin- 
tén vonzódott  a  liberális  eszmékhez,  a  karlisták  egy  része  húzódozott 
tőle.  Csak  1912  után  egyesültek  mint  tradicionalista-csoport.  A  sajtó- 
ban őket  képviseli  az  El  Correo  espanol.  El  siglo  futuro,  El  Debate 
Madridban  s  El  Correo  catalán  Barcelonában. 

Ennél  a  külső  történetnél  még  érdekesebb  a  karlista  mozgalom 
benső  fejlődése.  Bizonyos  az,  hogy  az  antidinasztikus  célzat  az  utóbbi 
időkben  teljesen  háttérbe  szorult  és  szociális  feladatokkal  gyarapodott. 
Legfőbb  belpolitikai  programmja  a  spanyol  parasztság  helyzetének  ja- 
vítása, védelme  az  uzsora  ellen,  melyet  a  német  Bauernvereinek  mintá- 
jára szerveznek.  Ezenkívül  általában  minden  felforgató  irányzattal 
szemben  az  államnak,  sőt  igy  a  dinasztiának  is  legfőbb  hivei.  Ugyanez 
az  irányelv  határozza  meg  külpolitikájukat  is,  amely  —  amint  a  kar- 

lista  mozgalom  szellemi  vezetője,  Jüan  Vasquez  de  Mella  1915  május 
31-én  a  madridi  Teatro  de  la  Zarzuela-ban  tartott  hires  beszédében  ki- 
fejtette, a  németbarát  semlegességre  van  alapítva. 

Mennyi  epe  és  mosoly,  gúny  és  kacaj  ömlött  át  egykor  a  csator- 
nán a  brit  partokra.  Az  angol  élet  és  gondolat  kolosszális  egyhangú- 
sága, amely  ránehezedik  a  szivre  és  képzeletre,  egykor  a  francia  esprit 
lovagló  iskolája  volt.  Heine  adta  nekik  azt  a  tanácsot,  hogy  filozófust 
küldjenek  a  londoni  vásárra,  —  a  világért  se  költőt  —  aki  a  Cheapside 
sarkán  szemlélődve  sokkal  többet  fog  tanulni  az  angol  világról,  mint 
a  világ  összes  könyveiből.  És  most  a  franciák  mind  filozófusokká  vál- 
nak, csakhogy  angol-szimpátiájukat  annál  jobban  elmélyíthessék. 
Amint  egy  kakiszinü  uniformist  látnak,  röglön  a  nemes  szövetséges  jut 
eszükbe,  a  Tipperary  hangjai  lett  nekik  a  világ  legszebb  muzsikája  s 
egy  suffragelte  a  modern  női  szépség  és  grácia  mintaképe.  A  német 
ágyuk  a  Champagne-nyal  együtt  ugy  látszik  a  francia  jóizlést  is  elpusz- 
tították, de  annyi  kedves  ötlet,  szeretetreméltó  elmésség  és  mélybevágó 
gúny  hazájában  kihalt  minden  kedv  a  szatírára?  Innen  távolról  nehéz 
szatírát  nem  írni  arra  a  nagy  angolmániára,  amit  a  világ  legelső  népe 
a  nyakára  vett. 

A  Revue  Bleu  londoni  levelei  —  Lettres  de  Londres  - —  is  teli  van- 
nak ezzel  a  leplezetlen  komikus  bámulattal.  A  franciák  egyszerre  fel- 
fedezik azoknak  az  erényeknek  a  szépségét,  amelyeket  a  németeknél 
«leboeheoznak».  Ha  a  németek  dinasztikus  hűsége  a  rabszolga  alázatá- 
nak látszik  ura  előtt,  az  angol  királytisztelet  a  francia  lélekben  lap- 
pangó király-  és  tróntiszteletet  kelti  fel.  Bij  the  king  —  A  Proclamation, 
hogy  ezeket  milyen  tiszteletteljesen  olvassák  a  londoni  urak,  gazdasz- 
szonyok,  cselédek  s  a  man  of  the  street.  Ha  a  németek  szervezettségé- 
ben egy  egyéni  életet  nem  elő,  csak  egészen  primitív  kollektív  ösztönök- 
ből táplálkozó  néplélek  barbár  megnyilatkozását  látják,  annál  jobban 
csodálkoznak  az  angolok  bámulatos  öntudalosságán.  Ma  például  — 
mondja  —  az  összes  taxik  kis  zászlórudakkal  voltak  díszítve,  amelyek 
ezt  a  fölírást  hordozták:  Kevesebb  kenyeret  egyetek! 

Egyáltalán  a  franciák  nem  győzik  eléggé  dicsérni  az  angol  lélek 
férfias  megnyilatkozásait.  Mariannenak  imponál  most  John  Bull  hatal- 
mas energiája.  Vagy  legalább  ugy  tesz,  mintha  imponálna.  A  Revue 
Bleue  más  példát  is  hoz  fel.  Olvassuk  csak  el  például  azt  a  beszédet, 
mellyel  Bonar  Law  büdzsetjét  a  parlamentben  előterjesztette.  Semmi 
retorika,  egyszerű  s  mégis  kidolgozott  ékesszólás,  benső  dinamika, 
amely  hatalmas,  ellenállhatatlan  energia  kisugárzása.  Ha  a  franciák 
csakugyan  ennyire  megtagadják  román  fantáziájukat  és  a  stilisztika 
puritán  eszközeiért  hevülnek,  akkor  nem  nagyon  ajánlanók  például 
D'Annim/.iónak.  hogy  a  Szajna  partjára  jöjjön. 

Az  angol  életnek  ez  a  puritán  nevelője  az  iskola,  a  hires  angol 
college-k  és  főleg  Eton,  az  angol  államférfiak  nagy  nevelő*  mezeje.  Az- 
előtt a  franciák  nevettek  ezen  az  anachronizmuson,  ahogy  a  brit  gőgöt 
itt  beleöntik  Anglia  ifjúságába,  —  ma  csodáljuk  őket.  Az  angol  egye- 
temek —  Cambridge,  Oxford  —  lehetetlenek  lennének  ezek  nélkül  a 
public  schools  nélkül,  ami  már  Eton,  Harrow,  Winchester,  Rugby. 
Mindkét  helyen  ugyanaz  a  levegő,  a  lassú  haladásnak  a  levegője,  ame- 
lyet a  legjobbnak  Ítélnek  az  angol  pedagógusok  az  egyéni  lélek  fejlesz- 
tésére. Ez  a  nevelés  fejlesztette  ki  a  scholar  and  gentleman  tipust,  akik 
a  tudománnyal  való  foglalkozást  magukkal  viszik  az  életbe.  Gladstonet, 
aki  pompásan  ismerte  Homerost,  Salisburyt,  aki  az  irodalmi  essayt  mű- 
velte, Roseberry,  aki  istállótulajdonos  volt  és  igazi  Utterary  gentleman... 

« Mindenütt  ugyanaz  az  erő,  ugyanaz  a  hajthatatlan  akarat,  amely 
nem  egy  esetleges  gondolatból  vagy  szeszélyes  érzelmekből  fakad,  ha- 
nem a  ma  óriási  valóságának  álérzéséből .  .  .  Ha  németek  csak 
kevéssé  is  meg  tudnák  érteni  ennek  a  népnek  lélektanát,  hogy  remél- 
hetnék, hogy  ezt  a  ragyogó  makacsságot  legyőzhetik,  vagy  elbátoríta- 
laníthatják?» 

Ezt  a  Revue  Bleue  kérdezi. 


Följegyzések. 


Galícia  autonómiája.  (Levél  a  szerkesztőhöz.)  Igen  tisztelt  Szer 
kesztő  Ur!  Pár  heti  távollétem  miatt  csak  most  jutott  kezembe  a  Ma 
gyár  Figyelő  augusztus  1-i  száma,  melyben  V.  Gy.  reflexiókat  füz  Ga- 
lícia autonómiájáról  irott  fejtegetéseimhez.  E  reflexiókra  egy  pár  meg- 
jegyzést kell  tennem,  mert  igen  fontosnak  tartom,  hogy  tisztán  lássuk 
az  osztrák  nemzetiségi  törekvések  jelentőségét  és  a  magyar  viszonyokra 
való  hatását. 

Hogy  az  osztrák  alkotmányjog  küszöbön  álló  reformja  a  nemze- 
tiségi autonómia  továbbfejlesztését  fogja  hozni,  az  nézetünk  szerint 
bizonyos.  A  nemzetiségi  autonómia  természetes  folyománya  a  népek 
önrendelkezési  jogának,  mely  jelszó  alatt  folyik  ma  mindenütt  az  álla- 
mok belső  átalakulása.  Kérdés  csak  az  lehet,  hogy  a  nemzetiségi  auto- 
nómia a  területi  vagy  a  személyi  elv  alapján  szerveztessék-e,  illetőleg, 
hogy  melyik  tipusu  autonómia  veszélyezteti  kevésbbé  a  magyar  nemzet 
érdekeit. 

V.  Gy.  a  területi  rendszer  hive,  mert  egy  történelmileg  kifejlődött 
területhez  kapcsolódik  s  igy  a  magyarországi  nemzetiségekre  nem  al- 
kalmazható. A  személyi  elv  alapján  szervezett  nemzetiségi  autonómiát 
veszedelmesnek  tartja,  mert  ez  szerinte  erős  hatással  lenne  Magyar- 
országra; a  választói  jog  túlságos  széles  körű  kiterjesztése  mellett  ná- 
lunk is  előbb-utóbb  bekövetkeznék. 

Ez  az  ellenvetés,  bármilyen  plauzibilisnak  látszik  is,  nézetünk  sze- 
rint téves.  A  területi  rendszer,  mint  erre  V.  Gy.  is  utal,  gyakorlatilag 
csak  a  jelenlegi  tartományi  autonómia  kiterjesztésének  formájában 
lenne  megvalósítható.  A  tartományi  autonómia  kiterjesztése  pedig,  el- 
tekintve attól,  hogy  nem  mérsékelné,  hanem  ellenkezően  fokozná  az 
egy  tartományban  élő  nemzetiségek  közti    súrlódásokat,  előbb-utóbb 

megbontaná  Ausztria  állami  egységét  és  a  tartományok  külön  állami- 
ságához vezetne.  Ausztriának,  mint  egységes  államnak  a  megszűnése 
viszont  véget  vetne  a  paritásos  dualizmusnak  is.  A  személyi  elv  alapján 
szervezett  nemzetiségi  autonómia  ezzel  szemben  Ausztria  állami  egy- 
ségét nem  bontaná  meg  s  Magyarországnak  a  monarchiában  elfoglalt 
jelenlegi  helyzetét  nem  veszélyeztetné. 

Azt  sem  írhatjuk  alá,  hogy  a  személyi  elv  alapján  szervezett  nem- 
zetiségi autonómia  erősebb  hatással  lenne  a  magyarországi  viszonyokra, 
mint  a  föderalizmus.  Az  osztrák  föderalista  törekvések,  épen  az  eszme- 
áramlatok V.  Gy.  által  olyan  találóan  kiemelt  hatásának  eredménye- 
ként, a  horvátoknál  is  külön  államiságra  irányuló  törekvést  váltanak 
ki,  mint  ezt  a  legközelebbi  események  is  igazolják.  Ez  a  törekvés  pedig 
nemcsak  a  szent  korona  területének  állami  egységét  veszélyezteti,  ha- 
nem problematikussá  teszi  Fiume  birtokát  és  Boszniára  vonatkozó  jo- 
gainkat is. 

Hogy  a  magyarországi  nemzetiségeknek  nincs  olyan  történelmi 
múltjuk,  mint  a  lengyeleknek  és  a  cseheknek  s  hogy  nem  olyan  terüle- 
ten élnek,  melyen  egykor  államot  alkottak,  az  igaz.  De  ebből  nem  kö- 
vetkezik, hogy  a  területi  rendszer  ránk  nézve  veszélytelen,  mert  nálunk 
nem  utánozható.  Nálunk  egészen  más  természetű  a  nemzetiségi  kérdés, 
mint  Ausztriában.  Nálunk  —  Horvátországtól  eltekintve  —  épen  a  tör- 
ténelmi mult  hiánya  folytán,  nem  a  külön  államként  való  kiválás  ve- 
szélyezteti az  állam  integritását,  hanem  inkább  az  irredentizmus,  t  i. 
a  nemzetiségi  területeknek  a  fajrokonok  által  lakott  szomszédos  álla- 
mokkal való  egyesítése.  Az  ez  irányú  törekvéseket  pedig  nagy  mérték- 
ben erősítené,  ha  az  osztrák  tartományok  külön  államokká  alakul- 
nának, mert  ezzel  megannyi  uj  fokusa  lámadna  az  irredenta  törekvé- 
seknek. 

A  személyi  elv  alapján  szervezett  nemzetiségi  autonómia  termé- 
szetesen nem  ölelné  fel  az  összes  állami  ügyeket,  hanem  csak  azokat, 
amelyek  nemzetiségi  szempontból  nem  indifferensek.  Távolról  sem  je- 
lenti e  rendszer  a  községi  szervezet  felbontását,  mint  V.  Gy.  gondolja. 
Ugy,  hogy  gyakorlati  megvalósítása,  ha  bizonyos  nehézségekkel  jár  is, 
semmi  esetre  sem  lehetetlen. 

Magyarország  szempontjából  a  háborús  cél  nem  más,  csak  a  szent 
korona  területi  integritásának  és  a  magyar  nemzet  hegemóniájának 
megtartása.  Hős  katonáink  dicsőséges  fegyverei  meg  tudtak  védelmezni 
az  ellenséges  seregektől,  államférfiaink  feladata,  hogy  ezt  a  háborús 
célt  a  monarchián  belül  megnyilatkozó  törekvésekkel  szemben  is  bizto- 
sítsák. 

Sárospatak,  1917.  aug.  18.  Buza  László. 

Fenti  levélhez  V.  Gy.  ur  a  következő  megjegyzéseket  fűzi: 
Tisztelt  Barátom! 

Köszönöm,  hogy  szives  voltál  alkalmat  adni,  hogy  megtehessem 
észrevételemet  Buza  László  ur  válaszára.  Nem  azért,  hogy  az  utolsó  szó 
az  enyém  legyen,  hanem,  hogy  egy  kis  félreértést  helyreigazítsak. 

Buza  László  ur  azt  mondja,  hogy  én  a  területi  elv  szerint  szerve- 
zett nemzetiségi  autonómiának  vagyok  hive.  Ez  csalódás.  Én  nem  va- 
gyok hive  semmiféle  nemzetiségi  autonómiának,  mert  veszedelmes  ál- 
lami bomlást  látok  benne.  Csak  kevésbbé  rossznak  tartom  a  két  rossz 
között  a  területi  autonómiát  a  személyi  elv  alapján  szervezett  autonó- 
miánál. Okaimat  elmondtam  s  Buza  László  ur  is  kifejtette  a  maga  ér- 
veit; nyugodtan  bizom  a  döntést  a  szives  olvasó  bölcs  mérlegelésére. 

Oly  csalhatatlan  bizonyosságról  azonban  szó  sem  lehet,  aminőt 
Buza  László  ur  követel  a  maga  föltevésének.  Az  kétségtelen,  hogy  van- 
nak bizonyos  áramlatok,  s  vakok  volnánk,  ha  szemet  hunynánk  előttük. 
De  azt,  hogy  a  rettentő  világháború  borzalmaiból  s  a  lelkek  forrongó 
chaoszából,  melyben  annyi  hazugság,  annyi  gonosz  indulat,  önzés  és 
ámítás  kavarog,  milyen  uj  világ  fog  megszületni,  azt  a  legélesebb  em- 
beri elme  sem  látja  előre.  Nekünk  magyaroknak,  kiknek  még  nemzeti 
léte  is  kockán  forog,  egy  kötelességünk  van:  magunk  és  magyar  vé- 
reink iránt  való  kötelességeink  hű  teljesítése,  hogy  erősek  legyünk  a 
jelen  és  eljövendő  megpróbáltatások  minden  idejében. 

Abban  —  ismételten  is  hangsúlyozom  —  teljesen  igazat  adok 
Buza  László  urnák,  hogy  az  osztrák  nemzetiségi,  sőt  általában  az 
osztrák  és  egyéb  külföldi  viszonyokat  éber  figyelemmel  kell  kisérnünk. 
Félek,  hogy  nagy  árt  kell  fizetnünk  azért,  hogy  évtizedek  óta  egyebet 
sem  láttunk  a  magyar  glóbusnál,  s  mintha  semmi  közünk  sem  lett  volna 
a  világeseményekhez,  a  világ  óriás  színpadán  fejlődő,  bogozódó  nagy 
tragédiához,  nyugodtan  folytattuk  itthon  kicsinyes  személyi  s  pártpoli- 
tikai torzsalkodásainkat. 

V.  Gy. 


Glausewitz  Károly:  A  háborúról.  Clausewitz  Károly  porosz  tábor 
nok  hagyatékában  számos  feljegyzést,  vázlatot,  értekezést  találtak.  A 
gazdag  hagyaték  sajtó  alá  rendezését  ezelőtt  nyolcvanöt  évvel  kezdte 
meg  a  tábornok  özvegye.  1832 — 35-ig  tiz  kötetben  jelentek  meg  a 
Hinterlassene  Werke  über  Krieg  und  Kriegsführung,  amelynek  egyik 
részét,  a  Vom  Kriege  feliratút,  megjelenése  óta  tnesterműnek  ismerte  el 
a  kaíonai  irodalom.  Mesterműnek  tartják  ma  is.  A  világháború  folya- 

mán  gyakran  idézlek;  Clausewrtz  neve  a  legszélesebb  körben  népszerű 
lett.  A  klasszikusnak,  akit  mindenki  emleget,  de  senki  sem  olvas,  ez  a 
nagy  népszerűsége  indokolta,  hogy  a  munka  magyar  fordítását,  amely 
huszonöt  év  előtt  készült,  az  Athenaeum  második  kiadásban  közre- 
bocsássa.  A  huszonöt  esztendő  utolsó  három  éve  alatt  azonban  nemcsak 
a  szerző:  az  egykor  való  porosz  generális  csinált  karriért,  hanem  a  for- 
dító is:  Hazai  Samu  báró,  vezérezredes.  Az  iró,  a  mű  és  a  fordító  egy- 
aránt igényt  tart  tehát  a  magyar  közönség  érdeklődésére. 

Az  iró  ezerhétszáznyolcvanban  született  Burgban.  Tizenkétéve& 
korában  lépett  a  porosz  hadseregbe.  Katonai  pályafutásának  nevezete- 
sebb dátumai  a  következők:  1806-ban  Penzlau  mellett  francia  fogságba 
esett,  ahonnan  azonban  kivállotlák.  1812-ig  Scharnhorst  oldalán  a  had- 
ügyminisztériumban dolgozott.  1812-ben,  az  orosz  háború  kitörésekor, 
orosz  szolgálatba  lépeti;  részt  vett  a  tauroggeni  szerződés  megkötésé- 
ben. 1814-ben  ismét  a  porosz  hadsereg  tisztje  lett,  s  egy  táborkar  fő- 
nöke. A  francia  háborúk  után  kinevezték  a  hadiiskola  parancsnokának, 
majd  a  tüzérség  főfelügyelőjének.  Utolsó  beosztása  Gneisenau  mellé 
vezényelte  vezérkari  főnökként.  Hadtörténelmi  munkái  közül  kiemel- 
kednek azok  a  monográfiák,  amelyeket  az  1796.,  1813.  és  1815.  évi 
hadjáratokról  irt. 

Clausewitznek  .4  háborúról  cimen  ismert  műve  nem  egységes,  ki- 
dolgozott tanulmány,  hanem  a  hadviselés  egyes  kérdései  köré  csopor- 
tosuló gondolatok  egymásutánja.  Eredetileg,  miként  ő  maga  irja,  az 
volt  a  szándéka,  hogy  mondanivalóját  egészen  rövid,  pontos,  tömör 
szentenciákba  foglalja  össze,  Montesquieu  modorában.  Az  volt  a  célja, 
hogy  ezek  a  gondolatmagvak  a  szakértő  érdeklődését  felkeltsék  egy- 
részt azzal,  amit  tartalmaznak,  másrészt  aziránt,  amit  belőlük,  tartal- 
mukból kihüvelyezni,  fejleszteni  lehetne.  Ez  volt  a  célja,  semmi  több. 
Rendszert  adni:  legkevésbbé.  Rendszert  csak  kommentálói  és  a  glossato- 
rok  vittek  a  művébe.  Teljesen  kidolgozottnak  Clausewitz  csak  a  mű 
első  részét  tartotta,  s  több  izben  kifejezetten  rámutatott  arra,  hogy  mű- 
vének többi  része,  inkább  csak  vázlat,  töredék.  Ami  a  mű  töredékes- 
ségét illeti,  az  olvasónak  az  a  benyomása,  hogy  e  töredékesség  nem  az 
iró  képességének,  tehetségének,  hanem  inkább  szándékának  hiányából 
származik.  Clausewitz  nem  akarta,  vagy  nem  ért  rá  arra,  hogy  jobban 
kidolgozza  a  munkáját.  Erre  vall  az  a  körülmény  is,  hogy  jóval  várat- 
lanul bekövetkezett  halála  előtt  kéziratcsomóját  elrendezte  és  lepecsé- 
telte. Ha  a  vázlatokat  ki  akarta  volna  dolgozni:  ennek  nem  lett  volna 
akadálya,  mert  minden  kérdésben,  ugy  az  általánosakban,  mint  a  leg- 
apróbb részletkérdésekben  is,  megvolt  a  maga  kidolgozott,  teljesen  ki- 
alakult véleménye,  álláspontja,  az  olvasó  ezt  a  legvázlatszerübb  részek- 
nél is:  érzi.  Ha  nem  fejtette  ki,  ami  a  gondolatszemekben  rejlett,  csak 

kedvén,  idején  múlhatott.  így,  töredékesen  is,  megvan  azonban  a  belső 
összefüggés  az  áthidaló,  átvezető  mondatok  foglalata  nélkül  egymás 
mellé  sorakoztatott  gondolatok  között,  a  töredékesség  csak  technikai 
fogyatékosság  és  semmiesetre  sem  az  alkotó  géniuszé. 

A  könyv  anyaga   rendkívül   gazdag   és   nagy  terjedelmű.  Noha 
Clausewitz  stilusa  inkább  tömör,  mint  folyamatos,  a  magyar  fordítás- 
ban műve  körülbelül  hatszáz  oldal.  Ez  a  hatszáz  oldal,  teljes  egészé- 
ben, alig  tarthat  számot  a  nagyközönség  érdeklődésére.  A  könyv  anya- 
gát, az  olvasók  szempontjából,  két  részre  osztanék.  Az  első  részbe 
Clausewitz  ama  gondolatait  soroljuk,  amelyekből  a  háború,  a  hadvise- 
lés egyes  jelenségeinek  bölcselete  alakul  ki.  Ez  a  rész  ma,  sajnos,  min- 
den ember  képzelmét,  gondolkozását  foglalkoztatja.  A  máisik  rész:  a 
hadtudományi  rész  lenne,  amely  csak  a  szakember,  a  hivatásos  katona 
figyelmét  kötheti  le.  Ez  a  rész  az  elvek,  az  eszmék  realizálódását  tár- 
gyalja, a  megvalósulás  folyamatának  mozzanatait.   A   kétféle  anyag 
külsőleg  nem  válik  el  a  könyvben.  Emlékezünk  azonban  Stein  tábor- 
nok, hadügyminiszter  mondására:  a  tökéletes  hadtudományi  művek 
stílusát  ugyan  minden  intelligens  ember  megérti,  az  igazi  értelmet  azon- 
ban ez  a  stilus  nem  kifejezi,  de  elrejti  az  avatatlan  szem  elől,  s  csak  a 
szakember  előtt  lebben   fel  a   szavakból   szőtt  fátyol.    A  hivatalos 
jelentések  olvasása  alapján  az  úgynevezett  hadtudományi  stílussal  ma 
már   mindenki   tisztában   van   s   még  inkább   tisztában   kell  hogy 
legyen  az,  aki   Glausewitzet  a  kezébe  veszi.    Az  aktuális  és  kon- 
krét  tényekhez    kapcsolódó   jelentésekkel    szemben   a   porosz  gene- 
rális könyve  ugyanis  a  hadi  irodalom,  a  hadi  tudomány  magas  isko- 
lája.   E  magas  iskola  egyes  tételei  azonban  még  a  hivatásos  katonát 
sem  érdekelhetik  többé  a  maguk  teljességében.    Ez  az  elmélet  ugyanis, 
amely  a  száz  év  előtt   való    francia   háborúk    tapasztalatai  alapján 
szűrődött  le,  némely  részletében  ma  már  nem  teljesen  időszerű.  Nem 
hadtudomány,  de:  hadtörténelem,  s  inkább  a  hadtudomány  történel- 
mének körébe  tartozik.  A  döntő  ütközetről,  a  főváros  elfoglalásáról,  a 
várak  szerepéről  ma  másként  vélekednek,  mint  közel   száz  esztendő 
előtt  a  porosz  vezérkari  tiszt.  Ha  azonban  összevetjük  Clausewitz  had- 
tudományát például  az  orvosi  tudományokkal,  megvizsgáljuk  mi  igaz 
ma  is  a  száz  év  előtt  való  orvostudomány  elveiből  és  az  eredményt 
összehasonlítjuk  azzal,  amit  Clausewitz  elméletei  közül  a  legnagyobb 
háború  is  approbált,  azt   hiszem,  azt  kell    megállapítani,  hogy  vagy 
Clausewitz  tudománya  maradt  aránylag  eléggé  fiatal,  vagy  az  orvos- 
tudomány fejlődött  rendkívülit.  E  megállapításnál  helytállóbb  azonban 
ha  azt  mondjuk,  hogy  Clausewitz  tudománya,  amelynek  megfigyelési 
és  kisérletanyaga  a  tizenkilencedik  század  első  évtizedeiből  származik, 
a  korabeli  tudományt,  elméletet  vagy  félszáz  évvel  megelőzte. 

Ha  a  könyv  anyagából  lehámoztuk  azt,  ami  csak  hadtörténelmi, 
majd  azt,  ami  csak  hadtudományi  szempontból  érdekes,  mi  marad  a 
nagyközönség  számára?  Nem  sok.  Néhány  gondolat.  A  háború  termé- 
szettörvényei. Gondolatok  a  háború  természetéről,  céljáról,  sorsdöntő 
eszközeiről,  a  politikához  való  viszonyáról  és  a  hadvezérről.  Ezek  a 
.gondolatok  nemcsak  mélyek  és  bölcsek,  de  időszerűek,  illenek  ko- 
runkra is. 

A  háború,  irja  Clausewitz,  párbaj.  A  felek  fizikai  erővel  kénysze- 
rítik egymást  akaratuk  teljesítésére.  A  háború  az  erőszak  ténye  és  az 
erőszak  alkalmazásának  a  háborúban  nincs  határa.  Az  erőszak  a  tudo- 
mány minden  eredményével  felövezi  magát,  s  erejét  alig  kisebbítik 
azok  a  szinte  felsorolásra  se^n  érdemes  korlátok,  amelyeknek  a  háború 
magát  önként  aláveti  s  amelyek  a  nemzetközi  szokásjog  elnevezést  vi- 
selik. A  háborúban  a  fizikai  erőszak  csak:  a  mód,  a  cél:  akaratunknak 
az  ellenségre  való  kényszerítése.  A  cél  elérése  érdekében  az  ellenséget 
védtelenné  kell  tenni.  Védtelenné  kell  tenni,  de  nemcsak  egy  pillanatra, 
mert  amig  az  ellenség  ugy  érzi,  hogy  rossz  helyzete  esetleg  elmúlhat 
felőle,  addig  nem  enged,  engedni  csak  akkor  enged,  amikor  helyzete 
teljesen  reménytelenné  válik,  vagy  amikor  helyzete  rosszabb,  mint  ami- 
lyen rossz  az  az  áldozat,  amelyet  tőle  követelünk.  Minél  nagyobb  érde- 
kek forognak  kockán,  az  ellenfél  annál  nehezebben  fog  engedni  és  ter- 
mészetesen annál  nehezebb  lesz  kiharcolni  a  győzelmet;  ha  a  leg- 
nagyobb érdekekről  van  szó,  békéről  csak  az  egyik  fél  teljes  leverése 
esetén  lehet  szó.  Mindent  meg  kell  tenni  a  térdrekényszerítés  minél 
hamarabb  való  kiharcolása  érdekében.  A  kíméletnek  itt  nincs  helye. 
Aki  az  erőszakkal  kíméletlenül  (rücksichtslos)  él,  előnyre  tesz  szert, 
szemben  az  ellenféllel,  aki  esetleg  másként  jár  el.  Kíméletlen  erőszak- 
kal térdre  kényszeríteni  az  ellenséget:  ez  a  háború.  Mi  a  győzelem?  Az 
ellenfél  megsemmisítése.  (Vernichtungsprinzip.)  Meddig  tart  a  háború? 
A  háború  tartamát  önmaga  szabja  meg.  A  háború  két  eleven  erő  össze- 
ütközése. Amig  ellenfelemet  nem  tepertem  le,  félnem  kell,  hogy  az  vág 
le  engem.  Egyik  fél  sem  ura  tehát  többé  a  helyzetnek,  hogy  mi  történik 
és  meddig:  az  egyiktől  ép  ugy  függ,  mint  a  másiktól.  Mi  dönti  el  a  há- 
borút? Erre  a  kérdésre  száz  tényezőt  is  fel  lehetne  sorolni,  amelyek 
között  a  hadsereg  szelleme  és  vitézsége  bizonnyal  nem  utolsó,  a  legfon- 
tosabb ütőkártyák  azonban:  a  számbeli  túlsúly  és  a  hadvezéri  láng- 
elme. Inkább  az  első,  mint  a  második.  A  hadseregek  napjainkban  fegy- 
verzet, felszerelés  és  gyakorlat  dolgában  egymáshoz  annyira  hasonlato- 
sak, hogy  a  legjobbak  és  a  legrosszabbak  között  alig  van  számottevő 
különbség.  Ha  valamelyik  fél  kieszel,  feltalál,  meghonosít  valami  jó 
berendezést,  a  többiek  azonnal  utánozzák  és  igy,  minél  jobban  kiegyen- 
lítődnek, egyensúlyba  helyezkednek  a  különböző  hadseregekben  az 

egyes  tényezők,  annál  nagyobb,  dönlő  fontossághoz  jut  a  hatalmi  vi- 
szony, a  számarány,  a  számbeli  fölény.  Amire  mi  képesek  vagyunk, 
ugyanazt  bizonyosan  az  ellenség  is  tudja.  Ami  a  hadvezéri  lángelmét,, 
a  hadvezért  illeti,  Glausewitz  a  megilletődés  hangján  szól  minden  eset- 
ben róla  és  elszórt  megjegyzéseiből  megismerhetjük  ama  tulajdonságo- 
kat, amelyeknek  szerencsés  keveréke  a  született  hadvezéri  lélek.  íla 
jól  szemügyre  vesszük  ezeket  a  tulajdonságokat,  azt  találjuk,  hogy  a 
nagy  hadvezér  tulajdonságai  kivételes  hasonlóságot  mutatnak  a  .  . .  játé- 
kos tulajdonságaihoz.  Mi  kell  ahhoz,  hogy  egy  marsallból  nagy  had- 
vezér legyen?  Számos  másodrangú  kvalitáson  kivül,  mint  amilyenek: 
földrajzi  tudás  és  helyérzék  (Ortssinn),  a  politikai  viszonyok  jó  Isme- 
rése és  helyes  felismerése  stb.,  négy  dolog  kell  hozzá  elsősorban.  1.  Bá- 
torság; 2.  helyes  ösztön  (coup  d'oeuil);  3.  határozottság,  kitartás; 
4.  szerencse.  Clausewitz  több  izben  hasonlítja  a  hadvezért:  játékoshoz 
és  az  olvasó  benyomása  szerint  Glausewitz  hadvezére  mértani  közép 
arányos  a  hasardeur  és  a  jellem  között.  És  mert  a  hasard,  a  véletlen 
olyan  nagy  szerepet  játszik  és  mert  a  hadvezér  nagyságának  ellen- 
próbája a:  siker,  ezért  Glausewitz  védelmére  kel  azoknak  a  hadvezé- 
reknek is,  akiket  a  közvélemény  hajlandó  megbélyegezni,  a  szerencsét- 
len kezű,  sikertelen  ténykedésü  tábornagyoknak.  Ha  a  szerencsétlen 
vezérek  cselekvésének  indító  okait  ismerné  a  birák  legtöbbje,  csodál- 
koznék és  nem  Ítélne  olyan  könnyelműen. 

És  ekkor,  midőn  a  hadvezérről  beszél,  sőt  azt  lehetne  mondani, 
az  egész  munka  folyamán  Clausewitz  porosz  tábornok  szemét  áhítattal 
és  nem  titkolható  rajongással  emeli  egy  immár  távoli  alak,  hadvezér 
felé.  E  hadvezér  nem  Blücher,  nem  Scharnhorst  és  nem  Gneisenau. 
Clausewitz  ideálja:  Buonaparte.  Egyik  kommentálója  ezt  irja  róla: 
Clausewitz  minden  idők  legnagyobb  praktikusának:  Bounapartenak  leg- 
nagyobb teoretikusa. 

A  haditerv,  az  ütközetek,  a  győzelem,  a  vereség,  a  visszavonulás, 
a  tartalék,  az  üldözés  stb.  bölcseletét  is  megtalálja  a  műben  az  olvasó, 
a  hadvezér  «anyagá»-nak,  a  katonának,  a  lövészárokkatonának  fino- 
man megfigyelt  és  megrajzolt  lélektanát,  némely  odavetett  mellékmon- 
datokban és  megtalálja  Glausewitz  legsajátosabb  elméletét  is,  az  offenzív 
defenziváról.  A  támadás  és  a  védelem  között  választván,  Glausewitz 
inkább  hajlik  a  védelem  felé.  Mi  a  védelem  célja?  kérdi.  Megtartani! 
Megtartani  viszont  könnyebb,  mint  megszerezni.  Már  ebből  is  követ- 
kezik, hogy  egyenlő  eszközök  feltétele  mellett  a  védelem  könnyebb  a 
támadásnál.  Miben  rejlik  azonban  a  megtartásnak,  illetve  a  megőrzés- 
nek nagyobb  előnye?  Abban,  hogy  minden  idő,  amely  kihasználatlanul 
múlik  el,  a  védő  serpenyőjébe  esik.  Ő  ott  is  arat,  ahol  nem  vetett.  Min- 
den támadás,  amely  a  viszonyok  helytelen  felismerése,  félelem,  tehetet- 

lenség,  lustaság  következtében  elmaradt:  a  védő  javára  iratik.  Ez  a 
védelem  céíjából  és  iogalmából  következő  előny:  a  védelem  természe- 
tében rejlik.  Beati  sunl  possidentes.  A  helyi  viszonyok  is  a  védőket  tá- 
mogatják. Természetes,  hogy  a  védelem,  mihelyt  a  védő  kellőkép  meg- 
erősödött, vagy:  erős,  támadásba  kell  hogy  átmenjen,  a  háború  végső 
céjjá  ríein  lehet  a  védekezés,  háború,  amelyben  a  győzelmek  mindössze 
az  ellenség  elhárítására  szolgálnak:  képtelenség.  A  háború  és  a  politika 
viszonyáról  ezt  olvassuk:  a  hadiművészet  feladata  és  joga  a  politikával 
szemben  elsősorban  is  az,  hogy  a  politikát  megakadályozza  olyan  dol- 
gok kivánásában,  amelyek  ellenkeznek  a  háború  természetével  és  meg- 
akadályozza abban,  hogy  a  politika  nem  ismerve  eszközének:  a  háború- 
nak hatását,  hibát  kövessen  el  az  eszköz  alkalmazása  közben. 

Az  elmélet  részleteibe  nem  bocsátkozhatunk  és  bucsut  kell  ven- 
nünk Clausewitz  könyvétől  is.  Búcsúzóul  azonban  kiragadjuk  két  mon- 
datát és  elküldjük  honfitársainak.  Az  egyik  mondat  igy  hangzik: 

Nem  lehet  háborút  kezdeni,  vagy  legalább  is  nem  értelmes  dolog 
háborút  kezdeni  anélkül,  hogy  tisztáznók:  mit  akarunk  elérni  a  háború 
által  és  a  háborúban. 

A  másik  mondat  viszont  igy  szól: 

A  győztes,  a  hódító  mindig:  békeszerető.  Bonaparte  is  következe- 
lesen azt  állította  magáról,  hogy  ő  —  a  béke  barátja .  .  . 

Clausewitz  könyvét,  amint  említettük,  Hazay  Samu  báró  fordí- 
totta magyarra  két  tiszttársával.  Clausewitz  stílusa  igen  kifejező,  vi- 
szont nem  csiszolt,  néha  szinte  pongyola.  A  fordító  számára  gyakran 
probléma,  hogy  —  szakmunkáról  lévén  szó  —  ne  használjon-e  olyan 
kifejezést,  amely  ugyan  nem  fedi  teljesen  Clausewitz  kifejezését,  ellen- 
ben tökéletesebben  fejezi  ki  az  iró  gondolatát.  Hazay  báró  kivételes 
gonddal,  ritka  lelkiismeretességgel,  minden  szót  figyelmesen  mérlegelve 
magyarította  a  német  szöveget,  a  hűség  és  a  magyarosság  volt  első  tö- 
rekvése, a  fordítás  valóban  hű  és  magyaros.  Az  egyetlen  kifogás,  amely 
ellene  emelhető  nem  Hazay  Samu,  de  a  honvédnyelv  nem  túlságosan 
művészi  és  jól  hangzó  kifejezései  ellen  irányul. 


A  «Könyvet  a  harctérre »  mozgalom  egy  évi  működésének  ismer- 
tetése. Az  arcélen  helytálló  katonára  ha  megpihen,  nem  a  vasárnapok 
boldog  derűje  vagy  a  hétköznap-esték  egészséges  és  jóleső  nyugalma 
vár,  hanem  az  unalom  és  a  magára  eszmélés  keserűsége.  A  munka 
néha  hosszabb  ideig  szünetel,  a  katona  azonban  életének  ajándékba 
kapott  óráival  alig  tud  mihez  kezdeni;  ahol  gyarló  testtel  is  mindig 

becsülettel  megállta  helyéi,  lelke  szüntelen  olt  időzni  nem  kiván  és  ha 
állásához  köli  is  a  kötelesség,  mégis  legalább  a  harcszünet  napjain  és 
ha  másként  nem:  lélekben  szeretne  elrepülni  onnan.  Mi  vihetné  el  gon- 
dolatát a  harctérről,  mi  fordíthatná  el  tekintetét  a  gyötrelmek  mezejé- 
ről? A  levél,  az  álom  és  az  ábránd.  A  levélben  azonban  aligha  van  újság 
és  rendszerint  jobb,  ha  nincs,  az  álmot,  bármilyen  hihetetlenül  hangzik 
is  ez,  az  álmot  is  meg  lehet  unni  és  az  ábrándozás  képessége  és  gyö- 
nyörűsége nem  adatolt  meg  mindenkinek.  Segítségül  kellene  hivni  az 
ábrándozás  nagyszerű  mágusait,  a  költőket  és  az  irókat,  hogy  hozzák 
meg  a  mese  altató,  mindenről,  önmagunkról  is  niegfeledkeztető  írját  a 
szegény  katona  kimerült,  megkínzott  idegei  számára.  A  katonáknak  az 
unalom  ellen  való  küzködését  a  mögöttes  országrészekből  sikeres  moz- 
galom támogatta.  Ausztriában  ennek  a  mozgalomnak:  Bücher  ins  Feld! 
volt  a  cime,  Magyarországon:  Könyvet  a  harctérre!  Ennek  a  mozga- 
lomnak, amelyet  az  Országos  Hadsegélyző  Bizottság  és  a  Magyar  Szent- 
korona Vöröskereszt  Egylete  együttesen  indított  meg,  egy  évi  működé- 
séről most  ismertetés  jelent  meg.  A  szűkszavú  ismertetés  röviden  be- 
számol a  mozgalom  megindulásáról  1916  februárjában  és  felsorolja  azo- 
kat a  tényezőket,  amelyek  fejlődését  elősegítették,  s  amelyek  az  említet- 
teken kivül:  a  hadseregfőparancsnokság,  a  sajtó,  a  kultuszminiszter,  a 
földmívelésügyi  miniszter,  a  horvát  bán,  a  bosnyák  kormány.  A  könyv- 
gyűjtés   eredménye    ez    volt:    felhasználásra    alkalmasnak  bizonyult 
55.043  uj,  80.777  használt,   összesen:    145.573   könyv,    199.150  füzet, 
332.060  folyóirat,  összesen  667.000  darab  különféle  olvasmány.  Ezek 
közül  magyar  könyv  volt  113.418,    német    19.950,   tót    1650,  román 
10.000,  muzulmán  735,  héber  37.  Az  eként  összegyűjtött  tömeg  külön- 
böző tipusu  tábori  könyvtárakba  osztatott  be:  I.  oszt.  tábori  könyv- 
tárakba, amelyek  eredetileg  200,  később  100,  majd  még  kevesebb  uj  és 
irodalmi  színvonalon  álló  könyvet  és  II.  oszt.  tábori  könyvtárakba, 
amelyek  50  darab  használt  könyvet  és  100  darab  folyóiratot  tartalmaz- 
tak. A  mozgalom  fennállásának  első  évében  összesen  525.979  darab 
különféle  olvasmányt  juttatott  rendeltetési  helyére,  183.381  korona  ér- 
tékben. Befejezésül  olvashatjuk  a  füzetben  József  főherceg,  Ferencz 
Salvátor  főherceg,  Hazai  honvédelemügyi  miniszter,  Hoen  tábornok  és 
Böhm-Ermolli  vezérezredes  nyilatkozatait,  illetve  köszönetnyilvánításait 
a  mozgalomért.  Az  eredményhez  fölösleges  kommentár,  a  számok  félre- 
érthetlenül  beszélnek  és  pontosan  lemérik  a  sikert. 

A  nemzet  pénze.  ( Censor  könyve.)  A  kapitalisztikus  termelési  mód 
Magyarországon  való  kialakulása  óta  a  jelenlegi  világháború  az  első 
háború,  mely  gazdasági  rendszerünk  működését  ilyen  rendkivüli  viszo- 
nyok között  próbára  tette.  Amint  az  emberi  szervezet  működését  is  az 
orvostudomány  betegségeinek  megfigyeléséből  állapította  meg,  épen  ugy 
a  gazdasági  szervezetünk  tanulmányozására  a  most  folyó  világháború 
nyújt  alkalmat.  Ez  az  oka  annak  a  nagy  irodalomnak,  amely  a  háborús 
jelenségeket  közgazdasági  vonatkozásaiban  tárgyalja.  Ilyen  aktuális 
művekben  természetesen  lehetetlen  a  teljes  objektivitás.  Minden  ilyen 
műnek  értékét  abból  a  szempontból  kell  elbirálni,  hogy  gazdasági  éle- 
tünk hiányait  milyen  mélyre  hatóan  és  alaposan  világítják  meg.  Ebben 
a  tekintetben  Censor  könyve  értékes,  nagy  tudással  és  apparátussal  meg- 
irt munka. 

A  modern  kapitalista  termelés  főtendenciája  a  tőkék  koncentrá- 
ciója abban  az  értelemben,  hogy  az  önálló  tőkék  összefolynak  egy  nagy 
érdekközösségben.  Ennek  a  tendenciának  főtényezői  a  bankok,  amelyek 
már  régen  eltértek  attól  a  hivatástól,  amely  eredetileg  feladatuk  volt, 
t.  i.  a  tisztán  bankári  teendők  végzésétől.  Mindinkább  belefolynak  a 
termelési  folyamatba  vállalataik  alapításával.  A  bankok  hatalmának 
növekedése  a  békében  is  észlelhető  volt,  azonban  miután  lassabban  tör- 
tént, a  társadalom,  törvényhozás  jobban  tudott  hozzájuk  alkalmazkodni, 
egyes  túlzásaikat  megakadályozni.  A  háború,  mint  sok  mindent,  ezt  a 
tendenciát  is  kiélesítette.  A  nagybankok,  amelyek  a  legfontosabb  élelmi 
és  ipari  cikkek  felett  rendelkeztek,  az  ország  életében  igen  nagy  súlyra 
jutottak,  anélkül,  hogy  a  társadalom  követni  lett  volna  képes  haladá- 
sukat. A  tőke  túlsúlyra  jutása  az  önálló  exisztenciákat  nagy  veszede- 
lemmel fenyegeti. 

Censor  könyve  —  mely  tulaj  donképen  a  valuta  viszonyokkal  fog- 
lalkozik —  első,  legértékesebb  részében  ennek  a  fejlődési  iránynak  ve- 
szélyeire mulat  rá.  Nem  teljesen  tárgyilagos,  hiszen  nem  beszél  azok- 
ról a  tagadhatatlan  előnyökről,  amely  gazdasági  életünkben  a  bankok 
működése  folytán  keletkezik,  de  ez  felesleges  is,  eleget  hangoztatják 
ezt  a  bankdirektorok  jelentéseikben  és  a  parlamentben.  Nagyon  fontos 
feladatot  teljesít  tehát  egy  olyan  könyv,  mely  ennek  a  rendszernek 
hibáival  foglalkozik. 

Először  az  abnormis  háborús  nyereségeket  tárgyalja,  melyek  gaz- 
dasági szervezetünk  rendezetlenségéből  keletkeztek  és  azokat  a  vesze- 
delmeket, melyek  a  jövedelem  eloszlás  egyoldalú  eltolódásából  támad- 
nak. Majd  bírálja  a  bankok  állásfoglalását  ezen  uj  tőkékkel  szemben, 
ami  a  tőkefelemelésekben  nyilvánul,  mert  ez  a  bankok  hatalmát  növeli, 
de  semmi  biztosítkot  nem  nyújt  arra  vonatkozólag  hogy  ezen  hatalmu- 
kat a  nemzet  érdekében  használják  majd  fel.    A  vidéki  pénzintézetek 

és  vállalatok  —  melyek  szerepüket  oly  jól  töltötték  be  eddig  —  ennek 
következtében  elvesztik  függetlenségüket  és  a/nagybankok  expozituráivá 
lesznek.  Különösen  elitéli  a  bankok  földbirtokpolitikáját,  mely  a  gazda- 
társadalmat —  nemzeti  fejlődésünk  gerincét  —  alapjában  támadja 
meg.  A  hivatása  magaslatán  álló  gazdatársadalom  szerinte  a  többter- 
melést  maga  is  meg  tudná  csinálni,  ha  a  bankok  a  szükséges  tőkét  ren- 
delkezésükre bocsátanák.  Az  önálló  exisztenciák  fogyásával  az  ország 
politikai  struktúrájának  a  nemzeti  érdekekre  hátrányos  módon  való 
megváltozásától  fél.  Ez  művének  legkiemelkedőbb  része,  meglátszik 
rajta  az  a  nagy  szeretet,  mellyel  fejlődésünk  nemzeti  iránya  iránt 
viseltetik. 

Könyvének  további  részeiben  valutánk  romlásának  égető  kérdé- 
sével foglalkozik.  Művének  ez  a  része  nagyobb  terjedelmű,  néhol  szét- 
folyó és  a  tömérdek  adathalmaz  között  néha  eltűnik  a  mondanivalója. 
A  lehető  legteljesebb  aranyfedezet  hive  és  elitéli  azon  ujabb  elmélete- 
ket, amelyek  az  aranyfedezet  helyére  az  állam  szavatosságát  teszik. 
Fejtegeti  diságióját  bankjegyeinknek,  amelyek  különösen  az  arany 
kamatozású  papiroknál  terhelik  meg  az  országot.  Azt  ugyan,  hogy  az 
arany  kibocsájtásu  papírok  a  bankok  önérdekű  eljárása  lett  volna  az 
állammal  szemben,  nem  lehet  teljesen  aláírni,  hiszen  békében,  mikor 
pénzünk  paritása  meg  volt,  bajt  nem  okozott  és  az  aranypapírok  ki- 
bocsájtásának  épen  az  volt  az  oka,  hogy  a  külföld  pénzünk  állandósá- 
gában nem  bízott,  amit  a  háború  igazolt  is.  Szóval  ez  a  rossz-valuta  vi- 
szonyainknak következménye  és  nem  oka.  Sokkal  jogosultabb  már. 
amit  a  bankok  devizaspekulációjáról  mond.  A  devizaközpontot  ennek 
kikerülésére  nem  tartja  elegendőnek,  ezt  teljesen  az  Osztrák-Magyar 
Bank  feladatává  kellene  tenni.  Valutánk  helyreállítására  egy  Német- 
országban felveendő  valutakölcsönt  tart  szükségesnek,  amelyet  a  fel- 
emelt vámbevételekkel  törleszthetnénk.  Ennek  segítségével  felállítja  a 
háború  utáni  fizetési  mérlegünket,  amely  aktívával  záródik,  csak  az  a 
szépséghibája  van,  hogy  a  háború  előtti  statisztikai  adatokat  használja 
fel,  holott  ez,  különösen  eleinte  nem  fog  fennállani,  később  is  módo- 
sulni fog,  valószínűleg  állami  beavatkozással  is. 

P.  M. 


Tabán.  (Újhelyi  Nándor  regénye.)  Tabán  nincs  többé,  elmúlt,  ami 
azonban  a  legkedvesebb,  a  legdrágább  volt  benne,  a  hangulatát,  meg- 
őrizte egy  könyv:  Újhelyi  Nándor  regénye.  Miként  a  Gölemben  a  prágai 
ghetto  köveit  szólaltatta  meg  Meyrink  és  ;i  szerelmes  történet  Roden- 
bach  regényében  csak  jelképe  a  halott  Brüggének,  ugy  e  könyvben  is 

minden,  az  emberek  és  az  események  csak  azért  vannak,  hogy  megérez- 
tessék, kifejezőbbé  tegyék,  megszemélyesítsék  Tabánnak,  az  ódon, 
furcsa,  régi,  kispolgári,  érzelmes  városnak,  mely  Pesttől  emberöltőnyi 
és  százmértíöldnyi  távolságra  élt  és  elhervadt,  különös,  kissé  egyhangú, 
de  nekünk  pesti  fiatal  embereknek  mindennél  kedvesebb,  melankóliás 
zenéjét.  Tőlünk:  pestiektől  rabolták  el  a  régi,  titokzatos,  ablaktalan  há- 
zakai, a  néma  és  különös,  szabálytalan,  kanyargó  utcákat,  a  fantaszti- 
kum sikátorokat,  amelyek  örökké  csöndesek  voltak,  néptelenek  és  ahol 
oly  jól  esett  bolyongani,  ha  ifjú  volt  az  ember  és  fiatal,  ahol  egyedül 
maradhatott  boldogságával  és  gyönyörködhetett  bánatában.  A  regény 
szereplői  nem  is  tabániak,  de  pesti  emigránsok,  csak  őrajtuk  keresztül 
szólal  meg  e  régi  és  elmúlt  városrész,  amely  a  tabániak  számára  talán 
az  elmardottságot  jelképezte  mindössze,  a  pesti  hercegeknek  azonban, 
kiket  a  főváros  lármás,  hazug,  felszines,  csúf  és  lelketlen  élete  megsér- 
tett, akik  ebből  az  életből  menekülni  akartak,  meghitt  és  gyöngéd  mene- 
déket adott.  Kudlár  Antal,  a  filozófia  doktora,  számos  hirlap  és  folyó- 
irat cikkírója,  ki  hadnagy-utcai  toronyszobájában  a  francia  akadémiá- 
ról ábrándozik,  kis  budai  kocsmákban  a  Mercure  de  Francét  olvassa  s 
Monlaigne  essay-it,  ö  áll  középpontjában,  ő  a  hőse  a  regénynek,  benne, 
mély,  meghatott  és  megindító,  forró  és  reménytelen  szerelmében  Ze- 
nécske:  az  ifjúság,  az  élet  iránt,  testesül  meg  Tabán  romantikája. 
Zenécskét  azonban  megszökteti  egy  borotvált  képű,  hanyag  modorú, 
félszemüveges  ifjú,  bizonyos  Kormorán  Pál:  a  törtető,  kíméletlen,  fiatal 
Pest  s  Kudlár  Antal  a  filozófia  doktora,  egyetlen  divatos  nyakkendőjé- 
vel felköti  magát  egy  őszi  hajnalon  ablaka  závárjára.  A  Farkasréten 
temetik  el  barátai:  Ágrólszakadt  herceg,  udvarmestere:  Grandezza 
Jakab,  Pamacs,  a  csendélet  piktor  és  Harcsakirály,  a  derék  ven- 
déglős s  mikor  a  temető  gyülekezet  visszaérkezik  a  Kereszt-térre, 
halotti  torra,  útközben,  szembe  találkozik  a  városi  mérnökökkel, 
akik  Tabán  halálos  Ítéletét  jönnek  el  végrehajtani.  Tabán  sorsa 
betelt,  miként  Kudlár  uré.  ki.  mintha  valahogy  nem  illett  volna 
be  teljesen  a  világba.  A  költőnek  azonban  finom  szavakból  ötvö- 
zött, szinte  testetlen  mondatokkal  sikerült  lekottáznia  nemcsak  e  gyön- 
géd és  széplelkü  férfi  nemes  és  tiszta  érzelmét,  de  a  tabáni  tavasz  fuval- 
mának  elandalító  hullámait,  a  budai  nyár  tündöklő,  édes  és  boldog 
napsütését,  a  hadnagy-utcai  ősz  mély  szomorúságát  is,  ezt  a  különös, 
feledhetetlen,  melankóliás  és  ábrándos  mesevilágot,  amelyhez  hasonló 
nincs  és  nem  is  lesz  talán.  Az  első  szerelem  verseskönyvei,  ifjúságunk 
legszebb  emlékei  között  őrizzük  ezt  a  regényt,  amelyet  túláradóan  bol- 
dog perceink  emlékéből,  sóhajainkból  és  könycseppjeinkből  szőtt  az 
iró.  percek  emlékéből,  sóhajokból  és  könycseppekből,  amelyek  elmul- 
tak és  nem  térnek  vissza  többé  sohasem. 


480 


Följegyzések 


Ferenczy  Árpád:  A  Nirvána  felé.  (/.  A  bölcseség  iskolája.  11. 
Bráma  éjszakája.)  Nem  tudjuk:  nagy-e  az  India  iránt  érdeklődők 
száma.  India  azonban  annyi  csodálatost,  sőt  csodát,  meseszerűt,  exoti- 
kumol  igér,  hogy  helyeselni  kell  az  iró  számítását,  amely  feltételezi, 
hogy  ma,  amikor  jobban,  mint  azelőtt  bármikor  törekszik  a  közönség 
arra,  hogy  a  képzelem  szárnyán  a  mai  világból,  földrészünktől  és  ko- 
runktól minél  messzebb  repüljön,  akad  majd  sok  bámulója  egy  régi* 
és  távoli  világnak.  Ferenczy  Árpád  regényes  történetek  keretében  készül 
feldolgozni  az  Indiára  vonatkozó  rengeteg  sok  érdekes  adat  és  történet 
egy  részét,  s  a  regényes  történetek  közül  kettő  már  meg  is  jelent.  A 
szerző  ugy  tünteti  föl  a  dolgot,  mintha  egy  tamil-kéziratot  adna  közre, 
sőt.  meg  is  igéri,  hogy  a  ritka  kulturdokumentumot,  a  háború  után. 
indiai  múzeumnak  fogja  ajándékozni,  mégis,  azt  hisszük,  hogy  ha  a 
nevezett  múzeum  valóban  emlékeztetné  őt  ígéretére,  a  szerző  za- 
varba jönne.  Érdekes  ez  a  világ,  amelynek  emberei,  intézményei  az 
első  pillanatra  hasonlíthatatlanul  mások,  mint  a  mieink,  a  második  pil- 
lanatban azonban,  főként  a  szerző  tendenciózus  beállításában,  nagyon 
kezdenek  hasonlítani  korunk  hőseihez  és  intézményeihez.  Ezeket  a  rom- 
lott bráminokat.  a  kasztrendszerért  rajongó,  stréber  igazságmestereket, 
a  pénzük,  ügyességük  révén  nagyon  befolyásos  párszikat,  a  jogtalanok 
millióit,  a  gyönyörű  és  nemeslelkü  párialányt,  mind  jól  ismerjük  Buda- 
pestről, így  ahogy  van:  a  regény  szines  és  mulatságos,  külsőségeiben 
más,  mint  a  legtöbb  uj  könyv  és  keretbe  foglalt  gyűjteményét  adja  sok 
olyan  különös  és  furcsa  adatnak,  amelyekről  a  magyar  irodalomban 
eddig  kevés  szó  esett. 

(f-  07/ • ) 


Prospektus,  Az  1917  évi  XII  t  _c  alapján 

A  Magyar  Szent  Korona  Országainak  Vörös-Kereszt  Egylete 

által  kibocsátott  hadsegitési  es  népjóléti  célokat  szolgáló  1,200.000  darab  egyenkint 
40  korona  névértékű  és  80  koronával  törlesztésre  kerülő  adó-,  bélyeg- és  illetékmen- 
tes nyereménykötvényt  bocsátunk  aláírásra. 

1.  Ezen  nyereménykölcsön  készpénzeredménye  hadsegitési  célokra  a  Magyar  Szent  Korona 
Országainak  Vörös-Kereszt  Egyletének,  hadigondozás  céljaira  az  Országos  Hadigondozó  Hiva- 
talnak, a  rokkant  honvédtisztek,  tiszti  özvegyek  és  árvák  segélyezésére  létesített  „Szurmay  Sán- 
dor-alap" gyarapítására  a  m.  kir.  honvédelmi  miniszternek,  az  ipari  és  kereskedelmi  alkalmazot- 
taknak a  tüdővész  elleni  védelmére  létesített  intézmények  céljaira  az  Országos  Munkásbetegsegélyző 
és  Balesetbiztosító  Pénztárnak,  az  általa  létesítendő  kórház  épitési  és  fölszerelési  költségeire  a 
Budapesti  Poliklinika  Egyesületnek,  végül  alapiíványszerüen  kezelendő  összeg  formájában  a  Ma- 
gyar Közművelődési  Egyesületeknek  rendelkezésére  bocsáttatik. 

2.  Miután  a  sorsolási  terv  biztosítására  szolgáló  alap  a  m.  kir.  központi  állampénztárnál 
készpénzben  befizettetett,  a  m.  kir.  Pénzügyminiszter  ur  az  1917.  évi  XII.  t.-c.  2.  §-ában  nyert 
fölhatalmazás  alapján  az  állam  nevében  feltétlen  kötelezettséget  vállalt  a  túloldali  sorsolási  terv 
szerinti  sorsolások  alapján  teljesítendő  fizetésekre  nézve.  A  sorsolások  közjegyző  jelenlétében 
ugyanott  történnek,  ahol  a  magyar  államadósság  sorsolás  alá  eső  értékei  sorsoltatnak. 

3.  A  sorsolási  terv  szerint  az  első  harminc  esztendőben  11  esetben  1.000.000 
koronás,  19  esetben  500.000  koronás,  9  esetben  300.000  koronás,  9  esetben  200.000  koro- 
nás, 34  esetben  100.000  koronás,  20  esetben  50.000  koronás  főnyeremények  vannak, 
azontúl  minden  húzásnál  a  főnyeremények  450.000,  300.000,  200.000,  100.000,  20.000  stb. 
koronát  tesznek  ki. 

Az  összes  nyereménykötvények  a  sorsolási  időtartam  utolsó  évében  a  névérték  kétszeresé- 
vel, vagyis  80  koronával  kerülnek  beváltásra. 

A  nyereménykölcsön  kötvényei  120.000  sorozatba  vannak  beosztva;  minden  sorozat  tiz 
nyereménykötvényt  foglal  magában.  Tiz  nyereménykötvény  megszerzése  által  tehát  egy  egész  soro- 
zatra eső  nyeremények  biztosithatók. 

A  nyereményeket,  valamint  a  törlesztési  összeget  a  m.  kir.  központi  állampénztár  fizeti  ki. 

4.  Aláírási  ár  darabonkint  52  korona. 

5.  Aláírási  határidő :  1917.  szeptember  10-étöl  szeptember  15-éig. 

6.  Aláírásokat  ezen  időn  belül  a  hivatalos  órák  alatt  elfogadnak:  az  Angol-Osztrák  Bank 
budapesti  fióktelepe,  a  Belvárosi  Takarékpénztár  Részvénytársaság,  a  Budai  Általános  Takarék- 
pénztár R.-T.,  a  Budapesti  Takarékpénztár  és  Országos  Zálogkölcsön  R.-T.,  a  Budapest-Lipót- 
városi Takarékpénztár  Részvénytársaság,  az  Egyesült  Budapesti  Fővárosi  Takarékpénztár,  az  Első 
Magyar  Iparbarik,  a  Fővárosi  Bank  és  Váltóüzlet  Részvénytársaság,  a  Hazai  Bank  Részvénytársa- 
ság, a  „Hermes"  Magyar  Altalános  Váltóüzlet  Részvénytársaság,  a  Hungária  Bank  Részvénytár- 
saság, a  Kisbirtokosok  Országos  Földhitelintézete,  a  Kőbányai  Takarékpénztár  Részvénytársaság, 
a  Központi  Kereskedelmi  és  Iparbank  Részvénytársaság,  a  Központi  Váltóüzlet  Részvénytársaság, 
a  Magyar  Agrár-  és  Járadékbank  Részvénytársaság,  a  Magyar  Általános  Hitelbank,  a  Magyar  Álta- 
lános Takarékpénztár  Részvénytársaság,  a  Magyar  Bank  és  Kereskedelmi  Részvénytársaság,  a 
Magyar-Cseh  Iparbank  Részvénytársaság,  a  Magyar  Fakereskedők  Hitelintézete  Részvénytársaság, 
a  Magyar  Földhitelintézet,  a  Magyar  Jelzálog  Hitelbank,  a  Magyar  Kereskedelmi  Hitelbank  Rész- 
vénytársaság, a  Magyar  Leszámítoló-  és  Pénzváltó-Bank,  a  Magyar  Országos  Központi  Takarék- 
pénztár, a  Magyar  Takarékpénztárak  Központi  Jelzálogbankja  mint  Részvénytársaság,  a  „Mercur" 
Váltóüzleti  Részvénytársaság,  a  Nemzeti  Pénzváltó  Részvénytársaság,  a  Nemzeti  Takarékpénztár 
és  Bank  Részvénytársaság,  az  Országos  Iparbank  Részvénytársaság,  a  Pesti  Magyar  Kereskedelmi 
Bank  és  a  Wiener  Bank-Verein  magyarországi  fióktelepe,  budapesti  intézetek  és  ezeknek  összes 
budapesti  és  vidéki  fiókjai;  valamint  az  Első  Horvát  Takarékpénztár,  a  Horvát  Általános  Hitel- 
bank Részvénytársaság,  a  Horvát  Leszámítoló'  Bank,  zagrebi  intézetek,  továbbá  a  Privilegirte 
Landesbank  für  Bosnien  und  Hercegovina  és  a  Privilegirte  Agrár-  und  Kommerzialbank  für  Bos- 
nien  und  Hercegovina  cimü  sarajevoi  intézetek. 

7.  Minden  jegyzett  sorsjegy  után  a  jegyző  fél  részéről  darabonkint  15  korona  óvadék 
teendő  le  készpénzben  vagy  megfelelő  összegű  értékpapírokban,  mely  biztosíték  a  jegyzésre  esett 
sorsjegyek  elszámolása  alkalmával  beszámittatik,  illetve  visszaadatik. 

Az  egyes  bejelentések  az  aláírás  Összeredményéhez  képest  fognak  tekintetbe  vétetni;  az 
elszámolás  szerint  fizetendő  összeg  legkésőbb  szeptember  25-ikéig  kiegyenlítendő. 

Jegyzések  tiz  darabig,  valamint  tiz  darabot  meghaladó  oly  jegyzések,  melyekre  eső  nyere- 
ménykötvények hat  hóra  zároltatnak,  elsősorban  fognak  figyelemben  részesittetni. 

8.  A  sorsjegyek  a  budapesti  árú-  és  értéktőzsde  hivatalos  árjegyző  lapjában  jegyeztetni 

fognak. 

Budapest,  1917.  szeptember  hó  1. 

Hazai  Bank  Részv.-Társ.,  „Hermes"  Magyar  Általános  Váltóüzlet  Részvénytársaság, 
Magyar  Általános  Hitelbank,  Magyar  Bank  és  Kereskedelmi  Részvénytársaság, 
Magyar  Leszámítoló  és  Pénzváltó-Bank,  Pesti  Magyar  Kereskedelmi  Bank. 


A  Budapest  Lipótvárosi  Takarékpénztár  részvénytársaság,  amely 

a  háború  folyamán  fokozatosan  erősödött.  Láng  Lajos  báró' titkos  taná- 
csos elnök  lésével  tarlolta  meg  rendkívüli  lőkeemelő  közgyűlését.  Egy- 
hangúan elhatározták,  hogy  az  intézet  alaptőkéjéi  8,000.000  koronáról 
20.000  darab  200  korona  névértékű  részvény  kibocsátásával  12  000.000 
koronára  emelik,  tekintettel  az  intézet  üzleteinek  kedvező  fejlődésére, 
továbbá  az  intézet  saját  tőkéjének  az  érőseri,  .szaporodó  betétekkel 
arányba  hozatala  céljából.  Az  uj  részvények  kibocsátási  árát  220  koro- 
nában állapították  meg,  melyből  20  korona  fölpénzt  a  tartalékalap  gya- 
rapítására fognak  fölhasználni.  Az  elővétel  jogát,  amely  7-től  14-ig  be- 
záróan gyakorolható  az  intézet  pénztáránál,  a  régi  részvényeseknek  tar- 
tolták fönn,  kiket  minden  két  régi  részvény  után  egy  uj  részvény  fog 
megilletni.  A  részvényesek  által  esetleg  át  nem  veendő  részvények  el- 
helyezése biztosítva  van. 

A  Belvárosi  Takarékpénztár  r.-t.  csütörtökön,  f.  hó.  6-án  tartotta 
meg  Székely  Ferenc  udvari  tanácsos  elnöklete  alatt  rendkívüli  köz- 
gyűlését; mely  elhatározta  a  társaság  16  milliónyi  részvénytőkéjének 
24  millióra  való  felemelését,  í 0.000  darab  500  korona  névértékű  rész- 
vény kibocsátása  által.  Az  uj  részvények  kibocsátási  árfolyama  575 
korona,  melyekre  az  elővételi  jog  szeptember  15-ig  gyakorlandó  oly- 
formán,  hogy  minden  két  régi  részvény  birtoka  egy  uj  részvény  átvéte- 
lére jogosít.  Az  elővételi  jog  gyakorlása  alkalmával  lefizetendő  20  szá- 
zalék, további  40  százalék  október  31-ig,  mig  a  )  '  ralékos  40  százalék 
december  15-ig.  Az  uj  részvények  a  folyó  év  eségében  nem  része- 
sülnek. 


Krúdy  Gyula 

Őszi  utazások 
a  vörös  postakocsin 

Ára  5  korona. 

Apró  feljegyzések  a  Szindbád  költőjének 
ifjúságáról,  Krúdy  prózájának  elandalító 
és  szerelmes  puskini  zenéje,  ezek  gyö- 
nyörködtetnek „Az  őszi  utazások  a  vörös 
postakocsin"  cimü  munkájában  is,  amely 
a  tavasz  egyik  legszebb  ajándékát  hozza. 
Singer  és  Wolfner  kiadása  Budapesten. 


•fai. 


